
MORGENDUG  AF  ENGE 


ET  Sted  i  Sjælland  levede  der  en  Gang  i  gamle  Dage 
en  ung  Mand,  som  hed  Anton,  og  som  ikke  lignede 
nogen  anden  dér  paa  Egnen. 

Han  var  kønnere  end  de  andre,  men  kun  føa  agtede 
paa  hans  Skønhed  ved  første  Øjekast  Mange,  der 
havde  hørt  derom,  kunde  slet  intet  smukt  se  hos 
ham,  og  mange  Piger  gik  ham  forbi  uden  at  lægge 
Mærke  til  ham.  Men  den,  med  hvem  han  een  Gang 
havde  talt  eller  danset,  glemte  ham  aldrig.  Fra  det  Øje- 
blik havde  han  taget  Bolig  i  hendes  Sjæl  og  hendes 
Sans,  og  havde  han  villet,  kunde  han  taget  hende 
Fra  den,  der  havde  hende,  om  saa  hun  var  bundet  ved 
Ægteskabets  hellige  Baand  og  havde  Huset  fuldt  af 
Børn. 

Der  var  en  Trolddom  i  ham,  som  ingen  kunde  und- 
drage sig  uden  de,  paa  hvem  ingenting  bed,  hverken 
Gud  eller  Fanden.  Men  ingen  havde  nogensinde  set 
ham  misbruge  sin  Magt.  Og  der  var  ikke  paa  den  Kant 

af  Landet,  hvor  han  boede,  en  Moder,  som  ikke  øn- 
skede ham  til  sin  Dattermand  frem  for  nogen  anden. 

De  unge  Mænd  havde  en  vis  Sky  for  ham.  De  havde 
ingenting  at  sige  ham  paa,  for  han  var  i  alle  Maader 
en  stolt  Karl.  Sit  Arbejde  røgtede  han  saa  godt  som 
nogen,  boglærd  var  han  og  skriftklog,  trods  Skolemester 
og  Præst.  Han  pralede  aldrig,  løj  aldrig,  forurettede  in- 
gen, men  gav  enhver  sit  Ingen  havde  nogensinde  bedt 
ham  om  Hjælp,  uden  han  havde  ydet  den. 

Men  naar  han  kom  ind  i  Stuen,  blev  der  ofte  tyst, 
især  naar  de  havde  ført  drøj  Skæmt  og  uhøvisk  Tale, 
som  det  er  unge  Karles  Skik.  Og  derved  kom  det 
mangen  Gang  til  at  se  ud,  som  om  han  havde  ødelagt 
deres  Glæde. 

Det  hændte  da  ogsaa,  at  en  og  anden  svor  paa,  at 
nu  skulde  han  have  Prygl.  Men  det  blev  til  ingenting, 
naar  han  kom.  Han,  der  havde  sagt  det,  tav  brat  og 
var  venligst  imod  ham.  Og  det  faldt  ingen  af  de  andre 
ind  at  minde  ham  om  hans  Praleri. 

Ingen  holdt  af  at  møde  Anton,  naar  Solen  var  gaaet  ned. 

Da  vandrede  han  oftest  i  Mark  og  Skov,  eller  han 
laa  paa  Søen  i  sin  Baad  og  laa  der  den  halve  Nat. 
Der  var  dem,  som  paastod,  at  de  da  havde  hørt  ham 
synge,  men  der  blev  aldrig  Rede  paa  den  Ting,  for 
ikke  to  havde  hørt  det  paa  samme  Gang. 

Men  de,  som  mødte  ham  til  saadanne  Tider,  fortalte, 
at  hans  Øjne  lyste  saa  sælsomt  som  ingen  Øjne,  de 
havde  set.  De  syntes,  de  maatte  ransage  sig  selv,  for 
hvad  de  havde  gjort  den  Dag.  De  følte  det,  som  stod 
de  overfor  noget,  der  var  større  end  de,  og  tyngede 
dem  til  Jorden. 

Og  var  der  et  lønligt  Kærestepar,  som  mødte  ham 
ved  Aftentide,  saa  blev  fra  den  Stund  af,  og  til  Solen 

oprandt  og  ofte  længere  endnu,  Pigen  kold  i  Karlens 
Arm.  Hun  saa  paa  ham,  som  om  han  var  en  fremmed 
Mand,  hvem  hun  ingen  Tid  havde  elsket.  Hans  Kær- 
tegn var  hende  imod,  og  hun  hastede  hjem  til  sit 
Kammer  og  laasede  sin  Dør.  Hendes  Kæreste  bar,  som 
rimeligt  var,  et  stort  Nag  til  Anton,  men  aldrig  længere, 
end  til  han  mødte  ham  næste  Gang.  Naar  han  da  saa 
ham  ind  i  Øjet  svandt  Naget,  og  han  følte  en  sær  Be- 
skæmmelse, der  pinte  ham  saa  meget  mere,  som  han 
slet  ikke  kunde  gøre  sig  Regnskab  for  den. 

Af  og  til  hændte  det,  at  Anton  fandt  Behag  i  en  an- 
den ung  Mand,  som  saa  var  overmaade  lykkelig  og 
følte  sig  hævet  over  de  andre,  der  ogsaa  redelig  mis- 
undte ham.  Men  Lykken  varede  aldrig  længe.  Anton 
trak  sig  altid  snart  tilbage  igen,  og  det  var  det  forun- 
derlige, at  den,  han  saadan  havde  draget  til  sig  og  der- 
paa  sveget,  ingenlunde  fik  noget  imod  ham,  men  tvært- 
imod holdt  ham  højere  i  Ære  end  før  og  ikke  taalte, 
at  nogen  dadlede  ham.  Og  der  var  kommet  over  ham 
et  Skær  af  det,  som  var  over  Anton,  og  som  ingen 
kunde  give  Navn,  endda  alle  vidste,  det  var  der  og 
kunde  se  og  fornemme  det. 

Men  langt  forunderligere  var  det,  naar  Anton  satte 
sin  Hu  til  en  Pige. 

Det  hændte  iblandt,  og  i  samme  Nu  var  hun  hans. 
Men  han  tog  hende  ikke.  Naar  han  havde  hjulpet 
hende  Spanden  af  Brønden  og  snakket  med  hende  el- 
ler vandret  med  hende  en  Aftenstund  eller  danset  med 
hende  ved  Skovfesten,  saa  var  det  rundet  ud  i  det 
samme.  Han  vendte  sig  fra  hende  og  var  imod  hende, 
som  han  havde  været  før,  og  som  han  var  mod  alle 
de  andre. 

Da  syntes  det  hende,  som  havde  hun  ejet  Lykken 

en  føje  Stund  og  mistet  den.  Men  hun  kunde  intet  sige 
dertil,  fordi  hun  dog  havde  faaet  mer,  end  der  var 
hende  lovet.  Og  mens  Pigerne  ellers  er  saadan,  at  de 
hader  mer  end  nogen  den,  der  har  forsmaaet  deres 
Elskov,  og  forfølger  ham  med  alt  det  onde,  en  Kvinde 
kan  hitte  paa,  saa  blev  den  Pige,  Anton  havde  set  paa, 
hans  Ven  til  sine  Dages  Ende  og  takkede  ham  be- 
standig. Om  hun  traadte  i  Ægtestand  og  blev  en  god 
Hustru  og  Moder,  da  syntes  hun,  det  var  ham,  der 
havde  bevaret  hende  fra  de  vilde  Veje,  hvor  alle  Kvin- 
der gaar  til  deres  Undergang.  Inderst  i  hendes  Sjæl 
var  der  en  Tanke,  som  alene  tilhørte  Anton,  og  som 
hendes  Husbond  aldrig  fik  Magt  over. 

Men  det  hændte  ogsaa,  at  den  Pige,  Anton  havde 
set  paa,  ikke  mere  taalte  nogen  Mands  Begær  paa  sig 
og  blev  ugift  til  sin  Dødedag,  og  de,  det  gik  saadan, 
var  de  bedste. 

Saaledes  var  Anton. 

Al  Ting  lykkedes  for  ham,  uden  at  han  gjorde  noget 
særdeles  derfor.  Han  blev  rig  og  havde  den  skønneste 
Gaard  i  Sognet.  Den  laa  saadan,  at  Solen  stod  op  over 
den,  og  Solen  gik  ned  over  den.  Hans  Abildgaard 
blomstrede  som  ingen  anden  og  blomstrede  altid  til 
Frugt.  Hans  Kvæg  trivedes  og  formerede  sig,  hans 
Agre  bølgede  med  gyldent  Korn. 

Selv  blev  han  den,  han  var  før,  og  forandrede  intet 
i  sit  Væsen  og  sin  Levevis.  Ensom  gik  han  i  Kveld 
ved  Søens  Bred.  Han  saa  i  Pigernes  Øjne  og  i  Mæn- 
denes og  søgte  det,  han  længtes  efter  og  aldrig  fandt 
og  ikke  kunde  leve  foruden.  De  tænkte,  han  hørte  en 
anden  Verden  til  og  gik  i  denne  og  biede  paa  at  blive 
kaldet  bort  og  gjorde  imens  sin  Skyldighed  mod  alt 
og  alle. 

Saa  hændte  det  en  Aftenstund,  han  pløjede  paa  sin 
Mark,  dér  hvor  den  gik  langs  Søens  Rand.  Klokkerne 
ringede  Solen  ned,  og  alle  Naboerne  standsede  deres 
Arbejde  og  drev  Dyrene  hjemefter.  Men  Anton  blev. 

Hans  Hest,  som  var  et  klogt  Dyr  og  kendte  Aften- 
klokkens Klang,  stod  stille  og  vendte  Hovedet  imod 
ham  og  spurgte  ham  med  sine  gode  Øjne,  om  ikke  det 
var  Nadvertid.  Men  han  svarede  den  med  et  højt  Raab 
og  drev  paa  Ploven. 

Time  gik  efter  Time,  alt  imens  han  gik  der.  Det 
sidste  Skær  var  længst  af  Himlen,  og  Mulmet  voksede 
omkring  ham.  Han  kunde  ikke  selv  sige,  hvordan  det 
var,  men  han  syntes,  det  var  Gry  snarere  end  Kvæld. 
Aftenduggen  blev  til  Morgendug  og  Mosekonens  Bryg 
paa  Engen  til  Taagerne,  hvoraf  Solen  maatte  hæve  sig. 
Han  følte  sig  forunderlig  frisk  og  glad  til  Mode.  Han 
hørte  Lærkerne  synge  omkring  sig  og  løftede  selv  sin 
Røst  til  Sang. 

Og  medens  alt  omkring  ham  efterhaanden  gik  til  Ro, 
fik  hans  gode  Hest  Part  i  det  sælsomme,  der  var  kom- 
met over  ham,  og  pløjede  muntert  og  rapt,  mens  Maa- 
nen  skinnede  over  Furerne,  og  Stjernerne  blinkede  fra 
hver  en  Kant. 

Som  nu  Ploven  vendte  Fure  efter  Fure,  naaede  han 
Ageren  til  Ende  og  stod  og  hvilede  sig,  endda  han  ikke 
var  træt.  Han  stirrede  ud  over  Søen,  og  som  han  stir- 
rede, saa  han  pludselig  en  Pige,  hvis  Lige  i  Dejlighed 
han  aldrig  havde  set. 

Hendes  Haar  var  større  og  mere  gyldent,  hendes  Øjne 
dybere  blaa  end  nogens  dér  i  Landet.  Hun  saa  med  et 
større  Blik.  Hendes  Mund  var  mild  og  vemodig,  hun 
smilte,  saa  han  smilte  igen.  Og  da  hun  rakte  sine  Hæn- 
der mod  ham,  lagde  han  uden   Frygt  og  Tøven  sine 

Hænder  i  dem  og  saa  hende  straalende  i  hendes 
Øje. 

„Er  det  dig?"  spurgte  han. 

Ja,"  sagde  hun. 

De  satte  sig  hos  hinanden  paa  Markens  Kant,  hvor 
Græsset  stod  endnu  og  var  fuldt  af  Blommer.  De  talte 
sammen,  som  havde  de  kendt  hinanden  i  mange  Aar, 
og  var  blot  skiltes  for  en  Stund  og  saas  nu  atter. 

Dog  var  det  mest  ham,  der  talte.  Hun  sagde  intet  uden 
ja;  men  det  var  ikke  heller  fornødent. 

„Som  jeg  har  længtes  efter  dig,a  sagde  han.  Jeg 
søgte  dig  alle  Vegne,  men  du  var  der  ikke.  Jeg  saa  i 
Pigernes  Øjne,  og  stundom  syntes  det  mig,  at  du  var 
der,  men  du  var  der  ikke.  Hver  Nat  søgte  jeg  dig  i 
Skoven  og  mellem  Søens  Siv,  men  du  var  der  ikke. 
Jeg  vidste  jo,  du  maatte  komme,  men  jeg  forstod  ikke, 
hvad  du  biede  efter.  Stundom  hørte  jeg  dig,  men  kunde 
ikke  fatte  dine  Ord,  om  du  kaldte  paa  mig  eller  vare- 
de mig  eller  bød  mig  bie  endnu.  Stundom  saa  jeg  dig 
ogsaa.  Men  du  kom  mig  aldrig  nær  nok,  til  at  jeg 
kunde  skælne  dit  Ansigt  og  gribe  din  Haand.  Du  er 
skøn,  tusind  Fold  skønnere  end  jeg  troede.  Bliver  du 
hos  mig?  Vil  du  være  min  trolovede?" 

Ja,"  sagde  hun. 

„Da  skal  vi  fejre  vort  Bryllup,  det  snareste  ske  kan," 
sagde  han  og  straalede  af  Lykke.  „Nu  gaar  jeg  hjem 
og  bereder  mit  Hus.  Alle  mine  Frænder  og  Venner 
byder  jeg  til  Gæst,  Spillemænd  og  Skaffere  og  Køgere 
henter  jeg  fra  Staden.  Vide  om  Land  skal  Brylluppet 
spørges,  og  Dansen  skal  gaa  til  den  lyse  Morgen.  Men 
det  skal  være  nu  i  Vaaren,  mens  Skoven  er  grøn,  og 
alle  Blommer  dufter.  I  Vaaren  længtes  jeg  alle  Dage 
mest,  i  Vaaren  kom  du,  i  Vaaren  skal  Brylluppet  staa." 

Ja,"  sagde  hun. 

Saa  rejste  Anton  sig  endnu  med  hendes  Haand  i 
sin  og  vilde  gaa  hjem.  Men  hun  drog  Haanden  til  sig, 
kyssede  hans  Mund  og  gik  bort  over  Ageren. 

Saa  længe  han  kunde  se  hende  blev  han  staaende. 
Da  hun  var  borte  i  Mulmet,  spændte  han  Hesten  fra 
og  gik  hjem,  gladere  end  han  nogen  Tid  havde  været. 

Det  faldt  ham  slet  ikke  ind  at  tænke  over,  hvor  hun 
var  gaaet  hen,  saa  lidt  som,  hvor  hun  var  kommen  fra. 
Han  vidste  blot,  at  hun  var  kommet,  og  at  det  var 
hende.  Ikke  heller  tvivlede  han  noget  Øjeblik  om,  at 
hun  kom  igen. 

Næste  Dag  gik  han  til  Præstegaarden  og  begærede 
Lysning  i  Kirken.  Men  da  Præsten  spurgte  ham  om 
Brudens  Navn  og  Hjemsted,  kom  han  i  stor  Forlegen- 
hed og  vidste  ikke,  hvad  han  skulde  svare.  Han  maatte 
da  sige,  at  han  ganske  havde  glemt  det  og  bede  om 
Henstand  til  næste  Dag.  Præsten  syntes  jo  nok,  det 
var  underligt,  men  da  han  led  Anton  godt,  og  han  des- 
uden var  Sognets  rigeste  Mand,  sagde  han  ikke  noget 
til  det  Men  tie  stille  med  det,  kunde  han  ikke.  Og  da 
Karlene  og  Pigerne  om  Aftenen  samledes  ved  Brønden, 
talte  de  om  intet  uden  om  Anton,  der  havde  været  hos 
Præsten  og  bestilt  Lysning,  men  glemt  hvad  Bruden 
hed,  og  hvor  hun  var  fra.  Mangen  Skæmt  fløj  fra  den 
ene  til  den  anden  i  den  Anledning,  og  ikke  bedre  gik 
det  blandt  de  gamle,  som  stod  og  taltes  ved  fra  Dør 
til  Dør  med  Piben  i  Munden. 

Men  da  Anton  selv  kom,  tav  de,  akkurat  som  ellers. 
Saa  snart  de  saa  hans  Øjne,  blev  Karlene  alvorlige,  og 
Pigerne  rødmede,  og  der  var  ingen,  hun  tænkte  jo: 
Gud  give  det  var  mig.  De  gamle  nikkede  og  mumlede, 
at  hvad  Anton  gjorde  var  nok  rigtigt,  denne  Gang  som 

ellers.  Da  han  var  borte  igen,  gik  der  jo  nok  nogen 
Snak  om,  at  de  vilde  snige  sig  efter  ham  for  at  se, 
hvor  han  havde  den  sælsomme  Fæstemø,  hvis  Navn 
han  ikke  kunde  huske.  Men  det  gik  som  ellers,  at  de 
lod  ham  styre  sin  Kaas  og  ikke  vovede  at  følge. 

Næste  Dag  mødte  Anton  igen  hos  Præsten,  og  nu 
blev  han  ikke  Svar  skyldig. 

„Min  Fæstemø  hedder  Morgendug  af  Enge,a  sagde 
han.  Jeg  begærer  da  Lysning  for  os,  og  beder  Præ- 
sten komme  til  Brudehuset  og  gøre  os  den  Ære.a 

„Det  var  et  sælsomt  Navn,  min  Søn,a  sagde  Præ- 
sten. „Kender  du  denne  Pige  nøje,  siden  du  vil  ind- 
træde med  hende  i  den  hellige  Ægtestand.  Jeg  bør 
minde  dig  om,  at  den  er  nem  at  komme  ind  i,  men 
vanskelig  at  komme  ud  af.a 

„Deri  har  Præsten  Ret,a  svarede  Anton  frejdig  og 
glad.  Jeg  har  ogsaa  set  mig  vel  for  og  ved,  hvem  jeg 
fæster.  Min  Hu  har  alle  Dage  staaet  til  hende." 

„Da  er  alt  vel,  min  Søn,a  sagde  Præsten.  „Og  Lys- 
ningen skal  ske  efter  dit  Ønske." 

Men  nu  da  Navnet  paa  Antons  Brud  rygtedes  ud  i 
Sognet  var  det  nærved,  at  den  Kærlighed  og  Agtelse, 
de  bar  til  ham,  slog  over  i  saadan  en  Ringeagt  og 
Medlidenhed,  hvormed  man  møder  Tosserne  og  den, 
som  ikke  er  vel  forvaret.  Thi  det  var  jo  ikke  til  at 
tro,  hvad  han  havde  sagt  til  Præsten.  Ingen  havde  hørt 
om  en  Jomfru  af  Navnet  Morgendug,  og  ingen  om  et 
Sted,  som  hed  Enge.  Ikke  heller  saa  man  nogensinde 
Pigen  i  de  Dage,  som  nu  kom,  eller  det  blev  vitterligt, 
at  Anton  drog  hen  at  besøge  hende. 

Men  hvad  de  saadan  gjorde  sig  af  Tanker,  svandt 
igen,  naar  de  saa,  hvor  travlt  han  havde  med  at  rede 
sin  Gaard  til  Brylluppet. 

Dér  blev  alt  efterset,  forinden  og  foruden.  Der  blev 
brygget  og  saltet  og  bagt.  Kostelige  Hynder  bredtes 
over  alle  Bænke,  og  et  Brudekammer  indrettedes  til 
hvilket  Herremanden  ikke  havde  Magen.  I  Urtegaarden 
blev  Hækkene  beskaarne  og  Blomsterne  opbundne,  og 
Gangene  strøede  med  fint,  hvidt  Sand,  som  hentedes 
langvejs  fra  ved  Stranden.  Alle  vilde  hjælpe,  og  snart 
sagt  hele  Sognet  var  i  Antons  Sold  for  at  gøre  Forbe- 
redelserne til  Festen  færdige.  De,  som  ikke  tog  Haand  i 
med,  stod  og  saa  til  og  gav  gode  Raad  og  Ros  for  Arbejdet. 

Brudgommen  var  glad  og  taknemmelig  mod  alle.  Det 
var  nemt  at  se,  at  Lykken  var  i  hans  Hjerte,  og  Kar- 
lene saa  paa  ham,  og  syntes  deres  egen  Lykke  var  for 
intet  at  regne  mod  hans,  og  Pigerne  blev  tunge  i  Sin- 
det ved  at  tænke  paa  Bruden. 

Men  da  det  nu  led  saa  langt  hen,  at  man  naaede  til 
Dagen  før  Brylluppet,  og  Bruden  stadig  ikke  havde  vist 
sig  eller  noget  af  hendes  Udstyr  eller  Slægt  og  Ven- 
ner, mente  de  om  Aftenen  ved  Brønden,  at  der  dog 
maatte  stikke  noget  Trolddom  under  den  Sag  og  sagde 
til  hinanden,  at  det  var  Synd  for  Anton,  om  han  var 
falden  i  den  Ondes  Snare.  Der  var  dem,  som  vilde,  at 
de  skulde  gaa  til  Præsten  og  bede  ham  læse  over 
Brudehuset,  paa  det  at  intet  slemt  skulde  ske.  Men 
der  var  andre,  som  mente,  det  nyttede  intet.  Og  efter 
som  Anton  denne  Aften  ikke  kom  forbi  som  altid  el- 
lers, tog  Snakken  større  Fart  end  den  plejede,  og  Sin- 
dene kunde  ikke  falde  i  Ro. 

Til  sidst  var  der  en  Karl,  som  rejste  sig  og  sagde: 

„Det  faar  nu  være,  som  det  vil.  I  denne  Nat  vil  jeg 
vove  at  spore  Anton.  Han  mødes  sagtens  med  Kvin- 
den dernede  ved  Søen,  hvor  han  altid  færdes.  Dér  vil 
jeg  snige  mig  ned.  Og  da  jeg  intet  ondt  har  gjort  og 

Eventyrskrinet  2 

intet  har  i  Sinde  uden  at  værge  ham  og  os  alle  mod 
Trolddom,  saa  tænker  jeg,  Gud  vil  være  med  mig  paa 
min  Vandring." 

De  tænkte  alle,  det  var  et  saare  dumdristigt  Foreta- 
gende, men  ingen  raadede  til  eller  fra.  Da  lagde  Kar- 
lens Kæreste  sin  Haand  i  hans  og  sagde: 

„Jeg  gaar  med.  Jeg  vil  være  hos  dig,  om  noget  til- 
støder dig.  Jeg  kan  ikke  leve  dig  foruden,  og  om  din 
Hu  ved  Trolddom  blev  vendt  fra  mig,  maatte  jeg  dø.a 

Alle  fandt,  at  det  var  vel  talt,  og  ingen  tvivlede  paa 
Pigens  Ord.  Det  var  en  kendt  Sag,  at  de  to  elskede 
hinanden  saare  højt.  De  havde  haft  meget  at  overvinde 
for  at  komme  sammen  og  biet  i  mange  Aar,  saa  de 
stod  for  alle  som  et  Forbillede  paa  god  og  trofast  El- 
skov. Skulde  nogen  kunne  gøre  det,  som  her  skulde 
gøres,  da  maatte  det  visselig  være  dem. 

Derefter  gik  enhver  til  sit  undtagen  de  to,  som  sneg 
sig  i  Ly  af  Ellebuskene  langs  Søens  Rand  til  det  Sted, 
hvor  de  vidste,  Anton  plejede  at  sidde  og  stirre  ud  over 
Vandet  De  blev  længe  borte,  hvad  ikke  kunde  holdes 
skjult,  efterdi  ingen  af  Karlene  og  Pigerne  sov  den 
Nat,  men  stod  to  og  to,  om  de  var  et  Par  eller  gerne 
vilde  blive  det,  og  ellers  hver  for  sig,  skjult  i  Ladeporte 
og  Udhuse  for  at  se,  hvad  der  vel  kunde  komme  ud 
deraf. 

Solen  var  sin  Opgang  nær,  da  de  to  kom  hjem.  De 
kom  ikke  med  hinanden  i  Haanden,  som  da  de  gik 
ud.  Deres  Ansigter  var  blege  og  bortvendte  fra  hinan- 
den. Deres  Øjne  havde  en  sær  og  fremmed  Glans.  De 
talte  til  ingen  og  skiltes  ved  Brønden  og  gik  hver  til 
sit  uden  at  sige  hinanden  farvel.  Men  fra  den  Dag  af 
var  deres  Elskov  ude,  og  der  var  ingen  af  dem,  der 
græd  for  det  eller  førte   Klage  mod  den  anden.   Det 

var  bare  forbi.  Ingen  af  dem  giftede  sig  siden.  Ingen  af 
dem  talte  om,  hvad  de  havde  set,  før  just  som  de 
skulde  dø.  Da  sagde  han: 

Jeg  saa  den  Nat  en  Kvinde  saa  fager,  at  jeg  ikke 
siden  har  set  nogen  Kvinde." 

Og  hun,  som  døde  Aaret  efter  og  var  ung  endnu, 
sagde  til  sin  Søster,  der  var  hos  hende  i  hendes  sidste 
Stund: 

Jeg  saa  den  Nat  en  Mand  saa  mægtig,  at  jeg  ikke 
kunde  tænke  paa  Elskov  til  nogen  anden." 

Men  denne  samme  Nat,  da  de  to  skiltes,  som  havde 
elsket  hinanden  saa  højt  og  saa  længe,  sad  Anton  og 
hans  Brud  paa  det  Sted,  hvor  de  mødtes  første  Gang 
og  taltes  ved.  Det  var  ham,  som  talte,  og  hun  sagde 
intet  uden  ja.  Men  i  hendes  Ja  var  Svar  paa  alle 
Ting. 

„Nu  er  jeg  rede  og  min  Gaard  og  alt,  som  mit  er,a 
sagde  han.  „Vil  du  komme  til  mig  i  Morgen,  at  vi  kan 
fejre  vort  Bryllup?" 

Ja,"  sagde  hun. 

„Saa  kommer  du  til  Gaarden,  naar  Brudeskaren  er 
samlet,"  sagde  han.  „Saa  drager  vi  til  Kirke  og  siden 
hjem,  hvor  vort  er,  og  Lykken  er  hos  os  alle  Dage. 
Jeg  er  ikke  værdig  til  din  Favn,  for  det  er  ingen.  Men 
om  nogen  er  det,  er  det  mig  for  min  Længsels  Skyld 
og  min  Tro." 

Ja,"  sagde  hun. 

Han  sad  med  hende  i  sit  Knæ,  og  Lykken  lyste  af 
hans  Øjne.  De  blev  siddende  længe,  længere  end  nogen- 
sinde før.  Han  talte  og  talte,  og  hun  gav  ham  Gang 
paa  Gang  sit  skønne  Ja.  Saa  dæmrede  Dagen  i  Øst,  og 
Lærken  steg  med  Sang  i  Luften.  De  tog  hinanden  i 
Favn  og  gik  hver  sin  Vej.  Just  paa  samme  Tid  var  det, 


16 MORGENDUG  AF  ENGE 

at  Karlen  og  Pigen,  som  havde  spejdet,  sneg  sig  hjem 
med  blege  Ansigter  og  bortvendte  fra  hinanden. 

Op  ad  Dagen  samledes  Brudefølget  i  Antons  Gaard. 

Der  var  Folk  fra  Sognet  og  mere  langvejs  fra.  Hele 
Antons  Slægt,  som  boede  østerude  og  sjældent  saas 
paa  disse  Kanter.  Brede,  stærke  Mænd  og  fine  Kvin- 
der med  Øjne,  som  mindede  om  Antons.  De  kom  og 
satte  sig  paa  Hynderne  uden  mange  Ord;  men  de  viste 
ingen  Uhøflighed. 

Der  kom  fattige  og  rige  fra  Sognet.  Thi  Anton  havde 
ladet  Indbydelse  læse  ved  Kirkestævne  til  enhver,  som 
vilde  gøre  ham  den  Ære.  Og  alle  havde  modtaget  Ind- 
bydelsen, ikke  blot  fordi  den  var  god;  men  allermest 
fordi  der  var  over  dette  Bryllup  en  Glans,  som  over 
intet  andet,  de  kunde  mindes.  Ingen  kendte  Bruden  el- 
ler vidste  det  mindste  om  hende. 

Der  var  dækket  Bord  i  Salen  og  desuden  i  Gaarden 
under  den  gamle  Lind.  I  Loen  var  der  lagt  Gulv  til 
Dans,  og  Spillemændene  stemte  allerede  deres  Fioler. 
Der  var  Blomster  alle  Vegne  og  Brudesvende  med 
Silkebaand  om  de  blanke  Hatte  og  dyre  Drikke,  for 
dem,  der  tørstede. 

Klokkerne  ringede  fra  Morgenstunden  og  uafbrudt. 
Saadan  havde  Anton  begæret  det  og  givet  et  fuldvæg- 
tigt Guldstykke  derfor.  Alt  Arbejde  i  Sognet  hvilede, 
fordi  alle  skulde  til  Antons  Bryllup,  og  da  saa  Herre- 
manden selv  kom  ridende  paa  sin  høje  Hest,  manglede 
der  intet  uden  just  Bruden. 

Da  nu  hun  stadig  ikke  viste  sig,  opstod  der  stor  Uro 
og  Ængstelse  i  Skaren.  Der  var  næppe  een,  som  ikke 
frygtede  for,  hvad  dette  skulde  blive  til  undtagen  An- 
ton, der  gik  blandt  sine  Gæster  med  et  roligt  og  lyk- 
keligt Ansigt  og  drak  dem  til  og  gav  dem  venlige  Ord, 

enhver  efter  sin  Lejlighed.  Hvormeget  de  skottede,  og 
hvor  forundrede  de  saa  ud,  og  hvor  mange  Hentyd- 
ninger der  faldt,  han  hørte  intet  og  saa  intet,  men  var 
bestandig  den  samme. 

„Min  Søn,"  sagde  Præsten.  „Var  det  ikke  paa  Tide, 
at  du  mindede  Bruden?" 

„Bruden  kommer  Klokken  tolv  slet,  som  det  er 
sagt,"  svarede  Anton.  „Da  ganger  vi  alle  til  Kirke." 

Og  just  som  Klokken  slog  tolv,  og  Solen  var  højst 
paa  Himlen,  stod  Bruden  midt  iblandt  dem. 

Der  var  ingen,  som  siden  kunde  sige,  hvor  hun  var 
kommen  fra,  endda  de  alle  saa  hende  skride  gennem 
Stuerne.  Der  var  heller  ingen,  som  kunde  fortælle, 
hvordan  hun  saa  ud,  eller  hvordan  hun  var  klædt, 
endda  de  saa  hende  alle  lige  straks  og  længe  og  kunde 
aldrig  glemme  hende  og  skulde  genkendt  hende  efter 
hundrede  Aars  Forløb. 

Sælsomt  var  det  at  høre,  hvordan  siden  den  ene  gav 
hende  gult  Haar,  den  anden  sort,  den  ene  gjorde 
hende  høj,  den  anden  lille  og  spinkel,  den  ene  kunde 
ikke  blive  træt  af  at  skildre  hendes  glade  Smil,  den 
anden  kunde  aldrig  glemme  hendes  vemodige  Mund 
og  dybe  Øjne.  Kun  derom  var  alle  enige,  at  dejligere 
Brud  havde  de  aldrig  set  Al  Tale  om  Trolddom  for- 
stummede, som  hun  stod  der  iblandt  dem,  vennesæl 
og  skøn  og  mild  mod  alle.  Kun  sagde  hun  aldrig  an- 
det end  ja;  men  ingen  faldt  paa,  at  der  manglede  noget 
i  hendes  Tale. 

Da  nu  hun  havde  hilst  rundt  paa  alle  Gæsterne,  be- 
gav Brudeskaren  sig  med  Præst  og  Degn  i  Spidsen  til 
Kirken,  som  Karlene  og  Pigerne  havde  smykket  paa 
det  skønneste. 

Herremanden  førte  selv  Bruden,  og  efter  dem  gik 

Anton  ved  Sogneforstanderens  Side.  Overalt,  hvor  de 
kom  frem,  var  der  strøet  Blomster,  og  alle  Børnene 
og  de  som  var  gamle  og  syge,  saa  de  ikke  kunde  give 
Møde  i  Gildeshuset,  stimlede  sammen  eller  rejste  sig 
af  deres  Senge  eller  slæbte  sig  paa  deres  Krykker  dl 
Ruden  for  at  se.  Ingen  havde  nogensinde  set  saa  fager 
en  Brud  og  saa  lykkelig  en  Brudgom.  Alle  nedbad 
Velsignelse  over  de  unge  to. 

Saa  forrettede  Præsten  Vielsen,  saaledes  som  skrevet 
stod  i  hans  Ritual. 

Der  gik  en  sælsom  Bevægelse  gennem  Kirken,  da 
han  nævnede  Brudens  forunderlige  Navn  og  spurgte, 
om  hun  havde  beraadt  sig  med  Slægt  og  Venner.  De 
skottede  til  hinanden  og  undredes,  hvem  denne  Slægt 
og  disse  Venner  kunde  være,  siden  ingen  af  dem  saas 
i  Kirken  paa  denne  Dag.  Mangen  Mand  løftede  sig 
paa  Tæerne  og  saa  prøvende  rundt  paa  Ansigterne,  om 
der  ikke  skulde  være  en  ukendt  Person,  der  kunde  sige 
god  for  Jomfru  Morgendug  fra  Enge.  Men  der  var  ingen. 

Og  før  de  fik  tænkt  over  det,  sagde  Bruden  sit  Ja 
paa  Præstens  Spørgsmaal,  om  hun  vilde  have  til  Ægte 
den  Ungersvend,  som  stod  hos  hende  ved  hendes 
Side.  Det  Ja  tonede  som  alle  Klokkers  Klang.  Alle  An- 
sigter smilte,  og  alle  sang  de  den  sidste  Bryllupsalme, 
som  der  aldrig  før  var  blevet  sunget  i  Kirken. 

Da  saa  det  var  til  Ende  drog  de  til  Brudehuset  ord- 
nede efter  god,  gammel  Skik.  Først  Spillemændene, 
som  gjorde  deres  bedste,  saa  Brud  og  Brudgom  med 
hinanden  i  Haanden,  saa  Præst  og  Herremand  og  det 
hele  Brudefølge  efter  Værdighed  og  Rang. 

Og  nu  stod  der  et  Gilde  saa  rigt  og  muntert,  som 
det  aldrig  var  set  før  i  Sognet,  og  ikke  heller  nogen- 
sinde blev  set  siden. 


MORGENDUG  AF   ENGE 19 

Det  hænder  ellers  ved  Bryllupsgilder,  at  Lystigheden 
steg  og  kunde  blive  baade  grov  og  ond;  men  her  skete 
intet  saadant.  Der  spredtes  over  den  hele  Fest  et  Skær 
af  Finhed  og  Glans  fra  Brudefolkenes  Skikkelser.  Hvor 
de  stod,  flokkedes  alle  om  dem  for  at  høre  deres  Røst 
og  trykke  deres  Hænder.  Om  saa  det  var  Herreman- 
den, som  ellers  var  brøsig  nok  og  fuld  af  Hovmod, 
ledte  han  frem,  hvad  han  mindedes  af  Artighed,  fra 
den  Tid  han  færdedes  ved  Hove.  Han  dansede  med 
Bruden  og  drak  Brudgommen  til,  som  kunde  han 
være  hans  Lige. 

Men  naar  Brud  og  Brudgom  dansede,  holdt  alle  an- 
dre inde  for  at  se  paa  det  skønne  Syn. 

Saaledes  randt  Bryllupsfesten  til  det  blev  Nat  og 
Tiden  kom,  da  de  to  skulde  danses  til  Brudekammeret 
Dette  skete  efter  god  gammel  Skik  med  alle  de  kun- 
stige Sving  og  sære  Sange,  som  var  digtede  til  det 
Brug.  Der  hændte  kun  det  usædvanlige,  at  Bruden 
selv  sang  for  med  saa  liflig  en  Stemme,  at  alle  de  an- 
dre efterhaanden  tav  og  lyttede.  Og  medens  hun  sang, 
saa  hun  paa  sin  Brudgom  med  blussende  Kinder  og 
straalende  Øjne,  mens  ellers  Bruden  skal  slaa  Øjet 
ned  og  gaa  stille  og  blufærdig  bange  til  Brudekamme- 
ret. Men  det,  der  vilde  forarge  hos  alle  andre,  det  blev 
kun  skønt  og  ret  hos  Morgendug  fra  Enge,  saadan  som 
hun  gjorde  det. 

Da  saa  Dansen  var  danset  til  Ende  med  alle  sine 
Ture,  og  Kammerets  Dør  havde  lukket  sig  efter  de  to, 
hændte  der  yderligere  det  sælsomme,  at  mens  et  Bryl- 
lupsgilde ellers  fortsattes  til  den  lyse  Morgenstund  og 
videre  næste  Dag  igennem  og  næste  igen,  saa  brød  nu 
alle  op,  ret  som  der  intet  mere  var  at  feste  for,  efter 
at  Brudeparret  havde  trukket  sig  tilbage.  Der  var  ingen 

berusede,  men  alle  forføjede  sig  hjem  og  til  Ro  og  syn- 
tes, det  havde  været  fra  først  til  sidst  som  Klokkesang 
og  Glæde. 

Inde  i  Brudekammeret  drog  Anton  Morgendug  til  sit 
Bryst  og  sagde: 

„Nu  er  du  min,  evig  og  for  alle  Tider. a 

Ja,a  sagde  hun. 

Saa  slap  han  hende  af  sin  Favn,  og  saa  var  hun  borte. 

Han  undredes  ikke  og  skreg  ikke.  Han  brød  i  et 
jublende  Raab  og  løb  til  Ruden  og  stødte  den  op  og 
sprang  ud. 

Jeg  kommer,  jeg  kommer,"  raabte  han. 

Siden  saas  han  aldrig  mere. 

Naar  Sagnet  om  Anton  og  Morgendug  af  Enge  be- 
rettes, ryster  de  gamle  paa  Hovedet  og  taler  om  Trold- 
dom. 

De  unge  ved  bedre  Besked.  De  kan  ikke  høre  Sag- 
net tit  nok,  og  deres  Øjne  lyser  og  deres  Hænder 
søger  hinanden  og  slipper  dem  igen  lønligt  og  varmt. 

Ovre  i  Lakkendrup  i  Fyen  laa  der  paa  den  Tid  da 
Vorherre  somme  Tider  selv  vandrede  paa  Jorden 
og  somme  Tider  sendte  St.  Peder  derned  for  at  se,  hvor- 
des  det  stod  til,  syv  smaa  Huse  lige  ved  Landevejen. 

I  Husene  boede  gamle  Koner  inde  fra  Lakkendrup 
By,  en  Kone  i  hvert  Hus.  Og  skønt  de  var  født 
og  opvoksede  samme  Sted  og  boede  Dør  om  Dør 
med  hinanden,  levnede  de  aldrig  hinanden  Ære  for  fire 
danske  Skillinger.  De  levede  derude  paa  saadan  en 
Slags  Aftægt.  Alle  var  de  ret  velstaaende  og  havde  deres 
Døtre  og  Sønner  gift  og  bosiddende  inde  i  Byen.  Men 
skønt  de  saaledes  havde  deres  paa  det  tørre,  eller  maa- 
ske  just  derfor,  var  de  saa  temmelig  nærige  og  tænkte 
ilde  om  alle,  som  havde  det  mindre  godt.  Ogsaa  stak 

de  bestandig  Næsen  i  hinandens  Sager;  den  ene  vidste 
al  Tid  hvad  den  anden  kogte  i  sin  Gryde,  og  hvor  meget 
Sukker  hun  kom  i  sin  Kaffe.  Den  ene  korsede  sig  be- 
standig over  den  anden  og  løb  til  den  tredie,  som  gerne 
gav  Øre  til  Sladderen  og  Mund  til  at  bringe  den  videre. 
Paa  den  Maade  levede  de  kristeligt  og  smukt  og  havde 
det  bedre  end  de  fleste. 

Imidlertid  var  der  én  af  de  syv,  som  var  anderledes 
end  de  andre.  Hun  hed  Birthe  og  var  et  mildt  gam- 
melt Menneske,  som  daarlig  kunde  lade  en  fattig  Sjæl 
gaa  sin  Dør  forbi.  Dette  forargede  de  andre  seks 
overmaade,  idet  de,  som  selv  sad  godt  i  det,  som  de 
mente  ved  deres  egen  Dyd,  tænkte,  de  havde  Ret  til 
at  forlange,  at  andre  skulde  klare  sig  lige  saa  godt  og 
følte  sig  overbevist  om,  at  den,  der  hjalp  sig  selv,  ham 
hjalp  Gud,  og  den,  der  havde  det  ilde,  han  var  selv 
Skyld  deri  ved  sit  daarlige  Levned.  Ikke  heller  var 
Birthe  videre  for  at  tale  ondt  om  Folk,  og  derfor  blev 
hun  ogsaa  hadet  af  de  andre.  Hun  levede  paa  stadig 
Krigsfod  med  dem  og  allermest  med  den  værste  af  dem, 
som  hed  Dorthe  og  var  den  hvasseste  Ragekniv,  nogen 
gammel  Kælling  nogen  Tid  har  været.  Dorthe  boede  i 
det  yderste  Hus  den  ene  Vej  og  Birthe  i  det  yderste 
Hus  den  anden,  saa  de  behøvede  ikke  hver  Dag  at 
løbe  paa  hinanden.  Og  gjorde  de  det  alligevel,  var  det 
Dorthe,  som  begyndte  Krigen.  Birthe  tav,  saa  længe 
hun  bare  kunde,  og  det  skulde  holde  haardt,  før  hun 
gav  raat  for  usødet. 

Nu  hændte  det  en  Dag,  at  der  kom  en  gammel  Stod- 
der vandrende  hen  ad  Vejen. 

Han  kom  ad  den  Kant,  hvor  Dorthes  Hus  laa,  og 
da  det  var  det  første,  bankede  han  paa  Døren  og  bad 
om  en  Drik  Vand  i  Guds  Navn.   Han  var  saa  træt, 

havde  vandret  saa  langt  og  havde  langt  igen.  Som  han 
sagde  det,  satte  han  sig  uden  Forlov  paa  Trappen  for 
at  puste  lidt  ud.  Men  der  kom  han  til  den  rette.  Dor- 
the saa  først  fortørnet  paa  ham.  Saa  tog  hun  sin  Kost, 
langede  ham  én  over  Nakken  og  skreg: 

„Vil  han  sé  til  han  rubber  sig,  jammerlige  Stodder, 
som  han  er!  Tror  han,  her  er  Herberg  for  al  Slags 
Rak?  Her  bor  en  ærbar  og  ordentlig  Kone,  som  alle 
Dage  har  undt  enhver  sit.  Havde  han  levet  et  godt 
Liv,  da  flakkede  han  ikke  nu  om  paa  Landevejen  i 
Pjalter,  men  sad  lunt  inden  Døre  ligesom  jeg.  Afsted 
med  sig,  eller  jeg  løber  efter  Sognefogden,  at  han 
kan  nappe  ham  og  lade  ham  kagstryge,  som  Loven 
byder  for  den  Slags  Pak.  Er  han  ikke  oppe  endnu 
. . .  skal  jeg  give  ham  et  Rap  til  med  Kosten?  ...  at  slig 
en  gammel  Mand  vil  være  bekendt  at  løbe  rundt  og 
tigge." 

Ja,  ja,  ja,  ja,  min  gode  Kone,"  sagde  Stodderen  og 
lettede  paa  sig. 

Han  gik  videre,  men  Dorthes  Skældsord  fulgte  ham 
lige  til  det  næste  Hus,  hvis  Ejerinde  var  lokket  ud  ved 
Spektaklet  og  stod  i  sin  Dør  og  gav  ham  nøjagtig  samme 
Medfart,  da  han  standsede  og  bad  om  lidt  til  at  læske 
sin  Tørst  og  Lov  til  at  hvile  sig  en  Smule.  Og  ligedan  gik 
det  ham  ved  de  næste  fire  Huse,  saa  saare  han  bare 
viste  sig.  Alle  Konerne  jog  ham  bort  med  haarde  Ord 
og  Haan,  og  han  var  helt  udmattet,  da  han  omsider 
stod  foran  Birthes  Dør.  Men  Birthe  var  ogsaa  kommet 
ud  formedelst  det  voldsomme  Spektakel,  og  da  hun  saa 
hvad  det  var,  løb  hun  Stodderen  i  Møde,  tog  ham  ved 
Haanden  og  førte  ham  ind  i  sit  Hus  og  beværtede  ham 
med  det  bedste,  hun  havde. 

Da  nu  de  andre  Koner  saa  det,  stimlede  de  sammen 

uden  for  Birthes  Hus,  og  der  var  ingen  Ende  paa  deres 
Haan  og  Spot.  Saadan  en  som  hun  .var,  hun  bildte  sig 
sagtens  ind,  at  hun  var  bedre  end  de  andre.  Hun 
tænkte  sagtens,  at  hun  kom  i  Himlen,  fordi  hun  under- 
holdt saadan  noget  Rak,  som  turede  omkring  paa  Lande- 
vejen og  drev  om  til  Forargelse  for  Gud  og  Menne- 
sker. Hun  fortjente  at  blive  fattig,  saa  ødsel  hun  var. 
Og  mere  af  samme  Tønde.  Da  nu  det  led  mod  Aften, 
og  Stodderen  ikke  kom  ud,  blev  det  endnu  værre. 
Birthe  var  formodentlig  Kæreste  med  den  Prins.  Saa 
man  ret  til,  laa  hun  sagtens  hos  ham  derinde.  Hun  var 
en  Skam  for  Byen,  de  vilde  klage  over  hendes  Uan- 
stændighed til  Sognefogden  og  Præsten.  Saadan  en 
gammel  Kone.  Fy  for  en  Ulykke.  Hun  burde  piskes 
ud  af  Byen.  Ingen  kunde  herefter  være  bekendt  at 
holde  Selskab  med  hende. 

Imens  dette  gik  for  sig  udenfor  Huset,  sørgede  Birthe 
paa  det  bedste  for  Stodderen  derinde.  Da  han  havde 
spist  sig  mæt  og  takket  hende  og  velsignet  hende,  redte 
hun  et  godt  Leje  for  ham  paa  Ovnbænken  og  bød  ham 
strække  sig  og  hvile  sig,  saa  længe  han  vilde.  Han 
takkede  og  gjorde  det.  Men  da  han  hørte  Larmen  uden- 
for og  begreb,  hvad  det  drejede  sig  om,  spurgte  han 
hende,  om  ikke  han  hellere  skulde  gaa,  at  hun  kunde 
faa  Fred  med  Naboerne,  og  om  hun  i  det  hele  taget 
ikke  kom  til  at  lide  haardt  for  sin  Gæstmildhed  imod 
ham. 

„Derpaa  skal  du  ikke  tænke,"  sagde  Birthe.  Jeg  gør, 
som  jeg  maa  og  som  jeg  synes  ret  og  tænker  hverken 
paa  at  fortrædige  mine  Naboer  eller  paa  at  lade  mig 
fortrædige  af  dem.  Hver  faar  jo  handle  efter  sin  Natur, 
og  deres  er  kanske  ikke  saa  slem,  som  det  sér  ud  til, 
om  end  der  sidder  en  farlig  Mund  paa  dem.a 

„Du  er  en  brav  Kone,"  sagde  Stodderen.  „Nu  vil 
jeg  sove  paa  denne  Bænk  i  Nat,  men  forinden  jeg  luk- 
ker mine  Øjne,  beder  jeg  dig  ønske  et  eller  andet  af 
mig.  Jeg  er  nok  borte  i  Morgen,  før  du  vaagner,  og 
jeg  lover  dig,  at  dit  Ønske  skal  blive  opfyldt,  hvad  det 
saa  er.a 

„Ha,  ha,  ha,a  sagde  Birthe  og  lo  lydeligt.  „Du  sér 
mig  just  ikke  ud  til  at  kunne  betale  Logiset,  stakkels 
Mand.  Men  det  er  da  heller  aldrig  kommet  i  min  Tanke,  at 
jeg  skulde  have  noget  for  den  Smule  Ulejlighed.  Det  kan 
vi  ogsaa  altid  snakke  om.  Jeg  vaagner  saamænd  før  du." 

„Nej,  du  gør  ikke,a  sagde  Stodderen.  „Kom  hellere 
med  dit  Ønske  i  Kveld.  Du  véd  nok,  man  skal  ikke 
skue  Hunden  paa  Haarene,  og  det  kan  hænde,  jeg  er 
en  anden,  end  jeg  ser  ud  til.  Hvad  mener  du  nu,  om 
jeg  f.  Eks.  var  St.  Peder  eller  Vorherre  selv?" 

„Vorherre  er  du  ikke,"  sagde  Konen.  „Det  ved  jeg 
forvist.  Var  du  ham,  saa  havde  du  straffet  Konerne 
derude,  saa  slette  de  er  mod  Fattigfolk." 

„Du  skal  ikke  sige  det,"  svarede  St.  Peder.  „Vor- 
herre er  stundom  langmodig  med  Straffen,  og  det  kan 
jo  ogsaa  være  godt  for  noget  Men  hvad  siger  du  nu 
om  St.  Peder?" 

„Ja  det  kunde  jo  hænde,"  sagde  Konen  eftertænk- 
somt. „Man  har  jo  hørt  saa  galt  før.  Og  siden  du  vil, 
at  jeg  skal  komme  med  et  Ønske,  saa  skal  jeg  gøre 
det  Du  maa  vide  det,  at  jeg  fik  i  Morges  et  lidet 
Stykke  Lærred  fra  Væveren  til  at  gøre  mig  Lagen  af. 
Imidlertid  er  jeg  bange  for,  at  det  vil  blive  for  lille. 
Og  da  jeg  nu  vil  maale  det  op  i  Morgen  tidlig,  saa 
ønsker  jeg,  at  jeg  maa  vedblive  hele  Dagen  med  det 
Arbejde,  jeg  begynder  i  Morgen  ved  Solopgang.  Saa 
véd  jeg  da,  at  jeg  ikke  kan  komme  til  kort." 

„Dit  Ønske  skal  vorde  opfyldt,"  sagde  St.  Peder. 
„Og  Gud  være  med  dig  og  Godnat" 

Dermed  sov  han  ind,  og  kort  efter  gik  Konen  ogsaa 
til  Ro.  Da  hun  vaagnede  næste  Morgen,  var  han  borte, 
som  han  havde  sagt.  Hun  syntes,  det  var  sært,  men 
tænkte  ikke  videre  derover.  Saa  gav  hun  sig  til  at  op- 
maale  Lærredet.  Og  begyndte  hun  med  en  bekymret 
Mine,  da  Solen  stod  op,  saa  endte  hun  med  et  lykke- 
straalende  Ansigt,  da  Solen  gik  ned  i  Vesterlide.  For 
hun  havde  maalt  den  hele  Dag,  og  aldrig  i  sit  Liv  havde 
hun  sét  en  saadan  Masse  fint  Lærred  paa  ét  Bræt  Hun 
vidste  ikke,  hvor  hun  skulde  ende  og  begynde  med  at 
samle  det  sammen,  men  skikkede  Bud  til  Byen  efter  sine 
Søsterdøtre,  at  de  skulde  hjælpe  hende.  De  kom,  og 
der  kom  fler  endnu,  og  alle  de  seks  andre  Koner  stod 
maalløse  og  stirrede  paa  al  den  Dejlighed.  Men  Birthe 
vidste  nu  fuldt  vel,  at  Stodderen  havde  været  St.  Peder, 
der  paa  denne  Maade  havde  lønnet  hende  for  hendes 
Gæstfrihed.  Hun  lagde  ingen  Skjul  paa  Historien,  men 
fortalte  den  vidt  og  bredt,  og  alle  undredes  saare. 

Nu  hændte  der  det,  at  de  seks  Koner  og  ingen  mere 
end  Dorthe,  tog  sig  denne  Begivenhed  overordentlig 
nær  og  tænkte  saa  meget  over  den,  at  de  fra  denne 
Dag  ganske  forandredes.  Saa  paafaldende  var  Foran- 
dringen, at  alle  Mennesker  maatte  lægge  Mærke  til  den, 
og  mange  var  de,  som  morede  sig  over  den,  fordi  dens 
Aarsag  var  aabenbar  for  alle  og  enhver,  og  fordi  den 
ikke  stak  dybere,  end  at  Nærigheden  endnu  luede  de 
gamle  Hekse  i  Øjnene. 

Naar  der  nu  kom  en  Stodder  gaaende  paa  Vejen, 
styrtede  Dorthe  og  efter  hende  de  andre  ud  og  bad 
ham  med  grædende  Taarer,  at  han  dog  vilde  gøre  deres 
ringe  Hus  den  Ære  at  trine  ind  og  tage  til  Takke  med 

det  bedste,  de  kunde  byde  ham.  De  satte  for  ham  baade 
Kød  og  Flæsk,  skænkede  baade  Mjød  og  Vin  og  veg 
gladelig  af  deres  Senge,  for  at  han  kunde  sove  vel  og 
uden  Besvær  og  Forstyrrelse.  Dorthe  var  den  fremme- 
ligste. Hun  syntes  Dagen  var  spildt,  naar  hun  ikke 
havde  huset  en  Stodder  og  løb  langt  ud  ad  Vejen  for 
at  kigge  efter  dem.  De  andre  var  rasende  paa  hende, 
fordi  hendes  Hus  laa  saadan,  at  hun  al  Tid  kunde 
komme  dem  i  Forkøbet,  og  desuden  var  den  rigeste, 
saa  hun  kunde  overbyde  dem  med  sine  Gaver.  Det 
var  derfor  til  stor  Moro  for  Folk  i  Nabolaget  at  sé, 
hvorledes  de  seks  gamle  Kællinger  løb  grassat  fra  Mor- 
genstunden langt  ud  ad  Vejen  for  at  kapre  Stodderne. 
Kom  der  saa  én,  sloges  de  grangivelig  om  ham  og  rev 
hinanden  til  Blods.  Hjemme  i  Byen  mistroede  de  hin- 
anden, men  fremfor  alle  Dorthe. 

Og  ingen  nød  dette  saa  meget  som  Stodderne.  Det 
rygtedes  snart  over  hele  Fyensland,  hvad  for  seks  gale 
Kællinger,  der  boede  i  Husene  udenfor  Lakkendrup, 
og  alt  hvad  der  var  af  Pak  og  Kæltringer,  som  kunde 
krybe  og  gaa,  kom  til  Egnen.  De  aad  Konerne  næsten 
ud  af  Huset,  laa  i  deres  Senge  og  drev  højt  op  paa 
Dagen,  kommanderede  og  skældte  ud,  naar  ikke  alt  gik 
efter  deres  Hoved,  aldeles  som  om  de  var  paa  deres 
eget  Uvæsnet  tog  saadan  til,  at  Sognefogden  talte  med 
Præsten  om  at  gøre  en  Ende  derpaa.  Men  da  Præsten 
gik  til  de  seks  Koner  og  prøvede  paa  at  tale  dem  til 
Rette,  skreg  de  alle  op  i  Munden  paa  hinanden  og 
spurgte,  om  han  vilde  bebrejde  dem,  at  de  var  gode 
mod  de  fattige  Stakler,  saa  han  maatte  pakke  sammen 
og  gaa  hjem  til  sit  uden  at  kunne  udrette  noget. 

Saa  skete  det  en  Dag,  at  St.  Peder  paany  kom  til 
denne  Egn.  Han  havde  haft  Ærinde  i  Nabolaget,  men 

for  Resten  glemt,  hvad  han  havde  dplevet  her  for  et 
Æventyr.  Han  saa  jo  saa  meget  mellem  Aar  og  Dag 
og  kunde  ikke  have  al  Ting  i  Hovedet  paa  én  Gang. 
Men  da  han  kom  hen  ad  Vejen  og  saa  de  syv  smaa 
Huse,  randt  det  ham  pludselig  i  Hu,  og  han  glædede 
sig  ret  af  Hjertet  til  at  besøge  den  gode  Birthe  og  høre, 
hvordan  det  var  gaaet  hende  siden  sidst.  Han  var  paany 
i  Skikkelse  af  en  gammel  fattig  Mand,  og  Birthe  havde 
sikkert  genkendt  ham,  men  det  kunde  de  andre  Koner 
ikke.  Dels  havde  de  jo  ikke  sét  saadan  paa  ham,  og 
dels  havde  de  tumlet  saadan  om  mellem  Stoddere  siden 
da,  at  den  ene  syntes  dem  lig  den  anden,  for  de  stir- 
rede bare  efter,  om  St  Peder  stak  i  nogen  af  dem. 

Som  han  nu  gik,  blev  han  greben  i  Armen  af  Dor- 
the, som  han  hel  vel  genkendte. 

„I  vil  da  ikke  gaa  min  Dør  forbi?"  spurgte  hun  og 
saa  hel  from  ud  af  Øjnene.  „Det  vilde  være  evig  Skam, 
om  en  fattig  Mand  gik  min  Dør  forbi,  og  det  er  da 
Gud  ske  Lov  heller  ikke  hændt,  saa  længe  jeg  kan 
huske.  Kom  med  mig,  saa  skal  I  sé.  Der  staar  Bad 
beredt,  at  I  kan  tvætte  Eders  mødige  Lemmer,  og  der- 
efter et  godt  Maaltid  og  en  god  Seng.  Nej,  vist  ikke,  I 
maa  ikke  gaa  videre,  før  I  har  udhvilet  Jer  ordentligt 
I  skal  ikke  tænke  paa  Besværet.  Det  er  mig  en  stor 
Glæde,  og  Gud  har  givet  mig  Rigdom,  saa  jeg  har  Raad 
til  at  være  god  mod  de  fattige.0 

„Tak,  den  som  byder,"  sagde  St.  Peder  og  undredes 
saare  over,  saadan  som  hun  var  bleven  forandret  Og 
han  kunde  sé,  at  hun  ikke  kendte  ham. 

Men  da  hun  nu  trak  af  med  ham,  saa  ivrig,  som  skulde 
hun  til  sit  Bryllup,  kom  de  andre  Koner  farende  og 
raabte  og  skreg,  at  han  skulde  gaa  med  dem.  De  rev 
i  hans  Arme  og  Ben  og  overbød  hinanden  i  storartede 

Tilbud,  saa  St  Peder  tænkte,  at  Menneskene  havde 
forandret  sig  svært  til  det  bedre,  siden  han  sidst  traf 
dem.  Men  da  Skænderiet  ikke  vilde  tage  nogen  Ende, 
erklærede  han  bestemt,  at  han  gik  med  Dorthe,  som 
først  havde  indbudt  ham,  saa  skulde  han  en  anden 
Gang  gæste  de  andre. 

Saadan  gjorde  han  altsaa  ogsaa.  Og  Dorthe  havde 
ikke  løjet,  da  hun  lovede  ham  en  god  Behandling.  Saa 
godt  fik  han  det,  at  han  slet  ikke  savnede  sin  gode 
Seng  i  Himlen,  og  da  han  bød  Godnat,  gav  han  sin 
Værtinde  Lov  til  at  gøre  et  eller  andet  Ønske  til  Tak 
for  hendes  Gæstfrihed.  Dorthe  var  lige  ved  at  daane 
af  Glæde,  da  hun  saa,  at  den  rette  omsider  var  kom- 
men, og  hun  betænkte  sig  ikke  længe,  men  gjorde  det 
samme  Ønske,  som  Birthe  havde  gjort,  at  hun  maatte 
blive  ved  hele  den  næste  Dag  med  det,  hun  begyndte 
paa  ved  Solopgang.  St  Peder  smilte,  for  nu  forstod 
han  det  hele,  men  lagde  sig  saa  til  Ro  og  var  borte 
tidlig  næste  Morgen  før  Solopgang,  som  det  var  hans 
Vane. 

Da  Dorthe  vaagnede,  faldt  det  hende  ikke  en  Gang 
ind  at  se  efter,  om  hendes  Gæst  var  gaaet  Hun  tænkte 
alene  paa,  hvad  mon  hun  skulde  først  tage  sig  til.  Hun 
blev  liggende  en  Stund  i  Sengen,  og  der  var  Tid  nok, 
for  det  var  endnu  Nat,  og  hun  maatte  jo  betænke  sig 
vel,  inden  hun  afgjorde  saa  vigtig  en  Sag.  Saa  dum 
som  Birthe  skulde  hun  rigtignok  ikke  være  at  skaffe 
sig  en  Smule  Lærred,  naar  man  havde,  saa  at  sige, 
hele  Verden  i  sin  Haand.  Bare  hun  kunde  hitte  ud  af 
noget,  der  var  noget  rigtigt.  Hun  standsede  i  sine  Over- 
vejelser ved  Tanken  om,  hvor  misundelige  de  andre 
Koner  vilde  blive,  naar  de  hørte  om  hendes  Lykke, 
og  lo  højt  ved  Tanken  om  deres  lange  Ansigter.  Saa 

fortsatte  hun  sine  Spekulationer,  men  kunde  ikke  komme 
til  noget  Resultat.  Rig  vilde  hun  være,  saa  rig,  at  hun 
kunde  bygge  sig  et  Slot  Lærred  vilde  hun  ogsaa  have, 
langt  mere  end  Birthes  lille,  sølle  Stykke.  Alle  i  Byen 
skulde  misunde  hende  for  hendes  Rigdom. 

Som  nu  det  var,  led  Tiden  imidlertid,  og  den  første 
Morgenrøde  kom  allerede  paa  Himlen.  Dorthe  skyndte 
sig  at  staa  op,  men  standsede  pludselig  midt  i  den  anden 
Hose,  idet  hun  kom  i  Tanker  om,  at  det  at  klæde  sig 
paa  dog  vel  sagtens  ikke  skulde  regnes  for  et  Arbejde. 
Hun  blev  beroliget  ved  at  tænke  paa,  at  Birthe  jo  ogsaa 
havde  klædt  sig  paa,  inden  hun  gav  til  at  maale  Lær- 
redet op,  og  gjorde  sig  saa  færdig.  Og  da  hun  var 
færdig,  havde  hun  ogsaa  fundet  ud  af,  hvad  hun  vilde 
tage  sig  til  som  sit  første  Arbejde  paa  denne  mærk- 
værdige og  lykkelige  Dag. 

Hun  vilde  give  sig  til  at  tælle  sine  Penge.  Nok  havde 
al  den  Godgørenhed  taget  et  godt  Hul  i  Skatten,  men 
der  var  dog  adskillige  Dalere  paa  Kistebunden  endnu 
og  hun  skulde  saamænd  ikke  helme  og  ikke  blive  træt, 
før  hun  havde  Kisten  fuld  af  det  blanke  Sølv.  Og  havde 
hun  først  det,  skulde  hun  saamænd  ikke  længere  kaste 
det  i  Grams  til  Stoddere  og  andet  Pak.  De  kunde  gaa 
hendes  Dør  forbi  —  hun  vilde  allerhelst  flytte  hen  til 
en  anden  Egn,  hvor  ingen  vidste  hvor  rig  hun  var,  og 
ingen  kunde  bestjæle  hende.  Her  var  hun  slet  ikke 
sikker.  Hun  kunde  vente  sig  alt  af  Naboernes  Mis- 
undelse. De  vilde  saamæn  ikke  være  bange  for  at  myrde 
hende,  som  hun  laa  i  sin  sødeste  Søvn.  Og  det  var  en 
Skam,  at  Sognefogden  og  Præsten  tillod  alt  det  Land- 
strygerpak  at  rende  om  paa  Landevejene. 

Som  nu  Dorthe  havde  fattet  denne  Beslutning  og 
skred  henimod  Kisten,  hvor  Pengene  laa,  kom  hun  i 

Tanker  om,  at  del  var  bedst,  hun  først  besørgede  et 
nødvendigt  Ærinde,  efterdi  det  jo  vilde  volde  stor  Tids- 
spilde og  forvolde  hende  betydelig  Udgift,  om  hun  skulde 
afbryde  Pengetællingen  sidenhen  for  den  Sags  Skyld. 

I  en  Fart  løb  hun  ned  til  Huset.  Og  just  som  hun 
kom  der  og  gav  sig  til  at  gøre  det,  hvorfor  hun  var 
kommen  der,  stod  Solen  op  i  Østerlide  og  kastede  sin 
Glans  over  Lakkendrup  og  meget  mere. 

Men  Dorthe  blev  siddende  den  hele  Dag,  hvor  hun 
sad,  saa  meget  hun  end  skreg  og  jamrede  sig.  Alle 
Nabokonerne  styrtede  til  ved  hendes  Skrig.  Og  da  hun 
havde  berettet,  hvorlunde  hun  havde  huset  St.  Peder 
og  faaet  Lov  at  faa  et  Ønske  opfyldt,  og  hvor  ilde  hun 
var  kommen  af  Sted,  var  der  ingen  Ende  paa  Latteren 
og  Spotten,  som  regnede  ned  over  hende.  De  kom 
løbende  langvejs  fra  for  at  sé  Dorthe,  som  skulde  blive 
ved  den  ganske  Dag  at  gøre  det,  hun  gjorde  ved  Sol- 
opgang. Og  da  Solen  gik  ned,  var  hun  næsten  død  af 
Tort  og  Pine. 

Oppe  i  Odsherred  levede  for  mange  Aar  siden  en 
Mand,  som  ikke  kunde  faa  Penge  nok.  Mads  hed 
han.  Rig-Mads  kaldtes  han  af  alle  og  med  Rette. 

Han  havde  alle  Kister  og  Skabe  fulde,  men  syntes 
endda  ikke,  det  forslog.  Han  havde  sin  Stald  fuld  af 
skønt  Kvæg,  men  blev  syg  af  Misundelse,  naar  han  saa 
en  køn  Ko,  der  ikke  var  hans.  Han  havde  den  fedeste 
Jord  i  Herredet,  men  undte  ikke  den  fattigste  Husmand 
hans  Smule  Kaalhave. 

Naboerne  vidste  naturligvis  godt,  hvordan  han  var, 
og  foragtede  ham  i  deres  Hjerte.  Men  formedelst  hans 
Rigdom  og  den  Magt,  som  flød  deraf,  viste  de  ham 
stor  Ærbødighed  og  var  ham  til  Tjeneste  ved  enhver 
Lejlighed.  Og  baade  Præsten  og  Øvrigheden  bukkede 
dybt  for  Manden,  bare  de  saa  ham  og  lempede  til  hans 
Ære  Loven  og  Evangeliet,  saa  meget  de  kunde. 

Klods  op  af  Rig-Mads'  Ejendom  laa  der  et  bitte  lille 
Hus  med  et  bitte  lille  Stykke  Jord  til.  Jorden  var  ussel 
og  bar,  ikke  andet  end  Tidsler  og  Sten,  og  Hytten  var 
saadan,  at  den  hvert  Øjeblik  kunde  falde  ned  over 
Hovedet  paa  den,  der  boede  i  den.  Den  sølle  Ejendom 

var  en  Gang  tilbudt  Rig-Mads  til  Købs,  men  han  vilde 
ikke  give  noget  for  den. 

Saa  kom  der  en  Dag  en  Mand  og  købte  Huset  og 
Jorden  for  sine  Spareskillinger,  som  endda  ikke  slog 
til,  saa  han  kom  i  Gæld  ved  samme  Lejlighed.  Johan 
hed  han  for  Resten  og  var  inde  fra  Landet  af.  Rig- 
Mads  lo  ham  ud,  og  Naboerne  lo  med  Rig-Mads.  Men 
snart  blev  de  alvorlige.  For  de  kunde  nemt  regne  ud, 
at  Nybyggeren  inden  længe  vilde  komme  paa  Sognet, 
og  det  oprørte  ingen  mere  end  Mads,  som  tænkte  paa 
den  Part  af  Underholdet,  han  skulde  svare. 

„Det  er  ilde,  at  vi  skal.  finde  os  i  saadan  noget  af 
en  fremmed  Fugl,  som  kommer  flyvende,  Gud  ved 
hvorfra,"  sagde  han.  „En  skønne  Dag  gifter  han  sig, 
skal  I  se,  og  faar  Reden  fuld  af  Unger.  Dem  skal  saa 
vi  sørge  for,  naar  han  spiller  fallit." 

Naboerne  syntes  som  Rig-Mads.  De  stillede  sig  op 
rundt  om  Johans  Stump  Ejendom  og  raabte  over  til 
hinanden,  at  dette  her  var  skammeligt,  eftersom  enhver 
kunde  se,  hvad  det  maatte  ende  med. 

Men  Johan  brugte  rolig  sin  Hakke  og  sin  Spade  og 
lod  dem  sige,  hvad  de  vilde.  Han  rejste  bort  og  kom 
et  Par  Dage  efter  tilbage  med  en  Kone,  der  havde  lyst 
Haar  og  lyst  Humør  og  stærke  Hænder  ligesom  han 
selv.  Da  Mads  og  Naboerne  nu  blev  dobbelt  nærgaaende, 
gik  han  til  Dommeren  og  sagde  ham  det,  som  det  var, 
og  spurgte  ham,  om  ikke  han  sad  paa  sit  med  samme 
Ret,  som  de  andre  paa  deres. 

Jo,a  sagde  Dommeren. 

Derefter  fik  de  to  unge  Folk  Fred  og  tog  fat,  saa 
det  røg  om  dem.  De  lod  ingen  Dag  gaa  til  Spilde. 
Naar  Solen  steg  i  Øst,  var  de  allerede  paa  Pletten  og 
sled  endnu,  efter  at  den  var  gaaet  ned.  Var  Vejret 

ondt,  lavede  de  Husgeraad  eller  bødede  paa  Hytten, 
som  snart  stod  nok  saa  fast  med  tæt  Tag  og  lune 
Vægge.  Og  da  den  Jord,  al  Verden  havde  anset  for 
ganske  ufrugtbar,  efterhaanden  blev  grøn  af  Græs  og 
gul  af  Korn,  var  Naboerne  lige  ved  at  tro,  det  var 
Trolddom. 

„Der  maa  sidde  noget  i  Fingrene  paa  den  Karl," 
sagde  Mads  eftertænksom.  Jeg  tror,  jeg  tager  ham  i 
min  Tjeneste.  Jeg  har  en  Lod  vester  ude,  som  ikke 
vil  skikke  sig.  Der  sætter  jeg  ham  ud." 

Naboerne  raabte,  at  det  var  svært  pænt  af  Rig-Mads 
at  tænke  paa  den  fattige  Husmand,  og  næste  Morgen 
gik  han  over  til  Johan,  nikkede  uden  at  lette  paa 
Hatten  og  sagde: 

Jeg  har  gaaet  og  set,  saa  du  slider  i  det,  Johan. 
Det  gør  mig  ondt  for  dig,  for  du  faar  ingen  Ting  ud 
af  det,  kan  jeg  sige  dig,  selv  om  det  ser  godt  ud  i  Be- 
gyndelsen. Jeg  er  barnefødt  her  paa  Egnen  og  kender 
den  skidt  Jord,  du  var  dum  nok  til  at  øde  dine  Penge 
paa.  Jeg  nægter  ikke,  at  jeg  var  gal  i  Hovedet,  da  du 
kom.  Her  render  saa  meget  fremmed  Rak  og  ligger 
Sognet  til  Byrde,  og  jeg  kunde  jo  ikke  vide,  hvad  du 
var  for  en  Fyr.  Nu  har  jeg  imidlertid  set,  at  du  er  en 
hæderlig  og  flittig  Arbejder.  Den  Slags  holder  jeg  af 
og  mener,  man  skal  støtte  dem  paa  enhver  Maade. 
Derfor  vil  jeg  gøre  dig  et  flot  Tilbud,  som  jeg  ikke  vil 
gøre  enhver.  Jeg  vil  tage  dig  og  din  Kone  i  min  Tjeneste 
og  sætte  Jer  til  at  opdyrke  et  Stykke  Jord,  jeg  har 
vester  paa,  og  som  er  meget  bedre  end  dit.  Kosten 
faar  I  naturligvis,  og  lidt  Klæder  af  mine  gamle  kan 
der  vel  ogsaa  folde  af,  om  ellers  vi  kommer  godt  ud 
af  det  med  hinanden.  Hvad  siger  du  til  det?" 

Jeg  siger  nej,*  sagde  Johan. 

Jøsses,"  sagde  Byens  halte  Skrædder,  som  stod  hos, 
hvad  han  altid  gjorde,  hvor  der  var  noget  paa  Færde. 
„Han  siger  nej." 

„Han  siger  nej,"  sagde  Rig-Mads  og  saa  overmaade 
forbavset  ud.  „Gud  ved,  hvad  den  Stodder  tænker  paa." 

Jeg  tænker,  det  gaar  godt  for  mig,  som  det  gaar," 
svarede  Johan  rolig.  „Allenfals  vil  jeg  hellere  sidde 
magert  paa  mit  eget  end  fedt  paa  en  anden  Mands. 
For  Resten  tænker  jeg  heller  ikke,  det  blev  saa  fedt 
endda.  Du  slider  dine  Klæder  lovlig  nær,  og  jeg  har 
aldrig  hørt,  at  dine  Folk  fik  for  meget  at  æde.a 

„Dette  her  skal  du  komme  til  at  fortryde/  sagde  Mads. 

Herefter  tog  han  sig  over  at  sætte  ondt  for  Johan 
alle  Vegne,  og  efterdi  hans  Ord  jo  havde  Magt  for  hans 
Rigdoms  Skyld,  lykkedes  det  ham  godt  nok. 

Det  hændte,  da  Johans  Dreng  kom  til  Købmanden 
og  havde  glemt  Skillingen  hjemme,  at  han  øjeblikkelig 
blev  jaget  ud  med  Slag  og  haarde  Ord,  fordi  han  vilde 
bedrage  en  ærlig  Mand.  Det  hændte,  da  Johans  Spade 
blev  brudt  i  Sønder,  at  Naboerne  alle  som  en  nægtede 
at  laane  ham  deres,  endda  de  ikke  brugte  dem.  Det 
hændte,  at  Johans  Kone  barslede  for  syvende  Gang, 
og  der  var  ingen,  som  vilde  springe  efter  Jordemoder. 

Johan  tog  det  altsammen  ganske  roligt,  og  hans  Kone 
gjorde  ligedan.  Han  aflod  at  købe  hos  Købmanden,  og 
var  der  noget,  han  ikke  kunde  undvære,  vandrede  han 
eller  Konen  til  Nabobyen  og  fik  det  der.  Han  bødede 
sin  Spade,  indtil  Smeden  fik  gjort  ham  en  ny.  Han 
hjalp  selv  sin  syvende  Søn  ind  i  Verden,  og  det  blev 
den  største  og  stærkeste  af  dem  alle.  Aldrig  hørte  man 
en  Klage  af  hans  Mund. 

Og  alt  som  Aarene  led,  var  det  et  rent  Vidunder  at 
se,  hvordan  hans  Arbejde  lønnedes. 

Saa  lille  hans  Lod  var,  saa  skønt  prangede  den  med 
Afgrøde.  Han  hittede  paa  at  udnytte  Jorden  paa  de 
forunderligste  Maader,  saa  det  saa  ud,  som  om  han 
høstede  hele  Aaret  rundt,  og  der  ingen  Tid  var,  hvor 
han  ikke  bar  en  eller  anden  Ting  i  Lade.  Der  var  ikke 
en  Plet,  han  tog  den  jo  i  sin  Tjeneste,  og  der  voksede 
ingen  Busk,  den  bar  jo  Bær,  han  kunde  nytte.  Der 
gik  tre  Køer  der,  hvor  andre  kun  holdt  en,  og  der  gik 
en  Gris,  hvor  andre  havde  en  Kanin.  Han  frydede 
sig  ved  en  Høne,  hvor  andre  plagedes  af  Mus. 
Bækken  drev  en  Kværn,  hvor  han  malede  sit  Korn, 
og  Kornet  gav  saa  mange  Fold,  at  ingen  havde  hørt 
Magen.  Den  lille  foldefærdige  Rønne  stod  nu  som  et 
skønt  og  stærkt  Hus  med  Ranker  og  Roser  over  Muren 
og  venlig  Røg  af  Skorstenen. 

Alle  i  Sognet  talte  naturligvis  om  Johans  Dygtighed 
og  Held.  Ingen  talte  saa  meget  som  Rig-Mads,  og  aldrig 
sagde  han  noget  godt  Tav  han,  tav  han  med  sammen- 
bidt Mund  og  ondt  i  Øjnene. 

Nu  hændte  det,  at  den  Mand,  som  boede  paa  den 
anden  Side  af  Johan,  kom  saadan  af  Sted,  at  han 
maatte  gaa  fra  Gaarden.  Da  det  kom  til  Stykket,  viste 
det  sig,  at  Rig-Mads  havde  hjulpet  ham  med  Penge 
den  ene  Gang  efter  den  anden  mod  Sikkerhed  i  hans 
Ejendom.  Saadan  havde  han  gjort  før,  og  det  endte 
altid  med,  at  han  fik  den  Mands  Gaard,  han  havde 
hjulpet  Saadan  gik  det  ogsaa  her. 

Men  da  Rig-Mads  havde  faaet  den  nye  Ejendom,  var 
det  saadan,  at  hans  Jord  paa  alle  Sider  omsluttede 
Johans,  alene  med  Undtagelse  af  den,  hvor  Vejen  gik. 
Og  mens  Mads  arbejdede  paa  sin  nye  Ejendom  og  sin 
gamle,  havde  han  aldrig  et  Øjeblik  sine  Øjne  fra 
Johans,  der  laa  midt  i,  som  Paradisets  Have  i  Ørkenen. 

For  alt  hvad  han  saa  gjorde  for  at  lære  ham  Kunsten 
af,  det  lykkedes  ham  aldrig.  Hans  Sæd  blev  ikke  saa 
høj  og  saa  tung,  hans  Eng  ikke  saa  grøn.  Hans  Køer 
gav  ikke  saa  megen  Mælk,  hans  Faar  ikke  Hælvten  af 
den  Uld,  Johan  klippede  af  sine. 

En  Dag  lænede  Rig-Mads  sig  ind  over  Gærdet,  hvor 
Johan  stod  og  arbejdede  og  saa  længe  paa  ham.  De 
hilste  ikke  mer  paa  hinanden,  og  Johan  havde  ikke 
haft  andet  end  ondt  af  Naboen  og  led  ham  ikke  for 
aldrig  det 

Johan,"  sagde  Rig-Mads.  Jeg  har  bestemt  mig  til 
at  købe  din  Jord.a 

„Har  du  det,"  sagde  Johan  og  arbejdede  rolig  videre. 

Ja,"  sagde  Mads.  „Det  er  saa  ubekvemt  for  mig  at 
gaa  udenom,  naar  jeg  skal  fra  den  ene  Gaard  til  den 
anden.  Din  Jord  ligger  mig  i  Vejen.  Siden  jeg  har 
faaet  min  nye  Ejendom,  er  der  jo  ingen  Mening  i,  at 
jeg  ikke  har  dit  med.  Du  kan  selv  sige  Prisen.  Jeg  er 
Gud  ske  Lov  en  rig  Mand  og  har  Raad  til  at  betale.11 

„Det  har  du  kanske,"  svarede  Johan.  „Men  til  dette 
her,  som  du  tænker  paa,  er  du  alligevel  ikke  rig  nok." 

„Hvad  mener  du  med  det,"  sagde  Mads  og  slog  med 
Nakken. 

Jeg  mener,  at  der  findes  ikke  Guld  nok  i  Verden 
til  at  betale  min  Ejendom/  sagde  Johan.  „Det  kan  en 
Mand  som  du  ikke  forstaa.  Men  jeg  har  draget  al 
denne  Grøde  op  med  mit  eget  Arbejde.  Den  er  vokset 
af  min  Tanke  og  min  Haand  som  mine  Børn  af  min 
Lænd,  og  den  er  mig  ligesaa  kær.  Derfor  vil  jeg  ikke 
af  med  den.a 

„Haa,"  sagde  Mads  og  slog  sig  paa  Lommen.  „Du 
tænker  vel  anderledes,  naar  du  hører  Guldet  klingre.* 

„Nej,"  sagde  Johan.  „Og  mindst  vil  jeg  sælge  til  dig, 

hvis  Ondskab  og  Gerrighed  gerne  havde  lagt  mig  øde, 
om  du  havde  kunnet  det.  Gaa  din  Vej,  og  vær  glad 
ved  dit,  som  er  mere  end  du  aarker.  Og  kom  ikke 
mere  paa  min  Vej,  at  ikke  min  Vrede  en  Dag  skal 
løbe  af  med  mig.  For  saa  gaar  det  dig  ilde." 
Da  Rig-Mads  kom  hjem  efter  den  Besked,  blev  han 

syg. 

Fra  den  Dag  af  glædede  han  sig  ikke  det  mind- 
ste ved  sin  Rigdom.  Fra  Morgen  til  Aften  gik  han 
rundt  om  Johans  Jord  og  stirrede  paa  den.  Han  kunde 
ikke  længere  mærke  Duften  fra  Blomsterne  i  sin  egen 
Have.  Den  druknede  i  Duften  af  dem,  der  voksede 
i  Johans  Urtegaard,  og  som  syntes  ham  hundrede 
Gange  skønnere  og  sødere.  Han  gad  ikke  spise  sin 
egen  Mad,  naar  han  saa  Røgen  stige  af  Johans  Skorsten. 
Han  magredes  og  faldt  af,  forsømte  sine  Ting  og  led 
i  alle  Maader  ilde. 

Han  talte  med  ingen  uden  med  den  halte  Skrædder, 
som  var  hans  bedste  Ven,  fordi  han  mente  altid  det 
samme  som  han.  Og  da  der  var  gaaet  nogen  Tid,  og 
det  ikke  blev  bedre,  talte  Skrædderen  en  Dag  saaledes 
til  ham: 

„Hold  nu  op  med  at  sørge  over  den  Stump  Jord, 
som  deler  dine  Besiddelser  i  to,  Rig-Mads.  Den  er 
rettelig  din,  naar  du  vil  betale  dens  Værdi.  Det  manglede 
bare,  at  du  skulde  sørge  dig  din  Helsot  til  over  den 
Stodders  Egensindighed.  Du,  som  kunde  købe  hele 
Sognet,  om  du  vilde. a 

„Det  er  sandt,  som  du  siger,"  svarede  Rig-Mads. 
„Visselig  synes  det  ogsaa  mig  en  stor  Skam.  Men  jeg 
ved  ikke,  hvordan  jeg  skal  faa  Bugt  med  ham." 

„Om  du  giver  mig  halvtredsindstyve  Daler,  skal 
Johans  Jord  være  din,a  sagde  Skrædderen. 

Evratyrakrinet  4 

Jeg  giver  dig  dem/  sagde  Mads.  „Men  ikke  før 
Jorden  er  min.a 

„Kom  saa,"  sagde  Skrædderen. 

„Lad  os  gaa  op  paa  Bakken  ved  Søen.  Der  kan  vi 
se  langt  og  bredt,  og  ingen  hører,  hvad  vi  siger.  Her 
inde  i  Kammeret  kan  man  aldrig  vide,  hvem  der  lytter 
ved  Væggen.  Og  det,  jeg  har  at  sige  dig,  er  kun  for 
dig  og  mig." 

De  begav  sig  sammen  af  Sted  og  kom  paa  Vejen 
forbi  Johan,  der  ikke  saa  til  dem.  Men  Skrædderen 
stod  stille  og  raabte: 

„Det  er  flinkt,  Johan,  at  du  gør  Lodden  i  Orden,  til 
Mads  skal  overtage  den,  naar  Pengene  falder  paa  Ons- 
dag." 

Johan  tog  sig  ikke  af  den  Snak,  men  arbejdede 
videre.  Rig-Mads  saa  forundret  til  Skrædderen,  som 
bare  blinkede  med  Øjnene  og  haltede  af  Sted.  Omsider 
kom  de  op  paa  Bakken  ved  Søen  og  satte  sig  i  Græsset 
tæt  ved  hinanden. 

„Det  var  jo  i  Mandags,  Johan  gav  dig  Haandslag 
paa  Købet?"  spurgte  Skrædderen. 

Rig-Mads  stirrede  dumt  paa  ham. 

„Vist  var  det  i  Mandags,"  sagde  Skrædderen.  Jeg 
var  jo  selv  til  Stede.  Han  skulde  have  tusind  Daler 
som  nu  paa  Onsdag,  og  saa  var  Ejendommen  din.  Na- 
turligvis er  jeg  til  Tjeneste  som  Vidne,  hvis  han  skulde 
gaa  fra  sit  Ord.  Men  det  er  der  sagtens  ingen  Fare  for.* 

Nu  forstod  Rig-Mads  hans  Plan,  og  der  tændtes  et 
bredt  Grin  paa  hans  Ansigt.  Men  Skrædderen  saa  lige 
ud  og  blev  ved  at  snakke: 

„Det  var  nu  alligevel  forstandigt  af  dig,  at  du  tog 
de  seks  Vidner  med,  som  Loven  kræver.  Man  kan  aldrig 
vide.  Allermindst  med  saadan  en  fattig  Stakkel.   Han 

kunde  nemt  fristes  til  at  gaa  fra  sit  Ord  for  at  klemme 
dig  mere.  Du  er  kendt  som  en  rig  Mand,  og  rige  Mænd 
vil  enhver  jo  flaa.  Lad  mig  nu  se.  Der  var  Ole  fra 
Ledøje,  han  som  laante  ti  Daler  af  dig  sidste  Jul  og 
ikke  har  betalt  dem  igen.  Der  var  Peter  Skævnæse,  i 
hvis  Hus  du  har  Pant  for  tredive  Daler.  Der  var  Vulf 
Krogen,  som  frier  til  din  Datter.  Saa  var  der  Hans 
Sengeløse,  som  ikke  kunde  betale  dig  Afdrag  sidste 
Paaske,  og  Mads  Vinge,  som  bad  dig  laane  sig  fem 
Rigsdaler  til  at  tække  sit  Hus  for.  Endelig  var  der  saa 
mig.  Det,  er  seks  gode  Mænd,  og  alle  er  vi  Vidne  til 
Handelen.  Naar  nu  jeg  gaar  herfra,  skal  jeg  kigge  ind 
om  dem  alle  fem  og  mane  dem  til  at  være  parat,  om 
det  skulde  være  nødvendigt.  Farvel  Mads.  Har  du  noget 
Bud  at  skikke  mig  i  Eftermiddag,  da  træffer  du  mig 
hjemme  ved  Solnedgang." 

Dermed  haltede  Skrædderen  af  Sted.  Rig-Mads  blev 
siddende  en  Stund  og  grinte.  Saa  gik  han  hjemefter, 
gladere  end  han  længe  havde  været.  Han  tog  halvtred- 
sindstyve Daler  af  sin  Kiste  og  betænkte  sig  lidt,  om 
han  ikke  skulde  lægge  ti  til,  men  lod  det  være.  Pen- 
gene skikkede  han  med  sin  Dreng  ned  til  Skrædderen 
og  biede,  at  det  skulde  blive  Onsdag. 

Onsdag  Morgen  vandrede  han  til  sin  Nabos  Hus 
med  en  Pose  Penge  under  Armen.  Johan  lukkede  selv 
op,  da  han  bankede  paa,  stirrede  et  Øjeblik  paa  ham, 
kom  saa  udenfor  og  drog  Døren  til  bag  sig. 

„Hvad  vil  du?a  sagde  han. 

„Det  kan  du  vel  nok  vide,"  svarede  Rig-Mads  og 
stillede  Posen  paa  Jorden  mellem  dem.  Jeg  kommer 
naturligvis  med  de  tusind  Daler.  Vil  du  tilkalde  et  Par 
af  Naboerne,  at  de  kan  være  Vidne  til  Optællingen, 
saa  jeg  kan  overtage  Huset  med  det  samme.  Det  passer 

4* 

mig  bedst,  om  du  og  dine  er  ude  inden  Solnedgang. 
Jeg  har  bestemt,  at  min  Datter  skal  bo  her  og  vil 
straks  i  Aften  lade  mine  Folk  tage  fat  paa  Indret- 
ningen." 

„Er  du  gaaet  fra  din  Forstand  Rig-Mads?"  spurgte 
Johan.  „Naar  solgte  jeg  dig  mit  Hus  for  tusind 
Daler?" 

„Det  er  nok  dig,  som  har  tabt  Forstanden,"  sagde 
Mads.  „Eller  vil  du  gaa  fra  Handelen,  som  fandt  Sted 
forrige  Mandag  i  seks  gode  Mænds  Nærværelse.  Ikke 
havde  jeg  troet  om  dig,  at  du  var  saadan  en  Karl.  Men 
Fanden  og  ikke  jeg  skal  staa  her  og  tigge,  om  hvad 
der  rettelig  er  mit.  Vil  du  ikke  med  det  gode,  saa  skal 
du  med  det  onde.  Nu  gaar  jeg  til  Øvrigheden  og 
kræver  dens  Hjælp." 

1  det  samme  kom  den  halte  Skrædder  og  et  Par 
andre  Folk  gaaende,  og  dem  tog  Mads  til  Vidne  paa, 
at  han  havde  tilbudt  Johan  de  tusind  Daler  i  rette  Tid, 
men  at  han  ikke  vilde  modtage  dem.  Han  satte  sig 
med  Mændene  paa  Grøfteranden  og  talte  Pengene  op 
for  dem,  saa  deres  Øjne  gnistrede  ved  al  den  Rigdom, 
for  de  var  fattige  Folk.  Derefter  gik  han  hjem  til  sit 
med  Posen,  og  Mændene  hilste  med  stor  Ærbødighed 
den  rige  Mand.  Men  Johan  gik  ind  og  lukkede  sin 
Dør  og  tænkte,  Gud  havde  straffet  ham  med  Afsind 
for  hans  Begærlighed  og  Ondskab. 

Samme  Dag  gik  Rig-Mads  til  Fogden  og  meldte  ham, 
hvorlunde  han  havde  købt  Johans  Ejendom  for  tusind 
Rigsdaler,  men  da  han  i  Dag  vilde  betale  Pengene  og 
overtage  sin  ny  Besiddelse,  slog  Johan  Døren  i  for 
ham  og  nægtede  rent  ud,  at  Handelen  havde  fundet 
Sted.  Han  begærede  derfor  Fogdens  Hjælp  til  at  er- 
holde sin  Ret. 

Fogden  var  en  hæderlig  Mand,  saa  vidt  han  kunde 
for  sin  Fattigdom.  Han  saa  paa  Rig-Mads  og  sagde,  at 
det  undrede  ham  svarlig,  at  Johan  havde  solgt  sin 
Ejendom.  Han  havde  netop  hørt,  at  han  for  enhver 
Pris  vilde  beholde  den,  siden  han  i  sit  Ansigts  Sved 
havde  opdyrket  den  til  den  skønneste  Lod,  ikke  blot 
i  Sognet,  men  saa  langt  Rygtet  om  den  var  naaet  Han 
spurgte  derfor,  om  Mads  havde  noget  skriftligt  Bevis 
paa  Handelen,  og  om  han  ikke  troede,  der  kunde  være 
nogen  Misforstaaelse.  Nej,  sagde  Mads,  et  skriftligt  Bevis 
havde  han  ikke.  Men  hvis  ellers  seks  gode  og  uberygtede 
Mænds  Vidnesbyrd  var  nok,  saa  trøstede  han  sig  til, 
at  han  kunde  klare  sig  og  bevise  sin  Ret  Dertil  svarede 
Fogden,  at  det  visselig  var  tilstrækkeligt,  om  han  kunde 
fremføre  paa  Tinge  seks  Mænd,  som  med  deres  Ed 
vilde  bekræfte  hans  Udsagn.  Han  ansatte  saa  Sagen  til 
næste  Tingdag. 

Mads  gik  hjem  til  sit  og  biede  rolig.  Han  vogtede 
sig  vel  for  at  tale  flere  Ord  med  Skrædderen  om 
Sagen,  men  otte  Dage  før  Tinget  skulde  holdes,  lod 
hen  gaa  Bud  til  de  seks  Mænd,  om  de  venligst  vilde 
følge  ham  til  Fogden,  naar  Tiden  kom,  og  vidne  Sand- 
heden, saadan  som  de  kendte  den. 

Imidlertid  passede  Johan  sit,  som  om  intet  var  i 
Vejen,  og  Fogden  fandt  ham  ved  hans  Arbejde,  da  han 
en  Aftenstund  kom  og  forkyndte  ham  Stævningen. 

„Det  er  idel  Løgn  til  Hobe,"  svarede  Johan.  „Da 
Mads  vilde  købe  min  Ejendom,  sagde  jeg  nej,  og  der  var 
ingen  anden  end  han  og  jeg,  der  hørte  paa  vor  Samtale. a 

„Da  hjælpe  dig  Gud,"  sagde  Fogden.  „Det  staar 
haardt  imod  dig." 

„Han  hjælper  mig  nok,"  sagde  Johan.  „Han  hjalp 
mig  til  at  holde  min  Kniv  i  Skeden,  da  jeg  forgangen 

Dag  var  nær  ved  at  dræbe  den  onde  Mand,  som  staar 
mig  efter  mit  Gods,  endda  jeg  alle  Dage  holdt  mig  paa 
mit  eget  og  ikke  fornærmede  ham,  og  han  har  mer, 
end  han  og  hans  kan  bruge." 

Alle  Folk  i  Sognet  og  længere  omkring  endda  hørte 
naturligvis  om  den  sælsomme  Retssag.  Og  trods  Frygten 
for  Rig-Mads,  vendte  Stemningen  sig  hver  Dag  stærkere 
imod  ham.  Folk  gik  paa  Vejen  forbi  Johans  Hus  og 
undredes.  De  saa  ham  passe  sit,  som  om  intet  var  paa 
Færde.  Om  Aftenen  sad  han  i  sine  Børns  Kreds  og 
talte  med  dem  og  belærte  dem. 

„Saadan  teer  sig  ikke  en  Mand,  der  er  skyldig/ 
sagde  de  til  hinanden. 

Men  naar  de  saa  gik  forbi  Mads'  Gaard  og  saa  ham 
sidde  der  udenfor  sin  Port,  tyk  og  prangende  med 
Guldkæden  dobbelt  over  Maven  og  et  tilfreds  Smil  om 
Munden,  forvirredes  deres  Tanker,  og  de  spurgte  sig 
selv,  om  et  Menneske,  der  ved  Løgn  og  Svig  vilde 
røve  en  fattig  Mand  hans  eneste  Lam,  kunde  se  saa 
glad  og  rolig  ud. 

Da  Tingdagen  oprandt,  var  der  sort  af  Folk  paa 
Vejen.  Saa  mange  kom  der  fra  nær  og  fjærn,  at  Retten 
ikke  kunde  holdes  i  Stuen,  men  Fogden  maatte  flytte 
den  ud  paa  Bakken  udenfor  Byen,  hvorfra  man  kunde 
se  langt  over  Landet.  Rundt  om  lejrede  Folk  sig  nu 
og  biede.  Der  var  mange  Sager,  men  ingen  agtede  paa 
dem,  da  de  alle  ventede  paa  det  mærkelige,  der  skulde 
ske  med  Mads  og  Johan.  Da  Tiden  kom,  stod  Fogden 
frem  og  talte  saaledes,  mens  der  var  dødsstille  i  For- 
samlingen : 

„Den  rigeste  og  mest  ansete  Mand  iblandt  os,  Mads 
hedder  han,  og  Rig-Mads  kaldes  han  med  Rette,  har 
fremført  en  Klage  over  sin  Nabo  Johan.  Han*  siger,  at 

Johan  afvigte  Mandag  næst  efter  Kyndelmisse  har  solgt 
til  ham  sit  Hus  og  den  Jordlod,  han  ejer,  og  som  ligger 
midt  mellem  Mads'  to  Gaarde.  Da  nu  han  indfandt  sig 
med  Købesummen, .  som  var  tusind  Rigsdaler,  nægtede 
Johan  at  modtage  Pengene,  og  at  i  det  hele  taget  nogen 
Handel  havde  fundet  Sted.  Paa  Klagerens  Begæring 
har  jeg  da  indstævnet  ham  for  dette  Kongens  Ting,  for 
at  han  kan  staa  til  Rette  for  Dommen  eller  vorde  fri- 
kendt, hvis  han  kan  bevise  sin  Uskyld." 

Derefter  fremtraadte  Mads  og  stod  ved  sit  Han  hid- 
kaldte de  Mænd,  som  havde  set  ham  komme  med 
Pengene,  og  de  vidnede,  at  de  tusinde  Daler  havde 
været  forhaanden  i  rette  Tid  og  paa  rette  Sted.  Derfor 
begærede  han,  at  Fogden  skulde  indsætte  ham  i  den 
Ejendom,  der  var  hans  med  Rette.  Og  han  satte  paa 
Bordet  Posen  med  Pengene,  som  Fogden  lod  optælle 
af  Retsvidnerne,  og  som  befandtes  at  være  i  Orden. 

Saa  blev  Johans  Navn  raabt  op.  Og  han  stod  frem 
og  talte  saaledes,  rolig  som  altid: 

„Det,  Mads  siger,  er  Løgn  og  intet  andet  end  Løgn. 
Den  Gang  jeg  kom  til  Egnen  og  købte  mit  Hus, 
som  var  i  svært  Forfald,  haanede  og  spottede  han  mig, 
hjulpen  af  Naboerne,  der  frygtede  for,  at  jeg  skulde 
falde  Sognet  til  Byrde.  Da  saa  det  gik  mig  vel,  vilde 
han  tage  mig  i  sin  Tjeneste,  for  at  jeg  ogsaa  skulde 
opdyrke  hans  Jord.  Jeg  bar  hans  Haan  og  Spot  med 
Taalmod  og  afslog  hans  Tilbud.  Derefter  forfulgte  han 
mig  paa  alle  de  Maader,  som  stod  til  hans  Raadighed, 
skadede  mig  hvor  han  kunde,  lukkede  Købmandens 
Bod  og  Naboernes  Hjerter  for  mig.  Jeg  kunde  ikke 
for  Penge  købe  mig,  hvad  jeg  havde  Brug  for,  og  jeg 
kunde  ikke  faa  skikket  Bud  efter  Jordemoderen,  da  min 
Hustru  var  i  Barnsnød.  Jeg  bar  det  altsaramen,  som 

jeg  havde  baaret  det  andet,  jeg  hjalp  mig  selv,  og  Gud 
hjalp  mig.  Da  saa  mit  blomstrede  op  og  blev  bestandig 
bedre,  hændte  det,  at  Mads  overtog  den  Mands  Gaard, 
som  boede  paa  den  anden  Side  af  mig.  Han  gjorde 
det,  fordi  han  havde  bragt  Manden  til  Betlerstaven 
under  Skin  af  at  ville  hjælpe  ham.  Det  kommer  nu 
ikke  mig  og  mit  ved.  Men  dernæst  vilde  han  købe 
min  Lod.  Han  kom  til  mig  og  bød  mig  selv  bestemme, 
hvad  jeg  vilde  have  for  den.  Jeg  svarede  ham,  at  jeg 
ingenlunde  vilde  sælge  det  Hus,  hvor  mine  Børn  var 
født,  og  mindst  til  ham,  der  alle  Dage  havde  været  en 
ond  Mand  og  ond  mod  mig.  Jeg  var  fornøjet  med  min 
Lod  og  Gud  taknemlig  og  ønskede  det  ikke  anderledes. 
Der  var  ingen  uden  han  og  jeg,  som  hørte  paa  den 
Tale  mellem  os.  Han  forlod  mig  i  Vrede  og  med  Trusler, 
og  jeg  bekender,  at  mit  Blod  ophidsedes  saadan,  at  jeg 
nær  havde  dræbt  ham.  Men  Gud  styrede  min  Haand. 
Siden  har  jeg  ikke  talt  med  ham,  før  den  Onsdag,  da 
han  kom  med  Pengene,  og  falskelig  paaduttede  mig,  at  jeg 
havde  solgt  ham  min  Ejendom  for  tusinde  Daler.  Dette 
er  Sandheden,  saa  vist  som  jeg  staar  her  for  den  ret- 
færdige Guds  Aasyn.  Og  jeg  beder,  at  1,  som  er  her  til 
Stede,  vil  staa  frem  og  sige,  om  jeg  har  gjort  noget 
Menneske  Uret  eller  forfordelt  ham  eller  nægtet  nogen 
min  Hjælp,  som  bad,  og  jeg  kunde  yde  den.  Saa  beder 
jeg  og,  at  I  vil  vidne,  om  Mads  nogen  Tid  gjorde  noget 
Menneske  for  en  Skilling  godt,  uden  han  fik  to  igen.* 

Der  opstod  stor  Bevægelse  i  Mængden,  da  Johan 
havde  endt  sin  Tale.  Nogle  græd,  nogle  tilraabte  ham 
lydeligt  Bifald,  og  Rig-Mads  saa  ikke  andet  end  vrede 
Blikke,  hvor  han  saa  hen. 

For  der  var  ingen,  der  tvivlede  paa,  at  Johan  havde 
Ret.  De  mindedes,  hvordan  han  var  kommen  til  Egnen, 

fattig  og  ukendt,  og  hvordan  han  nu  var  bleven  en 
saadan  Mand,  at  de  ikke  kunde  sige  noget  bedre  til 
deres  Børn,  end  at  de  skulde  stræbe  at  ligne  den 
fattige  Johan.  De  mindedes,  hvad  ondt  Rig-Mads  havde 
voldt  Der  var  jo  ingen  af  dem,  som  ikke  vidste  en 
eller  anden  Fortælling  om  hans  Egenkærlighed  og 
Ubarmhjertighed.  Der  var  mange  af  dem,  hvem  han 
havde  gjort  til  Tiggere  under  Paaskud  af  at  hjælpe  dem, 
og  som  nu  stod  med  luvslidte  Klæder  og  saa  med  Had 
i  Øjnene  paa  den  rige  Mand.  Hvad  Gavn  havde  han 
gjort  med  sine  mange  Penge?  Hvem  glædede  han? 
Naar  saa  man  ham  selv  glad? 

De  spurgte  hinanden  med  Øjne  og  Mund,  om  Gud 
virkelig  vilde  give  ham  Lov  til  at  ødelægge  Lykken  for 
Johan,  der  havde  kæmpet  sig  op  til  Velstand  af  ingen- 
ting og  haft  et  godt  Ord  til  enhver  og  aldrig  voldet 
nogen  mindste  Mén.  Og  pludselig  løftede  der  sig  et 
Raab,  der  begyndte,  ingen  vidste  hvor,  men  straks 
bredte  sig  og  lød  enstemmigt  fra  Mængden: 

Johan  har  Ret!  Johan  har  Ret!" 

Fogden  mente  i  sit  Hjerte  som  de,  men  hævede  sin 
Haand  og  paabød  strengt  Tavshed  og  Respekt  for 
Retten.  Da  det  var  opnaaet,  vendte  han  sig  mod  Rig- 
Mads  og  spurgte,  hvad  han  dertil  havde  at  sige.  Og 
Mads  betænkte  sig  ikke  længe. 

Jeg  skal  svare  kort  og  godt,"  sagde  han.  „Der  er 
kun  liden  Mening  i  at  tale  om  sin  egen  Dyd  og  en 
andens  Last  Jeg  er  den,  jeg  er,  og  Folk  her  paa  Egnen 
kender  mig  sagtens  godt  nok.  Hvad  gamle  Kærlinger 
mener  om  mig,  er  mig  plat  det  samme.  Her  handles 
alene  om  den  Sag,  som  er  mellem  Johan  og  mig.  En- 
hver kan  begribe,  at  jeg  gerne  vil  købe  hans  Jord, 
som  ligger  midt  i  min  egen.  Ikke  heller  tvivler  sagtens 

nogen  om,  at  jeg  kan  betale  den.  Det  er  ogsaa  rigtigt, 
at  jeg  ikke  var  glad,  da  Johan  kom  til  Sognet  som  en 
fattig  Mand.  Det  var  ingen  af  os.  Det  er  ikke  morsomt 
at  faa  til  Forsørgelse  Folk,  som  hører  andetsteds 
hjemme.  Vi  har  nok  i  vores  egne  fattige.  Men  da  jeg 
saa,  at  han  var  flink  og  flittig,  tilbød  jeg  at  tage  ham 
i  min  Tjeneste.  Deri  er  vel  intet  ondt.  Han  kunde  sige 
nej,  om  han  vilde,  og  han  sagde  nej.  Det  er  ogsaa 
rigtigt,  at  han  sagde  nej,  da  jeg  første  Gang  tilbød  ham 
at  købe  hans  Jord.  Men  den  Mandag,  hvorom  det  drejer 
sig,  bød  jeg  ham  tusind  Rigsdaler,  og  da  slog  han  til. 
Det  var  jo  ogsaa  mange  Penge  for  en  fattig  Mand.  Om 
nu  han  havde  fortrudt  Handelen,  da  kunde  han  sagt 
mig  det  i  Venlighed,  og  jeg  kunde  kanske  strakt  mig 
et  hundrede  Daler  videre  eller  to,  skønt  tusind  Daler 
er  alt,  hvad  Jorden  er  værd.  Men  det  gjorde  han  ikke. 
Han  nægtede  rent  ud,  at  Handelen  havde  fundet  Sted 
og  var  grov  tillige.  Nu  skulde  jeg  bødet,  fordi  jeg  intet 
skriftligt  havde,  hvis  ikke  jeg  havde  været  saa  forstandig 
at  sikre  mig  paa  anden  Vis.  Gud  har  gjort  mig  til  en 
rig  Mand,  men  Rigdom  er  efterstræbt  af  Menneskene, 
og  jeg  kender  dem.  Derfor  tog  jeg  Vidner  paa  Af- 
talen." 

„Fremfør  dine  Vidner,"  sagde  Dommeren. 

Nu  var  Rig-Mads'  Tale  holdt  med  stor  Kløgt  og 
Maadehold,  og  det  fejlede  ikke,  at  den  jo  gjorde  Ind- 
tryk paa  adskillige,  især  af  dem,  der  selv  havde  noget 
til  bedste.  De  saa  tvivlraadige  fra  den  ene  til  den 
anden  og  snakkede  om  det.  Johan  var  helt  rolig.  Han 
saa  fast  og  ufravendt  paa  Rig-Mads,  der  med  al  sin 
Frækhed  havde  ondt  ved  at  udholde  hans  Blik. 

Derefter  fremtraadte  de  seks  falske  Vidner  med  den 
halte  Skrædder  i  Spidsen.   Der  kom  Ole  fra  Ledøje, 

Peter  Skævnæse,  Vulf  Krogen,  Hans  Sengeløse  og 
Mads  Vinge.  De  traadte  frem  en  efter  en,  som  Rig- 
Mads  nævnede  dem,  og  paa  Fogdens  Spørgsmaal  svarede 
de,  at  de  havde  overværet  Handelens  Afslutning  og 
kunde  vidne,  at  det  var  gaaet  saaledes  til,  som  Mads 
sagde. 

Nu  opstod  der  en  saadan  Bevægelse  i  Mængden, 
som  ingen  forhen  havde  set  paa  noget  Ting.  De  vidste 
alle  at  disse  Mænd  paa  en  eller  anden  Maade  var  af- 
hængige af  Rig-Mads.  De  pegede  paa  Johan,  der  blev 
saare  bleg,  da  han  saa,  hvorledes  Nettet  trak  sammen 
om  ham.  Fogden  var  ikke  den  mindst  bevægede,  for 
han  forstod  saa  vel,  hvordan  dette  var  gaaet  til.  Men 
ingen  kunde  se  noget  paa  hans  Ansigt,  da  han  løftede 
Haanden  og  sagde: 

Jeg  har  ikke  Ret  til  at  forkaste  disse  Mænds  Vidnes- 
byrd. Om  ikke  nu  Johan  giver  sig,  da  vil  vi  tage  dem 
i  Ed.  Og  drister  de  sig  til  at  aflægge  Eden,  da  er  Huset 
og  Jorden  Mads',  naar  han  betaler  de  tusind  Daler.  — 
Hvad  siger  du  Johan ?a 

Jeg  siger,  det  er  skændig  Løgn/  sagde  Johan. 

„Da  træde  I  frem  og  aflægge  Eden,a  sagde  Fogden 
alvorlig,  og  der  var  dødsstille  i  Forsamlingen.  „Men  nu 
maa  I  vide,  at  om  I  begaar  den  gruelige  Forbrydelse 
at  sværge  falsk,  da  skal  I  ikke  blot  lægges  paa  Hjul 
og  Stejle.  Men  Eders  Sjæle  skal  brænde  evig  i  Helvedes 
Ild  og  Pine.  Og  I  skal  mindes,  at  Gud  ser,  hvor  det 
er  mørkt  for  Menneskenes  Øjne." 

De  seks  Mænd  traadte  frem.  Det  var  nemt  at  se  paa 
dem,  at  de  ikke  var  glade  ved  det,  de  nu  skulde  gøre. 
Om  saa  det  var  den  halte  Skrædder,  der  var  Anstifteren 
af  det  hele  og  den  mest  gudsforgaaende  Krop  i  Sognet, 
rystede  han  over  hele  Kroppen.  Folk  trængte  sig  Hoved 

ved  Hoved  for  at  se  Menederne,  for  saadan  dømte  de 
dem  uden  mindste  Betænkning. 

Men  nu  skete  der  noget,  som  ingen  havde  ventet, 
og  som  forvirrede  Mængden  ganske.  Johan,  som  havde 
staaet  og  set  paa  de  seks  og  paa  Rig-Mads,  traadte 
pludselig  frem  og  sagde  med  lav  Røst: 

„Hr.  Foged,  jeg  vil  ikke  lade  dette  ske.  Om  end  min 
Ret  er  sikker  som  Guds  klare  Dag,  saa  vil  jeg  ikke 
for  jordisk  Vindings  Skyld  styrte  seks  Mennesker  i  evig 
Fortabelse.  Endnu  engang  siger  jeg,  at  disse  Mænd 
aflægger  falsk  Vidnesbyrd  imod  mig.  Man  lad  dem 
derom  med  Gud  og  deres  Samvittighed.  Jeg  afstaar  fra 
min  Reta 

Fogden  saa  forundret  paa  ham.  Han  tvivlede  ikke 
et  Øjeblik  om  Mandens  Ærlighed  og  rørtes  dybt  over 
det  Mod  og  Højsind,  han  lagde  for  Dagen. 

„Du  tager  da  de  tusind  Daler?0  spurgte  han. 

„Visselig  gør  jeg  ikke  det,"  sagde  Johan  og  slog  af- 
værgende ud  med  Haanden.  Jeg  gaar  herfra,  fattig 
som  jég  kom,  Gud  hjælper  mig  nok." 

Dermed  vendte  han  sig  om  og  vilde  gaa  bort 

Men  nu  opstod  der  et  gruligt  Spektakel  i  Mængden. 
De  raabte  og  skreg  i  Munden  paa  hinanden,  truede 
med  knyttede  Hænder  og  trængte  paa.  Var  der  nogen, 
som  tvivlede  om  Johans  Ret,  da  han  afstod  fra  Eden, 
saa  var  de  bleven  ganske  omstemte,  da  han  nægtede 
at  modtage  de  tusind  Rigsdaler.  Saa  stor  var  Harmen, 
og  saa  højt  lød  Raabene,  at  Rig-Mads  indsaa,  at  han 
aldrig  kunde  komme  til  at  nyde  Jorden  med  Fred, 
hvis  ikke  han  fik  bevist,  at  det  var  hans.  Han  stod  da 
frem  paany  og  sagde  med  høj  Røst: 

„Om  Johan  vil  have  de  tusind  Daler,  for  hvilke  han 
har  solgt  mig  sin  Ejendom,  bliver  hans  Sag.  Vil  han 

ikke,  kan  Fogden  give  dem  til  de  fattige.  Men  han  skal 
ikke  ved  sine  Finter  krænke  min  Ret  og  vinde  de 
gamle  Kærlingers  Medfølelse  med  sin  onde  Skæbne, 
som  ikke  findes  andetsteds  end  i  hans  egen  Indbildning. 
Jeg  kræver,  at  de  seks  Vidner  aflægger  Eden,  saaledes 
at  enhver  kan  se,  hvad  der  i  denne  Sag  er  ret.a 

Der  blev  dødsstille  i  Mængden.  Johan  traadte  hen 
til  Mads  og  saa  ham  ind  i  Øjnene. 

„Du  er  en  Djævel  og  intet  Menneske, M  sagde  han. 
„Men  saa  ske  din  Villie.  Lad  Menederne  sværge. M 

De  seks  traadte  frem  og  aflagde  med  skælvende 
Stemmer  Eden.  Folk  løftede  sig  paa  Tæerne  for  at  se. 
Ingen  vovede  at  tale  højt,  og  der  stod  Rædsel  paa  alle 
Ansigter.  Dommeren  tilkendte  nu  Rig-Mads  Jorden. 
Men  Johan  faldt  paa  Knæ,  der  hvor  han  stod  midt  i 
Skaren  og  bad  med  foldede  Hænder  og  høj  Røst,  at 
alle  kunde  høre  det: 

„Retfærdige  Gud  i  Himlen!  Lad  et  J ertegn  ske  og 
straf  disse  Mennesker,  som  har  syndet  saa  svarligen. 
Eller  om  jeg  har  Uret  og  har  taget  dit  Navn  forfænge- 
ligt, da  lad  dit  Lyn  slaa  ned  og  knuse  mig." 

Mængden  raabte  saadan  op,  at  Rig-Mads  fandt  det 
raadeligst  at  gaa  derfra  og  begyndte  at  gaa  ned  af 
Højen.  De  seks  Vidner  fulgte  ham,  fordi  de  ikke  turde 
blive.  Folk  blev  staaende  og  stirrede  efter  dem,  som 
om  de.  ventede,  der  skulde  ske  noget.  Johan  laa  i  Bøn 
med  Hænderne  for  Ansigtet 

Og  da  skete  der  noget,  som  ingen  vilde  tro,  der  ikke 
havde  set  det,  og  som  Eftertiden  plat  vilde  fornægte, 
om  ikke  Vidnesbyrdet  derom  stod  den  Dag  i  Dag  paa 
Stedet,  hvor  det  hændte. 

Da  Rig-Mads  og  de  seks  Menedere  naaede  Højens 
Fod,  forvandledes  de  pludselig  til  Sten  og  stod  der, 

forrest  Rig-Mads,  bred  og  mægtig,  sidst  Skrædderen, 
paa  hvem  man  tydelig  kunde  se,  at  han  havde  haltet 
i  levende  Live. 

Efterhaanden  som  Aarene  gik,  blev  Stenstøtterne 
saadan  afslebne  af  Vind  og  Vejr  og  Menneskenes  Be- 
røring, at  de  enkelte  Træk  Forsvandt.  Nu  staar  der 
intet  uden  syv  graa  Sten  ved  Højens  Fod. 

Men  den,  der  tror  paa  Guds  Retfærdighed,  kan  den 
Dag  i  Dag  tydelig  genkende  de  syv  Menedere. 


HR.  OLE 

I  gamle  Dage  voksede  der  et  Sted  i  Egnen  omkring 
Aarhus  syv  store,  skønne  Lindetræer,  og  under  dem 
laa  en  fattig  Bondemands  Hytte. 

Derhen  kom  en  Sommerdag  dragende  en  Herremand 
i  sin  Vogn  forspændt  med  fire  sorte  Heste.  Han  havde 
kun  med  sig  en  eneste  Tjener.  Vognen  var  overdæk- 
ket med  Sejldug,  og  ingen  fik  nogensinde  at  se,  hvad 
der  var  i  den,  men  siden  sagdes  det,  at  der  var  saa 
meget  Guld,  at  man  derfor  kunde  købe  hele  Danmark. 
Herremanden  steg  af  sin  Vogn,  satte  sig  under  Lin- 
denes Skygge  og  tørrede  sin  svedige  Pande.  1  det 
samme  kom  Stedets  Præst  forbi,  som  hed  Hr.  Mikael 
og  var  en  ganske  ung  Mand,  men  allerede  vidt  berømt 
for  sin  Fromhed  og  Nidkærhed  i  Troen.  Han  stod 
stille  og  saa  paa  den  fremmede,  der  saa  anderledes  ud 
end  Folk  dér  paa  Egnen,  saa  sort  han  var  i  Hud  og 
Haar  og  med  saa  stærke,  hvide  Tænder.  Skæg  havde 
han  intet  af;  men  hans  Hænder  og  hele  hans  Krop 

var  saa  stærkt  behaarede,  at  han  lignede  et  Dyr  mer  end 
et  Menneske.  Hans  Øjne  tindrede  ogsaa  paa  en  sær  Maa- 
de,  og  hans  Mund  grinte,  saa  det  ikke  var  godt  at  se  paa. 

„Hvad  hedder  I,  og  hvor  kommer  I  fra?a  spurgte 
Hr.  Mikael. 

Ja,"  svarede  den  fremmede.  „Det  er  rigtigt  nok. 
Hvem  ejer  ellers  det  skønne  Land  her  omkring?  Jeg 
kunde  nok  lide  at  bygge  mig  en  Borg  paa  Pletten  her, 
hvor  jeg  sidder." 

I  det  samme  haltede  en  Stodder -forbi,  og  Herre- 
manden tog  op  af  Lommen  en  Gulddaler  og  kastede 
til  ham.  Stodderen  turde  ikke  tro  sine  egne  Øjne.  Han 
glemte,  at  han  var  Krøbling  og  løb  skyndsomst  derfra, 
for  at  den  anden  ikke  skulde  fortryde  sin  Godhed. 
Men  ogsaa  Præsten  gjorde  store  Øjne. 

„Om  I  er  kommen  retskaffen  til  den  Gulddaler,  har 
I  visselig  gjort  en  skøn  Anvendelse  af  den,a  sagde  han. 

Ja,"  svarede  den  fremmede.  „Det  er  rigtigt  nok." 

Hr.  Mikael  syntes,  hans  Tale  var  lidt  underlig.  Ikke 
heller  holdt  han  af  Grinet  paa  hans  Mund  og  i  hans 
Øjne.  Men  nu  gav  han  sig  paany  til  at  spørge  ud  om 
Jorden,  og  Enden  paa  det  blev,  at  Præsten  hentede 
den  fattige  Bondemand  ud  af  Hytten,  hvorefter  Herre- 
manden købte  Hytten  og  Jorden  og  det  hele  og  betalte 
baade  godt  og  kontant.  Ved  samme  Lejlighed  blev  det 
kundbart,  at  han  hed  Hr.  Ole,  men  mere  fik  heller  in- 
gen at  vide. 

Bonden  maatte  straks  flytte  ud,  og  Hr.  Mikael  gik 
til  sit.  Derefter  aflæssede  Hr.  Ole,  ved  sin  Tjeners 
Hjælp,  Vognen  og  bar  dens  Indhold  ind  i  Hytten.  Ru- 
derne blev  tildækkede,  saa  ingen  kunde  se  derind,  og 
Døren  aflaaset.  Foran  Døren  laa  en  uhyre  stor,  sort 
Hund.   Ingen   havde  set,   hvor  den  var  kommen   fra; 

men  alle  kunde  se,  den  laa  der  og  viste  sine  gruelige 
Tænder,  saa  snart  nogen  nærmede  sig. 

Næste  Dag  sad  Hr.  Ole  i  Kroen  og  drak  tykt  med 
hvem  som  kom  ind,  og  det  var  mange.  For  Rygtet  om 
den  sære  fremmede  var  allerede  langt  over  Egnen,  og 
alle  skulde  jo  gerne  se  ham.  Han  drak  dem  under 
Bordet  hver  og  een,  betalte,  saa  Værten  bukkede  helt 
ned  i  Jorden,  steg  paa  sin  Hest  og  red  syd  efter,  fulgt 
af  sin  Tjener. 

Fjorten  Dage  efter  kom  han  igen  og  havde  med  sig 
én  Skare  Bygningsfolk,  som  straks  gav  sig  i  Lag  med 
at  opføre  Borgen.  De  var  hverken  fra  Egnen  eller 
Nabolaget,  men  havde  et  andet  og  rappere  Haandelag 
end  Sognets  Folk,  som  studsende  stod  og  saa  paa  dem, 
saa  fort  det  gik  og  saa  tyst.  De  var  nær  ved  at  tro, 
der  var  Trolddom  med  i  Spillet.  Men  Hr.  Mikael  be- 
roligede dem.  Han  gik  daglig  til  Byggestedet,  saa  og 
følte  paa  Arbejdet  og  fandt  det  redeligt  og  godt. 

Hr.  Ole  lagde  ham  ingen  Hindringer  i  Vejen,  skønt 
han  ellers  ikke  var  for,  at  nogen  kom  paa  hans  Grund, 
som  ikke  havde  dér  at  skaffe.  Han  sad  altid  paa  en 
Sten  og  grinte  og  saa  paa  Folkene  og  tugtede  dem, 
naar  de  gjorde  ilde,  mens  Tjeneren  gik  til  og  fra. 
Rundt  om  det  Stykke  Jord,  der  var  hans,  havde  han 
rejst  Skel  og  indenfor  Skellet  gik  den  sorte  Hund  og 
viste  sine  hvide  Tænder. 

Efterhaanden  som  nu  Borgen  rejste  sig,  blev  det 
klart  for  alle,  at  den  vilde  blive  den  stolteste  Herre- 
gaard  i  mange  Miles  Omkreds.  Og  mens  de  byggede, 
købte  Hr.  Ole  mere  og  mere  Land  til  den. 

Han  gav  sig  i  Snak,  saa  med  den  ene,  saa  med  den 
anden  af  sine  Naboer,  og  Snakken  endte  altid  med,  at 
Naboen  solgte  ham  sin  Jord.  Naar  det  var  sket,  flyt- 

tede  han  egenhændig,  blot  med  Tjenerens  Hjælp,  Skel- 
let, og  det  var  sært  at  se,  saa  fort  det  gik.  Hunden, 
som  nu  havde  saa  meget  større  et  Stykke  at  vogte, 
blev  blot  rappere  og  mere  vagtsom  og  var  alligevel  alle 
Vegne.  Da  Borgen  var  rejst  til  Tinden,  ejede  Hr.  Ole  det  gan- 
ske Land,  saa  vidt  han  kunde  skue  fra  sit  Taamkammer. 

Saa  snart  det  hele  var  i  Orden,  afskedigede  han  alle 
Byggefolkene.  De  drog  sydpaa,  hvor  de  var  kommen 
fra,  tavse  som  de  havde  været,  under  al  den  Tid,  de 
opholdt  sig  paa  Egnen.  Ingen  vidste,  hvor  de  drog  hen, 
og  ingen  saa  dem  nogensinde  siden. 

Nu  sad  Hr.  Ole  alene  paa  den  store  Borg  med  sin 
Tjener  og  den  store  Hund,  og  alle  tænkte,  han  maatte 
da  fæste  sig  nye  Folk  til  at  drive  Godset  Der  var  nok, 
som  gerne  vilde  i  den  rige  Herremands  Brød,  aller- 
mest de,  hvis  Jord  han  havde  købt.  De  fleste  af  dem 
havde  tinget  sig  ind  i  Omegnen  og  gik  nu  og  undredes 
paa,  hvad  det  skulde  blive  til  deroppe  paa  Gaarden. 
De  saa  ikke  noget,  hverken  til  Folk  eller  Fæ.  Alligevel 
var  al  Ting  i  den  skønneste  Orden  og  trivedes  og 
blomstrede  uden  Mage. 

Oppe  i  Hallen  sad  Hr.  Ole  og  tømte  sit  Bæger,  som 
Tjeneren  fyldte  ligesaa  hurtigt  igen.  Naar  han  fra  sin 
Rude  saa  en  af  dem,  han  havde  købt  Jord  af,  vinkede 
han  ham  op  til  sig  og  bød  ham  til  Sæde.  Der  var  in- 
gen, som  sagde  nej,  og  naar  de  havde  drukket  lidt, 
kom  Tærningerne  frem,  og  de  begyndte  at  spille.  I  Be- 
gyndelsen havde  Gæsten  gerne  Held  med  sig,  men 
Lykken  vendte  sig  snart,  og  det  endte  bestandig  med, 
at  Hr.  Ole  vandt  alle  hans  Penge.  Naar  det  var  kom- 
met saa  vidt,  lod  han  Tjeneren  og  Hunden  kaste  ham 
paa  Porten,  og  bar  selv  Guldet  til  sit  Lønkammer, 
hvor  han  lagde  det  i  Dyngen  til  det  andet. 

I  Løbet  af  et  Aars  Tid  fik  han  paa  den  Maade  alt 
det  ind  igen,  som  han  havde  givet  for  Jorden.  Rundt 
om  Skellet  gik  de  tidligere  Ejere  i  lasede  Klæder  og 
med  Sult  i  Øjnene  og  skældte  og  truede.  Men  Hr.  Ole 
brød  sig  om  ingenting.  Han  tømte  sit  Bæger  og  grinte 
med  sin  Mund  og  sine  Øjne. 

En  Dag  kom  Hr.  Mikael  op  til  ham  og  foreholdt 
ham  hans  ukristelige  Levevis.  Han  drev  Tiden  hen 
med  Drik  og  Tærninger  og  havde  allerede  bragt  man- 
gen brav  Mand  til  Betlerstaven.  Aldrig  kom  han  i  Guds 
Hus  eller  nød  den  hellige  Nadver.  Ikke  heller  var  det 
ret  af  ham  at  sidde  saaledes  ene  paa  Gaarden  med 
Tjeneren  og  Hunden,  der  saa  ud  som  Fanden  selv.  In- 
gen kunde  begribe,  hvordan  han  fik  sin  Jord  saaet  og 
høstet  Man  skulde  ikke  vække  Mistanke  om  Trold- 
dom. Han  burde  snarest  tage  sig  Folk  som  de  andre 
Herremænd  gjorde  og  lønne  dem  kristeligt.  Der  var 
nok,  som  gerne  vilde  tjene  ham,  først  og  fremmest 
de,  han  havde  vundet  Pengene  fra  i  Spil. 

Ja,"  svarede  Hr.  Ole.  „Det  er  rigtigt  nok.  Men  om 
I  ellers  vil  ulejlige  Eder  her  hen  til  Ruden,  da  skal  I 
se,  at  jeg  har  været  betænkt  paa  at  skaffe  mig  Folk  til 
min  Tjeneste." 

Hr.  Mikael  gik  til  Vinduet  og  saa  et  sælsomt  Syn. 

Fra  alle  Sider  kom  vandrende  Piger,  hver  og  en 
med  et  lille  Barn  i  Armen.  Han  kendte  dem  godt  nok, 
for  det  var  alle  Pigerne  i  hans  Sogn.  Der  fattedes  saa 
sandt  ikke  en  eneste.  Heftig  stødte  han  Ruden  op  og 
raabte  til  den  første,  som  var  ingen  ringere  end  Deg- 
nens Datter: 

„Tvi  dig  for  Tort,  du  gør  din  Faders  Hus,  Inger. 
Ikke  vidste  jeg,  du  var  med  Barn." 

„Ikke  vidste  jeg  det  heller,  Hr.  Mikael,"  sagde  hun 

sørgmodig.  „Men  her  er  Barnet,  som  jeg  fødte  i  Nat. 
Han  som  er  dets  Fader  sagde,  jeg  skulde  bringe  det  til 
Hr.  Ole  paa  Lindenborg,  saa  vilde  der  blive  sørget  for 
det.  Det  er  ellers  en  skøn  Dreng,  og  det  svier  mig  i 
Sjælen,  at  jeg  ikke  kan  beholde  ham.  Men  han,  som 
sov  hos  mig,  sagde  det  saadan,  at  jeg  maa  gøre  det." 

„Og  hvem  var  det,  som  sov  hos  dig  til  din  Skam  og 
Ulykke?"  spurgte  Hr.  Mikael  strengt. 

„Ikke  kan  jeg  sige,  hvad  han  hedder,  Hr.  Mikael/ 
sagde  Inger.  „For  han  sagde  mig  det  ikke.  Ikke  heller 
kan  jeg  laste  ham,  nu  han  er  borte.  Jeg  var  saare  glad 
i  hans  Arm.  Det  var  ellers  een  af  dem,  som  byggede 
Gaarden  for  Hr.  Ole  og  siden  drog  sønderpaa  og  kom- 
mer aldrig  igen." 

Nu  kom  de  andre  Piger  én  for  én  og  gav  nøjagtig 
den  samme  Besked.  Der  var  tredive.  Hr.  Mikael  syn- 
tes, han  skulde  forgaa  af  Skam  og  Harme  og  vendte 
sig  til  Herremanden,  som  sad  rolig  ved  sit  Bæger  og 
grinte  med  Mund  og  Øjne.  I  stærke  Ord  foreholdt  han 
ham  det  usømmelige,  der  var  sket. 

Ja,"  sagde  Hr.  Ole.  „Det  er  rigtigt  nok.  Lad  nu  Pi- 
gerne bringe  Drengene  ind  i  Borgestuen,  saa  skal  min 
Tjener  tage  sig  af  dem,  og  jeg  skal  siden  drage  Om- 
sorg for  deres  Vel." 

Da  forlod  Præsten  i  hellig  Vrede  Borgen  og  satte 
ikke  sin  Fod  der  i  mange  Aar. 

Men  Hr.  Ole  beholdt  Børnene,  og  skønt  der  ingen 
var  paa  Gaarden,  som  kunde  pleje  dem  uden  Tjene- 
ren, trivedes  de  bedre  end  andre  Børn  og  voksede 
navnlig  saa  rask,  at  ingen  kunde  tro,  det  gik  naturligt 
til.  De  blev  ogsaa  anderledes  end  andre  Mennesker, 
mere  sortladne  i  Hud  og  Haar,  større  og  vildere.  For 
hver  Dag  der  gik,  voksede  de  i  Ondskab  og  Styrke. 

Mærkelig  var  det,  at  ingen  af  dem  led  at  se  sin  Mo- 
der. Naar  de  mødte  de  Kvinder,  der  havde  givet  dem 
Livet,  haanede  de  dem  og  spyttede  paa  dem  og  slog 
dem.  Og  Kvinderne  fandt  sig  i  det  uden  Sorg  og  Klage, 
ja  saa  ud  som  var  det  dem  en  Lyst. 

Mærkeligt  var  det  ogsaa,  at  ingen  af  Kvinderne  gif- 
tede sig  igen.  Der  var  Mænd  nok,  der  vilde  have  dem, 
trods  den  Ulykke,  de  havde  været  i.  Og  deres  Foræl- 
dre og  Hr.  Mikael  formanede  dem  baade  med  Tugt  og 
gode  Ord.  Men  de  vilde  ikke.  Man  maatte  tro,  de  hav- 
de fattet  Lede  ved  Mænd.  Og  hos  ingen  af  dem  saa 
man  hverken  Sorg  eller  Anger.  Tvertimod  var  der  over 
dem  som  en  hemmelig  Fryd,  der  gjorde  dem  saare 
skønne.  Der  var  da  ogsaa  mange  som  troede,  at  de 
fremmede  Mænd,  med  hvem  de  havde  undfanget  deres 
Børn,  besøgte  dem  i  Løndom  og  tog  dem  i  Favn.  At 
ingen  saa  dem  betød  kun  lidt.  For  nu  var  alle  længst 
paa  det  rene  med,  at  det  var  Trolddom  og  Djævelskab 
tilhobe. 

Imidlertid  gik  Aarene,  og  Drengene  voksede  til  Mænd. 
De  blev  alle  i  Hr.  Oles  Tjeneste,  og  ingen  skulde  sige 
dem  andet  paa,  end  at  de  var  dygtige  til  deres  Arbejde. 
Arbejdet  lønnedes  da  ogsaa  over  al  Rimelighed  og  For- 
ventning. Der  var  ikke  i  hele  Landet  saadanne  Køer 
og  Svin,  saadant  Korn  og  Hø  som  paa  Lindenborg. 
Om  Djævelen  regerede  deroppe,  saa  maatte  man  tænke, 
at  Gud  lagde  sin  Velsignelse  i  det  altsammen. 

Og  havde  der  før  været  stille  paa  Gaarden,  saa  var 
der  nu  nok  af  Liv  og  Larm.  Hver  Aften  sad  Hr.  Ole 
i  Hallen  for  Enden  af  sit  lange  Bord,  og  rundt  om 
Bordet  sad  Svendene  og  pokulerede,  alt  imens  den 
gamle  Tjener  gik  om  med  Vinkanden.  Saa  gammel  han 
var,  sprang  han  villig  og  gerne,  og  ingen  hørte  nogen 

Tid  en  Klage  af  hans  Mund.  Den  eneste,  der  syntes 
at  ældes,  var  Hunden.  Den  laa  som  før  udenfor  Por- 
ten, men  løftede  kun  mat  sit  Hoved,  naar  nogen  kom  forbi. 

En  og  anden  af  Sognets  Folk  tog  Mod  til  sig  og  li- 
stede op  og  tittede  ind  ad  Hallens  Ruder.  Det  var 
gruelige  Ting,  de  fortalte  om  Ugudeligheden  deroppe. 
Alle  skikkelige  Folk  bad  Præsten  tage  sig  af  det.  Men 
han  kunde  intet  gøre  uden  at  nedbede  Guds  Dom  over 
Synderne.  Det  gjorde  han  da  ogsaa  ærlig  og  redelig, 
hver  Gang  han  stod  paa  Prædikestolen.  Og  de  gav 
ham  selv  en  god  Tekst  dertil,  saa  sandt  de  ingen  Søn- 
dag undlod  at  jage  forbi  Kirken  paa  deres  vilde  Hest 
med  Skrig  og  Skraal  og  den  gamle  Hr.  Ole  i  Spidsen. 

Da  hændte  det  en  Juleaften  silde,  at  Tjeneren  kom 
til  Præstegaarden  og  bad  Hr.  Mikael  skynde  sig  det 
forteste  han  kunde,  efterdi  Hr.  Ole  laa  for  Døden,  ramt 
af  et  Slag  og  begærede  at  nyde  Alterens  Sakramente. 

Præsten  blev  saare  glad  over,  at  Omvendelsen  var 
kommen  til  denne  svare  Synder,  forinden  han  lukkede 
sine  Øjne.  Fluks  iførte  han  sig  sin  Kjole  og  tog  den 
hellige  Skrift  og  Hostien,  og  hvad  der  ellers  hørte  til, 
og  løb  saa  fort  til  Gaarden  i  sin  Nidkærhed,  at  den 
gamle  Tjener  næppe  kunde  følge  ham.  Undervejs 
tænkte  han  paa  den  Tordentale,  han  vilde  holde  for  de 
gudsforgaaende  Mennesker  deroppe  og  bad  brændende 
Gud,  at  han  vilde  give  ham  Kraft  til  at  røre  deres 
onde  Hjerter. 

Høj  og  myndig  traadte  han  ind  i  Hallen  og  saa 
straks  Hr.  Ole  ligge  i  sin  Seng,  omend  saaledes  om- 
bunden og  tilhyllet,  at  han  intet  kunde  skelne  af  hans  An- 
sigt. Rundt  om  Lejet  stod  Svendene  med  sorgfulde  Miner. 

Hr.  Mikael  holdt  nu  først  den  Tale,  han  havde  ind- 
studeret, for  at  den   intet  skulde  tabe  i  Friskhed,  og 

den  var  saadan,  at  den  maatte  kunne  bevæge  den 
største  Synder.  Derefter  vendte  han  sig  til  Hr.  Ole,  be- 
brejdede ham  hans  forargelige  Liv  og  det  slette  Eks- 
empel, han  havde  givet,  samt  tilsagde  ham  hans  Syn- 
ders Forladelse,  om  han  angrede  nu  i  den  ellevte  Time. 

Da  den  døende  intet  svarede,  traadte  en  af  Mændene 
frem  og  sagde,  at  han  var  saa  svag,  at  han  intet  kunde 
sige,  men  at  han  havde  udtalt  sin  store  Anger  og  For- 
længsel efter  at  faa  Sakramentet  af  Hr.  Mikaels  Haand. 
Alle  de  andre  bejaede  det  ivrigt  og  trængte  sig  om 
Sengen  for  at  se  den  hellige  Handling  blive  fuldbyrdet. 

Præsten  tog  da  Sakramentet  og  rakte  det  mod  den 
syges  Mund. 

I  det  samme  blev  det  snappet  ud  af  hans  Haand. 
Op  af  Sengen  sprang  den  gamle  Hund,  rystede  sig  ud 
af  Kludene  og  Tæpperne  og  gøede  voldsomt.  Alle  Mæn- 
dene brast  i  en  ustyrlig  Latter  og  ingen  mer  end  Hr. 
Ole,  der  kom  frem  bag  Sengens  Hovedgærde,  hvor 
han  havde  gemt  sig. 

Hr.  Mikael  havde  intet  Ord  til  saa  gruelig  en  Ugu- 
delighed. Forfærdet  stirrede  han  paa  deres  grinende 
Ansigter,  vendte  sig  saa  bort  og  skyndte  sig  af  Sted.  I 
Borggaarden  stod  han  stille  og  lyttede  og  hørte,  hvor- 
dan de  atter  drak  og  larmede  deroppe.  Han  kom  i 
Tanker  om,  at  han  havde  glemt  den  hellige  Skrift,  men 
vovede  ikke  at  gaa  tilbage  for  at  hente  den. 

Idet  han  nu  var  kommen  ud  af  Porten,  vendte  han 
sig  om  og  løftede  sine  Hænder  og  forbandede  i  den 
treenige  Guds  Navn  Lindenborg  og  alt  hvad  levende 
der  fandtes  paa  Gaarden.  Hans  Ord  lød  højt  i  den 
stille  Julenat,  og  da  han  havde  endt  Forbandelsen,  slog 
Klokken  just  tolv. 

I  samme  Nu  det  sidste  Slag  rungede  fra  Taarnet, 

begyndte  det  at  knage  og  brage  i  alle  Slottets  Furer, 
og  Spiret  faldt  med  et  grueligt  Brag.  Hr.  Mikael  løb, 
det  forteste  han  kunde,  og  standsede  ikke,  før  han  naa- 
ede  en  Bakke  lidt  borte.  Dér  stod  han  og  saa,  hvor- 
dan den  stolte  Borg  sank  i  Grus. 

De  tykke  Mure  styrtede  saa  rask,  som  de  var  rejst. 
Sten  og  Kalk  faldt  sammen  i  en  uhyre  Hob,  og  op  af 
Ruinerne  lød  Drikkesang  og  Bægerklang,  som  om  de 
ugudelige  Mennesker  intet  fornam  til  det  hele. 

Tilsidst  bruste  Vandet  frem  fra  alle  Kanter  og  gemte 
det  hele  i  sit  Skød.  Gaarden  var  sunken,  og  hvor  den 
havde  staaet  laa  en  dyb  Sø. 

Men  just  som  Præsten  stod  og  undredes  over  Guds 
Straffedom,  kom  et  Dejgtrug  flydende  over  Vandet,  og  i  det 
laa  den  hellige  Bog,  han  havde  glemt  i  sin  Forfærdelse. 

Søen  ligger  der  endnu.  Stundom  kan  man  Julenat 
høre  Bægerklang  og  Drikkesang  og  ugudelige  Raab  fra 
dens  Bund. 

Det  eneste  synlige  Minde  om  Borgen  er  Vejen,  der 
fører  lige  ud  i  Søen. 

For  mangfoldige  Aar  siden  levede  der  paa  Bornholm 
en  fattig  Kone,  som  hed  Signete. 

Hun  var  fremmed  i  Sognet  og  paa  hele  Øen,  for 
hun  var  kommen  i  sin  Tid  med  et  Skib  fra  Sjælland, 
og  hun  havde  en  Mand,  som  der  ingen  Stads  var  ved, 
for  han  var  en  stakkels  vanfør  Krøbling. 

I  sin  pure  Ungdom  havde  hun  elsket  en  saare  skøn 
ung  Mand,  som  bedrog  hende.  Saa  ægtede  hun  Krøb- 
lingen, uden  at  nogen  kunde  sige  hvorfor.  Thi  Signete 
var  en  smuk  Kvinde.  Der  var  mange,  som  bejlede  til 
hende,  da  hun  var  ugift,  og  ikke  færre,  som  siden  vilde 
forlokke  hende  til  Utroskab.  Der  kom  Ridder,  og  der 
kom  Svend,  der  kom  Naboen,  den  rige  Bonde,  og  de 

unge  Fiskere  ved  Stranden.  Ja,  selv  den  barbenede  Tig- 
germunk tænkte,  der  maatte  være  Rum  for  Elskov  i 
Signetes  Hjerte.  For  ingen  af  dem  kunde  jo  tro,  at 
saadan  en  stor,  skøn  Kvinde  kunde  elske  saa  vissen 
en  Mandsperson. 

Men  Signete  blev  sin  Krøbling  tro  i  gode  og  i  onde 
Tider,  og  ingen  havde  det  allermindste  at  sige  paa  hen- 
des Rygte.  De  havde  ogsaa  en  lille  Dreng,  som  ikke 
var  anderledes  end  andre  Drenge,  men  som  hun  elskede 
over  al  Maade,  saadan  som  han  van 

Altid  saa  man  de  to  sammen,  naar  ikke  Signete 
skulde  ud  paa  Arbejde.  Deres  Hytte  laa  paa  Stranden 
længst  paa  Sydkysten  af  Øen,  og  den  var  fattig  nok. 
Naar  det  var  Vejr  til  det,  sad  Krøblingen  ude  og  slik- 
kede Solskin,  og  Barnet  legede  ved  hans  Fødder.  Han 
kunde  flette  Vidier,  naar  det  ikke  værkede  for  meget 
i  hans  Ryg.  Men  det,  han  tjente,  var  for  intet  at  regne, 
saa  Signete  maatte  skaffe  det  meste. 

Ikke  heller  var  han  blid  af  Sind,  efterdi  det  smer- 
tede ham  højligen,  at  han  var  saadan  en  ussel  Mand. 
Naar  han  saa  paa  Signete,  der  straalede  af  Ungdom  og 
Sundhed,  blev  han  ofte  ond  over  sin  egen  Vanskæbne. 
Stundom  lokkede  han  hende  til  sig  med  Kærtegn  og 
slog  hende  saa.  Men  hun  bar  det  med  en  saadan  Taal- 
modighed,  at  han  bluedes  over  sin  Slethed  og  bad 
hende  tusinde  Gange  om  Tilgivelse.  Bedst  som  han 
bønfaldt  hende,  kunde  det  saa  ogsaa  hænde,  at  han 
blev  syg  af  Raseri  over,  at  hun  var  saa  god  og  han  saa 
slet,  og  begyndte  paany  at  fare  ilde  mod  hende.  Men 
Enden  blev  altid,  at  han  sank  sammen  i  Anger  og 
Ruelse  og  kyssede  hendes  Haand  og  bad  Gud  løse  op 
for  ham,  saa  hun  kunde  blive  lykkelig  med  en  bedre 
Mand. 

„Derom  skal  du  ikke  bede,"  sagde  Signete.  „Du  og 
Drengen  er  min  Lykke,  og  der  kommer  ingensinde 
nogen  anden.  Om  Gud  tog  Eder  fra  mig,  da  sprang 
jeg  fluksens  fra  Rangle-Klippen  i  Havet." 

„Da  har  du  dog  haft  en  anden  Lykke, u  sagde  han, 
som  straks  igen  blev  mistroisk  og  tænkte,  hun  aldrig 
glemte  ham,  der  bedrog  hende. 

„Nej/  svarede  Signete  rolig.  „Der  var  ingen  anden 
Lykke.  Det  var  et  Bedrag,  som  du  maa  tilgive  mig. 
Jeg  har  døjet  nok  derunder  og  mindes  det  stundom 
endnu  med  Gru  og  Gysen.*1 

Nu  hændte  det  en  Gang  hen  paa  Efteraaret,  at  der 
blev  stor  Fattigdom  paa  Egnen. 

Kartoffelhøsten  slog  fejl,  og  Fiskeriet  blev  smaat, 
fordi  det  stormede  stærkt  og  bestandigt.  Mangen  Fisker 
blev  derude  paa  Havet  med  Baad  og  med  Garn,  mens 
hans  Enke  og  Børn  sad  igen.  Enhver  havde  nok  med 
at  hjælpe  sig  og  sine  og  dem,  der  havde  mest  Krav 
paa  ham. 

Det  ramte  ingen  haardere  end  Signete.  Selv  var  hun 
jo  fremmed  paa  Øen,  og  hendes  Mand  havde  ingen 
levende  Slægtning  i  Landet.  Selv  de,  som  ellers  rakte 
hende  en  hjælpende  Haand,  naar  det  kneb,  gav  hende 
nu  haarde  Ord,  da  hun  bad  dem. 

„Lad  din  Krøbling  til  Mand  dø,"  sagde  de.  „Det  pas- 
ser sig  ilde,  at  han  lever  og  tærer  paa  den  Smule,  her 
er,  mens  saa  mangen  brav  Ungersvend  dør  eller  lider 
Nød.« 

Da  besluttede  Signete  at  bede  til  Julen,  som  var  no- 
get de  allerfattigste  stundom  gjorde  i  de  Tider.  Det  var 
nemlig  Skik,  at  om  nogen  saa  den  hellige  Jul  nærme 
sig  og  ikke  havde  til  at  bide  og  brænde,  da  gik  han 
Øen  rundt  til  dem,  som  sad  bedre  i  det.  For  saadan 

var  Menneskene  den  Gang,  at  om  ogsaa  de  ellers  luk- 
kede deres  Dør  for  en  sulten  Tigger,  saa  lod  de  ingen 
gaa  uhjulpen  bort,  naar  det  lakkede  mod  Julen.  Og 
spurgtes  det,  at  en  fattig  Mand  havde  tigget  sig  sam- 
men til  en  fuldgod  Rus,  saa  lod  de  ham  ikke  høre 
ilde  for  det,  men  syntes  det  var  ganske  i  sin  Orden. 

Signete  gik  nu  ind  til  sin  Nabo,  som  var  en  meget 
gammel  Kone,  og  gav  hende  et  Ravhjerte,  hun  ejede, 
desuden  en  Lykkedaler,  hendes  Dreng  en  Gang  havde 
faaet,  samt  en  skøn  Kjortel  og  et  Hovedtøj,  hun  havde 
igen  fra  sine  Velmagtsdage. 

„Alt  dette  er  dit,  om  du  vil  se  til  Manden  min  og 
Drengen,  mens  jeg  gaar  Julegang,"  sagde  hun.  "„Lidt 
Grød  maa  du  koge  til  dem  og  Kartofler,  om  du  kan 
faa  dem.  Og  giver  du  dem  en  Fisk  en  Gang  imellem, 
naar  der  er  Fisk  paa  Stranden,  da  vil  Gud  i  Himlen 
lønne  dig.  Om  du  bruger  mer  end  disse  Sager  er  værd, 
da  skal  jeg  erstatte  dig  det  dobbelt,  naar  jeg  kommer 
hjem." 

Den  gamle  saa  paa  Tingene  og  erkendte,  de  var 
gode  nok.  Saa  lovede  hun  det.  Signete  tog  Afsked  fra 
Krøblingen  og  Drengen  og  gav  sig  paa  Vej.  Det  var 
hendes  Agt  at  vandre  Øen  rundt  fra  By  til  By  og  fra 
Hus  til  Hus,  men  hun  begyndte  ikke  at  bede,  før  hun 
var  kommen  en  Dags  Vandring  fra  Sognet,  hvor  han 
hørte  hjemme. 

Den  første  Dør,  hun  bankede  paa,  var  en  rig  Bon- 
des. Han  kom  selv  og  lukkede  hende  op. 

Jeg  beder  til  Julen/  sagde  hun. 

„Vær  saa  god  at  stige  ind,"  sagde  han.  „Skam  faa 
den,  som  har  sit  og  ikke  opfylder  en  Julebøn." 

Signete  satte  sig  nederst  ved  Bordenden,  og  Konen 
kom   og  dækkede   op   for  hende,    alt   imens   Bonden 

spurgte  hende,  hvem  hun  var,  og  hvor  hun  var  fra. 
Hun  sagde  ogsaa  sit  Navn  og  sit  Hjemsted,  men  mere 
sagde  hun  ikke.  Hun  tænkte,  at  om  de  hørte,  hun 
havde  en  Husbond,  vilde  de  undres,  fordi  hun  gik 
Julegang,  og  ikke  han.  Og  om  hun  sagde,  at  han  var 
Krøbling,  vilde  de  undres  end  mere,  og  hun  vilde  kan- 
ske faa  Ord  at  høre,  som  hun  ikke  syntes  om.  Derfor 
tav  hun,  og  da  de  syntes,  hun  havde  gjort  godt  nok 
Rede  for  sig,  spurgte  de  ikke  mere. 

Ligeoverfor  hende  ved  Bordenden  sad  Bondens  eneste 
Søn,  og  han  havde  ikke  Øjnene  fra  hende,  saa  skøn 
hun  var.  Han  var  selv  en  køn  Karl  og  dertil  dybt  be- 
drøvet paa  sin  Mund  og  sine  Øjne.  Da  de  havde  spist, 
gik  Mandfolkene  ud  en  Stund,  og  saa  fortalte^  Bonde- 
konen, hvordan  Sønnens  Kæreste  havde  bedraget  ham  og 
giftet  sig  med  en  anden.  Derfor  var  der  ingen  Glæde 
i  Verden  for  ham  og  heller  ikke  for  de  to  gamle,  som 
elskede  ham  højt  og  ikke  havde  andre  Børn. 

Signete  nikkede  eftertænksomt  og  sagde,  at  Lykken 
kunde  komme  endda,  selv  om  Kæresten  bedrog  en. 
Den  gamle  Bondekone  syntes  godt  om  Maaden,  hun 
sagde  det  paa,  og  om  hele  hendes  Person.  Hun  havde 
da  ogsaa  lagt  Mærke  til,  som  Sønnen  saa  paa  hende, 
mens  de  spiste.  Pludselig  drog  hun  alle  Skuffer  og 
Skabe  ud  og  viste  den  fremmede  Tiggerske  alt,  hvad 
Huset  ejede  af  Rigdom  og  Herlighed.  Signete  saa  paa 
det  altsammen  og  tænkte  ingenting  derved. 

Da  Mændene  siden  kom  ind  igen,  og  Sønnen  blev 
ved  at.  stirre  paa  den  fremmede,  gav  Bonden  og  hans 
Kone  ved  alle  Haande  Tegn  hinanden  at  forstaa, 
at  de  var  lykkelige  ved,  at  Sønnen  saa  paa  en  Kvin- 
de en  Gang  igen,  og  at  de  hjertens  gerne  vilde 
tage  den  kønne,  fattige  Pige  som  Sønnekone  og  Ar- 

ving  til  al  deres  Rigdom,  saa  brav  og  troskyldig  hun 
saa  ud. 

Da  nu  det  led  mod  Sengetid,  bød  de  Signete  ind  i 
Gæstekammeret,  men  derom  vilde  hun  ikke  høre  Tale. 
Hun  vilde  sove  i  Loen,  og  det  lod  hun  sig  ikke  rokke 
fra.  Saa  lagde  hun  sig  i  Halmen  og  bad  til  Gud  for 
sine  kære  og  sov  sødelig  ind. 

De  to  gamle  sad  sammen  ved  Talglyset  og  talte 
om,  hvorlunde  Lykken  atter  skulde  komme  til  Huse 
hos  dem.  Men  Sønnen  vandrede  længe  i  Marken 
og  havde  ingen  Ro  paa  sig.  Saa  prøvede  han  paa 
at  sove,  men  kunde  ikke.  Saa  gik  han  ind  i  Loen  til 
Signete  og  vækkede  hende  blidelig  ved  at  tage  hendes 
Haand. 

Hun  satte  sig  over  Ende,  og  forinden  han  endnu 
var  begyndt  at  tale,  vidste  hun,  hvad  han  vilde  sige, 
og  hendes  Hjerte  snøredes  sammen  af  Bedrøvelse. 
Men  hun  lod  ham  tale  ud,  som  det  var  bedst  for  ham 
og  hørte  venligt  paa  alt,  hvad  han  fortalte  om  den 
Fæstemø,  han  havde  mistet.  Da  Beretningen  omsider 
var  til  Ende,  spurgte  han  hende,  om  hun  vilde  blive 
hos  ham  og  være  hans  Hustru  for  Gud  og  Mennesker. 
Han  havde  ingen  Kvinde  sét,  han  syntes  om,  siden 
han  mistede  sin  Fæstemø,  og  han  skulde  visselig  blive 
hende  en  god  Husbond. 

Signete  brast  i  Graad  og  tog  sin  Haand  af  hans 
sagde : 

„Det  er  til  visse  en  stor  Ære,  du  viser  mig,  men  jeg 
kan  ikke  tage  imod  den.  Jeg  har  bedraget  dig  og  dine 
Forældre,  saa  sandt  jeg  ikke  er  den,  I  antager  mig  for, 
men  en  gift  Kone,  der  har  Mand  og  Barn  derhjemme, 
hvor  jeg  bor.a 

Derefter  fortalte  hun  ham  det  altsammen,  som  det 

var  gaaet  til  Om  hendes  Fæstemand,  som  bedrog  hende, 
og  hvordan  hun  havde  fundet  Lykken  hos  Krøblingen. 
Hun  sagde,  at  hun  ingensinde  kunde  tænke  sig  at  ægte 
en  skøn  og  sund  Mand.  Derfor  havde  hun  viet  sit  Liv 
til  at  pleje  denne  Stakkel  og  holdt  mere  af  ham,  end 
hun  kunde  sige,  for  slet  ikke  at  tale  om  Drengen,  som 
var  baade  hendes  og  hans. 

„Det  er  gaaet  dig,  som  det  er  gaaet  mig,a  sagde  hun 
tilsidst  „Forgæves  søger  du  Erstatning  for  det,  du  har 
mistet  Gør  som  jeg  har  gjort,  og  du  vil  blive  lykkelig 
som  jeg.a 

Den  unge  Mand  sad  lidt  og  saa  hen  for  sig.  Saa 
rejste  han  sig  og  gik  ud,  men  var  mere  bedrøvet,  end 
han  havde  været  før.  Han  sagde  det  til  sine  Forældre, 
som  det  var  gaaet  til,  og  de  syntes,  det  var  haardt 
nok,  om  Lykken  saaledes  skulde  drage  deres  Gaard 
forbi.  De  gik  da  begge  to  ind  i  Loen,  hvor  Signete 
endnu  laa  vaagen  og  græd  i  Halmen,  og  begyndte  hver 
paa  sin  Vis  at  lokke  paa  den  Maade,  de  troede  bedst. 

„Bliv  hos  os  og  lad  den  Krøbling,  du  kalder  din 
Mand,  være  den,  han  er,tt  sagde  Bonden.  „Hans  Barn 
bliver  naturligvis  en  Krøbling,  som  han.  Hvad  Glæde 
har  du  af  at  holde  den  lille  Stakkel  i  Live  og  se  den 
vokse  og  vantrives.  Bliv  hos  os  og  gift  dig  med  vor 
Søn  og  gaa  ind  til  vor  Rigdom.  Saa  tier  vi  om  det, 
som  er  hændt  før." 

„Tænk  paa  alt  det,  jeg  viste  dig  i  Aftes,"  sagde 
Bondekonen.  „Der  er  ti  Gange  mere,  og  det  er  alt- 
sammen dit,  om  du  selv  vil.  Du  er  ikke  skabt  til  Fat- 
tigdom og  Sorg.  Bliv  hos  os  og  faa  sunde  og  glade 
Børn  med  vor  Søn,  som  elsker  dig  oprigtigt." 

Jeg  kan  ikke,"  sagde  Signete.  „I  forstaar  mig  ikke. 
Om  jeg  gjorde,  som  I  vilde,  da  sveg  jeg  ikke  blot  min 

stakkels  Mand   og  mit  Barn,  men  ogsaa  min  Fæste* 
mand,  som  bedrog  mig,  og  hvem  jeg  elskede." 

Længe  søgte  de  at  overtale  hende,  og  da  Natten 
led,  og  det  ikke  lykkedes,  blev  Bonden  vred  og  bød 
hende  i  barske  Ord  forlade  Gaarden. 

„Skam  dig,  at  du  bragte  Sorg  over  mit  Hus,1*  sagde 
han. 

„Du  kommer  til  at  fortryde  dit  Stivsind,"  sagde 
Konen. 

Stille  og  lydig  rejste  Signete  sig  af  Halmen. 

„Tak  for  det  gode,  I  gjorde  mig,  og  for  det  mere,  I 
tiltænkte  mig,a  sagde  hun.  Jeg  tilgiver  Jer  Jeres  Vrede, 
fordi  jeg  ikke  vil  gøre,  hvad  der  er  Uret.4* 

Dermed  gik  hun.  Da  hun  var  kommen  et  Stykke 
hen  ad  Vejen,  kom  Bondesønnen  forpustet  løbende 
efter  hende. 

„Vil  du  ogsaa  skælde  mig?"  sagde  hun  og  saa  ham 
sørgmodig  ind  i  Øjnene. 

„Nej,"  sagde  han  og  strøg  sin  Fæstensring  af  Fingeren. 
„Jeg  vil  give  dig  denne  Ring  som  Gave  paa  din  Jule- 
gang,  om  ikke  du  vil  forsmaa  den." 

Signete  tog  Ringen  og  saa  længe  paa  den.  Saa  tak- 
kede hun  ham  og  gemte  den  paa  sig. 

„Tak  for  din  Gave,"  sagde  hun.  „Det  er  den  første, 
jeg  har  faaet  paa  min  Julegang,  og  den  er  fuld  af  Sorg 
og  Smerte.  Kun  Gud  i  Himlen  véd,  hvad  Ende  det 
tager  med  mig.  Gak  du  nu  hjem  og  tænk  vel  om 
mig." 

Derefter  gik  hun  videre.  Det  varede  en  Stund,  inden 
hun  kom  over  den  Sorg,  der  havde  grebet  hende,  og 
paany  blev  rolig  og  let  om  Hjertet.  Men  tilsidst  lyk- 
kedes det  hende.  Hun  følte  paa  Ringen  i  sin  Taske, 
tænkte,  at  den  var  god  og  tung  og  kunde  bringe  megeri 

Glæde  til  hendes  kære  og  satte  saa  i  en  trøstig  lille 
Sang,  mens  hun  vandrede  hen  ad  Vejen. 

Den  Aften  naaede  hun  til  en  Mølle,  som  ejedes  af 
en  rig,  gammel  Mand,  som  aldrig  havde  villet  gifte  sig, 
fordi  han  mente,  Fruentimmerne  alene  var  skabt  til  at 
sætte  over  Styr,  hvad  Mændene  samlede  sammen.  Han 
saa  uvenlig  paa  hende,  som  hun  stod  dér  foran  Dø- 
ren. Men  da  han  hørte,  at  hun  gik  Julegang,  lukkede 
han  op  for  hende  paa  vid  Gab  og  sagde: 

„En  glædelig  Fest  ...  en  glædelig  Fest  ...  ja  selv 
et  Fruentimmer  skal  have  eri  glædelig  Fest.a 

Han  satte  Mad  frem  for  hende  og  spurgte  hende 
ud.  Da  det  Var  gaaet  hende  saa  galt  sidst,  sagde  hun 
ham  strax  Sandheden,  at  hun  havde  en  syg  Mand  og 
en  lille  Dreng,  for  hvis  Skyld  hun  gik  Julegang.  Møl- 
leren hørte  forundret  til  og  blev  ved  at  spørge,  til  han 
fik  Rede  paa  det  hele,  ogsaa  paa  det,  der  var  hændt 
hende  sidste  Nat  hos  den  rige  Bonde,  som  han  godt 
kendte. 

Det  var  det  mærkeligste,  han  endnu  havde  hørt.  Et 
Fruentimmer,  som  giftede  sig  med  en  Krøbling,  løb 
Landet  rundt  for  at  samle  ind  til  ham  og  hans  Barn 
og  afslog  en  rig  Mands  Haand.  Han  tænkte,  der  maatte 
være  noget  galt  ved  hende  og  mønstrede  hende  fra 
Hoved  til  Fod,  men  kunde  ikke  se  andet,  end  at  hun 
var  et  overmaade  sundt  og  velskabt  Kvindfolk  og  der- 
til saare  skøn  og  med  Øjne,  som  ikke  kunde  lyve. 

Da  saa  hun  havde  spist  til  Ende,  sagde  han,  at  han 
vilde  overveje  til  i  Morgen,  hvilken  Gave,  han  vilde 
give  hende.  Han  anviste  hende  et  Kammer,  hvor  hans 
Moder  havde  boet,  indtil  hun  døde,  men  dér  vilde  Sig- 
nete  paa  ingen  Maade  være.  Hun  takkede  til,  hvis  hun 
maatte  fea  Lov  at  ligge  i  Skuret,  hvor  Møllerens  Hest 

stod,  og  hvad  han  saa  sagde,  blev  hun  ved  sit  og  lagde 
sig  der  og  sov  ind. 

Men  Mølleren  kunde  ikke  sove. 

Han  blev  oppe  i  Møllen  og  lod  Vingerne  suse  og 
kastede  Sæk  paa  Sæk  med  Korn  i  Kværnen  endda 
han  længst  var  færdig  med  den  Dags  Arbejde  og  ellers 
var  en  rolig  Mand,  som  ikke  for  med  II,  hvor  han 
kunde  fare  i  Mag.  Men  Sagen  var  den,  at  Signete  plat 
havde  forandret  hans  Tanker  om  Fruentimmerne,  og 
da  han  havde  malet  det  Korn,  der  var,  stod  hans  Be- 
slutning fest,  at  han  vilde  beholde  hende  hos  sig,  hvis 
han  kunde  foa  hende  til  at  glemme  Krøblingen,  hun 
havde  derhjemme.  Han  tænkte  nok,  det  skulde  lykkes 
ham  bedre  end  Bondesønnen,  efterdi  han  jo  var  en 
gammel  Mand,  der  ikke  kunde  gøre  det  ret  længe. 
Hvis  hun  var  god  mod  ham  det  Par  Aar,  han  havde 
tilbage  at  leve  i,  kunde  hun  sidde  der  med  Møllen  og 
det  hele  og  gøre  sin  Dreng  til  en  rig  Mand. 

Han  lod  Møllen  staa,  gik  ned  i  Skuret,  hvor  hun 
sov  og  gav  hende  et  Puf  i  Siden,  saa  hun  vaagnede. 
Hun  for  op,  saa  lige  straks  paa  ham,  hvad  han  vilde, 
og  sukkede  bedrøvet. 

„Det  er  ikke  noget  med  Kærlighed  og  den  Slags, 
jeg  forlanger  af  dig,"  sagde  han.  Jeg  er  en  gammel 
Mand,  som  du  sér.  Du  skal  blot  pleje  mig  og  hjælpe 
mig  med  at  styre  min  Ejendom.  Krøblingen  sender  vi 
en  Gave,  saa  han  kan  leve  vel.  Og  naar  jeg  er  død, 
som  ikke  kan  vare  længe,  arver  du  hele  Herligheden 
og  kan  gøre  det  godt  for  din  Dreng". 

Jeg  siger  Tak  for  Tilbudet,"  svarede  Signete.  „Men 
jeg  kan  ikke  tage  imod  det.  Den,  jeg  har  fæstet  mig 
til,  er  jeg  tro,  hvordan  det  saa  gaar." 

„Det  er  justement  det,  jeg  kan  lide  dig  for,"   sagde 

Mølleren.  „Det  er  jo  derfor,  jeg  vil  fæste  Dig.  Om  jeg 
havde  bejlet  til  dig,  den  Gang  din  Fæstemand  bedrog 
dig,  da  havde  du  visselig  foretrukket  mig  for  Krøblin- 
gen." 

„Nej,"  sagde  Signete  rolig.  „Det  havde  jeg  ikke.  Jeg 
tog  ham,  fordi  han  var  Krøbling  og  svag.  Ingen  Mand 
kunde  blive  noget  for  mig,  siden  min  Fæstemand  be- 
drog mig,  jeg  maatte  da  se  at  blive  noget  for  en  Mand, 
og  saa  tog*  jeg  den,  hvem  jeg  kunde  gøre  mest  Glæde. 
Jeg  kunde  ikke  finde  Lykken  paa  anden  Maade." 

Over  disse  Ord  blev  Mølleren  meget  vred  og  bød 
hende  strax  staa  op  og  gaa  derfra,  siden  hun  saa  haan- 
lig  aislog  en  hæderlig  Mands  Tilbud.  Hun  adlød  ham 
rolig,  takkede  ham  smukt  for  det  gode,  hun  havde 
nydt,  og  gav  sig  paa  Vandring. 

Det  var  mørkt  endnu,  men  hun  gik  og  gik,  til  hun 
mødig  satte  sig  paa  Grøftekanten.  Hun  drak  af  Kilden 
i  sin  Haand  og  frøs  i  sine  tynde  Klæder.  Da  Solen 
stod  op,  og  hun  vilde  gaa  videre,  hørte  hun  Hestetrav 
og  saa,  at  det  var  Mølleren,  som  kom  ridende  paa  sin 
tykke,  sorte  Hest 

„ Signete,"  sagde  han  og  holdt  Hesten  an.  „Tag 
dette  til  din  Juleglæde.  Det  er  en  Ring,  jeg  købte  en 
Gang  til  den  Kvinde,  som  skulde  være  min  Fæstemø. 
Jeg  var  ung  og  troede  jo,  jeg  skulde  indtræde  i  Ægte- 
standen, som  min  Fader  og  min  Farfader  havde  gjort 
før  mig.  Siden  lærte  jeg  Fruentimmerne  at  kende  og 
vilde  ikke  blande  mig  med  dem.  Den  eneste,  jeg  saa, 
som  jeg  kunde  ægte,  saa  jeg  i  Kveld,  men  hun  var  en 
Krøblings  trofaste  Hustru.  Nu  ved  jeg  forvist,  at  jeg 
ikke  føar  Brug  for  Ringen.  Tag  du  den  da,  og  lad  den 
blive  til  Glæde  for  dig  og  dine." 

Hun  takkede  med  Taarer  og  Smil  og  tog  Ringen  og 

lagde  den  i  sin  Taske.  Saa  bød  hun  Mølleren  Farvel 
og  gik  sin  Kaas,  gladere  end  hun  havde  været,  siden 
hun  forlod  Bondegaarden. 

Paa  den  tredie  Dags  Aften  kom  hun  til  et  lille,  fat- 
tigt Hus,  hvor  hun  bestemte  at  søge  Natteleje.  Hun 
bankede  paa  Døren,  og  ud  kom  en  ung  Mand,  som 
var  den  skønneste,  hun  nogensinde  havde  sét,  alene 
med  Undtagelse  af  ham,  hun  i  Ungdommen  havde  gi- 
vet sin  Tro.  Han  havde  langt  og  fagert  Haar  og  stærke, 
lyse  Øjne,  var  dertil  hærdebred  og  rank  og  saare  be- 
leven i  sit  Væsen.  Da  han  hørte,  hvad  Signete  vilde, 
bød  han  hende  venlig  træde  indenfor. 

Jeg  er  kun  en  fattig  Mand,"  sagde  han.  .Men  en 
Bid  Brød  kan  du  faa  og  Natteleje,  hvis  du  er  mødig. 
Saa  hitter  vi  vel  i  Morgen  en  lille  Gave  til  din  Jule- 
glæde.44 

Lidt  efter  sad  hun  bænket  i  den  fattige  Stue  og  spiste 
den  fattige  Mad,  som  smagte  hende  bedre  end  den 
gode  Kost,  hun  havde  faaet  de  sidste  Dage.  Og  da  nu 
hendes  Vært  udspurgte  hende  om,  hvem  hun  var,  og 
hvor  hun  kom  fra,  tænkte  hun,  at  denne  Gang  skulde 
hun  være  klog  og  vare  sig.  Hun  fortalte  ham  derfor, 
at  hun  var  Prinsessen  af  Skaane,  som  for  sin  Faders 
Skyld  havde  gjort  det  Løfte  til  den  hellige  Jomfru,  at 
hun  vilde  vandre  Bornholm  rundt  paa  sine  bare  blo- 
dige Fødder  og  tigge  hos  gode  Mennesker  til  Julefest 
Naar  hun  havde  gaaet  saadan  til  Juleaften,  havde  hun 
løskøbt  sin  Faders  Sjæl  af  Pinen. 

Den  unge  Mand  hørte  paa  hende  med  aaben  Mund 
og  store  Øjne,  og  saa  skøn  var  hun,  og  saa  kongelig 
saa  hun  ud,  at  det  ikke  et  Øjeblik  faldt  ham  ind  at 
tvivle  paa  hendes  Ord. 

Han   behandlede  hende  fra  nu  af  med  den  største 

Ærbødighed,  talte  ikke  til  hende,  uden  hun  spurgte, 
stod  op  og  bøjede  sig  dybt,  hver  Gang  han  henvendte 
Ordet  til  hende.  Hun  lod  det  ske  saadan,  fordi  det 
syntes  hende  bedst  Da  det  var  Sengetid,  sagde  han, 
at  hun  skulde  lægge  sig  og  sove,  hvor  i  Huset,  hun 
havde  Lyst  Han  vilde  sidde  paa  Maatten  udenfor  Dø- 
ren og  vogte  hendes  Slummer.  Men  hun  erklærede,  at 
derom  kunde  der  ikke  være  Tale.  Gjorde  hun  det, 
brød  hun  sit  Løfte  og  fik  ikke  sin  Fader  Kongens  Sjæl 
løskøbt  af  Pinen.  Det  blev  da  ogsaa  som  hun  vilde. 
Hun  lagde  sig  i  Forstuen  paa  den  haarde  Maatte,  og 
den  unge  Mand  beholdt  sit  Kammer. 

Men  sove  kunde  han  ikke.  Han  sad  og  saa  hen  for 
sig  med  store,  glade  Øjne,  og  da  han  havde  siddet  saa- 
dan en  Stund,  gik  han  ud  i  Forstuen,  hvor  hun  slum- 
rede sødelig  med  Hovedet  paa  sin  Arm.  Han  nærmede 
sig  med  sagte  Fjed,  knælede  og  kyssede  hendes  Haand. 
Hun  vaagnede  og  saa  straks  med  Sorg,  hvordan  det 
var  fat  med  ham. 

„Prinsesse  af  Skaane,"  sagde  han.  „Fra  min  Ung- 
dom har  jeg  drømt  om  dig,  og  nu  du  kommer,  er  min 
Lykke  større  end  jeg  kan  sige  dig.  Saa  ringe  jeg  er, 
slaar  der  et  kongeligt  Hjerte  i  mit  Bryst,  og  jeg  véd, 
jeg  er  født  til  den  højeste  Lykke.  Du  kom  vandrende 
til  mig  en  Kveld,  som  jeg  har  drømt  det  saa  tit  og  sét 
det  med  vaagne  Øjne.  Nu  beder  jeg,  at  du  tager  mig 
i  din  Tjeneste.  Lad  mig  følge  dig  paa  din  Julegang  og 
bære  Tiggerposen  for  dig.  Du  skal  sé,  jeg  bliver  dig 
en  tro  Ridder,  for  jeg  elsker  dig  og  véd,  at  jeg  vil 
vinde  Kongeriget  og  dig  en  Gang,  naar  jeg  kommer 
til  din  Faders  Slot.a 

Han  kyssede  paany  hendes  Haand,  og  Signete  sør- 
gede inderligt  over  det  Haab,  hun  paany  havde  vakt 

og  maatte  skuffe.  Under  strømmende  Taarer  betrode 
hun  ham,  at  hun  ingenlunde  var  den,  hun  havde  ud- 
givet sig  for,  men  kun  en  fattig  Kone,  som  havde  en 
syg  Mand  og  en  lille  Dreng  et  Sted  Syd  paa  Øen  og 
gik  Julegang  for  at  berede  dem  en  glad  Fest 

Han  blev  saa  fortvivlet  og  oprørt  over  det,  hun 
sagde,  at  han  udskældte  hende  med  de  groveste  Ord, 
slog  hende  med  sin  Haand  og  sparkede  hende  med 
sin  Fod  og  jog  hende  ud  paa  Vejen.  Ydmyg  fandt  hun 
sig  i  det  altsammen  uden  at  sige  et  Ord  og  gik  videre. 
Men  da  hun  var  kommen  et  Stykke  hen,  kom  han 
løbende  og  kastede  sig  i  Støvet  foran  hende. 

„Du  maa  tilgive  mig,  hvad  jeg  har  sagt  og  gjort  imod 
dig,"  sagde  han.  Hvordan  det  end  forholder  sig  med 
det,  du  berettede  mig,  saa  er  du  visselig  Prinsessen, 
som  jeg  har  drømt  om.  Det  bliver  min  Død,  at  jeg 
ikke  vinder  dig,  for  hele  min  Ungdom  er  gaaet  hen 
med  at  vente  dig  og  berede  mig  til  dit  Komme.  Men 
der  ligger  kun  liden  Vægt  paa  mig.  Jeg  beder  dig  blot 
nu,  at  Du  vil  modtage  denne  Ring.  Alt  fra  jeg  var 
Dreng,  har  jeg  af  mine  fattige  Penge  samlet  sammen, 
til  jeg  kunde  købe  den,  saa  for  et  Aar  siden  lod  jeg 
den  gøre  hos  Guldsmeden,  at  den  kunde  være  rede, 
naar  du  kom.  Den  er  din  med  Rette,  og  du  maa  ikke 
afslaa  min  Gave." 

Jeg  siger  dig  de  tusinde  Tak,"  sagde  Signete  og  tog 
hans  Ring  og  gik  bedrøvet  videre. 

Den  Dags  Aften  kom  hun  til  Stranden  Nord  paa, 
hvor  Havet  sætter  Grænse  for  Menneskenes  Vandring. 
Hun  satte  sig  paa  Strandbredden  med  Haand  under 
Kind  og  stirrede  ud  over  Bølgerne  og  tænkte,  at  nu 
vilde  hun  vende  hjem.  De  tre  Ringe,  hun  havde  faaet, 
var  visselig  nok,  til  at  hun  kunde  skaffe  sin  stakkels 

Mand  og  deres  Dreng  Udkommet  i  lange  Tider.  Hun 
glemte  sin  Sorg,  hendes  Sind  fyldtes  med  Glæde  over, 
at  Gud  havde  ført  hende  saa  vel  og  hun  takkede  ham 
i  en  brændende  Bøn. 

I  det  samme  kom  der  sejlende  et  stort  og  prægtigt 
Skib.  Paa  Dækket  stod  Kaptejnen,  og  da  han  saa  hende, 
kastede  han  Anker  og  gik  i  Land.  Han  satte  sig  hos 
hende  paa  Strandbredden  og  talte  med  hende.  Og  skønt 
han  havde  føret  Verden  rundt,  syntes  han  aldrig,  han 
havde  mødt  saa  skøn  og  saa  klog  en  Kvinde. 

Han  spurgte  hende,  hvem  hun  var,  og  hvor  hun 
kom  fra.  Da  hun  mindedes,  hvordan  det  var  gaaet 
hende  forhen,  naar  hun  sagde  Sandheden,  og  naar  hun 
løj,  saa  sagde  hun: 

»Det  baader  intet  at  sige,  hvem  jeg  er.  Jeg  er  den, 
du  ser.a 

„Godt  det  samme,"  sagde  Sømanden.  „Men  har  du 
intet  Hus,  og  skal  du  have  Tag  over  Hovedet  i  denne 
Nat,  da  maa  det  vel  blive  paa  mit  Skib." 

Signete  takkede  og  gik  med  ham  om  Bord  paa  Ski- 
bet Han  beværtede  hende  rigeligt,  og  da  det  havde 
været  en  Stund,  talte  han  saaledes  til  hende: 

Jeg  har  dig  kær.  Synes  du  om  mig,  da  bliv  her  og 
sejl  med  mig.  Jeg  spørger  dig  ikke,  hvem  du  er;  om 
du  har  Hjem  og  Mage.  Du  er  skøn  og  klog  og  synes 
mig  stolt  og  fri.  Vi  bliver  sammen,  saa  længe  vi  er 
glade.  Ingen  Præst  skal  lægge  vore  Hænder  i  hinanden, 
intet  Baand  skal  binde  os.  Jeg  har  prøvet  med  Hustru 
og  Barn,  og  det  passede  mig  ikke.  Om  du  vil  være 
min,  da  skænker  jeg  dig  denne  Ring,  som  er  kostbarere 
end  nogen  Ring,  du  har  sét.  Jeg  lod  den  gøre  i  Ve- 
nezia for  tolv  Aar  siden  og  bestemte,  at  jeg  vilde  give 
den  til  en  Kvinde,  som  var  stolt  og  fri,  som  jeg  selv. 

Mange  Kvinder  har  jeg  taget  i  Favn,  men  ingen  fandt 
jeg  værdig  til  Ringen.  I  Dag  har  jeg  mødt  dig,  og  du 
skal  have  den,  hvis  du  vil.44 

Han  lagde  en  vidunderlig  Ring  foran  Signete  og  saa 
paa  hende  med  Øjne,  der  var  drukne  af  Elskov.  Og 
Signete  græd  stærkere,  end  hun  havde  grædt  før,  efterdi 
det  tyktes  hende  ganske  ugørligt  at  komme  gennem 
Verden.  Hvad  enten  hun  sagde  saa  eller  saa,  blev  det 
altid  ganske  det  samme.  Og  mens  hun  ellers  havde 
reddet  sig  tilsidst  ved  at  sige  Sandheden,  kunde  hun 
det  ikke  overfor  denne  Mand,  hun  vidste  ikke  selv  hvorfor. 

„Vil  du?"  spurgte  han  igen. 

„Nej,"  sagde  hun  blot. 

Da  blev  han  greben  af  en  mægtig  Vrede.  Hvor  ellers 
han  havde  faret  i  Verden,  havde  han  faaet  de  Kvinder, 
han  pegede  paa.  Og  nu  lønnede  denne  Skabning,  han 
havde  mødt  ene  og  forladt  paa  Stranden  i  fattige  Klæ- 
der, hans  Bejlen  med  en  saadan  Haan. 

Vinen,  han  havde  drukket,  slog  sig  til  Vrede,  og  han 
var  ikke  længer  sig  selv  mægtig.  Han  hidkaldte  sine 
Mænd  og  bød  dem  føre  Signete  i  Land  og  slaa  hen- 
des Arme  og  Ben  isønder.  De  gjorde  som-  han  sagde, 
og  en  Stund  efter  laa  hun  blodig  paa  Stranden. 

Men  da  der  var  gaaet  en  Stund  igen,  vaagnede  han 
af  sin  Vrede,  gik  i  Land  og  saa  paa  hende,  han  havde 
behandlet  saa  ilde.  Han  tænkte,  hun  var  død,  som  hun 
laa  dér,  og  bøjede  sig  ned  og  kyssede  hendes  kolde 
Mund.  og  lagde  den  dyre  Ring  i  hendes  Haand. 

„Du  skal  have  den,  om  ogsaa  det  blev  først  i  Dø- 
den," sagde  han.  „Du  var  den  skønneste  og  stolteste 
Kvirude,  jeg  saa  alle  mine  Dage." 

Derefter  gik  han  atter  om  Bord,  satte  alle  Sejl  til 
og  for  bort,  mørk  og  sorgfuld  i  Hu. 

Da  Signete  vaagnede  af  sin  Svime,  saa  hun  med 
Undren,  at  hun  var  blodig  og  forslaaet.  Saa  opdagede 
hun  Ringen  i  sin  Haand  og  mindedes  det  altsammen 
og  forstod.  Bedrøvet  lagde  hun  den  i  sin  Pose  til  de 
andre  Ringe  og  tænkte,  hun  købte  sine  Skatte  dyrt. 
Men  da  hun  vilde  rejse  sig  og  gaa,  kunde  hun  det 
ikke,  efterdi  begge  hendes  Ben  var  brudne. 

Hun  hensank  nu  i  stor  Fortvivlelse,  idet  hun  tænkte, 
at  hendes  kære  maatte  ganske  forkomme,  mens  hun 
sad  her  med  mere  Guld,  end  der  var  nødvendig  for 
deres  Lykke.  Men  Gud,  som  havde  været  med  hende 
paa  hendes  Vandring,  indtil  denne  Dag,  slap  hende 
heller  ikke  nu  af  sin  Varetægt. 

Der  fygede  op  om  hende  en  Vold  af  Sand,  som 
skærmede  hende  mod  Kulden.  Der  sprang  en  Kilde  i 
Sandet,  som  læskede  hendes  Tørst.  Fuglene  kom  fly- 
vende og  lagde  Bær  i  hendes  Skød.  Og  alt  imens  læ- 
gedes hendes  Vunder  saa  hurtigt,  at  ingen  kunde  for- 
klare det  uden  som  et  Under.  Intet  Menneske  saa  til 
hende,  ingen  Haand  hjalp  hende.  Men  sex  Dage  efter 
stod  hun  paany  paa  sine  Ben  saa  stærk  og  karsk  som 
nogensinde. 

Som  nu  hun  vilde  vandre  syd  paa  mod  sit  Hjem, 
kom  der  drivende  et  stort  Skib  til  Stranden,  hvor  hun 
stod. 

Det  var  nemt  at  se,  at  der  ingen  var  paa  Skibet, 
som  kunde  styre  det,  saadan  som  det  slingrede  for 
Vind  og  Vove.  Da  Bølgerne  havde  slaaet  det  ind  paa 
Strandbredden,  saa  Signete,  at  det  var  det  samme  Skib, 
hvis  Kaptajn  havde  handlet  saa  ilde  imod  hende.  Hun 
gik  om  Bord  og  saa  alle  Folkene  ligge  døde  rundt  om. 
Hun  genkendte  dem,  som  havde  mishandlet  hende  paa 
Skipperens  Befaling,  og  tilsidst  fandt  hun  i  Agterka- 

Eventyrakrlnet  7 


94  SIGNETE 


hytten  ham  selv,  død  som  de  andre  og  dertil  ganske 
sort  og  opsvulmet  i  Ansigtet. 

Hun  tænkte,  Gud  havde  straffet  ham  for  hans  Ond- 
skab imod  hende,  og  hun  begreb,  at  han  havde  været 
et  ondt  og  voldsomt  Menneske,  der  havde  villet  trodse 
sig  til  Lykken  for  enhver  Pris  og  sagtens  gjort  meget 
ondt  i  sine  Dage.  Derfor  lagde  hun  Ringen,  han  i  An- 
ger havde  givet  hende,  ved  Siden  af  hans  Lig,  idet 
hun  mente,  at  nogen  kunde  finde  den  og  købe  Messer 
for  hans  Sjæl,  at  den  ikke  skulde  pines  for  længe  i 
Skærsilden. 

Saa  begav  hun  sig  paa  Hjemvejen,  glad  i  Sindet, 
skønt  hun  var  lidt  fattigere.  Men  der  var  jo  alle  Dage 
de  tre  andre  Ringe  igen.  Hun  gik  samme  Vej,  som 
hun  var  kommet,  for  der  var  den  Gang  ingen  anden 
paa  Øen. 

Den  første  Dags  Aften  kom  hun  til  Hytten,  hvor 
den  fattige  unge  Mand  boede,  som  drømte  om  Prin- 
sessen. Dens  Dør  var  lukket,  og  ingen  svarede  paa 
hendes  Banken  og  Kalden.  Hun  tænkte,  han  endnu 
ikke  var  kommen  hjem  fra  sit  Arbejde,  og  satte  sig 
paa  Tærskelen  for  at  bie.  Og  da  hun  var  træt  af  Van- 
dringen, faldt  hun  i  Søvn  og  vaagnede  først  langt  ud 
paa  Natten.  Hun  bankede  paany,  og  da  ingen  svarede, 
gik  hun  bag  om  Huset  og  saa  ind  ad  den  lille  Rude, 
som  stod  aaben. 

Maanen  skinnede  over  hele  Kammeret,  og  hun  saa 
et  Syn,  som  bevægede  hendes  Hjerte  heftigt.  Den  unge 
Mand  laa  paa  Gulvet,  udstrakt  paa  Ryggen  med  An- 
sigtet op  i  Maaneskæret.  Han  var  død,  opsvulmet  og 
sort  i  Ansigtet  ligesom  Skipperen. 

Hun  ynkedes  inderligt  over  hans  Skæbne,  saa  ung 
han  var,  og  saa  fast  hans  Tro  havde  været  paa  Lyk- 

ken.  Hun  mindedes,  hvor  dyb  en  Skuffelse  hun  havde 
beredt  ham,  og  hvor  god  han  havde  været  mod  hende, 
da  hans  opblussende  Sorg  og  Vrede  var  overstaaet. 
Hun  bøjede  sig  ind  ad  Ruden  og  lagde  paa  hans  Bryst 
den  Ring,  han  havde  givet  hende,  og  som  han  havde 
ladet  gøre  til  Prinsessen,  han  drømte  om.  Den  kunde 
hjælpe  ham  til  en  skøn  Jordefærd,  og  gjorde  den  ikke 
det,  var  det  ikke  mere  end  billigt,  at  den  sænkedes 
med  ham  i  den  sorte  Jord. 

Saa  vandrede  hun  videre,  fattigere  end  før,  men  for- 
visset om,  at  hun  havde  handlet  ret.  Glad  var  hun 
ikke.  Hun  tænkte,  det  var  en  sælsom  Skæbne,  at  to 
af  dem,  der  havde  skænket  hende  Gaver,  var  døde 
strax  derefter,  og  frygtede  for,  det  var  et  ondt  Varsel. 
Imidlertid  sang  hun  sig  frem  over  Vejen  med  en  la- 
tinsk Salme,  som  hun  ikke  forstod  men  havde  lært  af 
Munkene  derhjemme.  Og  Dagen  led,  da  hun  nærmede 
sig  Møllen. 

Allerede  langt-  borte  fra  saa  hun,  at  den  stod  stille 
og  forskrækkedes  heftigt.  Men  saa  kom  hun  i  Tanker 
om,  at  det  var  Aften,  og  da  hun  tillige  lagde  Mærke 
til,  hvad  det  var  for  et  forunderlig  tungt  og  sløvt  Vind- 
stille, og  havde  været  det  den  hele  Dag,  smilte  hun  af 
sin  Frygt  og  gik  trøstig  op  ad  Møllebakken  og  bankede 
paa  Døren. 

Ingen  svarede  og  ingen  lukkede  op.  Og  da  hun  saa 
gennem  Ruden,  saa  hun  akkurat  det  samme  Syn,  hun 
havde  set  i  Hytten.  Der  sad  den  gamle  Møller  i  sin  Stol, 
sort  i  Ansigtet,  stiv  og  kold  og  død.  Hans  brustne  Øine 
stirrede  lige  mod  hende,  og  hun  for  tilbage  med  et 
højt  Skrig. 

Den  Nat  sad  Signete  paa  Møllebakken  og  græd  sine 
modige  Taarer.   Søvnen  vilde  slet  ikke   forbarme  sig 

over  hende.  Hun  kunde  ikke  tro  andet,  end  at  der  var 
kommet  en  ond  Sot  over  Landet  og  maatte  frygte,  at 
den  ogsaa  havde  ramt  hendes  kære.  Havde  hun  kun- 
net, var  hun  med  det  samme  vandret  videre  mod 
Hjemmet,  som  hun  kun  var  to  Dagsrejser  fra.  Men 
hun  kunde  ikke.  Hendes  Fødder  stod  i  et  Saar  af 
Vejens  haarde  Sten. 

Ringen,  hun  havde  faaet  af  Mølleren,  havde  hun  strax 
lagt  i  Karmen.  Hun  frygtede  for,  at  der  var  Ulykke 
ved  disse  døde  Mænds  Gaver.  Mest  Lyst  havde  hun 
til  at  snige  sig  uden  om  den  rige  Bondes  Gaard,  men 
hun  vovede  det  ikke.  Og  var  de  ogsaa  dér  døde, 
maatte  hun  jo  aflevere  Sønnens  Fæstensring,  den  hun 
lige  saa  lidt  turde  beholde  som  de  andre. 

Saa  snart  det  blev  Dag,  gav  hun  sig  paa  Vej.  Og 
saadan  skinnede  Solen,  at  hun  tænkte  det  kunde  blive 
godt  altsammen  endnu.  Maaske  fandt  hun  den  unge 
Bonde  glad  og  lykkelig  og  hans  Forældre  ligedan. 
Maaske  havde  han  allerede  fundet  sig  en,  der  var  ble- 
vet ham  kær  —  ingen  véd,  hvornaar  Timen  kommer. 
Signetes  Hjerte  bankede  ved  den  Tanke.  Ak,  om  hun 
fandt  Gaarden  i  Bryllupsfest,  da  skulde  hun  visselig 
snige  sig  glad  forbi  og  ile  hjem  med  Ringen,  som  nu 
var  det  eneste,  hun  havde  igen  af  sin  Rigdom. 

Men  da  hun  kom  til  Gaarden,  saa  hun  strax,  at  det 
stod  ikke  bedre  til  her  end  de  andre  Steder. 

Det  første,  hun  saa,  var  Hunden,  som  laa  død  i 
Lænken  foran  sit  Hus,  med  Tungen  ud  af  Halsen,  og 
alle  fire  fremstrakte.  Henne  ved  Hjalet  laa  Hønsene* 
alle  døde  med  Hanen  i  Midten.  Hun  gik  gennem  Stal- 
den, hvor  Hestene  laa  livløse  i  Spiltovene.  I  Stuen 
fandt  hun  den  gamle  Bondemand  og  hans  Kone,  begge 
døde  med  Hænderne  foldede  i  hinanden.  Ved  Siden  af 

laa  den  unge  Bonde,  død  som  de,  og  næsten  ukendelig, 
saa  opsvulmet  og  sort  var  han  i  Ansigtet. 

Signete  tog  Ringen,  hun  havde  faaet  af  ham,  og  tryk- 
kede den  i  hans  kolde  Haand,  idet  hun  hviskede  over 
hans  Ansigt,  at  han  skulde  give  den  til  hende,  han 
havde  kær,  naar  han  mødte  hende  for  Guds  Trone. 
Saa  vaklede  hun  over  Gaardspladsen  til  Loen,  hvor 
hun  havde  sovet  den  Nat,  og  hvor  den  unge  Bonde 
var  kommen  til  hende.  Hun  tænkte,  hun  vilde  hvile 
sig  der  en  Stund,  forinden  hun  vandrede  videre.  Men 
som  hun  traadte  paa  Tærskelen,  snublede  hun  over 
Katten,  der  laa  dér,  død,  som  alt  andet  i  Gaarden. 
Hun  løb  da  bort,  bagom  Stænget  og  satte  sig  paa 
den  kolde  Jord  og  vidste  ikke  sine  levende  Raad  for, 
hvad  hun  skulde  gøre.  Og  som  hun  sad  og  vuggede 
frem  og  tilbage  med  Overkroppen  og  trykkede  Hæn- 
derne mod  sit  Bryst,  alt  imens  tunge  Taarer  løb  af 
hendes  Øjne,  mærkede  hun  pludselig  noget  haardt  paa 
Brystet. 

Hun  aabnede  Kjolen  og  saa,  at  det  var  én  liden 
Ring,  hun  havde  faaet  en  Gang  af  den,  der  bedrog 
hende,  og  som  hun  siden  altid  bar  i  en  Snor  om  Hal- 
sen. Hun  sad  med  den  i  sin  Haand,  der  skælvede  af 
Kulde  og  Feber  og  saa  paa  den,  som  den  skinnede  i 
Solen  med  en  kostelig  Sten.  Hun  vidste  helt  vel,  hvor 
dyrebar  den  var,  for  Bissekræmmeren  havde  en  Gang 
for  mange  Tider  siden  budt  hende  hundrede  Daler  for 
den.  Men  det  var  ikke  faldet  hende  ind  at  sælge  den. 
Og  saa  havde  hun  glemt  den  indtil  denne  Stund. 

Stenen  funklede  i  Ringen,  som  den  aldrig  havde 
funklet  før.  Og  som  hun  sad  og  saa  paa  den,  vidste 
hun  pludselig,  hvorfor  det  var  gaaet  hende  saa  ilde. 

I  denne  Ring  ejede  hun  et  Klenodie,  saa  kosteligt 

som  noget  af  dem,  hendes  Bejlere  havde  skænket 
hende.  Som  de  havde  været  deres  Ejermænds  dyreste 
Smykke,  var  dette  hendes.  Men  hun  havde  ikke  tænkt 
derpaa.  Hun  havde  set  sine  kære  lide  Nød  med  disse 
sine  egne  Øjne,  endda  hun  bar  det  røde  Guld  paa  sit 
Bryst.  Rig  paa  Gods  havde  hun  tigget  gode  Gaver 
hos  fremmede  Mennesker. 

Hun  forstod,  at  hun  ikke  havde  solgt  Ringen,  fordi 
hun  bestandig  nærede  en  Elskov,  der  nu  alene  var 
syndig.  Lidet  havde  det  nyttet,  at  hun  giftede  sig  med 
Krøblingen  og  fødte  hans  Barn  til  Verden,  at  hun 
taalte  hans  Mistro  og  Uvenlighed  og  lønnede  den  med 
Godhed.  Han  havde  haft  Ret  over  hende,  og  hun  be- 
standig Uret,  efterdi  hun  havde  været  ham  utro  i  sit 
Minde  og  ikke  ganske  revet  den  gamle  Kærlighed  ud 
af  sit  Hjerte. 

Svart  havde  hun  syndet,  om  ogsaa  hun  ikke  havde 
tænkt  derpaa.  Ofte  havde  hun  undret  sig  over,  at  Mæn- 
dene ikke  kunde  se  paa  hende,  at  hun  var  en  andens 
og  havde  en  anden  kær,  saa  det  var  Uret  at  friste 
hende  til  Elskov.  Paa  sin  Julegang  havde  hun  sørget, 
fordi  de  alle  kom  til  hende  med  Kærlighed,  da  hun 
dog  ingen  Kærlighed  begærede,  og  ingen  havde  at  byde 
til  Gengæld. 

Nu  forstod  hun,  at  hun  i  sit  Hjerte  havde  baaret 
paa  den  gamle  Elskov,  endda  hun  af  fri  Vilje  havde 
taget  baade  Mand  og  Barn.  De  Tanker,  hun  ikke  havde 
tænkt  ud,  lyste  af  hendes  Ansigt  og  hendes  Tale  og 
hele  hendes  Færd,  hende  selv  uafvidende,  saadan  at 
Mændene,  der  saa  hende,  kunde  falde  paa,  at  det  var 
muligt  at  vinde  hende. 

Da  Signete  var  bleven  klar  over  dette,  følte  hun  sig 
et  Øjeblik  knuget  til  Jorden  af  sin  Synd  og  sin  Sorg. 

Men  saa  strømmede  der  en  frisk  og  stærk  Glæde  gen- 
nem hendes  Hjerte. 

Hun  saa  klart,  hvorledes  hun  skulde  gøre  det  alt- 
sammen godt  igen  og  priste  sin  Lykke,  at  hun  havde 
givet  Gaverne  tilbage.  Derved  havde  hun  sonet  Syn- 
den mod  de  Mennesker,  hvem  hun  havde  draget  til 
sig  ved  Synden,  der  var  i  hende  selv.  Og  den  kunde 
hun  sone,  naar  hun  solgte  sin  hemmelige  Ring  til  Bisse- 
kræmmeren og  brugte  Pengene  til  deres  Glæde,  som 
var  afhængige  af  hende.  Først  saa  havde  hun  fuldbyr- 
det sit  Offer  og  fuldkommet  sin  Pligt.  Først  saa  kunde 
hun  vente  at  vinde  den  Fred,  som  de  gode  Mennesker 
har,  og  som  er  Lykken,  om  ellers  Lykken  findes  paa 
Jorden. 

Hun  sprang  op  og  følte  sig  med  eet  fuldkommen 
frisk.  Trætheden  var  vegen  fra  hendes  Lemmer,  som 
Sorgen  af  hendes  Sind.  Trøstig  og  glad  gav  hun  sig 
paa  Vandring.  Hun  tænkte  ikke  mer  paa  de  døde,  ikke 
heller  paa  ham,  der  havde  sveget  hende,  men  alene 
paa  sin  Husbond  og  deres  Barn. 

Da  hun  naaede  den  sidste  Bakke  forinden  Byen, 
hvor  hun  boede,  stod  hun  lidt  stille  og  saa  over  det 
vilde  Hav,  der  laa  foran  hende  uden  Maal  og  Grænse. 
Hun  undredes  over,  at  der  ingen  Baade  var  paa  det, 
men  saa  i  det  samme,  at  det  var  bleven  ondt  Vejr, 
hvad  hun  hidtil  ikke  havde  ænset.  Hun  saa  sit  Hus, 
der  var  det  yderste  i  Byen,  som  det  var  det  fattigste  og 
glædede  sig  over,  at  hendes  Dreng  ikke  var  ude  i 
Uvejret  Hun  tænkte  paa  den  gamle  Kone,  hun  havde 
betalt  for  at  sørge  for  hendes  kære,  mens  hun  var 
borte. 

Som  en  Stormvind  fløj  hun  ned  ad  Bakken  og 
hjemad.  Hendes  Øjne  straalede,  hendes  Kinder  blus- 

sede.  Hun  var  skønnere  end  nogensinde  før  i  sin  fat- 
tige Kjole,  som  tilmed  var  haardt  medtagen  af  Jule- 
gangen. Hun  lo  højt  ved  Tanken  om,  at  hun  kom 
hjem  uden  en  eneste  Gave  og  alligevel  tusindfold  ri- 
gere, end  da  hun  drog  ud. 

Saa  stod  hun  foran  Huset.  Hun  lyttede  men  hørte 
ikke  en  Lyd.  Det  var  der  ikke  noget  mærkeligt  i,  for 
det  var  Aften,  og  de  sov  sagtens.  Hun  tog  i  Døren, 
men  den  var  laaset.  Hun  bankede  stærkere  og  stær- 
kere, men  ingen  svarede. 

Da  mindedes  hun  Skibet  og  Hytten  og  Møllen  og 
Gaarden  og  blev  grebet  af  en  gruelig  Angst  Hun  saa 
sig  forvildet  om,  men  øjnede  ikke  et  Menneske.  Hun 
slog  Ruden  ind  med  sine  Hænder  og  saa  ind  i  Stuen, 
men  saa  ingenting.  Krøblingen  var  der  ikke,  Drengen 
var  der  ikke,  der  var  ikke  det  mindste  af  deres  fat- 
tige Bohave.  Stuen  var  ganske  nøgen  og  tom. 

Signete  gik  til  Nabokonens  Hus  uden  at  vide,  hvad 
hun  gjorde.  Hun  fandt  Døren  aaben.  Inderst  i  Stuen 
sad  den  gamle  Kone  i  Krogen.  Hun  saa  ud,  som  var 
hun  bleven  hundrede  Aar  ældre.  Hendes  Øjne  laa  dybt 
i  Hovedet.  Der  var  ikke  Fugls  Føde  paa  hendes 
Krop. 

„Hvor  er  min  Dreng  .  .  .  hvor  er  min  Mand,"  skreg 
Signete. 

„De  er  dér,  hvor  de  andre  er,a  sagde  den  gamle 
Kone.  „Hvor  har  du  været,  siden  du  ikke  véd,  at  Pe- 
sten har  hærget  Øen.  Din  Dreng  døde  først,  og  Mor- 
genen efter  din  Mand.  De  blev  jordede  paa  Kirkegaar- 
den,  og  jeres  Smule  Ejendom  blev  solgt  for  at  betale 
Jordefærden.  Du  ser  ud,  som  om  du  ikke  troede  mig, 
men  her  er  ellers  ingen  anden  at  spørge.  De  er  døde 
alle  .  .  .  Sognefogden  og  Præsten,  Kromanden  og  Fi- 

skerne  .  .  .  Munkene  og  Herremanden  .  .  .  alle,  alle 
er  de  borte.  De  sidste  blev  ikke  begravede.  Der  var 
ingen  til  at  begrave  dem.  Jeg  er  alene  tilbage.  Og  jeg 
lever  ikke  Ugen  ud." 

Signete  stirrede  paa  hende  med  et  tomt  Ansigt.  Hun 
blev  ved  at  spørge  og  fik  bestandig  samme  Svar.  Saa 
gik  hun  ud  i  Byen  og  fik  Syn  for,  at  det  var  sandt. 
Hun  fandt  ikke  et  levende  Menneske.  Hun  gik  ud  og 
ind  af  Husene,  og  de  var  tomme  alle.  Paa  Kirkegaar- 
den  var  der  hverken  sat  Kors  eller  Navn.  Det  var  der 
ikke  bleven  Tid  til. 

Signete  sad  udenfor  sit  tomme  Hus  med  Hovedet  i 
Hænderne.  Hun  tænkte  paa,  hvordan  hun  skulde  finde 
ud  af,  hvad  Gud  vilde  med  hende.  Var  mon  det  hans 
Mening,  at  hun  skulde  biet  paa  ham,  der  bedrog  hende, 
siden  det  eneste,  hun  havde  tilbage  af  alt,  hvad  hendes 
var,  var  den  Ring,  han  havde  skænket  hende. 

Da  opdagede  hun,  at  Ringen  ved  hendes  Barm  var 
borte.  Hun  rev  Klæderne  af  sig  og  rystede  dem  og 
ledte  alle  Vegne,  men  forgæves.  Hun  tænkte,  hun  havde 
tabt  den,  da  hun  løb  ned  ad  Bakken,  og  sprang  der- 
hen. Men  skønt  hun  søgte  den  halve  Nat,  fandt  hun 
intet  Hun  løb  til  den  gamle  Kone,  til  sit  tomme  Hus, 
til  alle  de  Steder,  hvor  hun  havde  været  i  Byen  og 
tilbage  til  Konen  igen. 

„Hvad  skader  dig?"  spurgte  Konen. 

„De  er  borte  ...  de  er  alle  borte,"  sagde  Signete. 

„De  er  saa,tt  sagde  Konen. 

Da  forvirredes  Signetes  Forstand  og  var  forvirret  fra 
denne  Stund,  og  til  hun  døde,  hvilket  varede  mange  Aar. 

Hun  vandrede  rundt  fra  den  ene  af  Øens  femten 
Kirkegaarde  til  den  anden,  stak  i  Jorden  med  sin  Stok 
og  sang  med  en  tynd,  sørgmodig  Røst: 

De  røved  min  Tro,  de  røved  mit  Gold, 
Ak,  altid  vi  Stakler  maa  lide! 
De  lagde  min  Dreng  i  den  sorte  Muld, 
Og  Manden,  mig  arme  til  Kvide. 

Efterhaanden  kom  der  nye  Mennesker  paa  Born- 
holm og  satte  sig  fast,  dér  hvor  de  gamle  havde  boet, 
hvem  Pesten  bortrev.  Alle  kendte  Signete  og  mødte 
hende  med  Kærlighed  og  Beklagelse.  Over  alt  blev 
hun  vel  modtaget  og  beværtet.  Men  hun  spiste  kun 
lidt,  vilde  aldrig  tage  nogen  anden  Gave  end  Føden  og 
Nattely  og  aldrig  sove  andet  Steds  end  i  Forstuen 
eller  Loen.  Bestandig  sang  hun  sin  lille  Vise,  og 
den  lød  saa  vemodig,  at  hverken  Børn  eller  gamle 
Folk  kunde  høre  den  uden  at  faa  Taarer  i  Øjnene. 
Oftest  sad  hun  i  Grublerier  og  smaasnakkede,  hvad 
ingen  forstod. 

En  Dag  kom  hun  til  en  Dreng,  der  vogtede  Faar 
ved  Aakirkeby.  Hun  satte  sig  hos  ham  og  sagde: 

Jeg  ved  det  ikke,  og  jeg  faar  det  aldrig  at  vide. 
En  Fæstemand  havde  jeg,  og  ham  var  jeg  tro.  Saa 
sveg  han  mig,  og  for  at  være  til  nogen  Nytte  og  Glæde 
her  i  Verden,  giftede  jeg  mig  med  en  arm  og  usselig 
Krøbling,  som  ingen  Kvinde  vilde  eje  paa  den  hele  0. 
Han  mishandlede  mig  tit  og  troede  mig  ikke,  fordi  han 
var  Krøbling  og  syg,  og  jeg  var  karsk  og  lager.  Jeg 
var  ham  tro  endda  og  fødte  ham  en  Dreng,  skønt 
Munken  og  Herremanden,  Bissekræmmeren  og  Fiske- 
ren og  Kromanden  fristede  mig  til  Elskov.  Kan  du 
sige  mig,  om  jeg  syndede,  da  jeg  tog  ham  til  Ægte, 
mens  min  Fæstemand  endnu  var  i  Live?" 

„Du  har  ikke  syndet,  Signete,"  sagde  Drengen,  som 
ynkedes  over  den  store  Sorg,  som  stod  at  læse  paa 
hendes  Ansigt.  „Gak  til  Gaarden  og  faa  Mad." 

„Hør  nu,  hvad  jeg  siger,"  sagde  Signete.  Jeg  gik 
Julegang  for  mine.  Paa  Vejen  var  der  fire  gode  Mænd, 
som  vilde  tage  mig  til  Ægte.  Jeg  afslog  deres  Tilbud 
og  var  min  syge  Husbond  tro.  De  skældte  mig  alle  og 
tilgav  mig  derefter  og  skænkede  mig  hver  og  en  den 
Ring,  de  havde  til  deres  Fæstemø.  Der  var  den  unge 
Bonde,  hvis  Brud  havde  sveget  ham.  Han  var  fager. 
Skulde  jeg  taget  ham  til  Ægte?  Min  Fæstemand  var 
ogsaa  fager  og  havde  ogsaa  sveget  mig.  Der  var  den 
gamle  Møller,  og  der  var  den  skønne  Mand,  som  drømte 
om  Prinsessen,  og  der  var  Skipperen,  der  var  saa  blo- 
dig og  vild.  De  var  døde,  da  jeg  kom  tilbage,  og  jeg 
gav  dem  deres  Gaver  igen.  Saa  tabte  jeg  hans  Ring, 
som  var  min  egen  Ring.  Og  saa  var  de  alle  døde,  da 
jeg  kom  hjem." 

„Stakkels  Signete,"  sagde  Drengen. 

„Du  kan  ikke  sige  mig  det,"  sagde  hun  og  rystede 
sørgmodigt  paa  Hovedet.  „Ingen  kan  sige  mig  det. 
Gud  kan  sige  mig  det,  men  han  vil  ikke.  Her  har  jeg 
vandret  i  hundrede  Aar,  og  jeg  kan  ikke  finde  deres 
Grave  og  ikke  min  Ring." 

„Gaa  hjem  til  Gaarden  og  faa  Mad,"  sagde  Drengen. 
„Vi  elsker  dig  alle,  hvor  du  kommer  hen  for  din  store 
Sorgs  Skyld." 

Signete  gik  bort  over  Bakkerne  og  vidnede  om  Guds 
Raads  Vanskelighed.  Hun  sang  sin  lille  Vise,  og  hen- 
des graa  Haar  flagrede  i  Vinden. 

Der  var  en  Gang  en  Karl,  som  gik  hjemme  og  ikke 
havde  nogen   Kæreste.   Da  saa  han  blev  tredive 
Aar,  sagde  hans  Mor  til  ham: 

„Nu  maa  du  drage  ud  i  Verden  og  skaffe  dig  en 
Kone.  Det  er  bedst  for  Manden  at  have  sig  en  Med- 
hjælp. —  Ikke  sandt  Fatter?" 

„Aa,  jo  saamænd,"  sagde  Manden. 

„Men  tag  dig  Tor  Guds  Skyld  een,  som  kan  holde 
Mund,"  sagde  Konen,  „den,  der  snakker  i  Tide  og 
Utide  er  ingen  Ting  værd.  —  Vel  Fatter?" 

„Aa,  nej  saamænd,"  sagde  Manden. 

Karlen  fik  tolv  Daler  og  en  Pose  fuld  af  Mad,  og 
saa  drog  han  ud  i  Verden  for  at  finde  sig  en  Kone. 

Da  han  havde  rejst  et  Stykke  Vej,  kom  han  ved 
Aftenstid  til  et  Herberg  i  det  slesvigske  og  besluttede 
at  blive  der  Natten  over.  Der  var  foruden  Manden  og 
Konen  en  Datter,  som  hverken  var  vind  eller  skæv 
og  for  Resten  havde  et  Par  milde  Øjne.  Hende  kære- 
stedes han  lidt  med,  fordi  han  jo  ikke  havde  andet  at 
bestille,  og  paa  den  Maade  gik  Natten  baade  godt  og  vel. 

Da  han  skulde  rejse  om  Morgenen,  kom  han  til  at 
tænke  paa,  at  han  lige  saa  godt  kunde  tage  hende 
til  Kone  som  en  anden  en,  siden  det  dog  skulde  være. 
Men  først  vilde  han  da  prøve,  om  hun  kunde  holde  Mund. 

„Mette,"  sagde  han,  for  det  hed  hun.  „Nu  skal  du 
have  Tak  for  det.  Naar  jeg  kommer  tilbage,  vil  jeg  tage 
dig  til  Kone,  hvis  du  kan  tie  stille  med  det  saalænge." 

Ja,  jeg  kan  sagtens  tie,a  sagde  Mette.  Jeg  er  jo  ene 
om  det.a 

Da  nu  han  vel  var  rejst,  og  hun  havde  kigget  efter 
ham,  skulde  hun  lave  Davren  til.  Saa  tog  hun  fejl  af 
Askeskuffen  og  Grynbøtten  og  kom  en  Haandfuld  Aske 
i  Gryden. 

„Hvordan  er  det,  du  staar  og  tosser,"  sagde  hendes 
Moder,  som  kom  til  i  det  samme. 

Jøsses,  ja,"  sagde  Mette.  Jeg  stod  i  Tanker." 

„Det  var  nogen  sære  Tanker,  de,"  sagde  Moderen. 

„Tankerne  var  gode  nok,"  sagde  Mette.  Jeg  tænkte 
paa  Karlen,  der  var  her  i  Nat.  Han  sagde,  han  vilde 
have  mig  til  Kone,  naar  han  kom  igen,  hvis  jeg  kunde 
tie  stille  med  det  saalænge." 

Ja,  det  kan  vi  da  sagtens  tie  stille  med,"  sagde 
Moderen.  „Vi  er  jo  to  om  det." 

Mette  gik  saa  ind  i  Stuen  og  satte  Grødfadet  paa 
Bordet,  men  hun  satte  det  med  Bunden  i  Vejret  Straks 
efter  kom  Konen  og  hældte  Grøden  op  uden  at  se, 
hvordan  Fadet  stod. 

„Hvordan  Fanden  er  det,  du  bærer  dig  ad,"  sagde 
Manden,  som  sad  med  Skeen  og  ventede. 

Jøsses  ja,"  sagde  Konen.  Jeg  gaar  i  Tanker." 

„Det  maa  være  nogen  vigtige  Tanker,  de,"  sagde 
Manden. 

„Det  er  det  ogsaa,"  sagde  Konen.  Jeg  tænker  paa 

denne  her  Karl,  som  laa  her  i  Nat.  Han  sagde  til  lille 
Mette,  at  han  vilde  have  hende  til  Kone,  hvis  bare  hun 
kunde  tie  stille  med  det,  til  han  kom  igen." 

„Det  kan  vi  da  sagtens  tie  med,"  sagde  Manden. 
„Vi  er  jo  tre  om  det.a 

Da  nu  Davren  var  ædt,  skulde  Manden  ud  at  pløje, 
og  da  han  kom  med  Hestene  til  Ploven,  som  stod 
oppe  i  Ageren,  satte  han  dem  for  den  gale  Ende. 

„Hvordan  er  det,  du  bærer  dig  ad,a  sagde  Naboen, 
som  ogsaa  var  ude  at  pløje. 

Jøsses,  ja,"  sagde  Manden.  Jeg  gaar  saa  rent  i 
Tanker.* 

„Det  maa  være  store  Tanker,  de,a  sagde  Naboen. 

„Det  har  du  Ret  i,"  sagde  Manden.  „Jeg  tænker  paa, 
hvad  min  Kone  sagde  til  mig  ved  Davren.  Hun  sagde, 
at  den  Karl,  som  havde  ligget  hos  os  i  Nat,  havde 
sagt  til  vores  Mette,  at  han  vilde  have  hende  til  Kone, 
naar  han  kom  igen,  hvis  bare  hun  kunde  tie  stille  med 
det  saalænge." 

„Det  kan  vi  da  sagtens  tie  stille  med,"  sagde  Na- 
boen. „Vi  er  jo  fire  om  det.a 

Manden  pløjede  nu  videre.  Men  Naboen  blev  staaende 
i  dybe  Tanker.  For  han  havde  ogsaa  en  Datter,  som 
ikke  var  gift  Og  som  han  stod  saadan,  kom  Bisse- 
kræmmeren gaaende. 

„Sikken  du  slider  i  det,"  raabte  Kræmmeren. 

Jøsses  ja,"  sagde  Bonden  og  tog  Tømmen  op.  Jeg 
er  nok  falden  helt  i  Tanker." 

„Har  man  Lov  at  spørge,  hvad  du  tænker  paa," 
sagde  Kræmmeren. 

Jeg  tænker  saamænd  bare  paa  Kromanden  her  ved 
Siden  af,"  sagde  Bonden.  „Han  sagde  netop  nu  til  mig, 
at  hans  Kone  havde  sagt  ham,  at  deres  Mette  havde 

sagt  hende,  at  den  Karl,  som  sov  hos  dem  i  Nat,  havde 
sagt,  at  han  vilde  tage  hende  til  Kone,  naar  han  kom 
igen,  hvis  hun  kunde  tie  stille  med  det  saa længe." 

„Det  kan  vi  da  sagtens  tie  stille  med,a  sagde  Bisse- 
kræmmeren. „Vi  er  jo  fem  om  det." 

Da  nu  Karlen  nogen  Tid  efter  var  paa  Hjemvejen, 
hørte  han  jo  om  Brylluppet  allerede  en  fire — fem  Mil, 
før  han  kom  til  Stedet.  Der  var  ikke  et  Menneske, 
han  mødte,  uden  han  jo  ønskede  ham  til  Lykke. 

„Mo'r  vilde  nok  ikke  synes  om,  hvis  jeg  kom  hjem 
med  den  Kone,"  sagde  han  til  sig  selv. 

Saa  tog  han  ikke  ind  paa  Herberget,  men  hos  Na- 
boen. Der  var  jo  ogsaa  en  Datter,  som  heller  ikke  var 
hverken  vind  eller  skæv  og  havde  endnu  mildere  Øjne 
end  Mette.  Han  kærestedes  saa  lidt  med  hende,  for 
det  var  jo  det,  han  var  rejst  ud  for,  og  om  Morgenen 
sagde  han  til  hende,  at  han  vilde  tage  hende  til  Kone, 
hvis  bare  han  kunde  stole  paa,  at  hun  kunde  holde 
Mund,  naar  det  gjaldt. 

„Det  kan  jeg,a  sagde  Pigen. 

Karlen  tænkte  nu,  at  det  var  bedst  at  faa  Brylluppet 
i  Stand  med  det  samme,  for  sandt  at  sige  var  han  ked 
af  at  rejse  rundt.  Det  var  der  heller  ikke  noget  i  Vejen 
for.  Der  blev  lyst  i  Kirken  og  buden  Gæster,  og  al 
Ting  gik,  som  det  skulde. 

Men  da  de  saa  laa  godt  og  vel  i  Brudesengen,  sagde 
hun  til  ham: 

„Er  det  sandt,  som  de  siger,  at  du  vilde  gifte  dig 
med  Kromandens  Mette?" 

Jeg  tænkte  paa  det,a  sagde  han.  „Men  hun  kunde 
ikke  tie  stille." 

„Nej,"  sagde  Bruden.  „Hun  var  en  Janke  alle  sine 
Dage.  Hvad  hun  vidste,  skulde  hun  ud  med.  Saa  er  du 

bedre  tjent  med  mig.  Jeg  har  faaet  tre  Børn  og  be- 
gravet dem  allesammen  herude  under  det  store  Piletræ. 
Og  jeg  har  aldrig  fortalt  det  til  et  Menneske  før  nu  til  dig." 

Saa  kom  Karlen  ud  af  Sengen  i  en  Fart  og  løb 
derfra.  Han  løb,  lige  til  han  kom  hjem. 

„Naa,  hvordan  gik  det,a  sagde  Moderen. 

„Det  gik  skidt,"  sagde  Karlen.  „Den  ene  sagde  for 
meget  og  den  anden  for  lidt." 

„Ja,  naar  du  ikke  kan  faa  en,  som  passer,  maa  du 
hellere  blive  Ungkarl,"  sagde  hun.  „Ikke  sandt  Fatter?tt 

„Aa  jo  saa  mænd,"  sagde  Manden. 

I  Vendsyssel  var  der  i  gamle  Dage  saa  fuldt  med 
Troldtøj,  at  Menneskene  ikke  kunde  trække  Vejret. 

De  var  i  hver  eneste  Høj,  og  der  er  mange  Høje  i 
Vendsyssel.  De  dansede  paa  Engene  og  sprang  i  Kil- 
derne og  fyldte  Stranden  og  Havet. 

Bestandig  var  de  paa  Krigsfod  med  Menneskene  og 
gjorde  dem  alt  det  onde,  de  kunde. 

Men  det  kom  sig  over  Præsterne. 

Tidligere  var  det  gaaet  nogenlunde,  og  det  var  først, 
da  de  byggede  saa  mange  Kirker,  at  det  blev  rent  galt, 
for  Troldene  kunde  ikke  for  deres  Død  fordrage  den 
Klokkeringning. 

Præsterne  satte  ogsaa  ondt  for  dem  tidlig  og  silde. 

Hver  Gang,  at  der  var  nogen  syg,  sagde  de,  at  det  var 
Troldfolkets  Skyld.  Om  et  Barn  blev  forbyttet,  om  der 
blev  stjaalet  af  Juleøllet,  om  en  Ko  blev  forgjort,  saa 
den  ikke  gav  Mælk  —  bestandig  rettede  de  Klagen  imod 
de  underjordiske. 

Var  der  nu  nogen  Sandhed  i  det,  saa  var  der  ogsaa 
megen  Løgn.  For  Troldfolket  vilde  helst  leve  i  Fred 
med  Menneskene.  Hvis  de  hævnede  sig,  naar  man 
gjorde  dem  Fortræd,  saa  gjorde  Menneskene  jo  det 
samme,  og  stjal  de  en  Gang  imellem,  saa  var  jo  heller 
ikke  alle  Mennesker  lige  ærlige. 

Imidlertid  voksede  Plagen  saadan,  saa  Bønderne  snart 
ikke  mere  vidste,  hvad  de  skulde  gøre.  De  kom  sammen 
til  et  Møde,  og  der  fremstod  Præsten  og  sagde,  at  Ulyk- 
ken kom  af,  at  de  ikke  var  fromme  nok.  Da  han  var 
færdig,  fremstod  der  en  anset  Bonde  ved  Navn  Kristen, 
og  han  sagde,  at  efter  hans  Mening  kunde  det  nu  være, 
hvad  det  vilde  med  det  underjordiske.  De  gjorde  saamænd 
ingenting,  naar  man  ikke  drillede  dem  for  meget  med 
Kors  og  Fadervor  og  Klokkeklang.  Lad  saa  være,  de 
toldede  en  Smule  af  Øllet  og  Melet  en  Gang  imellem. 
Det  kunde  man  da  finde  sig  i.  Han  havde  selv  en 
Troldehøj  paa  sin  Mark  og  en  Nisse  i  sin  Lade  og  et 
helt  Slæng  af  Ellepiger  i  sin  Mose.  Men  der  havde 
aldrig  været  dem  og  ham  noget  imellem.  Han  lagde  en 
Gang  imellem  en  Otting  01  ud  til  dem  og  gav  dem 
Grød  Juleaften  og  saadan  ellers  lidt  nu  og  da  og  saa 
for  Resten  til  den  anden  Side,  naar  han  mødte  dem. 

Alle  Bønderne  raabte,  at  det  var  rigtigt  nok.  Men 
Præsten  blev  vred  og  sagde,  at  det  var  syndig  Tale  og 
slet  ikke  andet,  for  man  skulde  bekæmpe  de  under- 
jordiske af  al  sin  Kraft,  hvis  ellers  man  vilde  bevare 
sin  Sjæls  Salighed.  Bønderne  tav  til  det,  for  det  er  ikke 

godt  at  sige  en  Præst  imod.  Men  da  han  var  gaaet  hjem 
igen  til  sin  Nadver,  tog  de  fat  igen,  hvor  de  slap,  og 
Kristen  var  atter  den,  som  førte  Ordet 

Han  vilde  da  videre  sige,  at  efter  hans  Skøn  var  det 
en  hel  anden  Sag  med  Havfolket  eller  Vetterne,  som 
drev  deres  Kvæg  op  paa  Stranden  og  helt  ind  over 
Markerne  og  lod  det  græsse  dér  den  hele  Nat.  Han 
syntes,  de  skulde  blive  enige  om  at  tage  det  Kvæg  op 
og  dem,  som  røgtede  det,  og  beholde  dem,  til  de  havde 
betalt  for  Græsningen.  Der  var  især  een  Havfrue,  som 
var  slem,  og  hende  mente  han,  de  først  skulde  se  at 
fange.  Bønderne  syntes  ogsaa  godt  om  hans  Tale  og 
blev  enige  om,  at  de  samme  Aften  skulde  passe  paa, 
naar  Havfruen  drev  Kvæget  op. 

Det  lykkedes  ogsaa  helt  godt.  Da  Mørket  faldt  paa, 
kom  hun  op  af  Havet  med  alt  sit  Kreatur  og  drev  det 
ind  over  Stranden.  Bønderne  laa  skjult  rundt  om  bag 
de  store  Sten  og  biede  paa  et  Tegn  fra  Kristen.  Da 
Havhjorden  var  højt  oppe  paa  Marken,  gav  han  Teg- 
net. De  løb  til  fra  alle  Sider  og  drev  den  helt  til  Byen 
og  ind  i  en  Fold,  som  de  havde  lavet  til  det  samme. 

„Se  saa,"  sagde  Kristen.  „Nu  har  vi  dig.  Nu  slipper 
du  og  dit  Kvæg  ikke,  før  du  har  betalt  for  Græs- 
gangen.* 

Jeg  har  ingen  Penge,"  sagde  Havfruen.  Jeg  beder 
saa  bønligt,  at  I  lader  mig  slippe,  saa  skal  jeg  aldrig 
gøre  det  mere." 

„Hvem  vil  tro  paa  en  Havfrues  Ord,"  svarede  Kri- 
sten. „Har  du  ingen  Penge,  saa  giv  os  dit  Bælte.  Det 
skinner  af  Guld  og  Ædelstene,  og  med  det  vil  vi  anse 
Græsset  for  betalt." 

„Du  ved.  ikke,  hvad  du  beder  mig  om,"  sagde  Hav- 
fruen.   „Den,  som  løser  mit  Bælte,  bliver  ikke  glad, 

uden  han  bliver  min  Husbond.  Og  jeg  er  gift  med  Hav- 
manden nede  paa  Havsens  Bund,  og  du  har  vel  ogsaa 
din  Kvinde  hjemme  paa  Gaarden." 

Jeg  har  saa,a  sagde  Kristen.  Just  derfor  har  saadan 
en  Heks  som  du  ingen  Magt  over  mig,  saa  dejlig  du 
end  er.  Hid  med  Bæltet,  eller  vi  giver  dig  ikke  fri.a 

Hun  græd  og  bad,  men  det  hjalp  ikke.  Og  da  det 
led  mod  Morgenstunden,  og  hendes  Kreaturer  brølede 
og  sparkede  i  Folden,  løste  hun  Bæltet  og  rakte  ham 
det. 

„Dette  kommer  du  bitterlig  til  at  angre,"  sagde  hun. 

Kristen  tog  Bæltet  i  sin  Haand,  og  alle  Bønderne 
stimlede  sammen  for  at  se,  hvor  pragtfuldt  det  var.  De 
tænkte,  der  var  Guld  og  Ædelstene  nok  til  at  købe 
hele  Vendsyssel,  og  var  enige  om,  at  de  havde  gjort 
en  god  Handel. 

Alene  Kristen  saa  ikke  mere  paa  Bæltet.  Han  slap 
det  af  sin  Haand  og  stirrede  paa  Havfruen,  der  drev 
sit  Kvæg  ad  Stranden  til.  Han  syntes  ikke,  han  i  sit 
Liv  havde  set  saa  dejligt  et  Kvindfolk,  og  han  fulgte 
efter  og  havde  ikke  sine  Øjne  fra  hende. 

Men  hun  vendte  sig  ikke  om,  før  hun  var  kommen 
saa  langt,  at  hun  var  sikker  paa,  at  hendes  Kreaturer 
ikke  mere  kunde  indfanges.  Da  saa  hun  sig  tilbage  og 
blev  var,  at  ingen  fulgte  hende  uden  den  ene  Mand, 
der  havde  krævet  hendes  Bælte.  Hun  opslog  en  Haan- 
latter  og  kaldte  paa  sin  store  Tyr. 

„Rod  nu,"  sagde  hun  til  den. 

I  samme  Nu  begyndte  Tyren  at  rode  i  Jorden  med 
Horn  og  Klove,  saa  der  stod  en  mægtig  Sky  af  Sand 
omkring  den.  Nordenvinden  kom  og  løftede  Sandet 
højt  i  Luften,  højere  og  højere  og  mere  og  mere,  efter- 
haanden  som  Tyren  rodede  det  op.  Det  føg  saadan  ind 

over  Landet,  at  Kirken  blev  halvvejs  begravet  og  de 
fleste  Marker  tilsandede.  Ingen  mindedes  at  have  op- 
levet en  saadan  Ulykke. 

Men  Kristen  var  den  eneste,  som  vidste,  hvordan  det 
var  gaaet  til.  Han  blev  ude  i  Stormen,  saa  længe  til 
Havfruen  var  forsvunden  med  alt  sit  Kvæg  i  de  skum- 
mende Bølger.  Først  da  gik  han  hjem  efter  og  ænsede 
ikke  Sandet,  han  vadede  i,  og  som  havde  gjort  hans 
Jord  mere  Fortræd  end  nogen  andens.  Han  satte  sig 
udenfor  sin  Gaard  og  stirrede  og  tænkte  paa  Havfruen, 
lige  til  Solen  stod  højt  paa  Himlen. 

Saa  gik  han  ind  i  Byen.  Dér  sad  de  andre  og  drak 
og  svirede  af  Glæde  over  de  Skatte,  de  havde  vundet, 
og  kævledes  om,  hvordan  de  skulde  dele  dem.  Hav- 
fruens Bælte  laa  i  en  Krog  af  Stuen.  Kristen  tog  det 
op,  og  da  saa  de  at  det  ikke  var  andet  end  grønt  Siv. 

Da  blev  de  pludselig  ædru  og  henfaldt  i  stor  Harme 
og  Fortvivlelse.  Og  bedre  blev  det  jo  ikke,  da  de  kom 
udenfor  og  saa,  hvad  Ulykke  Sandet  havde  anrettet. 
Der  blev  en  Jammer  og  Elendighed  over  hele  Sognet, 
og  Præsten  havde  gode  Dage,  naar  han  prædikede  mod 
Troldtøjet.  De  fyldte  Kirken  og  hørte  alle  paa  ham  i 
stor  Andagt  og  angrede  bitterligt,  at  de  ikke  før  havde 
lyttet  til  hans  Ord. 

Alene  Kristen  kom  aldrig  i  Kirken  og  brød  sig  om 
ingenting.  Dag  efter  Dag  sad  han  ved  Stranden  og  stir- 
rede efter  Havfruen.  Han  forsømte  sin  Hustru  og  sin 
Gaard  og  maatte  høre  ilde  derfor  af  alle.  Men  han 
kunde  ikke  gøre  sig  anderledes,  end  han  var,  og  han 
gik  stille  med  det  og  fornærmede  ellers  ingen. 

En  Aftenstund,  da  Solen  længst  var  gaaet  i  Bjerge, 
dukkede  Havfruen  op  af  Bølgerne. 

Da  han  saa  hendes  tangkransede   Hoved,  udstødte 

han  et  Raab  af  Lykke  og  bredte  sine  Arme  mod  hende. 
Hun  saa  paa  ham  med  et  sørgmodigt  Blik  og  dykkede 
under  igen.  Han  gav  sig  heftigt  til  at  græde,  og  da  han 
havde  grædt  en  Stund,  viste  hun  sig  paany  for  straks 
efter  atter  at  forsvinde.  Tredie  Gang  saa  han  hende,  og 
da  steg  hun  op  af  Havet  og  kom  hen  og  satte  sig  hos 
ham  i  det  hvide  Sand. 

Han  fortalte  hende  da,  hvordan  han  havde  længtes 
efter  hende,  saa  alt,  hvad  han  før  brød  sig  om  i  Verden, 
var  blevet  ham  til  intet,  og  han  ikke  mere  kunde  nogen 
Ting.  Han  bad  hende  tage  ham  med  sig  ned  paa  Hav- 
sens Bund  hellere  end  at  gaa  fra  ham  igen.  Og  hun 
slog  sine  vaade  Arme  om  hans  Hals  og  kyssede  ham 
med  sin  kolde  Mund  og  sagde: 

„Du  voldte  mig  stor  Fortræd,  da  du  tog  mit  Bælte, 
og  jeg  sagde  det  forinden,  men  du  vilde  ikke  høre.  Mig 
gik  det  ikke  bedre  end  dig.  Da  du  tog  mit  Bælte  blev 
du  min,  men  jeg  blev  ikke  mindre  din.  Du  har  ingen 
Glæde  af  din  Hustru  og  dine  Børn  og  dit  Gods,  og 
for  mig  er  det  ikke  anderledes.  Jeg  er  kold  i  Hav- 
mandens Arm,  og  mine  Børn  græder,  fordi  deres  Moder 
ikke  sér  til  dem.  Mine  Dyr  driver  for  Vind  og  Vove. 
Der  er  da  intet  andet  for  os  to  at  gøre  end  at  tage 
hinanden  i  Favn  og  stille  vor  Længsel,  om  saa  Verden 
skal  gaa  under  derved." 

Da  hun  havde  sagt  det,  tog  hun  ham  i  sine  Arme 
og  kyssede  ham  længe  og  inderligt.  Hun  blev  hos  ham 
hele  Natten,  og  først  da  Solen  dukkede  af  Havet,  bød 
hun  ham  Farvel. 

„Nu  have  du  inderlig  Farvel,"  sagde  hun.  „Een  Gang 
skal  vi  ses  endnu,  og  da  aldrig  mere.  Hvis  du  vil  komme 
til  denne  Plet  om  et  Aar,  skal  jeg  bringe  dig  vor  Søn. 
Jeg  skal  give  ham  en  Gave,  som  skal  udmærke  ham 

frem  for  alle  Mennesker.  Han  skal  være  synsk,  saadan 
at  han  kan  sé  alt,  hvad  der  er  i  Jorden  og  under  Jor- 
den og  over  Jorden.  Og  det  skal  hjælpe  ham  langt 
frem  i  Verden,  om  ellers  han  bliver  brav.  Men  nu  skal 
du  gaa  hjem  og  røgte  din  Gaard  vel,  for  den  skal  han 
arve  efter  dig.  Naar  jeg  bliver  hundrede  Aar,  vil  jeg 
se  ham  gaa  herinde  paa  Landet  og  pløje  sin  Jord.  Og 
der  skal  intet  ondt  komme  over  ham  fra  mig  og  mine.*4 

Dermed  sprang  hun  i  Bølgerne  og  forsvandt. 

Kristen  gik  hjem  og  var  fra  den  Stund  en  anden 
Mand.  Han  genvandt  sin  Anseelse  i  Sognet  og  endnu 
mere,  saaledes  at  Bønderne  alle  tyede  til  ham,  naar  der 
var  noget  vanskeligt  paa  Færde.  Hjemme  førte  han 
strengt  Hus  og  bragte  i  forunderlig  kort  Tid  Gaarden 
paa  Fode  igen. 

Da  hans  Hustru  spurgte  ham,  hvordan  der  pludselig 
var  sket  saadan  en  Forandring  med  ham,  og  hvorfor 
han  arbejdede  saa  strengt,  svarede  han,  at  han  ventede 
en  Søn,  som  skulde  arve  Gaarden  efter  ham,  hvordan 
det  saa  gik  med  de  andre  Børn. 

Jeg  gad  vide,  hvor  den  Søn  skal  komme  fra,  siden 
du  aldrig  mere  sover  ved  min  Side,"  sagde  Hustruen. 

„Han  kommer  sig  saa,"  svarede  Kristen,  og  mere 
var  der  ikke  at  faa  ud  af  ham. 

„Da  har  du  visselig  ligget  i  med  den  lede  Vette  i 
Stranden,"  "sagde  Konen.  „Og  da  vil  jeg  ikke  mere  være 
din  Hustru,  men  gaar  til  Præsten  og  begærer  Skils- 
misse fra  en  saadan  unaturlig  Mand,  der  har  Omgang 
med  Troldtøj.  Og  om  Eders  Slegfredbarn  kommer  her, 
da  skal  han  ikke  faa  blide  Dage." 

Dertil  sagde  Manden  intet,  men  gik  til  sit. 

Nu  begav  det  sig  saadan,  at  det  Aar  blev  en  gruelig 
Vinter  med  mere  Kulde  og  Uvejr  end  nogensinde  før, 

saa  der  alle  Vegne  i  Landet  skete  mange  Ulykker.  En 
Nat,  det  var  et  skrækkeligt  Uføre  mellem  Himmel  og 
Jord,  blæste  Taget  ned  over  den  Stue,  hvor  Kristens 
fire  Børn  sov  og  slog  dem  ihjel  med  det  samme.  Af 
Sorg  herover  døde  Konen  Maanedsdagen  derefter.  Paa 
sit  yderste  forbandede  hun  det  Troldtøj,  som  var  Skyld 
i  hendes  Ulykke.  Kristen  hørte  paa  hende  med  stor 
Taalmodighed,  sagde  hende  ikke  imod  og  gav  hende 
en  skøn  og  kristelig  Begravelse,  da  hun  havde  ud- 
stridt. 

Derefter  var  han,  som  han  havde  været  før.  Han 
byggede  nyt  Tag  paa  sit  Hus,  sled  i  det  fra  Morgen 
til  Aften  og  sang  stundom  dertil.  Alting  trivedes  vel  for 
ham,  hvad  han  tog  sig  over.  Hans  Øksne  var  federe 
end  de  andre  Bønders,  hans  Heste  blankere  i  Skindet, 
hans  Korn  stod  tykkere  paa  Marken.  Hans  Køer  kæl- 
vede, og  Dalerne  øgedes  paa  hans  Kistebund.  Naboerne 
talte  om  Trolddom,  men  han  lod  dem  snakke. 

Da  Aaret  var  rundet  ud,  som  Havfruen  havde  sagt, 
gik  han  paa  den  selvsamme  Aften  ned  til  Stranden, 
hvor  han  havde  taget  hende  i  Favn,  og  biede,  til  Solen 
var  af  Himlen.  Og  som  det  var  sket,  steg  hun  af  Bøl- 
gerne, svømmede  i  Land  og  lagde  et  smukt  og  velskabt 
Drengebarn  paa  hans  Knæ.  Han  vilde  drage  hende  til 
sig,  men  hun  lagde  Fingeren  paa  Læben  og  sank  i 
Bølgen  igen  uden  at  sige  et  Ord.  Han  saa  hende  aldrig 
siden. 

Saa  gik  han  hjem  til  sin  Gaard  med  Drengen,  og 
fra  nu  af  havde  han  ingen  anden  Tanke  end  at  gøre 
det  saa  godt  for  ham,  som  det  ene  Menneske  kan  gøre 
det  for  det  andet. 

Han  var  som  andre  Børn  paa  det  nær,  at  han  stun- 
dom pludselig,  endnu  inden  han  kunde  tale,  pegede  hen 

for  sig,  som  om  han  saa  noget,  hvor  der  ingenting  var 
for  andre  at  sé.  Pigen,  der  skøttede  ham,  undredes 
over  det  og  fortalte  det  til  Kristen.  Han  vidste  nok, 
hvad  det  betød,  men  sagde  ingenting  om  det. 

En  Dag  kom  Præsten  og  spurgte,  om  han  havde  det 
Barn  med  Havfruen.  Dertil  svarede  Kristen  frejdigt  ja. 

„Saa  kan  jeg  ikke  døbe  det,"  sagde  Præsten. 

Men  Kristen  tog  Vand  af  Kilden  i  sin  hule  Haand 
og  døbte  Drengen  i  den  treenige  Guds  Navn.  Han 
kaldte  ham  Bondevette,  efterdi  hans  Fader  var  en  Bonde 
og  hans  Moder  en  Vette. 

Efterhaanden  som  han  voksede  til,  maatte  han  døje 
en  hel  Del  ondt.  Alle  kendte  hans  Herkomst  og  spot- 
tede ham  for  den,  og  Degnen  nægtede  ham  Adgang  til 
Skolen,  fordi  han  ikke  var  døbt.  Kristen  værgede  ham, 
saa  godt  han  kunde,  og  for  Resten  var  han  selv  Karl 
for  at  klare  sig  med  Næverne,  naar  de  ikke  var  for 
mange  om  det. 

Da  han  var  femten  Aar,  gik  Kristen  til  Præsten  og 
spurgte,  om  han  nu  vilde  døbe  ham. 

Jeg  skal  gøre  det  for  dig,"  sagde  Præsten.  „Om 
ellers  du  vil  staa  aabenbar  Skrifte  i  Kirken  og  bekende 
din  grufulde  Synd,  at  du  har  haft  Omgængelse  med  en 
Troldkvinde. 

„Skulde  jeg  købe  hans  Kristendom  med  at  smæde 
hans  Moder?"  sagde  Kristen.  „Lad  det  saa  gaa  ham, 
som  det  kan." 

Imidlertid  pinte  det  ham  alligevel,  at  Drengen  ikke 
var  døbt.  En  Dag  rejste  han  med  ham  langt  syd  paa  i 
Landet  Han  gik  ind  til  en  Præst  dér  og  bad  ham  døbe 
denne  unge  Dreng,  som  var  en  Hedning,  han  havde 
faaet  fat  i  i  det  vendiske  og  taget  i  sin  Tjeneste.  Præ- 
sten priste  i  høje  Toner  hans  kristelige  Nidkærhed  og 

døbte  gladelig  Barnet.  Nok  studsede  han  over  det  sæl- 
somme Navn,  men  Kristen  forklarede  ham,  at  han  skulde 
hedde  saadan,  fordi  det  var  en  Bonde,  der  havde  friet 
ham  af  Hedenskab  og  Troldtøj.  Og  saa  gik  det  i  Orden. 

Da  de  kom  hjem  igen,  blev  Sognets  Præst  rasende 
over  det,  Kristen  havde  gjort.  Men  han  dristede  sig  ikke 
til  at  omstøde  den  hellige  Handling  og  afvadske  Daaben. 

Nu  sad  Bondevette  paa  Skolebænk,  saa  gammel  han 
var,  og  lærte  hastigt  og  nemt.  Men  anderledes  end  de 
andre  blev  han  altid. 

Ofte  sank  han  hen  i  Grublerier  og  hørte  end  ikke 
Lærerens  Spørgsmaal.  Til  andre  Tider  f6r  han  pludse- 
lig op  og  pegede  hen  for  sig  mod  noget,  ingen  kunde 
sé.  Naar  saa  de  spurgte  ham  derom,  svarede  han  i  Be- 
gyndelsen sandt  og  oprigtigt,  som  det  var,  at  han  saa 
en  Nisse  eller  en  Ellepige  eller  en  af  Havfolket.  Men 
saa  saare  han  havde  sagt  det,  slog  de  Kors  for  ham 
og  signede  og  manede  ham,  som  om  han  var  en  svar 
Synder  eller  en  spedalsk.  Derfor  blev  han  ked  af  det 
og  lærte  snart  at  give  dem  en  Løgn,  saa  de  lod  ham 
slippe.  Men  han  var  ikke  mindre  synsk  for  det,  og  sin 
Fader  kunde  han  altid  tale  med  om  det. 

Da  nu  han  var  tyve  Aar,  døde  Kristen  efter  at  have 
paalagt  ham  at  gaa  ned  til  Havet  paa  det  Sted,  han 
nærmere  angav  ham,  og  kalde  tre  Gange  med  høj  Røst 
paa  sin  Moder.  Naar  saa  hun  kom,  skulde  han  aller- 
først hilse  hende  fra  Fader  og  sige  hende  mangfoldigt 
Tak,  for  hvad  hun  havde  skænket  ham.  Dernæst  skulde 
han  spørge  hende  om  det,  der  laa  ham  mest  paa  Sinde. 

Straks  efter  Jordefærden  gjorde  Bondevette,  som  Fa- 
deren havde  paalagt  ham.  Han  stod  ved  Stranden  og 
raabte:  Moder!  Moder!  Moder!  Men  der  kom  ingen. 
Først  da  han  havde  raabt  det  tre  Gange  til  og  endnu 

tre  Gange,  begyndte  Vandet  at  røre  sig,  og  han  syntes, 
han  saa  en  Kvindeskikkelse  under  Havfladen.  Han  kaldte 
da  paany,  og  der  lød  en  Stemme  dernedefra,  som  sagde : 

„Hvad  vil  du  mig,  min  Søn?* 

Bondevette  frembar  da  Faderens  Hilsen,  og  Stemmen 
svarede,  at  det  var  godt  og  vel  det  samme.  Derefter 
gik  han  helt  ned  til  Vandet  og  endda  et  Stykke  ud  i 
det  og  raabte  med  høj  Røst,  at  han  vilde  sé  sin  Moder. 

„Det  kan  ikke  ske."  sagde  Havfruen.  „Om  du  saa 
mig,  kunde  du  blive  betagen  af  syndig  Elskov  til  mig." 

„Hvorledes  kan  man  betages  af  Elskov  til  sin  Mo- 
der?" spurgte  Bondevette. 

Jeg  er  ung  og  skøn,"  svarede  hun.  „Yngre  og  skøn- 
nere end  den  Gang,  din  Fader  tog  mig  i  Favn.  Jeg  er 
nu  Hundrede  og  fyrretyve  Aar  men  bliver  yngre  og 
skønnere  for  hvert  Aar,  der  gaar.  Du  faar  mig  aldrig  at 
se.  Men  har  du  en  Bøn,  skal  jeg  opfylde  den,  om  ellers 
jeg  kan.  For  jeg  elskede  din  Fader  saare,  om  ogsaa 
han  gjorde  mig  Fortræd." 

Da  mindedes  Bondevette,  hvad  Faderen  havde  sagt 
ham  og  vidste  straks,  hvad  der  laa  ham  mest  paa  Sinde. 

„Hør  mig  da,  Moder,  som  jeg  ikke  maa  se,"  sagde 
han.  „Skal  jeg  høre  Troldfolket  og  Vetterne  til,  eller 
skal  jeg  høre  Menneskene  til?" 

„Hvorfor  spørger  du  om  det,  min  Søn?" 

„Fordi  jeg  ikke  selv  kan  svare  derpaa,"  sagde  Bonde- 
vette. „Naar  jeg  ser  Højfolk  og  Ellefolk  og  Havfolk, 
da  drages  jeg  sælsomt  imod  dem  og  synes,  jeg  er  én 
af  deres.  Men  naar  jeg  lever  blandt  Menneskene,  synes 
jeg,  jeg  hører  dem  til  og  er  glad  for  dem." 

„Søn,"  sagde  Havfruen.  „Naar  Højfolket  stjæler  Øl- 
let, har  du  da  Lyst  til  at  hjælpe  dem  eller  til  at  genne 
dem  bort  fra  Tønden?" 

Jeg  har  Lyst  til  at  genne  dem  bort,"  sagde  Bonde- 
vette. 

„Og  naar  du  ser  Ellepigerne  danse,  drages  din  Sind 
og  Sans  da  mod  nogen  af  dem?"  spurgte  hun. 

„Min  Sind  og  min  Sans  er  hos  Bodil  i  Bakken,  Møl- 
lerens Datter,"  svarede  Bondevette  bestemt. 

„Da  bliv  hos  Menneskene,  og  vær  én  af  dem,"  sagde 
Havfruen  sørgmodig.  „Du  hører  dem  til,  og  det  er  ikke 
mere  end  rimeligt,  saa  sandt  min  Elskov  var  større  end 
din  Faders.  Jeg  havde  aldrig  Ro  paa  Havsens  Bund, 
siden  han  tog  mig  i  Favn,  men  han  glemte  mig  ganske 
og  var  lykkelig  med  dig." 

„Men  om  nu  mit  Folk  kommer  i  Krig  med  Trold- 
folket?" spurgte  Bondevette. 

„Da  før  dem  vel  i  Krigen,  og  brug  den  Kundskab, 
du  har  arvet  fra  din  Moder,"  sagde  Havfruen.  „Men- 
neskene er  de  stærkeste  og  vil  dog  sejre  en  Gang.  Og 
du  skal  aldrig  være  bekymret  over,  at  du  kæmper  mod 
din  Moders  Venner.  Kun  fjernt  er  vi  i  Slægt  med  Høj- 
folket og  Ellefolket.  De  frie  stolte  Havfolk  er  noget 
for  sig  selv.  Desuden  drager  vi  snart  af  Lande  og  kom- 
mer aldrig  mer  tilbage." 

„Tak  for  dine  Ord,"  sagde  Bondevette.  „Og  nu  beder 
jeg  dig  saa  mindelig,  at  jeg  maa  se  dig.  Visselig  gør  du 
Fader  Uret,  naar  du  siger,  han  glemte  dig.  Mangen  god 
Gang  har  jeg  sét  ham  sidde  ved  Stranden  og  stirre  ud 
over  Havet.  Da  tænkte  han  paa  dig." 

Havfruen  svarede  ikke.  Vandet  brusede  og  skummede 
dér,  hvor  hun  var.  Det  lød  for  hans  Øren,  som  om 
nogen  græd  og  hulkede. 

Og  saa  var  hun  borte.  Han  kaldte  og  bad  og  blev 
paa  Stranden  den  hele  Nat,  men  ingen  svarede  ham. 
Og  efter  den  Tid  saas  ingen  Havfolk  i  Vendsyssel. 

Fra  nu  af  levede  Bondevette,  som  en  Mand,  der  ken- 
der sin  Kaas  og  holder  den. 

Han  giftede  sig  med  Bodil  i  Bakken,  og  blev  mere 
og  mere  sin  Fader  lig  i  Vækst  og  Udseende,  som  ogsaa 
i  Anseelse.  Han  havde  den  bedste  Gaard  i  Sognet,  og 
ingen  kunde  nægte,  at  han  var  den  dygtigste  Bonde. 
Om  saa  det  var  Præsten,  opgav  han  sin  Mistro,  da 
Bondevette  flittigt  søgte  Kirken  og  ofrede  rigeligt  paa 
Højtidsdagene. 

Men  allermest  Anseelse  nød  han  for  den  Synskhed, 
der  havde  været  hans  Ulykke  i  Barndommen.  For  han 
brugte  den  til  at  vare  Venner  og  Naboer,  naar  Trold- 
folket havde  ondt  i  Sinde.  Og  skønt  han  aldrig  gik 
angrebsvis  til  Værks  mod  de  underjordiske,  fattede  de 
et  stort  Had  til  ham  og  pønsede  tidlig  og  silde  paa, 
hvordan  de  kunde  komme  ham  til  Livs.  Og  det  var 
ikke  blot  Troldfolket  dér  paa  Egnen,  men  over  hele 
Vendsyssel.  For  de  vidste  nu  alle,  at  han  var  synsk  og 
kunde  sé  og  høre,  hvad  intet  andet  Menneske  kunde. 

En  Dag  stod  han  skjult  bag  en  Busk  og  hørte  to 
Højfolk  tale  sammen. 

„I  Morgen  skal  Bondevettes  Hustru  brygge,"  sagde 
den  ene. 

„Saa  gaar  vi  did  og  tager  Øllet  fra  hende/  sagde 
den  anden. 

Saa  løb  de,  og  Bondevette  gik  sindigt  til  sin  Gaard. 
Næste  Morgen  tidlig  bød  han  Pigerne  fylde  Brygger- 
kedelen  med  Vand  og  fyre  under  den,  til  det  blev  ko- 
gende. Dernæst  samlede  han  sine  Karle  og  sagde  til 
dem: 

„Nu  give  I  Agt  om  en  Stund.  Dér  hvor  jeg  slaar 
med  Vand,  slaar  I  andre  med  Plejl  og  Kæp,  om  ogsaa 
I  ingenting  kan  sé." 

Lidt  efter  kom  Troldene  med  seks  Spande  og  en  stor 
Jernstang  til  at  bære  dem  i.  Bondevette  stod  skjult  i 
Bryggerset,  og  just  som  de  var  ved  Døren,  slog  han 
det  kogende  Vand  over  dem,  mens  Karlene  af  Hjertens 
Lyst  huggede  løs  med  deres  Plejle  og  Kæppe.  De  kunde 
ikke  se,  at  de  ramte  noget.  Men  de  hørte  alle,  at  Luf- 
ten fyldtes  med  Jammer  og  Skrig. 

Saa  hastig  løb  Troldene  derfra,  at  de  glemte  Jern- 
stangen. Den  skænkede  Bondevette  til  Kirken,  og  det 
er  den,  Kirkedøren  endnu  hænger  i.  Af  den  Slags  hændte 
der  mange  Ting,  og  altid  gik  Bondevette  af  med  Sejren, 
saa  Troldene  til  sidst  ikke  vidste,  hvad  de  skulde  stille 
op  imod  ham. 

Saa  var  det  en  Nat,  han  red  forbi  Troldhøjen.  Der 
var  Dans  og  Lystighed,  og  Højen  stod  paa  fire  røde 
Pæle.  Bondevette  holdt  sin  Hest  an  og  saa  paa  dem. 
I  det  samme  kom  Troldkongen  ud  til  ham  med  sin 
dejlige  Datter  i  Haanden.  I  den  anden  Haand  bar  han 
et  gyldent  Bæger  med  Mjød. 

„Hvorfor  vil  du  krige  med  os,  Bondevette?"  sagde 
Troldekongen.  „Du  er  dog  til  Hælvten  af  vor  Slægt 
eller  mere,  saa  sandt  Moderen  er  mere  end  Faderen. 
Slut  Fred  med  os,  og  jeg  giver  dig  den  skønneste  af 
mine  Døtre  til  Ægte  og  saa  meget  Guld,  du  kan  slæbe 
hjem  paa  din  Hest.a 

Jeg  har  en  Hustru  hjemme,  som  er  Møllerens  Bodil 
i  Bakken  og  skønnere  end  Eders  Datter,"  sagde  Bonde- 
vette. „Aldrig  angreb  jeg  Eder,  før  I  gjorde  ondt  Men 
nu  er  jeg  vred.  Og  jeg  vil  føre  Krig  med  Eder,  saa 
længe  I  er  i  Landet." 

„Drik  i  det  mindste  dette  Bæger  med  mig,"  sagde 
Troldekongen. 

„Giv  mig  Eders  Bæger,"  sagde  Bondevette. 

Trolden  rakte  ham  det  og  blinkede  listigt  derved.  For 
han  vidste,  at  naar  han  havde  drukket  Mjøden,  da  var 
han  i  de  underjordiskes  Magt  og  ikke  længer  den  Mand, 
han  var  før. 

Men  Bondevette  vidste  det  ogsaa.  Han  løftede  Bæ- 
geret og  kastede  Drikken  bag  over  Skulderen.  Der  faldt 
noget  paa  Hesten  og  afsved  dens  Haar,  dér  hvor  det 
faldt  Derefter  red  han  bort  med  Bægeret  i  Galop  og 
skænkede  det  siden  til  Præsten,  som  lod  gøre  en  Alter- 
kalk af  det 

En  Dag  kom  der  Bud  til  ham  fra  Herremanden  paa 
Børglum  Kloster. 

Da  han  kom  derhen,  fortalte  Manden  ham,  at  han 
og  hans  Kone  blev  plagede  til  Døde  af  en  Skifting,  de 
underjordiske  havde  givet  dem  i  Stedet  for  deres  eget 
Barn,  som  de  havde  forsømt  at  døbe  i  Tide.  Naar  nogen 
var  i  Stuen,  sad  Skiftingen  søvnig  og  sløv  ved  Bordet. 
Han  aad  for  fire,  agtede  aldeles  ikke  paa,  hvad  det  var, 
han  puttede  i  Munden,  og  blev  aldrig  mæt.  Men  naar 
der  ingen  var  i  Stuen,  teede  han  sig  saadan,  at  det 
var  en  Gru.  Han  løb  op  og  ned  ad  Væggen  som  en 
Kat  og  sad  under  Loftet  og  hujede  og  skreg,  saa  det 
hørtes  langt  ud  i  Marken. 

„Kan  du  hjælpe  mig  ud  af  den  Knibe  og  skaffe  mig 
mit  eget  Barn  igen,  saa  skal  jeg  skænke  dig  saa  meget, 
at  du  kan  sige,  du  har  gjort  din  Lykke,"  sagde  Herre- 
manden. 

Bondevette  saa  lidt  paa  Skiftingen.  Saa  gik  han  ud  i 
Marken,  fangede  et  Svin,  slagtede  det  og  lavede  det  med 
Hud  og  Haar  og  Ben  i  én  stor  Pølse.  Den  satte  han 
saa  for  Uhyret,  der  begyndte  at  flaa  og  flænge  i  den, 
som  det  ellers  var  hans  Vane  med  Maden.  Derefter 
spiste  han,  og  alt  som  det  gled  ned,  blev  han  roligere. 

Tilsidst  sad  han  ganske  stille  med  Kniven  i  Haanden  og 
saa  paa  det,  der  var  tilbage  af  Pølsen.  Saa  kastede  han 
Kniven  og  sprang  op  med  et  frygteligt  Vræl. 

„Pølse  med  Hud  —  Pølse  med  Haar  —  Pølse  med 
Ben  i!"  skreg  han.  „Nu  har  jeg  tre  Gang  sét  ung 
Skov  paa  Børglum  Bakke,  men  aldrig  saa  jeg  saadan 
en  Pølse.  Her  skulde  Fanden  blive  længer." 

Derefter  løb  han  ud  af  Stuen  og  ud  af  Gaarden  og 
kom  aldrig  igen. 

Men  samme  Aften  bragte  en  af  Højfolkene  Herre- 
mandens Barn  tilbage,  og  Bondevette  drog  hjem  med 
Tak  og  rige  Gaver,  men  hans  Ry  bredte  sig  endnu 
længere  ud  i  Landet. 

Alt  som  nu  Aarene  gik,  kom  der  bestandig  flere  og 
bad  om  Bondevettes  Hjælp  mod  de  underjordiske,  og 
aldrig  forgæves.  Der  strømmede  saadan  ind  til  ham 
med  Gaver,  at  han  blev  den  rigeste  Mand  i  Vendsyssel. 
Men  tilsidst  blev  det  Troldfolket  saa  broget,  at  de  be- 
sluttede at  udvandre  af  Landet. 

En  Aften  kom  der  en  Mand,  som  ingen  kendte,  til 
Sundby  Færge  og  spurgte  Færgefolkene,  om  de  hele 
Natten  vilde  fare  frem  og  tilbage  fra  Vendsyssel  til 
Aalborg.  Det  vilde  de  nok,  om  ellers  de  fik  god  Beta- 
ling, og  derfor  var  der  intet  i  Vejen.  Da  de  saa  spurgte, 
hvad  Slags  Fragt  det  skulde  være,  svarede  Manden,  at 
det  maatte  de  ikke  spørge  om,  hvis  ellers  de  ønskede 
at  gøre  Forretning  med  ham.  Da  de  betænkte  sig,  bød 
han  dem  dobbelt  Betaling,  og  saa  slog  de  til.  Han  be- 
falede dem  at  møde  en  Time  før  Midnat  ved  Langebro- 
Kro,  som  ligger  en  halv  Mil  øst  for  Sundby.  Der  skulde 
Fragten  indlades. 

De  mødte  saa  ogsaa  ved  den  fastsatte  Tid  og  sejlede 
hele  Natten. 


JB 

De  kunde  mærke,  Baaden  var  saa  fuld,  at  den  sank 
dybt  i  Vandet  Men  de  kunde  ingenting  sé  uden  Man- 
den, som  havde  sluttet  Kontrakt  med  dem,  og  som  var 
med  hver  Gang  for  at  passe,  at  alt  gik  rigtigt  og  rede- 
ligt til.  Men  han  sagde  ikke  et  Ord,  og  ingen  vovede 
at  spørge.  Først  ud  paa  Morgenstunden  var  Farten  til 
Ende. 

Som  nu  Folkene  laa  og  hvilede  paa  Aarerne  og  talte 
om  den  sælsomme  Hændelse,  kom  Bondevette  ridende 
nord  fra  og  skulde  sættes  over  for  at  gæste  sin  Sviger- 
søn, som  boede  i  Aalborg.  De  fortalte  ham  det  da,  som 
det  var  gaaet  til,  og  spurgte  ham,  hvad  mon  det  kunde 
være.  Han  bad,  at  de  vilde  vise  ham  Pengene,  de  havde 
faaet,  og  undersøgte  dem  længe  og  omhyggeligt. 

„Det  er  Højpenge,a  sagde  han  saa. 

Folkene  vilde  kaste  dem  bort,  men  han  bød  dem 
lade  det  fare. 

„ Guldet  er  godt  nok,"  sagde  han.  „Troldfolket  kan 
vel  være  ærlig  i  en  Handel,  naar  man  er  ærlig  mod 
dem." 

Derefter  skyggede  han  med  Haanden  over  sine  Bryn 
og  saa  længe  mod  Aalborg  Bakker.  Færgefolkene  saa 
samme  Steds  hen  og  undredes,  saa  længe  han  stirrede, 
for  de  saa  intet. 

Men  Bondevette  saa  Bakkerne  vrimle  af  smaa  bitte 
Mænd  i  røde  Huer  og  vidste  nu,  at  de  underjordiske 
havde  forladt  Vendsyssel. 

Bondevette  levede  mange  Aar  efter  den  Dag  og  døde 
æret  og  anset  af  alle  som  en  rig  Mand. 

Han  efterlod  sig  baade  Sønner  og  Døtre.  Men  ingen 
af  dem  havde  arvet  hans  Synskhed. 

FOR  mange  Aar  siden  sad  der  i  Jyllinge  en  Præsi, 
ved  Navn  Hr.  Peder,  som  havde  Fanden  i  sin  Magt. 

Det  kunde  nu  enhver  from  Præst  Faa  i  den  katol- 
ske Tid.  Men  naar  det  gjaldt  om  at  beholde  ham,  var 
det  en  ganske  anden  Sag.  Det  var  ikke  hver  Mands 
Kunst,  men  i  det  Stykke  havde  Hr.  Peder  ikke  sin  Lige. 

Saa  længe  holdt  han  paa  ham,  at  de  andre  Præster 
klagede  til  Bispen.  For  i  Længden  kan  en  Præst  ingen 
Vegne  komme  uden  Fanden,  og  den  der  bedst  forstaar 
at  bruge  ham,  nyder  den  største  Anseelse,  har  den  ful- 
deste Kirke  og  faar  de  rigeste  Offer. 

Nu  vilde  Bispen  gerne  hjælpe  sine  betrængte  Un- 
dergivne, men  Ulykken  var,  at  ingen  vidste,  hvor  Hr. 
Peder  havde  Fanden  gemt.  Selv  sagde  han  aldrig  noget 
derom,  men  smilte  bare  listeligt.  Hans  Kaldsbrødre  gjor- 
de, hvad  de  kunde  for  at  opdage  Hemmeligheden ;  men 
det  lykkedes  dem  aldrig. 

Der  var  endogsaa  to  af  dem,  som  en  Aftenstund  gæ- 
stede ham,  og  mens  de  sad  ved  Drikkelaget  lumskelig 
hældte  alt  Øllet  under  Bordet  Da  saa  Hr.  Peder  laa 
der  med,  for  han  var  ogsaa  i  den  Henseende  en  Dan- 
nemand, anstillede  de  to  Skælmer  en  omhyggelig  Un- 
dersøgelse i  hele  Præstegaarden  men  fandt  ikke  det 
mindste  Spor  af  det,  de  søgte. 

Somme  Tider  tænkte  Folk,  at  nu  havde  Hr.  Peder 
ikke  Fanden  mere.  Men  det  var  bare,  naar  han  sparede 
paa  ham.  For  bedst  som  det  var,  faldt  han  en  skønne 
Dag  over  en  af  dem,  Præsten  ikke  kunde  lide,  enten 
det  nu  var  en,  som  kneb  paa  Offeret,  eller  Degnen, 
der  havde  været  hovmodig,  eller  en  Kone,  der  havde 
øvet  Trolddom. 

Hr.  Peder  klagede  aldrig  til  Provst  eller  Bisp.  Han 
holdt  selv  Justits  i  sit  Sogn,  og  intet  Steds  var  Justit- 
sen bedre. 

En  Gang  kom  han  i  Kirken  ved  Messetid  med  Fan- 
den ved  Hornene  og  regalerede  ham  saadan  i  hele 
Menighedens  Paasyn,  at  den  tabte  baade  Næse  og  Mund. 
Selv  Herremanden  blev  bange  og  gemte  sig  i  Bunden 
af  sin  Stol.  Da  Forestillingen  var  forbi,  sagde  Præsten 
bare:  Forsvind,  og  saa  var  Fanden  borte,  uden  at  no- 
gen havde  set,  hvordan  det  gik  til.  Derefter  holdt  han 
saa  skøn  og  opbyggelig  en  Tale,  at  alle,  som  var  i  Kir- 
ken, maatte  græde. 

Dette  varede  nu  i  mange  Aar,  og  Hr.  Peders  Be- 
rømmelse naaede  over  det  ganske  Land. 

Der  manglede  naturligvis  ikke  paa  Folk,  som  satte 
ondt  for  ham  hos  Øvrigheden,  ja  endog  beskyldte  ham 
for  at  staa  i  Pagt  med  den  Lede.  Men  dette  modbevi- 
ste han  ikke  blot  ved  sit  kristelige  Levned  og  sin  Nid- 
kærhed i  Troen  —  han  havde  brændt  syv  Hekse  i  sin 

Embedstid  —  men  allermest  ved  den  Maade,  han  hund- 
sede Fanden  paa,  naar  han  kom  for  Dagens  Lys. 

Imidlertid  blev  Hr.  Peder  efterhaanden  ældre  og  brød 
sig  ikke  mer  saa  meget  om  Fanden.  Ja  stundom  fandt 
han  endog,  at  han  var  til  Ulejlighed.  Og  da  han  en  Dag 
sad  i  sin  Have  med  Præsten  fra  Ølstykke,  som  hed 
Hr.  Anders,  og  en  mægtig  Kande  Liibecker-Mumme, 
talte  han  om  det,  hvad  han  ellers  aldrig  havde  gjort. 

„Det  er.  nu  slet  ikke  saadan,  Hr.  Anders,"  sagde 
han,  „Bestiet  kan  saamænd  give  en  nok  at  tænke  paa. 
Der  er  det  ved  ham,  at  han  jævnt  hen  maa  have  no- 
get at  bestille.  Ellers  holder  han  et  Hus,  saa  Præste- 
gaarden  er  færdig  at  styrte  ned  over  Hovedet  paa  mig. 
Og  saa  er  der  det,  at  naar  han  først  er  sluppet  ud, 
saa  skal  han  lige  paa  Minutten  sættes  i  Arbejde.  Ellers 
bliver  det  sidste  værre  end  det  første." 

„Er  det  saadan?",  spurgte  Hr.  Anders  fra  Ølstykke. 

Ja  saadan  er  det,"  sagde  Hr.  Peder.  „Men  ingen 
ved  det,  som  ikke  har  prøvet  det  selv." 

Jeg  kunde  nok  lide  at  prøve  det,"  sagde  Hr.  Anders. 
„Er  I  træt  af  ham,  saa  laan  mig  ham  bare  for  en  Stund, 
om  ellers  I  vil  gøre  mig  en  Villighed." 

De  begyndte  nu  at  snakke  frem  og  tilbage  om  det, 
saa  længe  til  Kanden  var  tom  og  Hr.  Anders  saa  fuld, 
at  han  svor  paa,  han  skulde  lære  Fanden  ganske  ander- 
ledes Mores  end  Hr.  Peder  havde  kunnet  det.  Hr.  Peder 
lo  overstadigt  og  saa  paa  sin  Embedsbroder,  som  var 
en  lille  og  ganske  uanselig  Mand.  Men  Enden  paa  det 
blev  da,  at  han  lovede  at  sende  Fanden  over  til  Øl- 
stykke Præstegaard  førstkommende  Fredag  Formiddag. 

Nu  tænkte  Hr.  Peder  slet  ikke  paa  at  holde  sit 
Løfte,  efterdi  det  var  givet  og  modtaget  i  Drukkenskab. 
Men  Natten  mellem  Torsdag  og  Fredag  holdt  Fanden 

et  saa  syndigt  Spektakel,  at  ingen  i  Præstegaarden  fik 
lukket  et  Øje.  Ved  Midnatstid  maatte  Præsten  selv  op 
og  tale  Dunders  til  ham.  Og  da  saa  Fanden  blev  ved 
med  at  larme  og  svor  og  bandte  paa,  at  han  vilde  rive 
Taget  af  Præstegaarden,  hvis  han  ikke  fik  noget  at  be- 
stille, slog  Hr.  Peder  i  Bordet  og  sagde: 

„Læg  dig  nu  og  hold  din  ugudelige  Mund.  I  Morgen 
er  det  Fredag,  og  saa  lover  jeg  dig,  at  du  skal  faa  mer 
at  bestille,  end  du  har  haft  i  al  den  Tid,  du  tjente  mig." 

Dermed  slog  Fanden  sig  til  Taals,  efterdi  han  vidste^ 
at  Præsten  plejede  van  at  holde  Ord,  baade  i  ondt  og 
godt.  Og  Præsten  gik  til  Sengs  og  sov  trygt.  Men  ved 
Solopgang  hidkaldte  han  en  fattig  Husmand  ved  Navn 
Kristen,  hvem  han  stundom  brugte  som  Løbedreng, 
saasom  han  ikke  havde  Forstand  til  andet  og  seks  Rol- 
linger hjemme  i  Hytten,  saa  han  nok  kunde  trænge 
til  en  Skilling  nu  og  da. 

„Kristen",  sagde  han.  „Tag  denne  her  Æske  og  bring 
den  over  til  Præsten  i  Ølstykke." 

Dermed  rakte  han  Husmanden  en  liden  rund  Spaan- 
æske  af  den  Slags,  hvori  Præsterne  har  deres  Pibe- 
kraver. Kristen  tog  imod  den  og  blev  staaende  og  biede 
paa  Skillingen,  som  plejede  at  følge  med. 

„Hr.  Anders  i  Ølstykke  vil  betale  dig  for  din  Ulej- 
lighed," sagde  Præsten.  „Du  kan  blot  sige  til  ham,  at 
her  er  det,  han  bad  mig  om  forgangen  Dag,  og  som 
jeg  lovede  at  skikke  ham  Fredag  Morgen.  Saa  bliver 
han  saa  glad  som  aldrig  før  i  sit  Liv  og  giver  dig  kan- 
ske en  hel  Daler  og  Tak  oven  i  Købet.  Men  vogt  dig> 
at  Laaget  ikke  gaar  af.  For  saa  bliver  det  sidste  værre 
end  det  første,  og  du  faar  Fanden  og  ikke  Daleren." 

Kristen  takkede  og  traskede  af  Sted.  Hr.  Peder  stod 
i  sin  Dør  og  saa  efter  ham  og  lo  lunt. 

Æsken  var  nu  ikke  tung,  men  det  var  ellers  en  svært 
varm  Dag,  og  da  Husmanden  havde  gaaet  en  Stund, 
kom  han  til  at  tænke  paa,  at  Præsten  ikke  havde  sagt 
noget  om,  at  det  hastede  saa  særdeles,  og  at  han  der- 
for nok  kunde  tage  sig  et  lille  Hvil.  Desaarsag  satte 
han  sig  paa  en  grøn  Skrænt  ret  ude  for  et  Kær,  som 
laa  der,  og  som  gjorde  at  Vejen  slog  en  svær  Bugt, 
fordi  Kæret  var  bundløst,  hvilket  havde  ærgret  alle  Vej- 
farende, saa  længe  Verden  havde  staaet.  Han  tog  saa 
frem  sin  Frokost,  som  Præstens  Pige  havde  stukket 
til  ham,  og  spiste  den  med  god  Appetit.  Ved  Siden  af 
ham  laa  den  runde  Æske. 

Da  nu  han  havde  spist  og  slikket  Fingrene  rene, 
kom  han  til  at  fundere  paa,  hvad  mon  der  kunde  væ- 
re i  Æsken.  Han  pillede  lidt  ved  den  hist  og  her,  drej- 
ede og  vendte  den,  rystede  den,  trak  i  Baandene  og 
løsnede  dem  en  Smule  og  tog  til  sidst  Laaget  af. 

I  samme  Nu  for  Fanden  op  af  Æsken  med  Horn 
og  Hale  og  Hestefod  og  et  græsseligt  Hyl.  Kristen 
Husmand  tumlede  bagover  og  slog  en  Mængde  Kors 
for  sig,  som  imidlertid  ikke  blev  til  noget,  over  det 
han  var  saa  forskrækket.  Og  Fanden  gav  ham  heller 
ikke  Tid  til  lang  Betænkning.  Han  pryglede  løs  paa 
ham,  det  bedste  han  kunde,  og  skreg  uophørlig: 

„Hvad  skal  jeg  gøre?  hvad  skal  jeg  gøre?" 

„Av  —  av!a  skreg  Kristen  Husmand. 

„Hvad  skal  jeg  gøre?  hvad  skal  jeg  gøre?"  skreg 
Fanden. 

Saaadan  blev  det  ved  en  Stund,  for  Kristen  vidste 
ikke  sine  levende  Raad,  hvad  han  skulde  svare,  og 
Fanden  blev  ved  at  spørge  og  slog  bestandig  haardere. 

Da  fik  Husmanden  i  sin  Vaande  omsidder  et  Ind- 
fald. 

Eventyrskrinet  3 

„Du  skal  lægge  Bro  over  Kæret,  saa  jeg  og  hver 
Mand  kan  fare  over,"  sagde  han. 

Øjeblikkelig  holdt  Fanden  op  at  prygle  ham  og  peb 
i  alle  sine  ti  Fingre  paa  een  Gang. 

Frem  af  Jorden  og  op  af  Kæret  og  ned  af  Luften 
myldrede  en  saadan  Mængde  Smaadjævle,  at  Kristen 
troede,  Verden  skulde  forgaa.  Fanden  bød  dem  bygge 
Bro  over  Kæret,  og  Smaadjævlene  gav  sig  straks  til 
Arbejdet.  De  hentede  Sten,  der  var  større  end  de  selv, 
trillede  dem  af  Sted  og  styrtede  dem  i  Vandet.  Ikke 
et  Minuts  Ro  undte  de  sig,  og  Fanden  sled  selv  med 
som  den  bedste.  De  rammede  Pæle  og  fyldte  Jord  — 
Kristen  Husmand  sad  med  aaben  Mund  og  stirrede, 
for  han  havde  aldrig  i  sit  Liv  set  Folk  arbejde  saadan. 
Inden  en  Time  stod  Broen  fiks  og  færdig,  bred  og  so- 
lid, saadan  som  den  siden  stod  i  mange  hundrede  Aar 
til  vejfarende  Mænds  Glæde. 

„Det  var  Fandens,"  sagde  Kristen  Husmand. 

Men  i  det  samme  var  Fanden  over  ham  igen  og 
pryglede  ham,  saa  det  knagede  i  hans  arme  Krop,  og 
skreg  som  før: 

„Hvad  skal  jeg  gøre?  hvad  skal  jeg  gøre?" 

„Av  —  av,"  sagde  Kristen.  „Kan  du  ikke  hvile  dig 
lidt  efter  det  Stykke  Arbejde.  Av  —  av!" 

„Hvad  skal  jeg  gøre?  hvad  skal  jeg  gøre?",  skreg 
Fanden  og  slog  løs. 

Da  blev  Kristen  alvorligt  forskrækket.  Ikke  blot  vær- 
kede det  i  alle  hans  Lemmer,  men  han  tænkte,  at  han 
aldrig  i  Livet  fik  Fanden  i  Æsken  igen,  og  saa  gik  han 
Glip  af  Daleren  fra  Præsten  i  Ølstykke  og  fik  oven  i 
Købet  Ubehageligheder  af  Præsten  i  Jyllinge. 

I  hans  Vaande  hændte  der  ham  nu  det  Uheld,  at 
han  kom  til  at  lade  én  gaa. 

„Hvad  skal  jeg  gøre?  hvad  skal  jeg  gøre?a  skreg 
Fanden  og  slog  værre  end  nogensinde. 

„Du  skal  jage  mig  den  op,  jeg  nu  lod  gaa,"  sagde 
Kristen.  „Kan  du  det,  er  du  min  Mester.  Kan  du  det 
ikke,  skal  du  sporenstrengs  i  Æsken  igen." 

Væk  var  Fanden  og  blev  væk  en  rum  Stund. 

Han  løb  gennem  syv  Riger,  over  syv  Have  og  syv 
Bjerge  og  desuden  syv  Kirkesogne.  Men  da  han  kom 
tilbage,  havde  han  alligevel  ikke  mere  end  en  Syven- 
dedel. Den  bad  han  Husmanden  tage  til  Takke  med; 
men  Kristen  rystede  haanligt  paa  Hovedet  og  sagde: 

„Vi  prutter  ikke,  min  fine  Ven.  Herind  med  dig  i 
Æsken." 

Saa  maatte  Fanden  lystre.  Kristen  holdt  Æsken  frem, 
vips  var  Fanden  i  den  og  Laaget  paa,  og  saa  gik  Tu- 
ren saa  jævnt  ad  Ølstykke  til. 

Da  han  naaede  Præstegaarden,  tog  han  sine  Træ- 
sko af,  bankede  paa  Præstens  Kammerdør  og  traad- 
te  ind  med  Huen  i  den  ene  Haand  og  Æsken  i  den 
anden. 

„Ej,  er  det  dig,  Kristen  Husmand,"  sagde  Præsten. 
„Hvad  Bud  bringer  du  i  Dag  fra  Hr.  Peder?" 

„Aa,  det  er  ikke  uden  som  denne  lille  Æske,"  sagde 
Kristen  og  satte  den  fra  sig  paa  Præstens  Bord.  „Og 
saa  skulde  jeg  hilse  saa  flittigt  og  sige,  at  Præsten  i 
Jyllinge  haabede  til,  at  Præsten  i  Ølstykke  ikke  havde 
antaget  sig  mere,  end  han  kunde  overkomme." 

„Tak  for  det  Ord,  Kristen  Husmand,"  sagde  Hr. 
Anders  og  begyndte  at  pille  ved  Baandene. 

„Tøv  lidt,"  sagde  Kristen.  „Der  er  mer  endnu.  Jeg 
skulde  ogsaa  hilse  og  sige,  at  gjort  Gerning  staar  ikke 
til  at  ændre." 

„Det  er  ogsaa  sandt"  sagde  Hr.  Anders.  „Hr.  Peder 

har  nok  været  snaksom  paa  Morgenstunden.  Var  der 
ellers  mere?" 

Jo,"  sagde  Kristen.  „Der  var  det,  at  Præsten  i  Jyl- 
linge sagde,  at  Præsten  i  Ølstykke  blev  saa  glad  for 
det,  jeg  bragte  ham,  at  han  gav  mig  en  hel  Daler." 

„Dér  har  Hr.  Peder  sagt  mer,  end  han  kan  staa  ved," 
sagde  Hr.  Anders.  „I  det  mindste  maa  jeg  da  først  vi- 
de, hvad  det  er,  jeg  faar." 

Nu  havde  han  løst  Baandene  helt  af  og  stod  og  vip- 
pede med  Æsken  i  Haanden.  Han  havde  helt  glemt, 
hvad  han  og  Hr.  Peder  havde  aftalt  om  Fanden.  Kri- 
sten tænkte,  at  det  var  Synd  for  den  lille  Mand,  at 
han  skulde  komme  i  saadan  en  Forlegenhed,  men  i 
hvert  Fald  vilde  han  bringe  sig  selv  i  Salveten.  Der- 
for lukkede  han  Døren  op  paa  Klem  bag  ved  sig,  saa 
han  hurtigst  muligt  kunde  smutte  ud. 

„Det  trækker  paa  mine  Ben,  Kristen,"  sagde  Præsten. 
„Luk  Døren." 

„Saa  vil  jeg  da  selv  udenfor  først,  om  ogsaa  det  skal 
koste  mig  Daleren,"  sagde  Kristen.  Jeg  mener  ellers, 
Præsten  vil  give  mig  to,  om  jeg  frier  ham  fra  at  lukke 
Æsken  op." 

„Men  hvorfor  skulde  jeg  da  det  lille  Kristen,"  spurg- 
te Præsten.  Jeg  tænker,  der  er  den  Krave  i  Æsken, 
Hr.  Peder  laante  af  mig  forgangen  Dag,  da  han  skulde 
døbe  Herremandens  Barn.  Han  burde  givet  mig  den 
tilbage  for  længe  siden,  men  en  lærd  Mand  maa  man 
holde  noget  til  Gode.  Jeg  er  selv  glemsom  nu  og  da." 

„Der  er  Fanden  i  Æsken  og  ingen  Pibekrave,"  sag- 
de Husmanden. 

Nu  havde  Præsten  faaet  Laaget  af  og  stod  og  stir- 
rede. Kristen  Husmand  havde  det  ene  Ben  udenfor 
Døren,  saa  bange  var  han.  Men  Fanden  fløj  ikke  op. 

„Saa  er  han  mat,"  sagde  Kristen.  „Den  sidste,  jeg 
gav  ham  at  rende  med,  var  ogsaa  krabat.  Luk  Laaget 
i,  luk  Laaget  i,  inden  han  kommer  til  Kræfter." 

Nu  huskede  Hr.  Anders  det  hele  og  skyndte  sig  at 
sætte  Laaget  paa.  Kristen  bad  ham  for  Guds  Skyld 
binde  Baandet  om,  før  det  gik  galt,  og  fortalte,  hvad 
der  var  hændt  ham  paa  Vejen  herhen.  Præsten  vilde 
ikke  tro  ham,  og  saa  maatte  han  jo  med  for  at  faa 
Syn  for  Sagen. 

Det  fik  han  ogsaa.  Længe  stod  han  og  stirrede  paa 
Værebro  og  sagde  ingenting. 

„Det  andet  kan  jeg  ikke  vise  Præsten,"  sagde  Kri- 
sten Husmand. 

„Det  kan  ogsaa  være  det  samme,  lille  Kristen,"  sag- 
de Hr.  Anders.  „Men  nu  skal  jeg  sige  dig  noget.  Her 
har  du  den  Daler,  Hr.  Peder  lovede  dig.  Gaa  nu  til- 
bage til  Jyllinge  med  Æsken,  og  hils  og  sig  saa  mange 
Tak  for  Laan.  Jeg  er  sikker  paa,  han  bliver  saa  glad 
for  at  faa  den  igen,  at  han  giver  dig  nok  en  Daler." 

„Nej  Tak,"  sagde  Kristen.  „Den  Tur  gør  jeg  ikke 
om  igen,  uden  jeg  fear  Daleren  først." 

„Saa  tag  den  da,"  sagde  Hr.  Anders  og  sukkede. 
„Men  saa  er  du  ogsaa  uden  for  mit  Sogn  med  Æsken 
inden  en  Time.  Og  skulde  Hr.  Peder  love  dig  flere 
Dalere  for  at  bringe  den  tilbage  til  mig,  saa  skal  du 
ikke  tro  ham." 

Dermed  løb  Hr.  Anders  tilbage  til  Præstegaarden, 
det  forteste  hans  smaa,  tykke  Ben  kunde  bære  ham, 
og  Kristen  stod,  hvor  han  havde  staaet  før  med  Fan- 
den i  Æsken. 

Han  satte  sig  ned  og  saa  paa  Broen  og  tænkte  over 
Tingene  og  vejede  de  to  Dalere,  han  havde  faaet,  i  sin 
Haand.  Saa  gik  han  trøstig  hjem  ad  Jyllinge  til. 

Allerede  langt  borte  fra  saa  han  Præsten  staa  i  sin 
Dør. 

„Hvad  for  noget,"  raabte  Hr.  Peder  ham  i  Møde. 
„Hvorfor  kommer  du  tilbage  med  Æsken?  Vilde  Hr. 
Anders  ikke  have  den?" 

Jøsses  jo,"  sagde  Kristen  Husmand.  „Han  blev  saa 
glad,  saa  glad  for  den,  at  han  gav  mig  hele  to  Daler  i 
Stedet  for  een.  Da  saa  jeg  havde  faaet  lidt  Mad,  bad 
han  mig  gaa  hjem  igen  og  fly  Præsten  i  Jyllinge  Æsken 
tilbage  og  sige  saa  mange  Tak  for  Laan.  Han  sagde  og- 
saa,  at  I  vilde  give  mig  nok  en  Daler,  naar  jeg  bragte 
Jer  den  velbeholden." 

„Han  snakker  saa  meget  hen  i  Vejret,  den  Mand," 
sagde  Hr.  Peder.  „Havde  han  Laaget  af?" 

„Vel  havde  han  det,"  sagde  Kristen.  „Og  tittede  i 
Æsken  og  saa  helt  fornøjet  ud.  Men  saa  satte  han  Laa- 
get paa  igen  og  bandt  for  den  og  flyede  mig  den  til- 
bage med  den  Besked,  som  jeg  har  sagt" 

„Da  er  Fanden  bleven  mat,"  sagde  Hr.  Peder.  „Og 
der  maa  være  hændt  noget  paa  Vejen.  I  Morges,  da 
jeg  puttede  ham  i  Æsken,  var  han  frisk  som  en  Fisk 
og  knap  til  at  holde  Styr  paa.  Du  har  pillet  ved  Æsken, 
din  Slyngel.  Bekend  straks,  eller  jeg  skal  sørge  for,  at 
al  Landsens  Ulykker  kommer  over  dig." 

Kristen  Husmand  faldt  paa  Knæ  og  bekendte  det 
altsammen,  som  det  var.  Da  Præsten  havde  hørt  ham 
til  Ende,  gav  han  ham  Æsken  igen  og  sagde: 

Jeg  tænker  du  vogter  dig  en  anden  Gang.  Fanden 
er  ikke  noget  for  en  ussel  Bonde  som  dig.  Han  til- 
kommer de  lærde  og  Herrens  Tjenere.  Gaa  nu  til  Ka- 
lundborg og  lever  Æsken  til  Provsten  dér.  Han  var 
ogsaa  slikken  efter  den  forgangen  Dag.  Om  du  siger, 
hvad  der  er  i  den,  faar  du  sikkert  en  Daler.  Og  saa 


FANDEN 


4] 


kan  du  hilse  Provsten,  at  naar  han  er  ked  af  Fanden, 
kan  han  skikke  ham  ti!  hvem,  han  synes." 

Kristen  Husmand  gjorde,  som  det  var  ham  befalet, 
og  stod  sig  godt  ved  det  For  Provsten  blev  saa  glad, 
at  han  gav  ham  tre  Dalere. 

Da  Kristen  kom  hjem,  lagde  han  de  fem  Dalere  paa 
Bordet  og  saa  paa  dem. 

„Dem  tjente  jeg  paa  Fanden,"  sagde  han. 

Siden  den  Tid  er  Fanden  i  Æsken  bragt  rundt  fra 
Præst  til  -Præst  i  hele  Landet,  og  der  er  mange,  som 
har  tjent  godt  paa  ham. 


Ovre  i  Jylland  boede  der  en  Gang  tre  Søstre,  som 
hed  Sidse,  Misse  og  Kisse.  Deres  Fader  og  Moder 
var  baade  døde  og  borte,  saa  de  sad  alene  paa  Gaarden. 

Sidse  og  Misse  var  to  svært  kønne  Piger.  Det  vid- 
ste de  og  pyntede  sig  med  røde  Baand  og  Fabelader, 
naar  de  gik  til  Kirke  eller  til  Marked.  Alle  Folk  saa 
efter  dem,  men  saa  stolt  saa  de  ud  af  Øjnene,  at  det 
var  sjældent,  nogen  turde  slaa  Følgeskab  med  dem 
eller  byde  dem  op  til  en  Dans. 

Kisse  var  nu  af  en  anden  Slags.  Hun  var  ikke  saa 
køn  og  gjorde  ingenting  af  Klæderne.  Hun  holdt  sig 
gerne  tre  Skridt  bag  efter  de  andre,  og  der  var  ikke 
ret  mange,  som  lagde  Mærke  til  hende,  saa  hun  fik 
heller  ikke  danset. 

En  Dag  kom  nu  Naboens  Søn  for  at  fri. 

Han  var  i  den  Alder,  hvor  han  skulde  have  sig  en 
Kone.  En  køn  Karl  var  han  at  se  paa,  flink  til  sit  Ar- 
bejde og  saa  rap  som  nogen  i  Dansen.  Hans  Fader 
havde  en  god  Gaard,  og  der  var  ingen  til  at  dele  den 
med  ham.  De  Gamle  var  rede  til  at  gaa  paa  Aftægt, 
saa  snart  han  giftede  sig  efter  deres  Sind. 

Han   mente  da  nok,  han  var  en    Frier,  der  kunde 

lade  sig  se.  Derfor  tog  han  sin  røde  Vest  paa  og  den 
nye  Merskumspibe  med  Sølvbeslaget  i  Haanden  og  gik 
over  til  Gaarden,  hvor  de  tre  Søstre  boede. 

Han  blev  ogsaa  modtaget  og  sad  i  Storstuen  og  saa 
paa  Sidse  og  Misse.. Kisse  var  ude  i  Stalden  et  Sted, 
og  hende  havde  han  da  heller  ikke  tænkt  paa.  Han 
kunde  nu  ikke  bestemme  sig  for,  hvem  han  vilde  have, 
for  de  var  kønne  begge  to,  og  det  var  ham  umuligt  at 
finde  ud  af,  hvem  der  var  den  kønneste.  Saa  talte  han 
paa  sine  Sølvknapper,  og  da  det  paa  den  Maade  blev 
Misse,  friede  han  til  hende  i  de  bedste  Ord,  han  kun- 
de sætte  sammen. 

Misse  hørte  ham  roligt  til  Ende,  og  Sidse  hørte  med 
og  saa  akkurat  ud,  som  om  det  ogsaa  var  hende,  han 
friede  til.  Da  saa  han  var  færdig,  vendte  Misse  sig  til 
Sidse  og  sagde: 

„Vil  du,  Sidse,  eller  skal  jeg?" 

„Det  er  bedst,  jeg  gør  det  Misse,  siden  jeg  er  den 
ældste,"  sagde  Sidse. 

Derefter  vendte  hun  sig  til  Frieren  og  sagde: 

„Misse  og  jeg  kan  slet  ikke  forstaa,  hvordan  det  kan 
falde  dig  ind  at  komme  her  med  din  Bejlen.  Du  maa 
vel  kunne  se  paa  os,  at  vi  ikke  er  skabt  for  en  sølle 
Bondekarl,  som  dig.  Gaa  din  Vej  og  søg  en  Kone  blandt 
dine  Lige." 

Det  var  jo  ikke  til  at  tage  fejl  af,  og  Karlen  kom  i 
en  Fart  ud  af  Døren.  Der  mødte  han  Kisse,  som  kom 
fra  Kostalden  med  Mælkespandene,  og  det  faldt  ham 
ind  i  det  samme  at  hun  var  netop  den  Kone,  han  be- 
høvede. Hun  vilde  passe  sit  Arbejde,  mens  de  andre 
drev  Tiden  hen  med  Fjas,  og  hans  Forældre  vilde  sik- 
kert blive  glade,  naar  han  kom  med  hende.  Saa  vilde 
det  ogsaa  ærgre  de  to  hoffærdige  Søstre  derinde,  hvis 

Kisse  blev  først  gift.  Endelig  var  han  jo  gaaet*  ud  for 
at  fri  og  havde  faaet  den  røde  Vest  paa,  saa  det  vilde 
være  flovt  at  komme  hjem  uden  en  Kone. 

Altsaa  skubbede  han  Huen  bag  i  Nakken,  tog  et 
Drag  af  Merskumspiben  og  traadte  frem  for  Kisse. 

„God  Dag,  Kisse,"  sagde  han.  „Vil  du  være  min  Kone?" 

„Tak,  den  som  byder,"  sagde  Kisse,  og  satte  Mæl- 
kespandene fra  sig.  „Men  jeg  vil  ellers  ikke  gifte  mig." 

„Hvorfor  ikke  det,  Kisse,"  spurgte  han. 

„Nej,"  sagde  hun.  „Det  er  ikke  den  bare  Fornøjelse 
at  komme  i  Brudeseng.  Der  er  heller  ingen  Plaser  ved 
at  føde  Børn.  Prygl  kan  man  ogsaa  faa  af  Manden. 
Fattigdommen  kommer  nemt  til  Huse,  hvor  der  er 
mange  Munde.  Slid  og  Slæb  har  man  nok  af  endda. 
Skidt  er  det,  og  værre  bliver  det." 

Den  Besked  var  jo  ogsaa  tydelig  nok,  og  dermed 
maaatte  han  gaa  af  Gaarde.  Kisse  bar  Spandene  derhen, 
hvor  de  skulde.  Inde  i  Stadsestuen  sad  de  to  Søstre 
og  lo  af  Frieren. 

Nogen  Tid  efter  kom  Præstens  Søn,  som  gik  i  den 
sorte  Skole  og  allerede  havde  Skæg  paa  Hagen,  i  Tan- 
ke om,  at  det  kunde  fremme  lidt  paa  Fliden,  hvis  han 
fik  sig  en  Kæreste.  Han  mente,  at  det  saa  vilde  være 
lettere  for  ham  at  modstaa  de  løse  Piger  i  København 
og  Vinstuen,  og  hvad  der  ellers  holdt  ham  fra  Bogen. 
Hans  Far  mente  som  han.  Og  da  alle  Mennesker  vidste, 
at  der  var  blanke  Dalere  paa  Kistebunden  hos  de  tre  Sø-# 
stre,  vidste  Præsten  det  ogsaa  og  skikkede  ham  derhen. 

Straks,  han  kom  anstigende,  vidste  Sidse  og  Misse. 
hvad  han  vilde,  og  satte  sig  i  Positur  i  Storstuen.  Han 
satte  sig  hos  dem  i  sin  sorte  Kjole,  som  var  lidt  slidt 
i  Sømmene,  med  Glarøjne  paa  Næsen  og  langt  Haar 
ned  over  Kraven  og  fremførte  sit  Frieri  i  skønne  Ord. 

Da  han  var  færdig  nikkede  Misse  til  Sidse,  som  sagde : 

„Min  Søster  og  jeg  kan  ikke  sige  Jer,  hvor  forun- 
drede vi  er  over  Jeres  Bejlen.  Hvordan  kan  I  tro  at 
nogen  af  os  kan  nedlade  sig  til  at  blive  en  fattig  Præ- 
stekone. Vi  har  saa  ofte  set  vores  salig  Fader  skikke 
en  Gaas  eller  et  Pund  Smør  til  Præstegaarden,  dem 
Eders  Moder  med  Kyshaand  tog  imod.  Sandelig  stiler 
vi  højere  end  til  at  takke  for  Menighedens  Almisser. 
Gaa  Jeres  Vej,  og  søg  Jer  en  Kone  andet  Steds." 

Præstesønnen  kom  hovedkulds  ud  af  Døren  og  løb 
lige  paa  Kisse,  der  stod  med  Møggreben  i  Møddingen. 
Det  slog  ned  i  ham,  at  hun  vilde  blive  en  ganske  an- 
derledes god  Præstekone  end  Søstrene.  Hun  vilde  ikke 
være  for  storagtig  til  at  tage  mod  en  Gaas  eller  et 
Pund  Smør.  Bred  var  hun  ogsaa  om  Hofte  og  Bryst, 
selv  om  hun  ikke  var  saa  køn  af  Ansigt.  Han  stod 
ligefrem  og  blev  helt  forelsket  i  hende,  og  saa  spurgte 
han  hende,  om  hun  vilde  være  Præstekone,  naar  Ti- 
dens Fylde  kom. 

„Tak  for  Tilbudet,"  sagde  hun  og  lænede  sig  til  Møg- 
greben. „Men  jeg  vil  ellers  ikke  gifte  mig." 

„Hvorfor  ikke  det,  Kisse,"  spurgte  han. 

Hun  gav  ham  den  samme  Forklaring,  hun  havde  gi- 
vet Naboens  Søn,  og  saa  maatte  han  jo  liste  af. 

Der  gik  en  Stund,  og  saa  kom  Købmanden  fra  Byen. 

Han  var  i  grøn  Frakke  og  fint  broderet  Skjorte,  blank 
►Hat,  Pomade  i  Haaret  og  Filipenser  i  Ansigtet.  Dalerne 
raslede  i  Lommen,  som  om  det  var  hans  egne. 

Han  løb  lige  paa  Kisse,  som  skurede  Gryderne. 

„Det  er  da  vel  aldrig  dig,  som  er  Datter  i  Huset," 
spurgte  han. 

„Nok  er  jeg  det,"  sagde  Kisse.  „Men  de,  du  søger, 
sidder  inde  i  Storstuen  og  venter  dig." 

Did  gik  han  altsaa  og  fandt  Søstrene,  som  nu  sad 
hver  Dag  paa  Stads.  Kom  der  en  Dag  ikke  en  Frier, 
blev  de  rasende.  Købmanden  traadte  ind  med  sirlige 
Buk  og  Skrabud,  satte  sig  paa  Stolen  og  holdt  en  ud- 
mærket Friertale  med  baade  Svedsker  og  Rosiner. 

„Svar  du,  Misse,"  sagde  Sidse.  Jeg  gider  ikke." 

„Vi  er  meget  forbavsede  over,  at  min  Herre  vover 
at  komme  med  et  saa  uforskammet  Andragende,"  sagde 
Misse  og  slog  ordentlig  med  Nakken.  „Han  kan  da 
ikke  for  Alvor  tænke  sig,  at  en  Pige  som  min  Sø- 
ster eller  jeg  skulde  nedlade  os  til  at  staa  i  hans  fed- 
tede Bod  og  maale  Sukker  og  Sæbe  til  enhver  gammel 
Kælling,  der  har  to  Skilling  at  købe  for." 

Ud  kom  Købmanden,  saa  hurtig  han  var  kommen 
ind,  og  dér  stod  Kisse  i  Gryderne  og  spurgte,  hvordan 
det  var  gaaet.  Alt  imens  han  fortalte  hende  det,  faldt 
det  ham  ind,  hvad  for  en  udmærket  Købmandskone 
hun  vilde  blive.  I  en  Fart  gjorde  han  sit  Overslag, 
purrede  op  i  Haaret  og  holdt  Talen  om  igen,  som  han 
havde  holdt  den  inde  i  Storstuen. 

Jeg  tør  ikke,"  sagde  Kisse. 

Saa  maatte  han  jo  den  samme  Vej  som  de  andre. 

Efterhaanden  rygtedes  det  nu  over  hele  Egnen  og 
videre  ud  i  Landet,  hvor  stolte  de  to  Søstre  var,  og 
hvor  haanlig,  de  afviste  alle  Friere.  Rygtet  kom  ogsaa 
til  den  unge  Greve,  som  boede  paa  det  høje  Slot  og 
ejede  Landet,  saa  langt  han  kunde  se  fra  sit  højeste 
Taarn.  Han  var  endnu  Ungkarl,  og  da  han  kedede  sig 
i  sine  store  Sale,  besluttede  han,  at  ride  over  og  se 
paa  Pigerne,  som  ikke  kunde  faa  en  Mand  god  nok. 

Han  klædte  sig  da  i  sin  skønneste  Fløjelskjortel  og 
sine  nyeste  Silkehoser,  satte  Fjerhatten  paa  Skævs  og 
red  ud  af  Borgporten  fulgt  af  ti  Svende.  Med  et  høvisk 

Buk  traadte  han  ind  i  Storstuen,  hvor  Søstrene  sad, 
og  satte  sig  paa  Stolen  foran  dem. 

Længe  saa  han  fra  den  ene  til  den  anden  og  syntes, 
han  havde  aldrig  set  skønnere  Kvinder.  Han  kunde 
ikke  blive  enig  med  sig  selv  om,  hvem  han  skulde 
give  Fortrinet,  men  hans  Hjerte  opflammedes  saadan 
af  Elskov,  at  han  følte,  han  vilde  blive  lykkelig,  hvem 
af  dem  han  saa  fik.  Derfor  bøjede  han  ridderligt  sit 
Knæ  og  talte  saalunde: 

„Mine  skønne  Damer!  Jeg  er  nødsaget  til  at  tale  til 
Eder  begge,  for  det  vilde  være  mig  umuligt  at  sige, 
hvem  af  Eder  jeg  foretrækker.  Jeg  saa  ingen  af  Eder 
før  i  Dag,  men  mit  Hjerte  er  allerede  saadan  i  Brand, 
at  jeg  ikke  kan  leve,  uden  jeg  faar  en  af  Eder  til  Ægte. 
Jeg  er  Greven,  som  bor  paa  det  høje  Slot.  Saa  langt 
jeg  kan  skue  fra  Taarnet,  er  Landet  mit.  Nu  er  det 
min  Bøn,  at  en  af  Eder  vil  række  mig  sin.  Haand  og 
sætte  sig  op  hos  mig  paa  min  hvide  Hest  og  ride  med 
mig  hjem  og  blive  min  Grevinde." 

Misse  saa  paa  Sidse  med  et  lille  Smil,  og  Sidse  smi- 
lede lidt  igen  og  bøjede  Hovedet  en  ganske  lille  Smule 
og  svarede: 

„Hr.  Greven  tror  uden  Tvivl,  at  han  viser  os  en  me- 
get stor  Ære,  men  deri  tager  han  ganske  fejl.  Den 
Smule  Taarn  paa  Slottet  er  ingenting  for  os  at  tale 
om,  og  var  det  end  dobbelt  saa  højt,  vilde  ingen  af  os 
nedlade  sig  til  at  blive  Grevinde." 

Greven  blev  rød  i  Panden  og  gik  derfra. 

Som  nu  han  vilde  stige  til  Hest,  saa  han  Kisse, 
som  kom  trækkende  henne  paa  Vejen  med  den 
brogede  Ko.  Ung  som  han  var  og  hidsig,  svang  han 
sig  paa  sin  hvide  Hest  og  satte  i  et  Spring  hen  til 
hende. 

„Er  du  den  tredie  Søster,  som  ikke  vil  gifte  sig," 
spurgte  han. 

„Vilde  nok,  men  tør  ikke,"  sagde  Kisse  og  slog  Øj- 
nene ned. 

„Da  skal  jeg  gøre  dig  et  Tilbud,  som  du  ikke  vil 
vrage,"  sagde  han.  Jeg  er  Greven,  som  du  ser,  og 
plejer  ikke  van  at  ride  af  Gaarde  med  uforrettet  Sag. 
Jeg  vil  ikke  skjule  for  dig,  at  jeg  har  friet  til  dine  hov- 
modige Søstre  derinde  i  Storstuen  og  er  bleven  afvist. 
Nu  vil  jeg  gøre  dig  til  min  Grevinde.  Jeg  bryder  mig 
ikke  om,  at  du  ikke  er  af  fornem  Byrd,  og  køn  er 
du  jo  heller  ikke.  Jeg  er  baade  fin  og  køn  nok  for  os 
begge  to.  Sæt  nu  din  Træsko  op  paa  min  ridderlige 
Støvle  og  sving  dig  paa  Hesten.  Saa  ride  vi  til  Borgen 
og  fejrer  vort  Bryllup  endnu  i  Dag." 

Kisse  stod  og  trak  i  den  brogede,  og  den  brogede 
trak  i  Kisse.  Hun"  tørrede  Næsen  med  Bagen  af  sin 
Haand  og  nejede  nok  saa  pænt. 

Jeg  tør  alligevel  ikke,"  sagde  hun. 

Atter  gik  der  en  Tid.  Der  kom  baade  den  ene  Frier 
og  den  anden,  høje  og  lave,  rige  og  fattige,  men  alle 
blev  de  afviste  af  Søstrene  paa  samme  Maade. 

Omsider  kom  Hertugen. 

Han  kom  med  Pauker  og  Trompeter  og  en  Stads, 
som  der  aldrig  var  set  Magen  til  i  Sognet.  Folk  slap 
Arbejdet  og  løb  til  for  at  glo.  Gaarden  kunde  ikke  paa 
langt  nær  rumme  hans  Følge. 

„Nu  lider  det,"  sagde  Misse  til  Sidse. 

„Det  er  ikke  godt  nok  endnu,"  sagde  Sidse  til  Misse. 

Saa  gik  Hertugen  ind  i  Storstuen  med  sin  Hofmar- 
shal,  som  stillede  sig  ved  Siden  af  ham  og  i  de  bed- 
ste Former  anholdt  om  en  af  Søstrenes  Haand.  Han 
talte  halvt  til  den  ene  og  halvt  til  den  anden,  efterdi 

han  ikke  kunde  se  paa  hans  Naades  Ansigt,  hvem  der 
gefaldt  ham  bedst.  Hans  Naade  selv  sad  paa  Stolen  og 
frydede  sig  over  de  to  skønne  Piger. 

„Min  Herre  vil  frem  for  alt  have  en  Gemalinde, 
som  er  stoltere  end  nogen  anden  Kvinde,"  sagde  Hof- 
marschallen  til  sidst.  „Han  har  hørt  Rygtet  om  Eders 
uendelige  Stormodighed,  der  afviste  endog  de  fornemste 
og  fordelagtigste  Ægteskabstilbud.  Derfor  anholder  han 
gennem  mig  om,  at  en  af  Eder  vil  blive  hans  Hertug- 
inde." 

Misse  saa  ud,  som  om  hun  tænkte,  at  det  kunde  lade 
sig  høre,  men  Sidse  kneb  hende  i  Armen,  bøjede  høf- 
lig sit  Hoved  og  svarede  for  dem  begge: 

Justement  vor  Stolthed  forbyder  os  at  modtage  den 
tiltænkte  Ære.  Vi  kan  ikke  gifte  os  med  Eders  Herre, 
for  ingen  i  Verden  maa  være  over  den  Mand,  vi  ræk- 
ker vor  Haand,  og  Kongen  er  over  Hertugen." 

„Hvad  er  det,  hun  siger?"  spurgte  Hertugen,  som 
ikke  var  vant  til  at  fatte  hurtigt,  for  det  havde  han  jo 
Hofmarschallen  til. 

Jeg  vover  ikke  at  gentage  det  for  Eders  Naade," 
sagde  Hofmarschallen. 

Hertugen  sad  lidt  og  grundede. 

„Vil  hun  ikke  have  mig?"  spurgte  han  saa. 

„Eders  Naade  siger  det  selv,"  svarede  Hofmarschallen. 

Saa  traskede  Hertugen  ud  af  Stuen  og  steg  ind  i 
sin  gyldne  Karosse. 

I  det  samme  fik  han  Øje  paa  Kisse,  som  stod  i  Va- 
skeballen. 

„Lad  os  tage  hende  dér,"  sagde  han.  „Vi  trænger  til 
nyt  Blod  i  Familien,  og  naar  hun  først  faar  Kronen 
paa,  er  der  ingen,  der  kan  se,  hvor  hun  er  kommen 
fra.  Tag  hende  og  put  hende  ind  i  Vognen." 

Hofmarschallen  meddelte  Kisse  den  store  Lykke,  der 
var  vederfaret  hende,  Men  hun  vred  Lagnet,  hun  havde 
mellem  Hænderne,  græd  lidt  og  nejede  helt  ned  til 
Jorden. 

Jeg  tør  jo  ikke,"  sagde  hun. 

„Hvad  bliver  det  saa  til,**  sagde  Hertugen. 

Hofmarschalen  turde  ikke  paa  nogen  Maade  sige  det 
til  Hans  Naade;  men  efter  en  Stunds  Forløb  gættede 
hans  Naade  det  selv. 

Nu  gik  der  lang  Tid  akurat  ligesom  den  anden  Tid 
var  gaaet.  De  tre  Søstre  levede  deres  Liv,  som  de 
havde  gjort  før.  Sidse  og  Misse  sad  i  Storstuen,  og 
Kisse  passede  Gaarden..  Friere  var  der  nok  af,  men 
mere  blev  det  heller  ikke  til. 

Imidlertid  begyndte  Sidse  og  Misse  at  falme,  saadan 
at  det  blev  synligt  for  enhver.  Øjnene  tabte  deres  Glans 
og  Kinderne  deres  Farve.  Barmen  var  ikke  længere 
saa  fuld,  og  Hænderne  blev  tynde  og  gule.  Men  stive 
og  strunke  sad  de  med  røde  Baand  og  Falbelader  paa 
deres  Stole  i  Storstuen  og  var  mere  hovmodige  end 
nogensinde. 

Ikke  bedre  gik  det  Kisse.  Rundrygget  havde  hun 
slidt  sig  og  gammel  og  træt.  Hver  Aften,  naar  hun 
havde  gjort  sit  Arbejde,  sad  hun  paa  Trappen  i  Køk- 
kenet og  tænkte,  om  det  ikke  kunde  være  bedre,  end 
det  var. 

„Mon  ikke  snart  han  kommer,  som  vi  venter  paa, 
Sidse, tt  sagde  Misse. 

„Hold  dig  bare  stiv,  Misse,"  sagde  Sidse. 

Og  saa  kom  Kongen. 

Hans  Dronning  var  død,  og  han  havde  sørget  saa 
længe  over  hende,  at  han  fik  Lyst  til  en  ny.  En  Dag 
jagede  han  Grædekonerne  paa  Porten,  satte  Guldkro- 

nen  paa  sit  Hoved  og  red  ganske  alene  ud  for  at  be- 
søge de  tre  Søstre,  hvis  Ry  havde  bredet  sig  lige  til 
Kongeborgen. 

Men  cftcrhaanden  som  han  red  frem,  fulgte  flere  og 
flere  med  for  at  se,  hvor  Kongen  skulde  hen,  og  da 
han  naaede  Gaarden,  havde  han  omtrent  det  halve 
Folk  i  sit  Følge. 

Da  nu  han  traadte  ind  i  Storstuen,  fløj  Søstrene  op 
af  deres  Stole  og  nejede  og  smidskede  og  smilede  og 
gjorde  sig  saa  lækre,  de  bare  kunde.  Kongen  satte  sig 
paa  Stolen,  hvor  saa  mange  havde  siddet  før  ham  og 
saa  lidt  paa  dem. 

Saa  gav  han  sig  til  at  le.  Og  da  han  havde  let  en 
god  Stund,  rejste  han  sig  og  sagde: 

„Nu  har  jeg  aldrig  i  mine  Levedage  set  saa  galt 
Saadan  to  gamle  Hejrer.  Ikke  vilde  jeg  have  Jer,  om 
saa  jeg  kunde  blive  Kejser  i  Rom.a 

Dermed  gik  han.  I  Porten  mødte  han  Kisse,  der 
stod  og  krammede  sit  Forklæde  og  saa  saa  mildt,  saa 
mildt  til  ham. 

„Der  er  én  til,"  sagde  Kongen. 

Saa  lo  han  igen.  Og  alle  de,  der  stod  nær  ved  ham, 
lo  med.  Da  de  andre  saa  det,  lo  de  ogsaa,  selv  om  de 
ikke  vidste,  hvad  de  lo  af,  og  saa  lo  det  halve  Folk, 
og  til  sidst  lo  hele  Landet. 

Men  nu  blev  Søstrene  alvorligt  forskrækkede,  for 
saadan  noget  var  aldrig  hændt  dem  før. 

„Bare  jeg  havde  taget  Hertugen,  Misse,"  sagde  Sidse. 

„Bare  jeg  havde  taget  Greven,  Sidse,"  sagde  Misse. 

„Bare  jeg  havde  taget  Købmanden,"  sagde  Kisse. 

Da  Sidse  og  Misse  hørte  det,  lo  de  af  hende;  men 
det  var  bare  et  Øjeblik.  Straks  efter  blev  de  alvorlige 
igen  og  raadsloge  i  tre  Dage  om,  hvad  de  skulde  gøre. 
Til  sidst  blev  de  enige  om,  at  de  vilde  drage  til  Her- 
tugens Palads  og  sige,  nu  havde  de  betænkt  sig. 

De  fik  den  gamle  Vogn  trukket  frem,  og  da  der  var 
spændt  for,  kravlede  de  op  og  satte  sig  til  Rette  med 
deres  røde  Baand  og  Falbelader.  Just  som  Vognen 
svingede  ud  af  Gaarden,  kom  Kisse  løbendeog  vilde  med. 

„Du  kan  faa,  hvad  der  falder  af  fra  os  andre,"  sagde 
de  to  Søstre. 

„Bare  jeg  havde  taget  det,"  sagde  Kisse  og  krøb  op 
paa  Bukken. 

Nu  kørte  de  af  Sted  og  kom  omsider  til  Hertugens 
Palads.  De  begærede  at  stedes  for  Hans  Naades  Aasyn. 
og  da  de  stod  der,  nejede  de  høvisk,  og  Sidse  sagde, 
at  de  havde  betænkt  sig  og  vilde  alligevel  nok  være 
Hertuginder.  Hans  Naade  kunde  vælge  hvem  af  dem, 
han  vilde.  Kisse  stod  ved  Siden  af  og  nejede  dobbelt 
saa  dybt  som  de  andre. 

Hertugen  saa  paa  dem  med  aaben  Mund  og  rystede 
paa  Hovedet. 

„Hvad  er  det  for  noget  Sludder,  de  gamle  Ugler 
siger,  Hofmarschal,"  spurgte  han, 

„Det  tør  jeg  ikke  paa  nogen  Maade  fortælle  Eders 
Naade,"  sagde  Hofmarschallen. 

„Smid  dem  paa  Porten,"  sagde  Hertugen. 

Paa  Porten  kom  de.  Sidse  og  Misse  steg  ind  i  Vog- 
nen igen,  og  Kisse  krøb  op  paa  Bukken.  Saa  kørte  de 
til  Grevens  Slot.  Da  de  stod  for  ham,  fortalte  Sidse, 
at  de  efter  nøjere  Overvejelser  var  komne  til  det 
Resultat,  at  de  alligevel  nok  kunde  nedlade  sig  til  at 
blive  Grevinder.  Greven  kunde  selv  sige,  hvem  af  dem, 
han  vilde  have. 

„Kast  dog  de  gamle  Fugleskræmsler  paa  Porten," 
sagde  Greven  til  sine  Tjenere.  „Aldrig  i  mit  Liv  har 
jeg  set  saa  hæslige  gamle  Fruentimmere." 

Kisse  holdt  med  begge  sine  Hænder  op  i  sit  Skørt 
og  nejede  og  saa  saa  mildt,  saa  mildt. 

„Nu  tør  jeg  nok,"  sagde  hun. 

Jamen,  nu  tør  jeg  ikke,"  sagde  Greven. 

Saa  maatte  de  af  Sted  igen,  og  nu  gik  Farten  vi- 
dere. 

Til  Købmanden  og  Præstens  Søn  og  Naboens  Søn 
og  alle  de  Friere,  der  havde  været  i  Gaarden.  Naar 
de  var  færdige  med  den  ene,  drog  de  til  den  næste,  og 
alle  Vegne  blev  de  vist  Døren.  Ingen  vilde  kendes  ved 
dem. 

Til  sidst  kunde  Vognen  ikke  køre  mer  og  Hestene 
ikke  gaa  mer.  Saa  lod  de  dem  ligge  paa  Vejen  og  gik 
videre  alle  tre.  Kisse  var  gerne  tre  Skridt  forud  for  de 
andre.  En  Gang  imellem  holdt  de  Rast  for  at  tælle 
efter  og  se,  om  der  ikke  var  nogen,  de  havde  glemt 

Var  der  een,  Sidse  ikke  kunde  huske,  saa  huskede 
Misse  ham,  og  havde  baade  Sidse  og  Misse  glemt  ham, 
saa  havde  Kisse  ham  i  Frisk  Minde. 

Men  ingen  Steder  fik  de  noget  for  deres  Ulejlighed. 

Da  nu  de  havde  vandret  saadan  i  hundrede  Aar,  og 
Enden  ikke  var  endda,  ynkedes  Vorherre  over  dem. 

Han  gav  dem  Vinger  og  gjorde  dem  til  Viber,  og 
det  er  de  endnu.  Enhver  kan  selv  se  det,  naar  han 
gaar  langs  den  jydske  Moses  Rand.  Saa  hører  han  Vi- 
berne skrige  i  Fortvivlelse: 

„Vi  vild'  it'  . . .  vi  vild'  it'!" 

Og  ovre  paa  den  anden  Side  er  een,  som  svarer  be- 
drøvet: 

„A  turd'  it'  . . .  a  turd'  it'!" 

Langt  oppe  i  Nordjylland  levede  der  en  Gang  en 
t  gammel  Fyr,  som  hed  Anders  Bost. 
Han  havde  et  lille  Sled  til  tre  Køer  og  et  Par  Stude, 
og  da  han  ikke  var  gift  og  aldrig  havde  været  det,  kla- 
rede han  sig  godt  nok.  Kun  kneb  det  en  Smule  med 
Husholdningen,  og  han  tænkte  tit  og  mange  Gange,  at 
det  kunde  være  rart,  om  han  kunde  faa  en  eller  an- 
den Kvindsperson  til  at  hjælpe  sig.  Der  var  rigtignok 
en  Enke,  som  hed  Dorthe  og  boede  tæt  derved,  og 
som  plejede  at  hjælpe  ham  med  et  eller  andet.  Men 
hun  havde  jo  ogsaa  sit  at  passe,  saa  det  hk  ingen  rig- 

tig  Art.  Hun  havde  en  lille  Jordlod,  og  naar  hun  havde 
syet  og  stoppet  for  ham,  hjalp  han  hende  med  at  dyrke 
den.  En  Dag  kom  han  saa  til  at  tænke  paa,  at  det 
egentlig  var  meget  nemmere,  om  de  to  giftede  sig.  Ikke 
saa  saare  havde  han  faaet  Tanken,  før  han  sprang  over 
til  Dorthe.  For  han  var  en  Mand,  der  gjorde,  hvad  han 
vilde.  Og  da  Dorthe  ogsaa  var  en  resolut  Kone,  slog 
hun  straks  til.  De  gik  til  Præsten  og  bestilte  Lysning, 
og  blev  saa  enige  om,  at  de  skulde  køre  til  Horsens  for 
at  se  paa  noget  Brudestads.  Paa  Vejen  tog  de  ind  til 
Præsten,  som  var  en  flink  Mand,  og  Anders  spurgte,  om 
han  ikke  skulde  besørge  noget  for  ham  i  Købstaden,  som 
han  saa  tidt  havde  gjort.  Præsten  bad  ham  da  hente  en 
Pibekrave  og  en  Bønnebog,  som  var  inde  hos  Bogbinderen. 

„Du  er  en  flink  Mand,  Anders,"  sagde  han.  „Og 
naar  du  nu  kommer  igen,  skal  du  virkelig  have  noget 
for  din  Ulejlighed.  Jeg  har  saa  tidt  villet  give  dig  Penge, 
men  du  har  altid  sagt  nej.  Kør  nu  med  Gud,  og  naar 
du  kommer  tilbage,  saa  forlang  hvad  du  vil,  og  du  skal 
faa  det,  om  ellers  det  staar  i  min  Magt." 

Anders  sagde  saa  mange  Tak.  Han  og  Dorthe  kørte 
til  Horsens  med  Studene,  og  det  gik  ikke  fort,  men 
det  gik  da.  De  besørgede,  hvad  de  skulde,  og  agede 
hjemefter  med  samme  Fart,  saa  de  havde  god  Tid  til 
at  snakke  sammen. 

„Nu  skal  vi  have  det  rart,"  sagde  Anders.  „Først  vi 
kommer  sammen  i  den  hellige  Ægtestand.  Hvad  mener 
du  Dorthe?" 

„Hvad  skulde  jeg  mene?"  svarede  Dorthe.  „Det  bli- 
ver jo  ikke  andet  end  som  Slid  og  Slæb,  som  det  var 
før.  Anderledes  er  Verden  ikke  for  os  og  vore  Lige." 

Hun  sad  med  Æsken  med  den  pibede  Præstekrave 
i  paa  Skødet,  for  at  den  ikke  skulde  komme  noget  til, 

og  alt  som  det  var,  lukkede  hun  Laaget  op  og  tittede 
paa  den  og  sukkede.  Anders  havde  nu  Bønnebogen  i 
sit  Skød  og  kiggede  ogsaa  i  den,  endda  han  ikke  kunde 
læse  et  Ord.  Men  det  gjorde  ingenting,  for  Studene 
passede  nok  deres  og  gik  hellere  hjem  end  ud. 

„Hvem  der  endda  var  Præstekone,"  sagde  Dorthe. 

„Aa,  ja  saa  mænd,"  sagde  Anders. 

Da  nu  de  kom  tæt  hen  til  Præstegaarden,  hoppede 
Anders  af  Vognen  og  rakte  Dorthe  Kæppen  til  at 
prikke  Studene  med. 

„Nu  gaar  jeg  op  til  Præsten  med  hans  Sager,  og 
imens  kan  du  tage  ind  paa  Kroen.  Studene  kan  du 
give  det  sidste  Hø,  vi  har  i  Vognen,  de  har  godt  for- 
tjent den.  Selv  kan  du  tage  dig  en  Mellemmad  og  et 
Glas  Godtøl,  saa  længe  til  jeg  kommer." 

Saadan  gjorde  Dorthe  og  sukkede,  da  Anders  gik  med 
den  pæne  Præstekrave  og  Bønnebogen.  Men  da  han  stod 
for  Præsten,  sagde  denne,  at  nu  skulde  han  bare  ønske, 
hvad  han  vilde,  saa  kunde  han  faa  det  lige  med  det  samme. 

Ja,"  sagde  Anders  og  kløede  sig  i  Nakken.  „Det 
skulde  da  være  om  Præsten  havde  en  gammel  Præste- 
kjole, som  ellers  ingen  Ting  var  til." 

„Det  skal  du  faa,"  sagde  Præsten.  „Men  er  der  ikke 
mere?" 

Ja,"  sagde  Anders.  „Det  kunde  jo  hændes,  der  var 
en  gammel  fillet  Præstehat,  som  Præsten  ikke  mere 
vilde  gaa  med." 

„Akkurat  saadan  en  har  jeg  oppe  paa  Loftet,"  sagde 
Præsten.  „Den  maa  du  med  Fornøjelse  faa.  Men  er 
der  ikke  mere?a 

Ja,"  sagde  Anders.  „Kanske  Præsten  havde  et  Par 
gamle  Støvler,  men  det  maatte  da  endelig  være  nogle, 
som  var  saadan  ganske  udtjente  og  kasserede." 

„Dem  skal  du  faa  med  Fornøjelse,"  sagde  Præsten. 
„Er  der  saa  ikke  mere?" 

Ja,"  sagde  Anders  efter  en  Stunds  Betænkning. 
„Det  skulde  da  lige  netop  være,  at  Præsten  havde  saa- 
dan  en  gruelig  gammel  Bønnebog,  som  han  aldrig  mere 
læste  i." 

„Det  kan  du  ogsaa  faa,"  sagde  Præsten.  „Men  det 
er  rigtignok  en  gammel  en,  som  du  siger.  For  den  har 
ligget  her  i  Præstegaarden  i  mange  hundrede  Aar,  og 
jeg  kan  saamænd  ikke  en  Gang  selv  læse,  hvad  der 
staar  i  den.  —  Men  er  der  saa  ikke  mere,  du  vil  have?" 

„Nej,"  sagde  Anders.  „Saa  siger  jeg  saa  mange  Tak 
og  Farvel." 

Derefter  gik  Anders  med  sine  Sager,  og  da  han  var 
kommen  bag  om  Præstens  Have,  faldt  det  ham  ind,  at 
han  vilde  prøve,  hvordan  de  passede  ham.  Han  tænkte, 
at  da  han  var  omtrent  af  samme  Højde  og  Drøjde  som 
Præsten,  saa  gik  det  nok,  og  det  gjorde  det  ogsaa.  Da 
han  havde  faaet  Hatten  og  Kjolen  og  Støvlerne  paa  og 
Alterbogen  i  Lommen,  spejlede  han  sig  i  Dammen  og 
syntes  saa  godt  om  sig  selv,  at  han  besluttede  at  gaa 
ned  til  Kroen  og  vise  sig  for  de  andre  og  for  Dorthe. 
Han  kunde  nok  unde  hende  en  Gang  at  se  ham  i 
Præsteklæder,  siden  hun  saa  ivrig  havde  ønsket  at 
være  Præstekone.  Da  han  nu  kom  der  til  Kroen,  sad 
der  tilfældigvis  en  hel  Del  Folk  fra  Byen  og  drak,  og 
da  de  saa  ham  komme,  troede  de,  det  var  Præsten,  og 
fik  i  en  Fart  deres  Glas  stukne  af  Vejen  og  Vinen  af 
Bordet,  mens  Dorthe  rejste  sig  og  nejede  nok  saa  net. 

„Bliv  I  kun  siddende,"  sagde  Anders.  „Det  er  jo 
ikke  andre  end  mig." 

„Gud  fri  og  bevare  os  vel,  Anders,"  sagde  Dorthe. 
„Hvordan  i  Himlens  Navn  er  det  dog,  du  ser  ud?" 

Anders  mente,  at  han  saa  godt  ud,  og  saa  fortalte 
han,  hvordan  det  hele  var  gaaet  til.  De  fik  Glassene 
frem  igen,  og  Anders  fik  sit  med,  og  de  var  lystige  til 
den  lyse  Morgen,  mens  Studene  stod  i  Stalden  og  aad 
Høet.  Men  da  de  saa  omsider  luntede  hjemad,  kunde 
Dorthe  ikke  lade  være  med  at  tænke  paa,  saa  lig  Præ- 
sten Anders  havde  set  ud.  Hun  sagde  det  ogsaa  til 
ham  og  sukkede  paany  over,  at  han  ikke  var  bleven 
Præst  og  hun  ikke  Præstekone. 

„En  kan  aldrig  vide,*4  sagde  Anders.  „Nu  har  jeg 
Kjolen  og  Hatten  og  Støvlerne  og  Alterbogen.  Hvorfor 
skulde  saa  ikke  ogsaa  Embedet  komme  en  Dag?" 

Det  syntes  Dorthe,  som  rimeligt  var,  var  noget  Snak, 
og  saa  talte  de  ikke  mere  om  den  Ting.  Præstetøjet 
blev  gemt  hen,  og  de  to  blev  gift,  og  Dagen  gik  for 
dem  som  for  andre  Smaafolk.  Naar  Dorthe  ryddede 
op  og  gjorde  rent  i  Huset,  og  hun  saa  fandt  Præste- 
tøjet, brummede  hun  paa  Anders,  som  havde  været 
dum  nok  til  at  bede  Præsten  om  det  Stads  i  Stedet 
for  at  faa  et  Par  Skilling  af  ham.  De  kunde  saamænd 
godt  have  det  nødig,  for  deres  ene  Ko  var  død,  og 
Svinene  havde  de  ogsaa  haft  Uheld  med.  Hun  slog  da 
ogsaa  paa,  at  de  skulde  sælge  hele  Monduren  til  en  af 
de  Bissekræmmere,  som  løb  rundt  ved  Dørene,  men 
derom  vilde  Anders  aldeles  ikke  høre  Tale.  Man  kunde 
aldrig  vide,  sagde  han,  hvad  der  kunde  ske.  Og  var 
først  Præstetøjet  solgt,  fik  han  det  aldrig  igen. 

Da  nu  de  havde  været  gift  et  Aarstid  eller  to, 
hændte  det,  at  Kongens  Datter  mistede  en  meget  kost- 
bar Guldkæde. 

Saa  kostbar  var  den,  at  d§n  slet  ikke  kunde  erstat- 
tes, og  Kongedatteren  syntes  ikke  hun  kunde  leve,  om 
ikke  hun  fik  den  igen.  Derfor  lod  Kongen  udgaa  Be- 

kendtgørelse  over  hele  Riget,  at  alle  Bisper  og  Prov- 
ster og  Præster  skulde  mødes  paa  en  bestemt  Dag  paa 
Slottet  i  København,  for  at  de  kunde  lægge  deres  lærde 
Hoveder  i  Blød  og  se  at  finde  ud  af,  hvor  Kæden  var 
henne.  I  det  Sogn,  hvor  Anders  boede,  var  der  tilfæl- 
digvis i  Øjeblikket  ingen  Præst,  efterdi  den  gamle, 
som  Anders  havde  faaet  Tingene  af,  var  død,  og  den 
nye  ikke  kommen  endnu.  Men  da  saa  Degnen  læste 
Kongens  Bekendtgørelse  op  for  Menigheden  paa  Kirke- 
gaarden,  og  Anders  ogsaa  var  der  og  hørte  paa,  stod 
han  først  en  Stund  eftertænksom  og  gik  saa  hjem  til 
Dorthe  og  sagde: 

„Kongens  Datter  har  tabt  sin  Guldkæde,  og  alle 
Landets  Bisper  og  Provster  og  Præster  skal  til  Køben- 
havn for  at  se  til,  om  ikke  de  kan  hitte  den.  Jeg  tror, 
det  er  bedst,  jeg  kommer  med.  Præsteklæderne  har  jeg 
jo,  og  der  er  ikke  noget  at  gøre  i  Marken  for  det  før- 
ste. Se  til  du  passer  Soen,  som  skal  føre,  mens  jeg  er 
borte.  Og  kan  du  faa  solgt  den  blissede  Ko,  er  det 
godt,  den  gør  det  dog  ikke  meget  længe.  Husk  saa  at 
betale  hos  Købmanden  for  det  Græsfrø.  Men  skynd 
dig  nu  allerførst  at  faa  Munderingen  frem  og  faa  den 
børstet  og  pudset  lidt  op." 

„Ih,  men  Gud  Fader  bevares,"  sagde  Dorthe.  „Hvad 
skulde  det  dog  nytte,  om  du  kom  med  der?  Du  har 
jo  ikke  gaaet  i  den  sorte  Skole,  hvordan  skulde  du  saa 
kunde  klare  dig  mellem  alle  de  lærde  Herrer?" 

„En  kan  aldrig  vide,"  sagde  Anders.  Jeg  kan  da  i 
al  Fald  tælle,  hvor  mange  Retter  der  er  paa  Kongens 
Bord.  Af  Sted  vil  jeg.  Hid  med  Munderingen,  Kone." 

Saa  maatte  Dorthe  til  det,  endskønt  hun  sukkede 
derved.  Hun  fik  børstet  og  pudset  baade  Kjole  og  Hat, 
banket  Støvet  af  Alterbogen  og  blanket  Støvlerne,  som 

havde  Hul  baade  i  Hæl  og  Taa.  Men  det  fik  ikke 
hjælpe.  Anders  stoppede  Hullerne  med  Halm,  pakkede 
det  altsammen  i  en  Bylt,  tog  den  paa  Nakken  og  gav 
sig  paa  Vej  til  Horsens,  hvor  der  laa  et  Skib  rede  til 
at  tage  alle  de  lærde  Mænd  fra  Jylland  om  Bord  og 
føre  dem  til  København.  Udenfor  Byen  iførte  han  sig 
sin  gejstlige  Dragt,  gemte  sine  Bondeklæder  under  en 
Busk  og  gik  trøstig  om  Bord  paa  Skibet. 

Der  var  fuldt  op  af  Bisper  og  Provster  og  Præster, 
som  spadserede  op  og  ned  ad  Dækket  og  saa  farlig 
lærde  og  dybsindige  ud.  Anders  kendte  ingen  af  dem, 
men  gav  sig  saa  lærd  og  dybsindig  en  Mine,  han  bare 
kunde,  for  at  komme  til  at  ligne  de  andre.  Han  tog 
sin  gamle  Alterbog  frem,  slog  op  i  den  og  mumlede 
noget,  mens  han  lod,  som  om  han  læste.  Halmen  stak 
ud  af  Næsen  paa  den  ene  Støvle  og  af  Hælen  paa  den 
anden.  Gruelig  saa  han  ud.  De  andre  kunde  naturligvis 
ikke  lade  være  med  at  lægge  Mærke  til  denne  besyn- 
derlige Rejsekammerat,  hvem  ingen  kendte.  De  tittede 
over  hans  Skulder  i  Bogen,  som  Anders  holdt  bagvendt, 
hvad  der  jo  kunde  være  ham  ligegyldigt,  da  han  aldrig 
kunde  læse  et  Kvidder.  Men  de  andre  kunde  heller 
ikke  forstaa  et  Muk  af  Bogen,  og  saa  fik  de  en  farlig 
Respekt  for  ham  og  tænkte,  han  var  hundrede  Gange 
klogere  end  de. 

Da  nu  Skibet  omsider  kom  til  København,  spadserede 
alle  Præsterne  og  Provsterne  og  Bisperne  op  paa  Slot- 
tet, hvor  der  allerede  var  en  Mængde  af  dem  fra  de 
andre  Landsdele,  som  laa  nærmere,  hvorfor  de  var 
kommen  først  Men  Kongen  vilde  ikke  begynde,  før 
Jyderne  var  der.  Allerførst  skulde  de  ny  have  noget 
at  spise;  det  kunde  de  trænge  til  ovenpaa  den  lange 
Rejse,  mente  Kongen.  Og  skønt  de  andre  naturligvis 

havde  faaet  Mad  den  Gang  de  kom,  satte  de  sig  gla- 
delig straks  til  Bords  igen  med  Jyderne,  for  der  var 
Mad  nok,  og  det  var  jo  ikke  hver  Dag,  de  var  til  Taf- 
fel hos  Kongen.  For  Enden  af  Bordet  i  den  store  Sal 
sad  Kongen.  Saa  kom  Bisperne,  saa  Provsterne  og  saa 
Præsterne  i  en  lang  Række.  Allernederst  ved  Køkken- 
døren sad  Anders  Bost,  fordi  han  var  saa  luvslidt. 

Saa  begyndte  Spisningen.  Ind  kom  den  nederste  Kok 
med  den  første  Ret  Mad  paa  et  stort  Fad.  Idet  han  gik 
forbi  Anders,  sagde  denne  hen  for  sig  selv: 
„Se  saa  .  .  .  der  har  vi  allerede  den  første." 
Kokken  hørte  det  godt.  Da  han  kom  ud  i  Køkkenet 
igen,  sagde  han: 

Jeg  tør  ikke  mere  gaa  ind.  Allernederst  ved  Bordet, 
lige  indenfor  Døren,  sidder  der  en  væmmelig,  gammel, 
fillet  Præst.  Han  saa  saa  underligt  paa  mig  og  sagde: 
der  har  vi  allerede  den  første." 

Saa  maatte  den  anden  Kok  ind  med  den  anden  Ret 
Mad,  siden  den  nederste  ikke  turde.  Men  ligesom  han 
traadte  ind  ad  Døren,  saa  Anders  paa  ham  og  sagde: 
„Der  har  vi  Gud  hjælpe  mig  allerede  den  anden." 
Ligbleg  og  skælvende  paa  alle  Lemmer  kom  Kokken 
ud  i  Køkkenet  og  fortalte,  hvad  der  var  hændt,  og 
sagde  at  ingen  Djævel  skulde  faa  ham  til  at  gaa  ind  i 
Salen  igen.  Saa  maatte  Overkokken  selv  til  det,  siden 
der  ikke  var  flere  end  de  tre.  Og  ligesom  han  kommer 
ind  ad  Døren  med  den  tredje  Ret  paa  Fadet,  folder 
Anders  sine  Hænder  og  sagde  ligesom  før: 

„Tænkte  jeg  det  ikke  nok!  nu  kommer  den  tredje." 
Overkokken  var  lige  ved  at  tabe  Fadet  af  Forskræk- 
kelse, men  han  holdt  da  Kontenancen  og  bød  rundt, 
og  de  tog  allesammen  godt  for  sig  af  Varerne.  Da  saa 
han  var  færdig  og  skulde  til  at  gaa  ud,  gav  han  i  al 

Hemmelighed  Anders  et  Puf  for  at  varsko  ham  om,  at 
han  skulde  følge  med  ud,  hvad  Anders  ogsaa  gjorde, 
uden  at  nogen  lagde  Mærke  til  det,  over  det  at  der  var 
saa  gruelig  mange  i  Salen.  Da  de  var  kommen  ud  i 
Køkkenet,  begyndte  alle  tre  Kokke  at  græde  og  jamre 
paa  det  grueligste  og  falde  Anders  for  Fode.  Han  for- 
stod ikke  et  Ord  af  det,  men  tænkte,  Forklaringen  kom 
nok,  og  holdt  sin  Mund,  til  de  selv  talte.  Omsider  stod 
da  ogsaa  Overkokken  op,  tørrede  sine  Øjne  og  sagde: 

Ja,  jeg  kan  jo  nok  mærke,  at  du  ved,  hvor  Konge- 
datterens Guldkæde  er  bleven  af." 

„Ja,  det  er  da  rimeligt  nok,a  svarede  Anders.  „Det 
er  jo  det,  jeg  er  rejst  til  København  for.44 

„Det  er  jo  mig  og  de  to  andre  Kokke,  som  har  ta- 
get den,"  sagde  Overkokken.  „Hvis  Kongen  faar  det 
at  vide,  bliver  han  umaadelig  vred.  Vi  bliver  maaske 
hængt,  eller  kommer  i  det  allermindste  i  Blaataarn  for 
Livstid.  Hvis  nu  du  vil  hjælpe  os,  saa  ingen  faar  vores 
Forbrydelse  at  vide,  saa  vil  vi  give  dig  fem  Hundrede 
Daler. a 

Ja,"  sagde  Anders.  „Det  lyder  jo  rimeligt  nok.  Men 
det  er  vist  det  raadeligste,  at  I  ogsaa  flyer  mig  Kæden.44 

Den  fik  han  da  og  Pengene  med.  Han  talte  dem  to 
Gange  efter,  og  de  var  rigtige  nok.  Saa  spurgte  han, 
hvis  den  store,  sortbrogede  Hund  var,  der  gik  i  Slots- 
gaarden.  Ja,  det  var  da  Biskoppen  af  Ribes.  Saa  spurgte 
Anders,  om  ikke  de  havde  noget  Brøddejg.  De  havde 
et  helt  Fad  fuldt,  som  stod  oppe  paa  Hylden,  og  som 
de  langede  ham  ned,  uden  at  de  kunde  begribe,  hvad 
han  vilde  med  det.  Men  Anders  tog  et  godt  Stykke  af 
Dejgen,  æltede  Kæden  ind  i  det  og  kastede  det  ned  i 
Gaarden  til  Hunden,  som  slugte  det  lige  med  det 
samme. 

„Nu  er  den  Historie  i  Orden,"  sagde  han.  „Resten 
skal  jeg  nok  sørge  for." 

Han  nikkede  til  Kokkene,  raslede  fornøjet  med  de 
fem  Hundrede  Daler,  han  havde  i  Lommen,  og  gik  ind 
i  Salen  igen  til  de  andre  Præster.  De  havde  nu  imid- 
lertid spist  op,  alt  hvad  der  var,  og  da  der  ikke  var 
mere  og  heller  ikke  kom  mere,  bød  Kongen  dem  Vel- 
bekomme og  sagde  til  dem: 

„I  ved  jo  nok,  hvorfor  jeg  har  ladet  Jer  kalde  her- 
over. Nu  har  I  faaet  saa  meget  at  spise  og  drikke  som 
I  kan  aarke,  og  nu  er  det  mit  Ønske  og  min  Befaling, 
at  I  siger  mig,  hvor  min  Datters  kostbare  Guldkæde 
er  bleven  af.  Da  I  er  saa  kloge  og  ved  Besked  om 
alle  Hemmeligheder  i  Himlen,  saa  tænker  jeg,  det  maa 
være  Jer  en  smal  Sag  at  klare  saadan  en  lille  Hemme- 
lighed paa  Jorden." 

Da  Kongen  havde  sagt  det,  stod  de  allesammen  og 
hang  med  Næbbet,  og  der  var  ingen,  som  sagde  noget, 
for  der  var  ingen,  som  vidste  noget.  Kongen  saa  vredt 
fra  den  ene  til  den  anden,  og  tilsidst  tog  da  Biskoppen 
af  Ribe  Ordet  og  sagde: 

„Vi  takker  allesammen  Deres  Majestæt  for  den  gode 
Mad.  Det  er  ogsaa  rigtigt  nok,  at  vi  ved  Besked  om 
al  Ting  i  Himlen  og  paa  Jorden.  Men  ingen  af  os  kan 
sige,  hvor  Prinsessens  Guldkæde  er  bleven  af.  Den 
Slags  Hemmeligheder  kan  ingen  Mennesker  raade. 
Derfor  maa  Deres  Majestæt  have  os  meget  undskyldt 
i  denne  Sag." 

Hermed  vilde  Kongen  imidlertid  ikke  paa  nogen 
Maade  lade  sig  nøje.  Han  spurgte  dem  allesammen  én 
efter  én,  og  allesammen  gav  de  samme  Besked  som 
Biskoppen  af  Ribe,  at  det  vidste  de  ingen  Ting  om. 
Tilsidst  kom  Turen  til  Anders. 

Ja,  du  ved  naturligvis  heller  ingen  Ting,"  sagde 
Kongen. 

„Det  ved  jeg  da  rigtignok,"  svarede  Anders.  Jeg 
maatte  da  have  studeret  gruelig  lidt,  om  ikke  jeg  vid- 
ste, hvor  Prinsessens  Guldkæde  var.a 

„Det  kalder  jeg  talt  som  en  lærd  og  fornuftig  Mand," 
sagde  Kongen  og  gned  sig  fornøjet  i  Hænderne.  „Men 
hvor  er  den  da?a 

Alle  Bisperne  og  Provsterne  og  Præsterne  stimlede 
nu  sammen  om  Anders  og  stirrede  spændt  paa  ham. 
Og  Anders  gik  hen  til  Vinduet  og  pegede  ned  i  Gaarden. 

„Prinsessens  Guldkæde  er  i  den  sortbrogede  Hund, 
som  gaar  dernede,"  sagde  han. 

„I  min  Hund,"  skreg  Biskoppen  af  Ribe.  „Hvad  er 
nu  det  for  Snak.  Hvordan  skulde  Prinsessens  Guld- 
kæde komme  i  min  Hund!" 

Ja  det  kommer  nu  ikke  mig  ved,"  sagde  Anders. 
„Men  Kæden  er  i  Hunden." 

Kongen  gav  nu  straks  Befaling  til  at  slagte  Hunden, 
og  da  Kæden  rigtig  fandtes,  blev  der  almindelig  For- 
bavselse, men  ingen  blev  saa  lang  i  Ansigtet  som  Bi- 
skoppen af  Ribe.  Kongen  roste  Anders  i  høje  Toner 
og  spurgte,  om  han  havde  et  lille  Kald,  for  det  syntes 
han,  han  saa  ud  til.  Anders  maatte  da  sige,  at  han  i 
Grunden  slet  ingen  Kald  havde,  men  saa  lovede  Kon- 
gen ham,  at  han  skulde  faa  det  første,  der  blev  ledigt, 
og  foreløbig  skulde  han  da  gaa  hen  til  hans  Skrædder 
og  faa  sig  et  Sæt  nyt  Tøj,  for  det  trængte  han  haardt 
til.  Anders  takkede  og  var  ikke  sen  til  at  adlyde.  Saa 
rejste  han  hjem  til  Dorthe  og  fortalte  hende,  hvad  der 
var  hændt  Hun  kunde  jo  ikke  rigtig  tro  ham.  Men  de 
nye  Klæder  kunde  hun  da  se,  og  de  fem  Hundrede 
Daler,  og  saa  kunde  det  jo  være,  Resten  kom  ogsaa. 

„Inden  Aaret  er  omme,  er  du  Præstekone,"  sagde 
Anders.  „Det  kommer  sig  bare  over,  at  jeg  forbød  dig 
at  kaste  Munderingen  bort,  som  du  vilde  i  din  Ufor- 
stand." 

Nogle  Maaneder  efter  døde  Præsten  i  Ry  Kirke, 
som  var  en  udmærket  Mand  i  alle  Maader.  Da  Anders 
Bost  fik  det  at  vide,  tog  han  sin  nye  Præstekjole  paa, 
som  han  havde  faaet  af  Kongen  og  begav  sig  øjeblik- 
kelig til  København  for  at  søge  Embedet.  Kongen  gav 
ham  det  ogsaa  lige  med  det  samme,  og  saaledes  var 
Dorthe  bleven  Præstekone,  som  hun  havde  drømt  om, 
den  Dag  hun  kørte  fra  Horsens  med  Pibekraven  paa 
Skødet.  Glad  var  hun  jo,  men  ogsaa  bekymret  for, 
hvordan  det  skulde  gaa  Anders,  som  aldrig  havde 
gaaet  i  den  sorte  Skole  og  hverken  kunde  læse  eller 
skrive.  Men  Anders  selv  var  rolig  og  ved  godt  Mod. 
Han  solgte  sit  Sted  og  sine  Stude  og  Kreaturer,  købte 
sig  et  Par  Heste,  og  hvad  der  ellers  hører  til  en  Præst, 
og  drog  paany  til .  Horsens  med  Dorthe,  for  at  hun 
kunde  blive  udstyret  ret  og  rigeligt,  som  det  sømmer 
sig  en  Præstekone.  Derefter  begav  han  sig  trøstig  til 
sit  nye  Kald  og  blev  vel  modtagen  af  Beboerne,  der 
havde  hørt  om  hans  Eventyr  ved  Hoffet  i  København 
og  hans  store  Klogskab. 

Da  nu  Anders  skulde  præke  første  Søndag,  var  der 
stuvende  fuldt  i  Kirken,  som  rimeligt  var.  Alle  saa  for- 
ventningsfulde op  mod  den  nye  Præst,  der  stod  længe 
med  foldede  Hænder  som  hensunken  i  Bøn.  Derefter 
holdt  han  sin  Præken,  der  lød  saadan: 

Jeg  præker  ligesom  min  Formand  prækede,  jeg  præ- 
ker ligesom  min  Formand  prækede,  jeg  præker  ligesom 
min  Formand  prækede  .  .  ." 

Det  blev  han  ved  at  gentage  halvthundrede  Gange  i 

Træk,  og  da  han  havde  gjort  det,  sagde  han  Amen  og 
gik  ned  af  Prækestolen  med  en  Mine,  som  om  han 
havde  holdt  den  bedste  Præken  af  Verden.  Tilhørerne 
syntes  jo  nok,  det  var  noget  underligt  noget,  men 
tænkte,  der  maatte  vel  stikke  noget  under,  og  haabede 
at  føa  Forklaringen  næste  Søndag.  Men  næste  Søndag 
holdt  Anders  nøjagtig  den  samme  Præken  og  næste 
Søndag  igen  og  saaledes  fremdeles  hver  eneste  Søndag. 
Der  var  nogle  af  Menigheden,  som  ikke  var  rigtig  for- 
nøjede med  det,  og  saa  drog  da  tre  Mænd  til  Provsten 
og  sagde  til  ham,  at  de  ikke  var  glade  ved  den  nye 
Præst,  for  hans  Prækener  var  saa  underlige. 

„Er  de  det,a  sagde  Provsten,  som  var  en  rar  gam- 
mel Mand,  der  aldrig  flyttede  sig,  naar  han  kunde  blive 
siddende.  „Hvordan  præker  han  da?a 

Ja,  han  præker  ligesom  hans  Forgænger  prækede,*1 
sagde  Mændene. 

„Ih!  men  Gud  forbarme  sig,a  sagde  Provsten.  „Saa 
kan  I  sandelig  ikke  forlange  bedre.  Hans  Forgænger 
var  en  af  de  bedste  Præster  i  hele  Jylland.  Af  Sted 
med  Jer  og  skam  Jer,  fordi  I  har  ført  uretfærdig  Klage 
over  Jeres  Præst." 

JHan  vilde  ikke  høre  et  Muk  mere,  og  Mændene 
maatte  gaa  med  den  Besked.  Anders  prækede,  som  han 
plejede.  Men  efterhaanden  kom  der  flere  og  flere  Kla- 
ger frem  over  hans  Præstegerning,  og  tilsidst  fik  Kon- 
gen da  ogsaa  noget  at  høre  om  det.  Kongen  erklærede 
da,  at  det  egentlig  slet  ikke  undrede  ham,  for  Anders 
Bost  var  ganske  sikkert  for  højlærd  en  Mand  til  at 
være  simpel  Præst  Han  maatte  hellere  blive  Provst. 
Og  da  saa  kort  efter  den  gamle  Provst,  til  hvem  der 
var  klaget  over  Anders,  tog  sin  Afsked,  udnævnte 
Kongen  ham  til  hans  Efterfølger.  Saa  rykkede  Anders 

,  ind  i  Provstegaarden,  og  Dorthe  blev  Provstinde,  hvad 
hun  syntes  godt  nok  om.  Kun  var  hun  jo  lidt  bange 
for,  hvorledes  Anders  skulde  bestyre  Embedet,  saa 
ulærd  som  han  var.  Men  Anders  mente,  det  klarede 
sig  altsammen  nok,  som  det  hidtil  havde  gjort. 

Paa  den  Tid  var  det  nu  en  af  Provstens  allervigtig- 
ste Bestillinger,  at  han  skulde  overhøre  Studenterne, 
inden  de  kunde  blive  Præster.  Det  allerførste  Anders 
fik  at  bestille,  var  da  ogsaa  at  overhøre  Studenter.  Det 
skulde  gaa  for  sig  i  Horsens,  og  da  Dagen  kom,  bød 
Anders  sin  Karl,  som  hed  Per,  sætte  Hestene  for  og 
køre  af  Sted.  Som  nu  de  kørte  henad  Vejen  mødte  de 
en  Pige,  som  havde  en  Kat  i  sin  Kurv.  Pigen  stod 
stille  og  nejede  pænt,  da  hun  saa  Provsten. 

„Katikurvi,"  sagde  Anders. 

„Prrr!"  sagde  Per  og  holdt  Hestene  an.  „Med  For- 
lov ..  .  jeg  hørte   ikke  rigtig,  hvad  Provsten  sagde." 

„Kør  du  kun  til  lille  Per,"  sagde  Anders,  „og  bryd 
dig  om  ingen  Ting.  Jeg  er  bare  ved  at  studere  en 
Smule." 

Per  tænkte,  hans  Herre  da  var  en  farlig  lærd  Mand, 
og  saa  kørte  de  videre.  Men  bedst  som  de  kørte,  traf 
det  sig,  at  en  Gren  slog  Provsten  over  Munden. 

„Kvistipomundo,"  sagde  Anders. 

„Prrr!a  sagde  Per  og  holdt  Hestene  an.  „Med  For- 
lov, var  der  noget  Provsten  vilde?" 

„Kør  du  kun  til,  lille  Per,"  sagde  Anders,  „og  bryd 
dig  aldrig  om  mig.  Jeg  studerer  bare  lidt,  som  det  kan 
falde  sig,  at  ikke  Tiden  gaar  til  Spilde." 

De  kørte  videre,  og  Per  kunde  ikke  noksom  være 
stolt  over  sin  kloge  Herre.  Ret  som  det  nu  var,  kom 
de  forbi  en  Ko,  der  stod  og  løftede  Halen  og  lod  sit 
Vand. 

„Kopissisanto,"  sagde  Anders. 

„Prrr!"  sagde  Per  og  holdt  Hestene  an  med  et  Ryk, 
saa  nær  baade  han  og  Provsten  var  gaaet  bagover. 
„Jeg  kunde  ellers  ikke  høre,  hvad  Provsten  sagde." 
.  „Kør  du  kun  til,  lille  Per,a  svarede  Anders.  Jeg 
studerer  immer  en  Smule  ...  du  skal  aldrig  bryde 
dig  det  bitterste  derom.  Det  er  alligevel  noget,  du  ikke 
forstaar." 

Saa  kørte  de  ind  i  Horsens,  og  Per  knejsede  paa 
Bukken,  saa  stolt  han  var  af  at  være  saa  lærd  en 
Mands  Kusk.  Men  Anders  saa  dybsindig  og  lærd  ud 
og  hilste  bare  med  tre  Fingre  til  Hatten,  naar  de  hilste 
ham  paa  Gaden.  Studenterne  var  allerede  komne  for 
længe  siden  og  ventede  i  Angst  og  Spænding  paa, 
hvordan  det  mon  vilde  gaa  dem  for  Provsten,  som 
havde  Ord  for  at  være  saa  gruelig  lærd  og  streng. 
Der  var  da  ogsaa  dækket  et  smukt  Bord  til  ham,  for 
de  mente,  han  skulde  blive  mildere,  naar  han  først 
havde  faaet  Maven  i  Ro,  og  han  havde  jo  kørt  en  lang 
Vej  fra  Morgenstunden  af.  Men  Anders  var  ikke  af 
den  Slags.  Han  forlangte,  at  de  straks  skulde  begynde 
paa  Overhøringen  og  begærede,  at  den  dygtigste  Stu- 
dent skulde  træde  først  frem.  Det  gjorde  han  da  ogsaa 
og  bukkede  meget  dybt  for  Anders,  som  saa  vredt  og 
fornemt  paa  ham  og  lod  ham  staa  en  lang  Tid  og 
ryste  i  Bukserne.  Omsider  oplod  han  sin  Mund  og 
sagde: 

wDu  vil  altsaa  være  Præst?  Du  ser  mig  ellers  ikke 
ud  til  at  kunne  ret  meget.  Men  jeg  skal  være  naadig 
imod  dig.  Kan  du  sige  mig,  hvad  betyder  Katikurvi?" 

Studenten  ledte  i  sin  Hukommelse,  men  kunde  ikke 
huske  det  allermindste  om  det  Ord,  ja  han  var  temme- 
lig vis  paa,  at  han  aldrig  havde  hørt  det  før.  Angstens 

Sved  sprak  af  hans  Pande,  og  han  begyndte  at  græde, 
mens  Provsten  saa  mere  og  mere  fornem  ud.  Men  sige 
noget  kunde  han  ikke. 

Ja,"  sagde  Anders.  „Det  er  et  af  mine  allermindste 
Spørgsmaal,  jeg  har  givet  dig.  Kan  du  ikke  besvare 
det,  kan  du  lige  saa  godt  gaa  hjem  og  læse  om  igen. 
Den  næste." 

Den  arme  Student  gik  ud  og  fortalte  sine  Kamme- 
rater, hvordan  det  var  gaaet  ham.  Han  havde  faaet  et 
af  Provstens  allerletteste  Spørgsmaal,  og  det  vidste 
han  ikke  sine  levende  Raad  til  at  besvare.  Rystende  af 
Angst  gik  den  næste  ind,  og  ham  gik  det  akkurat  lige- 
dan. Anders  spurgte  ham,  om  han  kunde  sige  ham, 
hvad  Kvistipomundo  betød,  og  det  havde  Studenten 
ikke  Begreb  om.  Ud  kom  han,  aldeles  kasseret.  Den 
tredje  kom  ind  og  blev  spurgt  om,  hvad  Kopissisanto 
betød,  og  da  han  ikke  klarede  sig  bedre  end  de  andre, 
var  han  snart  færdig  og  blev  ligesom  de  sendt  hjem 
for  at  lære  om  igen.  Saa  satte  Anders  sig  til  Bords  og 
aad  al  den  Mad,  der  var,  alt  imens  han  lydelig  bekla- 
gede sig  over,  saa  slet  forberedte  Studenterne  var.  Der- 
efter kørte  Per  ham  hjem  til  Provstegaarden,  og  Dor- 
the og  hele  Horsens  talte  i  fjorten  Dage  ikke  om 
andet  end  om  den  lærde  og  strenge  Hr.  Provst 

Imidlertid  prækede  Anders,  som  han  plejede,  og 
Folk  blev  mere  og  mere  misfornøjede  med  hans  Præ- 
ken, for  han  sagde  aldrig  nogensinde  andet  end  det 
samme.  Det  var  ogsaa  rent  galt  med  Studenterne,  for 
han  gav  dem  bestandig  de  samme  Spørgsmaal,  som 
ingen  kunde  svare  paa,  og  saa  forkastede  han  dem. 
Der  kom  flere  og  flere  Klager  over  Provsten,  og  de 
kom  ogsaa  Kongen  for  Øre.  Og  da  der  tilsidst  blev 
ligefrem  Mangel  paa  Præster  der  i  Egnen,  fordi  Anders 

kasserede  dem  allesammen,  og  Klagerne  blev  mere  og 
mere  højlydte,  besluttede  Kongen,  at  han  selv  vilde 
rejse  over  og  høre  Anders  præke  og  overhøre  Stu- 
denterne for  selv  at  se,  hvorledes  det  hang  sammen. 

Da  Budskabet  herom  kom  til  Præstegaarden,  daanede 
Dorthe  ligefrem  af  Forskrækkelse,  for  hun  tænkte,  at 
nu  maatte  det  endelig  gaa  galt.  Ikke  heller  var  Anders 
videre  glad  ved  det,  men  han  lod  sig  ikke  mærke  med 
noget.  En  Stund  gik  han  for  sig  selv  og  tænkte  over 
det,  og  saa  gik  han  til  sin  Degn,  der  for  Resten  var 
en  lige  saa  lærd  Mand  som  han  selv.  Han  gav  ham 
en  Hoben  Penge,  for  at  han  skulde  hjælpe  ham  med 
at  save  Prækestolen  over,  saa  den  var  ganske  løs.  Det 
gjorde  Degnen  da  ogsaa,  og  da  Dagen  oprandt,  var 
Anders  ved  godt  Mod  og  trøstede  Dorthe  paa  det 
bedste.  Naturligvis  var  Kirken  saa  fuld,  som  den  aldrig 
havde  været  før.  For  alle  vilde  jo  se  Kongen  og  hans 
prægtige  Følge,  og  de  var  jo  ogsaa  spændte  paa,  om 
Provsten  i  Dag  vilde  holde  den  samme  Præken,  som 
han  plejede.  Lige  nedenunder  Prækestolen  sad  syv 
Studenter,  som  Anders  skulde  overhøre,  naar  Præke- 
nen var  endt. 

Da  nu  Kongen  var  kommen  og  havde  taget  Plads, 
besteg  Anders  Prækestolen.  Først  stod  han  længe  hen- 
sunken i  Bøn,  som  han  plejede,  og  Kongen  tænkte,  at 
from  var  han  da  i  alle  Fald.  Men  derefter  opløftede 
han  sit  Hoved  og  sagde: 

„I  Dag  skal  jeg  præke  for  Eder,  saaledes  at  Kirken 
skal  revne  og  Prækestolen  styrte  ned." 

I  det  samme  slog  han  med  sine  Hænder  saa  haardt 
i  Prækestolen,  at  den  styrtede  ned  og  knuste  de  syv 
Studenter,  saa  der  ikke  var  Liv  mere  skabt  i   dem 
Selv  laa  han  dernede  mellem  Stumperne  og  gav  sig 


80  ANDERS   BOST 


ynkelig,  saa  forslaaet  har\  var.  Men  Kongen  og  hans 
Følge  og  hele  Menigheden  styrtede  ud  saa  hovedkulds, 
at  de  var  nærved  at  trampe  hinanden  ihjel  af  Angst 
for  at  Kirken  skulde  revne  ligesom  Prækestolen  var 
falden  ned.  Provsten  krøb  frem  af  Stumperne  og  kla- 
gede over,  at  han  havde  slaaet  sig  saadan,  at  han  umu- 
lig kunde  føre  Gudstjenesten  til  Ende  den  Dag,  hvilket 
bedrøvede  ham  dybt,  eftersom  han  havde  glædet  sig 
saadan  til,  at  Kongen  skulde  høre  hans  Præken,  som 
han  havde  indstuderet  saa  omhyggeligt  Men  Kongen 
sagde,  at  det  gjorde  ingen  Ting.  Og  da  han  nok  for- 
stod, at  Anders  var  alt  for  lærd  en  Mand  til  at  han 
kunde  være  Præst,  gjorde  han  ham  til  Biskop  i  Ribe 
lige  med  det  samme. 

Saa  var  Dorthe  Bispinde  og  førte  sig  med  stor  Vær- 
dighed. Og  Anders  nød  indtil  sin  Død  et  saadant  Ry 
for  Lærdom,  at  ingen  kunde  hamle  op  med  ham. 


DEN  KØNNE  MARIE 


Eventyrskrinet  6 


Der  levede  en  Gang  i  Sejling  en  Pige,  som  hed 
Marie,  fordi  hun  var  født  paa  Guds  Moders  Dag, 
og  som  var  langt  den  kønneste  af  alle  Piger  i  Egnen. 
Hendes  Forældre  var  fattige  Husmandsfolk  og  døde 
begge  to,  mens  hun  var  Barn.  Søskende  eller  anden 
Slægt  havde  hun  ikke  noget  af.  Men  hun  var  elsket  af 
alle  for  sin  Skønheds  Skyld,  og  der  var  ikke  den  Karl 
i  Sognet,  han  viide  jo  prist  sig  lykkelig,  om  Marie  vilde 
give  ham  sin  Tro.  Imidlertid  vendte  hun  det  døve  Øre 
til,  naar  de  bejlede,  dansede  og  sang  og  mente,  det 
kunde  altid  være  tids  nok  at  tænke  paa  Ægteskab. 

Hun  tjente  i  Sognefogdens  Gaard,  og  blandt  alle 
hendes  Bejlere  var  hendes  Husbonds  Søn  den,  som 
stod  hendes  Hjerte  nærmest,  ligesom  han  da  ogsaa  var 
baade  den  kønneste  og  den  rigeste. 

Hans  hed  han,  og  tidlig  og  silde  var  han  om  hende 
og  rakte  hende  en  Haand  til  Hjælp,  naar  han  kunde. 
Aldrig  fik  hun  Lov  at  drage  en  Spand  Vand  af  Brøn- 
den, naar  han  var  i  Nærheden,  eller  hente  Ved  eller 
gøre  noget  andet  af  det  udendørs  Arbejde,  som  paalaa 
hende.  De  røde  Baand,  hun  havde  paa  sin  Hue,  kom 
fra  ham  og  ligesaa  de  blanke  Sko,  hvori  hun  traadte 
Dansen  i  Lunden.  Sognefogden  saa  det  og  kunde  natur- 
ligvis nok  ønsket  en  rigere  Brud  til  sin  eneste  Søn. 
Men  han  holdt  lige  saa  meget  af  Marie  som  alle  de  an- 
dre og  lod  Tingen  gaa  sin  Gang. 

Saa  var  det  en  Aften  i  Høhøstens  Tid.  Hans  traf 
Marie  alene  og  trængte  ind  paa  hende,  at  hun  skulde 
sige  ja  til  hans  Frieri.  Han  havde  jo  forlængst  mærket, 
at  hun  led  ham  bedre  end  de  andre,  og  han  vilde,  de 
skulde  komme  sammen,  mens  de  var  unge. 

Hun  svarede  som  ellers,  lystigt  og  undvigende,  sagde 
det  var  tids  nok  og  andet  mere  af  den  Slags.  Men  han 
holdt  hende  fast  ved  hendes  Hænder,  saa  hun  ikke 
kunde  slippe,  og  krævede  bestemt,  at  hun  skulde  sige 
ham  Grunden,  hvorfor  hun  afslog  hans  Bejlen,  siden 
hun  dog  led  ham  godt. 

Da  saa  Marie  paa  ham  med  helt  alvorlige  Øjne,  brød 
pludselig  ud  i  Graad  og  sagde: 

Jeg  skal  sige  dig  det.  Det  kommer  sig  alene  deraf, 
at  jeg  frygter  for  at  føde  Børn.  Jeg  vilde  visselig  dø, 
om  den  Rædsel  og  Smerte  kom  over  mig.  Kan  du  sige 
mig  et  Middel,  hvorved  jeg  kan  slippe  for  Pinen,  da 
er  jeg  din  i  samme  Stund  og  ingen  andens." 

Ved  den  Besked  blev  den  unge  Karl  overmaade  be- 
drøvet. For  det  vidste  han  da,  at  det  var  Guds  Be- 
taling, at  Kvinden  skal  føde  sine  Børn  med  Smerte. 
Og  han  kunde  ikke  tænke  sig,  hvorledes  han  skulde 
fri  sin  Kvinde  fra  det.  Jo  mere  han  tænkte,  des  mere 
sorgfuld  blev  han  og  henfaldt  tilsidst  ganske  i  Melan- 
koli. Hans  Fader,  Sognefogden,  bad  ham  da  foretage  en 
Rejse  for  at  sé,  om  det  ikke  kunde  hjælpe,  og  det  gik 
Hans  gerne  ind  paa,  idet  han  tænkte,  at  han  maaske  i 
fremmede  Egne  kunde  faa  det  eneste  at  vide,  som 
paany  kunde  gøre  ham  glad. 

Han  tog  da  Afsked  med  Marie,  som  græd  heftigt 
og  lovede  at  bie  trofast  paa  ham.  Hun  stod  ved  Sten- 
ten og  saa  efter  ham,  og  da  han  allerede  var  et  langt 
Stykke  borte,  vinkede  hun  ham  tilbage  og  løb  ham  i 
Møde  og  sagde: 

„Du  skal  ikke  drage  ud  i  Verden  med  den  halve 
Sandhed,  som  ikke  er  bedre  end  en  Løgn.  Og  mere 
sagde  jeg  dig  ikke  forleden.  Det  er  ikke  blot  Smerten, 
jeg  er  bange  for,  naar  jeg  skal  føde  mine  Børn.  Jeg 
frygter  allermest  for,  at  jeg  skal  miste  min  Skønhed, 
som  jeg  ikke  kan  leve  foruden." 

„Da  vilde  jeg  visselig  finde  dig  skønnere  for  hvert 
Barn,  du  skænkede  mig,"  svarede  han  sørgmodigt. 

Dertil  sagde  hun  intet,  men  hang  med  Hovedet  og 
græd.  Og  han  drog  bort,  tung  om  Hjertet,  men  endnu 
mere  fast  bestemt  end  før  paa  ikke  at  vende  tilbage, 
før  han  havde  fundet  det,  der  alene  kunde  skaffe  ham 
den,  han  elskede,  om  ellers  det  fandtes  i  Verden. 

Han  vandrede  langt  og  længe,  og  ingen  derhjemme 
hørte  fra  ham  i  baade  Aar  og  Dag. 

En  Aften  kom  han  til  en  By,  just  som  alle  Køerne 
var  samlede  paa  Malkningspladsen.  Pigerne  malkede  og 

sladrede  dertil.  Ingen  saa  ham,  dér  han  laa  og  hvilede 
sig  bag  en  liden  Busk,  og  han  tænkte  i  sin  Sorg 
mindst  paa  at  se  paa  dem  eller  belure  deres  Samtale. 

Da  raabte  alle  Pigerne  pludselig  op,  for  nu  var  de 
færdige  med  Malkningen.  De  bar  Spandene  med  den 
dampende  Mælk  i  Hob  og  satte  sig  i  Kreds  rundt  om 
for  at  bie,  til  Karlene  kom  og  hentede  dem  hjem.  Saa 
var  der  én,  som  raabte: 

„Vendela  fra  Rygen  skal  fortælle  os  noget  !a 

„Hvad  skal  jeg  fortælle?"  spurgte  Vendela,  som  var 
en  stor,  køn  Pige  med  sort  Haar  og  sorte  Øjne. 

„Fortæl  mig,  naar  min  Bryllupskerte  flammer," 
raabte  en. 

„Fortæl  mig,  hvordan  jeg  vinder  hans  Hjerte,"  raabte 
en  anden. 

„Fortæl  mig,  hvordan  jeg  føder  hans  Børn  uden 
Smerte,"  raabte  en  tredie. 

Da  vaagnede  Sognefogdens  Søn  af  sine  Tanker,  rejste 
sig  paa  Albuen  og  lyttede  og  saa  uden  at  blive  sét. 
Vendela  fra  Rygen  smilte,  slog  med  sin  smukke  Nakke 
og  sagde: 

„Hvordan  du  vinder  hans  Hjerte,  véd  du  vel  nok 
selv.  Og  det  er  en  daarlig  Pige,  som  ikke  kan  holde 
Bryllup  den  Dag,  hun  vil.  Hvordan  du  føder  dine 
Børn  uden  Smerte,  kan  jeg  vel  sige  dig.  Til  og  med 
hvordan  du  kan  bevare  din  Skønhed,  saa  du  bestandig 
er  ung  og  skøn  for  ham,  du  giver  din  Tro.  Men  det 
er  en  farlig  Hemmelighed,  Pige." 

„Fortæl,  fortæl,"  raabte  de.  „Vi  er  ikke  rædde!" 

„Da  maa  I  vide,"  sagde  Vendala,  „at  om  en  Pige 
vil  føde  sine  Børn  uden  Smerte,  da  skal  hun  udspænde 
mellem  fire  Kæppe  den  Hinde,  hvori  Føllet  er,  naar 
det  kastes,  og  krybe  derigennem  ved  Nymaane." 

Ligesom  hun  havde  sagt  det,  brød  Hans  frem  af  sit 
Skjul  og  stod  midt  i  Pigernes  Kreds.  De  skreg  op  i 
stor  Forfærdelse  over  den  fremmede  Mand.  Men  han 
greb  Vendela  i  Skuldrene  og  spurgte  med  brændende 
Øjne  og  skælvende  Røst: 

„Pige,  er  det  sandt,  som  du  siger?" 

„Det  er  sandt,"  sagde  Vendela  rolig. 

Han  udstødte  et  Fryderaab  og  løb  derfra.  Pigerne 
saa  maalløse  efter  ham,  men  Vendela  sprang  den  Vej, 
han  løb,  og  kaldte  ham  med  høje  Raab  tilbage. 

„Jeg  har  aldrig  sét  dig  før,  ved  ikke,  hvem  du  er,  og 
kender  ikke,  hvorfor  du  blev  saa  glad  over  det,  jeg 
fortalte,"  sagde  hun.  „Men  du  er  en  køn  Karl  og  skal 
ikke  gaa  herfra  uden  at  høre  Historien  til  Ende.  Du 
maa  da  vide,  at  om  en  Pige  gør,  som  jeg  sagde  før, 
da  fries  hun  vel  fra  Smerte  og  bevarer  sin  Skønhed. 
Men  hendes  første  Barn  bliver  en  Varulv,  om  det  er 
en  Dreng,  og  en  Mare,  om  det  er  en  Pige." 

„Tak  skal  du  have,"  sagde  han.  „Men  det  faar  være, 
som  det  er." 

Han  var  ikke  længe  om  at  naa  hjem  og  drog  straks 
Marie  til  Side  og  fortalte  hende,  hvad  han  havde  er- 
faret. Hun  hørte  paa  ham  med  bange  Øjne. 

„Marie,"  sagde  han.  „Visselig  behøver  du  ikke  at 
øve  nogen  Trolddom  for  min  Skyld.  Jeg  elsker  dig 
højt,  og  jeg  skal  være  ved  din  Side  og  lindre  dine 
Smerter,  naar  du  bliver  bespændt  med  Barn.  Og  alle 
Dage  vil  du  være  mig  det  dejligste  i  Verden,  selv  om 
du  med  Aarene  bliver  mindre  skøn  for  andre  Men- 
nesker. Men  vil  du  øve  Trolddommen,  da  vil  jeg  ogsaa 
være  dig  behjælpelig  dermed  og  dele  med  dig  Faren 
og  Sjælens  Fortabelse." 

Marie  rørtes  højlig  over  saa  stor  en  Elskov  og  kæm- 

pede  længe  med  sig  selv,  om  hun  skulde  underkaste 
sig  den  Lov,  Gud  har  sat  for  sin  Skabning  eller  fri  sig 
ved  den  farlige  Trolddom.  Hendes  Samvittighed  og 
Gudsfrygt  bød  hende  det  første,  men  hendes  Angst  var 
saa  stor,  at  hun  ikke  turde. 

Hun  bad  da  sin  Ven  skaffe  et  saadant  Skind,  som 
hun  skulde  bruge,  hvilket  han  havde  let  ved,  da  Sogne- 
fogdens brune  Hoppe  just  var  i  Fol.  To  Dage  efter  var 
det  Nymaane,  og  saaledes  forenede  alt  sig  til  at  frem- 
me hendes  Forehavende.  Hans  udspændte  Hinden  mel- 
lem fire  Pinde  paa  Engen  bag  Folehaven.  Og  just  som 
Midnatsklokken  slog  sine  tolv  Slag  i  Kirketaarnet,  krøb 
Marie,  nøgen  og  skælvende  af  Angst  og  Kulde,  igennem 
den. 

Kort  Tid  efter  stod  Brylluppet.  De  unge  Folk  flyt- 
tede ind  paa  Gaarden,  Sognefogden  havde  købt  til  dem, 
og  Tiden  kom,  da  Marie  skulde  føde. 

Hun  var  meget  bange,  og  hendes  Husbond  turde 
ikke  trøste  hende  med  at  minde  hende  om  Trolddom- 
men, efterdi  baade  han  og  hun  bestandig  frygtede  Føl- 
gerne af  det,  de  havde  gjort.  Men  Forløsningen  gik  saa 
let,  at  Jordemoderen  sagde,  hun  ingensinde  havde  op- 
levet noget  lignende.  Det  blev  endda  Tvillinger,  en 
Dreng  og  en  Pige. 

Marie  var  overmaade  glad  ved  sine  Børn.  Og  da 
de  ikke  i  nogen  Maade  var  anderledes  end  andre  Børn, 
og  i  Aarenes  Løb  voksede  til  og  blev  gode  og  kønne, 
glemte  hun  snart  ganske  Trolddommen. 

Men  hendes  Husbond  glemte  den  ikke.  Han  saa  paa 
Børnene  de  sammenvoksede  Øjenbryn,  som  er  Tegnet, 
hvorpaa  Maren  og  Varulven  kendes,  og  gruede  svarlig 
for  deres  Skæbne.  Imidlertid  talte  han  aldrig  derom 
for  ikke  at  gøre  sin  Hustru  urolig.  Men  det  var  aldrig 

ude  af  hans  Tanker,  og  just  fordi  han  bar  paa  Hemme- 
ligheden i  Løndom,  nagede  den  ham  saadan,  at  den 
omsider  kastede  ham  paa  Sottesengen. 

Da  han  mærkede,  at  hans  sidste  Time  var  kommen, 
bad  han  Marie  lukke  Døren  vel,  for  at  ingen  kunde  høre, 
hvad  de  talte  om.  Derefter  lod  han  hende  støtte  hans 
Hoved,  da  han  kun  talte  med  Besvær  og  sagde  til  hende : 

„Hør  nu  vel  efter,  hvad  jeg  siger  dig  Marie,  om  det 
ellers  skal  gaa  vore  Børn  vel,  for  det  er  det  sidste 
Ord,  der  kommer  af  min  Mund.  Al  Tid  har  jeg  bitter- 
lig angret,  at  min  svare  Elskov  lokkede  mig  til  at  be- 
gaa  den  gruelige  Synd,  du  nok  mindes.  Og  visselig  er 
vor  Søn  en  Varulv  og  vor  Datter  en  Mare.  Jeg  ser  det 
grant  paa  deres  sammenvoksede  Øjenbryn.  Naar  de 
bliver  voksne,  vil  det  sikkerlig  vise  sig,  hvilken  Brøde 
mod  dem,  vi  har  begaaet  for  at  tilfredsstille  vor  Kær- 
lighed.  Nu  er  det  min  Befaling  til  dig,  at  du  begiver 
dig  paa  Rejse  for  at  finde  den  Pige,  som  sagde  mig 
Raadet,  og  at  du  ikke  helmer,  før  du  har  fundet  hende. 
Du  skal  da  spørge,  om  der  ikke  findes  noget  Middel 
til  at  fri  dem  fra  Trolddom,  og  findes  det,  skal  du  af 
al  din  Formue  beflitte  dig  paa  at  gøre  godt  igen,  hvad 
vi  to  i  vor  Ungdom  har  forbrudt.  Men  gør  du  ikke 
dette,  da  skal  min  Forbandelse  være  over  dig.tt 

Da  han  havde  sagt  det,  udaandede  han  uden  at  høre 
hendes  Svar.  Hun  græd  heftigt,  fordi  hun  havde  elsket 
ham  højt.  Men  da  han  var  i  Jorden,  og  Børnene  tri- 
vedes godt,  glemte  hun  efterhaanden  ganske  det,  han 
havde  paalagt  hende,  og  som  hun  i  Begyndelsen  slet 
ikke  havde  kunnet  tænke  paa,  uden  at  Hjertet  stod 
stille  i  hendes  Bryst  af  Angst. 

Imidlertid  bedrog  hun  sig  saare,  naar  hun  mente,  at 
hendes  Børn  ikke  var  under  Trolddom. 

Da  de  unge  Folk  var  bleven  voksne,  opdagede  de 
snart,  hvordan  det  stod  til  med  dem.  Grebne  af  For- 
færdelse betroede  de  sig  til  hinanden.  Og  da  de  havde 
grædt  en  Stund  over  deres  fælles  Ulykke,  besluttede 
de  intet  at  sige  til  Moderen,  hvem  de  begge  elskede 
højt,  men  bære  det  Kors,  Gud  havde  paalagt  dem,  i 
Taalmodighed.  Ofte  talte  de  om,  hvorvidt  de  ikke  kunde 
finde  et  Middel,  som  kunde  fri  dem  af  Trolddommen, 
men  de  kendte  intet. 

Alt  som  Aarene  gik,  voksede  de  i  Skønhed  og  For- 
stand. Bevidstheden  om  den  Hemmelighed,  der  tyngede 
paa  deres  Liv,  gav  dem  et  forunderlig  tungsindigt  Ud- 
tryk i  deres  Øjne,  som  gjorde  dem  endnu  skønnere. 
Alle  Mennesker  elskede  dem.  Pigerne  saa  efter  den 
unge  Mand,  og  Karlene  bejlede  til  den  unge  Pige. 
Ingen  anede,  at  han  hver  Nat  paa  Slaget  tolv  forvand- 
ledes til  en  Ulv,  og  at  hun  ved  samme  Tid  blev  til 
en  graa  Kat.  Før  Solen  stod  op,  var  de  igen  i  deres 
menneskelige  Skikkelser. 

Saa  hændte  det  en  Nat,  at  Marie  ikke  kunde  sove. 
Hun  stod  op,  klædte  sig  paa  og  gik  ud  i  Haugen  med 
sagte  Fjed  for  ikke  at  vække  Børnene.  Det  var  hendes 
Agt  at  se  efter  noget  Tøj,  Pigerne  havde  hængt  til 
Tørre  i  Buskene.  Men  da  hun  kom  derhen,  hvor  hun 
skulde,  hørte  hun  Børnenes  Stemmer.  Forundret  over, 
hvad  det  vel  kunde  være,  som  havde  faaet  dem  ud  i 
Haugen  saa  sent,  skjulte  hun  sig  for  at  høre,  hvad  de 
talte  om. 

„Nu  er  Klokken  straks  tolv,a  sagde  Jens,  „og  jegskal 
i  min  Ham.  Gud  staa  mig  bi,  jeg  holder  det  snart  ikke 
længere  ud.  Og  hvordan  skal  det  gaa,  naar  jeg  faar  en 
Kvinde  kær  og  tager  hende  til  Hustru.  Véd  du,  at  det 
eneste  Middel  for  en  Varulv  til  at  blive  frelst  er,  om 

han  kan  komme  over  en  frugtsommelig  Kone,  dræbe 
hende,  rive  Fosteret  ud  af  hendes  Liv  og  drikke  dets 
Hjerteblod.  Om  jeg  nu  maatte  gøre  saadan  ved  min 
Hustru. a 

„Du  har  ingen  Hustru  og  ingen,  du  har  kær,a  sva- 
rede Anna.  „Du  kan  maaske  gaa  fri,  om  du  tager  dig 
i  Vare,  og  Gud  hjælper  dig.  Men  jeg  kan  sige  dig,  at 
Oluf  i  Nabogaarden  har  vundet  mit  Hjerte.  Jeg  kan 
ikke  leve,  uden  jeg  bliver  hans,  og  han  har  mig  kær 
igen.  Sig  mig,  hvad  skal  jeg  gøre?" 

I  det  samme  slog  Klokken  tolv.  Øjeblikkelig  for- 
vandledes Jens  til  en  Ulv,  som  løb  hylende  bort  gen- 
nem Haven.  Men  Anna  kastede  sine  Klæder,  tog  fat  i 
en  haaret  Vorte,  hun  havde  under  det  venstre  Bryst, 
og  trak  den  helt  over  sig  til  hun  stod  som  en  graa 
Kat,  der  mjavede  og  for  op  i  Æbletræet. 

Marie  daanede  af  Skræk,  og  da  hun  kom  til  sig  selv 
igen,  var  Børnene  borte.  Hun  flakkede  rundt  i  Haugen 
til  Solopgang  og  græd  og  bad  til  Gud,  at  han  dog  vilde 
aabenbare  hende,  hvordan  hun  skulde  fri  de  to  af 
Trolddommen.  Men  Gud  hørte  hende  ikke,  eller  hun 
forstod  ikke,  hvad  han  sagde. 

Da  hun  atter  kom  ind  i  Huset,  laa  Børnene  begge 
to  og  sov  i  deres  Senge.  Rolig  trak  de  Vejret,  men 
deres  Kinder  var  blege,  og  de  havde  blaa  Ringe  under 
Øjnene.  Bedrøvet  stod  Marie  og  saa  paa  dem,  og  i 
samme  Nu  randt  det  hende  i  Hu,  hvad  hendes  Mand 
havde  befalet  hende,  og  hvad  hun  til  denne  Dag  havde 
glemt.  Glad  foldede  hun  Hænderne  og  takkede  Gud. 
Hun  besluttede  samme  Dag  at  rejse  ud  i  Landet  for 
at  finde  Vendela  fra  Rygen  og  tænkte,  hun  atter  kunde 
vinde  Fred  i  sin  Sjæl. 

Imidlertid  gik  Dagen,  og  den   næste   med    og   fler 

endnu,  inden  hun  kom  af  Sted,  fordi  hun  syntes,  hun 
havde  saa  mange  Ting  at  ordne,  før  den  lange  Rejse, 
fra  hvilken  hun  ikke  vidste,  naar  hun  kom  tilbage.  Just 
da  friede  Naboens  Oluf  til  Anna  og  fik  hendes  Ja.  De 
gik  til  Moderen,  og  hun  gav  sit  Samtykke  paa  den 
Betingelse,  at  de  biede  med  Brylluppet,  til  hun  var 
vendt  hjem  fra  en  Rejse,  hun  nødvendigvis  maatte  gøre. 
Jens  tilbød  at  drage  af  i  hendes  Sted,  men  derom  vilde 
hun  intet  høre. 

Natten  før  hun  skulde  af  Sted,  vaagnede  Oluf  i  en 
grulig  Angst  og  Pine.  Han  syntes,  der  sad  nogen  paa 
hans  Bryst  med  knugende  Vægt  og  holdt  ham  for 
Munden,  saa  han  ikke  kunde  faa  Vejret  Han  vilde 
skrige,  men  kunde  ikke.  Han  vilde  aabne  Øjnene,  men 
det  var  ham  plat  umuligt.  Omsider  fik  han  det  ene  Øje- 
laag  saa  vidt  op,  at  han  saa,  der  sad  en  graa  Kat  paa  hans 
Bryst.  Han  tog  da  sin  Kniv  og  stak  den  i  Kattens  Liv. 

I  det  samme  lød  der  et  fortvivlet  Skrig.  Han  var 
befriet  fra  Trykket,  og  da  han  fik  Øjnene  op  og  lettet 
sig  i  Sengen,  saa  han,  at  der  tvers  over  ham  laa  Liget 
af  en  ung  og  dejlig  Kvinde.  Han  var  ikke  længe  om 
at  opdage,  at  det  var  Anna,  som  han  elskede,  og  ud- 
stødte et  Skrig,  som  vækkede  hele  Huset  Men  hans 
Fortvivlelse  var  til  ingen  Nytte.  Hun  var  og  blev  død. 
Blodet  vældede  ud  af  hendes  hvide  Bryst.  Han  havde 
selv  dræbt  hende. 

Da  Ulykken  rygtedes,  opstod  der  stor  Forfærdelse  i 
den  ganske  By.  Alle  kom  løbende  og  spurgte  og  saa. 
De  maatte  binde  Brudgommens  Hænder,  for  at  han 
ikke  skulde  gøre  en  Ulykke  paa  sig  selv,  og  han 
mistede  sin  Forstand  og  fik  den  aldrig  siden.  Jens  sad 
og  stirrede  paa  Søsterens  Lig  og  veg  ikke  derfra. 
Marie  vred  sine  Hænder  i  taareløs  Klage. 

Da  ng  Jordefeerden  var  forbi,  begyndte  de  at  snakke 
i  Byen  om,  hvordan  det  vel  kunde  være  gaaet  til. 
Ingen  vidste  den  rigtige  Forklaring,  men  det  tænkte 
alle,  at  der  maatte  være  Trolddom  med  i  Spillet.  De 
saa  paa  Marie,  og  de  saa  paa  Jens,  som  aldrig  mere 
talte  til  nogen,  men  gik  stille  omkring  med  et  tungt 
Blik.  Præsten  kom  ogsaa  og  spurgte,  men  Marie  sagde 
ham  ingenting.  Hun  vilde  hellere  ladet  sig  sønderrive 
af  vilde  Heste  end  betro  en  fremmed  den  gruelige  Synd, 
hun  havde  begaaet  Saa  læste  han  over  Huset  og  over 
hende  og  over  Jens,  og  det  sagde  hun  Tak  til  og  bøjede 
sig  under  de  hellige  Ord  med  foldede  Hænder  og  et 
ydmygt  Hjerte. 

Dagen  efter  at  Præsten  havde  været  der,  tog  hun 
Jens  for  sig  og  talte  ham  saaledes  til: 

„Du  skal  vide  det  min  Søn,  at  naar  din  Søster  saa 
ynkelig  maatte  omkomme,  og  du  hver  Nat  lider  ilde 
af  Trolddom,  da  er  Brøden  min,  og  min  alene.  Og  jeg 
er  ikke  uforvarende  Skyld  deri.  Jeg  har  gjort  det  med 
fuld  Bevidsthed,  alene  for  at  slippe  for  den  Pine,  det 
vilde  voldt  mig  at  sætte  Eder  ind  i  Verden,  og  for  at 
bevare  mit  kønne  Ansigt.  Havde  jeg  anet,  hvor  højt 
jeg  skulde  komme  til  at  elske  Eder,  da  havde  jeg 
visselig  gerne  døjet  al  Verdens  Kval  for  Eder.  Og 
havde  jeg  vidst,  hvor  trofast  Eders  Faders  Elskov  var, 
da  havde  jeg  ikke  heller  for  min  Forfængeligheds  Skyld 
tænkt  paa  at  bevare  mit  smukke  Ansigt.  Gud  straffede  mig 
da  ogsaa  med  at  tage  ham  fra  mig  i  en  ung  Alder,  som 
han  nu  har  straffet  mig  med  Annas  Død.  Men  alt  det 
er  nu  for  sent  Jeg  har  kun  dig  igen,  og  jeg  vil  gøre, 
hvad  jeg  formaar  for  at  frelse  dig  fra  Trolddommen." 

Derefter  fortalte  hun  ham  det  altsammen,  som  det 
var  gaaet  til,  og  fortav  ikke  det  mindste. 

Eventyrekrfoet  7 

„Da  nu  din  Fader  døde,"  sagde  hun  tilsidst,  „var 
hans  sidste  Ord  i  denne  Verden,  at  jeg  straks  skulde 
drage  af  Sted  for  at  finde  den  Kvinde,  som  havde  lært 
ham  Trolddommen  og  af  hende  erfare  et  Middel  til  at 
hæve  den.  Han  beskrev  mig  omstændeligt,  hvordan 
hun  saa  ud.  Vendela  fra  Rygen  hed  hun.  Men  jeg  op- 
satte det  bestandigt,  fordi  det  kom  mig  for,  at  I  var 
friske  og  skønne  begge  to,  saa  det  kunde  hænde,  at 
Trolddommen  ikke  havde  virket  Jeg  Daare,  som  troede, 
at  man  kan  bedrage  Djævlen.  Saa  overraskede  jeg  jer 
en  Nat,  mens  I  talte  sammen  i  Haugen,  og  saa  med 
mine  egne  Øjne,  hvorledes  Trolddommen  kom  over 
Eder,  saa  du  forvandledes  tir  en  glubende  Ulv  og  din 
salige  Søster  til  en  graa  Kat.  Da  besluttede  jeg  at  drage 
af  Sted,  men  hindredes  i  nogle  Dage,  og  saa  véd  du, 
hvad  der  siden  skete. a 

Jens  sukkede  og  saa  tankefuld  hen  for  sig.  Han 
syntes  ikke,  at  Moderen  skulde  begive  sig  paa  den 
lange  Rejse,  og  sagde  det  til  hende.  Men  hun  vilde 
ikke  afstaa  fra  sit  Forehavende.  Hun  følte  det  som  en 
Bod  for  sin  Synd  og  tænkte  desuden,  at  det  skulde 
bedre  lykkes  for  hende  end  for  nogen  anden.  Da  sagde 
Jens,  at  han  vilde  drage  med  hende,  efterdi  han  ikke 
kunde  være  rolig,  naar  han  vidste,  hun  flakkede  om 
ude  i  Verden.  Desuden  var  det  ham  kun  en  Lidelse 
at  være  hjemme,  saadan  som  Sagerne  stod. 

Marie  spurgte  ham  da,  om  der  ingen  var,  han  havde 
kær.  Hertil  svarede  han,  at  han  visselig  elskede  Sø- 
steren til  Annas  Brudgom,  men  vilde  ingensinde  vove 
at  bejle  til  hende. 

„Har  hun  dig  kær  igen?"  spurgte  Marie. 

„Det  tror  jeg  vist,"  sagde  han. 

Da  rejste  hun  sig  og  tog  hans  Haand  og  sagde: 

„Kom  saa  min  Søn.  Lad  os  drage  ud  i  Verden  og 
se,  om  vi  kan  finde  Vendela  fra  Rygen,  og  om  hun 
kan  give  os  Lægedom  for  vore  Vunder." 

Derefter  lukkede  og  laasede  de  for  al  Ting  og  drog 
af  Gaarde. 

Det  viste  sig  nu,  at  Marie  halvvejs  havde  glemt  den 
Anvisning,  hendes  Husbond  havde  givet  hende.  Ofte 
græd  hun  sine  modige  Taarer,  fordi  hun  ikke  havde 
adlydt  hans  Befaling,  mens  hendes  Minde  endnu  var 
frisk.  Jens  trøstede  hende  det  bedste,  han  kunde,  og 
de  drog  videre  fra  Sted  til  Sted  med  nyt  Haab,  om 
end  det  bestandig  blev  ringere,  for  hver  Gang  det  var 
skuffet 

Efter  lang  Omflakken  fandt  de  omsider  det  Sted, 
hvor  Sognefogdens  Søn  havde  beluret  Pigerne  efter 
Malkningen.  Der  levede  en  af  dem  endnu,  som  havde 
været  med  den  Kveld.  Hun  var  nu  en  gammel  Kone, 
men  mindedes  tydeligt  den  unge  Mand,  som  pludselig 
stod  midt  iblandt  dem  og  forskrækkede  dem  saa  saare. 
Marie  og  Jens  kunde  straks  ikke  tale  for  Glæde,  men 
da  saa  de  spurgte  efter  »Vendela  fra  Rygen,  blev  Konens 
Ansigt  mørkt 

»Vogt  Jer  for  Guds  Skyld  for  hende,"  sagde  hun. 
„Hun  blev  brændt  for  ti  Aar  siden  som  den  Heks,  hun 
var.  Men  hun  gaar  igen  nede  i  Egnen  omkring  Vor- 
dingborg, dér  hvor  Retterstedet  er,  og  skræmmer  vej- 
farende  Folk  fra  Vid  og  Sans  med  sine  sorte  Øjne!" 

Da  brast  Marie  i  Graad,  fordi  al  deres  Gang  havde 
været  forgæves.  Men  Jens  gav  sig  til  at  udspørge  Konen 
og  erfarede,  at  Vendela  havde  en  Datter,  som  boede 
tæt  uden  for  Præstø  og  var  skyet  af  alle.  Hun  øvede 
Trolddom  og  vilde  nok  en  Gang  ende  som  Moderen. 
Mer  end  én  havde  sét  hende  St.  Hans  Nat  fare  gen- 

■ 

nem  Luften  paa  et  Kosteskaft,  og  naar  hun  ikke  var 
meldt  til  Øvrigheden,  var  det  alene,  fordi  Folk  frygtede 
for  hendes  Hævn. 

De  to  rejsende  begav  sig  da  øjeblikkelig  paa  Vej, 
mødige  som  de  var  og  naaede  omsider  til  Præstø.  Ikke 
for  Penge  kunde  de  faa  en  Vejviser  ud  til  Heksens 
Hytte«  saa  de  maatte  finde  den  selv,  hvilket  ogsaa  lyk- 
kedes dem  henimod  Solnedgang,  som  er  den  farligste 
Tid,  paa  hvilken  man  kan  møde  en  Heks. 

Hytten  laa  dybt  i  Skoven  og  var  bygget  ind  i  en 
Brink.  Det  røg  af  Skorstenen,  og  Døren  stod  aaben. 
Saa  mødige  var  de  to,  at  de  satte  sig  paa  en  Sten 
udenfor  og  havde  ikke  Kræfter  til  at  kundgøre  deres 
Ankomst.  Men  det  behøvedes  ikke  heller,  for  straks 
efter  stod  Heksen  i  Døren. 

Det  var  godt  at  se,  at  hun  var  Vendelas  Datter,  saa- 
dan  som  Maries  Husbond  havde  beskrevet  hende. 
Sortere  Haar  og  sortere  Øjne  kunde  ikke  findes  i 
Verden.  Ondt  var  ogsaa  hendes  Blik  og  haansk  hen- 
des Mund,  da  hun  spurgte,  hvad  de  vilde. 

„Giv  mig  en  Drik  Vand  til  min  Moder,"  sagde  Jens. 

„Min  Moder  tørstede  ogsaa,  og  der  var  ingen,  som 
gav  hende  Vand,"  sagde  Vendelas  Datter.  „Hun  tør- 
stede paa  Baalet,  og  de  skreg  om  hende  og  hjalp  hende 
ikke." 

„Var  jeg  der?"  spurgte  Jens.  „Var  min  Moder  der?* 

„Det  ved  jeg  ikke,"  sagde  hun.  „Men  mit  Hus  er 
ingen  Kro  for  vejfarende.  Ikke  heller  faldt  det  indtil 
denne  Dag  nogen  ind  at  bede  Heksen  om  Vand." 

Jeg  ved  ikke,  hvad  dit  Hus  er,"  sagde  Marie  sørg- 
modig. „Men  jeg  har  vandret  Landet  rundt  for  at  finde 
dig,  siden  din  Moder  er  død.  Hun  gav  en  Gang  min 
Husbond  et  Raad,  som  vi  fulgte  til  vor  Ulykke.  Nu 

er  han  død,  og  hun  er  død,  og  jeg  kommer  til  dig  for 
at  bede  dig  hjælpe  mig  i  min  Vaande.  Jeg  bryder  mig 
ikke  om,  at  Folk  siger,  du  er  en  Heks.  Hjælp  mig,  og  du 
skal  faa  Hælvten  af  alt,  hvad  jeg  ejer,  og  mine  Bønner 
skal  bære  dig  til  Guds  Trone. M 

Heksen  saa  paa  hende  og  sagde  ikke  noget.  Men 
straks  efter  hentede  hun  et  Krus  Vand,  som  Marie 
tømte  til  Bunden. 

„Tak,"  sagde  hun. 

Og  saa  fortalte  hun  det  altsammen,  som  det  var 
gaaet  til,  og  bad  om  det  Raad,  hun  var  kommen  for 
at  søge. 

Vendelas  Datter  sad  længe  og  stirrede  hen  for  sig. 
Hendes  Ansigt  blev  mildt  og  mørkt  igen  og  atter 
mildere. 

„Om  hun,  han  har  kær,  siger  til  ham,  at  han  er  en 
Varulv,  da  er  han  frelst,"  sagde  hun  saa.  „Men  hun 
maa  gøre  det  af  sig  selv  og  intet  vide.  Om  han  siger 
det  til  hende,  da  nytter  det  intet,  og  alt  Haab  er  forbi. a 

„Tak,"  sagde  Marie. 

„Gaa  saa,"  sagde  Heksen.  Jeg  har  vist  Eder  større 
Venlighed,  end  jeg  har  vist  nogen,  siden  de  brændte 
min  Moder  paa  Baalet  Gaa  nu,  at  jeg  ikke  angrer  det 
og  giver  Eder  Ulykken  med  paa  Vejen." 

Saa  vendte  hun  dem  Ryggen  og  slog  sin  Dør  haardt  i. 

Marie  og  Jens  vandrede  hjem  efter  Fod  for  Fod. 
Snart  syntes  de,  det  saa  lysere  ud,  snart  syntes  de,  det 
var  værre.  Men  da  de  kom  hjem  til  Gaarden,  enedes 
de  om,  at  Jens  skulde  gifte  sig,  det  snareste  ske  kunde, 
og  sætte  Resten  i  Guds  Haand. 

Han  bejlede  til  Pigen,  han  havde  kær,  og  hun  gav 
ham  glad  og  gerne  sit  Ja,  efterdi  hun  havde  elsket 
ham  længe  og  brød  sig  kun  lidt  om  den  Snak,  der 

gik  i  Sognet.  Men  Folk  havde  overmaade  ondt  af  de 
to  og  spaaede,  at  det  vilde  gaa  dem  ilde  om  ikke  lige 
saa  galt  som  Søsteren  og  Broderen.  Brylluppet  stod  da 
ogsaa  i  al  Stilhed,  og  der  var  ingen  Glæde  at  se  paa 
Ansigterne  undtagen  paa  Brudens.  Jens  syntes,  han 
tyngedes  til  Jorden  ved  det  Ansvar,  han  tog  paa  sig, 
og  Marie  stirrede  ængsteligt  paa  Svigerdatteren,  om 
hun  nu  ogsaa  var  Menneske  for  at  fri  ham  fra  Trold- 
dommen. 

Saa  flyttede  de  ind  paa  Gaarden,  og  alt  gik  til  at 
begynde  med  saare  godt.  Den  unge  Kone  var  glad  som 
Morgenlærken,  og  Jens'  Ansigt  lyste  op  ved  hendes 
Smil.  Han  mærkede  heller  ikke  noget  til  Trolddom- 
men. Hver  Nat  sov  han  sødelig  ved  sin  Hustrus  Side, 
naar  Klokken  slog  tolv,  og  der  skete  ham  intet  Han 
tænkte  allerede,  at  Ulykken  var  vegen  fra  ham  og  talte 
med  sin  Moder  derom. 

Men  da  saa  hans  Hustru  nogen  Tid  efter  fortalte 
ham,  at  hun  var  frugtsommelig,  overkom  der  ham  en 
gruelig  Angst.  Thi  just  i  det  samme  mærkede  han,  at 
Varulvenaturen  var  i  ham  endnu.  Og  han  tænkte,  han 
skulde  blive  tvunget  til  at  dræbe  sin  egen  Hustru, 
hvem  han  elskede  højt  Han  sad  hos  Moderen  og  talte 
med  hende  derom,  men  ingen  af  dem  vidste  deres 
levende  Raad  andet  end  at  bie  og  haabe. 

En  Aften  som  han  kom  hjem  fra  Marken,  følte  han, 
at  nu  kom  det  over  ham.  Den  kolde  Sved  sprak  af 
hans  Pande,  og  han  stirrede  forfærdet  paa  Konen,  der 
saa  hjælpeløst  paa  ham  igen  og  ikke  begreb,  hvad  der 
skadede  ham. 

Da  faldt  hans  Øje  paa  hendes  Forklæde,  der  var 
hvidt  med  mange  smaa,  blaa  Kors.  Og  i  sin  Vaande 
sagde  han  til  hende: 

„Min  hjerte  Kone,  jeg  maa  skynde  mig  bort  og  kom- 
mer kanske  sent  hjem.  Vær  ikke  urolig  for  min  Skyld, 
men  gaa  kun  i  din  Seng.  Men  lov  mig,  at  du  vil  tage 
dit  Forklæde  dér  med  dig  i  Sengen,  og  kommer  der 
nogen,  som  vil  volde  dig  ondt,  da  slaa  fra  dig  med  det, 
saa  længe  du  kan  orke." 

Dermed  løb  han  ud  af  Stuen.  Hun  vidste  ikke,  hvad 
hun  skulde  tro,  og  græd  over  det  Imidlertid  ordnede 
hun  Huset  som  ellers  og  gik  i  Seng,  da  Tid  var.  Men 
hun  kunde  ikke  sove. 

Da  Klokken  slog  tolv,  for  der  en  rasende  Ulv  ind 
i  Stuen  og  gik  løs  paa  hende  med  sine  skarpe  Tæn- 
der. Hun  ihukom  Mandens  Ord  og  slog  fra  sig  med 
Forklædet,  det  bedste  hun  havde  lært.  Men  hun  maatte 
kæmpe  længe  og  var  tilsidst  nær  ved  at  segne  af  Mat- 
hed. Omsider  forlod  Ulven  hende  dog,  og  hun  sov 
mødig  ind. 

Da  hun  vaagnede  om  Morgenen,  laa  Manden  rolig 
ved  hendes  Side  og  sov.  Hun  kyssede  ham  paa  Pan- 
den, som  hun  plejede,  men  nænnede  ikke  at  vække 
ham,  efterdi  han  var  kommen  saa  sent  i  Seng.  Stille 
syslede  hun  i  Huset,  og  først  da  Solen  stod  højt  paa 
Himlen,  vækkede  hun   ham  med  hans  Morgendrikke. 

Han  for  op  af  Sengen  og  stirrede  paa  hende  med 
forvildede  Øjne.  Men  da  han  saa,  hun  stod  der  frisk 
og  sund,  smilede  han  glad. 

Da  blev  hun  var,  at  der  hang  Trevler  af  hendes 
Forklæde  i  hans  Tænder. 

„Men  hjerte  Mand  dog,  du  er  jo  en  Varulv,"  sagde 
hun  og  tabte  Drikken  af  Forfærdelse. 

„Tak  have  du  til  evig  Tid  for  de  Ord,a  sagde  han 
og  sukkede  dybt  „Med  dem  har  du  frelst  mig.a 

FOR  mange  Aar  siden  levede  der  i  København  en 
Kvinde,  som  hed  Mette  Anders. 

Hendes  Mand  var  Smed.  Han  døde  to  Aar  efter  Bryl- 
luppet, og  knap  et  halvt  Aar  efter  giftede  hun  sig  med 
Mestersvenden. 

Det  syntes  nu  Folk  var  rimeligt  nok,  da  hun  jo 
maatte  se  at  holde  Forretningen  gaaende.  Det  var  en 
god  Forretning,  kendt  fra  gammel  Tid  som  et  Sted, 
hvor  de  holdt,  hvad  de  lovede,  og  hvor  Folk  ikke  blev 
trukket  op  for  deres  Penge. 

Mestersvenden  var  ogsaa  et  pænt  stilfærdigt  Menne- 
ske, der  ikke  gik  paa  Værtshus  og  heller  ikke  ellers 
fornærmede  nogen,  saa  alle  undte  ham  det.  Naturligvis 
var  der  dem,  som  stiklede  til  ham,  fordi  han  maatte 
tage  Enken  med  i  Købet.  For  Mette  var  ikke  videre 
køn,  og  der  var  ikke  mange,  som  kunde  falde  paa  at 

vælge  hende,  til  Hustru  saadan  efter  det,  der  var  at 
se  paa  hende  og  som  hun  bar  til  Skue  i  sin  Tale  og 
i  sin  Færd. 

Men  for  det  første  havde  disse  Skumlere  saamænd 
heller  end  gerne  selv  taget  hende,  om  de  kunde  faaet 
Smedien  med.  For  det  andet  var  det  vitterligt,  at  An- 
ders Smed  havde  været  en  lykkelig  Mand  i  sin  Ægte- 
stand. For  det  tredie  endelig  var  Mestersvenden  saa 
glad  ved  sin  Enke  som  nogen  anden  Mand  i  Byen  ved 
den  Jomfru,  han  havde  faaet  i  sin  Ungdom,  og  som 
han  trak  af  med  endnu. 

Des  sørgeligere  var  det,  at  Mestersvenden  gik  hen 
og  døde  efter  et  Aars  Ægteskab.  Ingen  kunde  sige, 
hvad  han  døde  af,  men  pludselig  som  han  stod  en  Dag 
i  Smedien,  var  han  væk. 

Der  sad  nu  Mette,  som  aldrig  hed  andet  end  Mette 
Anders  efter  sin  første  Mand,  igen  alene  med  Smedien 
og  Sorgen,  og  det  var  ikke  til  at  tage  fejl  af,  at  Sor- 
gen var  oprigtig.  Hun  græd  sine  Øjne  røde  og  gav  ham 
en  overmaade  fin  Begravelse.  Han  blev  sat  i  Jorden 
ved  Siden  af  Anders.  Saa  havde  hun  det  nemmere, 
naar  hun  Søndag  Eftermiddag  skulde  ud  og  sørge  paa 
Gravene.  Naturligvis  var  der  nogen,  som  skumlede,  fordi 
hun  saadan  tog  de  to  salige  under  eet  Men  hun  syn- 
tes, det  var  helt  ligefrem  og  naturligt,  og  brød  sig  ikke 
om  Folks  Snak. 

Paa  den  Tid  havde  Landet  just  været  i  Krig,  og  en 
Mængde  unge  Mænd  var  faldne  i  Slaget  Derfor  var 
der  stor  Mangel  paa  Brudgomme,  og  mangfoldige  kønne 
Piger  gik  rundt  og  sørgede,  fordi  de  slet  ingen  Udsigt 
havde  til  at  komme  i  Brudeseng.  Der  var  da  ogsaa 
mange  Enker,  som  græd. 

Det  vakte  da  umaadelig  Forbitrelse  hos  alt  Stadens 

Kvindekøn,  da  Mette  en  Dag  anmeldte  for  Præsten,  at 
hun  paany  agtede  at  indtræde  i  den  hellige  Ægtestand, 
og  det  oven  i  Købet  med  en  af  de  kønneste  Karle  i 
København.  Og  naar  de  unge  Kvinder  syntes,  at  nu 
kunde  Mette  nok  nøjes  med,  hvad  hun  havde  haft,  saa 
var  Forargelsen  ikke  stort  mindre  blandt  de  unge 
Mandfolk. 

De  frittede  Brudgommen,  hvad  det  mon  var  hos 
Mette,  som  havde  langet  hans  Sind  og  hans  Sans,  og 
han  kunde  ingenlunde  gøre  Rede  for  det.  Han  bekendte, 
at  han  aldrig  havde  lagt  Mærke  til  Enken  eller  tænkt 
paa  hende  saadan,  før  han  en  Fredag  Eftermiddag 
havde  truffet  hende  bag  Købmandens  Have.  Da  var  de 
kommen  i  Snak  sammmen.  Og  inden  de  skiltes,  var 
han  ganske  paa  det  rene  med,  at  om  han  ikke  blev 
gift  med  hende,  vilde  han  blive  ulykkelig  alle  sine 
Dage. 

Da  de  hørte  det,  var  der  nogle,  som  ymtede  om,  at 
det  smagte  lidt  af  Trolddom.  Men  en  gammel  Sømand, 
som  kendte  Verden  og  Kvinderne,  lo  dem  ud  og  sagde: 

„Det  har  nok  sin  Rigtighed  med  Trolddommen.  In- 
gen Fanden  kan  sige,  hvad  det  er,  der  lokker  ved 
Fruentimmerne,  men  lokke  gør  de." 

Saa  fejrede  Mette  da  sit  tredie  Bryllup,  saadan  som 
det  sømmede  sig  for  hendes  Kaar,  dem  Mestersvenden 
havde  bedret  betydeligt.  Og  hendes  tredie  Mand  lignede 
ikke  i  nogen  Maade  de  to  andre. 

Han  sad  ikke  i  en  gammel  Bedrift  som  Anders,  og 
han  kom  ikke  tomhændet  til  Huse  som  Mestersven- 
den. Efter  sin  Fader  havde  han  faaet  en  skøn  Arv,  og 
den  spillede  han  op  med,  saa  det  sang  i  Gaden.  I  de 
fem  Aar,  han  var  gift  med  Mette,  ødelagde  han  baade 
hendes  og  sine  egne  Penge  og  desuden  Forretningen, 

som  han  ikke  forstod  sig  paa  og  lod  skøtte  sig  selv. 
Desuden  satte  han  fem  Børn  ind  i  Verden.  En  Aften- 
stund blev  han  bragt  blodig  og  forslaaet  hjem  fra  Værts- 
huset, fuld  som  han  var.  Og  næste  Morgen  døde  han 
i  sin  Ugudelighed. 

Der  var  nu  ingen,  som  kunde  sige  Mette  det  mindste 
paa.  Hun  havde  været  en  god  Kone  og  gjort,  hvad  hun 
kunde  for  at  holde  sammen  paa  Stumperne.  Alle  Men- 
nesker havde  Medlidenhed  med  hende,  da  hun  flyttede 
ind  i  Bagerens  Bagstue  med  sine  fem  smaa,  saa  meget 
mere  som  hun  sørgede  af  et  oprigtigt  Hjerte  over  det 
Svin  til  Mand,  hun  havde  mistet. 

Da  der  var  gaaet  en  Stund,  tog  hun  fat  paany,  gik 
rundt  og  vadskede  for  Folk,  betalte  enhver  sit  og  holdt 
baade  sig  selv  og  Børnene  rene  og  ordentlige.  Havde 
hun  ikke  været  køn  før,  saa  var  hun  det  jo  mindre 
nu,  mager  og  træt  som  hun  var  bleven  af  Barsler  og 
Sorger  og  Slid  og  Slæb.  Og  alt  hvad  der  havde  været 
af  Uvilje  mod  hende  var  ganske  forstummet. 

Da  skete  der  hverken  mere  eller  mindre  end  at  den 
rige  Bager,  som  ejede  Huset,  iførte  sig  sine  Søndags- 
klæder,  bankede  paa  Mettes  Dør  og  anholdt  i  bedste 
Form  om  hendes  Haand  og  hendes  Hjerte.  Han  var 
Enkemand  og  trængte  til  en  Smule  Røgt  og  Pleje  paa 
sine  gamle  Dage,  men  for  Resten  var  han  da  ikke  æl- 
dre, end  at  han  nok  turde  træde  for  Alteret  endnu  en 
Gang.  Han  havde  god  Brug  for  en  forstandig  Kvinde 
i  sin  store  Husholdning,  og  hun  var  jo  kommen  til 
Skelsaar  og  Alder,  saa  han  behøvede  ikke  at  være 
bange  for,  at  hun  skulde  rende  efter  Karlfolk.  Haps 
egne  Børn  var  voksne  og  ude  i  Verden,  og  hendes 
lovede  han  at  blive  en  god  Fader  for. 

Mette  var  ikke  sen  til  at  tage  mod  det  gode  Tilbud. 

Det  var  jo  en  Forsørgelse  for  hendes  Børn,  og  hun  havde 
haft  det  saa  godt  med  sine  tre  Mænd,  at  hun  længtes 
mod  Ægtestanden  paany.  Bageren  var  saamænd  ogsaa 
en  hel  køn  Mand  endnu. 

Til  hele  Byens  Forargelse  rykkede  hun  da  ind  i 
Forhuset,  blev  viet  i  al  Stilhed  af  Holmens  Provst  og 
og  befandt  sig  inden  otte  Dage  saa  vel  i  sine  nye  For- 
hold, som  om  hun  aldrig  havde  kendt  andre.  For  slet 
ikke  at  tale  om  Bageren,  der  skinnede  som  en  af  sine 
egne  allerfineste  Boller.  Da  Mette  efter  et  Aars  Ægte- 
skab fødte  en  rask  Dreng,  var  der  ingen  Ende  paa 
Lykken,  og  Drengen  lignede  da  ogsaa  Bageren  godt 
nok. 

Endnu  et  Aars  Tid  gik,  og  saa  døde  Bageren  af 
Pesten,  som  i  det  Aar  rasede  slemt  i  København. 

Mette  sørgede  lige  saa  oprigtigt  over  ham,  som  hun 
havde  sørget  over  de  andre  tre,  men  hun  havde  jo  nu 
noget  at  staa  imod  med.  Ikke  blot  var  det  den  fjerde 
Mand,  hun  jordede,  saa  hun  vidste  lidt  om,  hvad  Livet 
giver.  Men  hun  sad  i  gode  Kaar  og  var  saa  rund  og 
rød,  som  hun  aldrig  havde  været,  mens  hun  endnu 
havde  Ungdommen. 

Hun  var  nu  fem  og  fyrre,  og  det  kunde  jo  nok  ses 
paa  hende,  at  hun  ikke  havde  levet  Livet  forgæves. 
Alligevel  var  Ilden  i  hendes  Hjerte  ingenlunde  slukt. 
Ofte  sukkede  hun,  naar  hun  gik  ene  til  Sengs  og  tænkte, 
at  hun  dog  endnu  kunde  være  en  Mand  til  megen 
Glæde,  saa  det  var  Synd,  hun  ingen  havde.  Det  kom 
hende  derfor  overmaade  vel  tilpas,  da  Nabosognets 
unge  Præst  anholdt  om  hendes  Haand.  Han  var  en 
pæn  Mand,  og  det  var  fint  at  være  Præstekone.  Var 
han  ogsaa  fattig,  saa  havde  hun  jo  nok  til  fælles  Bedste 

De  blev  da  ogsaa  gift,  og  efterdi  det  var  en  Præst 

turde  ingen  sige  noget  derom.  Thi  den  Gang  gjaldt  det 
samme  som  nu,  at  hvad  Præsten  gør,  det  gør  Gud. 
Men  da  han  saa  knap  tre  Maaneder  efter  Brylluppet 
gik  ind  til  et  bedre  Liv,  rejste  der  sig  en  hel  Storm 
mod  Mette. 

De  sagde  højlydt,  at  hun  var  en  Heks,  som  daarede 
Mændene,  saa  de  indtraadte  med  hende  i  Ægtestanden, 
uagtet  hun  baade  var  gammel  og  grim  og  havde  tilhørt 
saa  mange,  at  en  ordentlig  Karl  maatte  føle  Lede  ved 
hende.  De  talte  om,  at  hun  burde  føres  for  Retten. 
Selv  ellers  forstandige  Folk  begyndte  at  tænke  ilde  om 
hende. 

En  Del  af  denne  Snak  kom  Mette  for  Øre.  Og  da 
hun  ogsaa  nok  havde  hørt  et  og  andet  af,  hvad  der 
tidligere  taltes  om  hende,  endskønt  hun  ikke  havde 
taget  sig  deraf,  begyndte  hun  at  blive  ondsindet  paa 
disse  Naboer,  hvem  hun  ingensinde  havde  fornærmet, 
men  som  altid  beklikkede  hendes  Rygte.  Hun  tænkte 
paa  at  foretage  sig  noget  imod  dem,  men  hun  glemte 
det  over  noget  andet. 

Endnu  inden  Sørgeaaret  var  omme,  anholdt  nemlig 
den  unge  Præst,  der  var  hendes  Mands  Efterfølger  om 
hendes  Haand,  hvad  som  ikke  var  mer  end  rimeligt, 
da  han  jo  skulde  udrede  Pensionen.  Men  paa  samme 
Tid  fik  hun  en  Bejler  til,  som  ikke  var  nogen  ringere 
end  den  gamle  Provst.  Han  havde  viet  hende  til  hen- 
des fem  Mænd  og  begravet  dem  alle  fem  og  var  derved 
efterhaanden  bleven  saadan  betagen  af  Kærlighed  til 
hende,  at  han  glemte  baade  Alder  og  Værdighed  og 
faldt  hende  for  Fode  med  Elskovsord,  som  om  han 
kunde  været  en  ung  Junker. 

Mette  var  meget  glad  over  de  to  Friere,  og  efter  no- 
gen  Betænkning  valgte  hun   Provsten.   Nok  var  han 

lovlig  gammel,  men  det  kunde  jo  ské,  at  han  døde, 
som  det  var  hændt  hende  før,  og  saa  kunde  der  vel 
al  Tid  blive  Raad  for  den  unge  bagefter.  Imidlertid  for- 
regnede hun  sig,  for  saa  vidt  som  hun  stolede  paa,  at 
den  unge  Præst  skulde  bevare  sin  Elskov  indtil  hans 
Tid  kom.  Lige  tværtimod  blev  han  saa  optændt  af 
Vrede,  at  han  sluttede  sig  til  hendes  argeste  Fjender 
og  laante  villigt  Øre  til  alt,  hvad  der  blev  ham  fore- 
bragt om  hende. 

Nu  var  der  ingen  Tvivl  om,  at  Mette  gjorde  den 
gamle  Provst  akkurat  lige  saa  lykkelig,  som  hun  havde 
gjort  sine  andre  Mænd.  Kan  hænde  Lykken  endda  var 
større  endnu,  eller  maaske  Provsten  var  for  gammel 
til  at  bære  den.  I  det  mindste  gik  han  rundt  og  saa 
overvættes  glad  ud  og  faldt  saa  sammen  en  skønne 
Dag  knap  en  Maaned  efter  Brylluppet  og  var  ganske 
død. 

Dette  var  en  stor  Ulykke  for  Mette.  Nok  havde  hun 
ingenlunde  elsket  Provsten  saa  højt  som  sine  tidligere 
Mænd  og  vilde  kanske  ogsaa  gerne  haft  ham  en  Smule 
yngre.  Men  Sladderen  om  hende  tog  nu  en  saadan  Fart, 
at  hun  blev  for  Alvor  bange.  Hun  tænkte,  den  eneste 
Redning  for  hende  var  at  tage  sig  en  ny  Mand,  som 
kunde  beskytte  hende.  Og  hun  haabede  at  finde  én, 
som  kunde  holde  ud  til  Resten  af  hendes  Dage,  idet 
hun  selv  begyndte  at  blive  en  Smule  træt  af  denne 
evige  Begynden  forfra  og  længtes  efter  Ro  i  sin  Ægte- 
seng. 

For  nu  at  faa  en  Ende  paa  det  gik  hun  lige  over 
Gaden,  hvor  der  boede  en  ung  og  kraftig  Skomager- 
svend, som  saa  godt  ud  og  ikke  betænkte  sig  paa  at 
gribe  til  med  begge  Hænder,  da  den  rige  Enke  spurgte, 
om  han  vilde  være  hendes  Mand.  Straks  tænkte  han 

Eventyrakrinet  8 


114  HEKSEN 


sagtens  alene  paa  hendes  Penge,  men  da  han  havde 
talt  en  Stund  med  hende,  gik  det  ham,  som  det  var 
gaaet  de  andre.  Han  optændtes  af  heftig  Længsel  efter 
hendes  Person  og  kunde  ikke  faa  Bryllupsdagen  fast- 
sat tidlig  nok.  Derimod  havde  Mette  ingenting  at  ind- 
vende. Hun  syntes  godt  om  den  unge  Mand,  og  Vre- 
den mod  hende  i  Staden  var  saa  stor,  at  hun  knap 
mer  turde  sove  ene  i  sit  eget  Hus. 

Dagen  blev  da  bestemt  og  oprandt  med  smukt  Vejr 
som  alle  Mettes  andre  Bryllupsdage.  Endnu  paa  selve 
Morgenen  kom  der  nogen  til  Skomageren  og  varede 
ham,  at  han  skulde  fly,  om  han  ellers  havde  sit  Liv 
kært,  siden  alle  Mettes  andre  Mænd  var  vandrede  plud- 
selig heden  kort  efter  Brylluppet.  Men  han  lo  nok  saa 
glad,  idet  han  erklærede,  at  hans  Brud  var  den  dejligste 
Kvinde  i  hele  Byen,  og  at  han  vilde  prist  sig  lykkelig 
ved  at  ægte  hende,  selv  om  hun  havde  været  fattig 
som  en  Kirkerotte,  og  han  skulde  bøde  med  Livet  Uge- 
dagen derefter. 

Stolt  skred  da  Mette  for  syvende  Gang  op  ad  Kirke- 
gulvet med  Brudekrans  og  Slør.  Enhver  maatte  ind- 
rømme, at  det  var  en  statelig  Mand,  hun  havde  valgt 
sig,  især  naar  man  saa  ham  Side  om  Side  med  hende. 
For  det  kunde  ikke  dølges,  at  Livet  havde  gnavet  haardt 
paa  denne  Kvinde,  som  havde  gjort  saa  mange  Mænd 
lykkelige.  Saa  var  hun  ogsaa  bleven  lovlig  tyk  og  vral- 
tede frem  paa  en  latterlig  Maade. 

Der  var  adskillige,  som  gjorde  Bemærkninger  om 
hende,  og  nogle  af  de  mest  ondskabsfulde  hørte  hun 
godt  nok.  Det  blev  værre,  alt  som  hun  skred  frem  i 
Kirken,  og  da  hun  kunde  se  paa  Brudgommens  Ansigt, 
at  han  tog  sig  det  nær,  blev  hun  pludselig  greben  af 
et  stort  Raseri. 

Hun  mindedes,  hvordan  Folk  havde  forfulgt  hende 
med  Bagtalelse  og  Løgn,  snart  sagt  gennem  hele  hen- 
des Liv.  Hun  vendte  sig  om  og  saa  paa  alle  disse 
Mennesker,  der  stod  Hoved  ved  Hoved  og  saa  ikke  eet 
venligt  Ansigt  Saa  løftede  hun  sin  knyttede  Haand  og 
raabte  saa  højt,  at  det  kunde  høres  i  den  fjerneste 
Krog: 

wTvi  Jer,  Pak,  som  I  er!  Jeg  skal  mage  det  saa,  at 
I  inden  otte  Dage  har  andet  at  tænke  paa." 

De  tav  alle  af  Angst,  og  der  blev  ganske  stille.  Viel- 
sen blev  fuldbyrdet,  og  Mette  skred  stolt  ned  gennem 
Kirken  ved  sin  Brudgoms  Arm,  uden  at  nogen  vovede 
at  smæde  hende  med  saa  meget  som  et  Blik. 

Men  næste  Søndag  midt  under  Højmessen  sluktes 
pludselig  Solen,  og  der  blev  ganske  mørkt  i  Kirken. 
Det  varede  kun  en  liden  Stund,  men  de  som  var  der- 
inde blev  grebne  af  en  gruelig  Skræk  og  styrtede  alle 
mod  Udgangen.  Saa  stor  var  Trængselen  og  Forvirrin- 
gen, at  mange  blev  saarede,  og  tre  Kvinder  og  to  Børn 
trampedes  ihjel. 

Herom  blev  der  naturligvis  talt  meget,  og  ingen  kunde 
finde  ud  af,  hvad  Grunden  var  til  det  pludselige  Mørke. 
Da  var  der  en  Mand,  hvem  Mettes  Ord  paa  hendes 
Bryllupsdag  randt  i  Hu.  Han  tænkte  øjeblikkelig,  at 
det  var  hende,  der  havde  voldt  det,  og  at  hun  var  én 
Heks  af  den  værste  Slags,  som  øjeblikkelig  burde  paa 
Baalet  Han  dulgte  ikke  sin  Mening  for  andre,  og  der 
var  kun  faa,  som  ikke  delte  den.  De  gik  til  den  unge 
Præst,  hvis  Bejlen  Mette  havde  forsmaaet,  og  han  ind- 
stævnede hende  øjeblikkelig  for  Retten. 

Han  sigtede  hende  for  Trolddom  og  optog  alle  de 
kendte  Klager  imod  hende. 

Først  den,  at  hun  ved  Sortekunster  og  Djævelskab 

ophidsede  Mændenes  Attraa,  saaledes  at  de  lod  yngre 
og  skønnere  Kvinder  sidde.  Præsten  fremstillede  sig 
selv  som  et  Eksempel  herpaa,  idet  han  ærlig  bekendte, 
at  han  havde  været  fuldkommen  galen  efter  dette  Fruen- 
timmer, endda  hun  var  dobbelt  saa  gammel  som  han 
og  styg,  som  enhver  kunde  se. 

Dernæst  beskyldte  han  hende  for  ved  Hekseri  at  have 
ombragt  sine  seks  Mænd,  som  umuligt  kunde  være  døde 
en  naturlig  Død.  Thi  vel  var  nogle  af  dem  gamle,  da 
hun  ægtede  dem,  men  de  havde  været  karske  lige  til 
Brylluppet. 

Endelig  anklagede  han  hende  for,  at  hun  ved  Djæ- 
velens Hjælp  havde  afstedkommet  den  store  Ulykke  i 
Kirken  forgangen  Søndag,  hvilket  noksom  fremgik  af, 
at  hun  havde  truet  Menigheden  paa  sin  Bryllupsdag. 

Til  denne  haarde  Anklage  svarede  Mette,  at  hun  ikke 
var  i  Besiddelse  af  anden  Trolddom  end  den,  Gud 
havde  givet  hende  som  Kvinde.  Ingensinde  havde  hun 
brugt  Heksekunsten  for  at  vinde  de  Mænd,  der  havde 
fundet  Behag  i  hende.  Enten  var  de  gaaet  til  hende 
eller  hun  til  dem,  og  saa  var  de  gaaet  sammen  til  Præ- 
sten og  var  indtraadte  i  et  godt  og  kristeligt  Ægteskab. 

Hun  vilde  spørge,  om  der  var  nogen,  der  havde  hørt 
nogen  af  hendes  Mænd  beklage  sig  over  hende.  Eller 
om  nogen  vilde  nægte,  at  hun  havde  sørget  oprigtigt 
ved  deres  Død.  Hun  vidste  med  sig  selv,  at  hun  havde 
gjort  alle  sine  Mænd  lykkelige,  og  til  Vidne  herpaa 
kaldte  hun  ham,  hun  nu  havde. 

Skomageren  fremstod  ogsaa  i  Retten  og  svor  paa,  at 
han  ingensinde  i  sit  Liv  havde  haft  det  saa  godt  som 
ved  Mettes  Side,  efterdi  hun  var  en  herlig  Kvinde  i 
alle  Maader. 

Det  var   nemt  for   Dommeren   at  se,  at  han  talte 

sandt,  og  da  der  heller  ikke  fremstod  noget  Vidne 
mod,  hvad  Mette  ellers  havde  sagt  om  sine  Ægteska- 
ber, blev  hun  med  al  Ære  frikendt  for  de  første  to 
Anklager. 

Men  da  hun  ikke  kunde  give  nogen  rimelig  Forkla- 
ring paa,  hvad  hun  havde  ment  med  de  truende  Ord 
paa  sin  Bryllupsdag,  blev  hun  dømt  efter  den  tredie 
Anklage  til  som  Heks  at  brændes  paa  Baalet 

Dommen  blev  ogsaa  fuldbyrdet  Maanedsdagen  der- 
efter under  stort  Tilløb. 

Hendes  syvende  Mand  døde  af  Sorg  Dagen  derpaa 
og  blev  begravet  ved  Siden  af  de  andre. 

ELLEPIGEN 


Midt  mellem  Aalborg  og  Thisted,  til  venstre  for 
Landevejen,  ligger  der  fire   Høje,  som  i  gamle 
Dage  var  beboede  af  de  underjordiske. 

Marken,  de  ligger  paa,  ejedes  af  en  Bonde,  som 
ikke  brugte  den  Hl  andet  end  Græsning.  Hans  Heste 
gik  der,  og  dem  flyttede  hans  Søn,  som  var  en  Knøs 
paa  tyve  Aar,  Dag  ud,  Dag  ind,  uden  at  der  hændte 
ham  noget  mærkeligt  Hans  hed  Knøsen,  og  han  var 
ganske  ligesom  andre  Folk,  blot  mere  mistroisk,  især 
med  alt,  hvad  der  angik  de  underjordiske.  Naar  nogen 
fortalte,  hvordan  de  var  kommen  forbi  paa  Vejen  ved 
Nattetid  og  havde  set  de  lire  Høje  løfte  sig  paa  røde 

Pæle  med  Festblus  og  Musik,  mens  de  smaa  Puslinger 
lo  og  dansede  og  drak  Mjød,  saa  haanede  han  dem 
blot  og  sagde,  at  det  var  intet  uden  Snak.  Nu  havde 
han  gaaet  om  de  Høje  bestandig  ved  Gry  og  Kveld 
og  aldrig  sét  saa  meget  som  det  bitterste  til  Trold- 
tøjet. 

Saa  var  det  en  Dag,  at  alle  paa  Gaarden  og  i  Eg- 
nen rundt  om  var  kørt  til  Markedet,  alene  med  Und- 
tagelse af  Hans,  som  havde  Tandværk  og  derfor  vilde 
blive  hjemme.  Ved  Middagstid  gik  han  ud  paa  Mar- 
ken, hvor  Højene  laa,  for  at  flytte  et  gammelt  Øg, 
som  stod  dér,  og  da  han  havde  gjort  det,  og  Solen 
brændte,  og  han  ellers  ikke  havde  noget  at  forsømme, 
lagde  han  sig  i  Græsset  og  tog  sin  Middagssøvn  dér, 
hvor  han  var. 

Da  han  vaagnede,  kom  der  over  ham  en  uhyre 
Tørst.  Dertil  var  han  stiv  i  alle  Lemmer,  saa  han 
tænkte,  han  kunde  ikke  aarke  at  gaa  hjem  til  Gaar- 
den, hvor  der  var  01  nok  at  drikke.  Men  saadan  pla- 
gede Tørsten  ham,  at  han  ikke  vidste,  hvordan  han 
skulde  holde  det  ud.  Som  nu  han  saa  sig  om  paa  den 
tørre  Mark,  hvor  der  ikke  var  Vand  at  øjne,  kom  der 
ud  at  Højen,  til  hvilken  han  havde  lænet  sit  Hoved  i 
Søvnen,  en  dejlig,  ung  Pige,  som  gik  lige  hen  imod 
ham  med  Smil  paa  Munden  og  et  kosteligt  Krus  i  sin 
Haand. 

„Du  tørster,"  sagde  hun.  Jeg  kommer  for  at  byde 
dig  Læskedrik." 

Men  nu  var  det  saadan  med  Hans,  at  om  ogsaa 
han  aldrig  før  havde  troet  paa  Troldtøj,  saa  randt  det 
ham  lige  i  samme  Nu  i  Minde,  alt  hvad  han  havde 
hørt  om  det,  og  hvordan  han  skulde  fri  sig  af  det. 
Og  eftersom  han  vidste  ganske  nøje,  at  saadan  en  køn 

Pige  fandtes  ikke  dér  i  Sognet  og  heller  ikke  i  Nabo- 
laget, saa  var  han  ikke  længe  om  at  regne  ud,  at  det 
var  en  Ellepige,  han  havde  for  sig,  og  hende  skulde 
han  vare  sig  vel  for.  Derfor  slog  han  Kruset  af  hen- 
des Haand,  saa  al  Mjøden  spredtes  over  Marken. 

„Du  er  ikke  venlig, a  sagde  hun  og  saa  ikke  efter 
Kruset,  der  skinnede  i  Græsset  som  det  bare  Guld. 
„Men  du  er  en  køn  Svend,  og  jeg  kan  lide  dig." 

Idet  hun  sagde  dette,  satte  hun  sig  i  Græsset  ved 
Siden  af  ham  og  saa  paa  ham  med  sit  skønne  Smil. 
Men  saadan  som  hun  satte  sig,  tog  hun  sig  ikke  bedre 
i  Agt,  end  at  han  kunde  se,  hun  var  hul  i  Ryggen. 
Derfor  flyttede  han  sig  en  Kende,  men  ikke  langt,  for 
skøn  var  hun,  og  sagde: 

„Vig  fra  mig,  og  lad  mig  være,  den,  jeg  er.  Mellem 
dig  og  mig  kan  intet  Samkvem  findes.  Du  maa  vide, 
at  jeg  har  sét  din  hule  Ryg  og  véd,  hvor  du  stammer 
fra.  Gaa  hjem  til  dine  Folk  og  lad  mig  gaa  til  mine." 

Da  blottede  hun  sit  Bryst  og  bøjede  sig  hen  imod 
ham. 

„Du  tørster,"  sagde  hun.  „Tag  Die  af  mit  Bryst, 
om  du  lyster.  Jeg  elsker  dig  og  elskede  dig  længe. u 

Han  saa  paa  hendes  Bryst,  som  var  saare  skønt, 
og  mens  han  saa,  følte  han,  hvordan  han  mere  og 
mere  sank  hen,  indtil  han  laa  ved  hendes  Barm  og 
drak.  Sødere  Drik  havde  han  aldrig  drukket,  og  alt 
som  han  drak,  lagde  hun  sin  Arm  om  hans  Hals  og 
drog  ham  tættere  til  sig  og  kyssede  hans  Pande. 
Straks  derpaa  faldt  han  paany  i  Søvn.  Da  han  vaag- 
nede,  var  det  Aften.  Solen  gik  i  Bjerge,  og  den  skønne 
Ellepige  var  forsvunden.  Han  mindedes  det  altsammen 
dunkelt,  men  da  han  sprang  op  og  stod  paa  sine  Ben, 
blev  det  ham  ganske  klart,  og  han  forfærdedes  over 


14  ELLEPIGEN 


den  Fare,  han  havde  været  udsat  for  og  gruede  for 
Følgerne. 

Han  ilede  da  hjem  og  gik  til  Sengs  og  sov  paany, 
som  han  aldrig  havde  sovet  før.  Da  han  vaagnede,  gik 
han  til  sin  Fader,  som  knap  havde  sovet  Markeds- 
rusen  ud,  og  fortalte  ham,  at  der  var  en  Ellepige,  som 
vilde  forføre  ham,  og  at  han  frygtede  for,  at  han  ikke 
kunde  modstaa  hende,  om  han  saa  hende  igen.  Derfor 
bad  han  Faderen,  at  han  maatte  blive  fritaget  for  at 
flytte  Hestene  paa  Marken,  hvor  Højene  stod.  Den 
gamle  Bonde,  som  var  en  meget  from  Mand,  gav 
straks  sit  Samtykke  dertil  og  paatog  sig  herefter  selv 
at  røgte  Kreaturerne  paa  den  Mark.  Desuden  paalagde 
han  Sønnen  flittig  at  søge  Kirken,  slaa  Kors  for  sig, 
hver  Gang  han  kom  til  at  tænke  paa  den  lede  Kvinde 
og  hurtigst  muligt  trolove  sig  med  Naboens  Datter, 
som  han  længe  havde  haft  et  godt  Øje  til,  og  som  var 
rede  til  at  gifte  sig  med  ham  naar  som  helst,  ligesom 
der  intet  var  til  Hinder  fra  Forældrenes  Side,  da  Vel- 
standen var  ens  i  begge  Gaardene. 

Hans  gjorde  nu  ærlig  og  redelig  det  altsammen  und- 
tagen det  sidste.  Men  Faderen  mente,  det  kom  nok, 
bare  man  gav  Tid.  Og  da  der  ellers  ikke  var  noget  at 
mærke  paa  Sønnen,  og  han  selv  hver  Dag  flyttede 
Hestene  uden  at  se  noget  til  Ellepigen,  tænkte  han,  at 
det  alt  var  i  Orden  igen.  Og  hvad  saa  Hans  tænkte, 
saa  sagde  han  ingen  Ting.  Men  naar  han  sad  i  sit 
Kammer,  blev  han  hver  eneste  Dag  greben  af  en  svar 
Længsel  efter  den  skønne  Troldpige.  Og  hver  Gang 
han  satte  Kruset  for  Munden  for  at  drikke,  mindedes 
han  hendes  fagre  Bryst.  En  Dag  sagde  han  saa  til 
Faderen,  at  nu  troede  han  nok,  Trolddommen  var 
overvunden,  og  han  kunde  derfor  godt  røgte  sit  Arbejde 

paa  Marken  igen.  Herover  blev  den  gamle  Bonde 
saare  glad,  da,  Marken  laa  langt  fra  Gaarden,  og  han 
formedelst  sin  Alder  havde  tungt  til  Bens. 

Saa  gik  Hans,  og  hans  Hjerte  skælvede,  for  han 
vilde  intet  uden  se  Ellepigen.  Saa  længe  som  muligt 
dvælede  han  derude,  men  han  saa  ingen  Ting.  Han 
gik  der  igen  og  igen,  og  der  var  ingen  Heste  i  Sog- 
net, der  blev  røgtede  saa  godt  som  dem  paa  Trolde- 
marken. Naar  han  kom  hjem,  spurgte  Faderen  ham 
hver  Gang,  om  han  saa  havde  sét  noget,  og  hver 
Gang  svarede  Hans  nej.  Faderen  saa  paa  ham  en  Dag 
og  mente,  at  han  sagde  det  i  en  sært  bedrøvet  Tone. 
Men  Hans  svarede  frejdigt,  at  det  kom  sig  af,  at  han 
angrede  den  Synd,  han  en  Gang  havde  begaaet,  hver 
Gang  han  mindedes  den,  og  saa  lod  Faderen  af  at 
spørge. 

En  Aften,  da  Hans  havde  redet  Hestene  til  Vands 
i  Kæret  og  kom  tilbage  med  dem  igen  til  Troldemar- 
ken, satte  han  sig  ned  i  Græsset,  som  var  vaadt  af 
Dug,  og  græd  bitterligt  og  kaldte  paa  hende,  han  ikke 
kunde  glemme. 

„Ellepige!  Ellepige!  jeg  lider,  jeg  længes,  jeg  dør!a 
sagde  han. 

Og  som  han  sagde  det,  stod  hun  foran  ham,  skøn- 
nere end  sidst  og  smilte  med  Taarer  i  sine  Øjne. 

»Tror  du,  jeg  længes  mindre  end  du?a  sagde  hun. 
„Men  du  har  glemt  mig  og  været  borte  saa  længe. 
Du  kom  igen,  alene  fordi  du  nu  havde  glemt  mig. 
Det  hørte  jeg  Bonden  sige  til  Naboen,  hvis  Datter  du 
skal  giftes  med  til  Paaske. 

Jeg  sagde  saadan,  fordi  jeg  længtes  efter  dig  og 
ikke  kunde  faa  Lov  at  komme  uden  ved  Svig,"  sagde 
han.   „Og  jeg  gifter  mig  aldrig  med  Naboens  rødhaa- 


16  ELLEPIGEN 


rede  Datter.  Siden  jeg  saa  dig  og  diede  dit  Bryst,  er 
der  ingen  anden  Kvinde  for  mig  i  Verden." 

Da  blev  hun  saare  glad,  satte  sig  hos  ham  og  lod 
ham  drikke  af  sit  Bryst  som  sidst,  alt  imens  hun  kær- 
tegnede ham.  Da  saa  han  havde  slukket  sin  Tørst,  laa 
han  længe  med  Hovedet  i  hendes  Skød  og  var  mere 
lykkelig,  end  han  havde  været  nogen  Tid  i  sit  Liv. 
Og  som  det  var,  spurgte  han  hende,  hvorfor  hun  ikke 
var  kommen  til  ham  i  disse  Dage,  men  havde  ladet 
ham  gaa  og  forsmægte.  Hun  svarede,  at  hun  kom,  saa 
snart  han  kaktøe,  men  havde  ikke  vovet  det  før.  Og 
hun  vilde  komme,  saa  ofte  han  kaldte  eller  gav  hende 
et  Tegn. 

„Sig  mig,  hvad  du  hedder/  sagde  han.  „At  jeg  kan 
kalde  dig  ved  dit  Navn,  naar  jeg  kommer  i  Marken 
og  bærer  Forlængsel  efter  dig.*4 

Jeg  har  intet  Navn,a  svarede  hun.  Jeg  er  Elle- 
kongens  Datter.  Men  jeg  skal  vel  mærke,  om  du  kal- 
der paa  mig." 

De  talte  endnu  længe  sammen,  og  han  gav  sig  saa 
til  at  græde,  fordi  de  ikke  kunde  komme  sammen  som 
andre,  der  elskede  hinanden.  Da  hun  spurgte  ham, 
hvorfor  de  da  ikke  kunde  det,  svarede  han,  at  det 
kunde  de  ikke,  fordi  hun  ikke  var  rettelig  døbt  Og 
om  ogsaa  han  vilde  sige  Fader  og  Moder  Farvel  og 
gaa  til  hende  i  Højen,  saa  vilde  det  intet  hjælpe,  efterdi 
han  aldrig  vilde  blive  lykkelig,  men  længes  efter  den 
grønne  Jord  og  Solen. 

„Det  vilde  du,a  svarede  hun  alvorlig.  Jeg  véd  det, 
for  vi  har  haft  Mennesker  i  Højen  hos  os,  og  skønt 
vi  var  gode  imod  dem  og  ikke  vidste,  hvad  Glæde  vi 
skulde  gøre  dem,  blev  de  dog  aldrig  glade.  Men  sig 
mig,  om  jeg  da  ikke  kan  blive  døbt?" 


ELLEPIGEN  17 


„ Vilde  du  det?"  spurgte  han. 

„Visselig  vilde  jeg  det,*4  sagde  hun.  „Om  jeg  derved 
kunde  komme  sammen  med  dig.  Der  er  intet  i  Ver- 
den, jeg  kunde  jo  gøre  det  for  min  Elskov u. 

Da  blev  han  sælsom  bevæget  og  stod  hastig  op. 
Han  vilde  tale  med  Præsten  derom,  sagde  han,  og  gik 
bort  for  at  gøre  det  i  den  samme  Aften, 

Han  gik  ogsaa  med  det  samme  til  Præsten  og 
spurgte  ham,  om  det,  som  laa  ham  paa  Sinde,  nemlig 
om  Folket  i  Troldehøjen  paa  Marken  kunde  vorde 
døbte  og  salige.  Præsten  blev  saare  forlegen  ved 
Spørgsmaalet,  efterdi  han  aldrig  havde  tænkt  derpaa 
før.  For  at  fri  sig  af  sin  Vaande,  sagde  han  til  Hans, 
at  han  skulde  komme  igen  om  et  Aar,  saa  skulde  han 
sige  ham  det. 

„Det  er  længe  at  bie,"  sagde  Hans. 

Men  derved  var  intet  at  gøre.  Han  gik  tilbage  til 
Troldemarken.  Da  han  naaede  den,  var  det  Nat.  Alle 
fire  Høje  stod  paa  røde  Pæle,  og  Dansen  gik  derinde 
med  Liv  og  Lyst.  En  Stund  sad  han  og  saa  paa  det. 
Han  saa  Ellepigerne  svinge  sig  ud  over  Marken  i 
Maaneskæret,  lokkende  og  koglende.  Han  saa  Ellekon- 
gen  siddende  paa  sin  Trone  med  langt,  hvidt  Skæg, 
som  naaede  ham  helt  ned  til  Jorden.  Alene  sin  elskede 
kunde  han  ikke  se.  Da  kaldte  han  paa  hende,  og  nu 
saa  han  hende.  Hun  sad  ved  Foden  af  Tronen  med 
Haand  under  Kind  og  deltog  ikke  i  Dansen.  Da  hun 
hørte  hans  Røst,  stod  hun  straks  op  og  kom  ud  og 
rakte  ham  sine  Hænder  med  det  Smil,  han  kendte 
saa  godt,  og  som  fortryllede  ham  saa  saare.  Han  for- 
talte hende  nu,  hvad  Præsten  havde  sagt 

„Det  er  længe  at  bie,"  sagde  hun. 

Saa  svor  de  hinanden,  at  de  vilde  bie  trofast  Aaret 

rundt.  Og  som  de  stod  med  hinanden  i  Hænderne  og 
Blik  i  Blik,  kom  Eliekongen  til  og  truede  ad  Hans 
med  sit  Scepter.  Men  hans  Datter  slap  sin  Elskers 
Hænder  og  vendte  sig  imod  ham. 

„Du  gør  ham  ingen  Fortræd,  Fader,"  sagde  hun. 

„Det  er  dig,  som  har  forlokket  min  Datter,"  sagde 
Kongen.  „Om  du  vil  komme  til  os  i  Højen,  skal  det 
være  dig  tilgivet  og  glemt" 

„Det  kan  jeg  ikke,"  svarede  Hans  uforsagt  „Om 
jeg  gjorde  det,  vilde  jeg  længes  op  mod  Jorden  igen. 
Men  din  Datter  skal  vorde  min  endda,  saa  sandt  Præ- 
sten har  lovet  mig,  at  om  et  Aar  skal  han  døbe  hende, 
saa  hun  kan  blive  salig." 

„Har  Præsten  lovet  dig  det,  saa  skal  han  tage  sig  i 
Agt,"  sagde  Eliekongen.  „Og  du  skal  vogte  dig  i  det 
Aar,  at  ikke  Ulykken  rammer  dig." 

Dernæst  lød  der  et  stort  Bulder.  Højene  sank  igen 
sammen,  Lysene  sluktes,  og  Hans  saa  intet  uden  He- 
stene, som  gik  og  græssede  paa  Marken. 

Nu  hændte  der  det,  at  Præsten  tænkte  alvorligt 
over  det  Spørgsmaal,  Hans  havde  stillet  ham,  og  Da- 
gen efter  gik  han  til  Bonden  og  sagde  ham  det  Han 
fik  da  at  vide,  hvad  der  var  hændt  Drengen  nyssens, 
og  gav  sig  til  at  holde  en  ordentlig  Præken  for  ham. 
Men  det  hjalp  ingen  Ting. 

„I  har  lovet  mig  at  døbe  Ellepigen  om  et  Aar,  hvis 
Eders  Samvittighed  tillader  Eder  det,"  sagde  Hans. 
„Og  I  nægter  ikke  at  opfylde  Eders  Løfte." 

Dertil  vidste  Præsten  intet  at  sige  og  gik  hjem  til 
sit.  Men  den  gamle  Bonde  tog  Hans  ordentlig  i  Skole 
og  sagde  ham  til  sidst  rent  ud,  at  han  vilde  jage  ham 
af  Gaarde  og  gøre  ham  arveløs,  endskønt  han  var 
hans    eneste    Barn,    saafremt    han    fremturede   i    sit 

Maskepi  med  Troldfolk.  Det,  sagde  Hans,  fik  han  gøre, 
som  han  vilde.  Og  da  den  unge  Mand  havde  hørt 
ham  ud  med  sømmelig  Ærbødighed,  gik  han  ind  paa 
sit  Kammer  og  lod,  som  om  han  vilde  sove.  Men  da 
alle  paa  Gaarden  var  gangne  til  Hvile,  stod  han  op, 
snørede  sin  Randsel  og  begav  sig  paa  Vej  ud  i  Ver- 
den, fordi  han  hellere  vilde  døje  ondt  i  det  fremmede 
i  det  Aar  end  gaa  hjemme  og  blive  plaget. 

Da  nu  den  gamle  Bonde  opdagede,  at  han  var  dra- 
get af  Sted,  blev  han  overmaade  bedrøvet  og  rev  sine 
graa  Haar  af  sit  Hoved.  For  hvor  haardt  han  end 
havde  talt,  var  det  ingenlunde  hans  Mening  at  forstøde 
sin  eneste  Søn.  Han  samlede  derfor  alle  sine  Karle 
og  Naboens  med  og  drog  sønderpaa  for  at  lede  efter 
ham.  Men  han  fandt  ham  ikke.  Bedrøvet  vendte  han 
hjem  igen  og  var  fra  nu  af  aldrig  mere  glad.  Mest 
sad  han  i  Stuen  og  saa  frem  for  sig,  mens  al  Ting  gik 
paa  Gaarden,  som  det  kunde  bedst.  Men  stundom  løb 
han  ud  i  Troldemarken  og  skændte  og  bandte  paa 
Eliefolket,  der  var  Skyld  i,  at  hans  Søn  var  gaaet  fra 
ham.  Der  var  imidlertid  ingen,  der  svarede  ham,  og  han 
vendte  træt  og  endnu  mere  bedrøvet  tilbage  til  Gaarden. 

En  Aften,  da  han  saadan  hel  vanvittig  af  Sorg  og 
Vrede  var  løbet  ud  i  Marken,  stod  Ellekongens  Datter 
pludselig  foran  ham.  Han  blev  saa  forskrækket  over 
Synet,  at  han  faldt  om  i  det  samme.  Men  hun  hjalp 
ham  paa  Benene  igen,  børstede  hans  Klæder  af  og 
rakte  ham  hans  Kæp,  som  han  havde  tabt. 

„Tys,  Svigerfar,"  sagde  hun.  „Vær  stille  og  taalmo- 
dig.  Han  kommer  nok  hjem  igen." 

„Ikke  er  jeg  din  Svigerfar,  din  lede  Heks,"  sagde 
Bonden,  og  slog  efter  hende  med  Kæppen,  det  stær- 
keste han  kunde. 

Men  det  var  bare,  som  Kæppen  gik  gennem  Luften 
og  fløj  fra  ham.  Hun  stod  dér,  hvor  hun  havde  staaet 
før  med  sit  skønne  og  bedrøvede  Smil.  Rapt  sprang 
hun  efter  Kæppen  og  gav  ham  den  igen. 

„I  maa  ikke  være  vred,  Svigerfader,"  sagde  hun. 
Jeg  længes  mere  end  I,  kan  I  vide.  Og  om  I  vil  lyde 
mit  Raad,  da  skal  jeg  sige  Jer,  hvor  Hans  er,  og  hvor- 
dan I  kan  faa  ham  tilbage." 

Den  gamle  Bonde  saa  paa  hende  og  tænkte,  han 
stod  sig  bedst  ved  at  vise  alt  Djævelskab  fra  sig,  un- 
der hvad  Form  det  saa  vilde  forlokke  ham.  Men  saa 
huskede  han  igen  paa  Hans  og  sagde  ingen  Ting, 
sukkede  bare  og  saa  paa  Ellepigen. 

„Min  Fader,  Kongen,  hader  Hans,  fordi  han  er  min 
Fæstemand/  sagde  hun  saa.  „Og  han  har  skikket  Bud 
til  Eliekongen  i  Bodedys,  at  han  skulde  fange  Hans, 
om  han  kunde  komme  af  Sted  med  det.  Men  nu  er 
min  Fader  og  Kongen  i  Bodedys  bleven  uens  om  en 
Tønde  gammelt  01,  og  hvis  du  drager  til  Bodedys, 
vil  du  nok  faa  din  Søn  at  se,  om  ellers  han  er  i 
Live.a 

Jeg  ved  ikke,  om  jeg  gør  ham  nogen  Tjeneste  ved 
at  fri  ham  af  Højen  for  at  bringe  ham  i  dine  Hæn- 
der," sagde  den  gamle  Bonde.  „Men  Gud  raader  vel 
endnu,  tænker  jeg,  og  jeg  vil  gøre,  som  du  siger,  siden 
jeg  ikke  ved  nogen  anden  Udvej." 

Dermed  stavrede  han  hjem,  og  da  han  havde  hvilt 
sig  et  Par  Dage  og  var  kommet  lidt  til  Kræfter  oven- 
paa  Forskrækkelsen,  spændte  han  sine  to  bedste  Heste 
for  Vognen  og  lavede  sig  til  Rejsen  til  Bodedys,  som 
ikke  var  saa  ringe  endda.  Det  traf  sig  saa  heldigt,  at 
han  havde  Forretninger  med  en  Bonde,  som  boede 
paa  den  anden  Side   Bodedys.   Derfor  kørte  han  af 

Gaarde  med  et  stort  Læs  Korn,  og  da  han  havde 
kørt  en  hel  Dag  og  en  halv,  kom  han  til  Bodedys, 
som  var  en  mægtig  Høj,  der  var  vidt  berømt  for  det 
Troldtøj,  der  boede  i  den. 

Det  var  just  Aften,  da  han  naaede  Højen,  som  Vejen 
gik  ret  forbi,  og  da  han  var  lige  ud  for  den,  aabnedes 
den,  og  Eliekongen  selv  stod  der. 

„Kør  ind  i  Højen,a  sagde  Ellekongen. 

Den  gamle  Bonde  tænkte,  det  var  saa  sin  Sag,  og 
ængstedes  for,  hvordan  han  skulde  slippe  ud  igen 
med  alt  det  gode  Korn.  Men  saa  mindedes  han, 
hvad  Ellepigen  havde  sagt,  bad  sit  Fadervor  og  kørte 
ind  i  Højen.  Dér  blev  han  vel  modtaget  af  Eliekon- 
gen, som  straks  gav  sig  til  at  handle  med  ham  om 
Kornet  Bonden  sagde,  at  han  allerede,  mens  det  stod 
paa  Roden,  havde  solgt  det  til  en  anden  Mand,  men 
da  Kongen  bød  ham  det  dobbelte  for  det,  betænkte 
han  sig  ikke  længe  paa  at  slaa  til.  Imens  han  nu 
læssede  af  Vognen,  saa  han  sig  om  i  Højen,  hvor 
det  skinnede  af  Guld  og  vrimlede  med  Troldfolk. 
Kongen  lagde  godt  Mærke  dertil  og  spurgte  ham,  hvad 
han  saa  efter. 

Jeg  kigger  ikke  efter  dit  Guld.u  sagde  den  gamle 
Bonde.  Jeg  tænkte  blot,  at  kanske  min  Søn  var  her- 
inde." 

„Naa,  er  det  dig,a  sagde  Kongen.  Og  efter  en  Stunds 
Betænkning  føjede  han  til:  „Det  er  lige  meget  med 
det  Kør  kun  herfra  og  sæt  dine  Heste  ind  hos  Bon- 
den nede  ved  Vejen.  Hvis  du  holder  ren  Mund  med, 
hvad  du  har  set  herinde,  og  kommer  igen  i  Morgen, 
skal  du  faa  det  at  se,  som  du  kigger  efter." 

Dermed  maatte  den  gamle  Bonde  lade  sig  nøje  og 
kørte    derfra.    Rolig    fandt   han  sig   i,  at  den    anden 

Bonde  gav  ham  Grovheder,  over  det  han  kom  med 
tom  Vogn,  og  sagde  ikke  et  Ord  om,  hvor  han  havde 
været  henne.  Paa  den  berammede  Tid  næste  Dag  var 
han  ved  Højen,  som  straks  aabnede  sig,  og  Ellekon- 
gen  førte  ham  ind.  En  god  Stund  maatte  han  sidde  og 
vente  og  faldt  til  sidst  i  Søvn.  Da  han  vaagnede,  laa 
han  udenfor  Højen,  og  ved  hans  Side  laa  Hans,  karsk 
og  uskadt  at  skue. 

Nu  fortalte  Hans,  hvorledes  han  en  Nat,  han  van- 
drede over  Vejen,  pludselig  var  bleven  grebet  bag  fra 
om  Arme  og  Ben  af  hundrede  Hænder.  De  havde 
lagt  ham  i  Baand  og  Bast,  men  saa  havde  han  ikke 
vidst  af  nogen  Ting  før  nu  i  Nat.  Da  var  der  kom- 
met en  Mand  til  ham  og  havde  spurgt  ham,  om  han 
endnu  havde  sin  Fader  kær.  Dertil  havde  han  svaret 
ja,  og  i  samme  Nu  var  det,  som  alle  Lænker  og  Mure 
brast.  Dog  var  han  straks  sovet  ind  igen  og  ikke  vaag- 
net  før  nu. 

I  det  samme  tog  han  sig  til  Halsen  og  saa,  at  der 
hang  et  Stykke  Lænke  endnu,  som  de  begge  besaa  og 
befølte.  Hans  klagede  over  Sult  og  spiste  med  stor 
Graadighed,  alt,  hvad  Faderen  havde  faaet  med  sig  fra 
Bonden,  han  havde  gæstet,  og  var  endda  ikke  mæt 
Saa  kom  de  op  paa  Vognen,  men  idet  de  vilde  køre 
af  Sted,  aabnedes  Højen  paany,  og  Ellekongen  stod 
der  og  vinkede  farvel. 

„Du  kan  sige  ham  derhjemme  i  de  fire  Høje,  at  det 
voldte  den  Tønde  01, u  sagde  han. 

Derefter  lukkedes  Højen  paany,  og  de  to  kørte 
hjemover.  De  talte  sammen  om,  hvad  der  var  hændt, 
og  Bonden  spurgte  Hans,  om  han  nu  ikke  var  beredt 
til  at  lade  det  Djævelskab  fare.  Dertil  svarede  Hans 
jo.  Men  efter  en  Stunds  Forløb  spurgte  han  Faderen, 

om  han  ikke  havde  set  noget  til  Ellepigen.  Den  gamle 
Bonde  løj  og  sagde  nej,  og  saa  slog  Hans  sig  tiltaals. 
Da  de  kom  hjem,  ophængte  de  det  Stykke  Halsjern  i 
Kirken  og  talte  ikke  mere  om  den  Ting.  Men  den, 
der  havde  Forstand  paa  de  Dele,  kunde  nemt  se,  at 
Hans  ikke  mere  var  den  samme,  han  havde  været 
før,  og  hver  Gang  han  saa  Naboens  Datter,  blev  han 
rent  rasende  og  løb  derfra. 

Nu  hændte  det  den  Nat,  da  der  nøjagtig  var  gaaet 
et  Aar,  siden  Hans  havde  været  hos  Præsten  og 
spurgt,  om  Ellefolket  kunde  blive  salige,  at  Præsten 
skulde  køre  forbi  Troldemarken,  da  han  skulde  hen 
at  berette  en  døende.  Som  nu  han  kom  til  den  største 
af  Højene,  løftede  den  sig  paa  alle  fire,  røde  Pæle,  og 
en  Mængde  Ellefolk  myldrede  ud  og  omringede  Præ- 
stens Vogn,  saa  Hestene  stejlede,  og  Kusken  havde 
Møje  med  at  holde  paa  dem.  Præsten  slog  Kors  paa 
Kors,  men  lige  meget  hjalp  det. 

„Sig  os,  om  vi  kan  blive  salige!  døb  os!  døb  os!tt 
raabte  Ellefolkene  i  Munden  paa  hinanden. 

„Hvorfor  vil  I  vide  det?a  spurgte  Præsten,  som  var 
i  stor  Angst  og  Vaande,  over  det  Hestene  var  saa 
uregerlige,  og  Kusken  mere  og  mere  tabte  Styret  over 
dem. 

„Prinsessen  dør,  om  hun  ikke  bliver  døbt,"  skreg 
Troldene.  „Hun  er  med  Barn,  og  I  skal  døbe  hende 
og  os  allesammen." 

„Er  hun  med  Barn,  da  skik  Bud  efter  Jordemode- 
ren,* sagde  Præsten.  Jeg  tør  ikke  døbe  Eder.a 

Da  han  havde  sagt  det,  lød  der  et  frygteligt  Jam- 
merskrig over  Marken.  Det  saa  ud  som  om  hele 
Højen  stod  i  Flammer,  og  Ellefolkene  løb  ud  og  ind 
af  Ilden.  Hestene  for  af  Sted  med  Vognen.  Præsten 

blev  slynget  ud  paa  Marken  og  brækkede  sin  ene 
Arm.  Karlen  gik  det  værre,  for  han  brækkede  Halsen, 
og  Hestene  styrtede  med  Vognen  ned  af  en  Brink  og 
slog  sig  ihjel.  Men  Præsten  rejste  sig  og  truede  med 
knyttet  Haand  ad  Troldfolket. 

„Visselig  bliver  I  fordømt  allesammen,"  skreg  han. 

Da  sank  Højen  i  Jorden,  og  der  blev  tyst  og  saa 
mørkt,  at  han  næppe  kunde  se  at  finde  Vejen  hjem 
til  Præstegaarden. 

Nu  led  Tiden,  og  det  blev  Efteraar  og  Vinter.  Præ- 
stens Eventyr  paa  Troldemarken  blev  naturligvis  kendt 
viden  om,  og  ingen  turde  mere  ved  Nattetid  fare  forbi 
de  fire  Høje.  Bonden  satte  ikke  mere  sine  Heste  ud 
paa  den  Mark,  men  lod  Faarene  gaa  der  med  Hyrde- 
drengen, som  hed  Tosse-Lars,  og  hvem  ingen  kunde 
stole  paa.  Han  fortalte  gruelige  Ting  om  alt  det,  han 
saa,  og  der  var  ingen,  som  troede  ham  undtagen  Hans. 
Hver  Aften  maatte  Drengen  sidde  hos  Hans  og  for- 
tælle ham  nyt  fra  Troldemarken.  Han  kunde  ikke 
høre  nok.  Han  spurgte  altid  efter  Ellekongens  Datter, 
men  hende  havde  Tosse-Lars  aldrig  sét  Kongen 
mente  han,  han  havde  sét  og  hundrede  Ellefolk.  De 
gik  allesammen  tyst  som  paa  Hosesokker,  og  naar  de 
kom  i  Nærheden  af  ham,  stod  de  stille  og  saa  paa 
ham  med  bedrøvede  Ansigter.  Men  de  sagde  aldrig 
noget. 

Over  alt  det  blev  Hans  mere  og  mere  bedrøvet,  alt 
som  Tiden  led  henimod  Jul.  Han  længtes  saadan  efter 
Ellekongens  Datter,  at  han  ikke  havde  Ro  noget  Sted, 
ikke  heller  i  sin  Seng,  hvor  der  aldrig  kom  sund  Søvn 
i  hans  Øjne.  Mere  end  én  Gang  var  han  lønlig  ude 
paa  Troldemarken,  men  saa  ingenting.  Indtil  han  en 
Nat  vovede  sig  til   med  sagte  Stemme  at  kalde  paa 


ELLEPIGEN  25 


hende.  Øjeblikkelig  stod  der  en  lille  Ellemand  foran 
ham.  Han  bukkede  dybt  med  Hatten  i  Haanden  og 
spurgte,  hvad  han  ønskede.  Han  blev  slagen  af  Ræd- 
sel og  løb  det  forteste  han  kunde,  lukt  hjem  i  sit 
Kammer  og  sprang  i  sin  Seng  og  trak  Dynen  op  over 
Hovedet  Men  Ellemanden  var  løbet  med  ham  og  stod 
i  Kammeret,  da  han  vovede  sig  til  atter  at  stikke 
Hovedet  frem. 

„Hun  er  syg,*  sagde  han.  „Og  hun  kan  ikke  kom- 
me. Hun  er  i  Barnsnød  og  skriger  efter  Eder  tidlig 
og  silde.  Vil  I  gaa  med,  da  skal  jeg  føre  Eder  til 
hende. a 

„Vig,  Satan!  vig!a  skreg  Hans  og  krøb  atter  under 
Dynen. 

Da  han  en  Stund  efter  stak  Hovedet  op,  var  Elle- 
manden væk.  Men  han  syntes  slet  ikke,  han  kunde 
glemme  hans  bedrøvede  Ansigt,  som  stirrede  paa  ham 
fra  alle  Kroge  af  Kammeret.  For  nu  havde  han  det 
saadan,  at  han  vidste,  det  var  Djævelskab  og  Troldtøj, 
som  vilde  blive  til  hans  Sjæls  evige  Fortabelse,  om 
ikke  han  blev  det  kvit  og  gjorde  sig  fri  af  det.  Men 
alligevel  voksede  hans  Længsel  efter  Ellepigen  saadan, 
at  han  følte,  han  ikke  ret  længe  endnu  kunde  ud- 
holde det 

Juleaften  sad  Jordemoderen  alene  i  sin  Stue,  som 
var  bygt  nede  ved  Engen  i  en  afsides  Krog  af  Sognet. 
Hun  havde  just  lavet  sin  Julegrød  og  skulde  til  at 
æde  den,  da  der  pludselig  stod  en  Ellemand  i  hendes 
Stue  og  begærede,  at  hun  skulde  gaa  med  ham  til 
Troldemarken  og  hjælpe  Ellekongens  Datter,  som  var 
ved  at  barsle.  Hun  blev  meget  forskrækket,  men  han 
bad  saa  mindelig  derom,  at  hun  ikke  nænnede  at  sige 
nej.  Han  fortalte  hende  ogsaa,  at  Prinsessen  kun  kunde 

forløses  ved  en  kristen  Kvindes  Hjælp,  efterdi  Fade- 
ren var  en  kristen  Mand,  og  da  hun  hørte  det,  tænkte 
hun  nok,  at  det  maatte  være  Hans  fra  Gaarden,  om 
hvis  sælsomme  Elskov  der  gik  sære  Sagn  i  Sognet 
Saa  snart  hun  havde  sagt  ja,  tog  Ellemanden  hende 
paa  sin  Ryg  og  gik  ned  i  Jorden  med  hende  gennem 
et  Kildevæld.  Saa  fort  gik  det,  at  hun  gik  rent  fra 
Sind  og  Sans,  indtil  hun  pludselig  stod  i  den  største 
af  de  fire  Høje  paa  Troldemarken. 

Der  laa  da  ganske  rigtig  Ellekongens  Datter  og  var 
allerede  i  svære  Veer.  Sælsomt  saa  der  ud  rundt  om 
i  Højen,  men  Jordemoderen,  som  var  en  brav  Kone, 
saa  intet  af  det,  men  gik  i  Lag  med  at  forløse  Prin- 
sessen, hvilket  ogsaa  lykkedes  hende.  Da  nu  det  vel 
var  overstaaet,  og  Barselkvinden  laa  med  det  lille 
Barn  ved  Brystet,  bad  hun  Jordemoderen  bøje  sig  ned 
over  hende,  saa  hun  kunde  hviske  hende  noget  Det 
gjorde  hun,  og  saa  sagde  Prinsessen: 

„Tak  have  du,  fordi  du  kom.  Og  vil  du  nu  følge 
mit  Raad,  saa  skal  du  intet  spise,  naar  Ellefolkene 
byder  dig  noget,  for  gør  du  det,  maa  du  blive  her- 
nede. Naar  saa  min  Fader,  Kongen,  vil  give  dig  en 
Gave  og  beder  dig  vælge  noget,  der  ser  ud  som  Sølv 
og  noget,  der  ser  ud  som  Potteskaar,  skal  du  vælge 
det  sidste.  Og  naar  en  Ellemand  fører  dig  op  herfra, 
skal  du  gribe  fat  i  en  Busk  og  sige  det  forteste,  du 
kan:  Nu  i  Guds  Navn  —  nu  er  jeg  paa  mit  eget" 

Jordemoderen  takkede  og  gjorde  nøjagtig,  som  Prin- 
sessen havde  sagt.  Og  Ellemanden  bød  hende  Farvel, 
idet  han  sagde: 

„Den  slog  dig  ikke  paa  Munden,  som  lærte  dig  det. 
Men  nu  gaar  jeg  til  én,  som  er  værre  faren." 

Jordemoderen    stod    og   saa   i    sit   Forklæde,    hvor 

Potteskaarene  laa,  og  saa,  at  det  var  det  klare  Sølv. 
Glad  gik  hun  hjem  til  sin  Stue.  Men  Ellemanden  løb 
til  Bondens  Gaard  og  slog  paa  Ruden  og  raabte: 

„Staa  op  Bonde!  Eliekongens  Datter  barsler  i 
Højen  paa  Troldemarken,  og  din  Søn,  Hans,  er  ud- 
lagt som  Fader. tt 

Bonden  vaagnede  i  stor  Forskrækkelse  og  gemte 
sig  under  Dynen.  Men  Ellemanden  slog  i  Ruden,  saa 
den  sprang,  og  raabte  højere  endnu.  Da  vaagnede 
Hans,  som  sov  i  Kammeret  næst  ved  Siden  af,  og  da 
han  hørte,  hvad  det  var,  stod  han  hastigt  op  og  iførte 
sig  sine  Klæder,  hvorefter  han  gik  ud  til  Ellemanden 
og  sagde: 

„Det  er  rigtigt,  som  du  siger.  Kom,  lad  os  gaa." 

„Hans,  Hans!"  raabte  den  gamle  Bonde  og  løb  for- 
tvivlet efter  ham. 

Men  Hans  var  allerede  borte.  Ellemanden  tog  ham 
paa  Ryggen,  som  han  havde  gjort  ved  Jordemoderen, 
og  saa  gik  det  i  susende  Fart  til  Troldemarken.  Højene 
stod  alle  fire  paa  Pæle  og  flammede  i  Lys.  Midt  i  den 
største  laa  Ellekongens  Datter  med  Barnet  ved  sit 
Bryst  og  smilte  til  ham. 

„Du  kommer  sent,a  sagde  hun.  „Men,  Tak  have  du, 
fordi  du  kommer.  Sig  nu  min  Fader,  som  er  vred  paa 
mig,  at  dette  Barn  er  dit." 

„Visselig  er  Barnet  mit,a  sagde  Hans  og  satte  sig 
paa  Sengekanten  og  kyssede  hende  paa  hendes  røde 
Mund. 

„Da  drik  dette  Bæger  med  mig,"  sagde  Ellekongen 
og  rakte  en  gylden  Pokal  imod  ham.  „Er  du  min 
Svigersøn,  da  maa  du  drikke  Velkomstbægeret  i  min  Hal." 

Hans  rakte  Haanden  ud  efter  Bægeret,  men  Barsel- 
kvinden holdt  fast  i  ham. 

„Drik  ikke,a  sagde  hun.  Jeg  beder  dig,  drik  ikke." 

„Drik,"  sagde  Ellekongen. 

Hans  saa  fra  den  ene  til  den  anden  og  vidste  ikke, 
hvad  han  skulde  gøre.  Han  mindedes,  at  han  havde 
hørt,  hvorlunde  den,  som  spiste  eller  drak  i  Højen, 
maatte  blive  der  sit  Liv  til  Ende.  Men  saa  lidet  glæde- 
lig syntes  ham  hans  Lod  paa  Jorden,  og  saa  højt  el- 
skede han  Ellekongens  Datter,  som  laa  dér  med  hans 
Barn  ved  det  Bryst,  hvoraf  han  havde  drukket  den 
Glæde,  som  siden  vendte  sig  til  Sorg,  at  han  ganske 
glemte  den  Jammer,  han  havde  udstaaet  i  Bodedys  og 
alt,  hvad  Præsten  sagde  og  Gud  og  hans  hellige  Ord. 

Jeg  drikker,"  sagde  han  og  tog  Pokalen  af  Elle- 
kongens  Haand. 

Men  i  det  samme  rejste  Ellepigen  sig  over  Ende  i 
Sengen  og  slog  Pokalen  af  hans  Haand,  saa  Drikken 
spildtes  over  Gulvet.  Der  opstod  et  uhyre  Spektakel 
i  Højen.  Alt  Eliefolket  skreg,  der  slog  Ildsluer  ud  af 
alle  Revner,  og  Troldene  kom  løbende  fra  de  andre 
Høje  og  øgede  Larmen.  Ellekongen  rasede  over  alle 
de  andre,  men  hans  Datter  smilte  bestandig  og  saa 
kun  paa  Hans. 

„Nu  skal  jeg  dø,"  sagde  hun.  Jeg  har  syndet  mod 
mit  Folks  Love,  som  du  mod  dit  Enten  maatte  jeg 
blive  een  af  dine  eller  du  een  af  vore.  Det  første 
kunde  ikke  ske,  sagde  Præsten.  Og  jeg  vil  ikke,  at  du 
skal  blive  her,  hvor  du  ikke  hører  hjemme.  Men  der- 
for maa  jeg  dø.  Tag  nu  vort  Barn,  og  spring,  det 
forteste  du  kan,  for  alt  Eliefolket  vil  være  efter  dig. 
Om  du  kan  finde  tvende  nygifte  Folk  i  Brudesengen, 
førend  de  har  læst  deres  Fadervor,  da  skal  du  lægge 
Barnet  imellem  dem,  og  da  kan  du  skaffe  det  al  den 
Lykke,  som  var  de   tvende  tiltænkt  og  bringe  helt  i 

Forglemmelse,  at  det  er  Ellepigens  Barn.  Men  skynd 
dig,  løb!" 

Hans  tog  Barnet  og  løb,  det  forteste  han  kunde,  og 
alt  Eliefolket  med  Had  og  Hævn  efter  ham.  Han  løb 
og  løb,  og  alle  Vegne  hvor  han  kom  frem  med  sit 
store  Følge,  vaagnede  Folk  i  deres  Huse,  men  turde 
ikke  andet  end  gemme  sig  under  Dynen,  for  Himlen 
var  rød  af  Ild,  og  Luften  genlød  af  djævelsk  Larm. 

Omsider  blev  Troldene  trætte  og  aflod  Forfølgelsen. 
Men  ingen  véd,  hvor  Hans  og  Ellepigerne  og  hans 
Barn  blev  af,  for  ingen  spurgte  dem  siden. 

Midt  mellem  Holbæk  og  Kallundborg  boede  der  en 
Gang  en  gammel  Bonde,  der  var  saa  gerrig,  at  han 
ikke  undte  et  Menneske  en  Drik  Vand,  om  saa  det 
var  ved  at  dø  af  Tørst. 

Han  havde  en  køn  ung  Kone  og  en  dejlig  Gaard, 
men  brød  sig  bare  om  at  lægge  Daler  til  Daler  paa 
Kistebunden,  og  han  var  lige  saa  sparsom  paa  venlige 
Ord  som  paa  Skillinger. 

Som  nu  han  stod  ved  Aftenstid  og  huggede  Brænde, 
kom  Lykkeper  ridende  ind  af  Porten. 

„God  Aften,  Fatter,"  sagde  han. 

,Um,"  sagde  Manden. 

„Tak  for  det,"  sagde  Per.  Jeg  kan  faa  Husly  her 
i  Nat?- 

„Nej,"  sagde  Bonden. 

„Det  var  herligt,"  sagde  Per. 

Han  stod  af  Hesten  og  trak  den  til  Stalden.  Bonden 
løb  efter  ham  og  vilde  holde  paa  Døren. 

Jeg  siger  saa  mange  Tak,a  sagde  Per  og  skubbede 
ham  af  Vejen.  „Men  jeg  kan  saa  godt  hjælpe  mig  selv." 

Der  stod  to  kønne  Heste  derinde,  og  dem  slog  Per 
løs  for  at  faa  Plads  til  sin  egen.  Bonden  løb  for  at 
fange  dem;  men  Per  gik  til  Laden  efter  Foder.  Han 
havde  faaet  sig  et  Maal  fuld  Havre,  da  Bonden  kom 
imod  ham  med  knyttede  Hænder. 

„Tak,  Tak,"  sagde  Per  og  stødte  til  ham,  saa  han 
satte  sig  paa  Møddingen.  „Her  er  mer  end  nok.  Og 
det  er  da  rimeligt,  jeg  bærer  det  selv.  I  er  jo  en  gammel 
Mand." 

Da  nu  Per  havde  sørget  godt  for  Hesten,  lukkede 
han  Stalddøren  og  gik  over  i  Stuehuset,  hvor  Konen 
netop  havde  stillet  Aftensmaden  frem.  Bonden  hinkede 
bagefter  og  vidste  ikke  sine  levende  Raad,  hvad  han 
skulde  stille  op  med  den  Karl. 

„Det  er  en  Skam,  I  skal  have  al  den  Ulejlighed  for 
min  Skyld,"  sagde  Per  og  nikkede  til  Konen.  „Lad 
mig  nu  give  Jer  en  Haandsrækning," 

Han  gik  ud  i  Fadeburet  og  hentede  frem  alt,  hvad 
der  var.  Han  gik  i  Kælderen  og  tappede  en  Kande  af 
den  bedste  Tønde.  Saa  satte  han  sig  til  Bords  og  aad 
og  drak  af  Hjertenslyst. 

„Skal  du  ikke  have  noget  med?"  sagde  han  til  Man- 
den. „Her  er  nok  til  os  begge  to." 

Men  Bonden  sad  i  Krogen  og  rystede  af  Arrigskab 
og  kunde  ingen  Ting  spise. 

„Tak  for  Mad,"  sagde  Per,  da  han  havde  spist,  hvad 
han  aarkede.  „Nu  skal  I  ikke  have  Ulejlighed  med  at 


LYKKEPER  35 


tage  det  ud.  Lad  det  bare  altsammen  staa  til  Frokost 
i  Morgen.  Og  nu  vil  jeg  gerne  til  Ro,  for  jeg  har  redet 
langt  i  Dag". 

Bonden  rejste  sig  og  vilde  sige  noget,  men  Per  slog 
ad  ham  med  Haanden. 

„Snak  om  en  Ting,"  sagde  han.  „Det  kunde  aldrig 
falde  mig  ind  at  tage  Jeres  Seng.  Bare  jeg  faar  en 
Dyne  eller  to*  ligger  jeg  godt  nok  her  paa  Bænken." 

Han  gik  til  Sengekammeret,  tog  Dynerne,  redte  op 
og  lagde  sig. 

„Godnat/  sagde  han.  „Og  mange  Tak  for  god  Mod- 
tagelse." 

Lidt  efter  gik  Bonden  ogsaa  i  Seng,  efterdi  han  ikke 
vidste,  hvad  han  ellers  skulde  gøre.  Men  sove  kunde 
han  ikke,  og  da  han  havde  ligget  en  Stund,  sagde  han 
til  Konen,  at  han  var  sulten. 

Ja,  hvorfor  spiste  du  ikke  med  den  fremmede  Karl," 
sagde  hun.  „Du  kan  jo  liste  dig  ind  og  æde  af  det, 
der  staar  paa  Bordet." 

Han  stod  saa  op  og  listede  paa  Hosesokker  ind  i 
Stuen.  Men  just  som  han  stod  og  gjorde  sig  til  Gode, 
var  Per  over  ham  med  sin  Kæp, 

„Vil  du  væk  din  Satans  Kat,"  skreg  han  og  slog  løs, 
det  bedste  han  havde  lært.  „Hej  Folkens,  I  har  glemt 
at  lukke  Katten  ud." 

Manden  løb  ind  igen  det  forteste,  han  orkede.  Men 
sove  kunde  han  ikke. 

„Naar  tror  du,  den  Kæltring  rejser  herfra?"  sagde 
han  til  Konen. 

„Han  rejser  vel,  naar  Kragen  sætter  sig  paa  Taget," 
sagde  hun. 

Lidt  efter  listede  han  sig  ud  igen  og  krøb  op  paa 
Taget  og  skreg  som  en  Krage. 

„Hej,"  raabte  Per  fra  Bænken,  hvor  han  laa.  „Hvad 
er  det  for  et  Spektakel?" 

„Det  ervel  Kragen,  dersidderpaa  Taget,"  sagde  Konen. 

„Nu  skal  jeg  hjælpe  Jer  med  at  faa  den  væk,"  sagde  Per. 

Han  løb  ud  i  Gaarden  og  kastede  et  Favnestykke 
efter  Bonden,  som  trimlede  død  ned  paa  den  anden  Side. 

„Nu  kan  vi  sove  i  Ro,"  sagde  han  ril  Konen. 

„I  har  vel  ikke  gjort  en  Ulykke,"  sagde  hun. 

„Hvad  skulde  det  være  for  en  Ulykke,"  sagde  Per. 
Jeg  slog  Kragen  med  et  Favnesrykke. " 

Saa  lagde  han  sig  i  Sengen  hos  Konen  og  blev  ved 
hende  og  Gaarden  til  sin  Død. 

Inger  hed  en  Pige,  som  levede  en  Gang  i  gamle 
Dage  paa  Taasinge  og  troede  sig  bedre  end  alle 
andre  Piger  paa  Øen,  ja  i  hele  Landet 

Det  var  ikke,  fordi  hun  bildte  sig  ind,  at  hun  var 
kønnere  eller  klogere  end  de  andre.  Det  gjorde  hun 
ikke.  Hun  var  ikke  Forfængelig  paa  den  Led.  Ikke 
heller  pralede  hun  af  sit  gode  Hjerte  eller  saadan. 
Men  naar  Talen  kom  paa  Utroskab,  som  var  meget 
almindelig  den  Gang  blandt  Pigerne  paa  Taasinge, 
saa  var  det,  Inger  slog  med  Nakken  og  mente,  det 
kunde  man  ikke  dømme  strengt  nok. 

„I  kan  nu  sige,  hvad  I  vil,"  sagde  hun.  „Men  naar 

en  Pige  én  Gang  har  givet  en  Karl  sin  Tro,  saa  skal 
hun  blive  hos  ham.  Jeg  giver  ingen  Ting  for  de  Piger, 
som  er  deres  Kæreste  utro.  De  er  værre  end  de  værste 
og  fortjener  ikke  bedre,  end  at  Fanden  henter  dem  og 
putter  dem  lige  lukt  ned  i  Helvedes  Svovlpøl." 

Det  sagde  hun  ikke  én  Gang,  men  hundrede  Gange, 
saa  tidt  som  nogen  vilde  høre  paa  hende,  og  Talen  faldt 
paa  de  Dele.  Og  det  gjorde  den  tidt,  for  Pigerne  var 
meget  løse  dér  i  Egnen  paa  den  Tid.  og  de  Karle, 
som  var  forstandige,  drog  til  Ærø  eller  til  Fyens  Land 
for  at  hente  sig  Fæstemøer  dér,  hvor  Pigerne  var 
mere  at  stole  paa.  Derfor  nød  Inger  overordentlig  stor 
Anseelse  paa  Taasinge,  og  der  var  næppe  en  Karl,  som 
ikke  friede  til  hende,  før  han  gik  andetsteds  hen. 

Imidlertid  saa  Inger  sig  vel  for  og  forhastede  sig 
ikke,  hvori  hun  efter  alle  satte  og  fornuftige  Koners 
Mening  gjorde  vel,  især  fordi  hun  jo  aldrig  kunde 
tænke  paa  at  skifte,  naar  hun  én  Gang  havde  gjort  sit 
Valg.  Det  var  ikke  frit  for,  at  de  andre  Piger  haanede 
hende  en  Smule,  naar  saadan  hun  lod  den  ene  Bejler 
gaa  efter  den  anden,  og  skumlede  over,  at  det  nok 
til  sidst  blev  til,  at  hun  slet  ingen  fik  at  være  tro 
imod,  men  maatte  gaa  i  Graven  som  en  ensom  gammel 
Jomfru.  Men  derom  brød  Inger  sig  kun  lidt  Hun  var 
sikker  i  sin  Sag  og  mente  nok,  hun  skulde  klare  sig. 
Hun  sagde: 

„Brudekransen  er  det  helligste  i  Verden.  Skal  jeg 
bære  den,  saa  vil  jeg  bære  den  med  Ære.  Og  skal  jeg 
ikke  bære  den,  saa  vil  jeg  skikke  mig  i  Guds  Vilje." 

Ingen  paa  hele  Øen  var  nu  stoltere  af  Inger  end 
Sognepræsten,  som  hed  Hr.  Jørgen.  Han  havde  været 
gift  tre  Gange  og  havde  atten  Børn,  og  fordi  Gud 
havde  velsignet  ham  saadan   i   hans  Ægtestand,   følte 

han  sig  dobbelt  forpligtet  til  skaanselsløs  at  drage  til 
Felts  mod  al  Slags  Usædelighed  og  Uanstændighed. 
Han  lod  ingen  Søndag  gaa  hen,  uden  han  tordnede 
fra  Prækestolen  mod  de  løsagtige  Piger.  Saa  slog  alle 
de,  der  var  i  Kirken,  Øjnene  ned,  fordi  de  vel  var  sig 
bevidst,  at  de  i  det  Stykke  ikke  var,  som  de  skulde 
være.  Alene  Inger  mødte  Præstens  Blik  med  sine  klare 
Øjne. 

„Se,a  raabte  han  saa,  „hvorledes  I  bliver,  fordi  mine 
Ord  rammer  Jer,  dér  hvor  I  rammes  haardest.  Og  lige 
meget  hjælper  det  Saa  sandt  Vorherre  er  mig  arme 
Synder  naadig,  saa  gaar  I  lige  hjem  og  synder  videre. 
Jeg  er  ganske  sikker  paa,  at  mer  end  én  af  Jer,  som 
er  trolovede,  har  en  anden  Karls  Billede  i  Jeres  Hjer- 
ter, maaske  endog  hans  Kys  paa  Jeres  Mund.  Sé 
paa  Inger,  som  sidder  midt  iblandt  Jer  med  oprejst 
Pande.  Spejl  Jer  i  hendes  Eksempel.  Naar  hun  træder 
frem  for  Altret,  kan  ikke  Fanden  selv  sige  hende 
noget  paa.  Hvad  vilde  han  ikke  give  til,  at  han  kunde 
faa  dette  mit  eneste  Lam  i  sine  Kløer." 

Det  havde  nu  Præsten  Ret  i,  for  Fanden  havde  i 
lang  Tid  ærgret  sig  over  den  dydige  Inger.  Hver  Dag 
bed  han  sig  i  sin  Hale  af  Arrigskab  over,  at  han  ikke 
kunde  faa  fat  i  hende.  Men  der  var  ingen  Ting  for 
ham  at  gøre.  Hun  var  ganske  og  aldeles  uangribelig. 
Han  maatte  nøjes  med  de  andre,  som  tilfaldt  ham  i 
Skokkevis. 

Da  bestemte  Inger  sig  omsider  for  en  Karl  blandt 
dem,  som  bejlede  til  hende.  Det  var  en  pæn  og  jævn 
velstaaende  Mand,  som  længe  havde  haft  et  godt  Øje 
til  den  kønne  og  dydige  Inger.  Og  da  hun  omsider, 
efter  at  have  beraadt  sig  med  sit  Hjerte  og  sin  Slægt 
og  sine  Venner,  gav  ham  sit  ja,  blev  han  misundt  af 

alle  Mandfolk  paa  Øen.  De  tænkte,  at  hans  Lykke  var 
da  gjort.  Ham  kunde  ingen  Ulykke  ramme,  han  vidste 
sin  sikre  Vej  til  sine  Dages  Ende. 

Han  var  da  ogsaa  selv  baade  glad  og  stolt  og 
skyndte  sig  paa  alle  Maader  at  lave  til  Bryllup.  Til 
den  Ende  tog  han  Afsked  med  sin  Fæstemø  og  drog 
over  til  Fyens  Land  for  at  finde  sig  en  skøn  Gaard, 
der  var  til  Fals  og  kunde  passe  til  de  Skillinger,  han 
havde  paa  Kistebunden.  For  paa  Taasinge  var  Gaar- 
dene  nu  ikke  til  at  veje  op  med  Guld.  Da  nu  han 
rejste,  sagde  han  til  sin  Kæreste,  at  det  kunde  hænde, 
han  blev  borte  Aaret  rundt,  for  han  vilde  se  sig  vel 
for  og  ikke  tage  uden  det  bedste. 

Jeg  behøver  ikke  at  bede  dig  forblive  mig  tro, 
Hjertenskær,"  sagde  han.  „For  du  er  ikke  som  de 
andre. a 

„Nej,"  svarede  Inger.  „Det  behøver  du  visselig  ikke. 
Den  jeg  gav  mit  Hjerte,  ham  bliver  jeg  tro  til  min 
Død,  ihvordan  det  saa  ellers  gaar  mig  og  ham." 

Saa  rejste  han  glad  bort.  Hun  fulgte  ham  til  Kysten 
og  vinkede  med  sit  Hovedklæde,  saa  længe  Baaden 
var  at  øjne.  Derefter  gik  hun  hjem  og  græd  sig  i  Søvn, 
og  næste  Dag  stod  hun  op  og  tog  fat  paa  sin  Dont 
som  ellers. 

Men  der  var  ikke  én  Pige  i  Byen,  hun  gik  jo  med 
et  lønligt  Haab,  om  at  den  dydige  Inger  nu  skulde 
falde  i  Fristelse,  naar  hendes  Fæstemand  var  saa  langt 
og  længe  paa  Rejse.  For  det  vidste  de  alle,  at  det  er 
hundrede  Gange  lettere  for  en  Pige  at  være  dydig, 
naar  hun  aldrig  har  kysset  nogen  Mand,  end  naar  hun 
har  gjort  det.  Og  de  bar  alle  Nag  til  hende  for  den 
Ros,  hun  Livet  igennem  havde  faaet  paa  deres  Be- 
kostning.  Derfor  vogtede  de  paa  hvert  hendes  Fjed 

med  Argusøjne.  Naar  hun  talte  med  en  Mandsperson, 
kunde  man  »være  sikker  paa,  der  laa  en  Pige  bag  nær- 
meste Busk  og  lyttede.  Men  aldrig  fik  de  det  mindste 
at  høre.  De  vogtede  paa  hendes  Kammerdør  ved  Dag 
og  ved  Nat,  men  der  gik  ingen  ind,  og  kom  ingen  ud. 
De  satte  deres  egne  Fæstemænd  ud  paa  at  lokke 
hende  til  Dans  og  anden  Lystighed,  men  hun  svarede 
med  Tugt  og  Tak,  at  hun  var  en  trolovet  Pige  og  gik 
visselig  ikke  til  Dans  uden  ved  sin  Fæstemands  Arm. 

Ingen  glædede  sig  mere  over  det  end  Præsten,  der 
ofte  talte  med  hende,  naar  han  mødte  hende  paa  Vejen 
eller  saa  hende  i  Kirken.  Og  alt  mens  de  andre  frem- 
turede i  deres  Løsagtighed  og  skiftede  Kæreste,  saa  ofte 
som  de  skiftede  Særk,  vedblev  Inger  at  staa  som  et 
skønt  Eksempel  for  den  hele  0,  skønt  hendes  Fæste- 
mand allerede  havde  været  borte  i  fulde  tre  Maaneder, 
og  hun  hverken  havde  faaet  Bud  eller  Brev  og  længtes 
saare  efter  ham.  Men  hun  følte  sig  fuldt  forvisset  om, 
at  han  var  ligedan  som  hun  og  var  hende  tro,  dér 
hvor  i  Verden  han  færdedes. 

En  Aften  sent  skulde  Inger  ud  i  Haugen  og  bytte 
om  noget  Linned,  som  laa  paa  Bleg.  Solen  var  længst 
gaaet  ned,  og  Maanen  skinnede  over  Træerne  og  Engen, 
men  hun  havde  rolig  bundet  sin  Hose  færdig  og  var 
saa  gaaet  til  Arbejdet.  Som  nu  hun  gik  og  vendte 
Blegen,  stod  der  pludselig  foran  hende  en  Mandsperson 
af  et  svært  fordægtigt  Udseende.  Hun  mindedes  ikke, 
hun  havde  sét  ham  før,  men  da  hun  var  en  modig  og 
fornuftig  Pige,  fortsatte  hun  rolig  sit  Arbejde,  idet  hun 
sagde : 

„Guds  Fred  og  god  Aften,  hvem  I  saa  er.  Vogt  Jer, 
at  I  ikke  træder  paa  Tøjet." 

Næppe  havde  hun  sagt  det,  før  Mandspersonen  gjorde 

et  uhyre  Spjæt  i  Luften,  snurrede  sig  tre  Gange  rundt 
om  sig  selv  og  satte  sig  med  et  Plask  midt  i  Blegen. 
Han  tog  sin  Hat  af  og  to  Horn  stak  af  hans  Pande. 
Han  tog  sine  Sko  af,  og  Hestefødderne  stampede  i 
Jorden.  Hans  Øjne  luede  med  Ildsluer,  hans  Hale  slog 
i  Blegen. 

Jeg  er  Fanden,"  sagde  han. 

Jeg  kan  sé  det,"  svarede  Inger  uden  at  lade  sig 
forbløffe.  „Flyt  dig.  Jeg  har  en  god  Samvittighed  og 
ingen  Ting  med  dig  at  skaffe.  Du  forstyrrer  mig  i  mit 
Arbejde.  Jeg  skal  vende  Blegen,  og  det  er  langt  over 
en  ærbar  Piges  Sengetid.  Du  er  gaaet  fejl  i  Byen.  Der 
er  Piger  nok,  som  venter  dit  Besøg." 

„Der  er  saa,a  sagde  Fanden.  „Men  jeg  er  ikke  ander- 
ledes end  andre  Mandfolk.  Dem,  der  render  efter  mig 
kerer  jeg  mig  ikke  om,  men  den,  der  ikke  sér  til  mig, 
vil  jeg  have.  Jeg  vil  have  dig.  Du  har  drillet  mig  længe 
nok  med  din  Dyd.  Jeg  har  anset  dig  for  saa  dydig  en 
Pige,  at  jeg  ikke  har  gidet  formumme  mig  for  dig. 
Jeg  plejer  ellers  at  komme  i  anden  Skikkelse,  men 
med  dig  gør  jeg  ingen  Omsvøb.  Jeg  kommer  med  Horn 
og  Hale  og  det  hele  Aparat,  som  Tosserne  er  saa 
bange  for,  og  spørger  dig  ganske  simpelt:  hvad  vil  du 
have  for  at  bedrage  din  Kæreste?" 

„Hvis  jeg  bedrager  min  Kæreste,  maa  du  have  mig,a 
svarede  Inger.  „Det  lover  jeg  dig  med  Haand  og 
Mund." 

„Top,"  sagde  Fanden.  „Det  er  et  Ord.  Mere  for- 
langer jeg  ikke.  Om  en  Pige  ellers  bedrager  sin  Kæ- 
reste, saa  er  hun  ikke  min  for  det,  selv  om  jeg  har 
Kig  paa  hende  og  kan  haabe,  hun  tilfalder  mig  ved  en 
eller  anden  Lejlighed.  Saa  det  er  gode  Kaar,  du  stiller 
mig,  og  jeg  tager  derimod.  Kun  gør  det  mig  en  Smule 

ondt,  at  jeg  har  overvurderet  dig.  Du  skal  aabenbart 
have  det  ligesom  de  andre.  Jeg  troede,  man  kunde 
slutte  en  reel  Handel  med  dig.  —  Farvel.  Husk  Af- 
talen. Du  er  min,  min  Putte,  saa  godt  som  nogen  af 
Pigerne  paa  Taasinge. a- 

Dermed  var  han  borte,  og  Inger  gjorde  Blegen  færdig 
og  gik  saa  til  sit  Kammer  og  sov  trygt  uden  at  tænke 
mere  paa  sit  natlige  Æventyr,  som  hun  ikke  heller 
fortalte  til  nogen.  Tiden  gik,  og  der  skete  ingenting. 
Nu  var  der  snart  rundet  et  halvt  Aar,  siden  hendes 
Fæstemand  drog  bort,  og  han  havde  kun  sendt  en 
kort  Hilsen,  at  han  var  i  Live  og  søgte  efter  den 
Gaard,  hvor  de  skulde  bygge  og  bo. 

Saa  hændte  det  en  Dag,  at  der  kom  en  Ridders- 
mand til  Taasinge. 

Han  kom  sejlende  paa  et  pragtfuldt  Skib  med  røde 
Silkesejl,  og  dér  hvor  han  gik  i  Land,  stimlede  alle 
Mennesker  sammen  for  at  se  Herligheden,  som  var 
større  end  nogen,  der  hidtil  var  sét  paa  Øen.  Han 
havde  tolv  Svende,  alle  klædte  i  blaat  med  Sølvhjelme 
og  Sølvsværd  og  Skjolde.  Selv  havde  han  en  Purpur- 
rustning og  gyldne  Vaaben.  Svendene  bar  en  stor 
Mængde  Kostbarheder  i  Land,  og  da  det  var  besørget, 
vendte  han  sig  til  Sognefogden,  som  imidlertid  var 
kommen  til  Stede  og  ikke  maabede  mindre  end  de 
andre,  og  sagde  til  ham: 

Jeg  er  kommen  til  Taasinge,  hidkaldt  ved  Rygtet 
om  en  vidunderlig  skøn  og  dydig  Kvinde,  der  skal 
findes  her  paa  Øen.  Er  det  sandt,  da  føre  I  mig  til 
hende." 

Sognefogden  bøjede  sig  til  Jorden  for  Ridderen  og 
førte  ham  øjeblikkelig  til  Huset,  hvor  Inger  boede.  Som 
de  kom  vandrende  i  stort  Optog,  for  Ridderens  Svende 

og  alle  Folkene  i  Nærheden  fulgte  med,  kom  Inger  just 
ud  med  sin  Ten  i  Haanden.  Sognefogden  pegede  paa 
hende  og  fortalte  hende,  at  den  fremmede  var  en  for- 
nem Ridder,  som  var  kommen  langvejs  fra  alene  ved 
Rygtet  om  hendes  Dyd  og  Skønhed.  Inger  nejede 
høvisk,  og  Ridderen  bøjede  sig  med  Anstand  og  sagde: 

„Kan  jeg  tro  mine  Øjne,  eller  skal  den  skønneste 
og  dydigste  Kvinde  i  Danmark  virkelig  tage  sig  en 
Tjenerindes  Skikkelse  paa?  Følg  mig  om  Bord  i  mit 
Skib,  og  jeg  skal  sætte  Eder  til  Herskerinde  over  syv 
Borge  og  syv  Byer.  Jeg  lovede  min  Moder,  at  kun 
den  dydigste  Kvinde  skulde  arve  hendes  Klenodier. 
Sé,  jeg  har  dem  med.  De  er  Eders,  om  I  vil  være 
mig  til  Vilje." 

Jeg  takker,"  svarede  Inger  og  nejede  paany.  „Det 
sømmer  sig  ikke  for  mig  at  bære  saa  kostelige  Smyk- 
ker. Jeg  tjener  i  dette  Hus,  indtil  min  Fæstemand 
kommer  hjem,  som  er  paa  Rejse  for  at  købe  en  Gaard 
til  os.  Om  et  halvt  Aar  er  han  tilbage,  og  da  skal 
vort  Bryllup  staa." 

„Kan  jeg  tro  mine  Øren?"  spurgte  Ridderen  igen. 
„Skal  den  skønneste  og  dydigste  Kvinde  i  Danmark 
vente  et  halvt  Aar  paa  en  Bondedreng,  som  rejser 
rundt  i  Landet  for  at  købe  en  uselig  Gaard?  Bliv  min, 
Skøn  Inger,  og  Præsten  skal  lægge  vore  Hænder  sam- 
men endnu  i  Dag,  og  før  Sol  gaar  ned,  skal  du  drage 
med  mig  til  syv  Gange  syv  og  syvsindstyve  Gaarde." 

Ingen  nejede  og  gik  ind  i  Huset,  for  hun  havde 
sagt,  hvad  hun  havde  at  sige.  Men  Ridderen  blev  greben 
af  dyb  Bedrøvelse.  Han  lod  alle  sine  Svende  gaa  til- 
bage til  Skibet  og  bød  Mængden  at  skilles,  efterdi  han 
vilde  være  alene  med  sin  Sorg.  Da  det  var  sket,  gik 
han  op  og  ned  ad  Vejen  og  græd  heftigt,  lige  til  Skum- 

ringen  faldt  paa.  Inger  saa  ham  helt  vel  fra  sin  Rude 
og  undredes,  saa  skøn  han  var  og  saa  bedrøvet.  Da 
det  blev  Kveld,  og  alle  gik  til  Sengs,  stod  hun  der 
endnu  og  stirrede  og  saa.  Men  Riddersmanden  tog  en 
gylden  Luth,  han  bar  ved  sit  Bælte,  satte  sig  paa  Gær- 
det under  hendes  Rude  og  sang,  som  hun  ingen  Tid 
havde  hørt  nogen  synge. 

Han  kvad  først  om  Bondens  trange  Kaar  og  jam- 
merlige Liv.  Om  ogsaa  han  var  rig,  saa  var  han  dog 
fattig  imod  dem,  som  lever  i  Glans  og  Glæde.  Storm 
og  Hagel  kan  slaa  hans  Sæd  ned  og  hans  Kreaturer. 
Misvækst  kan  øde  al  hans  Lykke.  Selv  maa  han  gaa 
i  Agren  og  lugter  ilde  af  Sved  og  Møg,  naar  han 
kommer  hjem  og  lægger  sig  hos  sin  Kvinde.  Og  hun 
maa  daglig  slide  som  han  og  ældes  tidlig  under  Ar- 
bejdet, har  knap  nok  Tid  til  at  hvile,  mens  hun  føder 
sine  Børn,  som  maa  hjælpe  til,  fra  de  kan  fatte  om 
en  Skovl.  Aldrig  hører  han  Sang  og  Strengeleg.  Gaar 
han  til  Dans,  er  det  i  den  aabne  Skov,  i  Kirken  maa 
han  sidde  bag  Herremanden,  og  efter  hans  Pisk  maa 
han  danse,  saa  ofte  det  befales. 

Derefter  kvad  han  om  Herremandens  stolte  Liv  og 
Ridderens  Bedrifter.  Han  drog  i  Krig  og  gjorde  Bytte 
og  vandt  uvisnelig  Ære.  Skjalden  sang  til  hans  Pris. 
Hans  Frue  hvilede  paa  Bolstre  i  Borgen,  opvartet  af 
Terner  og  Riddersvende.  Hun  badede  sit  skønne  Le- 
geme i  Mælk  og  Honning.  Hun  redte  sit  fagre  Haar 
med  Guldkam.  Hun  traadte  Dansen  paa  Højelofte  til 
Gigers  og  Fløjters  Klang  i  Guldmor  og  Fløjl  og  Silke. 
Herlig  Most  drak  hun  og  jagede  paa  hviden  Hest  med 
Falk  paa  Haand  i  grønne  Skove  og  hvilte  sig,  til  hun 
ikke  længer  var  mødig.  Hendes  Børn  var  Riddere  og 
Damer  fra  Fødslen  af,  baarne  til  den  samme  Glans  og 

Eventyrskrinet  4 


50  BRUDEKRANSEN 


Herlighed  som  hun.  Forrest  sad  hun  i  Kirken  og  agede 
til  Hove,  i  gylden  Karm,  hvor  Kongen  kyssede  hendes 
Haand. 

Ridderen  kvad  længe  og  saare  skønt  og  inderligt 
Strengene  bævede  kunstigt  under  hans  Hænder,  og 
hans  forelskede  Hjerte  slog  i  Strengene.  Saare  skøn 
var  han  at  skue,  som  han  stod  dér,  og  Maanen  gød 
sit  Skær  over  hans  unge  fine  Ansigt  og  kostbare  Dragt. 
Inger  stod  ved  Ruden  og  kunde  ikke  faa  Øjnene  fra 
ham.  Og  saa  beskeden  han  var.  Han  saa  ikke  en 
eneste  Gang  derhen,  troede  sagtens,  hun  sov  i  sin 
fattige  Seng  og  drømte  om  sin  fattige  Fæstemand.  Nu 
sang  han  igen,  endnu  mere  smeltende  og  blødt  end 
før.  Inger  følte,  hvor  Taarene  kom  i  hendes  Øjne,  og 
hendes  Hjerte  blev  blødt.  Det  syntes  hende  Synd  for 
den  skønne,  unge  Ridder,  at  han  skulde  være  saa 
ulykkelig.  Det  syntes  hende  Synd  for  hende  selv,  at 
hun  havde  givet  sin  Fæstemand  sin  Tro  og  saaledes 
lukket  sig  ude  fra  al  den  Herlighed,  som  ellers  havde 
været  hendes. 

Som  nu  det  var,  løftedes  Klinken  paa  hendes  Dør, 
og  hendes  Madmor  traadte  ind  og  stod  bag  hendes 
Ryg,  før  hun  mærkede  det,  og  hviskede  til  hende: 

„Du  er  gal,  om  ikke  du  bønhører  den  skønne  Rid- 
der. Naar  i  Verden  blev  der  tilbudt  en  fattig  Bonde- 
pige saadan  Lykke?  Skynd  dig  og  luk  ham  ind  i  dit 
Kammer.  Natten  er  kold,  han  kan  blive  syg.a 

Saa  gik  Madmoderen,  men  straks  efter  løftedes  Klin- 
ken igen,  og  hendes  Moster  stod  bag  hendes  Ryg  og 
hviskede: 

„Gift  dig  med  Ridderen,  og  lad  din  Fæstemand  fare, 
dér  han  er.  Du  kan  komme  i  Magt  og  Herlighed  og 
gøre  os  alle  rige.  Hvad  er  her  at  betænke  sig  paa,  din 

tossede  Tøs?  Om  Ridderen  gik  herfra  i  Vrede,  da 
vilde  du  angre  det  alle  dine  Livsens  Dage.a 

Inger  hørte  det  og  hørte  det  ikke.  Hun  havde  ikke 
sine  Øjne  fra  Ridderen  derude.  Nu  gik  Mosteren,  men 
straks  efter  stod  tre  af  Byens  kønneste  Piger  i  Kam- 
meret bag  hende  og  rørte  ved  hendes  Skulder  og 
hviskede: 

„Stil  dig  ikke  saa  hellig  an,  din  Tosse,  fordi  vi  sér 
paa  det.  Men  vil  du  ikke  have  Ridderen,  saa  gaa  bort 
fra  Ruden  og  lad  en  af  os  faa  din  Plads.  Vi  er  vel  lige 
saa  kønne  som  du  og  ikke  mindre  dydige,  om  ogsaa 
vi  ikke  praler  saa  meget.  Vi  giver  gerne  vores  Kærester 
Løbepas  for  den  dejlige  Ridders  Skyld  og  sandelig,  om 
han  skal  staa  og  forkomme  derude  i  Natten." 

Borte  var  de  igen  paa  Kattefjed,  og  nu  stod  Præsten 
selv  bag  Inger  og  lagde  sin  faderlige  Haand  paa  hendes 
Hoved. 

Jeg  forstaar,  hvad  der  rører  sig  i  dit  Hjerte,  min 
kære  Datter,"  sagde  han.  „Dette  er  mere,  end  et  Men- 
neskebarn kan  udholde.  Visselig  var  det  bedst,  om  du 
ikke  havde  givet  din  brave  Fæstemand  din  Tro. 
Men  om  han  var  her,  da  skulde  han  selv  for  din 
Lykkes  Skyld  løse  dig  fra  Løftet,  om  ellers  han  er 
saa  brav,  som  jeg  ser  ham  an  for.  Ikke  heller  er  din 
Synd  saa  stor,  som  du  maaske  tænker,  hvis  du  slaar 
op  med  ham  og  skænker  denne  brave  Ridder  din 
Haand.  Det  vilde  være  mere,  end  Gud  vilde  kræve,  at 
man  saaledes  selv  skulde  forstøde  sin  Lykke.  Jeg  lover 
dig,  at  jeg  skal  indflette  dig  i  mine  Bønner  og  sige  et 
Trøstens  Ord  til  din  Fæstemand,  naar  han  kommer 
hjem.  Saa  og  gøre  mit  til,  at  han,  snarest  ske  kan, 
finder  sig  en  anden  Brud.  Her  er  jo  kønne  Piger  nok  i 
Sognet,  og  han  er  en  Karl,  enhver  kan  være  tjent  med.a 

Atter  lagde  den  brave  Guds  Mand  sin  Haand  vel- 
signende paa  Ingers  Hoved  og  gik  saa  hastig  og  hem- 
melig derfra,  som  han  var  kommen.  Siden  kom  der 
ikke  flere,  men  hun  syntes,  at  de,  der  havde  været, 
blev  hos  hende  i  Kammeret  og  gentog  uafladelig  det, 
de  havde  sagt.  Hvorhen  hun  vendte  sit  Hoved,  hørte 
hun  en  hviskende  Stemme,  der  faldt  helt  godt  sammen 
med  det,  der  lød  højere  og  højere  i  hendes  eget  Hjerte. 
Og  derude  sad  Ridderen  i  Maaneskæret  og  sang  alt 
skønnere  og  syntes  hende  alt  mere  fristende  og  dejlig, 
som  Natten  efterhaanden  led. 

Da  aabnede  Inger  Ruden  og  kaldte  ham  til  sig.  Fluks 
sprang  han  op  og  kom,  kastede  Luthen  i  Græsset,  hvor 
den  laa  og  skinnede,  som  det  Guld  den  var,  greb 
hendes  Hænder  og  kyssede  dem  fyrigt  Nok  drog  hun 
dem  til  sig,  men  han  greb  dem  bestandig  paa  ny  og 
til  sidst  lod  hun  ham  beholde  dem,  siden  det  ikke  kunde 
være  andet  Han  udgød  sig  nu  i  de  varmeste  Elskovs- 
erklæringer,  og  da  han  omsider  havde  sagt  det  alt- 
sammen, som  han  kunde,  og  hun  havde  hørt  paa  ham 
med  blussende  Kinder  og  bølgende  Barm  og  højtban- 
kende  Hjerte,  tog  hun  med  nedslagne  Øjne  Ordet  og 
talte  saadan: 

„Hr.  Ridder,  I  maa  ikke  tro  andet,  end  at  jeg  føler 
det  som  en  stor  Ære,  at  I  vil  gøre  mig  til  Eders  Frue. 
Var  I  kommen  for  Aar  og  Dag  siden,  da  var  jeg  visse- 
lig med  Glæde  bleven  Eders.  Men  nu  er  jeg,  som  jeg 
har  sagt  Eder,  trolovet  med  en  anden  Mand,  som  ikke 
er  her,  og  véd  ikke,  hvorledes  jeg  skal  kunne  opfylde 
Eders  heftige  Ønske.  Ti  I  maa  jo  vel  erindre,  at  det 
just  var  for  min  Dyds  Skyld,  at  I  drog  over  Sø  og 
salten  Vove  for  at  begære  min  Haand.  Og  da  jeg  nu 
ikke  kan  blive  Eders  uden  at  forsynde  mig  mod  denne 

samme  Dyd,  saa  ser  jeg  ingen  Udvej  ud  af  denne 
Klemme." 

Ikke  saa  saare  havde  hun  talt  ud,  før  Ridderen  slap 
hendes  Haand,  sprang  hen  og  tog  Luthen  og  sang  en 
Sang,  der  var  tusindfold  skønnere  end  nogen,  han  hidtil 
havde  sunget.  Til  og  med  saa  han  endnu  dejligere  ud 
nærved,  syntes  Inger,  som  ikke  kunde  faa  Øjnene  fra 
hans  herlige  Skikkelse  og  Ædelstenene,  der  funklede 
alle  Vegne  paa  hans  Dragt.  Han  sang  om  Elskoven, 
som  er  den  største  Magt  i  Verden,  under  hvilket  alt  i 
Naturen  maa  bøje  sig,  enten  det  vil  eller  ej.  Han  viste 
i  skønne  Vers,  som  lød  saadan  i  den  stille  Nat,  at  der 
var  ingen  Pige  i  Byen,  hun  vaagnede  jo  af  sin  Slum- 
mer og  lyttede,  —  at  der  er  intet  at  gøre  uden  at  følge 
Elskovens  Bud,  hvordan  det  saa  lyder,  og  hvorhen  det 
saa  bærer.  Den,  der  trodser  det,  maa  dø  eller  blive 
ulykkelig,  Den,  der  følger  det,  gaar  maaske  ogsaa  i 
Døden,  men  saa  har  han  kendt  den  største  Lykke,  som 
Livet  ejer. 

Da  han  havde  sunget  til  Ende,  saa  han  paa  hende 
med  brændende  Øjne,  saa  hun  følte  alt  Blodet  strømme 
til  sit  Hjerte.  Og  da  han  Saa  paa  ny  greb  hendes 
Haand  og  spurgte  hende,  om  hun  da  ikke  elskede 
ham,  hvad  han  vel  kunde  gøre  sig  Haab  om,  siden 
hendes  Kind  blussede  saadan,  og  hun  tillod  ham  at 
kysse  hendes  skønne  Haand  og  holde  den  i  sin,  da 
svarede  hun,  idet  hun  bøjede  sit  Hoved  ned  mod  hans 
og  rakte  ham  sine  røde  Læber: 

„Visselig  elsker  jeg  dig.  Tror  du  ellers,  jeg  havde 
tilladt  dig  at  synge  under  min  Rude  og  kysse  min 
Haand  og  nu  min  Mund.  Men  jeg  holder  ogsaa  af  min 
Fæstemand,  om  end  ikke  som  af  dig,  for  havde  jeg 
sét  dig  først,  eller  vidste  jeg,  at  min  Fæstemand  vilde 

trøste  sig  med  en  anden  Kvinde,  da  vilde  jeg  visselig 
ikke  betænke  mig  et  Øjeblik  paa  at  blive  din.  Men  nu 
vil  jeg  berede  ham  stor  Sorg,  og  det  er  den,  jeg  véd 
ikke,  hvordan  jeg  skal  komme  over.a 

Da  hun  havde  sagt  det,  kastede  Ridderen  sig  plat 
paa  Jorden  og  græd  og  jamrede,  idet  han  beskyldte 
hende  for  slet  ikke  at  elske  ham,  siden  hun  aldeles 
ikke  tænkte  paa  den  Sorg,  hun  voldte  ham,  naar  hun 
blev  sin  Fæstemand  tro.  Og  idet  hun  saaledes  indsaa, 
at  hun  ikke  kunde  undgaa  at  gøre  en  af  dem  bedrøvet, 
følte  hun  i  sit  Hjerte,  at  Ridderen  var  den,  hun  helst 
saa  glad.  Hun  sagde  det  til  ham,  og  øjeblikkelig  stod 
han  op  og  kyssede  hende  med  Heftighed  og  løb  til 
sit  Skib  for  at  berede  alt  til  Bryllupet,  som  allerede 
skulde  staa  næste  Dag,  for  at  han  hurtigst  muligt  kunde 
hjemføre  hende  til  sin  Herlighed.  Inger  saa  efter  ham, 
som  han  sprang  over  Marken,  og  det  saa  ud,  som  var 
han  af  det  pure  Guld,  Hun  blev  helt  bange  for,  at  han 
slet  ikke  skulde  komme  igen,  eller  at  det  hele  alene 
skulde  være  en  Drøm  og  raabte  højt  efter  ham,  at  han 
skulde  komme  og  tage  hende  med  med  det  samme. 
Han  hørte  hende  imidlertid  ikke,  men  løb,  til  han  for- 
svandt i  Natten.  Og  da  hun  fik  Øje  paa  Luthen,  som 
laa  derude  i  Græsset,  vidste  hun,  at  det  ikke  var  nogen 
Drøm,  men  den  gyldne,  lykkelige  Virkelighed. 

Saa  gik  hun  glad  i  sin  Seng  og  drømte  om  al  den 
Herlighed,  hun  allerede  i  Morgen  den  Dag  skulde  gaa 
ind  til.  Hun  sejlede  i  Drømme  paa  det  herlige  Skib 
—  Vinden  fyldte  Silkesejlene,  og  det  bar  fra  Land  med 
strygende  Bør,  mens  Bredden  var  fuld  af  misundelige 
Taasingeboere,  der  aldrig  kunde  drømme  om  saadan 
en  Lykke.  Men  hun  skulde  skikke  dem  Bud  og  Gaver, 
saa  de  skulde  gøre  store  Øjne  og  misunde  hende  endnu 

mere,  alt  imens  de  takkede  hende  ydmygt.  Videre  saa 
hun  sig  lande  ved  sin  Gemals  Fædreneborg,  der  var 
herlig  oplyst,  og  alt  Tjenerskabet  forsamlet  for  at  fejre 
den  skønne,  unge  Borgfrues  Ankomst  med  Snekken. 
Hun  saa  sig  i  prægtige  Klæder,  dansende  paa  Ridder- 
salens bonede  Gulv.  Hun  følte  sig  i  den  skønneste 
Mands  Arme,  hun  gav  Kur  til  sine  Vasaller  og  be- 
stemte, at  hun  vilde  være  naadig  mod  Bønderne,  men 
de  maatte  ikke  glemme  Respekten  eller  bilde  sig  ind, 
at  hun  tænkte  paa,  hvad  for  ringe  Blod  hun  selv  var 
runden  af.  Ogsaa  vilde  hun  sende  sin  forrige  Fæste- 
mand en  rund  Sum,  for  at  han  kunde  købe  sig  en 
bedre  Gaard  og  fejre  et  skønt  Bryllup  med  den,  han 
maatte  vælge  til  hendes  Efterfølgerske. 

I  det  samme,  hun  drømte  saa  sødt,  vaagnede  hun 
med  et  græsseligt  Skrig. 

Overskrævs  paa  hendes  Bryst  sad  Fanden  og  red 
hende  som  en  Mare.  Hans  Hove  hamrede  i  Sengefjælene, 
hans  Øjne  gnistrede  som  Ildsluer,  hans  Horn  strittede  i 
Panden,  hele  hans  væmmelige  Fjæs  grinede  af  Glæde. 

„Kom  saa,  lille  Inger,  "sagde  han.  „Du  var  ikke  saa 
slem  at  faa  fat  i  endda.  For  du  husker  vel  Kontrakten? 
Saa  kan  du  heller  ikke  nægte,  at  du  er  min.  Op  med 
dig  og  af  Sted." 

Jeg  tilhører  dig  ikke  endnu!"  skreg  hun  og  stødte 
ham  fra  sig.  Jeg  har  intet  gjort  endnu.  Sé  .  .  .  her 
sidder  min  Fæstemands  Ring  paa  min  Finger.  Væk  med 
dig!  jeg  er  ikke  din!" 

Fanden  blev  en  Smule  forbløffet  og  tænkte  efter, 
alt  imens  han  tyggede  paa  sin  Hale.  Saa  sagde  han: 

„Gud  véd,  om  du  vil  vinde  den  Proces,  min  Tøs. 
Men  lad  gaa.  Jeg  kan  jo  gerne  vente  den  Dag  til  Ende. 
Saa  kan  du  ogsaa  stole  paa,  jeg  skal  være  der." 

Dermed  var  han  væk  i  en  Vips,  som  han  var  kom- 
men. Men  liden  Inger  stod  hastig  op,  klædte  sig  paa 
og  løb  til  Præsten.  Det  var  næppe  Morgen  endnu,  og 
hans  Velærværdighed  sov  trygt  hos  sin  tredie  Kone. 
Men  Inger  dunkede  saadan  paa  Dør  og  Ruder,  at  han 
maatte  op,  enten  han  vilde  eller  ej.  Ud  kom  han  da 
ogsaa  i  den  bare  Skjorte,  og  da  han  saa,  hvem  det  var, 
bad  han  hende  bie,  til  han  fik  Brogene  paa,  styrkede 
sig  saa  med  sin  Morgendram,  hvilket  han  aldrig  for- 
sømte, og  gik  ind  til  sit  dydigste  Sognebarn  for  at  høre, 
hvad  hun  havde  paa  Hjertet. 

Inger  fortalte  ham  nu  under  grædende  Taarer,  hvad 
der  var  hændt  hende.  Hun  berettede  omhyggelig  om 
sit  Møde  med  Fanden  den  Nat,  hun  blegede  Tøjet 
paa  Engen,  og  hvad  hun  den  Gang  havde  gjort  for  et 
Løfte.  Præsten  rystede  paa  Hovedet  og  dadlede  hende 
for  hendes  Letsindighed.  Det  faldt  ham  ingenlunde  ind 
at  sige  til  Pigen,  at  hun  jo  allernemmest  kunde  blive 
hos  sin  Fæstemand,  saa  var  det  hele  i  Orden,  og  Fan- 
den var  for  een  Gangs  Skyld  i  sit  Hastværk  kommen 
til  at  gaa  Vorherres  Ærinde.  Ikke  heller  tænkte  Inger 
et  Øjeblik  paa  noget  saadant.  Hun  var  allerede  saa 
fastgroet  til  Tanken  om  sin  nye,  rige  og  fornemme 
Fæstemand,  at  det  hun  ikke  et  Øjeblik  tænkte  paa  at 
slippe  ham.  Ja,  hun  vilde  blevet  overmaade  bedrøvet, 
hvis  hun  pludselig  blev  tvunget  til  at  ægte  den,  hun 
for  fire  og  tyve  Timer  siden  havde  elsket  oprigtigt. 
Ikke  heller  tænkte  hun  paa  sin  Dyd  og  alt,  hvad  hun 
havde  bebrejdet  de  andre  Piger  paa  Taasinge.  Det  gjorde 
Præsten  lige  saa  lidt.  Han  havde  allerede  i  Aftes,  efter 
at  han  havde  været  hos  Inger,  nedskrevet  den  Tale, 
han  skulde  holde  ved  Vielsen  i  Dag  og  var  aldeles 
ikke  til  Sinds  at  opgive  den,  som  gik  ud  paa  at  vise, 

hvorledes  Dyden  belønnedes  allerede  her  i  Verden,  og 
som  sikkert  vilde  blive  rundelig  betalt  af  Brudgommen. 
De  tænkte  da  begge  to  paa  det  samme  med  Anspæn- 
delse af  alle  deres  Kræfter,  og  Inger  stirrede  i  stor 
Angst  paa  den  værdige  Mands  Ansigt,  der  det  ene  Øje- 
blik saa  ud,  som  om  han  havde  fundet  det,  han  søgte, 
mens  det  i  det  næste  var  mørkt,  som  om  alt  Haab 
for  bestandig  var  ude. 

„Ser  du,  min  kære  Datter,"  sagde  han  omsider. 
„Fanden  og  Fanden  er  for  det  første  to  Ting.  Ganske 
vist  har  du  givet  dit  Løfte  og  maa  holde  det,  hvis  du 
ikke  kan  slippe.  Og  om  du  bliver  her  paa  Taasinge, 
kunde  jeg  næppe  frelse  dig.  Men  det  er  ingenlunde 
sikkert,  at  dit  Løfte  til  Fanden  gælder  dér,  hvor  du 
kommer  hen  med  din  Gemal.  Jeg  har  ofte  sét,  at  Fan- 
den betød  noget  helt  andet  paa  to  Steder,  som  bare 
var  skilte  fra  hinanden  ved  et  smalt  Stykke  Vand. 
Hvad  der  det  ene  Sted  skete  i  Fandens  Navn,  gjorde 
de  det  andet  Sted  i  Vorherres.  For  saa  vidt  er  der 
altsaa  ikke  megen  Grund  til  at  frygte  for  Fremtiden, 
naar  du  først  er  kommen  om  Bord  paa  din  Gemals 
Skib.  Farligere  er  det  med  Tiden  forinden.  Men  dér 
kan  jeg  sige  dig,  at  efter  gammel  Skik  og  Brug,  kan 
Fanden  ikke  røre  en  Brud,  saa  længe  hun  har  Brude- 
kransen paa,  hvor  stort  et  Krav  han  saa  for  Resten 
har  paa  hende.  Det  var  saadan  i  mine  unge  Dage,  og 
jeg  ved  ikke,  hvorfor  det  skulde  være  anderledes  nu. 
Altsaa  maa  du  se  til  min  Datter,  at  du  fæster  Brude- 
kransen godt  i  dit  Haar  og  ikke  tager  den  af,  før  du 
er  langt  ude  paa  Søen.  Dette  er  alt,  hvad  jeg  kan 
gøre  for  dig  i  denne  Sag,  men  du  skal  sé,  det  er 
ogsaa  tilstrækkeligt.  Skulde  Fanden  falde  paa  at  gøre 
Skandale  i    Kirken,  kan  du  være  overbevist  om,  at 

jeg  skal  vise  ham  til  Rette.  Dér  er  jeg  Herre,  og 
ikke  han.a 

Med  den  Besked  maatte  Inger  vende  tilbage,  og  hun 
blev  da  ogsaa  paa  Hjemvejen  ganske  rolig  og  fattede 
Tro  paa,  at  det  altsammen  vilde  gaa.  Hun  fik  nu  travlt 
med  at  gøre  sig  rede,  men  som  hun  stod  og  søgte  den 
bedste  af  sine  Kjoler  ud,  kom  en  af  Ridderens  Svende 
med  en  overvættes  pragtfuld  Dragt,  som  han  bad 
hende  fra  sin  Herre,  at  hun  vilde  iføre  sig  til  den 
anstundende  Højtid.  Tillige  meldte  Svenden,  at  paa 
Slaget  tolv  vilde  Ridderen,  hente  sit  Hjertes  Dame 
og  føre  hende  til  Kirke,  hvor  Præsten  var  sagt  til  og 
alt  beredt.  Umiddelbart  derefter  vilde  de  begive  sig  til 
Snekken  og  sejle  bort  til  deres  eget.  Inger  takkede  og 
lovede  at  være  rede  til  den  bestemte  Tid.  Længe  for- 
inden .iførte  hun  sig  den  kostbare  Dragt  og  var  saa 
skøn  at  skue  i  den,  at  alle,  der  saa  hende,  henfaldt  i 
Beundring.  Og  det  var  mange.  Thi  alt  hvad  der  var  af 
Kvindfolk  paa  Øen,  var  stimlet  sammen  paa  Gaarden, 
mens  alt  Karlfolket  mødtes  ved  Snekken,  hvor  Brud- 
gommen gjorde  sig  rede  til  at  hente  sin  skønne  Brud. 

Paa  Slaget  tolv  tren  han  ind  i  Gaarden,  iført  det 
skønneste  Skrud,  nogen  Ridder  nogen  Tid  har  baaret 
Han  omfavnede  og  kyssede  Inger  og  gav  rige  Gaver 
til  hendes  Madmor  og  alle  hendes  Medtjenere.  Derefter 
tog  han  hende  ved  Haanden  og  tiltraadte  Vandringen 
til  Kirken  i  Spidsen  for  det  største  Brudefølge,  Øen 
nogen  Tid  havde  sét.  Allerede  paa  Halvvejen  kom 
Præsten  dem  i  Møde,  saa  ivrig  vaf  han  i  sit  hellige 
Embede.  Og  da  Brudeparret  havde  knælet  og  mod- 
taget hans  Velsignelse,  gik  det  mod  Kirken.  Men  først 
vendte  han  sig  mod  Bruden  og  hviskede  i  hendes  Øre, 
om   nu   ogsaa  hendes    Brudekrans  var  gjort  ret  fast 

Inger  blegnede  ved  hans  Spørgsmaal,  men  fattede  sig 
straks  og  nikkede  til  ham. 

Nu  vilde  Skæbnen,  som  altid  er  anderledes,  end 
Menneskene  venter  det,  og  stundom  krydser  deres 
Planer  og  stundom  fuldkomner  dem,  at  Ingers  gamle 
Fæstemand  just  paa  den  Dag  vendte  tilbage  til  Øen 
efter  at  have  endt  sin  Rejse  og  købt  sig  østerpaa  i 
Fyensland  en  dejlig  Gaard,  hvor  hun  skulde  bo  med 
sin  Hjertenskær,  naar  Præsten  havde  lagt  deres  Hæn- 
der sammen.  Han  havde  fremskyndet  Rejsen  saa  meget 
som  muligt,  efterdi  han  længtes  svarligen,  og  han 
havde  intet  Bud  skikket,  da  han  glædede  sig  til  at 
overraske  sin  Fæstemø.  Han  undredes  over,  at  han 
ingen  Mennesker  saa,  da  han  steg  i  Land,  men  tænkte 
ikke  videre  derover.  Da  han  ilede  mod  Gaarden,  hvor 
Inger  tjente,  mødte  han  en  lille  Dreng,  som  løb,  alt  det 
han  aarkede.  Han  spurgte,  hvor  han  skulde  hen,  og 
Drengen  svarede,  han  skulde  til  Bryllup.  Fæstemanden 
spurgte,  hvis  Bryllupet  var,  og  Drengen  fortalte,  at  det 
var  Ridderens  og  den  dydige  Ingers. 

Da  greb  han  Drengen  i  Kraven  og  saa  paa  ham 
med  et  Par  Øjne,  der  fik  ham  til  at  skrige  højt.  Der- 
efter fik  han  ham  til  at  fortælle  det  altsammen,  som 
det  var  gaaet  til,  og  da  han  indsaa,  der  ikke  var  lang 
Tid  til  Betænkning,  om  ellers  han  vilde  hindre  Bryl- 
luppet, slap  han  Drengen  og  sprang  af  Sted  ad  Kir- 
ken til. 

Nu  var  Brudetoget  imidlertid  naaet  saa  vidt,  at  det 
stod  ved  Foden  af  en  Bakke,  som  ligger  foran  Kirken 
og  er  den  højeste  paa  Øen.  Her  standsede  Præsten, 
bøjede  sig  dybt  for  den  fornemme  Brudgom  og  talte 
saaledés  til  ham: 

„Ædle  Ridder!  om  I  synes  som  jeg,  da  vil  vi  be- 

stige  denne  Bakke  og  gaa  over  den  til  Kirken.  Den 
er  den  højeste  paa  Øen  og  kan  sés  fra  alle  Kanter. 
Vistnok  er  omtrent  hele  Øens  Befolkning  forsamlet 
her  for  at  fejre  Eders  Bryllup.  Men  der  findes  dog  en 
Del  gamle  og  syge  Mennesker,  som  ikke  kan  være 
med.  Nu  vil  jeg  imidlertid  gerne,  at  de  ogsaa  skal  sé, 
hvorledes  Inger,  Eders  skønne  Brud,  ved  Formælingen 
med  Eder  faar  Belønningen  for  sit  dydige  Hjerte  alle- 
rede her  paa  Jorden.  Jeg  har  saa  otte  fremdraget  hende 
som  det  skønneste  Eksempel  for  dem  alle  paa  Taasinge, 
og  derfor  synes  jeg,  de  ogsaa  skal  se  hende  her  i  hen- 
des Pragt  paa  denne  hendes  Højtidsdag." 

Dertil  gav  Ridderen  gerne  sit  Minde,  og  hele  Skaren 
besteg  nu  Højen  med  Brudeparret  i  Spidsen.  Men  som 
de  naaede  op  til  Toppen,  skete  det,  at  en  Mand  plud- 
selig trængte  sig  frem  gennem  Bryllupsskaren  og  afsted- 
kom stor  Forvirring  overalt,  hvor  han  kom  hen.  Baade 
Præsten  og  Bruden  og  Brudgommen  blev  opmærk- 
somme, men  forstod  ikke,  hvad  det  var,  før  Manden 
stod  tæt  foran  dem.  Da  opløftede  Bruden  et  højt  Skrig 
og  strakte  bønfaldende  sine  Hænder  frem  for  sig.  Thi 
Manden  var  ingen  anden  end  hendes  tidligere  Fæste- 
mand. Han  saa  truende  paa  hende  og  rundt  i  Flokken, 
men  spurgte  om  intet,  og  der  var  visselig  heller  ikke 
noget  at  spørge  om,  saasom  det  var  nemt  at  sé,  hvad 
der  gik  for  sig.  Uden  et  Ord  styrtede  han  da  løs  paa 
Inger,  greb  Brudekransen,  rev  den  med  et  Ryk  af 
hendes  Hoved  og  kastede  den  paa  Jorden  og  trampede 
paa  den.  Og  nu  skete  der  noget,  som  ingen  før  havde 
sét  Mage  til,  og  som  ingen  nogensinde  glemte. 

Da  Fæstemanden  havde  gjort,  hvad  han  gjorde,  vendte 
alle  Øjne  sig  mod  Ridderen,  og  ingen  ventede  mindre, 
end  at  han  havde  draget  sit  Sværd  og  hugget  Manden 

ned.  Men  hele  Skaren  opløftede  nu  et  Rædselskrig.  Thi 
Ridderen  var  ikke  længer  Ridderen.  Han  skiftede  plud- 
selig Ham.  De  skønne  Klæder  faldt  af  ham,  og  i  hans 
Sted  stod  Fanden  selv  med  Horn  og  Hale  og  Heste- 
fod og  Ild  i  Øjnene  og  et  djævelsk  Grin  i  sit  mod- 
bydelige Ansigt.  Han  greb  Inger  ved  Haarene,  og  inden 
man  fik  set  sig  om,  fløj  han  op  i  Luften  med  hende 
og  forsvandt,  mens  hun  skreg,  saa  det  hørtes  over  hele 
Taasinge.  Og  i  næste  Øjeblik  forvandledes  de  tolv 
prægtig  klædte  Svende  til  tolv  Djævle,  der  hujende  og 
skrigende  for  op  i  Luften  efter  deres  Mester,  medens 
der  opstod  en  saadan  Lugt  af  Svovl,  at  mange  daanede, 
og  de,  der  kunde  løb  hurtigst  muligt  ned  ad  Bakken. 
Til  Inger  hørte  ingen  mer  det  mindste.  Men  Højen 
staar  der  endnu  og  hedder  Ingers  Høj.  Og  Præsten 
prækede  skønt  om  Dyden  til  han  døde,  og  brugte  be- 
standig Inger  som  Eksempel. 


METTE  GAASEPIGE 


Der  var  en  Gang  en  køn  Pige,  som  hed  Mette.  Hun 
gik  i  Marken  og  vogtede  sin  Moders  Gæs.  Fire 
hvide  var  der  og  fem  graa.  Og  saa  var  der  en  Stendysse, 
hun  gemte  sig  i,  naar  Vejret  var  ondt,  og  en  høj  Poppel, 
hun  krab  op  i  og  sad  og  sang,  naar  Solen  skinnede. 

Som  nu  hun  gik  en  Dag  ved  Vejkanten,  kom  Prinsen 
Forbi.  Han  skulde  ud  og  søge  sig  en  Kone. 

„God  Dag,  lille  Mette,"  sagde  han.  „Hvordan  har  du 
det?" 

Eventynkrlnet  5 

„Tak,"  sagde  Mette.  „Jeg  har  det  godt  og  drager  Klud 
over  Klud,  indtil  jeg  faar  Kongens  Søn,  saa  drager  jeg 
Guld  over  Guld.a 

„Det  faar  du  aldrig,  lille  Mette,"  sagde  han. 

„Det  faar  jeg  nok,"  sagde  hun. 

Saa  drog  Prinsen  til  Nabokongen,  som  havde  fire 
Døtre,  den  ene  kønnere  end  den  anden.  Han  valgte 
sig  en  af  dem  og  aftalte  med  hende,  at  hun  skulde 
komme  og  besøge  ham  for  at  se,  hvordan  han  boede. 

Nu  var  det  imidlertid  saadan,  at  der  i  Porten  til 
Prinsens  Slot  laa  en  Sten,  som  fortalte  alt,  hvad  den 
havde  gjort,  der  traadte  paa  den.  Og  da  Prinsessen 
kom,  sagde  Stenen: 

Skidte  Skarn! 

Hun  har  været  med  Barn. 

„Farvel,"  sagde  Prinsen.  „Og  Tak  for  mig." 

Og  saa  gik  hun. 

Nogen  Tid  efter  skulde  Prinsen  hen  og  prøve  med 
den  anden  Prinsesse  og  kom  igen  forbi  Mette. 

„God  Dag,  lille  Mette,"  sagde  han.  „Hvordan  har 
du  det  i  Dag?" 

„Tak,"  sagde  Mette.  Jeg  har  det  som  sidst.  Jeg 
drager  Klud  over  Klud,  til  jeg  faar  Kongens  Søn,  saa 
drager  jeg  Guld  over  Guld." 

„Det  faar  du  aldrig,  lille  Mette,"  sagde  han. 

„Det  faar  jeg  nok,"  sagde  hun. 

Den  anden  Prinsesse  vilde  ogsaa  nok  have  ham,  og 
han  traf  samme  Aftale  med  hende  som  med  den  første. 
Da  hun  traadte  paa  Stenen,  sagde  den: 

Skidte,  skidte  Skarn! 

To  Gange  har  hun  været  med  Barn. 

„Saa  bliver  der  heller  ingen  Bryllup  den  Gang", 
sagde  Prinsen. 

Men  da  han  følte  sig  saa  ene  i  sit  store  Slot,  tænkte 
han,  han  kunde  jo  gerne  prøve  det  med  den  tredie 
Prinsesse,  og  saa  kom  han  igen  forbi  Mette. 

„God  Dag,  lille  Mette,**  sagde  han.  „Hvordan  har 
du  det  i  Dag?** 

„Tak,**  sagde  Mette.  Jeg  har  det,  som  jeg  plejer. 
Jeg  drager  Klud  over  Klud,  til  jeg  faar  Kongens  Søn, 
saa  drager  jeg  Guld  over  Guld.** 

„Det  faar  du  aldrig,  Hille  Mette,**  sagde  han. 

„Det  faar  jeg  nok,**  sagde  hun. 

Den  tredie  Prinsesse  gik  det  endnu  værre  end  de 
andre.  Da  hun  traadte  paa  Stenen,  sagde  den: 

Skidte,  skidte,  skidte  Skarn! 

Tre  Gange  har  hun  været  med  Barn. 

„Du  kommer  til  at  gaa  hjem  igen,**  sagde  Prinsen. 
Jeg  har  nu  bestemt,  at  jeg  vil  have  mig  en  ren  Jom- 
fru.** 

Men  siden  det  var  gaaet  saa  galt,  tænkte  han,  at 
saadan  en  kunde  være  svær  at  finde,  og  saa  blev  han 
paa  sit  Slot  og  sad  og  kedede  sig. 

Imidlertid  havde  Nabokongen  jo  en  Datter  endnu. 
Hun  var  den  værste  af  dem  allesammen,  og  just  derfor 
var  hun  den  ivrigste  efter  at  blive  gift.  Hun  havde 
faaet  Søstrene  til  at  fortælle  sig  om  den  farlige  Sten, 
og  da  Prinsen  ikke  kom  til  hende,  besluttede  hun,  at 
hun  vilde  gaa  til  ham. 

Da  nu  hun  kom  til  Mette,  spurgte  hun  hende,  om 
hun  ikke  havde  Lyst  til  at  faa  fine  Klæder  paa  og  be- 
søge Prinsen  i  hans  høje  Slot. 

„Det  har  jeg  nok,**  sagde  Mette. 

Prinsessen  vadskede  hende  saa  i  Bækken  og  flettede 
hendes  Haar  og  gav  hende  sine  egne  Klæder  paa. 

5* 

„Men  saa  maa  du  vogte  Gæssene  saa  længe/  sagde 
Mette. 

„Det  skal  jeg  nok,a  sagde  Prinsessen. 
Da  Mette  traadte  paa  Stenen,  sagde  den: 

Pigen,  som  træder  i  Dag  paa  Sten, 
Visselig  er  hun  en  Jomfru  ren. 

„Ej,"  sagde  Prinsen.  „Dér  har  vi  nok  den  rette.  Vil 
du  være  min  Dronning." 

„Det  vil  jeg  nok,"  sagde  Mette. 

„Saa  er  den  Ting  i  Orden,"  sagde  Prinsen.  „Drag 
nu  hjem  og  bered  dig  til  Brylluppet,  saa  kommer  jeg 
og  henter  dig.  Jeg  kan  se  paa  dig,  at  du  er  en  Prin- 
sesse, men  hvor  er  dit  Slot?" 

„Det  finder  du  nok,"  sagde  Mette.  Jeg  har  et  højt 
Taarn,  hvorfra  jeg  kan  se  over  hele  Verden  og  ni 
Terner,  fire  hvide  og  fem  graa." 

Saa  gik  hun.  Men  Prinsen  flettede  lønligt  en  Guld- 
ring i  hendes  Haar  for  at  være  sikker  paa  at  kende 
hende  igen. 

Mette  skiftede  saa  Klæder  med  Prinsessen,  som  drog 
vel  fornøjet  hjem,  og  tænkte,  hun  var  sluppen  bedre 
fra  det  end  Søstrene. 

Men  da  Prinsen  kom  ridende  paa  sin  hvide  Hest 
og  med  Guldkrone  paa  for  al  hente  sin  Brud,  nikkede 
han  som  han  plejede  til  Mette, 

„Hvordan  gaår  det  i  Dag,  lille  Mette?"  sagde  han. 

„Det  gaar  godt,"  sagde  hun.  Jeg  drager  Klud  over 
Klud,  til  jeg  faar  Kongens  Søn,  saa  drager  jeg  Guld 
over  Guld." 

„Det  faar  du  aldrig,  lille  Mette,"  sagde  han. 

„Det  faar  jeg  nok,"  sagde  hun. 

Som  nu  han  saa  paa  hende,  fik  han  Øje  paa  Guld- 
ringen i  hendes  Haar  og  kendte  hende  igen. 

„Saa  er  det  dig,  der  er  min  Brud,"  sagde  han. 

„Det  er  det  nok,a  sagde  hun. 

„Men  hvor  er  det  høje  Taarn  paa  dit  Slot?"  spurgte 
han  saa. 

„Det  staar  der,"  sagde  hun  og  pegede  paa  Poplen. 

„Og  hvor  er  dine  ni  Terner?"  spurgte  han. 

„Der  gaar  de,a  sagde  hun.  „Fire  hvide  og  fem  graa. 
Du  kan  selv  se,  jeg  har  ikke  løjet." 

„Godt,a  sagde  Prinsen.  „Det  er  rart,  jeg  har  nok  til 
os  begge." 

Saa  satte  han  hende  foran  sig  paa  Hesten  og  red 
hjem  og  fejrede  sit  Bryllup  og  levede  lykkeligt  med 
hende,  til  han  døde. 

En  Gang  i  gamle  Dage  levede  der  et  Sted  paa  Sjæl- 
land en  Jomfru,  der  var  misfornøjet  med  alt,  hvad 
hun  saa. 

Dér  hvor  hun  boede,  var  der  saare  skønt,  og  hun 
kunde  fra  sin  Rude  se  over  den  grønne  Skov  og  den 
blanke  Sø.  Røde  Roser  rankede  sig  om  hendes  Karm 
og  gode  Træer  og  Urter  voksede  i  Haugen. 

Men  hun  rynkede  paa  Næsen  af  det  altsammen. 

„Hvad  er  der  ved  det?"  sagde  hun.  „Er  det  kønt?" 

Ligedan  gik  det  hende  med,  hvad  hun  ellers  saa  i 
Verden.  Om  der  blev  opført  noget  Skuespil  eller  holdt 
en  Fest,  de  fandt  aldrig  Naade  for  hendes  Øjne.  Fik 
hun  sig  en  ny  Kjole,  havde  hun  altid  noget  at  udsætte 
paa  den.  Ja,  endog  naar  hun  saa  i  Spejlet  sit  eget  An- 

sigt,  syntes  det  hende  ikke  fagert,  hvilket  er  saare 
sjældent  hos  Jomfruer.  Ikke  bedre  gik  det  hende,  da 
hun  skulde  have  sig  en  Mand.  Der  var  nok,  som  bej- 
lede, da  hun  baade  var  fager  og  rig  og  af  god  Byrd, 
men  hun  rystede  paa  Hovedet  af  dem  allesammen.  Da 
hun  omsider  tog  sig  én,  efterdi  en  Jomfru  jo  maa  have 
sig  en  Mand,  om  ikke  hun  skal  plat  forkomme,  var 
hun  ikke  derfor  gladere.  Naar  nogen  priste  hendes 
Husbond,  som  sikkerlig  var  den  skønneste  i  Byen, 
trak  hun  blot  paa  Munden  og  fandt  ham  slet  ikke  køn. 

Ikke  heller  hjalp  det,  da  hun  fik  Børn,  hvilket  ellers 
har  hjulpet  mangen  Jomfru  ud  af  Vaanden.  Skønt  det 
var  de  dejligste  Børn,  man  kunde  se  for  sine  Øjne,  og 
alle  andre  Mødre  beundrede  deres  Skønhed  og  Sund- 
hed, syntes  hun  ikke,  der  var  nogen  Stads  ved  dem, 
og  saa  knap  til  den  Side,  hvor  de  var. 

Saa  var  det  en  Dag,  som  hun  sad  ved  Gærdet  i  sin 
Have  og  kedede  sig  gudsjammerligt,  at  der  kom  til 
hende  en  gammel  Mand  med  langt  hvidt  Skæg  og  en 
Stok.  Han  bød  god  Dag  og  satte  sig  hos  hende  uden 
Forlov,  og  han  saa  saadan  ud  i  sit  Ansigt,  at  det  ikke 
faldt  hende  ind  at  gøre  nogen  Indvending.  Alligevel . 
blev  hun  ikke  bange  for  ham,  og  da  han  talte  til  hende, 
svarede  hun  ham  ikke  anderledes,  end  hun  svarede 
alle  Mennesker. 

„Det  er  en  skøn  Dag  i  Dag,"  sagde  han.  „Solen 
skinner  herligt  paa  alle  Blomsterne  i  Haugen,  og  Bæk- 
ken risler,  og  Fuglene  synger  i  den  grønne  Lund.  I 
Dag  maa  enhver  være  glad." 

Jeg  synes  ikke,  der  er  noget  at  være  glad  for," 
svarede  hun.  Jeg  kan  ikke  se,  at  Solen  er  saa  smuk, 
og  det  er  bare  en  graa  og  grim  Fugl,  som  synger  i 
Lunden." 

„Da  maa  du  da  være  glad  ved  din  Skønhed/  sagde 
den  gamle  Mand.  Jeg  behøver  saa  vist  ikke  at  for- 
tælle dig,  at  du  er  fager,  det  har  Mændene  nok  længst 
besørget.  Dine  Øjne  skinner,  og  din  Mund  er  svul- 
mende og  rød.  Dine  Hænder  er  fine  og  hvide,  din 
Skikkelse  stolt  og  rank." 

Jeg  synes  ikke,  det  er  værd  at  snakke  om,"  sagde 
hun.  „Vist  har  Mændene  sagt  mig,  at  jeg  er  skøn,  og 
ofte  har  jeg  set  paa  mit  Ansigt  i  Spejlet.  Men  jeg  fin- 
der intet  at  glædes  ved.  Der  er  hundrede  Kvinder  som 
jeg,  og  jeg  begriber  ikke,  der  er  nogen  Fornøjelse  ved 
at  se  paa  dem." 

Ja  saa,"  sagde  den  gamle.  „Men  din  Husbond  maa  du 
da  være  glad  for?  Jeg  saa  ham  herude  paa  Vejen.  Det 
er  en  sjælden  køn  og  statelig  Mand.  Jeg  mindes  ikke, 
jeg  har  set  nogen  skønnere,  saa  vide  jeg  vandrede  paa 
Jorden.  Han  havde  ved  Haanden  Eders  Børn,  og  skøn- 
nere Afkom  gav  Gud  aldrig  et  Menneskepar.  Om  du 
ikke  finder  noget  skønt  ved  Rosen  i  Haugen  og  Fuglen 
i  den  grønne  Lund,  og  dit  eget  Ansigt  og  Vorherres 
Sol  over  det  altsammen,  da  kan  du  ikke  andet  end 
glædes  ved  din  Mand  og  dine  Børn." 

Jeg  synes  ikke,  der  er  noget  at  glædes  ved,"  sagde 
hun  træt  og  gabede  dertil.  „Min  Mand  er  ikke  ander- 
ledes end  andre  Mænd,  og  mine  Børn  ligner  grangive- 
lig andre  Folks  Børn.  Jeg  gider  ikke  se  paa  dem." 

„Bøj  en  Gang  dit  Hoved  hen  til  mig,  at  jeg  kan 
undersøge  dine  Øjne,"  sagde  den  gamle  Mand.  „Det 
tykkes  mig  umuligt,  at  der  kan  være  Øjne,  der  sér 
som  dine,  uden  at  Sygdommen  har  slaaet  dem.  Kom 
kun  hid,  jeg  forstaar  mig  paa  sligt." 

„Hvad  skulde  skade  mine  Øjne,"  sagde  hun.  „Det  er 
som  jeg  siger  dig;  der  er  intet  i  Verden,  som  er  værd 

at  se  paa.  Jeg  kunde  lige  saa  gerne  være  blind  som 
seende.*1 

Da  gjorde  den  gamle  Mand  et  Pust  over  hendes  An- 
sigt, saa  sagte,  at  hun  næppe  mærkede  det,  og  saa 
stærkt,  at  det  isnede  gennem  hende  fra  Hoved  til  Fod. 
I  det  samme  han  gjorde  det,  var  han  borte  for  hende. 

Men  der  var  mer,  som  var  borte.  Det  var  borte  alt- 
sammen. Der  var  idel  Mørke  for  hendes  Øjne. 

Forskrækket  rejste  hun  sig  op  og  greb  for  sig,  tum- 
lede saa  til  Siden  og  faldt  og  rejste  sig  igen  og  vidste 
i  det  samme,  at  Synet  var  taget  fra  hendes  Øjne. 

Hun  sank  sammen  og  laa  længe  paa  Jorden  og  græd. 
Saa  rejste  hun  sig  paany  og  prøvede  paa  at  famle  sig 
frem,  men  kunde  hverken  finde  Vej  eller  Sti.  Hendes 
Kjortel  hang  fast  i  Buskenes  Torne,  hendes  Fod  traadte 
i  den  vaade  Bæk.  Hun  stod  stille  og  glippede  med 
Øjenlaagene  for  at  prøve,  om  ikke  hendes  Syn  kom 
tilbage.  Hun  strøg  sig  med  Haanden  over  Øjnene  og 
lænede  sig  til  en  Træstamme,  hun  havde  løbet  Panden 
imod  og  tænkte,  hun  vilde  staa  der  en  Time,  saa  var 
Sygdommen  nok  forbi.  Da  hun  havde  staaet  der  i  fem 
Minutter,  troede  hun,  at  Timen  var  gaaet,  og  græd 
inderlig,  fordi  hun  ikke  var  rask  endnu.  Hun  kaldte 
paa  sin  Husbond  og  sine  Børn,  men  de  hørte  hende 
ikke.  De  vidste,  at  hun  ikke  led  dem  og  helst  vilde 
være  ene,  og  var  derfor  gaaet  bort.  Den  hele  Dag  ra- 
vede hun  omkring  i  Mørke  og  led  større  Kvaler,  end 
hun  havde  tænkt,  et  Menneske  kunde  udholde. 

Da  det  blev  Aften,  og  hun  ikke  kom  hjem,  blev  de 
urolige  og  søgte  hende,  dér  hvor  hun  plejede  at  være. 
De  løb  Haugen  og  Lunden  rundt  og  raabte  og  kaldte, 
men  hun  var  saa  udmattet  af  Angst  og  Pine,  at  hun 
ikke  kunde  svare  dem.  Omsider  fandt  de  hende  i  Lun- 


DE   TRE   KORS  77 


dens  fjerneste  Krog,  forkommen  og  sammensunken  paa 
Jorden  og  næppe  i  Stand  til  at  fortælle  dem,  hvad  der 
var  hændt. 

Der  blev  stor  Sorg,  for  de  elskede  hende  alle,  endda 
hun  jo  ikke  havde  været  god  imod  dem.  De  ledte 
hende  op  til  Huset  og  bragte  hende  til  Sengs  og  vidste 
ikke,  hvad  godt  de  skulde  gøre  hende.  Der  blev  hid- 
kaldt de  dueligste  Læger,  og  først  og  sidst  gik  hendes 
Husbond  og  Naboerne  ud  for  at  lede  efter  den  gamle 
Mand,  der  havde  forvoldt  Ulykken. 

Han  ledte  den  ganske  Dag,  men  fandt  ikke  mindste 
Spor.  Da  han  om  Aftenen  kom  hjem  og  sad  ved  hen- 
des Seng  og  sørgede  over  sit  Vanheld,  rystede  hun 
paa  Hovedet  og  sagde  stille: 

„Om  du  finder  ham,  da  gør  ham  for  min  og  vores 
alles  Skyld  ingen  Fortræd,  men  bed  ham  gaa  til  mig 
og  tale  med  mig.  Jeg  har  noget  at  sige  ham,  som  ingen 
anden  maa  høre.  Han  var  ikke  den,  han  gav  sig  ud 
for.  Jeg  ræddes,  naar  jeg  tænker  paa  hans  Ansigt" 

Men  de  fandt  ikke  den  gamle  Mand  den  Gang,  og 
de  fandt  ham  aldrig  siden.  Og  alt,  hvad  Øjenlægerne 
gjorde  med  deres  Kunst,  skaffede  hende  ikke  Synet 
tilbage.  Det  blev  Høst,  og  det  blev  Vinter  og  Vaar 
igen,  men  hendes  Øjne  var  slukte,  og  alt  var  mørkt  for 
dem.  Hun  sørgede  dybt  over  sin  Ulykke. 

Men  da  der  var  gaaet  mange  Aar,  og  hendes  Haar 
graanede,  og  hendes  Børn  voksede  til,  kom  der  over 
hende  en  sær  og  stille  Glæde,  som  hun  ikke  havde 
Ord  for,  men  som  gjorde  hende  Livet  herligt.  Hun 
holdt  af  at  være  ude,  al  den  Tid  Vejret  var  saadan,  at 
hun  kunde  være  det.  Saa  ledte  de  hende  til  en  Bænk 
et  Sted  i  Haven,  og  det  var  forunderligt  at  se  de  Ste- 
der, hun  valgte  sig.  For  mens  hun  var  seende,  brød 

hun  sig  ikke  om  at  se  noget,  og  nu  da  hendes  Øjnes 
Lys  var  slukt,  vilde  hun  alene  være  dér,  hvor  der  var 
skønt. 

Derfor  maatte  de  lede  hende  ned  under  Kirsebær- 
træet, naar  det  blomstrede  i  den  tidlige  Vaar.  De  maatte 
fortælle  hende  om  det  hvide  Flor,  og  hun  strakte 
Hænderne  ud  og  frydede  sig,  naar  Blomsterbladene 
dryssede  over  dem.  I  Sommeren  vilde  hun  sidde  i 
Rosenbedet  og  lagde  varligt  sine  Hænder  om  de  duf- 
tende Blommer.  I  Sénhøst  vilde  hun  være  dér,  hvor 
den  vilde  Vin  rankede  sig. 

Det  var  forunderligt,  saa  hun  følte  det  altsammen,  og 
jo  stærkere  hun  følte  det,  jo  gladere  var  hun.  Skøn  saa 
hun  ud  med  sine  slukte  Øjne  i  al  Herligheden,  og 
hendes  Mand  og  hendes  Børn  vilde  nødig  vige  fra 
hende.  Ofte  bad  hun  dem  gaa,  for  at  hun  kunde  være 
ene.  Naar  de  saa  fjernede  sig  saa  langt,  at  hun  ikke 
kunde  mærke  dem  længere,  saa  de,  hvordan  hun  be- 
vægede Læberne,  som  om  hun  talte  og  foldede  Hæn- 
derne i  Bøn.  De  vidste  ogsaa,  hvad  hun  bad  om.  Tidt 
og  ofte  havde  hun  i  Drømme  kaldt  paa  den  gamle 
Mand  med  det  store,  hvide  Skæg,  at  han  dog  vilde 
komme  endnu  en  Gang  og  tale  med  hende. 

Og  som  det  gik  med  Haugen  og  Blomsterne,  saa- 
dan  gik  det  med  hendes  Husbond  og  hendes  Børn. 

Hver  Dag  lod  hun  sine  blege,  tynde  Hænder  glide 
hen  over  deres  Ansigter,  spurgte  den  ene,  hvordan  den 
anden  saa  ud,  blev  aldrig  træt  af  at  tale  om,  hvor 
skønne  de  var,  og  klagede  over,  at  hun  ikke  havde  set 
dem  den  Gang,  hun  kunde  se.  Ligedan  gik  det  med 
Folkene  i  Nabolaget.  Ingen  tænkte  som  hun  paa  dem 
allesammen.  De  maatte  komme  hen  til  hende,  for  at 
hun  kunde  lade  sine  Hænder  glide  over  deres  Ansig- 

ter,  Føle  paa  dem  og  tale  med  dem  og  spørge  dem  ud. 
Var  der  nogen,  der  sagdes  at  være  skøn,  helmede  hun 
ikke,  før  hun  fik  „set"  hende,  som  hun  sagde  med 
sit  bedrøvede  Smil.  Og  var  der  nogen,  som  var  grim, 
fandt  hun  altid  noget  skønt  hos  ham. 

Det  sagdes,  at  ingen  saa  saa  skarpt  som  den  blinde 
Kone.  Og  saadan  var  det  ogsaa.  Hun  mærkede,  naar 
den  hun  talte  med  smilte,  eller  der  skete  nogen  anden 
Forandring  med  hans  Ansigt.  Hun  vidste,  om  Øjnenes 
Udtryk  var  godt  eller  ondt.  Ingen  kunde  skjule  noget 
for  hende. 

Saa  var  dét  en  Dag,  hun  sad  i  Haugen,  og  det  var 
Sommer  og  Sol,  som  den  Dag  den  gamle  Mand  kom 
til  hende.  Pludselig  hørte  hun  en  Røst,  som  bragte 
hende  til  at  skælve  fra  Isse  til  Fod.  Men  hun  gjorde 
Vold  paa  sig  for  ikke  at  røbe  sin  Bevægelse. 

„Det  er  en  skøn  Dag,"  sagde  Stemmen.  „Solen  skin- 
ner herligt  paa  alle  Blomsterne  i  Haugen,  og  Bækken 
risler,  og  Fuglene  synger  i  den  grønne  Lund.  I  Dag 
maa  enhver  være  glad." 

„Visselig  maa  enhver  være  glad,"  svarede  hun.  „Den 
lille  graa  Fugl  synger  skønnere  end  nogensinde,  og 
mig  tykkes  aldrig,  Vorherres  Sol  har  skinnet  saa  smukt. 
Ikke  heller  var  jeg  nogen  Tid  gladere,  end  jeg  er  i 
Dag." 

„Det  kan  jeg  tro,"  sagde  Stemmen.  „Du  er  ogsaa 
skøn  selv,  som  du  sidder  der  med  dit  hvide  Haar  og 
Fred  i  dit  Ansigt.  Du  er  skønnere,  end  du  var,  da  du 
var  ung." 

„Er  jeg?"  sagde  hun  glad.  „Men  bedre  endnu  er  det, 
at  jeg  har  saa  skøn  en  Husbond  og  saa  herlige  Børn. 
Der  findes  ikke  vakrere  Mennesker  i  Verden.  Har  du 
sét  dem?" 

„Visselig  har  jeg  det,"  sagde  Stemmen.  Jeg  saa  dem 
nys.  De  sad  sammen  og  talte  om  dig." 

„Hvad  sagde  de?"  spurgte  hun  glad.  „Du  vil  for- 
tælle mig  det,  thi  det  er  intet  uden  godt.  De  elsker  mig 
blinde  Stakkel  og  ved  ikke,  hvad  Glæde  de  skal  gøre 
mig,  endda  jeg  var  ond  mod  dem,  den  Tid  jeg  var 
karsk." 

„Vil  du  gerne  have  dit  Syn  igen?"  spurgte  Stemmen. 

Da  skjalv  hun,  og  hendes  blinde  Øjne  fyldtes  med 
store,  tunge  Taarer. 

Jeg  ved  det  ikke,*"  sagde  hun  stille.  „Den  Gang  jeg 
saa,  saa  jeg  intet,  som  var  godt.  Nu  er  dér  idel  Mørke 
om  mig,  og  ud  af  Mørket  skinner  de  rødeste  Roser  og 
de  skønneste  Ansigter.  Om  jeg  fik  mit  Syn  igen,  blev 
jeg  maaske  atter  blind." 

„Du  skal  vorde  helbredet,"  sagde  Stemmen.  „Drag 
til  Ondløse  med  din  Husbond  og  dine  Børn.  Vejen  er 
trælsom  og  lang,  men  du  vil  der  finde  en  Kilde,  og 
naar  du  tor  dine  Øjne  i  dens  Vand,  bliver  du  karsk. 
—  Véd  du,  hvem  jeg  er?" 

„Visselig  ved  jeg  det,"  svarede  hun.  „Du  er  den, 
som  tog  mit  Syn,  da  jeg  intet  saa.  Nu  giver  du  mig 
det  igen.  Det  kan  kun  han,  som  er  i  Himlen,  og  for 
hvem  intet  er  skjult." 

Hun  bredte  sine  Arme  ud  og  vilde  falde  ned  og  til- 
bede ham,  men  der  var  ingen,  og  Stemmen  tav. 

Saa  gik  hun  den  Vej,  hun  kendte  nu  saa  godt,  og 
fortalte  sin  Husbond  og  sine  Børn,  hvad  der  var  hændt 
hende.  De  stimlede  om  hende  med  Fryderaab  og  gjorde 
straks  alt  parat  til  Rejsen. 

De  skulde  vandre  paa  deres  Fod,  havde  Stemmen 
sagt,  og  saadan  gjorde  de.  Faderen  gik  forrest  og  spurgte 
om  Vej,  bagefter  kom  Sønnerne  og  Døtrene,  som  skifte- 

vis  førte  den  blinde  Moder  ved  Haanden.  Naar  de  var 
trætte,  hvilte  de  sig  ved  Vejkanten,  og  den  blinde  vilde 
altid  sidde  der,  hvor  der  var  flest  Blomster  og  skøn- 
nest Udsigt  over  Dalen.  Saa  fortalte  de  andre  hende,  hvor- 
dan der  saa  ud  og  gav  hende  Hænderne  fulde  af  Blomster. 

Jeg  sér  det,  jeg  sér  det,"  raabte  hun  glad. 

Omsider  naaede  de  Ondløse  og  fandt  uden  Vanske- 
lighed Kilden,  som  var  et  lidet,  indtil  denne  Dag  af 
ingen  paaagtet  Vand  langt  ude  i  Ødemarken. 

Da  hun  tre  Gange  havde  badet  sine  Øjne  i  dets 
Vand,  oplodes  de,  og  hun  saa,  som  hun  havde  sét  før. 
Stormende  tog  de  hende  i  Favn,  men  hun  skød  dem 
fra  sig  og  bad,  at  hun  maatte  sidde  lidt  og  komme  til 
Kræfter  efter  Lykken,  der  var  vederfaret  hende.  Hun 
kunde  ikke  taale  at  holde  Øjnene  aabne,  men  lukkede 
dem  hvert  Øjeblik  og  aabnede  dem  saa  igen  med  et 
Smil  og  saa  bestandig  mere.  Derefter  sank  hun  hen  i 
en  dyb  Slummer,  og  de  vogtede  sig  vel  for  at  vække 
hende.  Først  da  Solen  gik  i  Bjerge,  vaagnede  hun  og 
saa  da,  som  andre  Mennesker  sér. 

Derefter  drog  hun  og  hendes  hjem.  Men  forinden 
lod  hun  sætte  tre  Kors  af  Staal  ved  Kilden.  Det  ene 
satte  hun  til  Minde  om  den  Dag,  hun  blev  blind.  Det 
andet  til  Minde  om  den  Dag  hun  blev  seende  igen. 
Det  tredie  til  Tak  for  alt  det,  hun  saa  i  Aarene,  da 
hendes  Øjne  var  lukkede. 

Fra  den  Dag  af  blev  Kilden  i  Ondløse  berømt  over 
det  ganske  Land.  Blinde  kom  alle  Vegne  fra  for  at 
prøve  dens  Lægedom,  og  mange  blev  karske.  De  hængte 
saa  Kranse  paa  de  tre  Kors  og  bragte  deres  Gaver  til 
Kirken. 

Nu  er  Korsene  borte.  Det  kommer  sig  af,  at  ingen 
mere  tror  paa  Kildens  undergørende  Kraft. 

Eventyrskrinet  6 

EN  Gang  rejste  Kongen  af  Danmark  fra  Nørrejyl- 
land til  Sønderjylland. 

Mørk  i  Hu  og  med  Rynker  i  sin  brede  Pande  red 
han  hen  ad  Vejen  mod  Haderslev.  Ingen  af  hans  Mænd 
vovede  at  tale  til  ham.  Ingen  vidste,  hvad  der  tyngede 
hans  Sind,  men  det  kunde  alle  se,  at  det  var  farligt  at 
forstyrre  ham  i  hans  Tanker.  Bønderne,  de  red  forbi, 
strøg  Huen  af  deres  Hoved,  men  Kongen  saa  dem 
ikke.  En  kronet  Hjort  sprang  over  Vejen;  men  Kongen 
ænsede  den  ikke. 

Saa  nikkede  Hofmændene  heller  ikke  til  Bønderne 
og  lod  Hjorten  springe  sin  Kaas. 

Som  nu  de  kom  tæt  udenfor  Haderslev,  og  det  var 
Aften,  holdt  Kongen  sin  Hest  an  og  stirrede  hen  for  sig 

.Erland,"  sagde  han  saa. 

Erland,  som  var  hans  Yndling,  red  frem  og  spurgte, 
hvad  Kongen  ønskede. 

„Intet  ønsker  jeg,"  sagde  Kongen.  Jeg  tænker  paa, 
hvor  ringe  Kongens  Lykke  er." 


Da  gav  Erland  sig  til  at  prise  sin  Herre  i  skønne 
Ord,  som  de  nemt  Falder  Hofmanden  paa  Tungen.  Han 
talte  om  de  Bedrifter,  Kongen  havde  øvet,  og  gjorde 
dem  større,  end  de  var.  Om  Undersaatternes  Kærlighed 
og  Ærefrygt,  om  Dronningens  Skønhed  og  Dyd.  Om 
Kongebørnene,  til  hvilke  alle  Dannemænds  Haab  stod. 

„Du  taler  som  en  Daare,  Erland,"  sagde  Kongen. 
Just  derpaa  tænkte  jeg,  hvad  Lykke  der  venter  mine 
Børn." 

Erland  Hofmand  bøjede  sig  frem  over  Hestens  Hals 
og  stirrede. 

„Herre,"  sagde  han.  „Dér  kommer  en  Mand,  som 
kan  raade  Skæbnens  Runer.  Tager  jeg  ikke  Fejl,  er  det 
den  navnkundige  Anselmus,  Vismanden  og  Stjernetyde- 
ren. Hans  Ord  slaar  aldrig  fejl,  om  ellers  I  kan  faa 
ham  til  at  tale." 

Henad  Vejen  kom  en  høj  Skikkelse,  som  lidt  efter 
stod  Foran  Kongens  Hest 

Han  var  indhyllet  i  en  sid  Kappe,  som  han  holdt 
saadan,  at  den  skjulte  Halvdelen  aF  hans  Ansigt  Man 
saa  intet  uden  to  Øjne,  der  snart  brændte  med  en 
sælsom  Glød,  snart  pludsslig  sluktes  som  den  dødes 
Blik,  der  brister.  Paa  Hovedet  havde  han  en  liden 
Hat,  under  hvilken  et  mægtigt  hvidt  Haar  strittede  til 
alle  Sider.  Paa  Fødderne  bar  han  Sandaler  og  i  den 
ene  aF  de  Remme,  hvormed  de  var  fastbundne  over 
Vristen,  straalede  en  stor  Ædelsten  af  det  reneste  Vand. 

Han  gik  langsomt  Fod  for  Fod,  støttet  paa  sin  Stav 
og  lige  løs  paa  Kongen  og  hans  Rytterskare,  som  om 
han  slet  ikke  saa  dem. 

„Hvem  er  du?"  sagde  Kongen. 

Ja,  hvem  er  du,  som  spørger?"  sagde  Manden. 

Jeg  er  Kongen." 

Jeg  ser  kun  een  Konge,"  sagde  Manden.  „Det  er 
ham,  som  bor  i  Himlen.  Jeg  er  langsynet,  maa  du  vide, 
og  ser  forbi  dem,  som  raader  paa  Jorden." 

„Det  skulde  undre  mig,  om  ikke  een  af  dem  viser 
dig  sin  Magt  og  tager  den  Juvel,  som  skinner  paa  din 
Fod,"  sagde  Kongen.  „Aldrig  saa  jeg  skønnere  Ædel- 
sten. Den  er  mere  værd  end  mit  halve  Rige.  Den  skin- 
ner, som  var.  den  en  Stjerne,  som  faldt  fra  Himlen." 

„Den  er  saa,"  sagde  Anselmus.  „Men  flyt  dig  nu,  at 
jeg  kan  komme  frem." 

„Byder  du  Kongen  vige?"  sagde  Erland  Hofmand. 

Alle  Mændene  lo,  og  der  fløj  et  Smil  over  Kongens 
mørke  Ansigt.  Men  Vismanden  rettede  pludselig  sin 
Ryg  og  satte  Stokken  haardt  imod  Jorden.  I  samme 
Nu  blev  alle  Hestene  vilde  og  for  med  deres  Ryttere 
ind  over  Marken,  Kongen  foran  de  andre.  Mange  blev 
kastede  af.  Bandende  og  skældende  trak  de  deres  Dyr 
tilbage  til  Vejen. 

Vismanden  satte  sig  paa  Vejkanten,  tog  en  gammel 
Bog  ud  af  sin  Kappe  og  begyndte  at  læse  uden  at 
bryde  sig  det  mindste  om  dem.  Det  var  begyndt  at 
mørknes,  og  Stjernerne  blinkede  frem  paa  Himlen. 

Kongen  stod  foran  den  gamle,  støttet  til  sit  store 
Sværd.  Længe  stirrede  han  paa  ham  uden  at  tale. 

„Anselmus,"  sagde  han  omsider.  „Vil  du  svare  mig 
paa  mit  Spørgsmaal,  saa  skal  jeg  gøre  dig  rigere  end 
du  har  tænkt  i  dine  Drømme." 

Jeg  drømmer  ikke  mer,"  sagde  Vismanden.  „For 
jeg  sover  ikke." 

„Sig  mig,  hvordan  det  vil  gaa  mine  Børn,"  sagde 
Kongen. 

„Derom  ved  jeg  intet,"  svarede  Anselmus.  „Saa  jeg 
Eder  dog  først  i  denne  Stund  og  vidste  ikke,  at  Gud 

havde  skænket  Jer  Børn.  Jeg  er  ingen  Troldmand,  men 
jeg  er  klog  paa  Stjernerne  og  mangt  og  meget  mellem 
Himmel  og  Jord.  Havde  jeg  staaet  ved  Jeres  Børns 
Vugge,  da  de  saa  Lyset,  kunde  jeg  vel  stillet  deres 
Horoskop.  Men  se  ...  se.  .  ." 

Han  sprang  op  saa  rask  som  en  Yngling.  Han  slap 
Staven  og  Bogen,  han  læste  i.  Han  stod  med  oprakte 
Arme  og  sit  Ansigt  vendt  imod  Himlen.  Hans  Øjne 
skinnede,  hans  Læber  skælvede,  Ædelstenen  paa  hans 
Fod  straalede,  saa  ingen  kunde  holde  ud  at  se  paa  den. 

Hofmændene  syntes,  han  voksede  for  deres  Øjne  til 
en  Kæmpe,  og  veg  rædde  tilbage.  Men  Kongen  gik  et 
Skridt  nærmere  og  stirrede  paa  hans  Ansigt  med  Hæn- 
derne over  sit  Sværdhæfte. 

„Hvad  ser  du,  Vismand?"  spurgte  han.  „Fordølg  mig 
ikke  Sandheden,  jeg  beder  dig  saa  mindelig." 

„Himlen  ser  jeg  aaben,"  raabte  Anselmus  med  høj 
Røst.  Jeg  ser  Guds  Raad,  som  plejes  i  den  syvende 
Himmel,  hvor  Ærkeenglene  bor." 

„Hvad  ser  du?  hvad  ser  du?"  sagde  Kongen. 

„Tys,"  sagde  Anselmus.  „Vogt  dig,  at  ikke  du  for- 
styrrer mig,  saa  mit  Blik  forvildes." 

En  Stund  stod  han  tavs;  da  raabte  han,  saa  det  lød 
langt  over  Markerne: 

„Se  .  .  .  se  .  .  .  det  siger  jeg  Eder,  at  det  Barn,  som 
undfanges  i  Nat,  han  skal  opnaa  Ære  og  Yndest  for 
Gud  og  vorde  saa  lykkelig  som  ingen,  der  vandrede 
paa  Jorden." 

Da  han  havde  sagt  det,  sænkede  han  sine  Arme,  og 
Lyset  i  hans  Øjne  sluktes.  Det  syntes  for  Hofmæn- 
dene, som  svandt  hans  Skikkelse  atter  ind,  ja  blev 
mindre  end  før.  Undrende  lagde  de  Mærke  til,  at  Ædel- 
stenen paa  hans  Sko  var  slukt  som  Lyset  i  hans  Øje. 

De  pegede  paa  den  og  hviskede  med  hinanden  derom. 

Men  Kongen  bøjede  sig  til  Jorden,  tog  Stjernetyde- 
rens Stok  og  den  gamle  Bog  og  rakte  ham  dem. 

„Du  have  Tak,"  sagde  han.  „Kom  til  mig  paa  mit 
Slot,  og  dit  Ønske  skal  ikke  være  udtalt,  før  det  er 
opfyldt." 

Jeg  har  ingen  Ønsker/  sagde  Anselmus. 

Men  Kongen  sad  allerede  paa  sin  Hest  og  red  mod 
Haderslev,  fulgt  af  alle  sine  Mænd.  Det  var  nemt  at 
se  paa  hans  Ansigt,  at  hans  Mismod  var  svundet.  Hof- 
mændene talte  muntert  med  hinanden,  og  Byens  Porte 
var  allerede  i  Sigte. 

„Tror  I  paa  Vismandens  Tale  om  den  Dreng,  der 
skal  undfanges  i  Nat,  Herre  Konge,"  spurgte  Erland. 

„Visselig  gør  jeg  det,a  sagde  Kongen.  „Det  lyster 
mig  at  være  Fader  til  ham." 

„For  en  Jammerskade,  at  Dronningen  blev  paa  Kol- 
dinghus,0 sagde  Erland.  „Ikke  den  hurtigste  Ganger 
kan  bære  hende  til  Eder,  eller  Eder  til  hende,  før 
Solen  staar  op." 

Kongen  lo  og  sporede  sin  Hest. 

„Dér  Kongen  er,  dér  er  vel  Dronningen,"  sagde  han. 

De  naaede  Staden  og  slog  paa  dens  Porte,  saa  Vag- 
ten vaagnede  i  Skræk  og  vidste,  det  var  enten  Fjenden 
eller  Kongen.  Med  Larm  og  Gny  for  Rytterskaren  gen- 
nem de  stille  Gader  op  til  Slottet 

„Erland,"  sagde  Kongen.  „Gak  ud  i  Staden  og  find 
mig  en  Adelsfrøken,  som  er  uden  Lyde  paa  Legeme 
og  Sjæl.  Har  du  fundet  hende,  da  før  hende  til  mig, 
at  hun  kan  sove  hos  mig  i  Nat,  og  Vismandens  Ord 
saaledes  fuldbyrdes." 

Erland  Hofmand*  bøjede  sig  og  gik. 

Han  gik  til  Stadens  Borgmester,  som  just  havde  lagt 


sig  til  Ro  hos  sin  Hustru  i  den  Tro,  at  Kongen  sov 
sodeligt  paa  Slottet.  Da  han  hørte  Erlands  Ærinde, 
vidste  han  ikke  straks,  hvad  han  dertil  skulde  svare. 
Men  hans  Hustru  puffede  til  ham  med  Albuen,  og  saa 
spurgte  Hofmanden,  om  ikke  Kongen  vilde  gere  hans 
Datter  Elsebe  den  Ære. 

„Er  hun  en  Adelsfrøken?"  spurgte  Erland. 

Det  var  hun  jo  ikke,  maatte  Borgmesteren  ind- 
rømme. Han  ta"-'  '  ~~  foreslog  Hr.  Eriks  Dat- 
ter i  St.  Annegaai 

Men  da  re  ien  sig  op  af  Tæppet, 

hvorunder  1  u  i  dt  sig  skjult  og  skreg: 

„Hvc  du  Congen  en   saadan  Tin- 

gest som  metn  du  ikke,  hun  er  skrut- 

rygget som  e  slHng?" 

„Det  er  Jorgmesteren  og  kløede 

sig  i  Pary         ,  den  Knop  paa  Ryggen, 

naar  jeg  rigtig  1a  ved  jeg  ingen  bedre 

end  Jomfru  Karen  Ulutsaatler  paa  Torvet." 

„Er  du  af  Lave,  Mand,"  skreg  Konen.  „Kun  lidet  er 
hun  bedre  end  en  Tøjte.  Ved  jeg  dog  mindst  tre  Karl- 
folk i  hvis  Seng,  hun  har  sovet." 

Borgmesteren  indrømmede,  at  saadan  sagde  Rygtet, 
ihvorvel  han  ikke  troede,  det  var  sandt.  Efter  nogen 
Betænkning  foreslog  han  da  en  tredie  Jomfru  og  en 
fjerde  og  en  femte;  men  mod  dem  alle  havde  hans 
Kone  saadanne  Indvendinger,  at  de  plat  maatte  for- 
kastes. 

Raadvild  saa  den  gode  Mand  hen  for  sig,  fortvivlet 
ved  Tanken  om,  at  han  ikke  skulde  kunne  gøre  Kon- 
gen til  Behag.  Da  for  han  op  med  et  Raab  af  Glæde. 

„Nu  ved  jeg  det,"  sagde  han.  „Jég  har  fundet,  hvad 
vi  søger,  om  ellers  det  er  til  at  finde.   I  Morges  kom 

her  til  Haderslev  en  ung  og  ædelbaaren  Jomfru,  som 
tog  ind  i  Simon  Hollænders  Herberge  og  sikkert  er 
der  endnu,  siden  jeg  intet  har  hørt  om  hendes  Afrejse. 
Jeg  ved  ikke,  hvad  hun  hedder,  og  hvem  hun  er;  men 
til  hende  skal  I  gaa  med  Kongens  Befaling." 

„Er  hun  skøn?"  spurgte  Erland  Hofmand. 

„Saa  skøn  som  ingen  Kvinde,  jeg  saa,a  sagde  Borg- 
mesteren. „Hvid  og  rød  som  Mælk  og  Blod,  bred  om 
Barmen  og  smal  om  Midien." 

„Før  mig  til  hende,"  sagde  Erland. 

Borgmesteren  skyndte  sig  med  at  komme  i  Klæderne. 
Hans  Hustru  saa  ond  ud  af  Øjnene,  men  vidste  intet 
at  sige,  eftersom  hun  jo  ikke  kendte  den  fremmede 
Jomfru. 

Længe  maatte  de  dundre  paa  Herbergets  Dør,  før 
de  fik  Værten  vaagen;  men  saa  lukkede  han  ogsaa  op 
i  en  Fart,  da  han  hørte,  det  var  Borgmesteren  og  en 
af  Kongens  Mænd. 

Da  nu  Erland  forebragte  ham  Kongens  Ærinde,  kløede 
han  sig  under  Huen  og  bad  dem  selv  tale  med  Jom- 
fruen. Hun  var  gaaet  til  Sengs  og  havde  saadant  et 
Øjesyn,  at  han  ikke  havde  Lyst  til  at  forstyrre  hen- 
de. Han  førte  dem  til  hendes  Kammer.  Sagte  traadte 
de  ind,  og  Borgmesteren  løftede  Lygten  over  hendes 
Leje. 

Hun  sov  med  Hovedet  paa  den  blottede  Arm  og 
smilte  i  Drømme.  Det  gyldne  Haar  faldt  over  hendes 
Skulder  og  Barm. 

„Er  hun  ikke  skøn,"  hviskede  Borgmesteren. 

Men  da  han  i  det  samme  saa  paa  Erland  Hofmand, 
blev  han  helt  forskrækket.  Hans  Kind  var  hvid  som 
Døden,  hans  Læber  skælvede,  og  hans  Øjne  stod  fulde 
af  Taarer. 


„Gaa  ud  og  lad  mig  være  ene  med  denne  Jomfru," 
sagde  han. 

Borgmesteren  gik  og  smiskede  til  Værten,  som  biede 
udenfor. 

„Nu  kommer  det  an  paa,  om  han  er  Kongen  tro," 
sagde  han.  „Naa,  det  rager  ikke  mig.  Min  Gerning 
er  endt.  Nu  gaar  jeg  hjem  til  mit,  som  ikke  er  saa 
fagert  som  det  derinde." 

„Saa  har  man  det  i  Fred  for  de  Store,"  sagde  Værten. 

„For  min  Skyld  maa  Kongen  gerne  tage  Kællingen," 
sagde  Borgmestren.  „Godnat." 

Men  Erland  sad  paa  Jomfruens  Sengekant  og  store 
Taarer  trillede  i  hans  Skæg.  For  Jomfruen  var  hans 
Fæstemø.  Saa  vaagnede  hun  og  lagde  med  et  Fryde- 
skrig Armene  om  hans  Hals. 

„Ak,  Erland  er  det  dig,"  sagde  hun.  „Endelig  er  du 
kommen.  Jeg  drog  den  lange  Vej  fra  Huseby  for  at 
mode  dig,  naar  du  kom  hid  med  Kongen,  som  du  skrev 
mig  til  —  inderlig  være  du  takket  for  dit  kærlige  Brev. 
Men  Erland  .  .  .  hvorfor  græder  du  ...  er  du  syg 
. . .  har  du  en  anden  kær?" 

Da  fortalte  han  det  alt  sammen,  som  det  var.  Hun 
hørte  paa  ham  med  store  Øjne.  En  Stund  sad  de  saa 
tavse  med  hinanden  i  Haanden.  Maanen  og  alle  Vor- 
herres Stjerner  skinnede  ind  paa  dem  gennem  den 
lille  Rude,  og  der  var  ganske  stille,  for  Værten  havde 
begivet  sig  til  Ro,  og  alt  levende  i  Byen  sov. 

„Sig  mig  min  Hjertensven,  hvordan  vi  slipper  af 
denne  Vaande,"  sagde  hun. 

Og  hun  græd  ikke,  saa  stor  var  hendes  Sorg.  Og 
hendes  Haand  rystede  ikke,  saa  stor  var  hendes  Angst 
og  Kvide. 

Jeg  ved  intet,"  sagde  Erland. 

„Gaa  til  en  anden  Jomfru,"  sagde  hun. 

„Det  nytter  intet,"  sagde  han.  „Borgmesteren  véd 
det  og  Værten  i  Herberget,  saa  det  kan  aldrig  skjules 
for  Kongen.  Og  ingen  i  Staden  er  skøn  som  du.  Jeg 
véd  intet  Raad  uden  det,  at  du  giver  dig  Døden  i  denne 
Stund." 

„Det,  du  begærer  af  mig,  er  syndigt,"  sagde  hun  og 
rystede  sorgfuldt  paa  Hovedet.  „Om  jeg  gør  det,  kom- 
mer min  Sjæl  til  evig  at  brænde  i  Helvedes  Luer." 

„Da  er  der  intet  Raad,"  sagde  Erland. 

„Saa  tag  mig  nu,"  sagde  Jomfruen.  „Tag  mig  og  gør 
mig  til  din,  forinden  jeg  bliver  en  andens,  min  Herre 
og  Husbond,  som  du  rettelig  er." 

Jeg  svor  Kongen  Troskab  og  kan  ikke  tage,  hvad 
hans  er,"  sagde  Erland. 

Da  stod  Jomfruen  op  og  klædte  sig  og  sagde  ikke 
et  Ord  mere.  Ved  Erlands  Haand  skred  hun  gennem 
de  nattemørke  Gader  til  Slottet.  Og  hans  var  Haanden, 
der  aabnede  Døren  for  hende  til  Kongens  Kammer  og 
lukkede  den  igen. 

Næste  Morgen  kaldte  Kongen  Borgmesteren  for  sig 
og  talte  saaledes  til  ham: 

„I  svare  mig  med  Eders  Liv  for  den  Jomfru,  der 
sov  hos  mig  i  Nat,  og  drage  Omsorg  for  hende  paa 
alle  Maader.  Naar  hun  har  født  sit  Barn,  bringer  I  det 
til  mig,  dér  hvor  jeg  er,  og  I  skal  blive  kongelig  be- 
lønnet." 

Derefter  red  han  ud  af  Staden  med  alle  sine  Mænd, 
og  forrest  blandt  dem  red  Erland  Hofmand. 

Paa  Heden,  en  Mils  Vej  Syd  for  Byen,  rejste  en 
Kvinde  sig  af  Lyngen,  saa  pludselig,  at  Kongens  Hest 
blev  sky.  Men  han  var  glad  og  vel  til  Mode  og  nik- 
kede mildt  til  hende. 

„Sig  frem,  hvad  I  vil,  Morlil,"  sagde  Kongen.  „Dette 
er  en  Glædesdag  og  Eders  Bøn  er  paa  Forhaand  til- 
staaet,  om  ellers  det  staar  i  min  Magt  at  opfylde  den." 

„Ikke  kommer  jeg  med  nogen  Bøn,"  sagde  Konen. 
.Jeg  kommer  For  at  meddele  Eder,  at  1  er  bleven 
skammelig  bedragen  af  den,  I  troede  bedst.  Og  for  at 
I  ska!  vide,  at  jeg  ikke  farer  med  løs  Tale,  saa  er  jeg 
Borgmesterens  Kone  i  Haderslev." 

„Naa,"  sagde  Kongen  og  lo  muntert.  „Visselig  er 
Borgmesteren  i  Haderslev  en  god  Mand  og  sin  Konge 
iro.  Men  for  hans  Kone  tør  jeg  ikke  svare.  Om  saa 
det  er  Dronningen  selv,  siger  hun  stundom  Ting,  hun 
ikke  kan  staa  ved." 

Alle  Hofmændenene  lo  undtagen  Erland,  som  ikke 
kunde  le  mere. 

„Skam  den,  som  laster  Dronningen,  er  det  saa  Kon- 
gen selv,"  sagde  Konen  roligt.  „Men  den  Mand,  som 
rider  Eder  næst,  har  skammelig  sveget  Eders  Tillid  i 
denne  Nat.8 

„Erland?"  spurgte  Kongen. 

Just  ham,"  sagde  Konen.  „I  skikkede  ham  ud  at 
skaffe  Eder  en '  ædelbaaren  Jomfru,  og  han  sov  selv 
hos  Jomfruen  før  I." 

Kongen  stirrede  paa  Konen  og  paa  Erland  og  ryn- 
kede sine  Bryn. 

„Hvad  siger  du  til  den  Snak,  Erland?"  spurgte  han. 

Jeg  siger,  det  er  Snak,"  sagde  Erland.  Jeg  har  været 
min  Konge  tro  i  denne  Nat  som  hver  en  Nat  og  hver 
en  Dag,  jeg  var  i  hans  Hird." 

Borgmesterkonen  lo  haanligt  og  sagde : 

„Da  vil  Hr.  Erland  sagtens  ogsaa  nægte,  at  han  var 
i  JomFruens  Kammer  og  var  der  længe,  mens  hun  laa 
i  sin  Seng." 

„Det  nægter  jeg  ikke,"  sagde  Erland. 

„Da  skal  du  dø,"  sagde  Kongen,  og  i  det  samme  fløj 
hans  Sværd  af  Balgen. 

Erland  mødte  rolig  hans  Blik,  mens  alle  Mændene 
rædde  veg  tilbage. 

„Du  hørte  Vismandens  Ord  om  den  Dreng,  der  blev 
undfangen  i  Nat?"  sagde  Kongen. 

Jeg  hørte  det,41  sagde  Erland.  „Og  I  Herre  Konge 
er  Fader  til  Drengen." 

„Han  lyver,44  skreg  Borgmesterkonen.  „Min  Husbond 
saa  det,  og  Værten  i  Herberget  saa  det.44 

Da  kløvede  Kongen  Erland  Hofmands  Hoved  med 
et  Hug  og  red  derfra  uden  at  se  tilbage. 

Dette  skete  St  Ansgars  Dag. 

I  den  Tid,  som  nu  kom,  levede  Erland  Hofmands 
Fæstemø  i  Haderslev  og  just  i  det  samme  Kammer  i 
det  samme  Herberg,  hvor  Erland  havde  truffet  hende. 
.  Ihukommende  Kongens  Befaling  vilde  Borgmestren 
føre  hende  til  sit  eget  Hus;  men  derom  vilde  hun  intet 
høre. 

Da  hun  erfarede  Erlands  Død,  viste  hun  intet  som 
helst  Tegn  paa  Sorg  eller  Vrede.  Rolig  levede  hun  i 
Herberget  fra  Dag  til  Dag.  Stundom  gik  hun  i  Urte- 
gaarden  og  bøjede  sig  over  Blomsterne,  som  voksede 
dér.  Men  mest  sad  hun  i  sit  Kammer  med  Hænderne 
i  Skødet,  og  ingen  kunde  se  paa  hende,  om  hun  var 
^v         glad  eller  bedrøvet 

*     ~\  Uden  for  Herbergets  Grund  kom  hun  aldrig,  uden 

^  ^  naar  hun  gik  i  Messen.  Alle  vidste,  at  hun  bar  Kon- 
gens Barn  under  sit  Hjerte,  og  bøjede  sig  for  hende, 
naar  hun  gik  forbi. 

Da  nu  Tiden  nærmede  sig,  hvor  hun  skulde  føde,  lod 
hun  Borgmesteren  kalde  og  talte  saaledes  til  ham: 

Eventyrskrinet  7 


v. 


•i 


» 


98  DET   LYKKELIGSTE   MENNESKE 

,0m  kort  Tid  skal  jeg  Føde  Kongens  Barn.  Jeg  ved 
helt  vel,  at  jeg  skal  dø,  naar  Barnet  er  kommen  til 
Verden,  og  jeg  begærer,  at  1  jorder  mig  i  Urtegaarden 
udenfor  dette  Kammer,  Saaledes  vil  jeg  lægges  i  Kisten, 
at  jeg  vender  Ansigtet  mod  Kammeret,  og  der  skal  ingen 
Sten  og  ingen  Tavle  sættes  paa  min  Grav.  Barnet  brin- 
ger !  til  Kongen,  saadan  som  han  har  befalet  Eder 
det.  Tillige  giver  I  ham  dette  Brev  og  denne  Ring, 
som  han  har  skænket  mig.  ler  er  Guld  til  Værten 
for  Graven.  Her  er  mere  U  ild  til  de  Fattige  og  til 
Munkene,  at  de  kan  læse  en  Messe  for  min  Sjæl." 

„Hvorfor  taler  I  om  at  dø,  Frue,"  sagde  Borgmeste- 
ren. „I  vil  sikkert  leve  og  blive  karsk,  saa  I  selv  kan 
bringe  Barnet  til  Kongen." 

Dertil  svarede  hun  intet. 

Da  Dagen  kom,  fødte  hun  en  dejlig  Dreng.  Hun 
bad,  at  de  vilde  løfte  ham  op,  saa  hun  kunde  se  ham, 
og  da  hun  havde  set  paa  ham  en  Stund,  rullede  to 
tunge  Taarer  af  hendes  Øjne.  Saa  vendte  hun  sig  om 
paa  Puden  og  var  død. 

Borgmesteren  jordede  hende  i  Urtegaarden,  som  hun 
havde  begæret,  og  drog  derefter  til  Riberhus  med  Bar- 
net og  Brevet  og  Ringen.  Han  traF  Kongen  ene  i  sin 
Hal  og  mørk  i  Hu.  Han  havde  afvist  alle  sine  Mænd 
og  sad  ved  sit  Bæger  med  sit  store  Sværd  mellem  sine 
Knæ  og  dybe  Rynker  i  Panden.  Borgmesteren  lagde 
Drengen  paa  Gulvet  foran  ham.  Den  lille  skreg  og 
rakte  sine  smaa  Arme  i  Vejret,  men  Kongen  stødte 
Barnet  bort  med  sin  Fod. 

„Du  frygter  nok  ikke  for  dit  Liv,  som  vover  at 
trænge  dig  ind  til  Kongen,"  sagde  han.  „Har  mine 
Mænd  ikke  sagt  dig,  at  jeg  vil  være  ene?" 

„De  sagde  det,"  sagde  Borgmesteren,  „Men  jeg  har 

hørt  af  Kongens  egen  Mund,  at  jeg  skulde  bringe  ham 
dette  Barn,  saa  snart  det  var  født.  Moderen,  som  nu 
er  død,  men  var  en  skøn  og  ædelbaaren  Jomfru,  min- 
dede mig  derom  tre  Dage,  før  hun  fødte.  Saa  gav  hun 
mig  ogsaa  denne  Ring  og  dette  Brev.a 

Kongen  tog  Ringen  og  saa  paa  den,  som  deri  laa  i 
hans  Haand.  Sælsomme  Tanker  for  gennem  hans  Ho- 
ved, onde  og  gode.  Han  bøjede  sig  over  Barnet  og 
stirrede  paa  det  Saa  brød  han  Brevet  og  læste  det 

„Min  Herre  og  Konge,  du  som  tog  mig  med  Vold 
Natten  til  St  Angars  Dag  i  Haderslev.  Jeg  skriver  dette 
i  det  samme  Kammer,  hvor  Erland,  som  du  dræbte 
med  din  Haand  paa  .Heden,  kom  til  mig.  Naar  du 
læser,  hvad  jeg  her  skriver,  staar  jeg  for  Guds  Dom, 
som  vil  vorde  mig  mild,  efterdi  ikke  jeg,  men  du  gjorde 
det.  Da  er  vor  Søn  hos  dig,  om  ellers  det  er  Guds 
Vilje,  at  du  skal  leve  og  se  ham  blomstre.  Men  skal 
du  ikke  det,  da  maa  du  vide,  at  det  er  Guds  Straf  for 
det,  du  har  voldet.  Thi  Erland,  din  Hofmand,  hvem  du 
dræbte,  var  min  Brudgom.  Han  kom  den  Nat  for  at 
føre  mig  til  dig  efter  dit  Bud  og  Stjernetyderens  Spaa- 
dom.  Men  han  vidste  ikke,  at  det  var  mig,  og  jeg 
kendte  ikke  hans  Bud.  Glad  rakte  jeg  ham  min  Mund 
til  Kys,  da  han  stod  over  mit  Leje.  Saa  berettede  han 
det,  som  det  var,  og  al  vor  Lykke  var  ude  og  forbi. 
Han  gav  mig  sit  Sværd,  at  jeg  kunde  døde  mig,  men 
jeg  turde  det  ikke  for  Guds  Dom.  Jeg  bad  ham  tage 
mig  i  sin  Favn,  men  han  vilde  det  ikke,  efterdi  han 
var  sin  Konge  tro,  om  ogsaa  hans  Hjerte  skulde  briste 
deraf.  Saalunde  gik  det  til,  Natten  til  St  Ansgar  i  Ha- 
derslev i  det  Aar,  som  vi  nu  skriver.  Og  naar  du  læ- 
ser dette,  er  jeg  hos  Gud  og  min  Fæstemand,  som  du 
skikkede  forud  for  mig,  hvorover  ikke  han  og  ikke  jeg 

vrededes,  da  han  elskede  mig  saare  og  ikke  kunde 
elske  nogen  anden  og  ikke  havde  haft  nogen  glad  Time, 
om  han  havde  levet  Dermed  har  jeg  sagt  det,  som 
det  er.  Gud  opholde  dig  i  din  Magt  og  gøre  dig  god 
og  tage  dig  til  sig  i  sin  Himmel,  naar  din  Time  slaar." 

Da  "Kongen  havde  læst  dette  Brev,  brast  han  i  en 
heftig  Graad  og  var  i  mange  Timer  ikke  til  at  trøste. 
Han  gav  Borgmestren  rige  Gaver  og  bar  selv  Drengen 
over  til  sin  Søster  og  bad  hende  vogte  ham  saa  vel, 
som  var  han  Rigets  Arving.  Saa  sprang  han  paa  sin 
Hest  og  red  ad  Haderslev  til,  fulgt  af  sine  Mænd. 
Borgmestren  havde  de  imellem  sig,  og  den  gamle  Mand 
var  mere  død  end  levende,  da  de  naaede  Staden. 

Kongen  knælede  i  Bøn  ved  Jomfruens  Grav  i  Her- 
bergets lille  Urtegaard  og  sad  længe  i  hendes  Kam- 
mer. Han  lod  søge  paa  Heden  efter  Erland  Hofmands 
Ben.  Men  ingen  havde  vovet  at  jorde  den  Mand,  Kon- 
gen havde  dræbt  med  egen  Haand.  Ravne  og  Ræve 
havde  ædt  hans  Aa'dsel,  og  der  var  intet  Spor  tilbage. 
Da  rejste  Kongen  en  Bautasten  paa  Stedet,  hvor  hans 
tro  Mand  var  død,  og  red  tilbage  til  Riberhus. 

Men  Jomfruens  Søn  blev  døbt  med  Pragt  og  Pomp 
og  fik  i  Daaben  Navnet  Niels.  Kongens  Søster  bar 
ham  selv  i  Kirken,  og  hos  hende  blev  han,  til  han  fik 
en  Vaabenmester,  som  skulde  lære  ham  Mandsmod  og 
Mandsgerning.  Hver  Dag  saa  Kongen  til  ham,  naar 
han  var  paa  Riberhus.  Og  var  han  i  Leding  eller  paa 
Rejse  glemte  han  ingensinde,  naar  han  skikkede  Brev 
og  Bud  at  spørge,  hvordan  Drengen  havde  det.  Prins 
Niels  blev  han  kaldt  af  alle,  og  alle  elskede  ham.  Prin- 
sessen holdt  af  ham,  som  var  han  hendes  egen  Søn, 
og  Dronningen  var  saare  skinsyg,  men  vovede  ikke  at 
vise  det 

Alt  som  nu  Aarene  gik,  og  Niels  voksede  til,  blev 
han  til  alt  mere  Glæde  for  Kongen  og  alle  ved  Hoffet 
Om  saa  det  var  Dronningen,  glemte  hun  sin  Skinsyge, 
naar  hun  saa  den  gullokkede  Dreng  med  de  milde, 
blaa  Øjne  og  den  skønne  Mund.  Han  var  flinkere  i 
Dystridt  end  nogen  af  sine  jævnaarige,  rap  paa  Jagten 
og  glad  i  Dansen.  Han  var  munter  og  vennesæl  som 
ingen.  Mændene  satte  Lid  til  ham,  og  Kvinderne  flok- 
kedes om  ham.  Da  han  var  tolv  Aar,  havde  han  alle- 
rede fulgt  Kongen  paa  to  Togter  mod  Venden.  Da  han 
var  seksten,  var  han  fuldvoksen  som  en  Mand  og  skøn 
som  ingen  i  Landet  Alle  tænkte,  han  skulde  arve 
Riget,  endda  han  kun  var  et  Elskovsbarn. 

Om  Kongen  var  i  aldrig  saa  ondt  et  Lune,  og  det 
var  han  tidt,  klaredes  hans  Pande,  naar  han  saa  Prins 
Niels.  Alene  med  Undtagelse  af  St  Ansgars  Dag.  Paa 
den  Dag  var  Kongen  mørkere  i  Sind  end  paa  nogen 
anden  Aaret  rundt  Han  kunde  ikke  taale  at  se  sin 
Søn,  undgik  ham  paa  enhver  Maade  og  gav  ham  onde 
Ord,  naar  han  traf  ham. 

Men  i  det  Aar,  Prinsen  fyldte  de  seksten,  vaagnede 
han  just  paa  St  Ansgars  Morgen  og  saa  Kongen  staa 
ved  sin  Seng.  Glad  rakte  han  Armene  ud,  men  Kongen 
veg  tilbage  og  saa  mørkt  paa  ham.  Da  besindede  Prin- 
sen sig  paa,  hvad  Dag  det  var,  og  spurgte  sin  Fader, 
hvoraf  det  kom  sig,  at  han  hadede  ham  den  ene  Dag 
i  Aaret,  siden  han  led  ham  saa  godt  alle  de  andre. 

„Bed  til  Gud,  Dreng,  at  du  aldrig  maa  faa  det  at 
vide,"  sagde  Kongen  og  gik  hastigt  bort 

Prinsen  lod  sin  gode  Hest  sadle  og  red  ene  ud  i 
Skoven  med  sin  Falk  paa  Haand  og  sin  Bue  over 
Skuldren.  Han  tænkte  over  det,  han  ikke  kunde  raade, 
og  vidste  ikke,  hvor  han  skulde  faa  Besked. 

Som  nu  han  red,  saa  han  en  overmaade  gammel 
Mand,  der  sad  paa  et  Gærde  og  saa  paa  ham. 

Han  havde  en  gammel,  spids  Hat  paa  Hovedet  og 
en  luvslidt  Kappe,  som  han  holdt  saadan,  at  den  skjulte 
hans  halve  Ansigt  Man  saa  kun  hans  Øjne,  der  var 
sælsomt  store  og  snart  tindrede  som  Nattens  Stjer- 
ner, snart  sluktes  igen,  som  Stjernerne  blegner,  naar 
Dagen  gaar.  I  Haanden  havde  han  en  Stav  og  en  gam- 
mel Bog.  Paa  hans  Fod  sad  en  kostelig  Ædelsten.  Den 
var  som  hans  Øjne,  snart  funklede  den,  snart  sluktes 
den  igen. 

„Velmødt,  Prins  Niels,"  sagde  den  gamle  og  lod  Kap- 
pen falde,  saa  hans  mægtige,  hvide  Skæg  bølgede  frem. 

Prinsen  holdt  sin  Hest  an  og  nikkede  venligt  til 
ham.  Det  undrede  ham  ikke,  at  Manden  kendte  ham, 
for  det  gjorde  alle.  Men  han  undrede  sig  over,  at  han 
selv  aldrig  havde  sét  ham  før,  og  sagde  det  til  ham. 

„Det  er  rimeligt  nok,  at  I  ikke  mindes  mig,a  sagde 
den  gamle.  „I  saa  mig  aldrig  før  i  Dag." 

„Hvor  kender  I  mig  da?a  spurgte  Prinsen. 

„Jeg  saa  Jer  før,  endda  I  ikke  saa  mig,"  sagde  den 
gamle.  „Bi  lidt  —  er  det  ikke  St.  Ansgars  Dag?" 

„Gud  bedre  det,  jo,a  sagde  Prinsen. 

„Da  saa  jeg  Eder  første  Gang,  i  Dag  for  sytten  Aar 
siden,"  sagde  Manden. 

„I  forveksler  mig  med  en  anden,"  sagde  Niels.  »Den 
Gang  var  jeg  ikke  født." 

„Det  var  I  ikke,"  svarede  Manden.  „Alligevel  saa 
jeg  Jer.  Jeg  saa  Jer  i  Stjernerne  og  Eders  Liv  og  Skæbne, 
den  Nat  I  blev  undfangen.  —  Men  sig  mig,  hvorfor 
sukkede  I  saa  sørgmodigt,  da  jeg  nævnede  St.  Ansgar? 
For  en  skøn  ung  Mand  og  tilmed  en  Prins  maa  den 
ene  Dag  i  Aaret  vel  være  saa  god  som  den  anden." 

„St.  Ansgar  er  en  sørgelig  Dag  for  mig,a  sagde  Prin- 
sen. „Den  Dag  ser  jeg  sjældent  min  Faders  Ansigt,  og 
naar  jeg  ser  det,  er  det  ondt." 

„Det  er  vel  saa,"  sagde  den  gamle.  „Men  I  maa  ikke 
vredes  paa  ham  derfor.  Visselig  har  han  Grund  til  at 
se  mørkt  paa  St.  Ansgar  som  paa  ingen  anden  Dag  i 
Aaret.a 

„Hvem  er  I,  som  ved  saa  meget,  og  kan  I  sige  mig 
mer,"  spurgte  Niels.  Jeg  giver  Eder  Guldet,  jeg  har  i 
mit  Bælte  —  jeg  giver  Eder  min  Falk  og  min  Bue  — 
I  maa  tage  min  Hest,  som  er  den  bedste  i  Kongens 
Stald,  og  jeg  vil  gaa  gladere  hjem  til  Fods,  end  jeg  red 
ud,  om  I  kan  raade  mig  denne  Gaade. 

Jeg  har  ingen  Brug  for  Eders  Gaver, *  sagde  den 
gamle.  „Anselmus  hedder  jeg,  og  Menneskene  kalder 
mig  en  Vismand,  fordi  jeg  ikke  er  en  Daare  som  de. 
Jeg  kan  læse  i  Stjernerne,  fordi  jeg  aldrig  saa  efter 
Kvinder  og  Guld  og  Ære  paa  Jorden,  men  vendte  fra 
min  Ungdom  Øjet  derhen,  hvor  Gud  er.  I  Dag  for 
sytten  Aar  siden  mødte  jeg  Kongen,  Eders  Fader,  som 
han  drog  fra  Kolding  til  Haderslev.  Han  var  tung  i 
Sindet,  som  I  er  nu  og  vilde  vide  af  mig,  hvad  Lykke 
der  skulde  times  hans  Børn.  Derom  kunde  jeg  intet 
sige  ham.  Men  som  jeg  sad  ved  Vejen,  og  Mulmet 
faldt,  og  Stjernerne  blinkede  frem,  aabnedes  mine  Øjne, 
og  jeg  saa,  at  der  i  denne  samme  Nat  skulde  undfan- 
ges en  Dreng,  hvem  der  var  større  Lykke  beredt,  end 
ellers  bliver  Menneskene  til  Del  paa  Jorden.  Det  sagde 
jeg  til  Kongen,  Eders  Fader.  Saa  sporede  han  sin  Hest 
og  red  til  Haderslev  og  magede  det  saa,  at  han  blev 
Fader  til  Drengen." 

„Og  denne  Dreng  er  jeg?"  raabte  Prinsen  glad. 
„Mig  skal  en  stor  Lykke  times?  Hvor  kommer  det 

sig  da,  at  min  Fader  gribes  af  Tungsind,  hver  Gang 
St.  Ansgars  Dag  rinder  op?  Visselig  elsker  han  mig  og 
under  mig  Lykken." 

„Hør  nu,  hvad  der  videre  tildrog  sig,  og  hvad  Daa- 
rerne  har  skjult  for  Jer,"  sagde  Anselmus. 

Derefter  fortalte  han  det  altsammen,  som  det  var 
hændt.  Om  Jomfruen  og  hendes  Fæstemand,  den  tro 
Erland,  hvorlunde  de  havde  talt  sammen  i  Kammeret, 
og  saa  havde  han  ført  hende  til  Kongens  Kammer. 
Hvorlunde  han  var  bleven  dræbt  næste  Morgen  paa 
Heden  af  Kongens  egen  Haand.  Han  fortalte  om  Jom- 
fruen, der  havde  boet  i  det  lille  Kammer  i  Herberget, 
til  hun  havde  født  sin  Søn,  og  saa  var  død  og  jordet  i 
Urtegaarden.  Endelig  om  Kongens  Anger  og  Bod. 

Prinsen  stirrede  paa  ham,  mens  han  talte.  Han  spurgte 
ikke,  for  der  var  intet  at  spørge  om.  Han  tvivlede  ikke, 
for  der  var  intet  at  tvivle  paa.  Men  da  Beretningen 
var  til  Ende,  lagde  han  sit  Ansigt  i  sine  Hænder  og 
sad  længe  saadan.  Anselmus  sad  paa  Gærdet  og  sagde 
ikke  mere. 

Da  tog  Niels  Hænderne  fra  Ansigtet  og  saa  paa  den 
gamle. 

„Du  have  farvel  og  Tak,"  sagde  han  blot. 

Han  lod  sin  Falk  flyve  og  saa  ikke  engang  efter 
den,  som  den  forsvandt  i  den  høje  Luft.  Han  slap 
Tøjlen  paa  sin  ædle  Hest,  brød  Buen  i  Sønder  over 
sit  Knæ  og  kastede  sit  Sværd  i  Græsset.  Saa  vandrede 
han  med  bøjet  Hoved  og  tunge  Fjed  ind  i  Skoven. 

Tre  Dage  gik  han  i  Skoven.  Da  han  om  Morgenen 
paa  den  fjerde,  traadte  ind  i  Hallen  paa  Kongens  Slot, 
ræddedes  alle  Hofmændene  over  den  Forandring,  der 
var  foregaaet  med  ham. 

Han  var  bleven  en  gammel  Mand.  Hans  Haar  var 

hvidt,  hans  Kinder  hule  og  blege.  Hans  Øjne  laa  dybt 
i  deres  Huler,  og  om  hans  Mund  var  der  et  Drag  af 
Smerte,  sørgeligt  at  se  hos  saa  ung  en  Mand  og  tusind- 
fold mere  sørgeligt  for  dem,  som  elskede  ham. 

De  stimlede  alle  om  ham  og  besvor  ham  at  sige, 
hvor  han  havde  været,  og  hvad  der  var  hændt  Kon- 
gen greb  hans  Hænder,  saa  ham  forfærdet  i  Øjet  og 
kunde  ikke  sige  noget  Men  Prinsen  rystede  blot  paa 
Hovedet  og  bad  sin  Fader,  at  han  maatte  tale  med  ham 
i  hans  Lønkammer. 

Did  gik  de,  og  det  varede  længe,  før  de  kom  ud 
deraf.  Men  da  de  kom,  var  Kongens  Aasyn  mørkere, 
end  nogen  havde  set  det,  og  Prinsens  ikke  gladere. 

Fra  den  Dag  af  var  al  Glæde  vegen  fra  Hoffet 
Niels  tog  ingensinde  mere  Del  i  nogen  Fest  eller 
Lystighed.  Aldrig  red  han  paa  Jagt,  aldrig  rørte  han 
Spyd  eller  Sværd.  Ingen  saa  ham  nogen  Tid  smile. 
Bestandig  søgte  han  Ensomhed  og  tilbragte  Dagen  i 
Faste  og  Bøn.  Han  drak  ikke  andet  end  Vand  og  spiste 
kun  Urter  og  Brød.  Hån  aflagde  sine  kostelige  Klæder 
og  iførte  sig  en  grov  Haarskjorte.  Den,  som  søgte  ham 
om  Natten,  fandt  ham  liggende  paa  de  nøgne  Knæ  paa 
Stengulvet,  hensunken  i  Bøn  og  hudflettende  sig  med 
Svøber,  saa  Blodet  piblede  af  hans  Skuldre. 

Naturligvis  vakte  hans  nye  Levesæt  stor  Sorg  ved 
Hoffet,  og  stundom  tog  Kongen  sig  over  at  prøve 
paa  at  glemme  det.  Da  for  han  larmende  paa  Jagt  med 
alle  sine  Mænd.  Kokken  brasede  i  Stegerset,  og  Mund- 
skænkene løb  med  de  fulde  Kander.  Fedelen  klang,  og 
Dansen  gik  paa  Højenlofte.  Men  det  muntre  Liv  varede 
aldrig  mer  end  en  Dags  Tid  eller  to,  for  Glæden  var 
ikke  ægte.  Var  Prins  Niels  iblandt  dem,  saa  han  paa 
dem  med  sine  dybe,  sørgmodige  Øjne,  og  var  han  der 

ikke.   havde    de    hverken    Ro    eller    Rist,    og    mindst 
Kongen. 

Blandt  alle  Hoffets  Folk  var  der  ingen,  der  tog  sig 
det  saa  nær,  som  en  ung  og  ædelaaaren  Jomfru  ved 
Navn  Edith. 

Hutl  var  Marskens  Daner  og  opvokset  sammen  med 
Prins  Niels,  til  hvem  hun  bar  stille  Elskov.  Hun  var 
den    skønneste    Pige   ved    Hoffet,    og    alle    tænkte,    at 

atter  kunde  blive  giaa  og  tris*  som  forhen.  En  Aften 
silde,  da  alle  sov  paa  Slottet,  sneg  hun  sig  med  bankende 
Hjerte  gennem  de  lange  Gange  og  stod  højt  rødmende 
i  hans  Kammer. 

Hun  fandt  ham,  som  de  havde  fortalt  hende.  Han 
laa  i  sin  Haarskjorte,  saa  ikke  en  Gang  op,  da  hun 
traadte  ind,  men  bad  højt  og  svang  Svøben,  saa  Blodet 
sprang.  Hun  lagde  sig  tavs  ved  Siden  af  ham  paa  det 
kolde  Gulv,  lænede  sit  Hoved  mod  hans  Skulder  og 
kyssede  Blodet  bort. 

„Hvad  vil  du  Edith?"  spurgte  han  og  saa  op,  og  der 
var  ingen  Smil  og  ingen  Glæde  i  hans  Ansigt.  „Gak 
til  dit  Kammer  og  sov  i  Fred.  Her  er  intet  Sted  for 
dig  at  være.  Min  Sjæl  er  bortrykket  fra  denne  Jord. 
Jeg  kæmper  med  mit  Legeme  at  døde  dets  syndige  Begær. 

„Hvad  har  du  forbrudt,  at  du  farer  saa  ilde  frem 
mod  dig  selv?a  spurgte  hun  og  græd  heftigt.  „Vend 
tilbage  til  os  andre,  hvor  du  var  før.  Vi  savner  dig 
alle;  men  ingen  som  jeg,  din  Barndoms  Legesøster. 
Elsker  du  mig  ikke  mere?  Har  du  glemt  vore  Van- 
dringer i  den  grønne  Skov?  Kom,  vi  vil  vandre  igen 
derude,  hvor  der  skønt  Din  Hest  staar  herreløs  i 
Stalden,  din  Tjener  har  intet  at  tage  sig  til,  din  Edit 
græder  sine  Øjne  røde." 

Han  saa  paa  hende  med  fjerne  Øjne  og  sagde: 

„Om  du  vil  knæle  hos  mig  her  i  Bøn,  om  du  vil 
pidske  din  Skulder  med  denne  Svøbe  i  Anger  og  Bod, 
da  er  du  velkommen  i  denne  Nat  og  i  alle  Dage  og 
Nætter,  Gud  lader  os  leve  paa  denne  syndige  Jord. 
Hvis  ikke,  da  gaa  og  lad  mig  i  Fred.a 

Da  gik  hun  skamfuld  bort  med  sin  forsmaaede  El- 
skov og  kom  ikke  mere  tilbage. 

Næste  Dag  bad  Edith  sin  Fader,  Marsken,  om  hun 
maatte  blive  given  i  Kloster,  siden  Livet  havde  tabt  al 
Glans  for  hende.  Da  han  trængte  paa  for  at  erfare, 
hvad  der  pludselig  havde  vakt  en  saadan  Beslutning, 
fortalte  hun  ham  under  Taarer  om  det  Besøg,  hun 
havde  aflagt  hos  Prinsen.  Hendes  Moder,  som  stod 
hos,  slog  hende  paa  hendes  Kind  og  sagde: 

„Ude  er  det,  naar  Pigerne  gaar  til  Karlene  paa-  deres 
Kammer.  Visselig  er  der  ringere  Udsigter  for  vor 
Datter  nu,  end  den  Gang  ingen  kunde  sige  hende 
andet  end  godt  paa.u 

„Lad  vor  Datter  være  den  hun  er,"  sagde  Marsken. 
„Naar  de  unge  Karle  ikke  gaar  til  Pigerne,  da  maa 
vel  Pigerne  gaa  til  Karlene  tænker  jeg,  om  ellers  Verden 
skal  opholdes.  Nu  gaar  jeg  til  Kongen.  Han  var  alle 
Dage  selv  en  Karl." 

Derefter  forebragte  han  Kongen  Sagen,  som  den  var 
og  spurgte,  om  hans  Datter  var  god  nok  til  at  Prins 
Niels  kunde  ægte  hende.  Kongen  svarede  ja,  om  ellers 
Prinsen  vilde  have  hende,  for  tvinges  skulde  han  ikke. 
Nu  skulde  Marsken  stille  Sagen  i  hans  Haand. 

Kongen  begav  sig  nu  fluks  til  Prinsens  Kammer, 
men  fandt  ham  ikke  der.  Der  laa  Bønnebøger  og  den 
blodige  Svobe,  hvormed  han  tugtede  sit  unge  Legeme. 
Der  laa  et  stort  og  kosteligt  Krucifix,  som  han  havde 
tiltusket  sig  i  Klostret  for  alle  sine  Vaaben  og  Heste. 
Men  der  var  intet  i  Kammeret,  der  kunde  tyde  paa, 
at  det  husede  en  fyrstelig  Herre,  som  en  Gang  kunde 
komme  til  at  bære  Rigets  Krone.  Kongen  saa  med 
Sorg  paa  det  altsammen  og  gik  saa  ud  i  Abildgaarden 
for  at  søge  efter  sin  Søn. 

Han  fandt  ham  siddende  paa  en  liden  Bænk  med 
Haand  under  Kind  og  tungt  Blik  og  satte  sig  ved  Siden 
af  ham.  Men  saadan  var  Niels'  Aasyn,  at  Kongen  ikke 
kunde  finde  de  Ord,  han  havde  haft  paa  Tungen,  da 
han  gik  fra  Marsken.  Længe  sad  han  tavs  og  ridsede 
med  sit  store  Sværd  i  Gruset,  mens  han  overvejede, 
hvordan  han  skulde  gribe  Sagen  an.  Omsider  lagde 
han  Haanden  paa  Niels'  Skulder  og  sagde  med  mild 
og  sagte  Røst: 

„Min  Søn,  du  som  er  mig  kærest  af  alle  mine  Sønner 
—  hvad  tænker  du  paa  i  denne  Stund?" 

Jeg  tænker  paa  min  Moder,  hvem  jeg  aldrig  saa, 
og  hvem  min  Fødsel  kostede  Livet,"  sagde  Niels.  „Var 
hun  from  og  god?" 

„ Visselig  var  hun  det,"  sagde  Kongen  og  lod  sit 
Hoved  synke.  Jeg  saa  hende  jo  knap.  Aldrig  før  den 
den  Nat,  du  blev  undfangen,  og  aldrig  siden.  Du  ved 
det  jo  altsammen.  Jeg  gav  dig  jo  det  Brev,  hun  skikkede 

mig  med  dig.  Aldrig  levede  der  bedre  Kvinde  i  Verden. 
Var  hun  her  i  denne  Stund,  vilde  jeg  vide  hende  Tak 
for  Gud.  Men  nu  er  hun  død  forlængst.  Lad  hende 
hvile  i  Gravens  Fred,  som  hun  længtes  imod,  og  lad 
os  tale  om  de  levende.  Hvad  tykkes  dig  om  Marskens 
Datter  Edith?" 

Prinsen  svarede  ikke,  men  saa  ufravendt  paa  Kongen, 
der  bangede  vogtede  paa  hans  Miner. 

„Fader,"  sagde  han  saa.  „Sig  mig  det  —  om  Moder 
og  Erland  Hofmand  den  Nat  havde  aabenbaret  dig,  at 
de  havde  hinanden  kær,  var  du  da  afstaaet  fra  dit 
Forsæt  og  havde  ladet  dem  fare  i  Fred?" 

„Det  havde  jeg  vel,"  svarede  Kongen. 

Men  saa  rettede  han  sig  i  pludselig  Vrede  og  sagde 
stolt: 

„Hvad  ved  jeg  derom.  Jeg  er  Kongen.  Jeg  har  fejlet 
mod  Erland  og  gjort  den  Bod,  jeg  kunde.  Han  bragte 
mig  sin  Fæstemø,  og  jeg  tog  hende.  Jeg  vilde  avle  den 
Dreng,  som  skulde  blive  det  lykkeligste  Menneske  i 
Verden.  Gud  bedre  mig  for  ham,  jeg  fik.  Her  sidder 
han  paa  mit  Slot,  en  Munk  og  ikke  en  Mand.  Den 
Kvinde,  han  har  kær,  gæster  ham  om  Natten  paa  hans 
Kammer,  og  han  byder  hende  Svøben  og  Bønnebogen 
i  Stedet  for  at  tage  hende  i  Favn." 

„Hvad  er  Lykken?"  spurgte  Niels.  „Ved  du  det, 
min  Konge  og  Fader?" 

„Lykken  er  Livet,"  sagde  Kongen  og  rejste  sig  brat, 
saa  stor  og  stolt  og  skøn  han  var.  Lykken  er  Kamp 
og  Magt  og  Elskov.  Lykken  er  den  Mands  og  Kvindes, 
som  tager  den.  Men  havde  jeg  saasandt  Stjernetyderen 
Anselmus  her,  han  skulde  dingle  i  Galgen,  før  Sol 
gaar  ned." 

„Den  Lykke  har  I  forskertset  for  mig,"  sagde  Prinsen. 

Kongen  løftede  sin  Haand  for  at  slaa  ham,  men 
mødte  hans  sørgmodige  Blik  og  lod   Haanden  falde. 

„Min  Søn,"  sagde  han.  „Gør,  som  jeg  beder,  og  du 
vil  velsigne  mig  en  Gang.  Ægt  Marskens  Datter,  om 
du  elsker  hende,  eller  hvem  ellers  din  Hu  staar  til. 
Bind  dit  Sværd  om  Lænd  som  den  Kongesøn,  du  er, 
rid  paa  Jagten  med  mig,  træd  Dansen  paa  Højenlofte, 
og  de  Skygger  vil  fly,  som  formørker  dit  Sind.  Længe 
nok  har  de  hvilet  paa  mit  Jeg  har  bødet  for  den 
Brøde,  jeg  begik  uden  at  vide  det  Jeg  har  lidt  saa 
meget  for  dig,  at  du  ikke  bør  lide  mere." 

Jeg  kan  det  ikke,"  sagde  Prinsen. 

Jeg  skal  udruste  et  Korstog  mod  de  hedenske 
Vender,"  sagde  Kongen.  „Der  kan  du  tjene  Gud  bedre 
end  ved  at  bede  Natten  bort." 

Jeg  kan  det  ikke,"  sagde  Niels, 

Saa  tog  han  Kongens  Haand  og  lignede  i  den  Stund 
sin  Moder  mer  end  nogensinde. 

„Min  Konge  og  min  Fader,"  sagde  han.  „Giv  mig 
en  Plet  i  dit  Rige,  der  er  langt  fra  Larm  og  Lystighed. 
Der  vil  jeg  bygge  en  Kirke  og  et  Kloster  og  finde  en 
større  Lykke  end  den,  du  har  tiltænkt  mig." 

Kongen  saa  paa  ham  og  saa,  at  hans  Ord  havde 
ingen  Magt. 

„Det  ske,  som  du  vil",  sagde  han  med  brudt  Røst 
og  gik  hastigt  bort 

Da  nu  Prinsens  Beslutning  rygtedes,  blev  der  stor 
Sorg  og  Forargelse  ved  Hoffet  De  kom  til  ham  med 
gode  Ord  og  Spot  og  Haan;  men  han  svarede  dem  ikke 
og  hørte  knap  paa  dem.  Kongen  lod  udgaa  Opbud  til  Le- 
ding og  drog  mod  Venderne  for  at  døve  sin  Sorg  i  Kri- 
gens Larm.  Han  havde  ikke  set  Prinsen,  siden  den  Dag 
i  Urtegaarden  og  drog  af  Slottet  uden  at  sige  ham  farvel. 

Men  blandt  Hofmændene  var  der  en  ung  Adelsmand, 
som  hed  Hugo  og  alle  Dage  havde  været  Prinsen  saare 
kær.  Han  havde  baaret  en  lønlig  Kærlighed  til  Marskens 
Datter,  men  tvunget  den,  da  han  saa  hendes  Elskov 
til  Niels.  Nu  gik  han  til  hende  og  bød  hende  sit 
Hjerte  og  sin  Haand. 

Jeg  bliver  ingen  Mands  paa  Jorden,"  sagde  Edith. 
„Den  Dag  Niels  drager  herfra,  tager  jeg  Sløret." 

Derefter  gik  Hugo  til  Prinsen,  fortalte  ham  det  alt- 
sammen, som  det  var  sket,  og  bad,  at  han  maatte  følge 
ham  derhen,  hvor  han  drog,  og  dele  hans  Kaar,  til 
Døden  skilte  dem.  Glad  gav  Niels  sit  Minde,  og  tre 
Dage  efter  vandrede  de  op  i  Jylland,  begge  i  Pilgrims- 
dragt  og  med  Stav  i  Haand. 

De  vandrede  langt  og  længe.  En  Aftenstund  kom  de 
til  Aarhus,  hvor  den  Gang  ingen  Stad  var,  men  alene 
nogle  Hytter,  hvor  Fiskerne  boede  nær  Bugten,  som 
gav  dem  deres  Føde.  Et  Stykke  henne  ved  Stranden 
laa  St  Olafs  Kirke. 

Her  syntes  Prins  Niels  var  saa  fredeligt  og  skønt, 
som  han  ønskede  sig  det.  Han  bød  Hugo  drage  til 
Ribe  og  begære  Midler  til  at  bygge  Kirken  og  Klostret, 
som  Kongen  havde  lovet  ham.  Saa  hurtigt  ske  kunde, 
rejste  der  sig  baade  Kirke  og  Kloster  af  Kampesten 
og  Egetømmer  og  rundt  om  dem  en  lille  By.  Thi 
Rygtet  om  Niels'  Fromhed  var  spredt  vidt  over  Landet, 
ikke  mindst  fra  Hoffet,  og  mange  var  de,  som  trætte 
af  Verden  og  dens  Glans  søgte  hid  for  at  leve  i  hans 
Nærhed. 

Selv  tog  han  Bolig  i  Klostret  og  havde  altid  hos  sig 
Hugo,  der  delte  hans  Celle  og  hans  Andagtsøvelser, 
om  end  han  ingenlunde  kom  ham  nær  i  Faste  og  Selv- 
pinsler. Thi  deri  havde  Prinsen  ikke  i  Verden  paa  den 

Tid  sin  Mage.  Saa  udholdende  fastede  han,  og  saa 
ubarmhjertig  svang  han  Svøben  over  sit  udpinte  Legeme, 
at  det  saa  ud,  som  om  han  ikke  længer  vandrede  paa 
Jorden.  Men  de,  som  havde  set  ham,  sagde,  at  hans 
Aasyn  blev  skønnere,  eftersom  hans  Legeme  svandt  hen. 

En  Dag  kom  Kongen  ridende  og  gæstede  ham. 

Det  varede  en  Stund,  før  han  kunde  sige  noget,  saa 
slagen  blev  han  af  Sønnens  store  Øjne,  der  straalede 
fra  hans  visne  Legeme. 

„Er  du  nu  lykkelig,  min  Søn?"  sagde  han  saa  og  tog 
varlig  hans  tynde  Hænder  mellem  sine  store  og  stærke. 
„Du  ser  ud,  som  var  du  alt  paa  Vej  til  Himlen  og 
havde  sagt  den  syndefulde  Verden  farvel." 

„Det  har  jeg  ogsaa,"  svarede  Niels.  Jeg  længes 
svarlig  efter,  at  Gud  tager  mig  til  sig.  Og  ingen  Mand 
i  Eders  Rige  er  saa  lykkelig  som  jeg." 

Da  Kongen  red  tilbage  ad  Skanderborg  til,  mødte 
han  Stjernetyderen  Anselmus,  der  kom  vandrende  i  sin 
lurvede  Kappe  med  Staven  og  den  gamle  Bog  og  den 
dyrebare  Ædelsten  i  Skoremmen. 

„Gjorde  jeg  dig  din  Ret,  dræbte  jeg  dig  paa  Stedet," 
sagde  Kongen. 

„Kongen  sidder  paa  Tronen  for  at  gøre  Ret",  sagde  den 
gamle  og  saa  ham  frygtløst  i  Øjnene.  „Han  har  sagtens 
mangt  et  Liv  paa  sin  Samvittighed,  saa  eet  mer  eller  min- 
dre gør  hverken  fra  eller  til.  Forgangen  Dag  saa  jeg  en 
Bautasten  paa  Haderslev  Hede,  der  meldte  om  det". 

„Der  sagde  du  et  sandt  Ord",  sagde  Kongen. 
„Kongens  Lod  er  ikke  nem,  og  han  har  lettere  til  at 
fejle  end  andre.  Men  det  er  hans  Pligt  at  straffe  Be- 
dragere, og  du  bedrog  mig  den  Nat  for  St.  Ansgar,  da 
du  lovede  mig,  at  min  Søn  skulde  blive  lykkeligere  og 
mægtigere  end  nogen  paa  Jorden." 

„Var  det  din  Søn?"  sagde  Anselmus  spottende. 
„Derom  stod  der  intet  i  Stjernerne." 

Jeg  tvang  Stjernerne,"  sagde  Kongen.  Jeg  gjorde 
Sønnen  til  min." 

„Det  gjorde  du,"  sagde  Anselmus.  „Og  siden  tvang 
Stjernerne  dig  og  gav  ham  en  Lykke,  en  Daare  som 
du  ikke  kan  begribe." 

„End  Magten  da?"  sagde  Kongen. 

„Bi,  til  han  er  død,"  sagde  Vismanden.  „Da  skal 
han  gøre  det,  du  aldrig  mægtede  i  levende  Live.  — 
Men  giv  nu  Plads,  jeg  maa  fort" 

Han  stødte  sin  Stav  i  Jorden,  og  Hestene  stejlede  og 
sprang  med  deres  Ryttere  over  Marken  som  hin  Nat 
før  St  Ansgar,  da  han  mødte  Kongen  første  Gang.  Rolig 
vandrede  han  sin  Kaas.  Hofmændene  vilde  sætte  efter 
ham  og  dræbe  ham.  Men  Kongen  bød  dem  afetaa  derfra. 

„Lad  ham  fare,"  sagde  han  og  red  hastigt  til  Skander- 
borg og  kom  aldrig  mer  til  Aarhus. 

Nu  er  der  kun  at  fortælle  hvordan  Prins  Niels*  Ry 
for  Hellighed  voksede  og  bredte  sig  alt  længere  ud  i 
Verden,  alt  imens  Aarene  gik. 

En  Nat  hændte  det,  at  Hugo  saa  i  Drømme  et  sæl- 
somt Syn.  Han  saa  tolv  unge  Klerke  træde  ind  i  Cellen, 
hvor  han  og  Prinsen  sov.  I  Hænderne  havde  de  skin- 
nende Vokskerter,  og  alle  var  de  iførte  prægtige  Purpur- 
kjortler og  Messekaaber.  Langsomt  skred  de  frem  under 
højtidelig  Sang. 

Hugo  for  op  af  Søvne,  fortalte  Prinsen  sit  Syn  og 
spurgte,  hvad  mon  det  skulde  betyde. 

„Det  betyder,  at  jeg  skal  dø  i  næste  Nat,"  sagde  Niels. 

Da  det  blev  Morgen,  lod  han  alle  Munkene  og  alle 
Folk  i  Byen  kalde  sammen  og  talte  til  dem  saa  sæl- 
somt og  smukt,  at  de  bevægedes  over  al  Maade.  Han 

velsignede  hver  enkelt  af  dem  og  tog  Afsked  med  ham. 
Han  uddelte  alt  sit  Gods  til  de  fattige  og  forordnede, 
at  han  vilde  begraves  i  St.  Olafs  Kirke.  Sluttelig  bød 
han  Hugo,  at  han,  naar  han  var  død,  skulde  drage  til 
Kongen  og  bringe  ham  hans  sidste  kærlige  Hilsen. 
Derfra  skulde  han  uopholdelig  begive  sig  til  Haderslev 
og  bede  ved  hans  Moders  Grav. 

Da  Midnatsklokken  slog,  udaandede  han,  idet  han  sang 
en  Lovsang  og  med  saa  skønt  et  Smil  paa  Munden,  at 
det  aldrig  gik  dem,  som  saa  ham,  af  Minde.  I  Haanden 
havde  han  den  Ring,  Kongen  havde  givet  hans  Moder, 
og  det  Brev,  hun  havde  skrevet  til  ham,  og  saa  fast 
holdt  han  disse  to  Klenodier,  at  de  ikke  kunde  vristes 
fra  ham,  men  fulgte  ham  i  Kisten. 

Biskoppen,  som  selv  vilde  forrette  hans  Jordefærd, 
syntes,  at  St.  Olufs  Kirken  var  for  ringe  et  Sted  til 
den  fromme  Prins'  Grav,  og  bestemte  derfor,  at  hans 
Kiste  skulde  hensættes  i  St.  Nicolaus  Klosterkirke. 
Men  den  Nat,  det  skulde  ske,  faldt  en  Stjerne  fra 
Himlen  ved  den  østre  Side  af  St.  Olufs  Kirken,  og 
efter  dette  Jærtegn  vovede  Bispen  ikke  andet  end  at 
opfylde  Prinsens  Ønske. 

Efter  dette  Jærtegn  kom  der  mange  andre. 

Der  voksede  ved  Graven  et  Æbletræ,  som  bar  herlig 
Frugt,  der  skikkedes  til  Kongens  Hus,  saa  længe  han 
levede.  En  Morgen  krøb  en  Tyv  op  i  det  for  at  stjæle 
af  Æblerne.  I  det  samme  blev  han  lam  i  alle  Lemmer, 
saa  han  ikke  kunde  flytte  sig  hverken  frem  eller  til- 
bage. Da  bad  han  Hellig  Niels  om  Tilgivelse,  lovede, 
at  han  aldrig  oftere  vilde  stjæle,  og  blev  karsk  igen. 

Ved  Graven  stod  der  et  aabent  Skrin,  hvori  de 
fromme  kunde  nedlægge  deres  Gaver.  Blandt  mange 
andre  Kostbarheder  laa  der  to  kunstige  Sølvøjne,  som 


DET  LYKKELIGSTE   MENNESKE 117 

en  blind  havde  nedlagt,  da  han  havde  faaet  sit  Syn  igen 
ved  Hellig  Niels  Hjælp.  De  fristede  en  Gang  en  Tyv, 
saa  han  tog  dem.  Da  nu  han  vilde  skynde  sig  bort, 
gav  han  sig  at  løbe  og  løbe  hele  Natten  ad  Horsens 
til,  hvor  han  havde  hjemme.  Men  da  det  blev  Morgen, 
saa  han,  at  han  endnu  var  paa  St.  Olufs  Kirkegaard 
og  ikke  var  kommet  af  Stedet  Da  skriftede  han  sin 
svare  Synd,  gav  Sølvøjnene  tilbage  og  fandt  atter  hjem. 
En  anden  Gang  stod  nogle  fattige  Arbejdsfolk  tæt  ved 
Graven  og  klagede  over  Tørst.  Da  sprang  en  Kilde 
frem  af  Jorden  til  deres  Husvalelse.  Den  Kilde  søgtes 
siden  af  mangfoldige  syge  og  gav  dem  Lægedom. 

Rygtet  om  disse  Jærtegn  og  om  mange  flere  for  viden 
om  Land  og  kom  ogsaa  til  Kongen,  som  nu  sad  gammel 
og  graa  paa  Riberhus,  drog  ikke  mer  i  Leding,  men 
tænkte  over,  hvad  der  var  hændt  ham  i  hans  Liv,  og 
var  mildere  end  fordum. 

„Visselig  havde  Stjernetyderen  Ret,"  sagde  han  og 
slog  Kors  for  sit  Bryst.  „Min  Søn  var  lykkeligere  og 
mægtigere  end  noget  Menneske  paa  Jorden." 

Sælsomt  var  det,  at  der  af  Prins  Niels'  Grav  altid 
udstrømmede  en  saadan  sød  og  liflig  Lugt,  at  ingen 
nogensinde  havde  fornummet  Magen. 

Da  der  nu  en  Gang  blev  Fejde  i  Landet,  og  Fjenden 
havde  slaaet  sig  ned  paa  Øen  Hjelm,  blev  Folket 
bange  for,  at  den  søde  Lugt  skulde  lokke  ham  over 
til  Aarhus.  De  flyttede  derfor  Hellig  Niels'  Kiste  og 
hans  Skrin,  som  længst  var  fuldt  af  kostelige  Gaver 
længere  ind  i  Landet  til  St.  Clemens'  Kirke. 

Men  fra  den  Stund  af  ophørte  den  liflige  Lugt  af 
hans  Ben  ganske  og  kom  aldrig  igen,  ligesom  der  heller 
ikke  skete  flere  Jærtegn  ved  Graven. 

Der  var  engang  en  Gaardmand,  som  hed  Nærig  Per. 
Det  sidste  Navn  havde  han  faaet  i  Daaben  paa 
samme  Maade  som  andre  kristne  Mennesker.  Det  første 
havde  han  erhvervet  sig  ved  en  umaadelig  Gjerrighed, 
der  gjorde  ham  berygtet  langt  ud  i  Landet  Skønt  han 
var  en  meget  rig  Mand,  undte  han  næppe  sig  selv  Maden. 
end  sige  da  andre,  og  han  havde  det  største  Besvær 
med  at  faa  Folk  til  at  tjene  hos  sig,  saa  knapt  han  holdt 
dem.  Men  nogen  maatte  han  jo  have  til  at  passe  Krea- 
turerne, og  hvad  der  ellers  faldt  for. 

Den,  der  havde  været  længst  hos  ham,  var  hans 
Avlskarl,  som  hed  Lars.  Han  var  en  overmaade  skikke- 
lig Fyr  og  saa  fattig,  at  han  maatte  tage,  hvad  der  faldt 
for.  Derfor  var  det,  han  blev  paa  Gaarden,  og  saa  fordi 

han  var  trolovet  med  den  ældste  Datter  af  Nærig  Pers 
Husmand. 

Hun  hed  Stine  og  røgtede  sin  Faders  eneste  Ko,  dér 
hvor  den  gik  langs  Vejkanten  og  tog  sig  en  Bid  hist  og 
her.  Hun  holdt  lige  saa  meget  af  Lars  som  Lars  af  hende. 
Men  hun  var  klogere  end  han,  og  derfor  kunde  hun 
ikke  forstaa,  hvordan  det  skulde  gaa  til,  at  saadan  to 
fattige  Mennesker  nogensinde  kunde  komme  sammen. 

„Det  giver  sig,a  sagde  Lars.  „Bare  vi  bier." 

„Det  hjælper  ikke  at  bie,  naar  der  ikke  er  noget  at 
bie  efter,"  sagde  Stine.  „Vi  kommer  til  at  gøre  noget." 

Ja,  hvad  skal  vi  gøre?"  sagde  Lars. 

Saa  var  det  en  Aften,  Nærig  Per  stod  udenfor  Døren 
og  snakkede  med  Lars. 

Jeg  kan  ikke  begribe,  saa  meget  der  gaar  med,"  sag- 
de Gaardmanden.  „Det  er  grueligt,  saa  de  Folk  æder. 
Og  nu  kommer  Høstens  Tid,  og  vi  skal  have  Daglejere, 
og  saa  lægger  de  mig  fattige  Mand  helt  øde.  Kan  du 
ikke  passe  lidt  bedre  paa,  Lars?  Jeg  gør,  hvad  jeg  kan, 
men  jeg  kan  da  ikke  være  alle  Vegne." 

„Husbond  skulde  tage  sig  en  Kone,"  sagde  Lars.  „Hun 
kunde  hjælpe  Jer  med  at  passe  paa." 

Ja,  bare  man  kunde  finde  en,  der  ikke  aad  for  me- 
get," sagde  Nærig  Per. 

Saa  gik  han  ind  og  lagde  sig  til  at  tænke  paa  det. 
Men  Lars  gik  ned  til  Stine,  som  sad  paa  Vejgrøften  og 
ventede  ham,  alt  imens  hun  bandt  sin  Hose. 

„Nu  skal  vi  have  en  Kone  paa  Gaarden,"  sagde  han. 

„Hvordan  det?"  spurgte  Stine. 

Lars  fortalte,  hvad  han  havde  sagt  til  Husbonden,  og 
Stine  sad  med  Hosen  i  sit  Skød  og  saa  hen  for  sig. 

„Hvad  tænker  du  paa,  Stine?"  sagde  han. 

Jeg  tænker  paa  det,  du  sagde,"  svarede  hun.  „Og 

nu  har  jeg  tænkt  ud.  Hvis  bare  du  vil  gøre,  som  jeg 
siger,  saa  skal  jeg  blive  Kone  paa  Gaarden,  og  saa  kan 
vi  da  ses  hver  Dag." 

Det  syntes  Lars  jo  ikke  saa  godt  om;  men  paa  den 
anden  Side  tænkte  han,  at  hvis  Stine  virkelig  kunde 
blive  Gaardmandskone,  saa  havde  han  ikke  Lov  til  at 
staa  hendes  Lykke  i  Vejen.  Det  sagde  han  ogsaa  til 
hende,  og  hun  nikkede  og  tog  fat  paa  Hosen  igen, 

„Det  giver  sig  nok  altsammen,a  sagde  hun.  „Er  jeg 
først  Kone  paa  Gaarden,  saa  skulde  det  gaa  løjerlig  til, 
om  ikke  det  endte  med,  at  du  blev  Manden.  Hør  nu, 
hvad  jeg  siger  til  dig.  Naar  Husbond  igen  snakker  om 
at  tage  sig  en  Kone,  saa  skal  du  fortælle  ham,  at  du 
kender  en,  som  lever  af  den  bare  Luft,  saa  hun  vil  rig- 
tig været  noget  for  ham.a 

Ja,  men  det  gør  jeg  jo  ikke,  Stine,"  sagde  Lars. 

Jo,  du  gør,  Lars,"  sagde  Stine. 

„Hvem  er  da  det,  Stine?"  sagde  Lars. 

„Det  er  mig,  Lars,"  sagde  Stine.  „Sig  du  det  bare  til 
Husbond,  saa  skal  jeg  nok  sørge  for  Resten." 

Næste  Aften  stod  Nærig  Per  igen  udenfor  og  snak- 
kede med  Lars. 

„Ved  du,  hvad  jeg  tænker  paa,  Lars?"  sagde  han. 

„Hvor  skulde  jeg  vide  det  fra,  Husbond?"  sagde  Lars. 

Jeg  tænker  paa  det,  du  sagde  i  Gaar,  at  jeg  skal  tage 
mig  en  Kone,"  sagde  Nærig  Per.  „Bare  jeg  vidste  en, 
som  ikke  aad  for  meget.  Du  kender  mere  til  Pigerne 
i  Sognet  end  jeg,  og  hører  du  Tale  om  en,  som  er 
smaattærende,  saa  kan  du  lade  mig  det  vide.  Om  ellers 
det  bliver  til  noget,  skal  Du  faa  ti  Rigsdaler." 

Jeg  siger  Tak  for  Tilbudet,  Husbond,"  sagde  Lars. 
„  De  ti  Rigsdaler  kan  jeg  ellers  tjene  lige  med  det  sam- 
me, for  jeg  kender  en  Pige,  som  lever  af  Luften." 

„Det  var  Fandens,"  sagde  Nærig  Per.  „Hvad  er  saa 
det  for  en  Pige?" 

„Det  er  saamænd  ikke  andre  end  Husmandens  Stine 
hernede  i  Engen,"  sagde  Lars. 

„Lever  Stine  af  Luften?"  sagde  Nærig  Per  og  gjorde 
store  Øjne. 

„Hvad  skulde  hun  ellers  leve  af?"  sagde  Lars.  „Saa 
mange  Børn  der  er,  og  ingenting  har  jo  Manden.  Ja, 
jeg  ved  jo  ikke  uden,  hvad  de  siger;  men  Husbond  kan 
jo  selv  gaa  ned  og  spørge  hende  ad." 

Næste  Dag  gik  Nærig  Per  ned  ad  Husmandens  Hus 
til  og  mødte  paa  Vejen  Stine,  som  drev  med  Koen. 

„Gaa  nu  lille  Ko,"  sagde  hun.  „Gaa  nu  lille  Ko  .  .  . 
gaa  for  den,  som  lever  af  den  bare  Luft." 

„Hvad  er  det,  du  siger?"  sagde  Nærig  Per, 

Jeg  siger  det,  som  sandt  er,"  sagde  Stine. 

„Lever  du  af  Luften?"  sagde  Nærig  Per. 

„En  maa  jo  tage  det,  en  kan  faa,"  sagde  Stine.  „Vi 
er  jo  tretten  Børn  hjemme,  og  der  kan  jo  aldrig  blive 
Mad  nok  til  os  allesammen.  Saa  har  jeg  indrettet  mig 
saadan." 

„Det  er  fornuftigt  gjort  af  dig,  Stine,"  sagde  Nærig 
Per.  „Nu  jeg  ser  rigtig  paa  dig,  synes  jeg  ogsaa,  du 
er  en  svært  pæn  Pige.  Hvad  vilde  du  sige  til,  om  du 
kunde  blive  Gaardmandskone?" 

Jeg  tænker  jeg  vilde  sige,  tak  den  som  byder,"  sag- 
de Stine. 

Ja,  saa  byder  jeg  dig,"  sagde  Nærig  Per.  „Min  Gaard 
er  god  nok,  som  du  ved,  og  naar  jeg  engang  er  død, 
faar  du  den  kvit  og  frit  til  Arv  og  Eje.  Men  Kosten 
bliver  der  ingen  Forandring  med." 

„Nej,  lad  det  bare  blive,  som  det  var  før,"  sagde 
Stine.  „I  kan  jo  se,  jeg  trives  godt  ved  det." 

Saa  holdt  Husmandens  Stine  Bryllup  med  Nærig  Per 
og  flyttede  ind  paa  Gaarden. 

Tiden  gik,  og  Gaardmanden  saa  aldrig,  hun  aad  det 
mindste.  Hun  var  ogsaa  skrap  nok  til  at  passe  paa  Fol- 
kene, naar  han  var  i  Stuen,  og  hvad  hun  stak  til  Lars, 
saa  han  ikke  noget  til. 

Ja,  nu  har  du  det  fedt  og  godt,  Stine,"  sagde  Lars. 
„Saa  faar  det  gaa  med  mig,  som  det  kan;  men  det  vil 
jeg  sige  dig,  at  jeg  vender  aldrig  min  Hu  til  nogen  an- 
den Pige.a 

„Det  skal  du  heller  ikke,  Lars,a  sagde  Stine.  „Giv 
bare  Tid,  saa  kommer  det  altsammen." 

Og  mens  nu  Stine  saadan  levede  af  den  bare  Luft, 
saa  blev  hun  efterhaanden  saa  tyk  og  fed,  at  Gaard- 
manden ikke  kunde  lade  være  at  lægge  Mærke  til  det. 
En  Dag  kaldte  han  Lars  bag  om  Længen  og  sagde  til 
ham: 

„Du  kommer  til  at  tage  og  hjælpe  mig  lidt,  lille  Lars. 
Jeg  har  nu  gaaet  og  set  paa  vor  Mor,  og  skønt  hun 
ikke  æder  andet  end  Luft,  saa  bliver  hun  tykkere  og 
federe,  for  hver  Dag  der  gaar." 

„Saa  skulde  Husbond  rigtig  æde  det  samme  som  Mad- 
mor,*4 sagde  Lars.  „Det  er  jo  farligt,  saa  mager  I  ser  ud.a 

Jeg  kan  aldrig  tro,  det  gaar  rigtig  til,"  sagde  Nærig 
Per.  „Kan  du  ikke  sige  mig,  om  hun  æder  noget,  uden 
at  jeg  ved  af  det?" 

„Nej,  hvor  skulde  jeg  kunde  sige  Jer  det?"  sagde 
Lars,  Jeg  ser  aldrig  noget  Det  skulde  være,  om  hun 
aad  noget  oppe  paa  Gæstekammeret." 

Ja,  hvordan  skal  jeg  faa  det  at  vide?"  sagde  Nærig 
Per. 

Jeg  ved  det  ikke,"  sagde  Lars.  „Uden  I  vil  krybe 
ind  i  den  store  Dyne,  der  ligger  deroppe.  Saa  kunde 

jeg  sy  den  til  bagefter  og  lade  der  være  et  lille  Hul, 
saa  I  kunde  kigge  ud  og  se  ad." 

„Det  var  godt,"  sagde  Nærig  Per  og  gned  sig  i  Hæn- 
derne. 

Han  gik  straks  til  Stine  og  sagde: 

Jeg  kommer  til  at  rejse  væk  fra  dig  en  Dags  Tid 
eller  to,  lille  Kone.  Lad  mig  se.  du  styrer  Gaarden  godt 
saa  længe." 

„Det  skal  jeg  nok  lille  Mand,  „sagde  Stine.  „Bare 
du  kommer  frisk  og  rask  hjem  til  mig  igen." 

Saa  listede  han  sig  bag  om  op  paa  Gæstekammeret, 
og  Lars  sprættede  Dynen  op  og  syede  ham  ind  i  den. 
Da  det  var  besørget,  gik  han  ned  i  Køkkenet  til  Stine 
og  tog  hende  til  en  Side. 

„Hør  nu,  Madmor,"  sagde  han.  „Om  ellers  I  vil  æde 
noget  oppe  paa  Gæstekammeret,  saa  skal  I  ikke  gøre 
det  idag,  for  Husbond  ligger  i  Dynen  og  passer  paa." 

„Tak  skal  du  have  for  det,  Lars,"  sagde  hun.  Jeg 
skal  nok  lønne  dig  engang,  fordi  du  tjener  mig  tro." 

Saa  kaldte  hun  paa  sine  Piger. 

„Hej,  Piger,"  sagde  hun.  „Solen  skinner  saa  dejligt 
i  Dag.  Det  er  bedst,  I  gaar  op  paa  Gæstekammeret  og 
tager  den  store  Dyne  ned  i  Gaarden  og  banker  den 
godt  igennem.  Men  lad  mig  se,  1  ikke  sparer  paa  Kræf- 
terne." 

Pigerne  tog  fat  paa  Dynen  og  slæbte  af  med  den. 

Jøsses,  hvor  den  er  tung,"  sagde  de. 

Ja,  det  tror  jeg,"  sagde  Stine.  „Der  er  mange,  man- 
ge Pund  Fjer  i  den,  og  de  er  stoppede  saa  tæt,  saa 
der  var  nok  til  Sengklæder  til  en  hel  Familie.  Men  der- 
for maa  I  ogsaa  slaa  ordentligt  til,  saa  det  kan  bide 
godt  igennem." 

Saa  tog  de   Kæppene  og  slog  løs,  saa  Sveden  sprak 

dem  af  Panden.  Nærig  Per  laa  jo  indeni  og  var  ved 
at  gaa  til  af  Pine  men  turde  ingenting  sige.  Da  de  ikke 
aarkede  mere,  bar  de  Dynen  op  igen  paa  Gæstekam- 
meret, r<jg  næste  Morgen  krøb  Gaardmanden  ud  og  var 
saa  medtagen,  at  han  knap  kunde  støtte  paa  Benene. 

„God  Dag  igen,  lille  Mand,"  sagde  Stine.  „Er  du  alle- 
rede dér  igen?  Men  jøsses  dog,  saa  du  ser  ud." 

Ja,  jeg  er  foldet  blandt  Røvere/  sagde  han. 

Saa  fik  hun  ham  i  Seng  og  plejede  ham  godt,  til  han 
var  kommen  over  det. 

Men  da  der  var  gaaet  nogen  Tid,  undredes  han  paa 
ny,  saa  fed  og  rund  hun  var,  og  snakkede  igen  med 
Lars  om  det. 

„Paa  Gæstekammeret  aad  hun  ingenting/  sagde  han. 
„Men  federe  og  federe  bliver  hun  for  hver  Dag.  Kan 
du  ikke  sige  mig,  hvordan  det  hænger  sammen,  Lars?" 

„Hvor  skulde  jeg  vide  det  fra,  Husbond?"  sagde 
Lars.  „Det  skulde  være,  at  hun  aad  noget  i  Skorstenen. 
Jeg  kunde  jo  hissejer  ned  i  den,  saa  kunde  I  selv  se  ad.a 

„Tak  for  det,  Lars,"  sagde  Nærig  Per. 

Han  gik  til  Stine  og  sagde,  at  nu  maatte  han  desto- 
værre  ud  og  rejse  igen. 

„Det  er  da  skrækkeligt,  saa  du  farter  om  i  den  sidste 
Tid,"  sagde  Stine.  „Men  naar  det  skal  være,  saa  skal 
det  jo  være.  Rejs  du  kun  med  Gud.  Jeg  skal  nok  passe 
Gaarden.a 

Saa  sagde  han  farvel  og  gik  bag  om  Huset,  og  Lars 
hissede  ham  ned  i  Skorstenen,  hvor  han  hang  mellem 
de  andre  Skinker,  som  skulde  røges. 

„Om  I  har  i  Sinde  at  æde  noget  i  Skorstenen,  Mad- 
mor, saa  skal  I  ikke  gøre  det  i  dag,"  sagde  Lars  afsides 
til  Stine.  „For  Husbond  hænger  deroppe  og  passer  paa." 

„Tak  for  det,  Lars,"  sagde  Stine. 

Saa  hentede  hun  en  stor  Bunke  vaadt  Kvas  og  stak 
Ild  i  det,  saa  det  røg  noget  frygteligt.  Da  Lars  mente, 
at  Husbond  havde  faaet  nok,  hissede  han  ham  op  igen, 
saa  listede  han  sig  udenom  og  kom  ind  ad  Porten. 

„Naa,  du  vil  ikke  ud  at  rejse,  lille  Mand?"  sagde 
Stine. 

Jeg  blev  saa  syg,  at  jeg  maatte  vende  om  igen  paa 
Vejen,"  sagde  Nærig  Per. 

Og  saa  puttede  Stine  ham  i  Seng  og  plejede  og  pas- 
sede ham  paa  det  bedste. 

Denne  Gang  varede  det  længere,  inden  han  kom  sig 
igen.  Men  omsider  var  han  da  rask,  og  da  der  var  gaaet 
nogen  Tid,  fik  han  igen  ondt  af,  saa  fed  og  trind  Stine 
holdt  sig. 

„I  Skorstenen  aad  hun  ingenting,"  sagde  han  til  Lars. 
„Men  jeg  skal  nok  komme  efter  det,  bare  du  vil  hjælpe 
mig.  Kan  du  ikke  give  mig  et  godt  Raad?" 

Ja,  det  forrige  var  jo  ikke  saa  godt,"  sagde  Lars. 
„Men  ellers  vil  jeg  da  gerne  være  Husbond  til  Tjene- 
ste. Kunde  det  ikke  tænkes,  hun  tog  sit  Foder  i  Kæl- 
deren?" 

„Det  kunde  være,"  sagde  Nærig  Per  fornøjet.  „Men 
hvordan  skal  jeg  gemme  mig  dernede." 

Jeg  ved  det  skam  ikke,"  sagde  Lars.  Jo,  der  staar 
rigtignok  en  gammel  Øltønde.  Den  kunde  I  krybe  ind 
i,  og  saa  kunde  jeg  slaa  Bunden  i,  og  I  kunde  titte  ud 
af  Spundshullet,  om  hun  æder  noget  dernede." 

„Tak  for  det,  Lars,"  sagde  Nærig  Per. 

Saa  gik  han  til  Stine  og  sagde,  at  det  var  meget 
kedeligt,  men  han  maatte  da  af  Sted  igen. 

„Du  skulde  ikke  rejse  fra  mig,  lille  Far,"  sagde  hun. 
„Det  ender  jo  bare  med,  at  du  kommer  syg  hjem  lige- 
som sidst." 

„Der  er  ikke  noget  at  gøre  ved  den  Ting,  lille  Mor," 
sagde  Nærig  Per.  Jeg  tænker  ogsaa  nok,  det  gaar  mig 
bedre  denne  Gang.  Lad  mig  nu  se,  du  passer  paa  Gaar- 
den  og  lukker  godt  af  for  Madskabet,  saa  Folkene  ikke 
stjæler." 

„Det  skal  jeg  nok,  lille  Far,"  sagde  hun. 

Saa  gik  han  ud  ad  Porten  og  listede  sig  bag  om  og 
kom  ned  i  Kælderen  og  krøb  ind  i  den  gamle  Øltønde. 
Lars  slog  Bunden  i  og  gik  saa  til  Stine. 

„Om  I  vil  æde  noget  i  Kælderen,  da  skal  I  ikke  gøre 
det  i  Dag,"  sagde  han.  „Vor  Far  ligger  i  den  gamle  Øltønde/ 

„Tak  for  det,  Lars,"  sagde  Stine. 

Hun  kaldte  paa  Pigerne  og  sagde  til  dem: 

„Sikken  I  gaar  og  driver  i  Dag.  Skynd  Jer  at  faa 
Vandet  over  i  den  store  Kedel.  Der  staar  en  gammel 
Øltønde  nede  i  Kælderen  og  stinker,  saa  jeg  ikke  kan 
holde  det  ud.  Naar  Vandet  er  rigtig  kogende,  kan  I  bære 
det  ned  i  Kælderen  og  hælde  det  paa  Tønden,  saa  den 
bliver  skoldet  godt  ud." 

De  gjorde,  som  hun  sagde,  og  da  Lars  siden  fik  Næ- 
rig Per  halet  frem,  var  han  skoldet  næsten  helt  ihjel. 
Det  var  alt  det,  at  han  kunde  slæbe  sig  rundt  om  Læn- 
gen og  ind  ad  Porten. 

Jøsses,  lille  Far,  hvordan  er  det  du  ser  ud?"  sagde 
Stine.  „Det  er  da  ogsaa  rent  galt.  For  hver  Gang,  du  rej- 
ser fra  mig,  bliver  du  mere  syg.  Jeg  tror  bestemt,  det 
kommer  af,  at  du  æder  for  meget.  Du  skulde  leve  af 
Luften  ligesom  jeg.  Se  bare  paa  mig,  hvor  godt  jeg  er 
ved  Huld." 

Nærig  Per  var  saa  syg,  saa  han  ikke  kunde  tale,  og 
hun  lagde  ham  i  Seng  og  passede  ham  og  plejede  ham. 
Men  denne  Gang  vårede  det  dobbelt  saa  længe  som  de 
andre  Gange. 

Eventyrskrinet.  4.  Bind  2 

„Lars,"  sagde  hun  saa  iil  Karlen.  „Vor  Far  er  syg 
og  kan  ikke  tage  sig  af  Gaarden,  saa  jeg  maa  styre  den  i 
hans  Sted.  Det  er  bedst,  du  i  Morgen  tidlig  tager  de  to 
fede  Stude,  der  staar  paa  Stalden,  og  trækker  dem  til 
København  og  sælger  dem.  Pengene  kan  du  selv  behol- 
de, fordi  du  har  tjent  mig  saa  tro,  og  hvordan  var  det .  .  . 
jeg  synes,  du  fortalte  mig  engang,  at  Husbond  skyldte 
dig  ti  Rigsdaler?" 

„Det  gør  han,"  sagde  Lars.  „Han  lovede  mig  dem, 
hvis  jeg  skaffede  ham  en  Kone,  som  levede  af  den 
bare  Luft." 

„Dem  har  du  saamænd  ærlig  Fortjent,  Lars,"  sagde 
Stine. 

Hun  tog  en  Tidalerseddel  i  Nærig  Pers  Skuffe  og 
(lyede  ham  den,  og  saa  drog  han  aF  Sted  med  Studene. 

To  Dage  efter  var  Nærig  Per  da  saa  vidt,  at  han 
kunde  komme  op  af  Sengen  og  gaa  ned  i  Stalden,  stot 
tet  paa  to  Stokke. 

„Hvor  er  mine  fede  Stude,  Mor?"  sagde  han. 

„Dem  har  jeg  ædt,"  sagde  Stine.  Jeg  skal  sige  dig, 
jeg  blev  saa  ked  af  den  bare  Luft,  at  jeg  trængte  til 
lidt  Kødmad." 

Nærig  Per  tabte  den  ene  Stok  og  saa  forskrækket 
paa  hende. 

Ja,  men  Mor,  hvor  er  da  Huderne?"  sagde  han. 

„Dem  har  jeg  ædt,"  sagde  Stine. 

Nærig  Per  tabte  den  anden  Stok  og  blev  ganske  bleg 
om  Næsen. 

Ja,  men  Mor,  hvor  er  da  Hornene?"  sagde  han. 

„Dem  har  jeg  ædt,"  sagde  Stine. 

Nærig  Per  virrede  med  Hovedet  og  saa  sig  forvildet 
om  i  Stalden. 

Ja,  men  Mor,  hvor  er  da  Lars?"  sagde  han. 

„Ham  har  jeg  ædt,"  sagde  Stine. 

Nærig  Per  styrtede  til  Jorden  ramt  af  Slag. 

De  bragte  ham  i  Seng  og  hentede  Doktoren  og  gav 
ham  al  den  Medicin,  der  var  paa  Apoteket  Men  det 
hjalp  altsammen  ikke  noget,  og  Trediedagen  derefter 
var  han  død. 

Stine  begravede  ham  og  arvede  Gaarden  og  giftede 
sig  med  Lars,  og  de  levede  lykkelige  til  deres  Dages 
Ende. 

Vorherre  og  St.  Peter  kom  en  Vinterdag  spad- 
serende til  Hammerum. 

Der  var  fælt  Islag,  og  derfor  gled  de  hele  Tiden  paa 
deres  Træsko. 

Jeg  tænker,  vi  gaar  indenfor  hos  Smeden  derhenne 
og  faar  vores  Træsko  skærpede,"  sagde  Vorherre. 

„Gør  ikke  det,"  sagde  St.  Peter.  „Den  Smed  er  en 
ugudelig  Karl.  Han  har  sluttet  Kontrakt  med  Fanden, 
som  skal  hente  ham,  naar  han  har  fyldt  sit  halvtred- 
sindstyvende Aar." 

„Stakkels  Mand",  sagde  Vorherre.  „Hvad  faar  han 
saa  for  det?" 

„Han  faar  saa  meget  Arbejde,  han  vil  have,  al  sin 
Tid,"  sagde  St.  Peter. 

Ja,  Fanden  kan  saamænd  skaffe  Folk  nok  at  bestille," 

sagde  Vorherre.  „Men  jeg  ser  nu  ikke  rettere,  end  at 
vi  maa  gaa  ind  til  Smeden  alligevel,  For  her  er  ingen 
anden,  og  vi  kan  ikke  staa  paa  Benene. a 

Saa  kom  de  da  til  Smedien,  og  der  stod  Smeden 
udenfor  og  var  i  Færd  med  at  beslaa  en  Hest 

„Hvorfor  skruer  du  ikke  Hestens  Ben  af  og  tager 
dem  ind  paa  Ambolten?"  sagde  Vorherre.  „Saa  be- 
høvede du  da  ikke  staa  herude  i  Kulden  og  glide  paa 
Islaget." 

„Den  Kunst  har  jeg  ikke  lært,"  sagde  Smeden  og  lo. 

Vorherre  skruede  med  det  samme  alle  fire  Ben  af 
Hesten  og  lagde  dem  ind  paa  Ambolten,  og  der  stod 
saa  Smeden  og  skoede  dem,  mens  hans  Dreng  maa- 
bede.  Derefter  skruede  Vorherre  Benene  paa  igen,  og 
saa  var  den  Ting  i  Orden. 

Jeg  tror,  du  er  dygtigere  end  Fanden  selv,"  sagde 
Smeden. 

„Det  tror  jeg  med,"  sagde  Vorherre.  „Men  kan  du 
nu  skærpe  vores  Træsko?" 

Smeden  tog  Skoene  og  slog  Søm  i,  og  det  var  gjort 
paa  et  Øjeblik. 

„Hvor  meget  er  jeg  dig  saa  skyldig?"  sagde  Vor- 
herre. 

„Min  Sjæl  om  jeg  vil  tage  Betaling  af  en  Karl  som 
dig,"  sagde  Smeden. 

„Tak,  den  som  byder,"  sagde  Vorherre. 

Saa  bød  han  og  St.  Peter  Farvel.  Men  da  de  var 
komne  et  lille  Stykke  hen,  stod  Vorherre  stille  og 
saa  sig  tilbage. 

„Det  var  nu  lige  godt  ikke  rigtig,  at  den  Smed  ingen 
Betaling  fik,"  sagde  han  saa.  „Hvad  mener  du,  om  vi 
gik  tilbage  og  lod  ham  faa  tre  Ønsker?" 

„Det  nytter  aldrig  en  Smule,"  sagde  St  Peter  og  ry- 

stede  paa  Hovedet  „Han  har  jo  solgt  sin  Sjæl  til  Fan- 
den og  glemmer  naturligvis  det  vigtigste." 

Ja,  lad  os  nu  se  ad,a  sagde  Vohrerre. 

Lidt  efter  stod  de  i  Smedien  igen,  og  Vorherre  spurgte 
Manden,  om  han  vilde  have  tre  Ønsker. 

Ja,  hvad  skulde  det  vel  være?"  sagde  Smeden  og 
kløede  sig  i  Hovedet 

„Det  maa  du  selv  bestemme, "  sagde  Vorherre. 

„Glem  nu  ikke  det  vigtigste,  Smed,"  sagde  St  Peter. 

„Nej,  Død  og  Pine,"  sagde  Smeden.  „Det  har  du 
nok  Ret  i.  Ja,  saa  ønsker  jeg  da,  at  den,  der  sætter  sig 
i  min  Stol  derhenne,  ikke  kan  rejse  sig,  uden  at  jeg 
giver  ham  Forlov  til  det  Jeg  skal  sige  dig,  de  Satans 
Drenge  er  saa  slemme  til  at  gaa  derhen  og  stjæle  af 
mine  Søm." 

„Det  er  svært,  saa  du  bander,"  sagde  Vorherre. 
„Men  dit  Ønske  er  dig  tilstaaet  Hvad  ønsker  du  saa 
mere?" 

„Tænk  nu  paa  din  Salighed,"  sagde  St,  Peter. 

Ja,  det  har  du  min  Salighed  Ret  i,"  sagde  Smeden. 
„Hvis  jeg  maa  ønske  en  Gang  til,  saa  beder  jeg  da 
om,  at  hver  og  en,  som  kryber  op  i  mit  Pæretræ,  bli- 
ver hængende  deroppe,  lige  til  jeg  byder  ham  gaa  ned 
igen.  Jeg  skal  sige  Jer,  de  Satans  Drenge  er  saa  rent 
tossede  efter  mine  Pærer." 

„Godt,"  sagde  Vorherre.  „Saa  har  du  kun  eet  Øn- 
ske igen." 

„Tænk  dig  nu  godt  om,  Smed,  og  bed  Herren  hjælpe 
dig,"  sagde  St.  Peter. 

Ja,  jeg  ved  Herren  hjælpe  mig  ikke,  hvad  mere  jeg 
skal  ønske  mig,"  sagde  Smeden.  Jo  . . .  stop  lidt . . . 
jeg  har  her  min  lille  Skindpung  . . .  kunde  det  ikke 
blive  saadan,  at  den,  der  kom  ned  i  den,  ikke -kunde 

slippe  ud  igen  uden  min  Tilladelse?  For  jeg  skal  sige 
Jer,  min  Kone  er  saa  slem  til  at  hugge  Skillinger  af 
den,  naar  jeg  er  fuld." 

„Dit  Ønske  er  opfyldt,"  sagde  Vorherre. 

Saa  gik  de  hen  ad  Vejen  igen. 

„Der  kan  Du  se,  det  gik,  som  jeg  sagde,"  sagde  St. 
Peter.  „Han  glemte  sin  Salighed.  Bare  vi  ikke  var  gaaet 
ind  til  ham." 

„Naa,  ja,"  sagde  Vor  Herre  og  sukkede.  „Træskoene 
fik  vi  da  skærpede,  og  Manden  har  det  vel  ikke  værre, 
end  han  havde  det  før." 

Da  nu  Smeden  havde  fyldt  de  halvtreds,  kom  Fan- 
den spadserende  og  skulde  hente  ham. 

„Er  du  parat?"  spurgte  Fanden. 

„Gud  bevares,"  sagde  Smeden.  „Du  tillader  vel  nok, 
at  jeg  skoer  den  Hest  færdig,  jeg  lige  er  i  Lag  med, 
for  jeg  kan  da  ikke  være  bekendt  at  rende  fra  halv- 
gjort Arbejde.  Vær  saa  god  at  sætte  dig  ned  paa  Stolen 
saa  længe." 

Fanden  satte  sig  og  kunde  jo  ikke  komme  op  igen. 
Han  sad  der  i  fire  Dage  og  skældte  og  bandede,  saa 
det  var  grueligt.  Smeden  og  Drengene  passede  deres 
Arbejde  som  ellers  og  fløjtede  og  sang.  Saa  var  der  en, 
der  kom  til  at  støde  Fanden  en  glødende  Jernstang  i  Øjet, 
og  saa  var  der  en,  der  rent  af  Vanvare  ramte  ham  med 
Forhammeren  i  Hovedet.  Den  femte  Dag  kunde  han 
ikke  længere  holde  det  ud. 

„Hvis  du  vil  hjælpe  mig  op  af  den  forbandede  Stol, 
Smed,  saa  skal  du  faa  ti  Aar  til,"  sagde  han. 

Ja,  saa  vær  saa  god  at  rejse  dig,"  sagde  Smeden. 

Væk  var  Fanden,  og  Smeden  arbejdede  og  fløjtede 
og  sang  og  drak  lige  til  sin  tresindstyveaarige  Fød- 
selsdag. Saa  stod  Fanden  der  igen. 

„Kom  nu  Smed,"  sagde  han. 

„Gud  bevares,"  sagde  Smeden.  Jeg  skal  straks  være 
til  Tjeneste.  Du  tillader  vel  nok,  at  jeg  pakker  lidt  sam- 
men i  en  Bylt." 

Det  gjorde  han,  og  saa  begyndte  han  og  Fanden  at 
gaa  hen  ad  Vejen.  Men  lige  med  eet  stod  Smeden  stille. 

„Nu  har  jeg  glemt  en  Ting  alligevel,"  sagde  han. 

„Hvad  er  saa  det?"  sagde  Fanden. 

„Aa,"  sagde  Smeden,  Jeg  vilde  bare  saa  gerne  have 
et  Par  Stykker  af  mine  dejlige  Pærer  rtied  mig.  Det 
tegner  til  at  blive  varmt  i  Vejret,  og  du  kan  ikke  tro, 
hvor  de  Pærer  lædsker.  Tillader  du,  jeg  kryber  op  i 
Træet  og  plukker  mig  en  Lommefuld?" 

„Nej,  jeg  gør  saamænd  ikke,"  sagde  Fanden.  „Er  de 
Pærer  virkelig  saa  gode?" 

„Udmærkede,"  sagde  Smeden  og  smækkede  med 
Tungen. 

„Saa  skal  jeg  selv  krybe  op  og  hente  nogle,"  sagde 
Fanden. 

Saa  krøb  han  op  i  Pæretræet  og  fyldte  sine  Lom- 
mer, og  saa  kunde  han  jo  ikke  komme  ned  igen.  Sme- 
den hentede  sine  Læredrenge  og  alle  Byens  Folk,  og 
de  samlede  sig  under  Træet  og  strittede  Sten  efter 
Fanden  og  blev  ved  med  det  i  otte  samfulde  Dage. 

„Lad  mig  saa  komme  ned,"  sagde  Fanden.  „Saa  skal 
du  faa  ti  Aar  til." 

„Vær  saa  god,"  sagde  Smeden.  „Kom  du  bare." 

Fanden  steg  ned  af  Pæretræet  og  haltede  derfra.  De 
ti  Aar  gik,  som  de  andre  var  gaaet,  og  nu  var  Smeden 
halvfjerds,  og  Fanden  stod  igen  i  Smedien. 

„Denne  Gang  gælder  der  ingen  Udflugter,"  sagde  han. 

„Det  gør  der  vel  ikke,"  sagde  Smeden.  „Nu  skal  jeg 
straks  være  der." 

Saa  pakkede  han  sin  Hammer  og  Tang,  og  hvad  han 
ellers  kunde  hitte  af  sit  Værktøj,  ind  i  sit  Skødskind 
og  vandrede  nok  saa  taalmodig  hen  ad  Vejen  med  Fan- 
den. De  gik  og  gik,  og  Fanden  blev  efterhaanden  tryg 
paa,  at  Smeden  ikke  denne  Gang  vilde  prøve  paa  at 
parre  ham.  Saa  satte  de  sig  ned  ved  et  lille  Faarehus, 
der  stod  paa  Marken,  og  skulde  hvile  sig  lidt. 

„Er  det  virkelig  sandt,  at  du  kan  gøre  dig  lige  saa 
stor  og  lige  saa  lille,  du  vil?"  sagde  Smeden. 

„Vel  er  det  sandt,"  sagde  Fanden. 

„Det  kunde  jeg  nok  lide  at  se  engang,"  sagde  Sme- 
den. „Er  du  bange  for  at  gaa  ind  med  mig  i  det  Faare- 
hus og  saa  gøre  dig  saa  stor,  at  du  klemmer  mig  ud 
af  Huset?" 

„Gerne  for  mig,"  sagde  Fanden. 

De  gik  saa  ind  i  Huset,  og  Fanden  pustede  sig  saa- 
dan  op,  at  Huset  revnede,  og  Smeden  fløj  langt  hen 
ad  Marken. 

„Det  var  svært,"  sagde  Smeden.  „Det  havde  jeg  ikke 
troet.  Men  kan  du  virkelig  gøre  dig  lige  saa  lille,  som 
du  kan  gøre  dig  stor?" 

„Det  kan  jeg,"  sagde  Fanden  og  kroede  sig. 

Smeden  tog  sin  lille  Skindpung  frem  og  lukkede 
den  op. 

„Kan  du  blive  saa  lille,  at  du  kan  krybe  i  den?" 
sagde  han. 

En,  to,  tre,  og  Fanden  var  i  Skindpungen. 

Smeden  lukkede  den  i  og  puttede  den  i  Lommen, 
gik  saa  hjem  til  Smedien  igen,  lagde  Pungen  paa  Am- 
bolten og  sagde  til  sine  fire  Drenge: 

„Nu  tager  I  hver  den  største  Hammer,  I  kan  finde, 
og  saa  slaar  I  løs  paa  Pungen  dér.  Den  trænger  til  at 
blive  lidt  flad." 


SMEDEN    FRA   HAMMERUM 31_ 

Drengene  slog,  og  Fanden  skreg,  saa  det  hørtes  over 
syv  Kirkesogne.  I  samfulde  fjorten  Dage  hamrede  de 
paa  Pungen  fra  Morgen  til  Aften,  saa  nær  som  den  Tid, 
de  spiste.  Saa  gav  Fanden  sig  til  sidst. 

„Lad  mig  slippe  ud,  Smed,"  sagde  han.  „Saa  skal  du 
faa  ti  Aar  til." 

„Hvad  skulde  jeg  med  ti  Aar?"  sagde  Smeden.  „Enten 
jeg  er  halvfjerds  eller  firs,  det  kan  saamænd  være  det 
samme.  Slaa  bare  løs  Drenge." 

Drengene  slog,  saa  Gnisterne  fløj,  og  Fanden  jamrede. 

Ja,  saa  giver  jeg  dig  fri  for  bestandig,"  sagde  han. 

„Det  er  en  anden  Sag,a  sagde  Smeden.  „Vær  saa  god.a 

Han  lukkede  Pungen  op,  og  Fanden  røg  derfra  i  saa- 
dan  en  Fart,  at  de  knap  kunde  se  ham. 

Nu  gik  det  ene  Aar  og  det  andet,  og  Tiden  kom,  da 
Smeden  lagde  sig  i  sin  Seng  og  skulde  til  at  dø  lige- 
som andre  kristne  Mennesker.  Præsten  kom  og  beret- 
tede ham.  Smeden  bad  pænt  med  ham  og  døde  og  gik 
ad  Vejen  til  Himmerige,  for  det  syntes  han,  var  det 
rimeligste.  Siden  han  var  sluppen  løs  fra  Kontrakten 
med  Fanden,  mente  han,  han  kunde  lige  saa  godt  kom- 
me derop  som  enhver  anden.  Sin  Hammer  og  sin  Tang 
havde  han  under  Armen  i  sit  Skødskind,  for  dem  vil- 
de han  nu  lige  godt  ikke  skilles  fra,  før  han  saa,  hvad 
det  blev  til. 

Saa  kom  han  da  ogsaa  til  Himmelens  Port,  og  der 
stod  St.  Peter. 

„God  Dag,  god  Dag,"  sagde  Smeden. 

„God  Dag,"  sagde  St.  Peter.  „Naa  . . .  nu  kender  jeg 
dig  igen  ...  det  var  dig,  som  skærpede  Vorherres  og 
mine  Træsko." 

„Det  var  som  Fanden,"  sagde  Smeden,  „Var  det  Jer? 
Ja,  nu  er  jeg  da  død  og  kommer  for  at  bede  om  Logis.0 

„Det  kan  du  ikke  faa  her,a  sagde  St  Peter.  „Du  hu- 
sker nok,  Vorherre  gav  dig  tre  Ønsker,  og  dem  gjorde 
du  kun  en  daarlig  Anvendelse  af." 

„Saa  min  Salighed  gjorde  jeg  ikke  nej,"  sagde  Sme- 
den. „Havde  jeg  ikke  haft  dem,  saa  havde  Fanden  taget 
mig  med  Hud  og  Haar.a 

Ja,  det  var  netop  din  Salighed,  du  glemte,*  sagde 
St.  Peter.  „Derfor  kan  du  ikke  komme  i  Himmelen." 

Ja  ja,  ja  ja,"  sagde  Smeden  og  tog  sit  Værktøj,  som 
han  havde  sat  fra  sig  paa  Jorden.  „Med  Forlov  at  spør- 
ge, hvor  skal  jeg  da  hen,  for  et  Sted  maa  jeg  da  være?" 

„Du  skal  til  Helvede,"  sagde  St.  Peter. 

Ja,  jeg  kender  ikke  Vejen,"  sagde  Smeden.  „For  jeg 
kom  jo  hver  Gang  kun  et  lille  Stykke  med  Fanden." 

„Gaa  du  bare  ad  den  brede  Vej  der  til  venstre,"  sag- 
de St.  Peter.  „Saa  kommer  du  nok  frem." 

„Tak  for  det,"  sagde  Smeden. 

Saa  gik  han  og  naaede  ganske  rigtig  til  Helvedes 
Port  og  bankede  paa.  Fanden  lukkede  selv  op.  Men 
da  han  saa,  det  var  Smeden,  smækkede  han  øjeblikkelig 
Porten  i  igen. 

„Det  er  en  gal  Historie,"  sagde  Smeden  og  kløede 
sig  i  Hovedet.  „Det  lader  ikke  til,  de  vil  have  mig  no- 
gen Steder,  og  jeg  kan  da  ikke  blive  ved  saadan  at 
rende  rundt  og  tosse." 

Han  tænkte  lidt  over  det,  og  saa  stillede  han  sig  op  tæt 
ind  mod  Muren,  for  han  regnede  ud,  at  Fanden  nok 
vilde  kigge  efter,  om  han  var  gaaet. 

Det  slog  ogsaa  til.  Fanden  aabnede  først  Porten  paa 
Klem,  og  da  han  ingen  saa,  lukkede  han  den  helt  op. 

Lige  i  det  samme  kastede  Smeden  sin  Hammer  og 
Tang  og  Skødskind  og  det  hele  ind  ad  Porten,  saa  Fan- 
den, forskrækket  røg  tilbage. 

„Du  kommer  ikke  ind,"  sagde  han. 

„Gud  bevares,"  sagde  Smeden.  „Saa  tit  du  har  været 
efter  mig,  saa  tænkte  jeg,  jeg  var  velkommen,  naar  jeg 
kom  af  mig  selv.  Men  det  kunde  aldrig  falde  mig  ind 
at  jeg  trænge  mig  nogen  paa.  Du  tillader  vel  nok,  at 
jeg  tager  mit  Værktøj." 

„Tag  det  bare  og  skrup  saa  af  med  dig,"  sagde  Fan- 
den. 

Smeden  gik  indenfor  Porten  og  satte  sig  paa  Skød- 
skindet og  blev  siddende,  alt  hvad  saa  Fanden  skældte 
og  bandte. 

Der  sidder  han  endnu. 


Evcnlrnkrtiict.   4.  Bl n ri 

Engang  For  mange  Aar  siden  levede  der  et  Steds  i 
Jylland  en  skøn  ung  Jomfru,  som  hed  Kristine. 

Hun  havde  en  eneste  Søster,  som  giftede  sig,  og 
da  hun  skulde  i  sin  første  Barselseng,  kom  Kristine  til 
hende  før  at  pleje  hende. 

Men  nu  hændte  det  sig,  at  Fødslen  var  usædvanlig 
besværlig  og  trak  ud  i  hele  tre  Dage.  I  al  den  Tid 
sad  Kristine  trofast  ved  Barselkonens  Leje,  hjalp  hende 
og  trøstede  hende  og  led  med  hende.  Men  saa  grue- 
lige var  de  Pinsler,  den  syge  gennemgik,  og  saa  hjerte- 
skærende de  Skrig,  hun  udstødte,  at  den  unge  Jorn- 


38 PRÆSTEKONENS   SYND 

fru  næslen  ikke  syntes,  et  Menneske  kunde  holde 
dem  ud. 

Da  saa  omsider  Barnet  kom  til  Verden,  døde  Mo- 
deren i  det  samme,  og  da  de  havde  begravet  hende, 
og  Kristine  drog  hjem  til  sit,  svor  hun  en  dyr  Ed  i  sit 
Hjerte,  at  hun  ikke  vilde  gifte  sig,  før  hun  var  bleven 
saa  gammel,  at  hun  ikke  mere  kunde  føde  Børn,  for 
saadan  en  Pine  som  Søsterens  vilde  hun  da  aldrig 
komme  ■ 

Der         tv  len  at  der  kom  baade  en 

og  to  Be]iei  var  hun  jo  og  havde  og- 

saa  noget  paa  var  desuden  saa  from  og 

dydig  som  iet.  Hun  afviste  dem  alle 

uden  at  give  ordi  hun  ikke  vovede  at 

tale  om   der  i    havde  svoret.    Men   da 

Aarene  gik  ;ndes  Skønhed,  blev  Bej- 

lerne ved  a<  lun  havde  fyldt  sit  halv- 

tredsindstyv'  e  ,  ...  der  en  Præst,  hvem  hun 
omsider  gav  sit  Ja. 

De  holdt  saa  Bryllup,  og  hun  flyttede  ind  i  Præste- 
gaarden,  og  de  levede  en  Tid  lang  med  hinanden,  som 
rette  kristelige  Ægtefolk  skal.  Han  var  glad  ved  hende 
og  hun  ved  ham,  og  alle  Sognebørnene  ærede  og  ag- 
tede dem. 

Saa  var  det  Juleaften,  at  de  gik  sammen  fra  Kirken, 
hvor  Præsten  havde  holdt  Gudstjeneste.  Der  laa  Sne, 
og  Maanen  skinnede,  saa  det  var  lyst  som  den  klare 
Dag.  Hun  gik  forrest,  fordi  hun  skyndte  sig  hjem  at 
anrette  Julegrøden.  Han  kom  et  Par  Skridt  bagefter 
hende.  Saa  blev  han  pludselig  staaende  stille. 

„Kristine,  Kristine,"  sagde  han.  „Hvad  er  det  dog, 
jeg  ser  først  nu?" 

„Hvad  ser  du,  min  kære  Mand?"  sagde  hun. 

„Du  har  jo  ingen  Skygge,  Kristine,"  sagde  han. 

„Har  jeg  ingen  Skygge?"  sagde  hun. 

Hun  drejede  sig  rundt  og  saa  paa  Sneen  og  blev  var, 
at  det  var  sandt,  som  han  sagde. 

„Det  var  da  sælsomt,"  sagde  hun. 

Men  han  var  ganske  bleg  og  tog  hende  i  Armen  og 
saa  hende  stift  i  Øjnene. 

„Kristine,  Kristine,"  sagde  han.  „Hvad  er  det,  du 
har  gjort  og  skjult  det  for  mig?" 

Jeg  har  ingenting  gjort,  min  kære  Mand,"  sagde  hun 
og  saa  rolig  paa  ham  igen. 

Men  Præsten  var  i  saa  heftigt  et  Sindsoprør,  at  han 
ikke  kunde  flytte  Foden  og  næppe  tale.  Store  Taarer 
randt  af  hans  Øjne,  og  han  foldede  sine  Hænder  og 
tabte  den  hellige  Bog  i  Sneen. 

„Du  er  jo  syg,  min  kære  Mand,"  sagde  hun,  bøj- 
ede sig  og  tog  Bogen  op  og  vidskede  den  af  i  sit  Skørt. 
„Visselig  har  jeg  ingenting  gjort,  som  kan  gøre  dig  saa 
forskrækket.  Kom  nu  og  gaa  med  hjem,  at  ikke  Jule- 
grøden svides." 

„Der  er  ingen  Julegrød  for  dig  og  mig,  Kristine," 
sagde  Præsten.  „Ved  du  da  ikke,  at  den,  som  mister 
sin  Skygge,  har  dræbt  et  Menneske?" 

Kristine  saa  et  Øjeblik  forskrækket  paa  ham.  Saa  lo 
hun  og  tog  ham  i  Armene  og  drog  ham  mod  Præste- 
gaarden. 

„Hvad  er  det  for  Snak,  du  siger?"  sagde  hun. 
„Skulde  jeg  have  dræbt  et  Menneske?" 

Men  han  rev  sig  løs  og  talte  saa  længe  med  hende, 
at  hun  blev  helt  uhyggelig  til  Mode.  Han  blev  ved  med 
at  forsikre  hende,  at  den,  der  mistede  sin  Skygge,  havde 
gjort  sig  skyldig  i  en  gruelig  Brøde,  der  havde  kostet 
et  andet  Menneske  Livet.  Han  bad  og  besvor  hende 

tænke  sig  om,  hvad  det  vel  var,  hun  havde  begaaei, 
for  at  de  tilsammen  kunde  anraabe  Gud  om  Forbarm- 
else i  denne  hellige  Julenat.  Til  sidst  var  hun  lige  saa 
ulykkelig  som  han  og  faldt  paa  Knæ  i  Sneen  og  bad 
ham  finde  paa  Hjælp  og  Frelse. 

Jeg  ved  kun  een  Ting,  der  kan  frelse  os,"  sagde 
han.  „Men  det  er  svært  at  gøre,  og  jeg  ved  ikke,  om 
du  kan  staa  det  ud." 

„Alting  kan  jeg,  om  blot  jeg  bliver  fri  af  denne  Ræd- 
sel," sagde  hun. 

„Da  kom  med  mig,"   sagde  Præsten  og  vendte  om 
og  gik  tilbage  mod    Kirken   med  saa  lange  Skridt, 
hun  knap  kunde  følge  ham. 

Da  de  var  komne  derop,  stillede  han  en  Stol  midt 
i  Koret  og  bød  hende  sætte  sig  paa  den.  Saa  gav  han 
hende  Salmebogen  i  den  ene  Haand  og  et  tændt  Alter- 
tys i  den  anden  og  lyste  med  høj  Røst  Velsignelsen 
over  hende.  Til  sidst  skrev  han  paa  Gulvet  med  Kridt 
en  Streg  udenom  hende. 

„Nu  gaar  jeg  hjem  til  Præstegaarden  og  beder  for 
dig  den  hele  Nat,"  sagde  han.  „Men  du  skal  blive  sid- 
dende her  alene  i  Kirken  og  maa  ikke  rejse  dig  og 
ikke  slippe  Salmebogen  og  Lyset.  Du  skal  synge  alle 
de  Salmer,  du  kan  .  .  .  blive  ved  med  at  synge  den 
hele  Nat,  lige  til  Dagen  lyser  paa  Kirkeruden.  Hvem 
der  saa  kommer  og  kalder  paa  dig,  maa  du  ikke  rejse 
dig  fra  Stolen  og  ikke  gaa  udenfor  Kridtstregen,  jeg 
har  slaaet  om  dig.  Om  saa  du  synes,  jeg  selv  kommer 
og  beder  dig  gaa  udenfor  Kredsen  med  de  dyreste  Ord, 
vi  har,  saa  maa  du  for  Guds  Skyld  ikke  lyde  mig,  for 
saa  er  du  fortabt.  Men  om  du  holder  det  ud  og  gør, 
som  jeg  siger  dig,  da  vil  Gud  give  dig  din  Skygge  igen 
som  Tegn  paa,  at  han  har  tilgivet  dig  din  Brøde." 

Saa'  kyssede  han  hende  paa  hendes  Mund  og  gik. 

Hun  hørte  Kirkedøren  slaa  i  efter  ham  og  Nøglen 
dreje  sig  om.  Endskønt  hun  rystede  af  Angst  og  Kulde, 
istemmede  hun  først  de  Julesalmer,  de  havde  sunget  i 
Dag  ved  Gudstjenesten  og  derefter  Paaske-  og  Pinse- 
salmerne og  alle  dem,  hun  ellers  kunde  udenad.  Da 
hun  ikke  kunde  flere,  slog  hun  Bogen  op  og  sang  og 
sang,  til  hun  syntes,  hendes  Stemme  maatte  briste. 

Saadan  gik  Tiden,  til  det  blev  Midnat  Da  stod  plud- 
selig hendes  Fader,  som  var  død  forlængst,  foran  hende 
og  strakte  Hænderne  mod  hende  og  bad  hende  følge 
med.  Hun  rystede  paa  Hovedet  og  blev  ved  med  at 
synge.  Han  græd  og  bad  og  sagde,  han  havde  det  saa 
ondt  i  den  kolde  Grav,  og  om  blot  hun  vilde  følge  ham 
ud  paa  Kirkegaarden  og  bede  et  Fadervor  for  ham,  da 
kunde  han  faa  Ro  i  Jorden.  Men  hun  vilde  ikke,  og 
saa  gik  han  jamrende  bort 

Straks  efter  kom  Søsteren,  som  var  død  i  Barselseng, 
og  bad,  at  hun  vilde  følge  hende  til  Gaarden,  hvor 
hendes  Barn  levede.  Hun  kunde  ikke  finde  Vej  alene 
mellem  Gravene,  sagde  hun,  og  det  var  da  saa  grueligt, 
at  hun  aldrig  skulde  se  sit  Barn.  Kristine  rystede  paa 
Hovedet  og  sang  og  sang  og  græd  tillige,  saa  hjerte- 
skærende var  Søsterens  Ansigt  Endnu  længe  efter  at 
hun  var  forsvunden,  syntes  hun,  hun  kunde  høre  hendes 
Hulken. 

Saa  kom  hendes  Husbond  og  sagde  til  hende,  at  hun 
skulde  staa  op  og  følge  ham.  Nu  kunde  det  være  nok 
med  den  Bod,  han  havde  paalagt  hende.  Han  kunde 
ikke  spise  og  ikke  sove  af  Angst  for  hende,  som  sad 
her  i  den  øde  Kirke.  Nu  skulde  hun  rejse  sig  og  gaa 
hjem  med  ham  og  sove  i  hans  Favn,  som  hun  havde 
gjort  hver  Nat  indtil  denne  Stund. 

Han  stod  foran  hende,  saa  livagtig  som  han  var  skil- 
tes fra  hende  i  denne  samme  Aften.  Han  havde  end- 
nu sin  Præstekjole  paa  og  rakte  Armene  imod  hende 
og  saa  saa  mildt  og  lokkede  med  saa  kærlige  Ord.  at 
hun  næsten  ikke  kunde  staa  imod.  Men  hun  tvang 
sig  til  at  blive  siddende  og  slog  Øjnene  ned  i  Salme- 
bogen og  sang  Vers  efter  Vers,  til  Synet  var  for- 
svundet. 

Da  saa  han  var  borte,  tænkte  hun,  at  hendes  Kvaler 
maatte  vel  snart  have  Ende  og  saa  op  mod  Kirkeruden, 
hvor  Dagen  skulde  komme.  Men  det  var  mørkt  som  før, 
og  hun  mente,  denne  Nat  vilde  aldrig  faa  Ende.  Hun 
begyndte  saa  at  synge  Dødssalmeme,  som  var  de  eneste, 
hun  havde  tilbage,  og  just  som  hun  var  i  Færd  med 
dem,  saa  hun  for  sig  et  nyt  Syn,  der  bragte  Blodet  til 
at  stivne  i  hendes  Aarer  og  pludselig  kvalte  hendes 
Røst. 

Foran  hende  i  Kirken  stod  tre  Børn,  saa  dejlige  som 
hun  aldrig  havde  set  dem. 

Det  var  to  smaa  Drenge  og  en  lille  Pige.  De  holdt 
hinanden  i  Haanden  og  gik  frem  imod  hende  med  un- 
derlige bedrøvede  Øjne. 

„Moder,  Moder,"  sagde  de.  „Hvorfor  gjorde  du  det 
mod  os?" 

Da  forstod  hun  pludselig  at  det  var  de  Børn,  hun 
ikke  havde  villet  give  Livet. 

Med  et  højt  Skrig  sprang  hun  op,  tabte  Lyset  og 
Salmebogen  paa  Kirkegulvet  og  løb  imod  dem. 

Saa  styrtede  hun  til  Jorden  og  daanede. 

Der  fandt  hendes  Husbond  hende  næste  Morgen,  da 
han  kom.  Han  bar  hende  hjem  og  lagde  hende  i  Seng 
og  plejede  hende  paa  det  bedste.  Hun  kom  saa  vidt 
til  stg  selv,  at  hun  kunde  fortælle  ham,  hvad  hun  havde 

set  i  Kirken,  og  berette  om  den  Ed,  hun  for  mange  Aar 

siden  havde  aflagt  i  sit  Hjerte. 

Ja,a_sagde  han.  „Det  er  de  Børn,  du  har  dræbt." 
Hun  nikkede  og  græd,  men   kunde  saa  ikke  sige 

mere.  Trediedagen  derefter  var  hun  død. 


KAREN,  MAREN  OG  METTE 


Der  var  engang  en  Mand,  som  havde  tre  Døtre.  De 
hed  Karen,  Maren  og  Mette  og  var  kønne  Piger 
alle  tre,  og  Medgiften  var  der  heller  ikke  noget  i  Vejen 
med,  saa  Friere  kom  der  nok  af.  Men  alligevel  varede 
det  en  Tid,  inden  de  blev  gift,  for  Faderen  havde  saa- 
dan  sin  egen  Maade. 

For  det  første  vilde  han  have,  at  de  allesammen  skulde 
holde  Bryllup  paa  samme  Dag.  Dernæst  forlangte  han, 
at  hver  Gang  der  kom  en  Frier,  skulde  de  alle  tre  føres 
frem  for  ham,  og  naar  han  saa  havde  bestemt  sig  for, 
hvem  af  dem  han  vilde  have,  skulde  han  spørge  hende, 
om  hun  vilde  være  ham  en  lydig  Kone,  for  Manden 
havde  aldrig  selv  kunnet  faa  sin  Kone  til  at  lystre,  og 
derfor  syntes  han,  det  var  det  vigtigste  af  alting  i  Verden. 

Nu  kom  den  første  Frier  og  pegede  paa  Karen  og 
spurgte  altsaa,  om  hun  vilde  være  ham  lydig. 

„Hustruen  skal  være  sin  Mand  underdanig,"  sagde 
hun  og  nejede. 

Og  saa  fæstede  han  hende  jo  straks  til  sin  Brud. 

Kort  efter  kom  der  en  til  og  pegede  paa  Maren  og 
spurgte  hende. 

Jeg  skal  gøre  mit  Bedste,"  sagde  hun  og  nikkede 
til  ham. 

Det  Svar  var  han  godt  Fornøjet  med,  og  saa  var  de 
to  trolovede. 

Den  tredie,  som  kom,  maatte  altsaa  bejle  til  Mette,  og 
det  gjorde  han  da  ogsaa  og  spurgte  hende,  som  de  an- 
dre var  bleven  spurgt.  Hun  svarede  ikke  straks,  men  saa 
lidt  paa  ham  og  sagde  saa: 

„Det  kommer  da  an  paa." 

Saa  turde  han  ikke  binde  an  med  hende  og  gik  sin 
Vej. 

Og  ikke  bedre  gik  det  med  de  næste  Friere.  De 
spurgte,  og  hun  gav  dem  bestandig  det  Svar.  De  to  tro- 
lovede Soster  græd  og  bad  og  skældte  hende  Huden 
fuld,  for  de  kunde  jo  ikke  faa  Bryllup,  før  hun  ogsaa 
kom  med.  Men  Mette  svarede  hver  Frier,  der  kom,  det 
samme,  og  saadan  gik  Tiden,  og  nu  var  der  ikke  mere 
en  eneste  Ungkarl  i  Sognet,  som  ikke  havde  friet  til 
hende. 

Omsider  kom  der  da  en  Mand  fra  et  andet  Sogn  og 
bejlede. 

Han  hed  Just  og  var  en  stor  og  statelig  Mand  at  se 
til.  Han  kom  ridende  ind  i  Gaarden  paa  en  smuk  og 
vælig  Hest  og  havde  en  dejlig,  stor  Hund  med  sig. 
Rigt  klædt  var  han  ogsaa,  og  i  hans  Saddelhylster  stak 
to  sølvbeslagne  Pistoler. 

„Vil  du  være  mig  en  lydig  Kone?"  spurgte  han. 

„Det  kommer  da  an  paa,"  svared  Mette. 

„Det  Svar  synes  jeg  godt  om,"  sagde  han. 

Saa  blev  Brylluppet  bestemt,  og  der  samlede  sig  et 

stort  Brudefølge.  Hver  af  Søstrene  kom  kørende  i  sin 
egen  Karm  til  Kirke,  og  de  to  ældstes  Brudgomme  kom 
ligedan  agende  med  al  deres  Slægt  Men  Just  kom  alene, 
ridende  paa  sin  Hest,  akurat  som  den  Dag  han  bejlede. 
Hunden  havde  han  ogsaa  med  sig  og  Pistolerne  i  Sad- 
delhylstret. 

Da  nu  Præsten  havde  forrettet  Vielsen,  og  hele  Sel- 
skabet skulde  hjem  til  Bryllupsgaarden,  sprang  Just  op 
paa  sin  Hest,  tog  sin  Brud  om  Livet,  løftede  hende  op 
og  satte  hende  foran  sig. 

„I  maa  have  mig  undskyldt  ved  Brudegildet,"  sagde 
han.  Jeg  skal  hjem  til  min  Gaard  med  det  samme. a 

Det  syntes  de  andre  jo  var  noget  underlig  noget,  og 
Mette  var  helt  betuttet.  Men  Just  sporede  Hesten,  og 
saa  gik  det  af  Sted  i  Galop. 

Hun  sad  der  paa  Saddelknappen  og  var  ikke  rigtig 
kommen  sig  af  sin  Betuttelse.  Hun  var  ganske  bestemt 
paa,  at  hun  ikke  vilde  finde  sig  i  dette  her,  men  vid- 
ste ikke,  hvordan  hun  skulde  gribe  Tingen  an. 

„Det  er  en  dejlig  Hest,  du  har,"  sagde  hun  saa  for 
da  at  komme  i  Gang  med  det. 

Ja,"  sagde  han.  „Det  er  min  Livhest  og  den  dyreste 
og  kæreste  af  alle  mine  Heste." 

„Det  er  ogsaa  en  smuk  Hund,  du  har,"  sagde  hun. 

„Mage  til  Hund  findes  ikke  i  Verden,"  sagde  han. 
„Den  har  ogsaa  kostet  en  hel  Formue." 

Som  nu  de  red,  lod  hun  sin  ene  Handske  falde, 

„Tag  den  op,  Trofast,"  sagde  Manden  til  Hunden. 

Hunden  sprang  og  gøede,  men  rørte  ikke  ved  Hand- 
sken. Saa  trak  Manden  den  ene  Pistol  frem  af  Saddel- 
hylstret  og  skød  Hunden  død  med  det  samme. 

„Hvor  kunde  du  nænne  at  skyde  den  dejlige  Hund?" 
sagde  hun. 

Jeg  holder  ikke  af  at  sige  mine  Ord  mere  end  een 
Gang,"  sagde  Manden. 

De  red  videre  og  kom  saa  til  en  Aa,  de  skulde  over. 

„  Pas  nu  paa,  Blis,"  sagde  Manden.  „Gaa  Forsigtig 
over  Aaen.  Ikke  et  Stænk  maa  der  komme  paa  din 
Frues  Bryllupsklædning." 

De  red  ud  i  Aaen,  og  Vandet  stænkede  op  paa  dem 
begge  to.  Da  saa  de  havde  naaet  den  anden  Bred,  trak 
han  den  anden  Pistol  ud  af  Pistolhylstret  og  skød  He- 
sten, saa  den  styrtede  til  Jorden. 

„Gud  Fri  os  vel,  men  hvor  kan  du  dog  nænne  at 
skyde  din  Livhest"?  sagde  hun. 

Jeg  synes,  jeg  sagde  dig  Fer,  at  jeg  holder  ikke  af 
at  sige  mine  Ord  to  Gange,"  sagde  han. 

Han  ladede  begge  Pistolerne  igen,  langsomt  og  om- 
hyggeligt, mens  hun  saa  helt  Forskrækket  paa  ham.  Saa 
tog  han  Saddel  og  Bidsel  aF  Hesten.  Bidslet  tog  han 
selv,  men  Sadlen  rakte  han  til  sin  Kone. 

„Den  kan  du  bære,"  sagde  han.  „Vi  er  straks  hjemme." 

Hun  vovede  ingenting  at  sige;  men. bar  trolig  Sadlen 
den  hele  Vej,  som  var  lang  nok.  Forst  henad  Aften  kom 
de  til  Justs  Gaard,  som  baade  var  stor  og  god  og  fuld 
af  Folk  og  Kreaturer. 

Saa  levede  de  dér  et  helt  Aar,  og  Mette  havde  faaet 
en  saadan  Respekt  for  ham,  at  hun  lystrede  hans  mind- 
ste Vink,  og  han  behøvede  aldrig  at  sige  sine  Ord  mere 
end  een  Gang.  Saa  en  Dag  spurgte  han  hende,  om  hun 
ikke  havde  Lyst  til  at  besøge  sin  Fader, 

Det  havde  hun  rigtignok.  Hun  blev  saa  glad,  at  hun 
fløj  ham  om  Halsen  og  kyssede  ham. 

„Saa  kører  vi  straks,"  sagde  han.  „Skynd  dig  at  gøre 
dig  i  Stand.  Om  en  halv  Time  holder  jeg  med  Vognen 
for  Døren." 

Til  den  bestemte  Tid  kom  de  af  Sted,  og  da  de  havde 
kørt  et  Stykke,  saa  de  en  Flok  Ravne,  som  fløj  tværs 
over  Vejen. 

„Sikken  nogen  kønne  hvide  Fugle,"  sagde  Manden. 

„De  er  da  sorte,  Just,a  sagde  hun. 

Ligesom  hun  havde  sagt  det,  holdt  han  Hesten  an 
og  saa  op  i  Luften. 

Jeg  tror  ikke,  det  Vejr  holder  til  Aften,"  sagde  han 
saa.  „Vi  maa  vist  hellere  opsætte  Rejsen  til  en  anden 
Dag." 

Saa  vendte  han  og  kørte  hjem,  og  der  gik  et  helt 
Aar,  inden  han  paa  ny  spurgte  hende,  om  hun  havde 
Lyst  til  at  besøge  sin  Fædrenegaard.  De  kom  af  Sted 
igen,  og  da  de  var  naaet  samme  Sted  som  sidst,  kom 
der  løbende  tværs  over  Vejen  en  stor  Flok  Lam. 

„Det  var  da  en  gruelig  Flok  Ulve,"  sagde  Just. 

„Nej,  men  det  er  da  Lam,  kære  Mand,"  sagde  hun. 

Jeg  tror  heller  ikke,  Vejret  holder  i  Dag.a  sagde 
han  og  saa  bekymret  op  mod  Skyerne.  „Vi  maa  vist 
hellere  vende  om  og  køre  hjem.a 

Han  gjorde,  som  han  sagde,  og  der  gik  igen  et  Aar, 
før  han  spurgte  hende,  om  hun  ikke  havde  Lyst  til  at 
køre  hjem  og  besøge  sin  Fader.  De  kom  atter  til  Vogns 
og  kørte  af  Sted,  og  som  de  kørte,  pegede  Manden  op 
i  Luften,  hvor  der  fløj  en  Flok  Stære. 

„Det  var  nogle  svært  kønne  Storke, "  sagde  han. 

Ja,  hvor  de  dog  er  kønne,"  sagde  Mette.  „Det  er 
saamænd  de  kønneste  Storke,  jeg  nogensinde  har  settt 

„Og  sikken  et  dejligt  Vejr,  det  er,a  sagde  Just.  „I 
Dag  tror  jeg  godt,  vi  tør  risikere  Rejsen." 

Saa  kom  de  da  hjem  til  Fædrenegaarden,  og  der  blev 
stor  Glæde.  Der  blev  straks  sendt  Bud  efter  de  to 
andre  Søstre  og  deres  Mænd,  og  da  de  alle  var  komne, 

tog  den  gamle  sine  tre  Svigersønner  for  sig  i  Enrum 
og  sagde  til  dem: 

„Bi  nu  lidt,  saa  skal  i  se,  hvad  jeg  har  til  Jer." 

Han  gik  ind  i  sit  Kammer  og  kom  tilbage  med  en 
stor  Kumme  i  den  ene  Haand  og  en  tung  Pose  i  den 
anden.  Kummen  stillede  han  paa  Bordet  og  løste  op 
Tor  Posen  og  hældte  hele  dens  Indhold,  som  var  blanke 
Dukater,  ud  i  Kummen. 

„Den  af  Jer,  som  har  den  lydigste  Kone,  skal  have 
alle  disse  Penge,"  sagde  han.  „Nu  skal  vi  holde  Prøve. 
Vi  gaar  udenfor  Døren,  og  saa  kalder  enhver  paa  sin, 
og  den,  hvis  Kone  kommer  hurtigst,  han  har  tjent  Pen- 
gene." 

De  gik  udenfor,  og  den  ældste  kaldte  saa  paa  sin 
Halvdel. 

„Aa,  hør  lidt,  Karen,"  raabte  han.  „Kom  herud  til  os." 

Ja,  nu  kommer  jeg  straks,"  raabte  hun.  Jeg  skal 
bare  have  snakket  færdig  med  Maren," 

De  stod  og  ventede  en  Stund,  og  endelig  kom  hun  da. 

„Hvad  vil  du  mig  saa?"  spurgte  hun. 

Jeg  vil  dig  ingenting,"  sagde  Manden  gnaven. 

Den  gamle  SvigerFader  lo,  og  saa  kaldte  den  anden 
Svigersøn: 

„Skynd  dig  lidt  og  kom  herud,  Maren." 

„Nu  kommer  jeg,  nu  kommer  jeg,"  sagde  Maren. 
Jeg  skal  bare  have  Gryden  flyttet,  at  Grøden  ikke 
svides. " 

De  hørte  saa,  hvordan  hun  stellede  paa  Komfuret, 
og  da  det  var  besørget,  kom  hun  ud. 

„Hvad  er  det  saa,  jeg  skal?"  spurgte  hun. 

„Det  skal  jeg  sige  dig  siden,"  sagde  Manden,  som 
ikke  var  rigtig  glad  ved  det,  men  dog  gladere  end  Ka- 
rens Mand. 

Ja,  saa  har  vi  jo  kun  Mette  tilbage,"  sagde  Sviger- 
faderen. 

„Mette,"  raabte  Just. 

I  samme  Nu  hørte  de  et  stort  Klask,  og  Mette  stod 
derude.  Hun  havde  smidt  et  Fad,  hun  holdt  i  Haan- 
den,  og  var  straks  sprunget,  da  hun  hørte  sin  Husbonds 
Røst 

„Her  er  jeg  Just,"  sagde  hun.  „Hvad  vil  du  mig?" 

Jeg  vil  bare  give  dig  dette  her,"  sagde  Just. 

Saa  tog  han  Kummen  med  alle  Dukaterne  og  rakte 
hende  den. 

Ja,  det  er  rigtigt,"  sagde  Svigerfaderen. 


UTAK  ER  VERDENS  LØN 


EN  Dag  kom  en  fattig  Brændehugger  gaaende  gennem 
Skoven  med  sin  Økse  paa  Nakken. 

Som  nu  han  gik,  hørte  han  nogen  skrige.  Han  saa 
den  Vej,  Lyden  kom  fra,  og  flk  Øje  paa  en  mægtig 
Kongeørn,  hvis  ene  Fod  var  klemt  saadan  inde  i  en 
Revne  paa  et  Træ,  at  den  ikke  kunde  slippe  løs. 

„Hjælp  mig  Brændehugger,"  sagde  Ørnen.  Jeg  har 
siddet  klemt  last  her  i  tre  Dage  og  tre  Nætter  og  er 
lige  ved  at  dø  af  Sult" 

„Det  kunde  aldrig  Falde  mig  ind  at  hjælpe  dig,"  sagde 
Brændehuggeren.  „Gjorde  jeg  det,  saa  huggede  du  mig 
ihjel.  Utak  er  Verdens  Løn." 

„Hvor  kan  du  dog  tale  saadan?"  sagde  Ørnen.  „Bare 
du  vil  befri  mig,  saa  skal  jeg  vise  dig,  at  der  er  gode 
Væsner  i  Verden." 

Manden  sagde  nej  en  Gang  til,  men  Ørnen  blev  ved 
at  snakke  og  bede  for  sig,  og  tilsidst  lod  han  sig  da 
overtale.  Han  satte  sin  Økse  ind  i  Træets  Revne  og 
vred  den,  saa  Ørnen  slap  fri.  I  samme  Nu  fløj  den  i 
Hovedet  paa  ham. 

„Nu  hakker  jeg  dine  Øjne  ud  og  æder  dem,a  sagde 
den. 

„Av,  av,"  skreg  Manden.  „Hvor  kan  du  dog 
være  saadan  et  Skarn  og  lønne  mig  saa  ilde  for 
min  Godhed.  Du  lovede  jo  ikke  at  gøre  mig  For- 
træd." 

„Loven  er  ærlig,  men  Holden  besværlig,"  sagde 
Ørnen.  „Utak  er  Verdens  Løn  ...  det  sagde  du  jo 
selv." 

Ja,  men  det  var  ikke  sandt,"  sagde  Manden  ynkelig. 
„Det  var  den  største  Løgn,  der  nogensinde  har  været 
i  min  Mund.  Verden  er  fuld  af  gode  Mennesker  og 
Dyr." 

Jeg  ser  mere  af  Verden  end  du,"  sagde  Ørnen. 
„For  jeg  flyver  højere,  og  jeg  har  aldrig  set  andet  end 
ondt." 

„Skal  vi  ikke  spørge  os  for?"  sagde  Manden.  „Lad 
os  gaa  et  Stykke  hen  gennem  Skoven,  saa  kan  vi  spørge 
den  første,  vi  møder." 

„Lad  gaa,"  sagde  Ørnen.  „Saa  længe  vil  jeg  spare 
dit  Liv,  skønt  jeg  er  gruelig  sulten.  Men  jeg  slipper 
dig  ikke." 

Den  slog  en  Klo  i  hver  af  hans  Skuldre  og  hakkede 
ham  i  Hovedet  med  sit  krumme  Næb. 

„Lad  det  nu  gaa  lidt  rask,"  sagde  den. 

Brændehuggeren  gik  gennem  Skoven  med  Ørnen  paa 
Hovedet.  Stort  Jag  havde  han  ikke,  for  han  var  jo  bange 
for,  at  Ørnen  skulde  faa  Ret.  Men  hver  Gang  han  mind- 

skede  Farten  for  meget,  hakkede  den  ham  i  Hovedet, 
og  saa  gav  han  sig  og  løb  til. 

Omsider  kom  de  da  ud  paa  Skovengen.  Der  stod 
en  gammel,  sølle  Hest  og  græssede.  Den  var  bovlam 
og  brudt  i  Ryggen,  Spat  havde  den  paa  alle  fire  Ben, 
helt  blind  var  den  paa  det  ene  Øje  og  halvt  paa  det 
andet,  og  dens  Ryg  var  fuld  af  Saar,  som  Fluerne  ro- 
dede i. 

„Spørg  nu  den,a  sagde  Kongeørnen. 

„Kære,  gamle  Hest,a  sagde  Manden.  „Er  det  vel  sandt, 
at  Utak  er  Verdens  Løn?a 

„Det  er  den  største  Sandhed  af  alle,"  sagde  He- 
sten og  løftede  lidt  paa  sit  ludende  Hoved.  „I  to  og 
tyve  Aar  har  jeg  tjent  min  Herre.  Vilde  han  ride, 
saa  var  min  Ryg  parat.  Vilde  han  age,  saa  løb  jeg 
rapt  foran  Vognen.  Om  Aftenen  naar  vi  kørte  hjem, 
og  han  var  fuld  og  tabte  Tømmen,  gik  jeg  forsigtig 
ned  ad  Bakken,  for  at  vi  ikke  skulde  vælte.  Om  Mor- 
genen naar  han  havde  sovet  over  sig,  løb  jeg  med 
ham  i  strakt  Galop,  for  at  han  ikke  skulde  komme 
for  sent.  Saadan  har  jeg  tjent  ham  i  to  og  tyve  Aar, 
og  saa  da  jeg  ikke  kunde  mere,  lod  han  mig  gaa  i 
Hakkelsemaskinen  den  hele  lange  Dag.  Der  sidder 
en  halvvoksen  Knægt  og  pisker  paa  mig,  saa  Blodet 
rinder  af  mine  Sider.  Selv  staar  min  Herre  ved  Si- 
den af  og  opmuntrer  ham  til  bare  at  blive  ved.  Om 
Natten  bliver  jeg  jaget  herud  i  Skoven  og  maa  selv 
se  at  pille  min  Føde  sammen,  skønt  jeg  næsten  in- 
gen Tænder  har  i  Munden.  Kommer  jeg  ikke  i  Mor- 
gen til  rette  Tid  hjem  til  Gaarden,  faar  jeg  Hug,  og 
paa  Fredag  skal  jeg  til  Hesteslagteren  og  slaas  ned. 
Nej  ...  er  der  noget,  der  er  vist,  saa  er  det  rigtignok 
det,  at  Utak  er  Verdens  Løn.a 


„Nu  hakker  jeg  dine  Øjne  ud  og  æder  dem,"  sagde 
Kongeørnen. 

„Aa,  Gud  nej,  aa,  Gud  nej,"  sagde  Manden.  „Spar 
mit  Liv,  til  vi  faar  spurgt  en  til." 

„Lad  gaa,"  sagde  Ørnen.  „Men  rap  dig  saa.' 

Manden  løb  over  Engen  og  ud  aF  Skoven.  Henne 
ved  Vejkanten  sad  der  en  gammel,  gammel  Kone  og 
vogtede  Gæs. 

„Spørg  nu  hende,"  sagde  Ørnen. 

„Kære,  lille,  rare,  nc,"  sagde  Manden.  „Er 

det  vel  sandt,  at  Utan  er  lens  Løn?" 

Jo,  det  er  da  vist  i  agde  Konen.  „Se  nu  til 

mig,  som  sidder  her.  haft  syv  Sønner  og  syv 

Døtre.  Med  Smerte  hm  ødt  dem,  fra  Morgen  til 

Aften  har  jeg  slidt  og  slæi  at  skaffe  dem  Føden  og 

en  ordentlig  Opdragelse,  i  :n  god  Gang  nægtede  jeg 

mig  selv  Føden,  for  at  Dre  ne  kunde  faa  en  Skilling 
til  at  gaa  paa  Kroen  for,  ^t  Pigerne  et  Baand  ril  at 
binde  i  deres  Haar.  Jeg  gik  n  lange  Mil  paa  mine  Ben 
For  at  tinge  dem  i  Plads  hos  gode  Folk,  jeg  sendte 
dem  mine  Spareskillinger,  naar  det  gik  dem  ilde.  Havde 
de  det  ondt  og  kom  hjem  til  min  Hytte,  saa  dækkede 
jeg  op  for  dem  og  lagde  dem  i  min  Seng  og  sov  selv 
paa  det  haarde  Lergulv.  De  er  da  ogsaa  kommet  godt 
frem  i  Verden  alle  Fjorten.  Hver  og  een  aF  dem  sidder 
nu  fedt  og  godt  i  det  og  har  sit  paa  det  tørre.  Men 
der  er  saamænd  ikke  en  af  dem,  der  vil  have  sin 
gamle  Moder  i  Huset.  Om  ikke  Præsten  gav  mig  Føden 
For  at  vogte  hans  Gæs,  saa  kunde  jeg  lige  saa  gerne 
straks  lægge  mig  til  at  da  af  Sult." 

„Nu  hakker  jeg  dine  Øjne  ud  og  æder  dem,''  sagde 
Ørnen. 

„Naade,  Naade,"  sagde  Brændehuggeren  og  Faldt  paa 

Knæ.  Jeg  beder  dig  saa  mindelig,  at  vi  maa  spørge 
een  endnu.  Vi  Mennesker  har  et  Ordsprog,  som  siger: 
alle  gode  Gange  er  tre." 

„Godt,"  sagde  Ørnen.  „Kan  Menneskene  sige  det, 
saa  kan  Kongeørnen  det  ogsaa.  Men  det  maa  du  vide, 
at  det  bliver  den  sidste." 

Saa  løb  Brændehuggeren  med  Ørnen  paa  Hove- 
det. 

Og  saa  forvirret  var  han,  at  han  løb  rundt  i  det  og 
kom  ind  i  Skoven  igen,  og  dér  løb  han  da  lige  paa 
en  stor,  rød  Ræv,  der  laa  og  solede  sig  udenfor  sin 
Hule. 

„Spørg  den,"  sagde  Ørnen. 

„Kære,  gode  Mikkel  Ræv,"  sagde  Brændehuggeren. 
„Er  det  vel  sandt,  at  Utak  er  Verdens  Løn?" 

I  det  samme  han  sagde  det,  faldt  han  paa  sine  Knæ 
og  hviskede  til  Ræven: 

„Sig  nej,  sig  nej,  saa  skal  du  faa  de  to  fede  Gæs, 
jeg  har  hjemme." 

Mikkel  kneb  det  ene  Øje  til  og  saa  paa  Manden  og 
paa  Ørnen.  Han  kendte  godt  Brændehuggerens  to  fede 
Gæs,  for  han  havde  mange  Gange  prøvet  paa  at  faa 
fat  i  dem. 

„Ih,  nej,  men  Gud  da,"  sagde  den  saa.  „Det  er  den 
største  Løgn,  der  nogensinde  er  sagt." 

Lige  i  det  samme  fløj  den  paa  Ørnen  og  bed  den  i 
Halsen,  saa  den  slap  Taget  i  Brændehuggeren  og  faldt 
dødelig  saaret  til  Jorden. 

„Utak  er  Verdens  Løn,"  sagde  den.  „Der  skaanede 
jeg  nu  Brændehuggerens  Liv,  og  saa  fik  han  Ræven  til 
at  tage  mit." 

Saa  døde  den. 

Ja,  saa  var  det  de  Gæs,"  sagde  Mikkel  Ræv. 

„Ja,  det  er  rigtignok,"  sagde  Brændehuggeren.  „Gæs- 
sene har  du  ærlig  fortjent.  Gaa  nu  bare  med  mig  hjem, 
saa  skal  du  faa  dem." 

„Nej,  ellers  Tak,"  sagde  Ræven.  „Der  er  saa  mange 
Hunde  i  Byen.  Det  er  bedre,  du  bringer  dem  herud 
til  mig." 

„Saadan  kan  vi  ogsaa  gøre  det,"  sagde  Manden,  og 
saa  gik  han  hjem. 

Han  Fortalte  nu  sin  Kone,  hvorledes  det  airsammen 
var  gaaet  til,  og  bad  hende  stoppe  de  to  Fede  Gæs  i 
en  Sæk,  saa  skulde  han  bringe  dem  ud  til  Ræven,  der 
havde  Frelst  hans  Liv. 

„Du  skal  da  ogsaa  altid  hovmode  dig  og  være  bedre 
end  de  andre,"  sagde  Konen.  „Aldrig  i  Livet  er  jeg 
saadan  en  Taabe,  at  jeg  giver  Mikkel  Gæssene." 

Saa  tog  hun  deres  to  store  Hunde  og  stoppede  dem 
ned  i  Sækken  og  bandt  den  til. 
.„Gaa  nu  ud  ttl  Mikkel  med  den,"  sagde  hun. 

Brændehuggeren  tog  Sækken  paa  Nakken  og  gik  ad 
Rævegraven  til.  Allerede  paa  Halvvejen  mødte  han 
Mikkel  og  kastede  Sækken  foran  ham. 

„Der  har  du  Gæssene,"  sagde  han. 

Ræven  gjorde  store  Øjne  og  slikkede  sig  om  Mun- 
den. 

„Nu  har  jeg  set  det  med,"  sagde  den.  „Aldrig  et  Øje- 
blik faldt  det  mig  ind,  at  du  kom  med  Gæssene.  Jeg 
var  netop  paa  Vej  til  dig  for  at  tage  dem  selv.  Saa  løj 
jeg  jo  alligevel  ikke  før,  da  jeg  nægtede,  at  Utak  er 
Verdens  Løn." 

Den  tog  Sækken  paa  Ryggen  og  løb  hjem  til  Ræve- 
graven. Tung  var  den  at  slæbe  paa,  men  det  var 
Ræven  bare  glad  ved,  for  saa  meget  des  federe  var 
jo  Gæssene. 

Da  den  var  kommen  hjem,  bed  den  Snoren  over, 
hvormed  Sækken  var  bundet  til,  og  ud  For  de  to  Hunde 
og  røg  i  den. 

„Saa  var  det  altsaa  Løgn  alligevel,"  sagde  Ræven. 
„Utak  er  Verdens  Løn." 

Saa  bed  Hundene  den  ihjel. 


POTTEN 


Der  var  engang  en  fattig  Indsidder,  som  sad  i  en 
ussel  Rønne  paa  Herremandens  Mark  og  havde 
hverken  at  bide  eller  at  brænde. 

Det  eneste,  der  var  fuldt  op  af  i  Hytten,  det  var 
Børn.  Af  dem  var  der  femten,  og  saa  havde  han  endda 
ingen  Mor  til  dem,  for  hans  Kone  var  død  af  Slid  og 
Slæb  og  Barselsenge. 

Det  var  da  rimeligt  nok,  at  Indsidderen  var  tung  i 
Sindet,  og  mangen  Gang  tænkte  han  paa  at  hænge  sig 
op  ved  sin  Hals  for  at  faa  en  Ende  paa  det.  Men  saa 
var  der  et  af  Børnene,  der  skulde  hjælpes,  og  saa  var 
der  en  Skilling,  der  kunde  tjenes  ved  at  løbe  et  Ærin- 
de for  Præsten,  og  saa  var  der  de  fem  Rigsdaler,  han 
skyldte   Herremanden   for  Hytten,  og  som   han   først 


74 POTTEN 

maatte  arbejde  af,  om  ellers  han  vilde  gaa  i  sin  Grav 
som  en  ærlig  Mand. 

Som  det  nu  var  en  Dag.  kom  der  en  gammel  Kælling 
forbi  Hyttens  Der  og  bad  saa  mindelig  om  en  Taar  at 
drikke.  Hun  havde  gaaet  langt,  og  der  var  et  godt  Styk- 
ke, før  hun  kom  til  Vejende.  Bare  hun  fik  en  Taar 
Vand,  vilde  hun  være  fornøjet. 

„Vand  har  vi  ingenting  af,"  sagde  Indsidderen.  „Der 
er  ikke  uden  Mudder  i  Brønden,  og  Herremanden  har 
ikke  Raad  til  at  pumpe  den  op,  den  fattige  Mand,  han 
er.  Men  der  er  en  Slurk  tyndt  01  endnu  i  Flasken  her. 
Tag  du  kun  den,  Morlil,  den  er  dog  ikke  nok  til  alle 
mine  Unger.  Naar  du  faar  den,  saa  har  de  ingenting  at 
slaas  om,  og  saa  er  der  da  en,  der  bliver  læsket." 

Kællingen  takkede  mangfoldigst  og  drak  ogsaa  Øllet. 

„Du  skal  ikke  fortryde,  hvad  du  har  gjort  mod  mig," 
sagde  hun  saa.  „Til  Gengæld  for  Øllet,  du  gav  mig,  for- 
ærer jeg  dig  denne  gamle  Lerpotte." 

Hun  rakte  ham  en  Lerpotte;  men  han  rystede  paa 
Hovedet  og  vilde  ikke  tage  den. 

„Lad  den  faa  Potten,  som  har  noget  at  komme  i  den," 
sagde  han. 

„Tag  du  den  bare,"  sagde  Konen  og  satte  den  fra  sig. 
„Den  er  mere  værd,  end  den  ser  ud  til.  Naar  du  sætter 
den  paa  Ilden,  saa  henter  den  dig  alt,  hvad  du  beder 
den  om." 

„Det  var  som  Fanden,"  sagde  Indsidderen  og  lo. 
„Saa  forstaar  jeg  ikke,  hvad  du  vil  med  mit  01,  naar 
du  har  den  Potte." 

Ja,  men  jeg  havde  jo  ingen  Ild,"  sagde  Kællingen, 
og  saa  gik  hun. 

Da  nu  det  led  hen  mod  Middag,  og  Børnene  skreg 
af  Sult,  som  de  plejede,  saa  tænkte  Indsidderen,  at  han 


POTTEN 75 

kunde  jo  gerne  prøve  at  sætte  den  gamle  Lerpotte  paa 
Ilden.  Gjorde  det  ingen  Gavn,  saa  kunde  det  da  heller 
ingen  Skade  gøre.  Han  tændte  op  med  nogle  Kviste, 
han  havde  samlet  i  Skoven,  og  alle  de  femten  Børn  stod 
og  saa  paa  det,  mens  det  fængede  og  knitrede.  Lige  med 
et  begyndte  den  gamle  Lerpotte  at  danse  paa  sine  tre 
Ben  midt  i  Flammerne. 

Jeg  render,  jeg  render,  jeg  render,"  sagde  den. 

„Gud  Fader  fri  og  bevare  os,"  sagde  Indsidderen. 
„Hvor  render  du  saa  hen?" 

Jeg  render,  jeg  render,  jeg  render,"  sagde  Potten. 

Og  hver  Gang  han  spurgte,  svarede  den  det  samme. 

Ja,  tag  saa  i  Guds  Navn  og  rend  op  paa  Gaarden 
og  hent  os  noget  af  Herremandens  gode  Middagsmad," 
sagde  Indsidderen. 

Ligesom  han  havde  sagt  det,  hoppede  Potten  ned  af 
Ildstedet  og  rendte  hen  ad  Vejen  mod  Herregaarden. 
Indsidderen  og  alle  Børnene  løb  efter  den;  men  den 
løb  saa  hurtigt,  at  de  aldrig  kunde  tænke  paa  at  følge 
med.  Saa  blev  de  staaende  paa  Vejen  og  stirrede  efter 
den,  og  der  stod  de  endnu,  da  den  kom  tilbage  og  var 
fuld  af  den  dejligste  Mad  lige  ud  af  Herremandens 
Køkken. 

Jeg  render,  jeg  render,  jeg  render,"  sagde  Potten,  da 
den  kom  hen  til  dem. 

Ja  tak,  nu  kan  det  være  nok  for  den  Gang,"  sagde 
Indsidderen. 

I  samme  Nu  stod  den  stille,  og  de  bar  den  ind  i 
Hytten  og  spiste,  som  de  aldrig  i  deres  Liv  havde  spist 
før. 

Saadan  gik  det  næste  Dag  og  næste  igen.  og  hele 
Ugen  rundt;  men  efterhaanden  kom  Indsidderen  i  Tan- 
ker om,  at  det  jo  ikke  var  nok  med  Maden  alene,  og 

saa  Faldt  det  ham  ind  at  prøve  paa,  om  Potten  ikke 
ogsaa  kunde  hente  ham  andre  Ting,  han  trængte  til. 
Han  satte  den  paa  Ilden  og  fyrede  op  under  den. 

Jeg  render,  jeg  render,  jeg  render,"  sagde  Potten. 

„Vær  saa  god  at  rende  op  paa  Gaarden  og  hente 
mig  et  Par  af  Herremandens  Bukser,"  sagde  Indsid- 
deren. „Men  det  skal  være  af  de  fineste." 

Vips  var  Potten  ude  af  Døren,  og  en  Stund  efter 
kom  den  tilbage  n"iH  pt  p°>-  rfejlige  Bukser. 

Jeg  render,  jeg  reuuer,  ender,"  sagde  Potten,  da 

den  var  udenfor  Hytten. 

Ja,  nu  skal  du  have  ■  den  Gang,"  sagde  Ind- 

sidderen.  J3or  her  er  som  skal  i  Bukserne." 

Fra  den  Dag  af  ha  i  hver  Dag  et  nyt  Ærin- 

de paa  Herregaarden. 

En  Dag  løb  den  efter  de  i  Rigsdaler,  som  Indsid- 
deren skyldte  Manden,  en  an  i  Dag  hentede  den  ham 
en  lækker  Skinke,  som  han  nde  gemme  til  Vinteren, 
den  tredie  Dag  var  det  en  skæppe  Gulerødder,  den 
fjerde  et  Stykke  Klæde,  for  at  der  kunde  gøres  Toj  til 
Børnene,  og  hver  Middag  hentede  den  desuden  Mad 
til  hele  Familien. 

Herremanden  mærkede  jo  nok,  at  det  svandt  i  al  Ting 
deroppe  paa  Gaarden,  men  kunde  ikke  rigtig  Faa  Rede 
paa,  hvordan  det  gik  til.  Han  beskyldte  sine  Folk  For 
at  stjæle  og  slæbte  dem  for  Dommeren.  Men  de  kunde 
sige  sig  fri  allesammen.  Han  satte  Vagt  alle  Vegne,  men 
der  var  ingen,  der  kunde  opdage  noget. 

Da  saa  en  Dag  Indsidderen  befalede  Potten  at  hente 
en  hel  Skæppe  blanke  Dalere,  fordi  han  tænkte,  der 
var  ingen  Mening  i,  at  den  skulde  rende,  hver  Gang 
han  manglede  en  Skilling,  saa  syntes  Herremanden,  at 
det  blev  for  galt,  og  gav  sig  selv  til  at  passe  paa. 

Til  sidst  saa  han  ogsaa  Potten,  en  Dag  den  kom  ren- 
dende paa  sine  tre  stumpede  Ben. 

„Hov,  hvad  er  du  for  en?a  sagde  han. 

Jeg  render,  jeg  render,  jeg  render,"  sagde  Potten. 

Ja,  det  ser  jeg  nok,a  sagde  Herremanden.  Jeg  kan 
bare  ikke  vide,  hvad  du  har  her  at  rende  efter. " 

Nu  havde  Potten  just  den  Dag  faaet  Befaling  til  at 
hente  en  Kande  godt  01,  og  derfor  rendte  den  ad  Kæl- 
deren til.  Herremanden  løb  efter  den,  det  bedste  han 
kunde,  og  fik  fat  i  den,  ligesom  den  var  ved  Tønden. 

Jeg  render,  jeg  render,  jeg  render,"  sagde  Potten. 

Ja,  nu  skal  du  faa  noget  at  rende  med/  sagde  Her- 
remanden. 

Han  knappede  sine  Bukser  ned  og  satte  sig  paa  den. 

„Rend  nu,"  sagde  han. 

Og  Potten  rendte. 

Op  ad  Kældertrappen,  op  over  Gaarden  og  ud  ad 
Landevejen.  Herremanden  skreg  af  Angst,  som  om  han 
var  besat,  og  alle  hans  Folk  løb  efter  ham  og  raabte 
og  hvinede.  Men  de  kunde  jo  ikke  følge  med  den,  og 
derfor  kom  den  længe  før  de  til  Indsidderens  Hytte. 

Han  stod  i  sin  Dør,  da  Potten  kom,  og  slikkede  sig 
om  Munden  efter  det  gode  01.  Men  da  han  saa  Her- 
remanden sidde  paa  Potten,  blev  han  bange. 

„Aa,  Herregud,  aa  Herregud,"  stønnede  Herreman- 
den, som  var  mere  død  end  levende. 

Men  Potten  standsede,  som  den  plejede,  udenfor  Hyt- 
tens Dør. 

Jeg  render,  jeg  render,  jeg  render,"  sagde  den. 

„Rend  ad  Helvede  til,"  sagde  Indsidderen. 

Og  saa  rendte  den. 

Eventyrskrinet.  4.  Bind  6 


Der  var  engang  en  fattig  Mand,  som  ikke  havde  an- 
det end  en  Kone,  en  Ko  og  en  Høne. 

En  Dag  besluttede  Manden,  at  han  vilde  sælge  Koen 
og  den  Snes  Æg,  Hønen  havde  lagt.  Han  skulde  jo  saa 
Hl  Markedet,  men  havde  saadan  Gigt  i  det  ene  Ben, 
at  han  ømmede  sig  ved  det.  Saa  tilbød  Konen  da  at 
gaa. 

„Det  nytter  ingenting,  at  du  gaar,"  sagde  Manden. 
„Du  er  ikke  uden  en  Tosse,  og  de  narrer  dig  bare." 

Men  hun  lovede  da,  at  hun  skulde  nok  passe  paa, 
og  saa  fik  hun  Lov  Hl  at  trække  af  med  Koen  og  Æg- 
gene. Manden  havde  bestemt,  at  han  vilde  have  tyve 
Rigsdaler  For  Koen  og  tyve  Skilling  for  Æggene,  og  det 
blev  han  ved  at  gentage  for  hende  saa  tit,  at  han  tænkte, 
nu  maatte  hun  da  for  Fanden  kunne  huske  det. 

Hun  gik  ogsaa  hele  Vejen  og  sagde  det  for  sig  selv, 
og  ligesom  hun  kom  ind  paa  Markedet,  kom  der  en 
hen  og  spurgte,  hvad  hun  skulde  have  for  den  Ko. 

Ja,  jeg  skal  da  have  tyve  Skilling,0  sagde  hun. 

Manden  slog  straks  til,  og  hun  var  gruelig  glad  over, 
at  det  gik  saa  nemt  Saa  gik  hun  rundt  og  falbød  Æg- 
gene, som  hun  da  skulde  have  tyve  Rigsdaler  for.  Men 
det  var  der  jo  ingen,  der  vilde  give  hende,  og  da  det 
led  mod  Aftenen,  maatte  hun  gaa  hjem  igen  med  dem. 

„Naa,  hvordan  gik  det  saa?a  sagde  Manden* „Fik  du 
Prisen?" 

Ja,  det  gik  baade  saadan  og  saadan,44  sagde  hun. 
„Koen  fik  jeg  solgt,  men  Æggene  var  der  ingen,  der 
vilde  have.44 

Ja,  Koen  var  jo  ogsaa  det  vigtigste/  sagde  han.  »Korn 
saa  med  Pengene." 

„Her  er  de  alle  tyve,"  sagde  hun  og  talte  dem  op 
paa  Bordet. 

Ja,  tyve  er  der  nok,*4  sagde  Manden.  „Men  det  er 
Skillinger  og  ikke  Rigsdaler.44 

Saa  kom  det  jo  for  en  Dag,  hvordan  hun  havde  .baa- 
ret  sig  ad,  og  Manden  skreg  og  bandede  værre  end  det 
værste. 

„Aldrig  har  nogen  Mand  haft  saa  tosset  en  Kone  som 
jeg,44  sagde  han.  „Gaar  hun  ikke  dér  hen  og  sælger  en 
Ko  for  tyve  Skilling.44 

„Aa  ja,  aa  ja,44  sagde  hun  og  græd  ynkelig.  „Det  var 
jo  galt  af  mig,  at  jeg  huskede  forkert  Men  du  kan 
da  rolig  tro,  at  jeg  er  ikke  mere  tosset  end  andre  Ko- 
ner.44 

Jeg  vil  se  ad,44  sagde  han. 

Saa  rejste  han  sig  og  gik  ud  ad  Vejen,  og  da  han 
havde  gaaet  et  Stykke,  kom  han  til  et  Hus,  hvor  der 

stod  en  Kone  med  et  Sold,  som  hun  holdt  op  i  Solen. 
Naar  hun  havde  holdt  det  lidt,  slog  hun  sit  Tørklæde 
over  det  og  løb  ind  med  det  i  Huset.  Saadan  gjorde 
hun  den  ene  Gang  efter  den  anden,  og  saa  spurgte  han 
hende  då,  hvad  det  var,  hun  bestilte. 

Ja  Men,  jeg  bærer  da  Solskin  ind  i  Huset,"  sagde 
hun.  „I  maa  vide,  min  gode  Mand,  at  jeg  havde  før 
saadan  et  dejligt  Hus,  hvor  Solen  skinnede  saa  skønt. 
Det  solgte  jeg  for  tre  Hundrede  Rigsdaler  og  købte  mig 
dette  her.  Men  det  er  et  rigtig  skidt  Hus,  for  Solen  vil 
aldrig  skinne  i  det.  Nu  vil  jeg  prøve  paa,  om  jeg  kan 
bære  lidt  Solskin  derind,  men  jeg  kan  nok  mærke,  at 
det  bliver  ikke  til  noget.  Jeg  gav  saamænd  gerne  halv- 
tredsindstyve Daler  til  den,  der  kunde  skaffe  mig  Sol 
i  Huset" 

„Kom  bare  med  Pengene/  sagde  Manden.  „Saa  skal 
jeg  nok  skaffe  Solskin. " 

Hun  talte  Pengene  op  til  ham,  og  saa  slog  han  en 
Væg  ud,  og  Solen  skinnede  ind,  saa  det  var  en  Lyst 
at  se. 

„Aa,  mange  tusind  Tak,"  sagde  Konen.  „De  halvtreds 
Rigsdaler  var  rigtignok  vel  anvendt." 

„Hun  var  nu  lige  godt  en  større  Tosse  end  min 
Kone,"  sagde  Manden  til  sig  selv. 

Saa  gik  han  videre  og  kom  til  et  Sted,  hvor  der  stod 
en  Kone  og  slog  sin  Mand  i  Hovedet  med  et  Mangle- 
træ.  Manden  skreg,  saa  det  var  ynkeligt  at  høre  paa. 

„Hvad  er  her  dog  paa  Færde?"  spurgte  Vandrings- 
manden. 

„Aa,  det  er  saadan  en  gruelig  Ulykke,"  sagde  Konen. 
Jeg  har  syet  nye  Skjorter  til  min  Mand,  og  nu  kan 
Fjolset  ikke  faa  Hovedet  igennem  dem.  Det  er  rent 
forfærdeligt,  for  jeg  har  syet  hele  tolv  Skjorter  til  ham.a 

„Den  Forlegenhed  kan  jeg  nem!  hjælpe  dig  ud  af," 
sagde  Vandringsmanden. 

„Herre  Gud,  om  du  kan  det,  skal  du  faa  fem  Rigs- 
daler af  mig,"  sagde  Konen. 

„  Du  skal  saamænd  faa  fem  af  mig  med,"  sagde 
Manden. 

Saa  tog  han  da  sin  Kniv  og  skar  Hullet  i  Skjorten 
større,  saa  Hovedet  kunde  komme  igennem.  De  betalte 
ham  de  ti  pi«rfaw  ™  con*,  r^  [jl,  og  han  gik  videre. 

Jeg  tror  saaillK  i  var  dummere  end  min 

Kælling,''  sa        h 

Lidt  efter  k<  us  og  gik  derind  for  at 

hvile  sig  og  faa  ei  Konen  var  ene  hjemme. 

„Hvor  er  I  fn        s  in. 

Jeg  er  fra  Himmei  gde  han. 

„Aa,  Herregud,  er  I  lerig?"  sagde  hun.  „Det 

var  da  et  Guds  Under,  at  m  herind.  Jeg  skal  sige 

Jer,  min  første  Mand,  som  i  ;r  død,  ham  tænker  jeg 
da  saa  tit  paa,  for  han  var  n^iignok  meget  bedre  end 
ham,  jeg  nu  har.  Kan  I  ikke  fortælle  mig,  hvordan  det 
gaar  ham?" 

„Det  gaar  ham  skidt,"  sagde  Manden.  „Da  jeg  sidst 
saa  ham,  hang  hans  Klæder  helt  i  Laser,  og  han  havde 
knap  saa  meget,  at  han  kunde  spise  sig  mæt." 

„Aa  Herregud,  aa  Herregud,"  sagde  Konen  og  græd 
og  vred  sine  Hænder.  „Det  var  da  sørgeligt  at  høre, 
saa  god  han  altid  var  mod  mig.  Men  kunde  1  ikke  gøre 
mig  den  Tjeneste  at  tage  lidt  med  til  ham.  Jeg  skal  saa 
gerne  undgælde  Jer  for  Jeres  Ulejlighed." 

„Del  kunde  vel  nok  lade  sig  gøre,"  sagde  Manden. 

Saa  løb  hun  rundt  i  Huset  og  samlede  alt,  hvad  hun 
kunde  faa  fai  i  af  Klæder  og  Fødevarer.  Det  blev  en 
hel  stor   Bylt.  Saa  gav  hun  ham   fem    Rigsdaler,  som 


r 

han  skulde  have  for  sin  Ulejlighed,  og  til  sidst  tog  hun 
et  lille  Skrin  frem,  hvori  hun  gemte  sine  Penge. 

„I  vil  nok  være  saa  god  at  fly  ham  disse  Skillinger 
ogsaa,"  sagde  hun.  „I  kan  stikke  dem  til  ham  i  al 
Hemmelighed,  saa  ingen  ser  det.a 

„Det  skal  jeg  nok,"  sagde  Manden.  „Men  det  bliver 
lige  tungt  nok  at  slæbe  paa." 

„Er  der  ikke  andet  i  Vejen?"  sagde  Konen  glad.  „I 
kan  saa  tage  vores  graa  Hest,  som  staar  heromme  i 
Stalden.  Den  kan  I  saa  ride  paa  med  Bylten,  bare  I 
sørger  for  at  skikke  den  tilbage  til  næste  Torsdag,  for 
saa  skal  min  nuværende  Mand  pløje. tt 

„Det  skal  jeg  nok,"  sagde  Manden,  og  saa  red  han 
ud  af  Gaarden. 

„Hun  her  var  endnu  den  største  Tosse,"  sagde  han 
til  sig  selv. 

Nu  syntes  han,  han  havde  faaet  nok  at  vide,  og  saa 
red  han  hjemefter. 

„Naa,  hvordan  gik  det  saa,  lille  Mand?"  sagde  Konen. 
„Tror  du  endnu,  jeg  er  en  større  Tosse  end  de  andre 
Koner?" 

„Saamænd  tror  jeg  ikke  nej,"  sagde  Manden. 

„Det  var  da  rart,"  sagde  hun.  „Saa  bliver  du  vel 
pænt  hjemme  hos  mig?" 

„Saamænd  gør  jeg  ikke  nej,"  sagde  Manden.  „Nu 
tror  jeg  nok  helst,  jeg  vil  leve  lidt  alene." 

Saa  tog  han  de  gode  Klæder  paa,  stak  Pengene  i 
Lommen,  satte  sig  op  paa  den  graa  Hest  og  red  ud  i 
Verden. 

Der  var  en  Gang  en  Mand  og  en  Kone,  som  havde 
tre  Sønner.  Den  ældste  hed  Jens.  Han  var  saa 
klog,  at  han  kunde  regne  al  Ting  ud,  og  derfor  kaldte 
alle  Folk  ham  For  Klogejens.  Den  anden  hed  ogsaa 
Jens.  Han  var  saa  stærk,  at  ingen  kunde  hamle  op 
med  ham,  og  derfor  hed  han  aldrig  andet  end  Stærke- 
jens. Den  tredie  hed  ogsaa  Jens,  For  det  var  nu  saa- 
dan  et  Navn  i  Familien.  Og  han  var  saa  taabelig,  at 
ingen  og  ikke  en  Gang  hans  egne  Forældre  nogen 
Sinde  kaldte  ham  For  andet  end  Tossejens. 

Naar  nu  Talen  kom  paa,  hvad  de  tre  Drenge  skul- 
de være,  saa  kunde  der  jo  For  de  to  ældstes  Vedkom- 
mende være  Tale  baade  om  det  ene  og  det  andet. 
Men  hvad  den  yngste  skulde  blive  til,  kunde  de  arme 
Forældre  da  aldrig  begribe. 

„Gud  vide,  hvad  der  skal  blive  af  dig,  min  stakkels 
Dreng,"  sagde  Moderen  og  græd  over  ham. 

„Det  var  saamænd  bedre,  du  aldrig  var  født,"  sagde 
Faderen  og  putfede  til  ham. 

„I  skal  aldrig  gøre  Jer  Bekymring  for  mig,"  sagde 
Tossejens.  Jeg  klarer  mig  saamænd  nok." 

„Jeg  kunde  lide  al  vide,  hvordan  det  skulde  gaa  til," 
sagi      Klogejens. 

■e  du  vilde  fortælle  os  det,"  sagde  Stærkejens. 

„Det  skal  jeg  saamænd  gerne,"  sagde  Tossejens. 
Jeg  gifter  m'°  rm»H  Prinsessen  og  faar  det  halve 
Kongerige." 

Del  lo  de  jo  uma  tlle  sammen,  men  Tosse- 

jens blev  ved   sit.  g  de  snakkede  om   det, 

sagde  han  det  sammt.  /ar  der  sørget  godt  nok 

for;  han  skulde  have  P..         en. 

Til  sidst  blev  de  kede  i  løre  paa  det,  og  en  Dag 
tog  Klogejens  sit  Sønd.  aa  og  bød  sine  Forældre 

Farvel. 

„Nu  gaar  jeg  hen  og  ser  p  >a  den  Prinsesse,"  sagde 
han.  „Staar  hun  mig  an,  saa  tager  jeg  hende.* 

„Kan  nogen,  saa  kan  du,  min  Søn,"  sagde  Faderen. 

„Vorherre  være  med  dig,"  sagde  Moderen. 

Saa  kom  Klogejens  til  Kongens  Slot  og  bankede  paa 
og  blev  ogsaa  indladt,  for  Kongen  var  en  meget  høflig 
Mand.  Han  spurgte,  hvad  han  vilde,  og  Klogejens 
sagde,  at  han  vilde  da  se  Prinsessen.  Hun  kom  ogsaa 
ind,  og  køn  var  hun. 

„Hun  staar  mig  an,"  sagde  Klogejens.  Jeg  bejler 
til.  hende,  om  ellers  ikke  I  forsmaar  mig  som  Sviger- 
søn." 

„Tak  den,  som  byder,"  sagde  Kongen.  „Men  den, 
som  vil  have  min  Datter,  maa  først  vise,  at  han  er 
den  dygtigste  Mand  i  Verden." 

„Lad  høre,  hvad  I  forlanger  af  mig,"  sagde  Klogejens. 

„Aa,  det  er  saamænd  ikke  noget  at  tale  om,"  sagde 
Kongen.  Jeg  har  hundrede  Harer.  Dem  skal  du 
i  Morgen  tidlig  drive  ud  i  Skoven  og  sørge  for,  de 
kommer  velbeholdene  hjem  om  Aftenen.  Naar  du  har 
gjort  det  i  tre  Dage,  er  Prinsessen  din." 

Jeg  tænker  ikke,  det  kan  være  saa  farligt  for  en 
Mand  med  Hovedet  paa  det  rette  Sted/  sagde  Kloge- 
jens. 

„Det  ved  jeg  ikke  noget  om,a  svarede  Kongen.  „Her 
har  jo  været  en  Del,  som  har  prøvet  paa  det,  og  de 
kunde  ikke.  Og  saa  er  der  den  Bestemmelse,  at  den, 
som  kommer  galt  fra  det,  han  bliver  hængt  ved  sin 
Hals  paa  Slotsporten  og  skal  blive  hængende  der,  til 
Ravnene  har  ædt  ham.  Der  hænger  atten  i  Øjeblikket 
.  .  .  nej,  nitten  tror  jeg  det  er.  Men  du  kan  jo  selv  gaa 
ud  og  tælle  efter." 

Ja,  jeg  maa  jo  tage  det  ene  med  det  andet,"  sagde 
Klogejens. 

Saa  satte  de  ham  til  Højbords  ved  Prinsessens  Side 
og  beværtede  ham  godt  Resten  af  Dagen.  Han  gjorde 
ogsaa  sin ei  Hoser  grønne  for  hende  det  bedste,  han 
havde  lært,  men  hun  saa  surt  til  ham. 

„Er  det  virkelig  din  Mening,  at  jeg  skal  have  saa- 
dan  en  Bondekarl?"  spurgte  hun  sin  Far. 

„Du  har  ham  jo  ikke  endnu,"  sagde  Kongen. 

Tidlig  næste  Morgen  vækkede  Kongen  saa  Kloge- 
jens. Dronningen  var  ogsaa  med  og  havde  en  Kurv 
med  den  lækreste  Frokost.  Hun  tænkte,  det  blev  maa- 
ske  den  sidste,  han  spiste  i  dette  Liv.  Prinsessen  stod 
bag  Døren  og  kiggede  og  svor  paa,  at  hun  vilde 
ikke  have  ham. 

„Pas  paa,  det  ikke  ender  med,  du  bliver  gammel 
Jomfru,  mit  Barn,"  sagde  Dronningen. 


„Der  er  ingen,  som  raader  for  det,"  sagde  Kongen. 
„Nu  har  jeg  en  Gang  givei  den  Lov  om  Harerne,  og 
saa  maa  vi  holde  den." 

Porten  blev  lukket  op  og  vips!  fløi  de  hundrede 
Harer  i  samme  Nu  til  alle  Sider.  Klogejens  kiggede 
efter  den  ene  og  efter  den  anden  og  saa  lige  Stjerten 
aF  den  sidste,  og  saa  var  de  væk. 

„Naa  ja,  der  er  langt  til  Aften,"  sagde  han. 

Saa  gik  han  ud  i  Skoven  og  satte  sig  paa  en  Træ- 
stub og  spekulerede  paa,  hvordan  han  skulde  faa  fat  i 
Dyrene.  Da  han  havde  spekuleret  i  tre  Timer,  var  han 
træt  og  tog  Frokosten  frem  og  begyndte  at  spise.  Og 
som  det  var,  kom  der  en  gammel  Kone  rokkende. 

„Aa  ...  giv  mig  en  lille  Bid  ...  jeg  er  saa  sulten, 
saa  sulten,"  sagde  hun. 

„Skrup  af,  Kælling,"  sagde  Klogejens  arrig.  „Hvor 
tør  du  komme  her  og  forstyrre  mig,  mens  jeg  tænker 
paa  at  vinde  Prinsessen  og  det  halve  Rige?" 

„Ja  ja,  ja  ja,"  sagde  Konen.  „Saa  lister  jeg  af  igen. 
Det  skulde  ellers  ikke  været  til  din  Skade,  om  du 
havde  været  lidt  høfligere." 

Klogejens  tog  en  Sten  og  kastede  efter  hende.  Der- 
efter spiste  han  færdig  og  spekulerede  og  spekulerede, 
men  fandt  ingen  Ting.  Harerne  var  væk  og  blev  væk. 
Om  Aftenen  kom  han  alene  tilbage  til  Slottet. 

„Op  med  ham  paa  Porten,"  sagde  Kongen. 

Og  saa  hængte  de  ham  ved  Siden  af  de  andre. 

Nogen  Tid  efter  spurgtes  det  hjem  til  Hytten,  hvor 
ilde  det  var  gaaet  ham.  Forældrene  græd  og  jamrede. 
Men  Stærkejens  spændte  sin  Bukserem  og  spyttede  i 
Næverne. 

„Det  er  nok  bedst,  jeg  kommer  hen  og  ser  paa  den 
Prinsesse,"  sagde  han. 

Ja,  naar  Klogejens  ikke  blev  den  lykkelige,  saa 
maa  det  vel  blive  dig,  min  Søn,"  sagde  Faderen. 

„Vorherre  være  med  dig,a  sagde  Moderen. 

Stærkejens  gav  sig  paa  Vej  og  naaede  Slottet  og 
blev  vel  modtagen  ligesom  Broderen.  Han  fik  Betin- 
gelserne at  vide  og  sad  til  Bords  ved  Prinsessens 
Side,  og  hun  syntes  da  ikke  bedre  om  ham  end  om 
den  anden. 

„Du  kan  da  aldrig  tænke,  at  jeg  skal  giftes  med  en 
en  saadan  Slagtertamp, a  sagde  hun. 

„Du  er  ikke  gift  med  ham  endnu,"  sagde  Kongen. 

Næste  Morgen  fik  Stærkejens  en  god  Frokost  med 
sig,  og  Porten  blev  lukket  op,  og  Harerne  fløj  til  alle 
Sider,  og  en  Stund  efter  sad  han  paa  Træstubben  i 
Skoven  og  spiste  med  god  Appetit.  Som  det  var,  stod 
den  gamle  Kone  foran  ham, 

„Aa  ...  giv  mig  en  lille  Bid  ...  jeg  er  saa  sulten, 
saa  sulten,"  sagde  hun. 

„Skrup  af,  din  gamle  Heks,"  sagde  Stærkejens  arrig. 
„Tror  du,  jeg  vil  give  dig  noget  af  min  Mad?  Jeg  har 
nok  god  Grund  til  at  styrke  mig,  siden  jeg  skal  løbe 
efter  hundrede  Harer." 

Ja  ja,  ja  ja,"  sagde  Konen.  „Saa  lister  jeg  af  igen. 
Det  skulde  ellers  ikke  været  til  din  Skade,  om  du 
havde  været  lidt  høfligere." 

„Mukker  du?"  sagde  Stærkejens. 

Saa  rev  han  Stubben  op  med  Rode  og  kastede  den 
efter  den  gamle  Kone. 

Derefter  spiste  han  Maden  op  og  spændte  sin  Bukse- 
rem og  begyndte  at  løbe  efter  Harerne.  Han  løb  i 
Øst  og  Vest  og  Syd  og  Nord,  men  saa  ikke  saa  meget 
som  en  Stjert  af  nogen  af  dem.  Da  Solen  gik  ned, 
stod  han  dryppende  af  Sved  foran  Slottets  Port 

„Hvor  er  Harerne?44  spurgte  Kongen. 

„De  var  ikke  der,  hvor  jeg  var,  og  jeg  har  været 
alle  Vegne,**  sagde  Stærke  jens. 

„Op  med  ham  paa  Porten,44  sagde  Kongen. 

Lidt  efter  hang  han  paa  Slotsporten  ved  Siden  af 
Klogejens  og  de  andre. 

Da  det  rygtedes  til  Forældrene,  henfaldt  de  jo  i  stor 
Graad  og  Jammer.  Men  Tossejens  rejste  sig  af  Kro- 
gen, hvor  han  sad. 

„Nu  er  det  nok  bedst,  jeg  kommer  af  Sted,"  sagde 
han.  Jeg  har  jo  hele  Tiden  sagt,  at  det  var  mig,  som 
skulde  have  Prinsessen.* 

Ja.  skal  det  være  nogen  af  mine  Sønner,  maa  det 
vel  være  dig,  dit  Fjols,-  sagde  Faderen. 

„Vorherre  være  med  dig,  dit  Skrog,'  sagde  Mode- 
ren. 

Men  da  Tossejens  sad  ved  Taflet  ved  Siden  af 
Prinsessen,  blev  hun  helt  ude  af  sig  selv. 

„Aldrig  i  Livet  tager  jeg  saadan  en  Tosse,'  sagde 
hun. 

.Du  har  ham  ikke  endnu,-  sagde  Kongen. 

Næste  Morgen  kom  de  ril  ham  med  Frokosten,  som 
de  var  kommen  til  de  andre.  Men  Kongen  havde 
ondt  af  ham.  Det  saa  ikke  godt  ud  med  alle  dem,  der 
hang  paa  Slotsporten,  syntes  han,  og  nu  var  der  i  alle 
Fald  nok.  Saa  tog  han  den  nye  Bejler  hen  til  Porten 
og  viste  ham  de  hængte. 

.Véd  du.  hvem  det  er?*  spurgte  han. 

,Nei  .  . .  hvor  skulde  jeg  vide  det  fra,*  sagde  Tosse- 
jens. 

*Det  er  dem.  som  provede  paa  at  vogt  mine  Ha- 
rer.- sagde  Kongen.    „De  to  yderste  er  dine  Bradrf 

vNei.  Herregud,  er  det  det?*  sagde  Tossejens  ,0g 

sikken  de  ser  ud  nu.  Den  ene  var  saa  klog,  og  den 
anden  var  saa  stærk,  og  nu  er  de  ikke  til  at  kende 
fra  hinanden." 

„Der  er  en  Krog  endnu  til  dig,"  sagde  Kongen. 

„Tak  for  det,"  sagde  Tossejens.  „Ja  .  .  jeg  kom  nu 
alle  Tider  sidst.  —  Men  hvor  er  ellers  Harerne?" 

Saa  slap  de  Harerne  ud  og  vips!  var  de  borte. 

„Det  nytter  vist  ikke  at  kigge  efter  dem,"  sagde 
Tossejens. 

Han  gik  ud  i  Skoven  og  satte  sig  i  det  grønne  Græs 
og  lukkede  op  for  Frokosten.  Den  havde  han  da  i 
det  mindste,  tænkte  han.  Saa  fik  det  siden  gaa  med 
Harerne,  som  det  kunde. 

Som  nu  han  sad  og  spiste,  kom  den  gamle  Kone 
rokkende. 

„Aa  ...  giv  mig  en  lille  Bid  .  .  .  jeg  er  saa  sulten, 
saa  sulten,"  sagde  hun. 

„Herre  Gud,  er  du  det,"  sagde  Tossejens.  Ja,  kom 
du  kun,  og  sæt  dig  her  hos  mig  i  Græsset,  og  tag  for 
dig  af  Retterne.  Her  er  saamænd  Mad  nok  til  os  beg- 
ge to.  Værs'god  .  .  .  her  har  du  et  dejligt  Kyllingelaar 
til  at  begynde  med." 

Hun  sagde  saa  mange  Tak  og  satte  sig  og  spiste. 
Alt  imens  sukkede  Tossejens  en  Gang  mellem. 

„Hvad  sukker  du  for?"  spurgte  Konen. 

„Aa,  det  er  ikke  saadan  noget  videre,"  sagde  Tosse- 
jens. „Det  er  bare  det,  at  jeg  skal  have  Prinsessen  og 
det  halve  Kongerige,  og  dem  kan  jeg  ikke  faa,  uden 
jeg  fanger  Kongens  hundrede  Harer.  Jeg  ved  ikke  lige 
i  Øjeblikket,  hvor  de  er  henne,  og  dersom  jeg  ikke 
kommer  hjem  med  dem  til  Solnedgang,  hænger  de 
mig  op  paa  Slotsporten.  Kongen  har  saamænd  selv 
vist  mig  Krogen." 

Jeg  skal  hjælpe  dig  til  Tak  for  Mad,"  sagde  Konen. 

„Det  var  rigtig  pænt  af  dig,"  sagde  Tossejens. 

Hun  laante  hans  Tollekniv  og  skar  to  Huller  i 
Kyllingebenet,  han  havde  givet  hende,  og  rakte  ham 
det  saa. 

„Her  har  du  en  Fløjte,"  sagde  hun.  „Pas  godt  paa 
den.  Naar  du  blæser  i  den  ene  Ende,  saa  kommer 
alle  de  hundrede  Harer.  Men  blæser  du  t  den  anden, 
saa  flyver  de  igen  hver  *:|  ":-  Kant." 

„Det  er  akkurat,  hvad  in  bruge,"  sagde  Tosse- 

jens.  Jeg  siger  da  saa  Tak." 

Saa  gik  Konen  sin  \  ;ejens  vilde  prøve  Fløj- 

ten, og  i  samme  Nu,  ha  ødte  i  den  ene  Ende, 
sprang  alle  Harerne  oml  am. 

„Det  er  godt,"  sagde  i.  „Men  nu  af  Sted  med 
jer." 

Han  blæste  i  den  anden  ie,  og  vips!  var  Harer- 
ne væk.  Saa  strakte  han  sig  i  jræsset  og  sov  til  langt 
hen  paa  Eftermiddagen.  Lidt  tør  Solnedgang  vaagnede 
han,  strakte  sig  og  blæste  i  Fløjten.  Harerne  sprang 
omkring  ham,  og  han  gik  glad  og  fornøjet  ind  ad 
Slotsporten  med  dem.  Kongen  talte  dem,  og  de  var 
der  rigtigt  nok  alle  hundrede. 

„Det  er  en  køn  Historie,"  sagde  han  til  Dronnin- 
gen. 

„Aldrig  i  Livet  tager  jeg  den  Tosse,"  sagde  Prin- 
sessen. „Før  springer  jeg  i  Slotsgraven." 

„Du  har  ham  ikke  endnu,"  sagde  Kongen. 

De  blev  da  enige  om,  at  næste  Morgen,  naar  Tosse- 
jens var  gaaet  ud  med  Harerne,  skulde  Prinsessen 
klæde  sig  ud  og  passe  paa,  om  ikke  hun  kunde  lokke 
en  af  dem  fra  ham. 

Hun    kom  da   ogsaa  ganske   rigtig  ud  til  ham,  der 

hvor  han  sad  i  Skoven  og  spiste  sin  Frokost.  Han 
kendte  hende  godt  nok  gennem  Forklædningen,  men 
lod  sig  ikke  mærke  med  noget. 

„Har  du  ikke  en  Hare,  du  kan  fly  mig  for  gode 
Ord  og  Betaling,"  sagde  hun. 

„Harer  har  jeg  nok  af,"  sagde  han.  Jeg  har  saa- 
mænd  hele  hundrede.  Men  det  er  ikke  mine  egne. 
Det  er  Kongens  maa  du  vide.  Og  hvis  jeg  ikke  kom- 
mer hjem  med  dem  allesammen  i  Aften,  saa  bliver 
jeg  hængt  paa  Slotsporten." 

„Saa  har  du  det  ikke  bedre  end  jeg,"  sagde  hun. 
„Du  maa  vide,  at  jeg  er  i  en  ond  Trolds  Tjeneste,  og 
han  har  sagt  til  mig,  at  hvis  jeg  ikke  bringer  ham  en 
Hare  til  Middag,  saa  æder  han  mig." 

Derefter  begyndte  hun  at  græde  og  bad  ynkelig,  at 
han  ikke  vilde  forlade  hende  i  hendes  Nød.  Hun  viste 
ham  ogsaa  fem  Dukater,  som  han  skulde  faa,  hvis 
bare  han  vilde  give  hende  en  Hare. 

„Dukaterne  bryder  jeg  mig  ikke  om,"  sagde  Tosse- 
jens. „Om  tre  Dage  faar  jeg  Prinsessen  og  det  halve 
Kongerige,  og  saa  har  jeg  Penge  nok.  Men  hvis  du 
vil  give  mig  et  Kys,  saa  skal  du  faa  Haren,  siden  du 
er  saadan  en  køn  lille  Pige.  Og  Prinsessen  er  saa 
grim  og  saa  dum  og  saa  storsnudet,  at  jeg  i  Grunden 
ikke  bryder  mig  om  hende." 

Hun  drejede  sig,  og  hun  vendte  sig  og  bad  for  sig, 
men  der  hjalp  ingen  Kæremor.  Til  sidst  maatte  hun 
give  ham  Kysset.  Saa  blæste  han  Harerne  sammen 
og  gav  hende  en.  Hun  tog  den  i  sit  Forklæde  og  løb 
ad  Slottet  til,  saa  rask  hendes  Ben  kunde  bære  hende. 

Men  i  det  samme  hun  stod  ved  Porten,  stødte 
Tossejens  i  Fløjten.  Vips!  sprang  Haren  ud  af  For- 
klædet og  løb  tilbage  til  ham  i  Skoven. 

Hun  fortalte  det  nu  til  sine  Forældre,  hvordan  det 
altsammen  var  gaaet  til,  men  Kysset  snakkede  hun 
ikke  noget  om.  Bare  lob  hun  op  paa  sit  Kammer  og 
vaskede  sig  om  Munden,  saa  Huden  var  ved  at  gaa  af. 

„Det  er  en  gal  Historie,"  sagde  Kongen.  „Og  den 
bliver  jo  længe  jo  værre." 

„Nu  skal  jeg  prøve,"  sagde  Dronningen.  „Det  gaar 
da  ikke  an,  at  vores  Datter  bliver  gift  med  Tosse- 
jens." 

Hun  klædte  sig  ud  s>  fattig  gammel  Kone  og 

gik    ud    i   Skoven   til  s.    Han    kendte    hende 

straks,  men  lod  sig  :  med  noget. 

„God  Dag,"  saf       h— .. 

„God  Dag,"  s 

„Det  er  nok       ,  so  Kongens  Harer?" 

„Det  er  lige,  nvad  uei  varede  han. 

Jeg  tænkte  det  nok,"  hun.  „Og  nu  skal  du 

bare  høre,  hvad  for  en  jeg  er  kommen  i.  Jeg 

har  en  Datter,  som  er  saa  skr  som  ingen  Pige  i  hele 
Landet.  Men  hun  er  troldgjort,  og  inden  Aften  maa 
hun  dø,  hvis  ikke  hun  faar  Blodet  af  en  af  Kongens 
Harer  at  drikke.  Jeg  beder  saa  mindelig,  om  du  vil 
hjælpe  mig." 

„Det  kan  jeg  ikke  saa  godt,"  sagde  Tossejens. 
„Naar  jeg  har  vogtet  Kongens  Harer  i  Dag  og  i  Morgen, 
saa  faar  jeg  Prinsessen  og  det  halve  Kongerige.  Og 
hvis  nogen  af  dem  bliver  borte,  saa  hænger  de  mig  op 
paa  Slotsporten.  Kongen  har  selv  vist  mig  Krogen." 

Jeg  véd  det  nok,"  sagde  hun.  „Men  saadan  en 
dygtig  Karl  som  du,  finder  nok  paa  Raad.  Og  hvis  du 
vil  give  mig  en  Hare,  saa  skal  du  faa  min  Datter  og 
alt  det  Guld,  jeg  har  samlet  i  Kælderen." 

Jeg  bryder  mig  ikke  noget  om  det,"  sagde  Tosse- 

jens.  „Sandt  at  sige  haster  det  ikke  med  Bryllup  for 
mit  Vedkommende.  Prinsessen  er  pæn  nok,  og  Kon- 
gen er  ogsaa  en  skikkelig  Mand.  Men  Dronningen  er 
da  den  ledeste  gamle  Hex,  jeg  i  mine  Dage  har  sét. 
Hende  skøtter  jeg  ikke  om  at  have  til  Svigermoder, 
og  derfor  vil  jeg  give  Jer  Haren.  Men  kun  paa  den 
Betingelse,  at  I  kysser  den  i  Rumpen,  saa  jeg  sér 
paa  det." 

Dronningen  smagte  lidt  paa  det  og  bød  ham  baade 
det  ene  og  det  andet,  om  hun  kunde  slippe  for  den 
Tort.  Men  han  vilde  ikke  høre  Tale  om  det.  Til  sidst 
maatte  hun  da  bekvemme  sig  til  det.  Saa  blæste  han 
i  sin  Fløjte,  og  Harerne  kom  springende.  Hun  gjorde, 
som  han  havde  forlangt,  og  fik  en  af  dem  i  sit  Skørt 
og  løb  til  Slottet  det  bedste,  hun  havde  lært.  Men 
ligesom  hun  løb  ind  ad  Porten,  sprang  Haren  fra  hen- 
de og  løb  ad  Skoven  til.  For  Tossejens  havde  jo  stødt 
i  Fløjten. 

Og  ved  Solnedgang  spadserede  han  glad  og  fornøjet 
hjem  til  Slottet  med  sine  hundrede  Harer. 

„Dette  her  gaar  Pinedød  ikke  an,"  sagde  Kongen, 
da  han  havde  talt  dem. 

m 

Jeg  tager  min  Død  over  det,"  sagde  Prinsessen. 

Saa  holdt  de  Krigsraad.  Dronningen  fortalte,  hvor- 
dan det  var  gaaet  til,  men  sagde  ikke  noget  om,  at 
hun  havde  kysset  Haren  i  Rumpen. 

„Har  du  fortalt  det  altsammen?"  spurgte  Prinsessen. 

„Vel  har  jeg  det,"  sagde  Dronningen.  „Kanske  du 
ikke  fortalte  det  hele  i  Morges?" 

„O  jo,  jo,"  sagde  Prinsessen  hastigt  og  vendte  sig 
bort. 

„Nu  maa  jeg  nok  selv  til  det,"  sagde  Kongen. 
„Fruentimmer  duer  til  ingen  Ting." 

Ja,  men  saa  maa  du  skynde  dig,"  sagde  Prinsessen. 
„I  Morgen  er  det  tredie  Dag.  Kommer  han  hjem  med 
Harerne  i  Morgen  Aften,  saa  har  han  mig.a 

„Han  har  dig  ikke  endnu,"  sagde  Kongen. 

Da  nu  Tossejens  sad  næste  Dag  i  Skoven,  hvor 
han  plejede  at  sidde,  kom  der  en  fornem  Herre  ri- 
dende til  ham  Tossejens  saa  straks,  at  det  var  Kongen, 
men  lod  som  ingen  Ting. 

„Det  er  nok  dig,  der  vogter  Kongens  Harer,"  sagde 
den  fornemme  Herre. 

„Det  er  det  nok,"  svarede  Tossejens. 

„Hvad  skal  du  have  for  en  af  dem?"  spurgte  Herren. 

Jeg  skal  ingen  Ting  have,"  sagde  Tossejens.  „Ha- 
rerne er  Kongens,  saa  jeg  kan  vel  ikke  sælge  dem. 
Og  hvis  jeg  bringer  dem  hjem  i  Aften,  saa  faar  jeg 
Prinsessen  og  det  halve  Rige.  Men  om  der  mangler 
bare  en  eneste  en,  saa  bliver  jeg  hængt  op  paa  Slots- 
porten. Kongen  har  selv  vist  mig  Krogen." 

„Naa,  har  han  det,"  sagde  Herren.  Ja,  det  ligner 
ham  godt  nok.  Du  maa  heller  ikke  tro,  han  holder  sit 
Ord  til  dig,  hvis  du  kommer  hjem  med  Harerne." 

„Mon  han  skulde  være  saa  slem?"  sagde  Tossejens. 

„Det  kan  du  stole  paa,"  sagde  Herren.  „Det  er 
heller  ingen  Under,  han  er  saa  bange  for  Harerne.  1 
disse  ligger  hele  hans  Magt.  Hvis  bare  en  af  dem 
bliver  borte,  saa  er  det  ude  med  ham." 

Jøsses,"  sagde  Tossejens. 

„Nu  maa  du  vide,  at  mange  af  de  fornemme  Her- 
rer vil  styrte  ham  fra  Tronen,"  sagde  Herren.  Jeg  er 
de  sammensvornes  Hovedmand,  og  jeg  er  kommen  for 
at  faa  en  af  Harerne.  Vil  du  give  mig  en  af  dem,  saa 
skal  du  blive  Minister  i  Morgen  den  Dag.  Og  Prinses- 
sen faar  du  saamænd  ikke  alligevel." 

„Det  kan  da  ogsaa  være  det  samme,"  sagde  Tosse- 
jens. „Ikke  for  det,  hun  er  en  køn  Pige,  og  jeg  kunde 
godt  lide  at  komme  sammen  med  hende.  Dronningen 
har  jeg  heller  ikke  noget  at  klage  paa,  men  Kongen 
er  en  slem  Bisse,  som  jeg  slet  ikke  skøtter  om  at 
have  til  Svigerfader." 

„Siger  du  det,"  sagde  Herren. 

„Det  er  saamænd  ikke  alene  mig,  der  siger  det," 
sagde  Tossejens.  „Hvor  man  kommer  hen  i  Landet, 
hører  man  det  samme.  Der  har  saamænd  aldrig  levet 
en  Konge,  der  var  saa  foragtet  af  sine  Undersaatter 
som  han." 

Herren  rykkede  sig  urolig  i  Sadlen. 

„Skal  jeg  saa  have  Haren?"  spurgte  han.  „Siden  du 
ikke  kan  lide  Kongen,  vil  du  vel  gerne  hjælpe  til  at 
styrte  ham." 

„Aa  ...  det  er  ikke  for  det,"  sagde  Tosse  jens.  „Mig 
har  det  sølle  Fjols  saamænd  hverken  gjort  ondt  eller 
godt.  Men  du  kan  gerne  faa  Haren,  at  sige,  hvis  du 
vil  kysse  mig  i  Rumpen." 

„Du  ved  nok  ikke,  hvem  du  taler  med,"  sagde 
Herren. 

„Nej,  hvor  skulde  jeg  vide  det  fra,"  sagde  Tosse- 
jens. 

Saa  snakkede  de  en  hel  Time  frem  og  tilbage,  men 
Tossejens  var  hverken  til  at  hugge  eller  stikke  i.  Det 
endte  da  ogsaa  med,  at  den  fornemme  Herre  maatte 
af  Hesten  og  gøre,  som  han  forlangte.  Saa  fik  han 
Haren  og  puttede  den  i  en  Sæk,  han  havde  med  sig, 
bandt  godt  til  og  red  derfra. 

Men  just  som  han  var  kommen  ind  i  Slotsgaarden 
og  gav  Befaling  til,  at  Porten  skulde  lukkes,  stødte 
Tossejens  i  Piben.   Haren  sprællede,  saa  Sækken  rev- 

nede  og  vips!  var  den  tilbage  hos  sin  Vogter,  som  ved 
Solnedgang  glad  og  fornøjet  marscherede  ind  paa 
Slottet  med  alle  de  hundrede  Harer  i  god  Behold. 

„Nu  er  gode  Raad  dyre,"   sagde  Kongen. 

„Nu  springer  jeg  i  Slotsgraven,"  sagde  Prinsessen. 

De  holdt  Krigsraad  igen,  og  saa  kaldte  Kongen 
Tossejens  for  sig. 

„Hør  nu,  Tossejens,"  sagde  Kongen.  „Nu  tilkommer 
Prinsessen  dig  efter  Loven.  Men  du  kan  da  ikke  sige 
noget  til,  at  vi  som  hendes  Forældre  er  bekymrede 
for  hendes  Fremtid.  For  hun  er  jo  da  Prinsesse,  og 
du  er  ikke  andet  end  en  fattig  Bondedreng.  Og  du 
har  da  ikke  gjort  andet  end  vogte  Harerne,  hvad  jo 
enhver  kunde  gjort." 

„Aa  ja  saamænd,"  sagde  Tossejens  og  skelede  til 
dem,  der  hang  paa  Slotsporten. 

Kongen  lod,  som  om  han  ikke  saa  det. 

„Derfor  har  vi  bestemt,  al  vi  vil  sætte  dig  paa  end- 
nu en  Prøve,"  sagde  han.  „I  Dag  om  fj°rIen  Dage  gør 
jeg  et  stort  Gilde  og  indbyder  dertil  alle  de  Prinser 
og  Grever  og  Hertuger,  som  jeg  kan  overkomme. 
Naar  saa  de  allesammen  er  forsamlede,  skal  vi  se, 
hvem  af  dem  der  kan  sige  de  tre  største  Sandheder. 
Han  skal  saa  have  Prinsessen  og  det  halve  Rige.  — 
Vil  du  gaa  ind  paa  det?" 

Ja,"  sagde  Tossejens.  „Det  er  jo  ikke  efter  Aftalen. 
Men  skidt  være  med  det.  Lad  Prinserne  bare  kom- 
me." 

Fjorten  Dage  efter  var  Slottet  saa  fuldt  af  Fyrster 
og  fornemme  Herrer,  at  ingen  nogen  Sinde  havde  sét 
Magen.  De  sad  i  Kreds  i  den  store  Sal,  og  Kongen  sad 
paa  sin  Trone  med  Dronningen  ved  sin  Side.  Prinses- 
sen saa  sig  om  og  var  da   paa  det   rene   med,  at  hun 

hellere  vilde  have  enhver  af  dem  end  Tossejens,  som 
stod  nede  ved  Døren  og  ikke  saa  bedre  ud,  end  han 
plejede. 

„Saa  begynder  vi,a  sagde  Kongen. 

De  stod  nu  op  efter  Tur  og  sagde  hver  sin  Sand- 
hed, saa  godt  som  de  kunde.  Til  allersidst  kom  Turen 
til  Tossejens. 

Ja  ...  det  er  ikke  nemt  for  en  ringe  Svend  som 
mig  at  tale  i  saa  fornem  en  Forsamling,"  sagde  han. 
Jeg  kan  da  heller  ikke  andet  end  en  lille  Historie. 
Det  var  den  anden  Dag,  jeg  var  ude  i  Skoven  og  vogtede 
Kongens  Harer.  Saa  kom  der  en  stakkels  Pige  til 
mig  og  bad  og  græd,  at  hun  maatte  faa  en  af  dem. 
Til  sidst  fik  hun  den  da  ogsaa,  om  ellers  hun  vilde 
give  mig  et  Kys.  Og  jeg  fik  Kysset,  og  hun  fik  Haren. 
Men  Pigen  var  ingen  anden  end  Prinsessen." 

De  saa  allesammen  hen  paa  Prinsessen,  som  blev 
meget  rød  i  Hovedet  og  tog  Øjnene  til  sig. 

„Det  var  en  fæl  Historie,"  sagde  Kongen. 

Ja  .  .  .  men  er  den  ikke  sand?"  spurgte  Tossejens. 

Jo,"  sagde  Prinsessen. 

„Forresten  kan  jeg  én  endnu,  hvis  ellers  I  vil  høre 
den,"  sagde  Tossejens.  „Det  var  ellers  den  samme 
Dag,  men  længere  hen,  saa  kom  der  en  gammel  Kone, 
rigtig  en  led  Heks  at  se  paa.  Hun  vilde  ogsaa  have 
en  Hare  og  græd  og  bad  og  tiggede  saa  forfærdelig, 
■at  jeg  til  sidst  ikke  nænnede  at  sige  nej.  Hun  fik  da 
Haren,  men  kun  hvis  hun  vilde  kysse  den  i  Rum- 
pen, og  saa  maatte  hun  jo  til  det.  Men  den  gamle 
Kone  var  ingen  anden  end  Dronningen." 

„Den  Historie  er  endnu  værre  end  den  første," 
sagde  Kongen. 

Ja  .  .  .  men  er  den  ikke  sand?"  spurgte  Tossejens. 

Jo,"  sagde  Dronningen. 

„Det  er  nu  lige  meget  om  det,"  sagde  Tossejens. 
„Hvis  disse  her  to  Historier  ikke  er  gode  nok,  saa 
har  jeg  For  den  Sags  Skyld  en  til.  Det  var  den  tredie 
Dag,  jeg  sad  derude  og  vogtede  de  hundrede  Harer. 
Da  kom  der  ridende  en  stolt  Herre  og  vilde  have  en 
af  dem.  Han  kom  med  alle  Slags  Paafund,  men  dem 
brød  jeg  mig  ikke  saadan  om.  Jeg  syntes  saa  til  sidst, 
at  det  var  Synd,  om  saadan  en  fornem  Herre  skulde 
ride  forgæves  efter  en  Smule  Hare.  Saa  lovede 
jeg  ham  da  ogsaa  en,  hvis  ellers  han  vilde  kysse  mig 
i  Rumpen.  Han  gjorde  jo  et  Farligt  Vrøvl,  men  til  sidsr 
stod  han  da  af  Hesten  og  kyssede  mig  der,  hvor  jeg 
vilde,  og  saa  fik  han  Haren.  Men  den  fornemme  Herre 
var  ingen  anden  end  — ■ 

„Stop,"  sagde  Kongen  og  rejste  sig  Fra  sin  Trone. 
„Nu  gider  jeg  ikke  høre  mere  af  dine  Historier, 
Tossejens.  Prinsessen  er  din  og  det  halve  Rige." 

Jeg  dør,"  sagde  Prinsessen  og  daanede  i  det 
samme. 

Derefter  blev  hun  gift  med  Tossejens  og  Fødte  ham 
syv  Sønner  og  syv  Døtre,  og  hvis  de  ikke  er  døde, 
lever  de  endnu. 

de  hørt  om  Kongens  Løfte  til  den  døende  Dronning, 
og  alle  forstod  de,  at  det  gjaldt  om  at  vinde  den  lille 
Piges  Kærlighed,  og  at  ingen  havde  nemmere  til  det 
end  hendes  Amme. 

Kongen  bestemte  sig  for  en  fattig  ung  Kone,  som 
havde  mistet  baade  Mand  og  Barn.  Han  tænkte  ikke 
paa  nogensinde  at  gifte  sig  igen,  saa  bedrøvet  han  var 
over  Dronningens  Død,  og  han  fik  Grund  til  at  være 
fornøjet  med  den  Amme,  han  havde  valgt.  For  hun 
var  saa  god  og  omhyggelig  mod  sit  Plejebarn,  som 
Dagen  var  lang,  og  den  lille  Prinsesse  trivedes  udmær- 
ket og  kom  til  at  holde  meget  af  hende. 

Da  nu  hun  var  et  Stykke  henne  i  sit  syvende  Aar, 
begyndte  Folk  at  tale  om,  at  Kongen  burde  gifte  sig, 
for  at  Riget  kunde  faa  en  Tronarving.  Kongen  selv 
besluttede  sig  omsider  ogsaa  dertil  og  rejste  rundt  i 
Naborigerne  for  at  se  paa  de  giftefærdige  Kongedøtre. 
Han  huskede  jo  nok  paa  Løftet,  han  havde  givet  sin 
salig  Dronning,  men  tænkte,  han  skulde  da  nok  finde 
en,  som  Barnet  syntes  om. 

Mens  nu  han  saadan  var  paa  Rejse,  gik  Ammen  og 
græd  fra  Morgen  til  Aften. 

„Hvorfor  er  du  saa  bedrøvet?"  spurgte  Prinsessen. 

„Skulde  jeg  ikke  være  bedrøvet,  siden  jeg  snart  skal 
skilles  fra  dig?"  sagde  Ammen.  „Det  kan  være  i  Mor- 
gen, og  det  kan  være  om  fire  Uger.  Men  en  Dag  kom- 
mer din  Fader  med  en  ny  Moder  til  dig." 

„Saa  vil  jeg  slet  ikke  have  hende,"  sagde  Prinsessen. 
„Skal  jeg  have  «en  ny  Moder,  saa  skal  det  være  dig." 

„Sig  det  til  din  Fader,  Kongen,"  sagde  Ammen. 

Da  Kongen  saa  kom  med  en  smuk  ung  Prinsesse, 
erklærede  hans  Datter  kort  og  bestemt,  at  hun  vilde 
hverken  eje  eller  have  hende.  Skulde  hun  have  en  ny 

Moder,  saa  vilde  hun  have  sin  kære  Amme.  Prinses- 
sen maatte  rejse  igen,  og  da  Kongen  en  Tid  efter  kom 
med  en  ny,  gik  det  akurat  ligedan.  Barnet  vilde  have 
sin  Amme  og  ingen  anden. 

Syv  Gange  prøvede  hendes  Fader  med  en  ny  Prin- 
sesse, og  syv  Gange  gik  det  galt.  Saa  bøjede  han  sig 
for  Barnets  Villie  og  hans  Bryllup  med  Ammen  blev 
fejret  med  stor  Stads. 

Det  viste  sig  nu  straks,  at  den  nye  Dronning  var  en 
hel  anden  end  den,  hun  havde  givet  sig  ud  for.  Hun 
var  venlig  nok  mod  Kongen,  men  mod  den  lille  Prin- 
sesse var  hun  en  hel  Djævel.  Saa  tit  hun  kunde  komme 
til  det,  pinte  og  plagede  hun  hende  og  anklagede  hende 
desuden  bestandig  for  hendes  Fader. 

Og  Kongen  troede  sin  Dronning.  Han  havde  jo  al 
Tid  hørt,  at  hans  lille  Pige  elskede  sin  Amme  saa  højt 
og  kunde  ikke  se,  hvorfor  det  var  bleven  anderledes. 
Saa  skændte  han  paa  Prinsessen  og  blev  til  sidst  saa 
vred  paa  hende,  at  han  knap  gad  se  til  den  Side,  hvor 
hun  var. 

Saadan  gik  syv  Aar,  og  for  hvert  Aar  der  gik,  blev 
det  værre  for  den  lille  Prinsesse.  Den  nye  Dronning 
fik  ingen  Børn,  og  saa  maatte  det  jo  ende  med,  at 
Prinsessen  arvede  Riget.  Men  det  vilde  Dronningen 
paa  ingen  Maade  finde  sig  i.  Før  vilde  hun  da  tage 
Livet  af  hende. 

En  Dag  gik  hun  ud  til  en  fæl  Troldkvinde,  som 
boede  i  Yderkanten  af  en  uhyre  stor  og  vildsom  Skov, 
der  skilte  Kongens  Rige  fra  Nabolandet. 

„Kan  Du  ikke  gøre  mig  med  Barn?"  sagde  hun. 

Troldkvinden  mente,  det  kunde  hun  nok.  De  prøvede 
ogsaa  baade  det  ene  og  det  andet,  men  det  hjalp  alt- 
sammen ikke  noget. 

„Det  kommer  af,  at  du  har  ammet  en  andens  Barn,44 
sagde  Troldkvinden.  „Derfor  .er  dit  Liv  blevet  ufrugt- 
bart." 

„Kan  du  da  ikke  gøre  Prinsessen  med  Barn?4*  spurgte 
Dronningen.  Jeg  hader  hende  til  Døden,  saadan  som 
hun  altid  gaar  og  sørger  og  ser  paa  mig  med  sine  store, 
bedrøvede  Øjne.  Aldrig  skal  hun  faa  Riget,  hvis  jeg 
kan  hindre  det.  Og  om  hun  nu  blev  med  Barn,  da 
kunde  jeg  nok  ophidse  Kongen  saadan,  at  han  forstødte 
hende.44 

Jeg  skal  prøve  paa  det,44  sagde  Troldkvinden. 

Hun  bad  da  Dronningen  om  Prinsessens  Guldbæger, 
og  da  hun  havde  faaet  det,  gik  hun  ud  i  den  vilde  Skov 
og  begyndte  at  hekse. 

Hun  stod  stille  foran  Grøften,  hvor  Haren  havde  sit 
Leje  og  sang: 

Lille  Hare,  let  paa  Taa, 

dit  rappe  Spring  jeg  laane  maa. 

Hun  bøjede  sig  over  Rævens  Hule  og  sang  derned: 

Røde  Ræv,  med  listigt  Sind, 
jeg  drager  dig  i  Spindet  ind. 

Hun  gik  ud  paa  Heden,  hvor  Ulven  tudede  og  sang: 

Bidske  Ulv,  med  skarpen  Tand, 
giv  Styrke  til  den  lille  Mand. 

Rundt  i  Skoven  gik  hun,  til  alle  de  Dyr  der  var,  og 
sang  et  lille  Vers  til  hvert  af  dem.  Og  mens  hun  sang 
holdt  hun  Prinsessens  Guldbæger  frem,  som  om  hun 
ventede,  at  Dyrene  skulde  lægge  noget  i  det. 

Til  allersidst  blev  hun  staaende  foran  Hækken,  hvor 
Droslen  havde  sin  Rede,  holdt  Bægeret  frem  og  sang: 

Lille  Fugl  paa  grønne  Kvist, 
din  Sang  jeg  laaner  nu  til  sidst. 

Saa  var  hun  færdig.  Og  Guldbægeret  var  fyldt  med 
en  kostelig  Saft.  Hun  bar  det  op  paa  Slottet  og  bad 
Dronningen  sørge  for,  at  Prinsessen  fik  Saften  at  drikke 
næste  Morgen  paa  fastende  Hjerte,  saa  vilde  det  gaa, 
som  hun  ønskede. 

Den  unge  Prinsesse  blev  glad,  da  hun  vaagnede  om 
Morgenen  og  saa  Guldbægeret  staa  ved  hendes  Seng, 
hvor  det  plejede  at  staa  med  hendes  Morgendrikke. 
Det  havde  været  borte  i  tre  Dage,  og  hun  havde  grædt 
saadan  over  det,  fordi  hun  havde  arvet  det  efter  sin 
kære  Moder,  som  hun  jo  aldrig  havde  set. 

Nu  tog  hun  det  i  begge  Hænder  og  drak  Drikken 
ud  til  Bunds  og  faldt  saa  straks  i  Søvn  igen.  Hun  sov 
til  langt  op  paa  Dagen,  og  da  hun  ikke  kom  til  Taffel, 
blev  Kongen  vred. 

„Hun  er  saa  doven  og  ulydig,  at  jeg  snart  ikke  ved, 
hvad  jeg  skal  stille  op  med  hende,"  sagde  Dronnin- 
gen. 

Kongen  gik  selv  op  til  Prinsessen  og  ruskede  hende 
vaagen. 

„Ak,  lad  mig  sove,"  bad  hun. 

Men  han  drog  hende  ved  Haarene  ud  af  Sengen  og 
tugtede  hende  haardt. 

Fra  den  Dag  af  blev  Prinsessens  Liv  endnu  langt 
sørgeligere,  end  det  havde  været  før.  Med  ingen  Ting 
kunde  hun  gøre  den  onde  Stifmoder  tilpas.  Aldrig  følte 
hun  sig  rigtig  rask,  men  syntes  heller  ikke,  hun  havde 
Aarsag  til  at  være  saa  bedrøvet,  som  hun  var. 

Efterhaanden  som  Tiden  led,  skiftede  hun  saadan 
Udseende,  at  Hoffolkene  lagde  Mærke  til  det  og  be- 
gyndte at  hviske  om  det  i  Krogene.  Hun  saa  bestan- 
dig frem  for  sig  med  fjerne  Øjne,  sad  stundom  og  stir- 
rede med  et  Smil,  naar  der  ikke  var  noget  at  smile  af, 

og  saa  stundom  forpint  og  bekymret  ud.  Og  saa  bJev 
hun  saa  svær,  at  ingen  kunde  forstaa  det. 

En  Dag  blev  Kongen  opmærksom  paa  det. 

„Hvad  er  der  i  Vejen  med  Prinsessen?"  spurgte  han 
Dronningen. 

„Ak  ja,"  svarede  hun.  Jeg  tør  næsten  ikke  sige  det 
til  dig.  Men  Sandheden  kan  snart  ikke  længer  skjules. 
Prinsessen  er  med  Barn." 

Da  blev  Kongen  Frygtelig  vred  og  tog  hende  For  sig 
og  holdt  Forhør  over  hende.  Hun  græd  og  sagde,  hun 
vidste  ikke  af  noget  og  havde  intet  ondt  gjort.  Han  blev 
naturligvis  endnu  mere  Fortørnet  over  hendes  Trods  og 
besluttede,  at  hun  skulde  dø  hellere  end  at  bringe  en 
saadan  Skændsel  over  hans  Hus.  Han  kaldte  saa  paa 
sin  Jæger  og  bod  ham  bringe  Prinsessen  dybt  ind  i 
Skoven  og  dræbe  hende  der.  Saa  skulde  han  bringe 
ham  hendes  Hjerte  og  hendes  Kjole  med  Blodet  paa, 
for  at  det  kunde  ses,  at  han  havde  udført  Befalingen. 

Jægeren  gik  med  Prinsessen  langt  ind  i  Skoven. 
Men  da  han  saa  vilde  dræbe  hende  efter  Kongens  Be- 
faling, faldt  hun  paa  Knæ  for  ham  og  bad  saa  minde- 
lig for  sit  Liv,  at  han  fik  Medlidenhed  med  hende. 
Han  dræbte  da  en  Hjortekalv,  der  løb  forbi,  befalede 
hende  at  afføre  sig  sin  Kjole,  dyppede  den  i  Blodet  og 
gik  saa  tilbage  til  Slottet  med  den  og  Hjortekalvens 
Hjerte,  som  han  gav  Kongen. 

Nu  gik  Prinsessen  dybere  ind  i  Skoven  og  tænkte, 
at  aldrig  havde  nogen  Pige  været  saa  ensom  og  ulykke- 
lig som  hun.  Rundt  om  hørte  hun  de  vilde  Dyr  brøle 
og  var  saa  angst,  at  hun  syntes,  det  havde  været  bedre, 
om  Jægeren  havde  dræbt  hende.  Da  Mørket  faldt  paa, 
kom  Dyrene  frem  af  deres  Skjul.  Hun  saa  Ulven  og 
mente,  den  vilde  æde  hende.  Hun  saa  Ræven  og  Bjør- 

nen  og  Hjorten  og  Haren  og  mange  fler  og  daanede 
til  sidst  af  Angst. 

Men  Dyrene  snusede  til  hende  og  slikkede  hendes 
Haand  og  gjorde  hende  ingen  Fortræd. 

Da  hun  vaagnede  af  Besvimelsen  saa  hun,  at  det 
var  højlys  Dag  og  følte  sig  forunderlig  let  til  Mode. 
Hun  rejste  sig  og  opdagede  med  glad  Undren,  at  hun 
havde  faaet  sin  egen  Skikkelse  igen.  Hun  følte  paa  sig 
og  mærkede,  hun  var  saa  slank  som  før.  Hun  løb  til 
Kilden  og  saa  sit  skønne  Billede  i  dens  Vande. 

Som  nu  hun  stod  der  og  spejlede  sig,  hørte  hun  en 
lille,  tynd  Stemme  bag  ved  sig. 

„Moder  .  .  .  lille  Moder  ...  tag  mig  med  ..." 

Hun  kunde  ingen  se,  men  nu  lød  Stemmen  igen. 

Jeg  er  din  Søn,  lille  Moder,  som  du  har  født  i  Nat. 
Nu  kan  du  ikke  se  mig,  men  den  Dag  kommer  nok, 
da  du  kan  det  Du  skal  bare  ikke  være  bekymret,  men 
stole  paa,  at  jeg  skal  hjælpe  baade  dig  og  mig.  Følg 
nu  efter  mig,  saa  skal  jeg  føre  dig  hen  til  et  Sted, 
hvor  der  er  godt  at  være." 

„Er  du  min  Søn,  og  jeg  kan  ikke  se  dig?"  sagde 
hun  forundret.  „Hvad  skal  jeg  kalde  dig?" 

„Du  kan  kalde  mig  Prins,"  sagde  Stemmen.  „Saa 
tager  du  ikke  fejl,  siden  jeg  er  Søn  af  en  Prinsesse. 
Men  kom  nu  med  mig." 

Hun  gik  saa  den  Vej,  Stemmen  kom  fra.  Og  alt  som 
hun  gik,  kaldte  Stemmen  et  Stykke  forude,  saa  hun 
aldrig  var  i  Tvivl  om,  hvor  hun  skulde  gaa. 

Til  sidst  kom  de  til  et  Sted  i  den  anden  Kant  af 
Skoven,  hvor  der  var  saa  skønt,  som  Prinsessen  ikke 
havde  troet,  der  kunde  være  paa  Jorden.  Høje  Træer 
hvælvede  sig  mod  Himlen,  røde  Roser  blomstrede  rundt 
om,  der  sprang  en  dejlig  Kilde,  Fuglene  sang,  og  Græs- 

set  var  saa  grønt  og  blødt.  Og  gennem  Træernes  Stam- 
mer saa  man  langt  borte  et  herligt  Slot. 

„Læg  dig  nu  ned  og  sov,  lille  Moder,"  sagde  Stem- 
men. „Du  har  gaaet  langt  og  kan  trænge  til  Hvile- 
Imens  skal  jeg  bygge  dig  et  Hus." 

„Sig  mig  først,  hvad  det  er  for  et  Slot  derovre?" 
spurgte  hun. 

„Det  er  Nabokongens  Slot,"  sagde  Sønnen.  „Skønt 
er  det  at  se  paa,  men  der  er  ikke  andet  end  Sorg 
indenfor  dets  Mure.  Kongen  har  kun  een  Søn,  og  han 
vil  ikke  gifte  sig,  hvor  meget  hans  gamle  Fader  saa 
beder  og  truer." 

Saa  lagde  Prinsessen  sig  ned  i  det  grønne  Græs  og 
sov,  og  ikke  saa  snart  havde  hun  lukket  sine  Øjne, 
før  Skovens  vilde  Dyr  myldrede  frem  fra  alle  Kanter. 

Der  kom  Bjørn  og  Ræv  og  Grævling,  og  de  gav  sig 
til  at  rode  og  grave  i  Jorden.  Der  kom  Bæveren,  som 
gnavede  Træstammerne  over  for  at  faa  Stolper  til  Hu- 
set. Der  kom  Fugle  flyvende,  som  flettede  det  nydeligste 
Grenevæv.  De  kom  allesammen  og  hjalp  til,  enhver 
efter  sin  Evne.  Da  Prinsessen  vaagnede,  stod  der  et 
skønt  Hus  til  hende. 

„Her  er  dit  Hus,  lille  Moder",  sagde  Stemmen. 

„Tak,  Prins,  min  Søn,"  svarede  hun.  „Men  hvad 
kan  det  nytte,  jeg  har  et  Hus,  naar  jeg  ikke  har  Seng- 
klæder  at  ligge  i." 

„Bi  blot,  lille  Moder,"  sagde  Stemmen,  „Du  skal  nok 
faa  Sengklæder." 

En  Stund  efter  kradsede  det  paa  Porten  til  Nabo- 
kongens Slot.  Da  de  lukkede  op,  smuttede  en  lille  Hare 
ind  forbi  Vagten  og  løb  lige  op  i  Oldfruens  Kammer. 

„Hvad  er  du  for  en  Fyr?"  spurgte  Oldfruen. 

„Aa,  jeg  er  bare  en  lille  Hare,"  sagde  Dyret.  „Prins 

hedder  jeg  forresten.  Vil  du  ikke  give  mig  nogle  Senge- 
klæder til  min  lille  Moder,  som  ligger  ude  i  Skoven 
og  fryser.*1 

Oldfruen  tog  nogle  Pjalter  og  kastede  hen  til  den. 

„Løb  saa  med  dem,"  sagde  hun.  „De  er  sagtens  gode 
nok  til  din  Moder. a 

„Nej,  hvor  kan  du  byde  mig  saadant  noget,"  sagde 
Haren.  „Naar  jeg  hedder  Prins,  kan  du  vel  vide,  at 
min  lille  Moder  hedder  Prinsesse. a 

Den  løb  ud  af  Døren  og  lige  op  i  Prinsens  eget 
Sovekammer.  Der  tog  den  hans  Silkepude  og  Silke- 
tæpper og  skyndte  sig  af  Sted  med  dem.  Oldfruen 
skreg,  og  Vagten  vilde  stoppe  den,  men  saa  blev  den 
pludselig  til  en  vældig  Bjørn,  som  ingen  vovede]  at 
komme  nær.  Og  da  den  var  udenfor  Porten,  forvand- 
lede den  sig  til  en  kongelig  Hjort,  som  sprang  over 
Marken  med  Prinsens  Sengeklæder. 

„Vær  saa  god,  lille  Moder,"  sagde  Stemmen.  „Her 
har  du  dejlige  Puder  at  ligge  paa." 

„Tak,  Prins,  min  Søn,"  sagde  hun.  „Men  jeg  er  saa 
sulten,  at  jeg  slet  ikke  kan  sove,  og  jeg  begriber  ikke, 
hvor  jeg  skal  faa  nogen  Mad  fra." 

„Bi  blot,  lille  Moder,"  sagde  Stemmen.  „Du  skal  nok 
faa  Mad." 

En  Stund  efter  kradsede  det  atter  paa  Porten  til  Nabo- 
kongens Slot.  Da  de  lukkede  op,  smuttede  et  lille  Egern 
forbi  Vagten  og  løb  lige  ned  i  Køkkenet. 

„Hvad  er  du  for  en  Fyr?tt  spurgte  Køgemesteren. 

„Aa,  jeg  er  saamænd  bare  et  lille  Egern,"  sagde  han. 
„Prins  hedder  jeg  forresten.  Jeg  vil  gerne  have  lidt 
Mad  til  min  lille  Moder,  som  ligger  ude  i  Skoven  og 
sulter." 

Køgemesteren  kastede  tre  Kødben  hen  til  ham. 

„Du  kan  tage  dem  der,"  sagde  han.  „De  var  rigtig- 
nok bestemte  til  de  kongelige  Hunde,  men  siden  du 
beder  saa  pænt.  skal  du  faa  dem." 

„Hvad  bilder  du  dig  ind?"  sagde  Egernet.  „Naar  jeg 
hedder  Prins,  saa  hedder  min  Moder  vel  Prinsesse, 
og  saa  kan  hun  da  ikke  nøjes  med  Hundeæde." 

Saa  tog  det  SølvFadet,  der  stod  med  Kongens  Steg 
paa  og  løb  ud  aF  Porten  og  Forvandlede  sig  til  en  Bjørn 
og  til  en  Hjort  ligesom  For. 

„Tak,  Prins,  min  Søn,"  sagde  Prinsessen.  „Men  jeg 
har  jo  ingen  Vin  at  drikke." 

„Bi  blot  lille  Moder,"  sagde  Stemmen.  „Du  skal  nok 
faa  Vin." 

Og  straks  eFter  kom  han  med  en  Flaske  aF  Kongens 
bedste  Vin.  Saa  spiste  hans  lille  Moder  og  drak  og  sov 
sødelig  ind  i  Silkepuderne. 

Men  oppe  paa  Slottet  var  der  stor  Forstyrrelse.  Der 
var  ingen  Steg  til  at  sætte  paa  Kongens  Bord,  og  han 
vilde  jo  ikke  tro  paa  Køgemesterens  Forklaring,  at  der 
var  kommet  et  lille  Egern  løbende  og  havde  stjaalet  den 
med  Sølvfadet  og  det  hele.  Portvagten  sagde,  det  havde 
været  en  Bjørn,  og  Kuren  paa  Taarnet  havde  set  en 
Hjort  løbe  med  Stegen  ad  Skoven  til. 

„Det  er  ikke  andet  end  Løgn  til  Hobe,"  sagde  Kon- 
gen. „Køgemesteren  skal  kastes  i  Taarnet,  og  det  skal 
Vagten  og  Kuren  ogsaa.  I  Morgen,  naar  Solen  staar  op, 
skal  de  hænges." 

Straks  efter  kom  Mundskænken  og  maatte  bekende, 
at  en  Flaske  af  den  allerdyreste  Vin  var  stjaalen.  Han 
kunde  ikke  give  bedre  Forklaring  end  de  andre.  Der 
havde  været  et  Dyr  fra  Skoven  og  hentet  den. 

„I  Taarnet  med  dig,"  sagde  Kongen.  „I  Morgen  skal 
du  hænges." 

Da  saa  det  blev  Sengetid,  og  Prinsen  kom  til  sit 
Kammer,  var  hans  Silkepuder  og  Silketæpper  borte. 
Oldfruen  faldt  paa  sine  Knæ  og  fortalte  med  grædende 
Taarer,  hvordan  det  var  gaaet  til.  Hun  havde  jo  ikke 
turdet  sige  det  før. 

„Hun  skal  hænges  ved  Siden  af  de  andre, "  sagde 
Kongen. 

Da  nu  Kongen  var  bleven  ene  med  sin  Søn,  sagde 
han  til  ham: 

„Utro  Tjenere  har  man,  og  megen  Sorg  er  der  i 
Verden.  Men  ingen  gør  mig  saa  stor  en  Sorg  som  du. 
Sig  mig  endnu  en  Gang,  om  du  har  betænkt  dig  og  vil 
tage  dig  en  Gemalinde?" 

Jeg  kan  ikke,"  sagde  Prinsen.  „Alle  de  Prinsesser, 
jeg  har  set,  indgyder  mig  kun  Afsky." 

Saa  gik  Kongen  og  smældede  Døren  i  efter  sig. 

Men  Prinsen  kunde  jo  ikke  komme  i  Seng,  siden 
han  ingen  Sengklæder  havde.  Han  satte  sig  derfor  ved 
det  aabne  Vindue  og  saa  ud  i  Haven.  Det  var  en  dej- 
lig Nat,  og  han  var  slet  ikke  søvnig. 

„Gud  ved,  hvem  der  nu  sover  i  mine  Silkepuder," 
sagde  han. 

„Det  gør  min  lille  Moder,"  sagde  en  Stemme. 

Han  saa  derhen,  hvor  Stemmen  kom  fra.  Oppe  i 
Akasietræet  udenfor  Vinduet  sad  en  Drossel. 

„Sover  din  lille  Moder  i  mine  Silkepuder?"  sagde 
han.  „Det  var  et  sælsomt  Leje  for  en  Fugl." 

„Min  lille  Moder  er  ingen  Fugl,"  sagde  Droslen.  Jeg 
hedder  Prins,  og  saa  kan  du  vel  vide,  at  min  lille 
Moder  er  en  Prinsesse.  Og  den  dejligste  Prinsesse  er 
hun  i  Verden.  Hun  sover  ude  i  Skoven  paa  dine  Silke- 
puder i  en  Hytte,  alle  Skovens  vilde  Dyr  har  bygget 
til  hende.   Hun    har  spist   Kongens  Steg  og  drukket 

Kongens  Vin,  og  her  sidder  hendes  Søn  og  synger  for 
Prinsen." 

„Det  er  en  sælsom  Historie, "  sagde  Prinsen.  „Saa 
var  det  dig,  der  hentede  Stegen  og  Vinen  og  Silke- 
puderne? Fortæl  mig  mere  om  din  lille  Moder.a 

Saa  gav  Droslen  sig  til  at  synge  om  den  unge  Prin- 
sesse derude  i  Skoven.  Saa  sødt  sang  den,  at  Prinsen 
blev  ganske  varm  om  Hjertet 

Jeg  vil  se  din  lille  Moder,"  sagde  han  og  sprang  op. 

„Kom,"  sagde  Droslen.  Jeg  skal  føre  dig  til  hende. a 

Den  fløj  foran,  og  Prinsen  fulgte  efter,  indtil  de  naaede 
Hytten  i  Skoven.  Længe  stod  han  og  stirrede  paa  den 
sovende  Prinsesse. 

„Hende  vil  jeg  have,"  sagde  han.  „Hun  og  ingen 
anden  skal  være  min  Dronning.  —  Hvor  er  du,  Drossel?* 

Droslen  var  der  ikke.  Men  der  var  en  Stemme,  som 
svarede : 

„Vil  du  gøre  min  lille  Moder  til  din  Dronning,  saa 
maa  du  komme  i  Morgen  med  din  Fader  Kongen  og 
hele  Hoffet  og  bejle  til  hende. " 

Prinsen  bøjede  sig  ned  og  kyssede  den  sovende 
Prinsesse  paa  hendes  Mund.  Saa  løb  han  tilbage  til 
Slottet  og  kom  just  i  det  Øjeblik,  Solen  var  ved  at  staa 
op,  og  de  førte  Vagten  og  Kuren  og  Mundskænken  og 
Oldfruen  til  Galgen  for  at  hænge  den. 

„Holdt!"  raabte  Prinsen.  „De  er  uskyldige  .  . .  nej, 
de  er  Skyld  i  min  Lykke.  De  skal  belønnes  og  ikke 
hænges." 

Han  løb  til  sin  Fader  og  fortalte  ham  det  altsammen, 
som  det  var  gaaet  til. 

„En  Skovpige!"  sagde  Kongen.  „Men  det  kan  nu 
være  det  samme,  bare  du  gifter  dig,  og  Riget  faar  en 
Arving." 

„Hun  er  en  Prinsesse,"  sagde  Prinsen. 

„Vi  faar  se,"  sagde  Kongen.  „Men  hvad  hun  ikke 
er,  kan  hun  blive.4* 

Saa  steg  han  til  Hest  og  red  med  Prinsen  og  det 
hele  Hof  ad  Skoven  til. 

Noget  op  ad  Dagen  vaagnede  Prinssessen  i  Hytten. 

„Hvordan  har  du  sovet,  lille  Moder?"  spurgte  Stem- 
men. 

„Tak,  Prins,  min  Søn,"  sagde  hun  og  strakte  sig  i 
Puderne.  „Dejligt  har  jeg  sovet.  Og  jeg  drømte,  her 
var  en  smuk  Prins,  som  kyssede  mig." 

„Bi  blot,  lille  Moder,"  sagde  Stemmen.  „Du  skal  nok 
faa  Prinsen." 

Lige  som  den  havde  sagt  det,  kom  hele  Kongetoget 
ridende. 

„Det  er  hende,"  sagde  Prinsen  og  sprang  af  Hesten 
og  knælede  foran  Prinsessen.  „Hende  og  ingen  anden." 

Hun  saa  paa  ham,  saa  smuk  han  var,  og  rakte  ham 
glad  sine  Hænder. 

„Visselig  er  hun  en  Prinsesse,"  sagde  Kongen. 

Saa  satte  de  hende  op  paa  Hesten  foran  Prinsen  og 
red  ad  Slottet  til.  Hun  fik  det  skønneste  Kammer,  men 
vilde  ikke  sove  i  andet  end  i  Silkepuderne  fra  Hytten 
i  Skoven.  Brylluppet  blev  bestemt  til  Ugedagen  der- 
efter, og  der  blev  sendt  Indbydelse  til  Nabokongen  og 
hans  Dronning  og  alle  fornemme  Folk  i  hundrede  Miles 
Omkreds. 

Om  Aftenen,  da  Prinsessen  laa  i  sin  Seng,  hørte  hun 
udenfor  Ruden  den  Stemme,  hun  kendte  saa  godt.  Hun 
sprang  op  og  aabnede  Vinduet. 

„Har  du  det  nu  godt,  lille  Moder?"  spurgte  Stemmen. 

„Tak,  Prins,  min  Søn,"  sagde  hun.  „Men  glad  bliver 
jeg  aldrig,  før  jeg  ser  dig." 

9* 

„Du  skal  nok  faa  mig  at  se,"  sagde  Stemmen.  „Paa 
din  Bryllupsdag  skal  du  faa  mig  at  se,  lille  Moder." 

Bryllupsdagen  oprandt,  og  alle  Gæsterne  sad  bænkede 
om  Taflet.  Prinsessens  Fader  og  hans  onde  Dronning 
var  der,  men  de  kendte  hende  ikke.  Som  nu  de  sad 
og  spiste,  løb  der  en  lille  Mus  over  Gulvet. 

„Slaa  det  væmmelige  Dyr  ihjel,"  sagde  den  onde 
Dronning. 

„Ak,  lad  den  stakkels  Mus  gaa,"  bad  Prinsessen. 
„Paa  min  Bryllupsdag  skal  ingen  dø." 

Men  Dronningen  rejste  sig  og  lob  hen  og  traadte 
Musen  ihjel.  I  det  samme  hun  havde  gjort  det,  trak 
hun  Foden  til  sig  og  udstødte  et  højt  Skrig.  De  kom 
alle  til  for  at  se,  hvad  der  var  i  Vejen. 

Der  laa  paa  Gulvet  en  dejlig  lille  Dreng  og  lo  og 
strakte  Armene  op  mod  Prinsessen.  Hun  greb  ham  og 
kyssede  ham  og  trykkede  ham  til  sit  Bryst. 

„Prins,  min  Søn!"  sagde  hun. 

Saa  fortalte  hun  det  altsammen,  som  det  var  gaaet 
til.  Den  onde  Dronning  maatte  bekende  det  Troidoms- 
værk  hun  havde  øvet,  og  hun  og  Heksen  blev  bundne 
sammen  og  kastede  i  Havet. 

Men  Prins  voksede  til  og  blev  anderledes  end  andre 
Mennesker. 

Han  forstod  de  vilde  Dyrs  Tale.  De  kom,  naar  han 
kaldte  paa  dem,  og  tjente  ham. 

Der  var  en  Gang  to  Drenge,  som  gik  sammen  og 
vogtede  Faar  ved  en  Høj. 

Per  hed  den  ene,  og  Poul  hed  den  anden.  Ingen  af 
dem  havde  noget,  og  det  var  ikke  til  at  se,  hvordan 
nogen  af  dem  nogensinde  skulde  faa  noget 

„Hvem  der  kunde  blive  rig  en  Gang,"  sagde  Poul. 

Ja,  hvem  der  kunde,"  sagde  Per. 

„Men  det  skulde  da  være,  mens  en  var  ung,"  sagde 
Poul. 

„Sikke  du  taler,"  sagde  Per.  „Det  skulde  da  netop 
være,  naar  man  blev  gammel." 

„Saa  bryder  jeg  mig  ikke  en  Døjt  om  det,"  sagde 
Poul.  „Naar  man  først  er  en  gammel  Stabejs,  har  man 
jo  ingen  Ting  at  bruge  det  til." 

Ja,  jeg  bryder  mig  ikke  om  dem,  saa  længe  jeg  er 
ung,"  sagde  Per.  „I  Ungdommen  har  man  saa  mange 
andre  Ting  og  behøver  ikke  Penge." 

Det  snakkede  de  nu  om  en  god  Tid,  og  hver  blev 

ved  sit.  Da  de  ikke  havde  mere  at  sige,  lukkede  Højen 
sig  op,  og  der  kom  en  lille  Mand  ud  af  den. 

Jeg  har  hørt,  hvad  I  snakkede  om,"  sagde  Man- 
den. „Og  nu  skal  det  ske  Jer,  som  I  ønsker.  Poul 
skal  faa  Penge  i  Ungdommen  og  Per  i  Alderdommene 

Saa  gik  han  ind  i  Højen  igen. 

Da  nu  Drengene  voksede  til,  gik  det,  som  den  lille 
Mand  havde  lovet 

Poul  var  ikke  mere  end  akurat  voksen,  før  han 
tjente  Penge  som  Skidt.  Han  købte  og  solgte  og  tjente 
bestandig  mere.  Han  fik  sig  en  god  Gaard  med  blanke 
Heste  paa  Stalden  og  Køer  og  Svin  saa  mange  som 
ingen  anden  der  paa  Egnen.  Hans  Kone  kørte  i 
Karet,  og  hans  Døtre  sad  paa  Stads  i  Salen.  Selv 
spillede  han  Kort  paa  Kroen  og  vandt  al  Tid,  kørte 
rundt  i  Landet  og  slog  sig  paa  Lommen,  hvor  Dalerne 
raslede,  og  drak  og  pralede. 

Per  var  imens  bleven  Smed. 

Han  havde  sin  Smedie  lige  ved  Vejen,  hvor  Poul 
hver  Dag  kørte  forbi.  Kone  havde  han  og  syv  sultne 
Unger.  Sort  var  han  fra  Morgen  til  Aften.  Aldrig  undte 
han  sig  en  Fridag,  og  aldrig  tjente  han  mere,  end  at 
han  lige  kunde  holde  Livet  oppe  paa  sig  og  sine. 

En  Dag  da  Poul  holdt  udenfor  Smedien  og  skulde 
have  en  Hest  skoet,  bad  Per  ham  om  halvtredsinds- 
tyve Daler. 

„Det  kunde  da  aldrig  falde  mig  ind,a  sagde  Poul. 
Jeg  har  selv  tjent  mine  Penge,  og  du  maa  se  til,  at 
du  kan  tjene  dine." 

„Du  skal  ikke  komme  til  at  fortryde  det,  hvis  du 
laaner  mig  Pengene,0  sagde  Per.  „Saa  skal  jeg  tjene 
dig  igen,  naar  du  bliver  gammel  og  fattig.* 

„Hvorfor  skulde  jeg  blive  fattig?"  sagde  Poul.  Jeg 


PER  OG  POUL 


tjener  Penge  som  Skidt  Alle  mine  Kister  er  fulde  af 
Dalere,  og  bliver  det  saadan  ved,  kommer  jeg  til  at 
bygge  en  Længe  til  Gaarden,  om  ikke  jeg  skal  smide 
de  gode  Penge  ud  paa  Landevejen." 

„Har  du  glemt  den  lille  Mand  i  Højen?"  spurgte 
Per. 

„Herre  Gud,  tror  du  endnu  paa  den  Ammestue- 
snak,41 sagde  Poul.  „Nej,  tro  du  mig  .  .  .  Pengene 
kommer  til  den  dygtige.  Jeg  er  dygtig,  og  du  duer  ikke 
til  noget  Derfor  er  jeg  rig  og  du  fattig.  Farvel  Per." 

Dermed  tog  han  sin  Kaas,  og  Per  stod  og  saa  efter 
ham. 

Nu  gik  Aarene,  og  de  to  begyndte  at  blive  gamle. 

Poul  levede,  som  han  plejede,  men  havde  ikke  saa 
stort  Held  med  sig  som  før.  Han  tabte  mange  Penge 
i  Kortspil,  og  de  snød  ham  alle  Vegne  i  hans  Handel. 
Hans  Heste  døde,  hans  Køer  gav  ingen  Mælk  og  fik 
ingen  Kalve,  og  der  kom  Pest  blandt  hans  Svin. 

Han  havde  jo  nok  Kisterne,  som  var  fulde  af  Da- 
lere, men  dem  begyndte  det  ogsaa  at  mindske  svært  i, 
og  det  var  nemt  at  se,  at  blev  det  saadan  ved,  saa 
vilde  det  ende  med  den  bare  Fattigdom. 

Imens  sad  Per  i  sin  Smedie  og  sled  i  det.  Og  som 
han  en  Dag  saa  hen  ad  Vejen,  kom  Kongen  agende  i 
Guldkaret  med  Forridder  og  det  hele.  Det  traf  sig 
hverken  værre  eller  bedre,  end  at  en  af  hans  otte 
Heste  tabte  en  Guldsko  lige  ud  for  Smedien,  og  saa 
maatte  Per  til  at  slaa  den  paa. 

Det  varede  en  Stund,  for  det  skulde  jo  gøres  godt. 
Kongen  stod  og  gav  sig  i  Snak  med  Smeden  og  kom 
til  at  synes  svært  godt  ham. 

„Det  er  lige  meget  om  det,  Per,"  sagde  han.  „Hvis 
din  Sko  holder,  til  jeg  kommer  hjem,  saa  skal  du  være 

min  Livsmed  Det  er  bedst,  du  sætter  dig  op  paa  Buk- 
ken ved  Siden  af  Kusken.  Taber  Hesten  Skoen,  saa 
kaster  jeg  dig  i  Riberaa.  Men  holder  den,  saa  kan  du 
blive  hos  mig  med  det  samme." 

Ja,  Per  mente  jo,  at  det  var  saa  meget  godt,  og 
Skoen  turde  han  nok  risikere.  Men  han  havde  da 
Kone  og  syv  Børn,  som  han  ikke  saadan  kunde  rende 
fra. 

.Holder  Skoen,  saa  sender  vi  Bud  efter  dem,"  sag- 
de Kongen.  „Holder  den  ikke,  kommer  du  i  Riberaa, 
og  det  var  da  Synd  for  Konen  og  Ungerne,  om  de 
skulde  se  paa  den  Ulykke.  —  Op  med  dig  paa  Buk- 
ken. Jeg  har  ikke  Tid  til  at  holde  her  længere.  Jeg  skal 
hjem  og  regere." 

Saa  kom  Per  paa  Bukken,  saa  sort  som  han  var, 
og  af  Sted  gik  det.  Skoen  holdt,  og  han  blev  Hofsmed, 
og  Konen  og  Børnene  kom  til  ham. 

Fra  den  Dag  af  gik  det  bare  fremad  for  ham. 

Der  var  snart  intet  Smedearbejde,  der  duede,  uden 
Per  havde  lavet  det.  Langt  uden  for  Landets  Grænser 
gik  hans  Ry.  Han  byggede  sig  et  stort  Hus  og  havde 
mange  Svende  paa  Værkstedet  og  Heste  i  Stalden. 
Hans  Kone  klædte  sig  i  Silke,  og  alle  hans  Børn  kom 
godt  frem  i  Verden.  Hver  Søndag  sad  han  selv  i  Kir- 
ken i  pæn  sort  Frakke. 

Saa  var  det  en  Dag,  Poul  kom  gaaende  ad  Lande- 
vejen og  stod  stille  udenfor  Pers  nye  Smedie.  Pjaltet 
og  elendig  saa  han  ud  med  uredt  Haar  og  Skæg  og 
en  stor  rød  Næse. 

„God  Dag  Per,"  sagde  han.  „Kanske  kender  du  mig 
ikke  igen?" 

„Det  gør  jeg  vel  nok,"  sagde  Per.  „Sidst  vi  saas, 
var  du  bedre  agende." 

Ja,  det  er  gaaet  tilbage  for  mig/  sagde  Poul.  „Men 
du  sidder  nok  fedt  og  godt  i  det  Kan  du  ikke  fly  mig 
fem  Rigsdaler?" 

„Det  kunde  da  aldrig  falde  rpig  ind,"  sagde  Per. 
Jeg  har  saamænd  døjet  ondt  nok,  inden  jeg  tjente 
mine  Penge,  og  du  skulde  holdt  bedre  paa  dine." 

„Kan  du  huske  den  lille  Mand  i  Højen?"  sagde 
Poul. 

„Herre  Gud,  at  du  gider  komme  med  den  Amme- 
stuesnak, "  sagde  Per.  „Det  maa  du  vel  sagtens  have 
lært  af  Livet,  at  Pengene  kommer  til  den  dygtige.  Jeg 
passede  min  Profession,  og  nu  er  jeg  Kongens  Hof- 
smed.  Du  bestilte  aldrig  andet  end  svire  og  spille  Kort. 
Farvel  Poul.a 

Saa  smækkede  han  Døren  i,  og  Poul  stod  der  med 
sin  røde  Næse. 

Der  var  en  Gang  en  Fattig  Mands  Søn,  som  elskede 
en  Kongedatter. 

Skønt  han  jo  ikke  kunde  haabe  at  have  nogen  Frem- 
gang med  det,  gik  han  en  Dag  hen  og  friede  til  hende. 
Men  hun  lo  ham  bare  ud. 

„Tror  du,  jeg  vil  gifte  mig  med  saadan  en  Stodder?" 
sagde  hun. 

Saa  gik  den  unge  Karl  og  sørgede,  og  for  at  det  skulde 
blive  rent  galt  for  ham,  lagde  hans  Fader  sig  til  at  dø. 

„Hør  nu,  min  Søn,"  sagde  den  gamle,  inden  han  luk- 
kede sine  Øjne.  „Elsker  du  virkelig  Prinsessen  saa  højt?" 

Det  gjorde  han  da. 

„Saa  skal  jeg  aabenbare  dig  en  Hemmelighed,  som 
kan  hjælpe  dig  til  at  vinde  hende,"  sagde  den  gamle. 
„Naar  nu  jeg  er  død,  da  kan  du  gaa  ned  i  vores  Have 
og  give  dig  til  at  grave  under  det  store  gamle  Æbletræ, 
du  ved  nok.  Der  vil  du  finde  et  Skrin,  og  i  Skrinet 
er  der  en  Pung  med  en  Guldskilling  i  og  et  Horn  og 

et  Bælte.  Ved  Skillingen  er  der  den  Mærkelighed,  at 
naar  du  giver  den  ud,  saa  ligger  der  straks  en  ny  en  i 
Pungen  i  Stedet  for,  og  saadan  bliver  det  ved  bestan- 
dig. Spænder  du  Bæltet  om  Livet,  saa  er  du  usynlig 
og  kan  gaa,  hvorhen  du  vil,  uden  at  nogen  ser  dig. 
Og  blæser  du  i  Hornet,  saa  kommer  der  i  det  samme 
en  Mængde  Krigsfolk,  som  adlyder  dig  og  ingen  anden." 

Ja,  Sønnen  mente  da,  det  var  gode  Gaver. 

„Det  er  det,"  sagde  den  gamle.  „Bare  du  nu  har 
Forstand  til  at  bruge  dem.  Men  det  varer  jeg  dig  for 
al  Ting  imod,  at  du  ikke  giver  dig  til  at  spise  nogen 
af  Æblerne,  efter  at  du  har  taget  Skatten.  Om  du  gør 
det,  da  hænder  der  dig  en  Ulykke." 

„Jeg  skal  nok  tage  mig  i  Vare,"  sagde  Sønnen. 

Ja,  mon  du  nu  ogsaa  gør  det?"  sagde  den  gamle. 
„Elskov  gjorde  mangen  Ungersvend  tosset  før  dig.  Men 
hvis  du  nu  skulde  glemme  min  Formaning,  saa  skal  du 
gaa  ned  i  det  lille  Vandhul  bag  Laden  og  vadske  dig 
der,  hvor  det  er  gaaet  galt.  Og  nu  kan  jeg  ikke  gøre 
mere  for  dig." 

Dermed  døde  han. 

Sønnen  sørgede  for,  at  han  kom  pænt  i  Jorden,  og 
gav  sig  derefter  til  at  grave  efter  Skatten  under  det 
gamle  Æbletræ.  Han  fandt  rigtigt  nok  Skrinet,  og  baade 
Pungen  og  Bæltet  og  Hornet  var  i  det. 

Nu  begyndte  han  at  give  saa  mange  Penge  ud,  at 
Rygtet  om  hans  Rigdom  gik  over  det  ganske  Land.  Det 
kom  ogsaa  Prinsessen  for  Øre,  og  da  hun  fik  at  vide,  at 
det  var  hendes  gamle  Bejler,  sendte  hun  Bud  efter  ham. 

Han  var  lige  saa  forelsket  i  hende  som  før  og  gik 
straks  op  paa  Slottet.  Og  hun  tog  vel  imod  ham,  be- 
værtede ham  godt  baade  med  Mad  og  med  Drikke, 
satte  sig  paa  hans  Skød  og  kyssede  og  klappede  ham. 

„Bare  du  vilde  fortælle  mig,  hvor  du  faar  alle  dine 
mange  Penge  fra,a  sagde  hun. 

„Dem  tager  jeg  af  en  Pung,  jeg  har,a  sagde  han. 
„Der  er  rigtignok  ikke  uden  en  Guldskilling  i  den, 
men  saa  snart  jeg  har  taget  den,  ligger  der  straks  en 
ny,  og  saadan  bliver  det  ved  i  al  Evighed." 

„Det  var  da  en  dejlig  Pung,a  sagde  Prinsessen.  „Bare 
jeg  havde  saadan  en." 

„Om  du  vil  tage  mig  til  Mand,  da  giver  jeg  dig  den 
med  Glæde  i  Fæstensgave,"  sagde  han. 

Det  gik  hun  straks  ind  paa.  Han  gav  hende  Pungen 
og  hun  løb  med  den  og  lukkede  den  inde  i  Skatkam- 
meret. Da  det  var  besørget,  kom  hun  tilbage  og  befa- 
lede ham  øjeblikkelig  at  forføje  sig  ud  af  Slottet. 

„Hvad  er  nu  det  for  noget?"  sagde  han.  „Du  lovede 
mig  jo,  jeg  skulde  blive  din  Fæstemand. 

Ja,  der  fik  du  en  lang  Næse,"  sagde  hun. 

Saa  kaldte  hun  paa  sine  Tjenere,  og  de  jog  ham  med 
Skamme  paa  Porten. 

Nu  gik  den  unge  Karl  en  Tid  og  var  bedrøvet.  Han 
tænkte  jo  nok,  at  den  Skarns  Prinsesse  var  ikke  værd 
at  eje,  men  efterhaanden  kom  han  til  at  længes  saadan 
igen,  at  han  syntes,  han  ikke  kunde  undvære  hende. 
Han  prøvede  paa  at  komme  ind  paa  Slottet,  men  bare 
han  viste  sig,  jog  Tjenerne  ham  paa  Porten. 

Saa  kom  han  en  Dag  til  at  tænke  paa  det  Horn, 
han  havde.  Øjeblikkelig  satte  han  det  for  Munden  og 
blæste  og  blæste,  saa  der  mylrede  Soldater  frem  alle 
Vegne.  Da  han  havde  blæst  en  Timestid,  havde  han 
dobbelt  saa  mange  Soldater  som  Kongen. 

Rask  marcherede  han  mod  Slottet,  og  da  de  saa 
den  store  Krigsmagt,  turde  de  ikke  nægte  ham  Ad- 
gang. Kongen  bukkede  for  ham  og  satte  ham  til  Høj- 

Eventyrskrinet  2 

bords.  Prinsessen  satte  sig  paa  hans  Skod  og  kyssede 
og  klappede  ham. 

„Bare  du  vilde  fortælle  mig,  hvor  du  har  faaet  alle 
de  Soldater  fra,"  sagde  hun. 

„Det  maa  du  saamænd  gerne  vide,"  sagde  han.  „Det 
kommer  sig  af  det  Horn,  jeg  har  her.  Naar  jeg  blæser  i 
det,  kommer  der  saa  mange  Soldater,  jeg  ønsker  mig." 

„Det  var  da  et  herligt  Horn,  saadan  et  burde  Kon- 
gen have." 

„Han  kan  nemt  faa  det,"  sagde  Karlen.  „Bare  han 
giver  mig  sin  Datter,  saa  forærer  jeg  hende  det  i  Fæ- 
stensgave." 

Hun  lovede  ham  straks  at  blive  hans  Fæstemø,  og 
hun  var  saa  skøn  og  kyssede  ham  saa  varmt,  at  han 
glad  gav  hende  Hornet  Hun  gemte  det  i  Skatkamret, 
hvor  Pungen  laa,  og  saa  lod  hun  Tjeneren  kaste  ham 
paa  Porten  akkurat  ligesom  forrige  Gang. 

„Der  fik  du  igen  en  lang  Næse,"  sagde  hun. 

Han  gik  saa  og  ærgrede  sig,  men  længtes  alligevel 
bestandig  efter  hende.  Ind  i  Slottet  kunde  han  ikke 
tænke  paa  at  komme,  saa  mange  Soldater  der  var.  Saa 
kom  han  i  Tanker  om  Bæltet,  der  laa  i  Skrinet, 
spændte  det  om  sig,  gik  usynlig  forbi  Vagten  og  tog 
det  først  af,  da  han  stod  foran  Prinsessen  1  hendes 
Kammer. 

„Er  det  dig  igen,"  sagde  hun.  „Hvordan  i  Alverden 
er  du  kommen  herind?" 

„Det  er  saamænd  nemt  nok  at  forstaa,"  sagde  han. 
Jeg  har  et  vidunderligt  Bælte,  som  gør  mig  usynlig,  saa 
jeg  kan  gaa,  hvor  jeg  vil,  uden  at  nogen  kan  se  det" 

„Nej,  hvem  der  havde  saadant  et  Bælte!"  sagde  hun. 

„Det  skal  min  Brud  have  i  Fæstensgave,"  sagde  han. 

Hun  satte  sig  paa  hans  Skød  og  kyssede  og  klappede 

ham  og  lovede  at  tage  ham  til  Fæstemand.  Bare  han 
gav  hende  Bæltet  Saa  dejlig  var  hun,  og  saa  troskyldig 
saa  hun  paa  ham  med  sine  blaa  Øjne,  at  han  glemte, 
hvordan  hun  havde  narret  ham  de  to  andre  Gange. 

Saa  snart  hun  havde  faaet  Bæltet,  lod  hun  øjeblik- 
kelig sine  Tjenere  kaste  ham  paa  Porten. 

„Det  var  den  tredie  lange  Næse,  du  fik,"  sagde  hun. 

Nu  syntes  han  ikke,  det  var  Umagen  værd  at  leve 
længere.  Nok  var  det  forbi  med  hans  Elskov  til  Prin- 
sessen, som  havde  narret  ham  saa  skammelig.  Men  der 
var  da  ingen  anden  Pige  han  brød  sig  om,  og  han  var 
i  alle  Maader  led  ved  det  hele. 

Han  kom  da  i  Tanker  om,  hvad  hans  Fader  havde 
sagt  om  Æblerne  paa  det  gamle  Træ,  at  han  vilde 
komme  i  Ulykke,  om  han  spiste  af  dem,  efter  at  han 
havde  hævet  Skatten.  Og  eftersom  han  tænkte,  at  han 
lige  saa  godt  kunde  faa  en  Ende  paa  det  paa  den  ene 
som  paa  den  anden  Maade,  tog  han  et  af  Æblerne  og 
bed  i  det 

I  det  samme  begyndte  hans  Næse  at  vokse  og  voksede 
og  voksede,  lige  til  den  naaede  Jorden.  Han  tog  op  til 
den  med  Haanden,  han  skelede  ned  ad  den  paa  dens 
ene  Side  og  paa  dens  anden  Side  .  .  .  den  var  og  blev 
lige  stor. 

Og  han  blev  saa  bedrøvet,  som  han  endnu  aldrig 
nogen  Sinde  havde  været  Nok  havde  han  tænkt,  at 
det  var  bedst,  om  han  døde,  siden  der  ikke  var  mere 
for  ham  at  leve  for.  Men  han  kunde  da  umulig  dø 
med  saadan  en  Næse. 

Ikke  heller  syntes  Livet  ham  ved  nærmere  Efter- 
tanke fuldt  saa  slemt  som  før.  Der  var  jo  nok  Prin- 
sessen, som  han  elskede,  og  som  havde  gjort  Nar  ad 
ham.  Men  i  Grunden  elskede  ham  hende  vist  ikke 

mere.  Bare  han  kunde  blive  af  med  den  gruelige  Næse, 
saa  kunde  det  saamænd  endnu  altsammen  blive  godt. 

Bedst  som  det  var,  kom  han  i  Tanker  om,  hvad 
hans  Fader  havde  sagt  om  det  lille  Vandhul  bag  Laden. 
Og  i  det  samme  det  var  faldet  ham  ind,  sprang  han  op 
og  løb  derned  med  samt  sin  lange  Næse.  Han  dyppede 
den  i  Vandet,  og  den  svandt  et  stort  Stykke.  Han  vad- 
skede den  paa  den  ene  Side  og  paa  den  anden,  og  lidt 
efter  var  den  helt  væk,  og  han  stod  der  med  sin  egen 
naturlige  Næse  og  ikke  en  Smule  mere. 

Nu  sad  han  lidt  og  glædede  sig  over  det  og  havde 
det  rigtig  godt.  Solen  straalede,  Blomsterne  duftede,  og 
Æblerne  skinnede  nok  saa  rødt  oppe  i  Træet.  Han 
tænkte,  at  han  kunde  i  Grunden  have  det  rigtig  godt, 
hvis  bare  han  havde  de  Skatte  igen,  som  Prinsessen 
havde  narret  fra  ham.  Og  som  han  tænkte  paa  det, 
sprang  han  pludselig  op,  plukkede  en  Kurv  fuld  af 
Æblerne,  forklædte  sig  som  Gartner  og  gik  op  paa 
Slottet  og  spurgte,  om  de  ikke  havde  Brug  for  nogen 
Frugt. 

Køgemesteren  saa  paa  de  skønne  Æbler  og  købte 
dem  lige  straks.  Saa  skønne  var  de,  at  de  blev  sat  paa 
en  Guldtallerken  foran  Kongens  og  Prinsessens  Plads 
ved  Taflet.  Ingen  af  Hoffolkene  maatte  røre  dem. 

Kongen  og  Prinsessen  tog  da  ogsaa  straks  hver  sit 
Æble  og  bed  en  forsvarlig  Bid.  Og  lige  med  det  sam- 
me begyndte  deres  Næser  at  vokse  og  blev  ved  med 
at  vokse,  lige  til  de  naaede  ned  til  Jorden. 

Der  blev  jo  en  Jammer  og  Fortvivlelse.  Prinsessen 
lukkede  sig  inde  i  sit  Kammer  og  vilde  ikke  vise  sig 
for  nogen.  Kongen  kunde  jo  ikke  saadan  gemme  sig 
hen,  over  det  han  skulde  regere  Riget.  Men  han  ud- 
lovede en   Belønning  paa  tusinde  Dukater  til  den,  der 

kunde  tage  den  lange  Næse  fra  ham.  Alle  Verdens 
Doktorer  kom  dragende  og  prøvede  baade  det  ene  og 
det  andet  Men  Næsen  blev,  hvor  den  var. 

Da  nu  der  var  gaaet  nogen  Tid,  gik  den  unge  Karl 
ned  til  Vandhullet  og  fyldte  en  god  stor  Flaske  med 
det  undergørende  Vand.  Derefter  forklædte  han  sig 
som  Doktor,  gik  op  paa  Slottet  og  meldte,  at  han  nok 
havde  Lyst  til  at  forsøge  sig  med  Næsen. 

Kongen  havde  ikke  nogen  Tro  til  den  omrejsende 
Doktor,  siden  alle  Verdens  lærdeste  Læger  havde 
maattet  give  tabt.  Men  han  tænkte,  han  kunde  jo  gerne 
prøve,  for  Næsen  generede  ham  forfærdelig,  naar  han 
regerede. 

Og  Karlen  .smurte  en  Gang  paa  af  Flasken,  og  Næ- 
sen svandt  med  en  Trediedel.  Han  smurte  en  Gang  til, 
og  nok  en  Trediedel  gik  sin  Vej.  Han  smurte  tredie 
Gang,  og  saa  havde  Kongen  sin  egen  Næse  igen,  som 
nok  var  en  stor  Næse,  men  ikke  større,  end  det  søm- 
mer sig  for  en  Konge. 

Han  blev  saa  glad,  at  han  sprang  helt  til  Loftet,  og 
alle  Hofmændene  gjorde  ligedan,  for  de  faar  nu  deres 
Løn  for  at  være  Kongen  til  Behag.  Hele  Slottet  gen- 
lød af  Fest  og  Glæde,  og  til  sidst  blev  Larmen  saa  stærk, 
at  Prinsessen  kom  ud  af  sit  Kammer  med  samt  sin  grue- 
lige Næse  og  spurgte,  hvad  der  vel  var  paa  Færde. 

Hun  fik  det  jo  at  vide  og  kaldte  den  fremmede 
Doktor  til  sig  og  lovede  ham  tusinde  Dukater,  hvis 
han  ogsaa  vilde  kurere  hendes  Næse. 

„Det  er  altfor  lidt,**  sagde  han.  „Prinsessens  Næse 
er  meget  vanskeligere  end  Kongens." 

Ja,  saa  vilde  hun  da  give  ti  Tusinde. 

Jeg  bryder  mig  nu  ikke  saa  meget  om  Penge," 
sagde  han.   Jeg  er  en  nøjsom  Mand  og  kan  komme 

langt  frem  i  Verden  med  de  tusinde  Dukster,  jeg  fik 
af  Kongen.  Bare  jeg  finder  mig  en  god  Pige,  som  vil 
dele  min  Lod  i  Livet,  saa  skal  jeg  være  fornøjet." 

Ja,  han  kunde  faa  Prinsessen.  Saa  snart  hun  vel  var 
blevet  af  med  Næsen,  skulde  hun  med  Glæde  gifte  sig 
med  ham. 

„Jeg  har  hørt,  at  man  ikke  skal  stole  paa  Fyrste- 
ord," sagde  han.  „Men  jeg  ved,  at  Prinsessen  har  et 
Horn,  som  er  saadan,  at  naar  man  blæser  i  det,  kom- 
mer der  saa  mange  Soldater,  man  ønsker  sig.  Om  jeg 
maa  faa  det,  da  skal  jeg  kurere  Næsen." 

Prinsessen  kviede  sig  svært  ved  det,  men  han  stod 
fast  ved  sit,  og  saa  kom  hun  da  med  Hornet.  Han 
tog  det  og  forvarede  det. 

Jeg  tror  alligevel  ikke  jeg  kan  gøre  noget  ved  Prin- 
sessens Nasse,"  sagde  han  saa.  „Det  skulde  da  være, 
om  hun  gav  mig  et  Bælte,  hun  har,  og  som  er  saadan, 
at  den,  der  bærer  det,  er  usynlig." 

Hun  skældte  og  smældte,  saa  det  var  grueligt  at  høre 
paa.  Men  han  blev  ved  sit,  og  saa  løb  hun  da  til  sidst 
efter  Bæltet  og  gav  ham  det.  Han  takkede  og  stak 
det  i  Lommen. 

„Det  er  kedeligt  nok,"  sagde  han  saa.  „Men  jeg 
glemte  en  Ting  endnu.  Der  kan  ikke  være  Tale  om. 
at  jeg  giver  mig  i  Lag  med  Næsen,  førend  jeg  faar 
den  Pung,  Prinsessen  har,  med  en  Guldskilling  i,  som 
er  saadan,  at  den  kommer  igen,  lige  saa  tit  man  giver 
den  ud." 

„Jeg  mente,  du  sagde  for,  du  brød  dig  ikke  om 
Penge,"  sagde  hun. 

„En  siger  saa  meget,"  sagde  Karlen. 

Saa  tog  hun  til  at  holde  et  Styr,  saa  hele  Hoffet 
kom  rendende.    Hun  befalede,  at  de  skulde  kaste  den 

uforskammede  Doktor  i  Taarnet,  og  det  gjorde  de  og- 
saa,  men  derfor  blev  hun  jo  ikke  af  med  Næsen.  Og  da 
hun  havde  raset  nogen  Tid,  lod  hun  ham  hente  paa  ny. 

„Her  har  du  saa  Pungen,"  sagde  hun.  „Kan  jeg  nu 
stole  paa  dig?" 

„Som  jeg  paa  dig,"  sagde  han. 

Hun  gav  ham  Pungen,  og  han  puttede  den  i  Lom- 
men. Saa  kastede  han  sin  Forklædning  og  stod  foran 
hende,  saadan  som  han  var,  den  Gang  han  bejlede  til 
hende. 

,Nu  siger  jeg  dig  Farvel,"  sagde  han.  ,Du  gav  mig 
tre  lange  Næser.  Jeg  har  kun  givet  dig  en,  men  den 
kan  du  til  Gengæld  beholde  til  din  Dødsdag." 

Der  var  en  Gang  en  Mand  og  en  Kone,  som  var 
bedre  end  de  fleste  Mennesker. 

Fattige  var  de,  men  alligevel  gik  ingen  deres  Dør 
uhjulpen  Forbi.  Kom  der  en  Tigger,  delte  de  med  ham, 
hvad  de  havde.  Var  der  nogen,  som  trængte  til  en 
H  aandsrækning,  saa  var  de  al  Tid  rede.  Om  en  af 
deres  Naboer  blev  ramt  af  en  Sorg,  saa  sørgede  de 
med  ham.  Fik  en  anden  en  Glæde,  saa  glædede  de  to 
sig,  som  var  det  hændt  dem  selv. 

Naturligvis  manglede  det  ikke  paa  Folk,  som  fore- 
holdt dem,  at  paa  den  Maade  vilde  de  gaa  akkurat 
lige  saa  fattige  i  deres  Grav,  som  de  havde  levet  hele 
Livet  Men  det  vilde  de  slet  ikke  høre  Tale  om. 

„Det  gaar  nok,"  sagde  Manden. 

„Man  skal  aldrig  lade  være  med  at  gøre  en  god  Ger- 
ning," sagde  Konen. 

„Man  skal  le  med  de  glade,"  sagde  Manden. 

„Man  skal  græde  med  de  bedrøvede,"  sagde  Konen. 

Saa  gik  Aarene,  og  de  blev  ved  at  være  lige  fattige 
og  lige  gode.  Alle  kunde  godt  lide  dem,  og  alle  rystede 
paa  Hovedet  af  dem. 

De  to  Mennesker  havde  en  Søn,  som  hed  Hans,  og 
han  blev  omsider  saa  stor,  at  han  maatte  ud  og  se  sig 
om  i  Verden  og  selv  tjene  sit  Brod. 

„Det  gaar  nok,"  sagde  Manden.  „Lov  mig  blot  en 
Ting:  at  du  aldrig  vil  lade  være  med  at  gøre  en  god 
Gerning,  naar  der  er  Lejlighed  dertil,  om  saa  du  har 
aldrig  saa  travlt." 

„Det  lover  jeg,"  sagde  Hans. 

„Og  mig  maa  du  ogsaa  love  noget,"  sagde  hans  Mo- 
der. „Du  maa  love  mig,  at  du  al  Tid  vil  le  med  de 
glade  og  græde  med  de  bedrøvede." 

„Det  lover  jeg,"  sagde  Hans. 

Saa  tog  Faderen  sin  gamle  Hat  og  satte  den  paa 
hans  Hoved. 

„Den  skal  du  have,"  sagde  han.  „Fin  er  den  ikke, 
men  den  har  alle  Dage  siddet  paa  et  ærligt  Hoved. 
Kniber  det  for  dig,  saa  spørg  du  bare  den  til  Raads. 
Farvel  og  Gud  være  med  dig.  Det  gaar  nok." 

Hans  gik  og  gik  gennem  mange  Riger  og  Lande,  og 
da  han  syntes,  han  var  kommen  langt  nok  ud  i  Verden, 
tog  han  Tjeneste  hos  en  mægtig  Konge,  som  syntes 
godt  om  den  kønne  Karl  og  lovede  ham  en  god   Løn. 

„Fine  Klæder  skal  du  ogsaa  faa,"  sagde  Kongen. 
„Allerførst  maa  du  nu  kaste  den  gamle  Hat  bort. 
Den  ser  jo  skrækkelig  ud." 

Jeg  siger  saa  mange  Tak  for  Klæderne,"  sagde 
Hans.  „Men  Hatten  kan  jeg  ikke  skille  mig  ved.  Jeg 
har  faaet  den  af  min  Fader  og  lovet  ham  al  Tid  at  gaa 
med  den." 

Alle  Hoffolkene  lo.  Men  Kongen  saa  alvorlig  paa  ham. 

„Sin  Faders  Villie  skal  man  ære,"  sagde  han.  Jeg 
fik  Riget  efter  min,  du  kun  en  gammel  Hat  efter  din. 
Men  det  er  lige  meget.  Behold  du  den  kun  paa.  Paa 
den  skal  jeg  kende  dig  mellem  mine  andre  Tjenere." 

Saadan  blev  det  saa.  Hoffolkene  gjorde  Nar  af  Hans, 
men  han  brød  sig  ikke  derom.  Naar  Kongen  spurgte 
ham,  om  de  plagede  ham,  rystede  han  paa  Hovedet  og 
sagde,  som  han  havde  hørt  sin  Fader  sige: 

„Det  gaar  nok.« 

Og  for  hver  Dag  gik  det  bedre  og  bedre,  saa  sandt 
som  Hans  steg  i  Kongens  Gunst,  indtil  han  var  bleven 
den  mest  betroede  af  alle  hans  Tjenere. 

Derover  blev  de  andre  naturligvis  misundelige.  Tidlig 
og  silde  lagde  de  Raad  op  imod  ham,  og  til  sidst  fandt 
de  ud  af  noget,  som  de  mente  kunde  styrte  ham. 

En  Dag  sagde  en  af  dem  til  Kongen,  at  der  ganske 
bestemt  maatte  være  noget  mellem  Dronningen  og 
Hans.  Hvis  Kongen  bare  vilde  lægge  Mærke  til  det, 
saa  skulde  han  se,  at  hver  Gang  Dronningen  lo,  saa 
lo  Hans  ogsaa,  og  hver  Gang  Dronningen  var  bedrø- 
vet, saa  var  Hans  det  samme.  De  havde  allesammen 
sét  det  Dag  efter  Dag  og  tænkte,  det  kunde  da  umulig 
gaa  rigtig  til. 

Kongen  vilde  først  ikke  høre  Tale  om  det,  for  han 
stolede  paa  Hans  og  havde  aldrig  haft  nogen  Grund 
til  at  mistro  sin  Dronning.  Men  de  blev  ved  at  snakke, 
og  da  Kongen  selv  maatte  indrømme,  at  det  forholdt 
sig,  som  de  sagde,  blev  han  til  sidst  saa  optændt  af 
Skinsyge,  at  han  besluttede  at  lade  Hans  dræbe.  Naar 
han  først  var  af  Vejen,  skulde  Turen  nok  komme  til 
Dronningen. 

Nu  var  der  lige  ved  Grænsen  af  Riget  en  mægtig 
Trold,  som  boede  i  en  stor  Skov,  og  med  hvem  Kon- 


32 DET  GAAR  NOK 

gen  kun  kunde  hotde  Fred  paa  det  Vilkaar,  at  han 
hvert  tiende  Aar  skulde  sende  ham  tredive  unge 
Mænd.  De  blev  al  Tid  udtagne  længe  i  Forvejen  ved 
Lodtrækning,  og  just  i  Aar  var  de  blevne  afleverede. 
Men  en  af  dem  var  død,  og  derover  var  Trolden  meget 
Forbitret.  Kongen  havde  da  lovet,  at  han  skulde  sende 
ham  een,  der  var  Uge  saa  god  som  ti,  i  Stedet  for,  og 
nu  besluttede  han,  at  det  skulde  være  Hans,  og  kaldte 
ham  for  sig. 

„Gaa  ud  til  Trolden,  Hans,"  sagde  han.  „Sig  ham, 
at  her  er  den,  jeg  har  lovet  ham.  Men  skynd  dig. 
Ellers  ødelægger  han  mig  hele  Riget." 

Hans  vidste  ikke  noget  om  den  Kontrakt,  Kongen 
havde  med  Trolden  og  traskede  trøstig  sin  Kurs  ad 
Skoven  ril.  Da  han  var  kommen  godt  Halvvejen,  mødte 
han  en  gammel  affældig  Kone,  som  slæbte  paa  en  stor 
Sæk  Brænde  og  stønnede  grueligt  under  Vægten. 

„Kunde  du  ikke  tage  og  hjælpe  mig,  min  Søn,"  sagde 
hun.  „Mine  to  smaa  Børnebørn  sidder  og  fryser  i 
Hytten  omme  paa  den  anden  Side  af  Bakken,  og  jeg 
aarker  ikke  at  bære  Brændet  længer." 

Hans  saa  op  over  Bakken,  som  var  baade  høj  og  lang. 

Ja,"  sagde  han  saa.  „Det  er  en  gal  Historie,  for  jeg 
gaar  i  Kongens  Ærinde,  og  jeg  har  lovet  at  skynde 
mig.  Men  jeg  har  rigtignok  lovet  min  Fader,  at  jeg 
aldrig  vilde  undlade  at  gøre  en  god  Gerning,  naar  der 
var  Lejlighed  dertil,  om  jeg  saa  havde  aldrig  saa  travlt. 
Nu  skal  jeg  spørge  min  Hat." 

Han  satte  sin  Stok  i  Jorden,  hængte  Hatten  paa  den 
og  spurgte: 

„Skal  jeg  hjælpe  den  gamle  Kone?" 

Hatten  nikkede,  saa  det  var  nemt  at  se,  hvad  dens 
Mening  var. 

„Det  gaar  nok,a  sagde  saa  Hans. 

Han  tog  Brændet  paa  Nakken  og  gik  ad  Hytten  til, 
mens  Konen  rokkede  af  Sted  ved  Siden  af  og  velsig- 
nede ham. 

Mens  nu  Hans  havde  travlt  med  det,  kom  ti  af 
hans  Medtjenere  løbende  i  stor  Hast.  De  vidste,  at 
Kongen  havde  sendt  ham  til  Trolden,  og  vilde  hen  og 
se  til,  om  han  nu  ogsaa  virkelig  udrettede  Ærindet, 
for  saa  var  de  jo  fri  for  ham  for  bestandig,  eftersom 
ingen  nogensinde  var  sluppen  levende  af  Troldens 
Magt  Hans  saa  de  ikke  noget  til,  siden  han  var 
gaaet  op  over  Bakken,  og  saa  løb  de  videre,  indtil  de 
kom  til  Udkanten  af  Skoven. 

Der  trak  de  Lod  om,  hvem  af  dem  der  skulde  vove 
sig  ind  i  Skoven.  Han,  hvem  Loddet  traf,  forsvandt 
mellem  Træerne,  og  lidt  efter  greb  Trolden  ham. 

„Er  du  den,  der  er  saa  god  som  ti?a  spurgte  Trol- 
den. 

„Han  kommer!  han  kommer !a  skreg  Manden.  „Det 
er  ikke  mig.a 

„Saa  æder  jeg  dig  saa  længe, tt  sagde  Trolden. 

Akkurat  ligedan  gik  det  den  næste  og  den  næste 
og  dem  alle  ti.  Da  den  sidste  var  ædt,  kom  Hans. 
Han  havde  hjulpet  Konen  Brændet  i  Hus  og  derefter 
skyndt  sig  til  Skoven,  det  bedste  han  kunde. 

Jeg  skulde  sige  fra  Kongen,  at  her  var  den,  han 
havde  lovet  dig,"  sagde  han. 

„Vil  du  hilse  Kongen  og  sige  Tak,"  sagde  Trolden. 
Jeg  har  faaet,  hvad  der  tilkommer  mig.  Er  han  en 
ærlig  Konge,  saa  er  jeg  en  ærlig  Trold.  Desuden  er 
jeg  mæt,  og  saa  er  det  nemt  at  være  ærlig." 

Hans  gik  med  den  Besked,  og  stor  var  Kongens 
Forundring,  da  han  glad  og  frisk  traadte  frem  for  ham. 

3* 

Hans  Fortalte  oprigtig,  hvordan  det  var  gaaet  til  med  den 
gamle  Kone,  og  hvordan  han  havde  ment,  han  skulde 
opfylde  sin  Faders  Bud. 

„Det  er  en  god  Fader,  du  har,"  sagde  Kongen.  „Er 
der  ikke  mere,  han  har  sagt  dig?" 

„Nej,"  sagde  Hans.  „Men  det  har  Moder.  Hende 
tnaatte  jeg  love,  at  jeg  al  Tid  vilde  le  med  de  glade 
og  græde  med  de  bedrøvede.  Og  det  har  jeg  da  ogsaa 
al  Tid  gjort  indtil  denne  Dag." 

Da  faldt  det  med  et  som  Skæl  fra  Kongens  Øjne,  og  han 
saa,  med  hvor  stor  Uret  han  havde  mistænkt  sin  Dron- 
ning og  sin  tro  Tjener.  Han  belønnede  og  forfrem- 
mede Hans,  og  fra  nu  af  var  der  ingen  mere  i  Kon- 
gens Gaard,  der  vovede  at  mukke  mod  ham. 

Nogen  Tid  efter  kom  Nabokongen  i  Besøg  paa  Slottet, 
og  efter  at  de  havde  spist,  sad  de  to  Konger  og  snak- 
kede sammen  om  baade  det  ene  og  det  andet. 

Jeg  er  bleven  ked  af  at  være  Konge,"  sagde  Nabo- 
kongen. „Selv  kan  man  jo  ikke  gøre  al  Ting,  og  tro  Tje- 
nere er  ikke  til  at  faa  i  vore  Dage.  De  lyver  og  sny- 
der og  bedrager  en,  saa  det  er  en  Gru." 

„Da  har  jeg  en  tro  Tjener,"  sagde  Kongen.  „I  hans 
Mund  er  hverken  Løgn  eller  Svig.  Om  saa  det  gjaldt 
hans  Liv,  vilde  han  ikke  afvige  fra  Sandheden." 

Jeg  vædder,  hvad  du  vil,"  sagde  Nabokongen. 

„Det  er  ikke  værd,  vi  vædder,"  sagde  Kongen.  „Vi 
har  jo  begge  to,  hvad  vi  behøver.  Men  hvis  min  Tje- 
ner bestaar  den  Prøve,  du  sætter  ham  paa,  saa  kan  du 
give  ham  en  god  Gave." 

Jeg  giver  ham  min  eneste  Datter  og  det  halve 
Kongerige,"  sagde  Nabokongen,  saa  vis  var  han  i  sin 
Sag. 

„Top,"  sagde  Kongen. 

Saa  blev  Hans  kaldt  ind.  Han  fik  et  Brev,  som  han 
skulde  give  Nabokongens  Dronning,  og  en  stor  Pose 
Guldpenge,  som  ban  paa  Tilbagevejen  skulde  betale  til 
en  Mand,  hvem  Kongen  skyldte  dem. 

„Men  du  maa  ikke  betale  Pengene  Før  paa  Tilbage- 
vejen," sagde  Kongen.  „Du  kan  tage  min  egen  Ride- 
hest, men  pas  godt  baade  paa  Hesten  og  paa  Pengene. 
Saa  er  det  ogsaa  bedst,  du  ifører  dig  de  smukkeste 
Klæder,  jeg  har  i  mit  Skab,  For  at  du  kan  optræde 
standsmæssigt  For  den  Fremmede  Dronning.  Men  pas 
godt  paa  dem  ogsaa,  For  jeg  laaner  dig  dem  kun,  for- 
staar  du." 

„Det  gaar  nok,"  sagde  Hans. 

Han  iførte  sig  de  skønne  Klæder,  sadlede  Kongens 
Hest  og  stak  Brevet  i  Lommen.  Posen  med  Guldpen- 
gene hængte  han  paa  Saddelknappen.  Paa  Hovedet 
havde  han  sin  gamle  Hat,  For  den  vilde  han  jo  ikke 
skille  sig  ved.  Trøstig  red  han  til  det  Fremmede  Kon- 
gerige, naaede  godt  og  vel  Slottet  og  afleverede  Bre- 
vet 

Saa  snart  Dronningen  havde  læst  det,  befalede  hun 
sin  Overhofmester  at  behandle  den  Fremmede  Svend, 
som  var  han  selve  Kejserens  Søn. 

Alle  Hoffolkene  kom  i  deres  fineste  Puds,  og  Dron- 
ningen selv  iførte  sig  den  Kjole,  hun  havde  baaret 
ved  Kroningen.  Hans  sad  ved  hendes  venstre  Side 
ved  Taflet  Paa  den  anden  Side  havde  han  Overhof- 
mesteren, og  de  to  drak  ham  hele  Tiden  til  af  den 
gode  Vin  og  fyldte  hans  Glas  paany  og  gjorde  saa 
megen  Stads  af  ham,  at  han  hverken  vidste  ud  eller 
ind. 

Efter  Taflet  satte  de  sig  til  at  spille  Kort,  og  imens 
skænkede  de  saa  flittigt  i  hans  Glas,  at  han  inden  længe 

blev  ganske  fuld.  De  blev  ved  at  spille,  og  inden  Af- 
tenen var  omme,  havde  han  ikke  blot  spillet  sine  egne 
Penge  bort,  men  ogsaa  Kongens,  som  han  havde  i  Po- 
sen, og  de  skønne  Klæder  og  den  gode  Hest. 

Først  langt  op  ad  Formiddagen  kom  han  til  sig  selv 
igen.  Da  laa  han  paa  Marken  udenfor  Slottet.  Han  var 
iført  nogle  gruelige  gamle  Laser,  og  ved  Siden  af  ham 
laa  hans  gamle  Hat,  som  var  det  eneste,  han  havde 
tilbage  af  den  Mundering,  han  var  kommen  i.  Ved  Si- 
den af  Hatten  havde  de  lagt  en  Kæp. 

„Det  var  en  slem  Historie,"  sagde  Hans.  „Vorherre 
maa  vide,  hvordan  jeg  klarer  den." 

Men  han  kunde  jo  ikke  blive  liggende  der  paa  Mar- 
ken, og  saa  stod  han  op  og  tog  Kæppen  og  begyndte 
at  vandre  hjemefter.  Han  gik  og  gik,  og  saa  kom  han 
da  i  Nærheden  af  den  Mands  Hus,  hvem  han  skulde 
levere  Pengene  fra  Kongen. 

„Jeg  kan  da  ikke  sige  ham,  at  jeg  har  spillet  Kongens 
Penge  bort,"  sagde  han  til  sig  selv  og  blev  staaende. 
„Lad  mig  nu  se,  hvad  jeg  skal  hitte  paa.  Jeg  kunde 
jo  f.  Eks.  fortælle,  at  jeg  var  falden  iblandt  Røvere,  som 
havde  udplyndret  mig  og  taget  det  alt  sammen  fra 
mig . . ." 

Han  stod  lidt  og  tænkte  paa  det. 

„Lad  os  prøve  en  Gang,  hvordan  det  gaar,"  sagde 
han  saa. 

Han  stak  Kæppen  ned  i  Jorden  og  hængte  den 
gamle  Hat  paa  den.  Det  skulde  forestille  Manden, 
hvem  han  skulde  bringe  Pengene  fra  Kongen.  Saa 
bukkede  han  og  sagde: 

„God  Dag,  Herre.  Min  Herre,  Kongen,  har  sendt 
mig  til  jer  med  en  stor  Pose  Guldpenge.  Men  et 
Stykke  Vej  herfra  blev  jeg  overfaldet  af  syv  Røvere, 

som  tog  Pengene  og  min  gode  Hest  og  desuden  trak 
Klæderne  af  mig." 

Da  han  havde  fremsagt  denne  Lektie,  saa  han  paa 
Hatten,  men  den  rystede  ganske  forskrækkeligt,  der 
hvor  den  hang  paa  Kæppen. 

„Det  gaar  ikke,"  sagde  Hans  sørgmodig.  „Der  er 
ikke  andet  for  end  at  sige  Sandheden." 

Saa  satte  han  den  gamle  Hat  paa  sit  Hoved,  tog 
Kæppen  i  Haand  og  gik  rask  til  Mandens  Hus  og  for- 
talte ham  det  hele,  som  det  var  gaaet  til. 

„Det  kommer  altsammen  ikke  mig  ved/  sagde  Manden. 
Jeg  vil  have  mine  Penge.  Har  Kongen  betroet  dem  til 
en  utro  Tjener,  som  har  spillet  dem  bort,  saa  maa  han 
sende  mig  nogle  andre.  Gaa  til  din  Herre,  og  sig  ham 
det.  Du  faar  nok  en  god  Modtagelse." 

„Det  gaar  nok,"  sagde  Hans. 

Men  som  han  nu  gik  hen  ad  Vejen,  kom  han  i 
Tanker  om,  at  han  maatte  da  finde  paa  noget,  som 
kunde  fri  ham  for  Straf.  Aldrig  i  Livet  turde  han  træde 
frem  for  sin  gode  Herre  og  sige  ham  Sandheden. 

„Lad  os  prøve  en  Gang  igen,"  sagde  han. 

Atter  satte  han  Stokken  i  Jorden  og  hængte  Hatten 
paa  den.  Og  denne  Gang  lod  han,  som  om  Hatten 
talte  først  til  ham,  for  saa  tænkte  han,  at  han  fik  mere 
Mod. 

„God  Dag,  min  kære  Hans,a  sagde  Hatten  paa  Kæp- 
pen, som  skulde  forestille  Kongen.  „Det  glæder  mig  at 
se  dig  igen.  Du  er  den  troeste  af  alle  mine  Tjenere, 
og  jeg  har  savnet  dig  haardt.  Lad  mig  nu  høre,  hvor 
godt  du  har  udrettet  mine  Ærinder." 

Hans  bøjede  sig  dybt  og  sagde  saa: 

Jo,  Herre  Konge.  Om  det  havde  kommet  an  paa 
mig,  da  skulde  jeg  visselig  tjent  Jer  i  Dag  saa  trofast 


40  DET  GAAR  NOK 

som  alle  de  andre  Gange,  [  har  vist  mig  Tillid.  Men 
da  jeg  vel  havde  været  hos  Dronningen  og  afleveret 
Brevet  og  red  derfra  igen,  blev  min  Hest  forfangen,  saa 
jeg  maatte  tage  ind  i  et  Herberge.  Og  mens  jeg  sad 
der,  kom  Tyve  og  røvede  Posen  med  Guldstyk- 
kerne og  de  skønne  Klæder,  I  laante  mig,  og  desuden 
Eders  Livhest.  De  lod  mig  ikke  beholde  andet  end 
disse  Pjalter,  og  jeg  er  gaaet  hertil  paa  min  Fod  For 
at  fortælle  Jer  Ulykken.  Nu  beder  jeg,  at  I  vil  sende 
Soldater  ud  for  at  fange  Ugerningsmændene.* 

Hans  saa  paa  Hatten.  Den  rystede  saa  forfærdeligt, 
at  den  var  lige  ved  at  falde  af  Kæppen. 

„Det  gaar  ikke,"  sagde  han. 

Saa  satte  han  sig  ned  og  gav  sig  ynkelig  til  at 
græde. 

„Hvad  skal  jeg  dog  gøre  . . .  hvad  skal  jeg  dog  gøre," 
sagde  han.  „Der  er  vel  saa  ikke  andet  for,  end  at  jeg 
maa  sige  Sandheden." 

I  det  samme,  han  sagde  det,  saa  han  op  paa  den 
gamle  Hat,  og  nu  nikkede  den  saa  stærkt,  at  det  var 
ikke  ril  at  tage  fejl  af,  hvad  den  mente. 

Da  stod  han  trøstig  op  og  gik  til  Slottet.  Han  gik 
lige  op  i  Salen,  hvor  Kongen  sad  med  den  fremmede 
Konge,  kastede  sig  ned  for  ham  og  Fortalte  det  altsam- 
men, som  det  var  gaaet  til. 

„Visselig  er  du  en  ærlig  Tjener,"  sagde  den  frem- 
mede Konge.  „Jeg  har  tabt  mit  Væddemaal,  og  min 
Datter  og  det  halve  Rige  tilhører  dig." 

Derefter  blev  Brylluppet  fejret  med  stor  Pragt.  Da  det 
vel  var  overstaaet,  satte  Hans  sig  med  sin  unge  Dron- 
ning i  en  Guldkaret  og  kørte  til  sine  gamle  Forældres 
Hytte.  Nu  skulde  de  følge  med  ham  og  have  det  fedt 
og  godt  paa  deres  gamle  Dage. 

Men  da  den  gamle  Kone  hørte  det  og  saa  Guldka- 
reten, stak  hun  pludselig  i  at  græde. 

„ Hvordan  i  al  Verden  skal  det  gaa,a  sagde  hun. 

„Det  gaar  nok/  sagde  Manden. 

Saa  stod  de  op  i  Kareten  og  kørte  derfra. 

Der  var  en  Gang  en  Smule  Soldat,  som  var  saa  fattig, 
at  han  ikke  engang  havde  Raad  til  at  købe  sig 
en  Bibel.  Naar  Kammeraterne  sad  i  Kirken  og  slog  op 
i  den  hellige  Skrift  efter  Dagens  Tekst,  tog  han  et  Spil 
Kort  frem  og  gav  sig  til  at  blade  i  det 

Hans  Sidemænd  vidste  det  jo  nok,  men  nænnede 
ikke  at  melde  ham,  Fordi  han  var  saa  sølle.  Saa  kan 
det  ogsaa  være,  det  morede  dem  en  Gang  imellem  at 
kigge  ham  i  Kortene.  Men  en  Dag  saa  Sergeanten  det, 
og  saa  slæbte  han  øjeblikkelig  Soldaten  For  Generalen. 

„Han  ugudelige  Krop,"  tordnede  Generalen.  „Hvor 
kan  det  Falde  ham  ind  at  komme  med  sine  Skarnstreger 
i  Kirken?« 

Den  arme  Synder  stod  og  vidste  ikke,  hvor  han 
skulde  gøre  af  sig  selv. 

„Hvis  Ur.  Generalen  tillader  det,"  sagde  han. 

„Tror  han  Forbandede  Slyngel,  at  jeg  tillader  det?" 
tordnede  Generalen. 

„Bare  Hr.  Generalen  vilde  lade  mig  forklare  .  .  / 
sagde  Soldaten. 

„Lukt  ned  i  Helvede  forklarer  han  sig,a  tordnede 
Generalen. 

Han  blev  ved  at  tordne,  saa  længe  til  han  ikke  havde 
mere  at  tordne  af.  Saa  satte  han  sig  ned  og  strøg  sit 
Mundskæg,  mens  Soldaten  begyndte  at  snakke. 

„Det  kommer  sig  nu  over  det,  at  jeg  aldrig  har  haft 
Raad  til  at  købe  mig  en  Bibel,"  sagde  han.  „Saa  var 
der  jo  ikke  andet  for,  end  at  jeg  maatte  hjælpe  mig 
med  dette  hersens  Spil  Kort,  som  jeg  ellers  har  arvet 
efter  min  salig  Far,  og  han  var  da  en  from  Mand/ 

„Staa  ikke  og  spild  Tiden  med  hans  Sludder/  sagde 
Generalen.  „Sig,  hvad  han  har  at  sige,  inden  han  bar 
sine  Hug.a 

Ja,  da  vil  jeg  bare  sige  det,  at  naar  jeg  saadan,  for 
nu  at  sige  noget,  sidder  i  Kirken  og  ser  paa  Esset, 
saa  tænker  jeg  da  aldrig  paa  andet,  end  at  der  kun  er 
een  sand  Gud,  som  skabte  Himlen  og  Jorden/ 

„Det  var  Fandens/  sagde  Generalen. 

„Siger  Generalen  det?a  sagde  Soldaten.  Ja,  saa  maa 
det  sagtens  være  sandt,  men  mig  er  det  ellers  gaaet 
anderledes.  Jeg  vil  nu  sige,  at  naar  jeg  tager  Toen  i 
min  Haand,  saa  ser  jeg  klart  for  mig  de  første  to  Menne- 
sker, som  Gud  skabte  i  sit  Billede.  Falder  Treen  for, 
er  det  mig  helt  umuligt  ikke  at  tænke  paa  Treenigheden. 
Firen  kan  for  mig  aldrig  blive  til  andet  end  de  fire  hel- 
lige Evangelister,  og  Femen  kan  vel  enhver  vide,  maa 
være  de  fem  kloge  Jomfruer/ 

„Der  var  ti/  sagde  Generalen. 

Jeg  véd  det  nok,  Hr.  General/  sagde  Soldaten. 
„Men  de  fem  var  taabelige,  og  dem  mente  jeg  ikke  en 
god  Soldat  behøvede  at  tænke  paa/ 

„Gaa  videre,"  sagde  Generalen. 

Ja,  det  er  da  nemt  nok,"  sagde  Soldaten.  „Saa  kom- 
mer vi  til  Seksen,  som  betyder,  at  Gud  Herren  skabte 
Verden  i  seks  Dage,  mens  Syven  erindrer  mig  om,  at 
han  hvilede  paa  den  syvende.  Otten  mener  jeg  nu  er 
de  otte  fromme  Sjæle,  som  var  i  Arken,  og  naar  jeg 
ser  paa  Nien  kan  jeg  slet  ikke  lade  være  at  tænke  paa 
de  ni  spedalske/ 

„Ved  han  ikke,  at  der  var  ti?"  sagde  Generalen. 

„Mænd  véd  jeg  saa,  Hr.  General,"  sagde  Soldaten. 
„Men  se,  den  tiende  kom  jo  tilbage  for  at  ofre  Gud 
Herren  deres  Tak,  saa  han,  synes  jeg,  skal  da  ikke 
med  i  det  Kompagni." 

„Videre,"  sagde  Generalen. 

„Mange  Tak,a  sagde  Soldaten.  „Saa  har  vi  Tien,  og 
det  er  da  vel  de  ti  Guds  Bud.  Og  Damen  .  .  .  hun  er 
da  livagtig  som  Dronningen  af  Saba,  hende  der  kom 
dragende  langvejs  fra  for  at  sætte  sig  ved  Kong  Salo- 
mons Fødder  og  høre  paa  hans  Visdom.  Hvad  endelig 
Kongen  anbelanger,  saa  tænker  jeg,  hver  Gang  jeg  ser 
ham,  først  paa  Kongen  i  Himlen  og  saa  paa  Kongen  i 
København  og  saa  paa  min  General." 

„Meget  godt,"  sagde  Generalen.  „Videre." 

Ja  .  .  saa  er  der  vel  med  Generalens  Tilladelse  ikke 
mere,"  sagde  Soldaten. 

„Hvad  siger  han?"  tordnede  Generalen  og  for  op 
og  slog  i  Bordet.  „Er  der  ikke  mere?  Hvor  har  han 
gjort  af  Knægten,  Hundsvot?  Ha,  ha!  Der  stikker  han 
i  det.  Knægten  bliver  ham  nok  den  vanskeligste  at 
klare." 

„Det  er,  som  Generalen  siger,"  sagde  Soldaten  og 
sukkede.  „Men  om  ellers  Generalen  ikke  vil  blive  vred 
og  skaane  min  arme  Ryg,  saa  kan  jeg  da  ellers  nok 

sige  Generalen,  hvem  jeg  tænker  paa,  naar  jeg  faar 
Knægten  i  Haanden." 

„Sig  kun  frem,"  sagde  Generalen.  „Hvis  han  klarer 
Knægten,  lige  saa  godt  som  han  klarede  de  andre,  saa 
skal  han  slippe." 

Ja,  saa  vil  jeg  da  ærbødigst  melde,  at  ved  Knægten 
tænker  jeg  aldrig  paa  andet  end  paa  vores  Sergeant, 
som  meldte  mig  til  Generalen,"  sagde  Soldaten. 

„Skrup  af,"  sagde  Generalen  og  gav  ham  en  Daler. 


DEN  GAMLE  SOLDAT 


Eventyrskrinet 


Der  var  en  Gang  en  gammel  Soldat,  som  havde 
tjent  Kongen  i  ni  og  halvfemsindstyve  Aar,  elleve 
Maancder,  tre  Uger  og  seks  Dage.  Saa  gav  de  ham  hans 
Afsked,  for  hvis  han  blev  længere,  skulde  han  jo  have 
Pension. 

Han  græd  og  bad  saa  mindelig  for  sig,  men  der  hjalp 
ingen  „kære  Mor".  De  sagde,  han  var  saa  aflægs,  at  han 
umulig  kunde  blive  en  Dag  længer  i  Kongens  Tjeneste. 
Men  siden  han  ellers  var  veltjent,  skulde  han  faa  Lov 
til  at  gaa  ind  paa  Munderingskam  ret  og  vælge  sig  en 
Mundering  ud,  som  han  kunde  have  til  Erindring  om 
sin  Soldatertid. 

Den  gamle  Soldat  gik  ogsaa  derind,  siden  der  ikke 
var  andet  for  ham  at  gøre.  Det  første,  han  saå,  var  en 

gammel  rusten  Bøsse.  Der  stod  skrevet  paa  Kolben,  at 
alt,  hvad  den  sigtede  paa,  det  skulde  falde.  Men  det 
stod  saa  utydeligt,  at  ingen  havde  lagt  Mærke  til  det 

„Lad  mig  faa  den  Bøsse,"  sagde  han  til  Sergeanten. 
„Den  kan  være  god  nok  til  mig." 

Sergeanten  grinede  og  gav  ham  den.  Straks  efter  fandt 
Soldaten  en  gammel  Patrontaske.  Paa  Bagsiden  af  den 
stod  skrevet,  at  alt,  hvad  Ejermanden  ønskede  sig  i 
Tasken,  det  skulde  komme  deri  med  det  samme. 

„Den  passer  til  Bøssen,"  sagde  han. 

„Værsaagod,"  sagde  Sergeanten. 

Tæt  ved  Bøssen  stod  et  Par  Træsko,  som  hverken 
havde  Bunde  eller  Overlæder.  Men  bag  paa  den  ene 
Krampe  stod  der  præntet,  at  den,  der  havde  dem  paa, 
kunde  tage  ti  Mil  for  hvert  Skridt,  han  gjorde. 

„Det  var  justement  et  Par  Sko  for  dig,"  sagde  Ser- 
geanten. 

„Synes  du?"  sagde  den  gamle  Soldat.  Ja,  saa  vil  ieg 
tage  dem  for  at  gøre  dig  en  Tjeneste." 

Saa  fandt  de  et  Par  ældgamle  Bukser  frem,  og  i  deres 
ene  Lomme  laa  en  Seddel,  hvorpaa  der  stod  skrevet, 
at  hvem  der  gik  med  Bukserne,  han  skulde  al  Tid  have 
Penge  nok. 

„Saadan  et  Par  Bukser  har  jeg  ønsket  mig  hele  Livet 
igennem,"  sagde  Soldaten. 

„Vil  du  ikke  ogsaa  have  denne  her  skønne  Kasket," 
spurgte  Sergeanten  og  rakte  ham  en  gammel  Hue. 

Soldaten  undersøgte  den  omhyggelig  og  fandt  paa 
Undersiden  af  Skyggen  en  Paaskrift,  der  fortalte,  at 
naar  den,  der  havde  Huen  paa,  snurrede  den  tre  Gange 
rundt,  saa  blev  han  en  Yngling  paa  tyve  Aar,  om  saa 
han  ellers  var  hundrede. 

„Maa  jeg  virkelig  faa  den  Kasket?"  sagde  han. 

„Den  er  din,a  sagde  Sergeanten  og  lo.  „Du  er  den 
dummeste  Fyr,  vi  nogen  Sinde  har  haft  i  Regimentet. 
Skynd  dig  nu  at  faa  Munderingen  paa,  og  skrup  saa  op 
og  præsenter  dig  for  Kongen,  og  sig  pænt  Farvel." 

Soldaten  iførte  sig  de  gamle  Klædningstykker  og  mar- 
cherede saa  op  til  Kongen. 

Jøsses,  saa  fin  du  er,a  sagde  Kongen. 

Ja,  jeg  er  godt  tilfreds/  sagde  Soldaten. 

Alle  Hoffolkene  lo,  og  det  samme  gjorde  de  tre  Prin- 
sesser. 

„Vil  du  være  min  Kæreste?"  sagde  den  yngste,  som 
baade  var  den  kønneste  og  den  muntreste. 

„Det  er  et  Ord,"  sagde  Soldaten.  „Men  først  vil  jeg 
se  mig  lidt  om  i  Verden.  Vi  er  da  begge  to  for  unge 
til  at  komme  sammen  endnu." 

Det  lo  de  jo  vældigt  af  allesammen,  og  Soldaten  og 
den  yngste  Prinsesse  gav  hinanden  Haandslag  paa  Tro- 
lovelsen. 

„Du  skulde  skamme  dig  at  gøre  Nar  ad  saadan  en 
gammel  Tosse,"  sagde  den  ældste  Prinsesse. 

Jeg  tror,  jeg  vil  give  ham  en  Ruhdtenom  Mad  med 
paa  Vejen,"  sagde  den  mellemste. 

Jeg  skal  nok  selv  smøre  min  Kærestes  Mad,"  sagde 
den  yngste. 

Saa  gik  hun  ud  i  Køkkenet  og  kom  tilbage  med  en 
Rundtenom  Fedtemad  med  Kommenost. 

„Tak  for  det,"  sagde  den  gamle  Soldat.  Jeg  skal  hu- 
ske dig  det,  naar  jeg  kommer  igen." 

Saa  præsenterede  han  Gevær  og  marcherede  ud  af 
Porten. 

Da  han  nu  havde  gaaet  i  tre  Dage  og  spist  Fedte- 
maden med  Kommenost,  var  han  baade  træt  og  sulten, 
og  der  var  ingen  Kro  i  Nærheden,  det  han  kunde  se. 

Saa  satte  han  sig  paa  Grøftekanten  og  kiggede,  om  der 
ikke  skulde  komme  en  Vogn  forbi. 

Lidt  efter  kom  den  rige  Møller  agende. 

„Kan  en  gammel  afdanket  Soldat  faa  Lov  at  age  med?" 
spurgte  Soldaten. 

„Tror  du,  jeg  har  Tid  at  holde  paa  Landevejen  efter 
saadan  en?a  svarede  Mølleren,  Jeg  har  ti  Mil  hjem." 

Ja,  saa  maa  jeg  jo  hjælpe  mig  selv,"  sagde  Soldaten. 

Han  stak  i  sine  Træsko  og  tog  et  Skridt  og  stod 
saa  ved  Møllen.  Der  stod  han  ogsaa,  da  Mølleren  kom 
hjem  ved  Aftensmadstid. 

„Hvordan  er  du  kommen  herhen?"  spurgte  Mølleren. 

Jeg  maatte  vel  gaa,  siden  I  ikke  vilde  lade  mig  køre," 
sagde  Soldaten. 

„Kan  du  gøre  det,  saa  kan  du  gøre  mere,"  sagde 
Mølleren.  „Værsaagod,  og  kom  ind  og  faa  en  Bid  Brød 
og  en  Dram.a 

De  sad  saa  ved  Aftensbordet  og  spiste  og  drak,  og 
da  de  var  ved  den  syvende  Dram,  begyndte  Mølleren 
at  græde. 

„Aa,  jeg  er  saa  ulykkelig,  saa  ulykkelig,"  sagde  han. 

„Hvad  skader  dig?"  spurgte  den  gamle  Soldat 

Jo,  det  var  da  det,  at  Mølleren  havde  forskrevet  sin 
Sjæl  til  Fanden.  Han  havde  jo  tjent  alle  sine  mange 
Penge  ved  at  tolde  af  Melet.  Og  han  havde  lovet  Fan- 
den sin  Sjæl,  hvis  han  vilde  sørge  for,  at  det  i  fem  og 
tyve  Aar  ikke  blev  opdaget.  Nu  var  de  fem  og  tyve 
Aar  gaaede,  og  just  i  denne  samme  Aften  kom  Fanden 
og  hentede  ham,  hvis  han  da  huskede  det. 

„Fanden  husker  nok  sine,"  sagde  Soldaten.  „Men  kan- 
ske kan  jeg  hjælpe  dig,  hvis  ellers  vi  kan  blive  enige 
om  Betalingen." 

Ja,  Mølleren  var  da  villig  til  at  give,  hvad  det  skulde 

være.  Han  havde  syv  Døtre,  som  allesammen  var  rig- 
tig kønne  Piger  —  Soldaten  maatte  faa  hvem  af  dem, 
han  vilde,  til  Kone  og  desuden  Halvparten  af  alle  hans 
Skatte. 

„Det  gaar  ikke  med  Pigerne,"  sagde  Soldaten.  „For 
jeg  er  trolovet  med  den  yngste  Prinsesse.  Hun  sidder 
og  venter  paa  mig,  og  Brylluppet  skal  staa,  saa  snart 
jeg  har  set  mig  lidt  om  i  Verden.  Og  Pengene  bryder 
jeg  mig  ikke  om,  for  dem  har  jeg  selv  nok  af." 

Ja,  saa  vidste  Mølleren  da  ikke,  hvad  han  skulde 
byde  ham,  og  gav  sig  paany  til  at  græde. 

„Hold  nu  op  med  den  Flæben,"  sagde  den  gamle 
Soldat  „Hvis  du  vil  love  mig  aldrig  at  tolde  fra  de 
fattige,  saa  skal  jeg  fri  dig  af  Fandens  Kløer." 

Det  lovede  Mølleren  glad  og  gerne.  Soldaten  befalede 
ham  nu,  at  han  skulde  beværte  Fanden  rigtig  godt,  naar 
han  kom,  og  lægge  et  Spil  Kort  paa  Bordet.  Saa  skulde 
han  nok  klare  Resten. 

Præcis  paa  Slaget  kom  Fanden  med  Brask  og  Bram, 
saa  hele  Møllen  rystede. 

„Er  du  parat,  Møller?"  sagde  han. 

„Det  har  vel  ikke  saadant  et  Jag,"  sagde  Mølleren. 
„Sæt  dig  ned  og  spis,  mens  jeg  siger  Farvel  til  min 
Kone  og  mine  syv  Døtre  og  pakker  en  Smule  Vad- 
sæk." 

Fanden  satte  sig  til  Bords  og  tog  godt  for  sig  af 
Retterne,  mens  han  gloede  paa  Soldaten,  der  sad  og 
blandede  Kortene. 

„Hvad  er  du  for  en  Fyr?a  spurgte  Fanden. 

Jeg  er  saamænd  ikke  uden  en  gammel  Soldat,  der 
har  tjent  Kongen  i  ni  og  halvfemsindstyve  Aar  og  elleve 
Maaneder,  tre  Uger  og  seks  Dage,"  sagde  Soldaten. 
„Saa  fik  jeg  min  Afsked  uden  Pension.  Nu  gaar  jeg 

rundt  hos  Godtfolk  og  faar  en  Bid  Mad  og  et  Slag 
Kort.  Men  det  er  sjældent,  nogen  vil  spille  med  mig, 
over  det  jeg  spiller  saa  højt." 

„Hvad  kan  du  sætte  ind?a  spurgte  Fanden  og  ryk- 
kede hen  paa  Bænken  til  ham.  „Men  jeg  siger  dig  forud, 
det  kan  ikke  nytte  noget,  du  kommer  med  din  Sjæl. 
Den  faar  jeg  nok  alligevel.  Og  desuden  er  der  saa 
mange  Soldater  i  Helvede,  saa  der  snart  ikke  kan 
være  flere." 

„Det  er  troligt  nok,"  sagde  den  gamle  Soldat 

Saa  tog  han  ned  i  Lommen  paa  sine  Bukser  og  lagde 
hundrede  Dukater  paa  Bordet.  Fanden  lagde  ogsaa 
hundrede,  og  saa  begyndte  de  at  spille.  Den  gamle  Sol- 
dat vandt  alle  Fandens  Penge,  inden  der  var  gaaet  en 
halv  Time. 

„Her  er  fler,"  sagde  Fanden  og  lagde  tusinde  Duka- 
ter paa  Bordet.  „Saa  mange  Penge  har  du  vist  aldrig 
set,  din  Stodder." 

„Nej,  jeg  har  saamænd  ikke,"  sagde  Soldaten.  „Men 
nu  skal  jeg  til  at  kigge  paa  dem." 

Han  tog  tusinde  Dukater  op  af  Bukselommen,  og  en 
Time  efter  havde  han  igen  vundet  Fandens  Penge.  Tre 
Gange  til  gjorde  Fanden  en  Indsats,  der  hver  Gang 
var  ti  Gange  saa  stor,  og  Soldaten  vandt  det  altsam- 
men. 

Jeg  har  ikke  flere  Penge  hos  mig,"  sagde  Fanden. 
„Bi  lidt,  mens  jeg  løber  hjem  og  henter  nogle." 

„Hvad  for  noget?"  sagde  den  gamle  Soldat  „Er  du 
saadan  en  Lus,  der  kniber  ud  midt  i  Spillet?  Jeg  tro- 
ede, det  var  Fanden,  jeg  spillede  med." 

„Det  er  det  vel  nok,"  sagde  Fanden. 

„Ned  med  dig  i  Tasken,"  sagde  Soldaten  og  klap- 
pede paa  Patrontasken. 

Vips  var  Fanden  i  Tasken.  Han  gav  sig  ynkelig,  men 
Soldaten  knappede  til  og  lod  ham  hyle.  Saa  gik  han  i 
Seng,  og  næste  Morgen  tog  han  Afsked  med  den  tak- 
nemmelige Møller. 

„Nu  husker  du  Aftalen/  sagde  Soldaten.  „Ingen  Told 
af  de  fattige." 

„Skal  det  virkelig  gaa  saa  strængt  til?**  spurgte  Møl- 
leren. 

Den  gamle  Soldat  svarede  ikke,  men  marcherede 
rask  henad  Vejen.  Fanden  gav  sig  forfærdelig  i  Tasken, 

„Hvis  du  vil  slippe  mig  ud,  lover  jeg  dig,  at  jeg  aldrig 
mere  skal  tage  nogen  Soldat, tt  sagde  han. 

„Det  er  godt,"  sagde  Soldaten.  „Men  det  er  ikke 
nok.« 

Jeg  lover  dig,  at  jeg  ikke  skal  tage  nogen  Folk  her 
i  Landet  uden  Skrædderne,0  sagde  Fanden  saa. 

„Det  lader  sig  høre,"  sagde  Soldaten.  „Herud  med 
dig  da." 

Fanden  stod  paa  Vejen  og  rakte  sig,  for  han  havde 
jo  ligget  slemt  krum  i  Tasken. 

Jeg  har  lovet  dig  ikke  at  tage  nogen  Soldat/  sagde 
han  saa.  „Gælder  det  ogsaa  for  Sergeanten?" 

„Nej/  sagde  Soldaten.  „Ham  maa  du  gerne  tage.a 

Saa  marcherede  han  videre,  og  da  han  havde  gaaet 
et  halvt  Aar,  kom  han  tilbage  til  sin  By  og  bankede 
paa  Kongens  Dør. 

„God  Dag/  sagde  han.  „Det  er  bare  mig.  Nu  har  jeg 
sét  mig  om  i  Verden,  og  nu  er  det  bedst,  du  laver  til 
mit  og  Prinsessens  Bryllup." 

Jeg  mener,  du  er  gal/  sagde  Kongen  og  slog  ham 
en  vældig  Ørenfigen. 

„Ned  med  dig  i  Tasken/  sagde  Soldaten  og  klap- 
pede paa  Patrontasken. 

Vips!  laa  Kongen  i  Tasken.  Han  stak  Hovedet  op, 
for  han  var  en  stor  og  tyk  Mand. 

„Slip  mig  ud,  lille  Soldat,  slip  mig  ud!"  skreg  han. 
„Du  skal  nok  faa  Prinsessen." 

Den  gamle  Soldat  slap  ham  ud  igen,  og  saa  kom  da 
den  ældste  Prinsesse  frem. 

„Det  var  ikke  hende,  jeg  trolovede  mig  med,"  sagde 
Soldaten.  „Men  det  kan  nu  være  det  samme.  En  gam- 
mel Soldat  maa  ikke  være  altfor  kræsen.0 

„Aldrig  i  Livet  vil  jeg  have  den  gamle  Stodder!" 
skreg  Prinsessen,  og  saa  faldt  hun  om  og  daanede. 

Saa  kom  den  næste  Prinsesse  frem. 

„Det  var  heller  ikke  hende,"  sagde  Soldaten.  „Men 
lad  nu  gaa,  siden  det  skal  være." 

„Aldrig  i  Livet  gifter  jeg  mig  med  det  Fugleskræm- 
sel!" skreg  Prinsessen,  og  saa  laa  hun  ved  Siden  af 
Søsteren. 

„Lad  os  saa  se  paa  den  sidste,0  sagde  Soldaten.  „Kan- 
ske hun  er  fornuftigere  end  de  andre." 

Men  nu  havde  Kongen  imens  faaet  Tid  til  at  kalde 
paa  sine  Soldater  og  Tjenere. 

„Grib  den  Stodder  der,  og  kast  ham  i  Taarnet!"  raabte 
han.  „Men  pas  paa  at  tage  Patrontasken  fra  ham,  for 
ellers  gør  han  Ulykker." 

De  stormede  løs  paa  ham,  men  han  pegede  paa  dem 
med  sin  gamle  Bøsse,  og  saa  laa  de  der  alle  sammen 
saa  døde  som  Sild. 

„Lad  os  saa  se  paa  min  Kæreste,"  sagde  Soldaten. 

Kongen  maatte  saa  ind  og  hente  den  yngste  Prin- 
sesse. Hun  stod  lidt  og  saa  paa  den  gamle  Soldat 

„Naa,  det  er  dig,"  sagde  hun. 

Ja,  det  er  mig,"  sagde  han. 

„Du  er  min  Kæreste,"  sagde  hun. 

„Du  er  min  Kæreste,"  sagde  han. 

„Og  nu  skal  vi  holde  Bryllup/  sagde  hun. 

„Nu  skal  vi  holde  Bryllup,"  sagde  han. 

Saa  fløj  hun  ham  om  Halsen  og  gav  ham  et  Kys 
midt  paa  Munden.  Men  han  drejede  sin  gamle  Kasket 
tre  Gange  rundt,  og  saa  stod  han  der  og  var  saa  køn 
en  tyveaars  Karl,  som  nogen  Prinsesse  kunde  ønske 
sig  til  Mand. 

De  to  andre  Prinsesser  vaagnede  op  af  Besvimelsen, 
og  da  de  saa  ham,  blev  de  saa  rasende  over,  at  de  ikke 
havde  føaet  ham,  at  de  sprang  i  Slotsgraven  og  druk- 
nede med  det  samme. 

Fanden  stod  pludselig  ved  Siden  af  Soldaten. 

„Maa  jeg  have  de  to?a  spurgte  han. 

„Værsaagod,"  sagde  Soldaten.  „Du  skal  ogsaa  leve." 

Saa  vendte  han  sig  til  Kongen  og  slog  ham  paa  Skul- 
deren. 

„Lad  os  saa  lave  til  Bryllup,"  sagde  han.  „Naar  det 
er  holdt,  overtager  jeg  Regeringen.  Efter  Taflet  kan  vi 
tale  om  Pensionen." 

_De  Folkeeventyr,  som  Hr.  Ewald  vil  Føre  frem  i  Dagens 
Lys  fra  den  hele  eller  den  halve  Glemsel,  er  alle  danske, 
og  han  har  siadig  haft  det  Maal  for  Øje  at  gribe  og  fast- 
holde det  nationale  i  dem,  hvad  enten  det  nu  er  Helgen- 
kroniker,  Elskovseventyr  eller  skælmske  Præstehistorier ; 
nogle  af  dem  vil  man  naturligvis  siraks  genkende  —  og 
denne  Genkendelse  kan  jo  meget  vel  blive  glædelig!  —  me- 
dens man  vil  overraskes  af  andre.  Det  kan  blive  en  saare 
fornøjelig  og  god  Bog. 

Paa  Omslaget  til  Værkets  Hefter  har  Hr.  Louis  Moe  teg- 
net en  lille  Skælm  af  en  Djævleunge  med  Hestefod,  Horn 
og  Hale,  der  kravler  op  ad  den  ene  Side  af  Eventyrskrinet, 
medens  der  gror  vilde  Blomster  ud  aF  den  anden.  Overfor 
hans  Del  af  Arbejdet  føler  man  sig  ganske  tryg.  Billedet. af 
de  to  Elskende,  Ungersvenden  Anton  og  Pigen  med  det 
sære  Navn,  Morgendug  af  Enge,  i  den  første  meget  stem- 
ningsfulde Historie,  er  fantastisk  og  indtagende  ved  sin  blide 
Ynde. 

„Eventyrskrinet"  vil  være  sluttet  i  tyve  Hefter." 


GYLDENDALSKE  BOGHANDEL    •   NORDISK  FORLAG 

EVENTYRSKRINET 

GAMLE  DANSKE  SAGN  OG  EVENTYR 

FORTALT   PAANY  AF   CARL    EWALD 

MED  ILLUSTRATIONER  AF  LOUIS  MOE 
UDKOMMER  I  HØJST  20  HEFTER  å  50  ØRE 


„De  Folkeeventyr,  som  Hr.  Ewald  vil  føre  frem  i  Dagens 
Lys  fra  den  hele  eller  den  halve  Glemsel,  er  alle  danske, 
og  han  har  stadig  haft  det  Maal  for  Øje  at  gribe  og  fast- 
holde det  nationale  i  dem,  hvad  enten  det  nu  er  Helgen- 
krøniker,  Elskovseventyr  eller  skælmske  Præstehistorier; 
nogle  af  dem  vil  man  naturligvis  straks  genkende  —  og 
denne  Genkendelse  kan  jo  meget  vel  blive  glædelig!  — me- 
dens man  vil  overraskes  af  andre.  Det  kan  blive  en  saare 
fornøjelig  og  god  Bog. 

Paa  Omslaget  til  Værkets  Hefter  har  Hr.  Louis  Moe  teg- 
net en  lille  Skælm  af  en  Djævleunge  med  Hestefod,  Horn 
og  Hale,  der  kravler  op  ad  den  ene  Side  af  Eventyrskrinet, 
medens  der  gror  vilde  Blomster  ud  af  den  anden.  Overfor 
hans  Del  af  Arbejdet  føler  man  sig  ganske  tryg.  Billedet  .af 
de  to  Elskende,  Ungersvenden  Anton  og  Pigen  med  det 
sære  Navn,  Morgendug  af  Enge,  i  den  første  meget  stem- 
ningsfulde Historie,  er  fantastisk  og  indtagende  ved  sin  blide 
Ynde. 

„Eventyrskrinet"  vil  være  sluttet  i  tyve  Hefter." 

(Anmeldelse  af  Hovedstadspressen.) 

„De  Folkeeventyr,  som  Hr.  Ewald  vil  føre  frem  i  Dagens 
Lys  fra  den  hele  eller  den  halve  Glemsel,  er  alle  danske, 
og  han  har  stadig  haft  det  Maal  for  Øje  at  gribe  og  fast- 
holde det  nationale  i  dem,  hvad  enten  det  nu  er  Helgen- 
krøniker, Elskovseventyr  eller  skælmske  Præstehistorier; 
nogle  af  dem  vil  man  naturligvis  straks  genkende  —  og 
denne  Genkendelse  kan  jo  meget  vel  blive  glædelig!  — me- 
dens man  vil  overraskes  af  andre.  Det  kan  blive  en  saare 
fornøjelig  og  god  Bog. 

Paa  Omslaget  til  Værkets  Hefter  har  Hr.  Louis  Moe  teg- 
net en  lille  Skælm  af  en  Djævleunge  med  Hestefod,  Horn 
og  Hale,  der  kravler  op  ad  den  ene  Side  af  Eventyrskrinet, 
medens  der  gror  vilde  Blomster  ud  af  den  anden.  Overfor 
hans  Del  af  Arbejdet  føler  man  sig  ganske  tryg.  Billedet  af 
de  to  Elskende,  Ungersvenden  Anton  og  Pigen  med  det 
sære  Navn,  Morgendug  af  Enge,  i  den  første  meget  stem- 
ningsfulde Historie,  er  fantastisk  og  indtagende  ved  sin  blide 
Ynde. 

„Eventyrskrinet"  vil  være  sluttet  i  tyve  Hefter." 

(Anmeldelse  af  Hovedstadspressen.) 

„De  Folkeeventyr,  som  Hr.  Ewald  vil  føre  frem  i  Dagens 
Lys  fra  den  hele  eller  den  halve  Glemsel,  er  alle  danske, 
og  han  har  stadig  haft  det  Maal  for  Øje  at  gribe  og  fast- 
holde det  nationale  i  dem,  hvad  enten  det  nu  er  Helgen- 
krøniker, Elskovseventyr  eller  skælmske  Præstehistorier; 
nogle  af  dem  vil  man  naturligvis  straks  genkende  —  og 
denne  Genkendelse  kan  jo  meget  vel  blive  glædelig!  — me- 
dens man  vil  overraskes  af  andre.  Det  kan  blive  en  saare 
fornøjelig  og  god  Bog. 

Paa  Omslaget  til  Værkets  Hefter  har  Hr.  Louis  Moe  teg- 
net en  lille  Skælm  af  en  Djævleunge  med  Hestefod,  Horn 
og  Hale,  der  kravler  op  ad  den  ene  Side  af  Eventyrskrinet, 
medens  der  gror  vilde  Blomster  ud  af  den  anden.  Overfor 
hans  Del  af  Arbejdet  føler  man  sig  ganske  tryg.  Billedet  af 
de  to  Elskende,  Ungersvenden  Anton  og  Pigen  med  det 
sære  Navn,  Morgendug  af  Enge,  i  den  første  meget  stem- 
ningsfulde Historie,  er  fantastisk  og  indtagende  ved  sin  blide 
Ynde. 

„Eventyrskrinet"  vil  være  sluttet  i  tyve  Hefter.** 

(Anmeldelse  af  Hovedstadspressen.) 

„De  Folkeeventyr,  som  Hr.  Ewald  vil  føre  frem  i  Dagens 
Lys  fra  den  hele  eller  den  halve  Glemsel,  er  alle  danske, 
og  han  har  stadig  haft  det  Maal  for  Øje  at  gribe  og  fast- 
holde det  nationale  i  dem,  hvad  enten  det  nu  er  Helgen- 
krøniker, Elskovseventyr  eller  skælmske  Præstehistorier; 
nogle  af  dem  vil  man  naturligvis  straks  genkende  —  og 
denne  Genkendelse  kan  jo  meget  vel  blive  glædelig!  — me- 
dens man  vil  overraskes  af  andre.  Det  kan  blive  en  saare 
fornøjelig  og  god  Bog. 

Paa  Omslaget  til  Værkets  Hefter  har  Hr.  Louis  Moe  teg- 
net en  lille  Skælm  af  en  Djævleunge  med  Hestefod,  Horn 
og  Hale,  der  kravler  op  ad  den  ene  Side  af  Eventyrskrinet, 
medens  der  gror  vilde  Blomster  ud  af  den  anden.  Overfor 
hans  Del  af  Arbejdet  føler  man  sig  ganske  tryg.  Billedet  af 
de  to  Elskende,  Ungersvenden  Anton  og  Pigen  med  det 
sære  Navn,  Morgendug  af  Enge,  i  den  første  meget  stem- 
ningsfulde Historie,  er  fantastisk  og  indtagende  ved  sin  blide 
Ynde. 

„Eventyrskrinet"  vil  være  sluttet  i  tyve  Hefter." 

(Anmeldelse  af  Hovedstadspressen.) 

SUBSKRIPTIONSINDBYDELSE 

PAA 

JONAS  LIES 

SAMLEDE  VÆRKER 

NY  SUBSKRIPTION 

61  Hefter  d  50  Øre 

Denne  billige  Standard  Udgave  vandt,  som  det  vil  erindres,  ved 
sin  Udgivelse  for  nogle  Aar  siden  en  usædvanlig  Udbredelse, 
saaledes  som  det  med  Sikkerhed  kunde  forudses.  Tusinder  af  Hjem, 
hvem  Enkeltudgaverne  var  for  dyre,  greb  Øjeblikket  til  at  komme 
til  at  eje  alle  Værker  af  ham,  der  paa  samme  Tid  var  Hjemmenes 
første  Digter  og  den  nordiske  Romankunsts  endnu  aldrig  naaede 
Mester. 

Efter  at  Subskriptionen  var  afsluttet,  har  der  til  Stadighed  været 
forespurgt  om  Muligheden  af  at  faa  Værkerne  i  Hefter,  og  foran- 
lediget heraf  har  Forlaget  nu  besluttet  sig  til  at  aabne  en 

ny  Subskription, 

Udgaven  omfatter  følgende  Værker: 

Den  Fremsynte  eller  Billeder  fra  Et  Samliv. 

Nordland.  Maisa  Jons. 

Tremasteren  „Fremtiden".  Digte. 

Lodsen  og  hans  Hustru.  Onde  Magter. 

Faustina  Strozzi.  Trold. 

Thomas  Ross.  Trold.  (Ny  Samling) 

Adam  Schrader.  Niobe. 

Grabows  Kat  Lystige  Koner. 

Rutland.  Naar  Sol  gaar  ned 

Gaa  paa.  Dyre  Reln. 

Livsslaven.  Lindelin. 

Familien  paa  Gilje.  Faste  Forland. 

En  Malstrøm.  Wulffle  &  Comp. 

Fortællinger  og  Skildringer.  Naar  Jernteppet  falder. 
Kommandørens  Døtre. 

Jonas  Lies  Værker,  der  tidligere  i  Enkeltudgaver  kostede  90  Kr. 
25  Øre,  udkommer  nu  i  61  ugentlige  Hefter  å  50  Øre.  Prisen  bli- 
ver altsaa  en  Tredjedel  af  den  tidligere  Pris. 

CARL  EWALDS 

Ute  Samling  (Tredie  Udgave): 
Anemonerne  —  Taagen  —  Bidronningen  -  •  Bøgen  og  Egen  —  Guldsmeden 
og  Aakanden  —  Ukrudtet  —  Graaspurven. 

2den  Samling  (Anden  Udgave): 

Gøgen  —  Sirenbusken  —  Regnormen  og  Storken  —  Haletudserne  — 
Kaalormen. 

3die  Samling  (Anden  Udgave): 
Jorden  og  Kometen  —  Den  gamle  Pæl  —  Blomsterne  —  Korallerne. 

4de  Samling  (Anden  Udgave): 

De  fire  Fjerdingsfyrster,  Et  Æventyr  —  (Prolog  —  Det  første  Møde  — 
Vaaren  —  Sommeren  —  Høsten  —  Vinteren  —  Det  andet  Møde). 

5te  Samling  (Anden  Udgave): 

Set.  Hansormen  —  Misteltenen  —  Et  Sted  i  Skoven  —  De  tolv  Søstre 

—  Skoven  og  Heden. 

6te  Samling  (Anden  Udgave): 

Nonnerne  —  Aalen  —  De  tomme  Stuer  —  Myretuen. 

7de  Samling  (Anden  Udgave): 

Den  stille  Sø,  Æventyr  i  tolv  Kapitler  (Begyndelsen  —  En  Verdensmand 

—  En  Moder  —  Vand-Edderkoppen  —  Blæreroden  —  Sommer  —  Kar- 
pen —  Muslingen  —  Aakanden  —  Krebsens  Rejse  —  Den  værste  Dag  — 
Enden). 

8de  Samling: 

Toben,  Æventyr  i  elleve  Kapitler  (De  gamle  Dyr  —  Barsel  —  Blod  — 
Tiden  gaar  —  Toben  udvider  sig  —  Toben  vandrer  —  Toben  saar  — 
Toben  nyder  Livet  —  De  gamle  Dyr  holder  Raad  —  Løven  —  Mange 
Aar  efter). 

9de  Samling: 

Tante  Edderfugl  —  Edderkoppen  —  En  utrolig  Historie  —  Østersen. 

10de  Samling: 

Lille  Hvide.  Komedie  i  fire  Akter. 

Ute  Samling: 

Den  lille  Dreng  og  hans  Mave  —  Fire  Alen  af  et  Stykke  —  Stjernebarnet 

—  Den  gode  Mand     -  Bladlusen. 

12te  Samling: 

Vinden  —  Græshopperne  —  Havet  —  Søstjernen. 


Pris  for  hver  Samling  1  Krone 

GYLDENDALSKE  BOGHANDEL  •  NORDISK  FORLAG 

9.  Hefte 

CARL  EWALDS 

lste  Samling  (Tredie  Udgave): 
Anemonerne  —  Taagen  —  Bidronningen  -  -  Bøgen  og  Egen  —  Guldsmeden 
og  Aakanden  —  Ukrudtet  —  Graaspurven. 

2den  Samling  (Anden  Udgave): 

Gøgen  —  Sirenbusken  —  Regnormen  og  Storken  —  Haletudserne  — 
Kaalormen. 

3die  Samling  (Anden  Udgave) : 
Jorden  og  Kometen  —  Den  gamle  Pæl  —  Blomsterne  —  Korallerne. 

4de  Samling  (Anden  Udgave): 

De  fire  Fjerdingsfyrster,  Et  Æventyr  —  (Prolog  —  Det  første  Møde  — 
Vaaren  —  Sommeren  —  Høsten  —  Vinteren  —  Det  andet  Møde). 

5te  Samling  (Anden  Udgave): 

Set.  Hansormen  —  Misteltenen  —  Et  Sted  i  Skoven  —  De  tolv  Søstre 

—  Skoven  og  Heden. 

6te  Samling  (Anden  Udgave): 

Nonnerne  —  Aalen  —  De  tomme  Stuer  —  Myretuen. 

7de  Samling  (Anden  Udgave): 

Den  stille  Sø,  Æventyr  i  tolv  Kapitler  (Begyndelsen  —  En  Verdensmand 

—  En  Moder  —  Vand-Edderkoppen  —  Blæreroden  —  Sommer  —  Kar- 
pen —  Muslingen  —  Aakanden  —  Krebsens  Rejse  —  Den  værste  Dag  — 
Enden). 

8de  Samling: 

Toben,  Æventyr  i  elleve  Kapitler  (De  gamle  Dyr  —  Barsel  —  Blod  — 
Tiden  gaar  —  Toben  udvider  sig  —  Toben  vandrer  —  Toben  saar  — 
Toben  nyder  Livet  —  De  gamle  Dyr  holder  Raad  —  Løven  —  Mange 
Aar  efter). 

9de  Samling: 

Tante  Edderfugl  —  Edderkoppen  —  En  utrolig  Historie  —  Østersen. 

10de  Samling: 

Lille  Hvide.  Komedie  i  fire  Akter. 

Ilte  Samling: 

Den  lille  Dreng  og  hans  Mave  —  Fire  Alen  af  et  Stykke  —  Stjernebarnet 

—  Den  gode  Mand  —  Bladlusen. 

12te  Samling: 

Vinden  —  Græshopperne  —  Havet  —  Søstjernen. 


}     Pris  for  hver  Samling  1  Krone 

GYLDENDALSKE  BOGHANDEL  •  NORDISK  FORLAG 


EVENTYRSKRINET 

GAMLE  DANSKE  SAGN  OG  EVENTYR 

FORTALT  PAANY  AF  CARL  EWALD 

MED   ILLUSTRATIONER    AF    LOUIS    MOE 


KJØBENHAVN    OG    KRISTIANIA  ■  MDCCCCVI 

l.  Hefte 

CARL  EWALDS 

ÆVENTYR 


1ste  Samling  (Tredie  Udgave): 
Anemonerne  —  Taagen  —  Bidronningen  -  -  Bøgen  og  Egen  —  Guldsmeden 
og  Aakanden  —  Ukrudtet  —  Graaspurven. 

2den  Samling  (Anden  Udgave): 

Gøgen  —  Sirenbusken  —  Regnormen  og  Storken  —  Haletudserne  — 
Kaalormen. 

3die  Samling  (Anden  Udgave): 
Jorden  og  Kometen  —  Den  gamle  Pæl  —  Blomsterne  —  Korallerne. 

4de  Samling  (Anden  Udgave): 

De  fire  Fjerdingsfyrster,  Et  Æventyr  —  (Prolog  —  Det  første  Møde  — 
Vaaren  —  Sommeren  —  Høsten  —  Vinteren  —  Det  andet  Møde). 

5te  Samling  (Anden  Udgave): 

Set.  Hansormen  —  Misteltenen  —  Et  Sted  i  Skoven  —  De  tolv  Søstre 

—  Skoven  og  Heden. 

6te  Samling  (Anden  Udgave): 

Nonnerne  —  Aalen  —  De  tomme  Stuer  —  Myretuen. 

7de  Samling  (Anden  Udgave): 

Den  stille  Sø,  Æventyr  i  tolv  Kapitler  (Begyndelsen  —  En  Verdensmand 

—  En  Moder  —  Vand-Edderkoppen  —  Blæreroden  —  Sommer  —  Kar- 
pen —  Muslingen  —  Aakanden  —  Krebsens  Rejse  —  Den  værste  Dag  — 
Enden). 

8de  Samling: 

Toben,  Æventyr  i  elleve  Kapitler  (De  gamle  Dyr  —  Barsel  —  Blod  — 
Tiden  gaar  —  Toben  udvider  sig  —  Toben  vandrer  —  Toben  saar  — 
Toben  nyder  Livet  —  De  gamle  Dyr  holder  Raad  —  Løven  —  Mange 
Aar  efter). 

9de  Samling: 

Tante  Edderfugl  —  Edderkoppen  —  En  utrolig  Historie  —  Østersen. 

10de  Samling: 

Lille  Hvide.  Komedie  i  fire  Akter. 

Ilte  Samling: 

Den  lille  Dreng  og  hans  Mave  —  Fire  Alen  af  et  Stykke  —  Stjernebarnet 

—  Den  gode  Mand  —  Bladlusen. 

12te  Samling: 

Vinden  —  Græshopperne  —  Havet  —  Søstjernen. 


Pris  for  hver  Samling  1  Krone 

GYLDENDALSKE  BOGHANDEL  •  NORDISK  FORLAG 

EVENTYRSKRINET 

GAMLE  DANSKE  SAGN  OG  EVENTYR 

FORTALT  PAANY  AF  CARL  EWALD 

HED   ILLUSTRATIONER   AF   LOUIS    MOE 

GYLDENDALSKE  BOGHANDEL 

I.  Hefte 

CARL  EWALDS 

ÆVENTYR 


1ste  Samling  (Tredie  Udgave): 
Anemonerne  —  Taagen  —  Bidronningen  -  -  Bøgen  og  Egen  —  Guldsmeden 
og  Aakanden  —  Ukrudtet  —  Graaspurven. 

2den  Samling  (Anden  Udgave): 

Gøgen  —  Sirenbusken  —  Regnormen  og  Storken  —  Haletudserne  — 
Kaalormen. 

3die  Samling  (Anden  Udgave): 
Jorden  og  Kometen  —  Den  gamle  Pæl  —  Blomsterne  —  Korallerne. 

4de  Samling  (Anden  Udgave): 

De  fire  Fjerdingsfyrster,  Et  Æventyr  —  (Prolog  —  Det  første  Møde  — 
Vaaren  —  Sommeren  —  Høsten  —  Vinteren  —  Det  andet  Møde). 

5te  Samling  (Anden  Udgave): 

Set.  Hansormen  —  Misteltenen  —  Et  Sted  i  Skoven  —  De  tolv  Søstre 

—  Skoven  og  Heden. 

6te  Samling  (Anden  Udgave): 

Nonnerne  —  Aalen  —  De  tomme  Stuer  —  Myretuen. 

7de  Samling  (Anden  Udgave): 

Den  stille  Sø,  Æventyr  i  tolv  Kapitler  (Begyndelsen  —  En  Verdensmand 

—  En  Moder  —  Vand-Edderkoppen  —  Blæreroden  —  Sommer  —  Kar- 
pen —  Muslingen  —  Aakanden  —  Krebsens  Rejse  —  Den  værste  Dag  — 
Enden). 

8de  Samling: 

Toben,  Æventyr  i  elleve  Kapitler  (De  gamle  Dyr  —  Barsel  —  Blod  — 
Tiden  gaar  —  Toben  udvider  sig  —  Toben  vandrer  —  Toben  saar  — 
Toben  nyder  Livet  —  De  gamle  Dyr  holder  Raad  —  Løven  —  Mange 
Aar  efter). 

9de  Samling: 

Tante  Edderfugl  —  Edderkoppen  —  En  utrolig  Historie  —  Østersen. 

10de  Samling: 

Lille  Hvide.  Komedie  i  fire  Akter. 

Ilte  Samling: 

Den  lille  Dreng  og  hans  Mave  —  Fire  Alen  af  et  Stykke  —  Stjernebarnet 

—  Den  gode  Mand  —  Bladlusen. 

12te  Samling: 

Vinden  —  Græshopperne  —  Havet  —  Søstjernen. 


Pris  for  hver  Samling  1  Krone 

GYLDENDALSKE  BOGHANDEL  •  NORDISK  FORLAG 

GAMLE  DANSKE  SAGN  OG  EVENTYR 

CARL  EWALDS 

lste  Samling  (Tredie  Udgave): 
Anemonerne  —  Taagen  —  Bidronningen  -  -  Bøgen  og  Egen  —  Guldsmeden 
og  Aakanden  —  Ukrudtet  —  Graaspurven. 

2den  Samling  (Anden  Udgave): 

Gøgen  —  Sirenbusken  —  Regnormen  og  Storken  —  Haletudserne  — 
Kaalormen. 

3die  Samling  (Anden  Udgave): 
Jorden  og  Kometen  —  Den  gamle  Pæl  —  Blomsterne  —  Korallerne. 

4de  Samling  (Anden  Udgave): 

De  fire  Fjerdingsfyrster,  Et  Æventyr  —  (Prolog  —  Det  første  Møde  — 
Vaaren  —  Sommeren  —  Høsten  —  Vinteren  —  Det  andet  Møde). 

5te  Samling  (Anden  Udgave): 

Set.  Hansormen  —  Misteltenen  —  Et  Sted  i  Skoven  —  De  tolv  Søstre 

—  Skoven  og  Heden. 

6te  Samling  (Anden  Udgave): 

Nonnerne  —  Aalen  —  De  tomme  Stuer  —  Myretuen. 

7de  Samling  (Anden  Udgave): 

Den  stille  Sø,  Æventyr  i  tolv  Kapitler  (Begyndelsen  —  En  Verdensmand 

—  En  Moder  —  Vand-Edderkoppen  —  Blæreroden  —  Sommer  —  Kar- 
pen —  Muslingen  —  Aakanden  —  Krebsens  Rejse  —  Den  værste  Dag  — 
Enden). 

8de  Samling: 

Toben,  Æventyr  i  elleve  Kapitler  (De  gamle  Dyr  —  Barsel  —  Blod  — 
Tiden  gaar  —  Toben  udvider  sig  —  Toben  vandrer  —  Toben  saar  — 
Toben  nyder  Livet  —  De  gamle  Dyr  holder  Raad  —  Løven  —  Mange 
Aar  efter). 

9de  Samling: 

Tante  Edderfugl  —  Edderkoppen  —  En  utrolig  Historie  —  Østersen. 

10de  Samling: 

Lille  Hvide.  Komedie  i  fire  Akter. 

Ilte  Samling: 

Den  lille  Dreng  og  hans  Mave  —  Fire  Alen  af  et  Stykke  —  Stjernebarnet 

—  Den  gode  Mand  —  Bladlusen. 

12te  Samling: 

Vinden  —  Græshopperne  —  Havet  —  Søstjernen. 


Pris  for  hver  Samling  1  Krone 

GYLDENDALSKE  BOGHANDEL  •  NORDISK  FORLAG 


EVENTYRSKRINET 

GAMLE  DANSKE  SAGN  OG  EVENTYR 

FORTALT  PAANY  AF  CARL  EWALD 

CARL  EWALDS 

ÆVENTYR 


lste  Samling  (Tredie  Udgave): 
Anemonerne  —  Taagen  —  Bidronningen  -  -  Bøgen  og  Egen  —  Guldsmeden 
og  Aakanden  —  Ukrudtet  —  Graaspurven. 

2den  Samling  (Anden  Udgave): 

Gøgen  —  Sirenbusken  —  Regnormen  og  Storken  —  Haletudseroe  — 
Kaalormen. 

3die  Samling  (Anden  Udgave): 
Jorden  og  Kometen  —  Den  gamle  Pæl  —  Blomsteroe  —  Koralleroe. 

4de  Samling  (Anden  Udgave): 

De  fire  Fjerdingsfyrster,  Et  Æventyr  —  (Prolog  —  Det  første  Møde  — 
Vaaren  —  Sommeren  —  Høsten  —  Vinteren  —  Det  andet  Møde). 

5te  Samling  (Anden  Udgave): 

Set.  Hansormen  —  Misteltenen  —  Et  Sted  i  Skoven  —  De  tolv  Søstre 

—  Skoven  og  Heden. 

6te  Samling  (Anden  Udgave): 

Nonnerne  —  Aalen  —  De  tomme  Stuer  —  Myretuen. 

7de  Samling  (Anden  Udgave): 

Den  stille  Sø,  Æventyr  i  tolv  Kapitler  (Begyndelsen  —  En  Verdensmand 

—  En  Moder  —  Vand- Edderkoppen  —  Blæreroden — Sommer —  Kar- 
pen —  Muslingen  —  Aakanden  —  Krebsens  Rejse  —  Den  værste  Dag  — 
Enden). 

8de  Samling: 

Toben,  Æventyr  i  elleve  Kapitler  (De  gamle  Dyr  —  Barsel  —  Blod  — 
Tiden  gaar  —  Toben  udvider  sig  —  Toben  vandrer  —  Toben  saar  — 
Toben  nyder  Livet  —  De  gamle  Dyr  holder  Raad  —  Løven  —  Mange 
Aar  efter). 

9de  Samling: 

Tante  Edderfugl  —  Edderkoppen  —  En  utrolig  Historie  —  Østersen. 

10de  Samling: 

Lille  Hvide.  Komedie  i  fire  Akter. 

Ilte  Samling: 

Den  lille  Dreng  og  hans  Mave  —  Fire  Alen  af  et  Stykke  —  Stjernebarnet 

—  Den  gode  Mand  —  Bladlusen. 

12te  Samling: 

Vinden  —  Græshopperne  —  Havet  —  Søstjernen. 


Pris  for  hver  Samling  1  Krone 

GYLDENDALSKE  BOGHANDEL  •  NORDISK  FORLAG 

GUSTAV  WIED 


FRA  LAND  OG  BY 

UDVALGTE  FORTÆLLINGER  I  FOLKEUDGAVE 


I  denne  2  Binds  Udgave,  hvorpaa  herved  indbydes  til  Subskription, 
samles  de  berømte  Bind  Silhuetter,  Barnlige  Sjæle,  Menneskenes  Børn 
/-//,  Lystige  Historier  med  Udeladelse  af  enkelte  Smaating  samt  nogle 
af  Fortællingerne  fra  H.  C.  Andersen  og  (ved  velvillig  Imødekommenhed 
fra  det  Schubotheske  Forlag)  fra  To  Kroner  og  Halvtreds  foruden  enkelte 
hidtil  i  Bogform  ikke  udgivne  Fortællinger.  Det  bliver  saaledes  det  yp- 
perste af,  hvad  Wied  har  skrevet  i  Novelle-Form,  der  her  samles  i  en 
meget  billig  Folkeudgave. 

Det  var  med  Silhuetter  og  de  følgende  Samlinger  —  snart  burleske, 
snart  humoristiske,  snart  fantasifuldt  rørende  Historier  —  at  Wied  brød 
igennem  og  erhvervede  sig  Navn  som  en  af  sin  Tids  populæreste  Skri- 
benter. 

Wied  er  noget  ganske  for  sig  selv.  Ingen  før  eller  ingen  siden  har 
ejet  hans  barokke  Lune,  hans  eventyrlige  Ovenuds-Komik,  hans  Evne 
til  at  sige  de  forvovneste  Ting  paa  en  Maade,  saa  ingen  tager  alvorlig 
Forargelse,  hans  hjærtelige  Evne  til  at  finde  Mennesket  selv  i  de  mest 
stakkels  og  forhutlede  Existenser. 

De  bedste  af  Wieds  Smaa fortællinger  har  forlængst  opnaaet  Ry  som 
klassiske;  Oplæsere  og  Fortællere  har  forlængst  gjort  dem  berømte 
Landet  over. 

Nu  da  de  fleste  af  de  Samlinger,  hvori  disse  Fortællinger  har  været 
trykte,  er  enten  udsolgte  eller  saa  godt  som  udsolgte,  har  Forlaget  ønsket 
at  foranstalte  af  dem  en  samlet  Udvalgs- Udgave,  der  kunde  blive  staaende 
i  vor  Litteratur  som  en  virkelig  Folkebog. 

Udgaven  vil  bl.  a.  bringe  følgende  Fortællinger: 

Prinsessen  af  Prørnp  —  Den  gamle  Kammerherre  —  Ole  Stad  —  I  Familiehuset  — 
Jensen  —  Fugleskydning  —  Hans  Olsen  —  Endetønden  —  En  Middag  —  Faareper  I  — 
Faareper  II  —  Faareper  III  —  Faareper  IV  —  Nu  gaar  hun  godt  Igen  —  Introduktion  — 
Mester  Bømler  —  De  unge  og  de  gamle  —  En  farende  Svend  —  Fra  KJrkegaarden  —  En 
Forestilling  —  Lars  Madsen  —  Mørkning  —  En  Runde  —  Syg  —  Madam  Bertelsen  —  I 
Middagsstunden  —  En  Brevvekåling  —  Paa  Marken  —  En  cand.  Jur.  —  Hoa  Jessens  — 
Marked  —  Ungdom  og  Uskyld  —  Afslutning  —  Menneskenes  Bern  I  —  Familieliv  —  I 
Hulvejen  —  Et  Besøg  —  En  „Boheme"  —  Digteren  —  Christiane  —  Bn  Kanetur  —  Avis- 
konen —  I  Knpéen  —  „En  Ditlevsen"  —  Omvendelse  —  Af  et  Brev  —  Sælhunden  — 
Børn  —  I  Drift  —  En  Situation  —  Ruskvejr  —  Et  Eksperiment  —  Helligaften  —  Det  svage 
Køn  —  Menneskenes  Børn  II  —  Spader  Es  —  Livsglæde  —  Glade  Jol,  dejlige  Jul  —  Slip- 
set —  Erotik  —  En  Historie  om  en  Pels  og  en  Krone  —  Selma  Tornhjelm  —  Hønseriana 
—  Hva'  Satan  skal  vi  med  Stæren?  —  En  Nytaarsvisit  —  Regnvejr  —  Da  Baby  skulde 
paa  Hotel  —  Kyddet  —  At  krepere  Kammerherren  —  Den  yderste  Termin  —  To  Kroner 
og  Halvtreds  —  Mandfolk  —  Døren  —  Et  lille  Mellemværende  —  Brødrene  Grøn  — 
Skomager  Munter  —  Den  bellige  Aand. 

Disse  Titler  alene  vil  vække  festlige  Erindringer  hos  Læseren.  Hvil- 
ken Sum  af  Iagttagelse,  Forstaaelse,  Lystighed,  Satire,  Respektløshed 
rummes  ikke  i  disse? 

De  tilbydes  nu  i  en  Udgave,  som  enhver  kan  overkomme  at  anskaffe, 
i  et  forholdsvis  ringe  Antal  Hefter  å  25  Øre.  Forlaget  garanterer,  at  Pri- 
sen for  de  to  store  Bind  ikke  bliver  over  5—6  Kroner. 

lste  Hefte  faas  til  Gennemsyn  i  enhver  Boghandel. 

GYLDENDALSKE  BOGHANDEL 
NORDISK  FORLAG 


hMtat.  Kltrrtofen*  V  **•*»■<»  *. 


EVENTYRSKRINET 


GAMLE  DANSKE  SAGN  OG  EVENTYR 

FORTALT  PAANY  AF  CARL   EWALD 

HED   ILLUSTRATIONER   AF   LOUIS   HOE 


KJØBENHAVN  OG  KR1STIANIA  ■  MDCCCCVII 

GYLDENDALSKE  BOGHANDEL 
NORDISK  FORLAG 


Hefte 


■««,'.»• 


ur 


f.* 


< 


GUSTAV  WIED 


FRA  LAND  OG  BY 

UDVALGTE  FORTÆLLINGER  I  FOLKEUDGAVE 


I  denne  2  Binds  Udgave,  hvorpaa  herved  indbydes  til  Subskription, 
samles  de  berømte  Bind  Silhuetter,  Barnlige  Sjæle,  Menneskenes  Børn 
/-//,  Lystige  Historier  med  Udeladelse  af  enkelte  Smaating  samt  nogle 
af  Fortællingerne  fra  H.  C.  Andersen  og  (ved  velvillig  Imødekommenhed 
fra  det  Schubotheske  Forlag)  fra  To  Kroner  og  Halvtreds  foruden  enkelte 
hidtil  i  Bogform  ikke  udgivne  Fortællinger.  Det  bliver  saaledes  det  yp- 
perste af,  hvad  Wied  har  skrevet  i  Novelle-Form,  der  her  samles  i  en 
meget  billig  Folkeudgave. 

Det  var  med  Silhuetter  og  de  følgende  Samlinger  —  snart  burleske, 
snart  humoristiske,  snart  fantasifuldt  rørende  Historier  —  at  Wied  brød 
igennem  og  erhvervede  sig  Navn  som  en  af  sin  Tids  populæreste  Skri- 
benter. 

Wied  er  noget  ganske  for  sig  selv.  Ingen  før  eller  ingen  siden  har 
ejet  hans  barokke  Lune,  hans  eventyrlige  Ovenuds-Komik,  hans  Evne 
til  at  sige  de  forvovneste  Ting  paa  en  Maade,  saa  ingen  tager  alvorlig 
Forargelse,  hans  hjærtélige  Evne  til  at  finde  Mennesket  selv  i  de  mest 
stakkels  og  forhutlede  Existenser. 

De  bedste  af  Wieds  Smaafortæl linger  har  forlængst  opnaaet  Ry  som 
klassiske;  Oplæsere  og  Fortællere  har  forlængst  gjort  dem  berømte 
Landet  over. 

Nu  da  de  fleste  af  de  Samlinger,  hvori  disse  Fortællinger  har  været 
trykte,  er  enten  udsolgte  eller  saa  godt  som  udsolgte,  har  Forlaget  ønsket 
at  foranstalte  af  dem  en  samlet  Udvalgs- Udgave,  der  kunde  blive  staaende 
i  vor  Litteratur  som  en  virkelig  Folkebog. 

Udgaven  vil  bl.  a.  bringe  følgende  Fortællinger: 

Printetten  af  Frsrup  —  Den  gamle  Kammerherre  —  Ole  Stad  —  I  Familiehnaet  — 
Jensen  —  Fugleskydning  —  Hans  Olsen  —  Endetanden  —  En  Middag  —  Paareper  I  — 
Faareper  II  —  Faareper  III  —  Faareper  IV  —  Nu  gaar  han  godt  igen  —  Introduktion  — 
Mester  Bamler  —  De  unge  og  de  gamle  —  En  farende  Svend  —  Fra  Kirkegaarden  —  En 
Forestilling  —  Lars  Madsen  —  Markning  —  En  Runde  —  Syg  —  Madam  Bertelsen  —  I 
Middagsstunden  —  En  Brevveksling  —  Paa  Marken  —  En  cand.  jnr.  —  Hos  Jessent  — 
Marked  —  Ungdom  og  Uskyld  —  Afslutning  —  Menneskenes  Barn  I  —  Familieliv  —  I 
Hulvejen  —  Et  Besag  —  En  „Boheme"  —  Digteren  —  Christiane  —  En  Kanetur  —  Avis- 
konen —  I  Knpéen  —  „En  DitlevsenM  —  Omvendelse  —  Af  et  Brev  —  Sælhunden  — 
Barn  —  I  Drift  —  En  Situation  —  Ruskvejr  —  Et  Eksperiment  —  Helligaften  —  Det  svage 
Kan  —  Menneskenes  Børn  II  —  Spader  Es  —  Livsglæde  —  Glade  Jul,  dejlige  Jul  —  Slip- 
set —  Erotik  —  En  Historie  om  en  Pels  og  en  Krone  —  Selma  Tornhjelm  —  Hønseriana 
—  Hva'  Satan  skal  vi  med  Stæren?  -  En  Nytaarsvisit  —  Regnvejr  —  Da  Baby  sknlde 
paa  Hotel  —  Kyddet  —  At  krepere  Kammerherren  —  Den  yderste  Termin  —  To  Kroner 
og  Halvtreds  —  Mandfolk  —  Døren  —  Et  lille  Mellemværende  —  Brødrene  Grøn  — 
Skomager  Munter  —  Den  hellige  Aand. 

Disse  Titler  alene  vil  vække  festlige  Erindringer  hos  Læseren.  Hvil- 
ken Sum  af  Iagttagelse,  Forstaaelse,  Lystighed,  Satire,  Respektløshed 
rummes  ikke  i  disse? 

De  tilbydes  nu  i  en  Udgave,  som  enhver  kan  overkomme  at  anskaffe, 
i  et  forholdsvis  ringe  Antal  Hefter  å  25  Øre.  Forlaget  garanterer,  at  Pri- 
sen for  de  to  store  Bind  ikke  bliver  over  5—6  Kroner. 

lste  Hefte  faas  til  Gennemsyn  i  enhver  Boghandel. 

GYLDENDALSKE  BOGHANDEL 
NORDISK  FORLAG 

FRA  LAND  OG  BY 

UDVALGTE  FORTÆLLINGER  I  FOLKEUDGAVE 


I  denne  2  Binds  Udgave,  hvorpaa  herved  indbydes  til  Subskription, 
samles  de  berømte  Bind  Silhuetter,  Barnlige  Sjæle,  Menneskenes  Børn 
/-//,  Lystige  Historier  med  Udeladelse  af  enkelte  Smaating  samt  nogle 
af  Fortællingerne  fra  H.  C.  Andersen  og  (ved  velvillig  Imødekommenhed 
fra  det  Schubotheske  Forlag)  fra  To  Kroner  og  Halvtreds  foruden  enkelte 
hidtil  i  Bogform  ikke  udgivne  Fortællinger.  Det  bliver  saaledes  det  yp- 
perste af,  hvad  Wied  har  skrevet  i  Novelle-Form,  der  her  samles  i  en 
meget  billig  Folkeudgave. 

Det  var  med  Silhuetter  og  de  følgende  Samlinger  —  snart  burleske, 
snart  humoristiske,  snart  fantasifuldt  rørende  Historier  —  at  Wied  brød 
igennem  og  erhvervede  sig  Navn  som  en  af  sin  Tids  populæreste  Skri- 
benter. 

Wied  er  noget  ganske  for  sig  selv.  Ingen  før  eller  ingen  siden  har 
ejet  hans  barokke  Lune,  hans  eventyrlige  Ovenuds-Komik,  hans  Evne 
til  at  sige  de  forvovneste  Ting  paa  en  Maade,  saa  ingen  tager  alvorlig 
Forargelse,  hans  hj  ærte  lige  Evne  til  at  finde  Mennesket  selv  i  de  mest 
stakkels  og  forhutlede  Existenser. 

De  bedste  af  Wieds  Smaafortællinger  har  forlængst  opnaaet  Ry  som 
klassiske;  Oplæsere  og  Fortællere  har  forlængst  gjort  dem  berømte 
Landet  over. 

Nu  da  de  fleste  af  de  Samlinger,  hvori  disse  Fortællinger  har  været 
trykte,  er  enten  udsolgte  eller  saa  godt  som  udsolgte,  har  Forlaget  ønsket 
at  foranstalte  af  dem  en  samlet  Udvalgs-Udgave,  der  kunde  blive  staaende 
i  vor  Litteratur  som  en  virkelig  Folkebog. 

Udgaven  vil  bl.  a.  bringe  følgende  Fortællinger: 

Prinsessen  si  Frørap  —  Den  gamle  Kammerherre  —  Ole  Stod  —  I  Familiehuset  — 
Jensen  —  Fugleskydning  —  Hans  Olsen  —  Endetøndea  —  En  Middag  —  Faareper  I  — 
Faareper  II  —  Faareper  III  —  Faareper  IV  —  Nn  gaar  hnn  godt  Igen  —  Introduktion  — 
Mester  Bsmler  —  De  unge  og  de  gamle  —  En  farende  Svend  —  Fra  KJrkegaarden  —  Ea 
Forestilling  —  Lars  Madsen  —  Mørkning  —  En  Rnnde  —  Syg  —  Madam  Bertelsen  —  I 
Middagsstunden  —  En  Brevveksling  —  Paa  Marken  —  En  cand.  jar.  —  Hos  Jessens  — 
Marked  —  Ungdom  og  Uskyld  —  Afslutning  —  Menneskenes  Børn  I  —  Familieliv  —  I 
Hulvejen  —  Et  Bessg  —  En  „Boheme14  —  Digteren  —  Christiane  —  En  Kanetur  —  Avis- 
konen —  I  Kupéen  —  „En  Ditlevsen**  —  Omvendelse  —  Af  et  Brev  —  Sælhunden  — 
Børn  —  I  Drift  —  En  Situation  —  Ruskvejr  —  Et  Eksperiment  —  Helligaften  —  Det  svage 
Køn  —  Menneskenes  Børn  II  —  Spader  Es  —  Livsglæde  —  Olade  Jul,  dejlige  Jnl  —  Slip- 
set —  Erotik  —  En  Historie  om  en  Pels  og  en  Krone  —  Selma  Tornhjelm  —  Hønseriana 
—  Hva*  Satan  skal  vi  med  Stæren?  —  En  Nytaarsvisit  —  Regnvejr  —  Da  Baby  skulde 
paa  Hotel  —  Kyddet  —  At  krepere  Kammerherren  —  Den  yderste  Termin  —  To  Kroner 
og  Halvtreds  —  Mandfolk  —  Døren  —  Et  lille  Mellemværende  —  Brødrene  Grøn  — 
Skomager  Munter  —  Den  hellige  Aaad. 

Disse  Titler  alene  vil  vække  festlige  Erindringer  hos  Læseren.  Hvil- 
ken Sum  af  Iagttagelse,  Forstaaelse,  Lystighed,  Satire,  Respektløshed 
rummes  ikke  i  disse? 

De  tilbydes  nu  i  en  Udgave,  som  enhver  kan  overkomme  at  anskaffe, 
i  el  forholdsvis  ringe  Antal  Hefter  å  25  Øre.  Forlaget  garanterer,  at  Pri- 
sen for  de  to  store  Bind  ikke  bliver  over  5—6  Kroner. 

lste  Hefte  faas  til  Gennemsyn  i  enhver  Boghandel. 

GYLDENDALSKE  BOGHANDEL 
NORDISK  FORLAG 

I  denne  2  Binds  Udgave,  hvorpaa  herved  indbydes  til  Subskription, 
samles  de  berømte  Bind  Silhuetter,  Barnlige  Sjæle,  Menneskenes  Børn 
/-//,  Lystige  Historier  med  Udeladelse  af  enkelte  Smaating  samt  nogle 
af  Fortællingerne  fra  H.  C.  Andersen  og  (ved  velvillig  Imødekommenhed 
fra  det  Schubotheske  Forlag)  fra  To  Kroner  og  Halvtreds  foruden  enkelte 
hidtil  i  Bogform  ikke  udgivne  Fortællinger.  Det  bliver  saaledes  det  yp- 
perste af,  hvad  Wied  har  skrevet  i  Novelle-Form,  der  her  samles  i  en 
meget  billig  Folkeudgave. 

Det  var  med  Silhuetter  og  de  følgende  Samlinger  —  snart  burleske, 
snart  humoristiske,  snart  fantasifuldt  rørende  Historier  —  at  Wied  brød 
igennem  og  erhvervede  sig  Navn  som  en  af  sin  Tids  populæreste  Skri- 
benter. 

Wied  er  noget  ganske  for  sig  selv.  Ingen  før  eller  ingen  siden  har 
ejet  hans  barokke  Lune,  hans  eventyrlige  Ovenuds-Komik,  hans  Evne 
til  at  sige  de  forvovneste  Ting  paa  en  Maade,  saa  ingen  tager  alvorlig 
Forargelse,  hans  hjærtelige  Evne  til  at  finde  Mennesket  selv  i  de  mest 
stakkels  og  forhutlede  Existenser. 

De  bedste  af  Wieds  Smaafortæl linger  har  forlængst  opnaaet  Ry  som 
klassiske;  Oplæsere  og  Fortællere  har  forlængst  gjort  dem  berømte 
Landet  over. 

Nu  da  de  fleste  af  de  Samlinger,  hvori  disse  Fortællinger  har  været 
trykte,  er  enten  udsolgte  eller  saa  godt  som  udsolgte,  har  Forlaget  ønsket 
at  foranstalte  af  dem  en  samlet  Udvalgs- Udgave,  der  kunde  blive  staaende 
i  vor  Litteratur  som  en  virkelig  Folkebog. 

Udgaven  vil  bl.  a.  bringe  følgende  Fortællinger: 

Prinsetten  af  Frørup  —  Den  gamle  Kammerherre  —  Ole  Stød  —  I  Familiehotel  — 
Jensen  —  Fugleskydning  —  Haat  Olten  —  Endetanden  —  En  Middag  —  Faareper  I  — 
Faareper  II  —  Faareper  III  —  Faareper  IV  —  Nn  gaar  hnn  godt  Igen  —  Introduktion  — 
Mester  Bamler  —  De  nnge  og  de  gamle  —  En  farende  Svend  —  Fra  Kirkegaarden  —  Bn 
Forestilling  -  -  Lars  Madsen  —  Mørkning  —  En  Rnnde  —  Syg  —  Madam  Bertelsen  —  I 
Middagsstunden  —  En  Brevveksling  —  Paa  Marken  —  En  cand.  fur.  —  Hos  Jettens  — 
Marked  —  Ungdom  og  Uskyld  —  Afslutning  —  Menneskenes  Barn  I  —  Familieliv  —  I 
Hulvejen  —  Et  Besag  —  En  „Boheme"  —  Digteren  —  Ckristiaae  —  Eu  Kanetur  —  Avls- 
konen  —  I  Kupéen  —  „En  Ditlevsen"  —  Omvendelse  —  Af  et  Brev  —  Sælhunden  — 
Barn  —  I  Drift  —  En  Situation  —  Ruskvejr  —  Et  Eksperiment  —  Helligaften  —  Det  svage 
Kan  —  Menneskenes  Barn  II  —  Spader  Es  —  Livsglæde  —  Olade  Jul,  dejlige  Jul  —  Slip- 
set —  Erotik  -  -  En  Historie  om  en  Pels  og  en  Krone  —  Selma  Tornhjelm  —  Hønserlaaa 
—  Hva'  Satan  skal  vi  med  Stæren?  —  En  Nytaarsvlsit  —  Regnvejr  —  Da  Baby  skulde 
paa  Hotel  —  Kyddet  —  At  krepere  Kammerherren  —  Den  yderste  Termin  —  To  Kroner 
og  Halvtreds  —  Mandfolk  —  Dåren  —  Et  lille  Mellemværende  —  Brødrene  Grøu  -- 
Skomager  Munter  —  Den  hellige  Aand. 

Disse  Titler  alene  vil  vække  festlige  Erindringer  hos  Læseren.  Hvil- 
ken Sum  af  Iagttagelse,  Forstaaelse,  Lystighed,  Satire,  Respektløshed 
rummes  ikke  i  disse? 

De  tilbydes  nu  i  en  Udgave,  som  enhver  kan  overkomme  at  anskaffe, 
i  et  forholdsvis  ringe  Antal  Hefter  å  25  Øre.  Forlaget  garanterer,  at  Pri- 
sen for  de  to  store  Bind  ikke  bliver  over  5  -6  Kroner. 

lste  Hefte  faas  til  Gennemsyn  i  enhver  Boghandel. 

GYLDENDALSKE  BOGHANDEL 
NORDISK  FORLAG 

GUSTAV  WIED 

FRA  LAND  OG  BY 

UDVALGTE  FORTÆLLINGER  I  FOLKEUDGAVE 


I  denne  2  Binds  Udgave,  hvorpaa  herved  indbydes  til  Subskription, 
samles  de  berømte  Bind  Silhuetter,  Barnlige  Sjæle,  Menneskenes  Børn 
/-//,  Lystige  Historier  med  Udeladelse  af  enkelte  Smaating  samt  nogle 
af  Fortællingerne  fra  H.  C.  Andersen  og  (ved  velvillig  Imødekommenhed 
fra  det  Schubotheske  Forlag)  fra  To  Kroner  og  Halvtreds  foruden  enkelte 
hidtil  i  Bogform  ikke  udgivne  Fortællinger.  Det  bliver  saaledes  det  yp- 
perste af,  hvad  Wied  har  skrevet  i  Novelle-Form,  der  her  samles  i  en 
meget  billig  Folkeudgave. 

Det  var  med  Silhuetter  og  de  følgende  Samlinger  —  snart  burleske, 
snart  humoristiske,  snart  fantasifuldt  rørende  Historier  —  at  Wied  brød 
igennem  og  erhvervede  sig  Navn  som  en  af  sin  Tids  populæreste  Skri- 
benter. 

Wied  er  noget  ganske  for  sig  selv.  Ingen  før  eller  ingen  siden  har 
ejet  hans  barokke  Lune,  hans  eventyrlige  Ovenuds-Komik,  hans  Evne 
til  at  sige  de  forvovneste  Ting  paa  en  Maade,  saa  ingen  tager  alvorlig 
Forargelse,  hans  hj  ærte  lige  Evne  til  at  finde  Mennesket  selv  i  de  mest 
stakkels  og  forhutlede  Existenser. 

De  bedste  af  Wieds  Smaafortællinger  har  forlængst  opnaaet  Ry  som 
klassiske;  Oplæsere  og  Fortællere  har  forlængst  gjort  dem  berømte 
Landet  over. 

Nu  da  de  fleste  af  de  Samlinger,  hvori  disse  Fortællinger  har  været 
trykte,  er  enten  udsolgte  eller  saa  godt  som  udsolgte,  har  Forlaget  ønsket 
at  foranstalte  af  dem  en  samlet  Udvalgs- Udgave,  der  kunde  blive  staaende 
i  vor  Litteratur  som  en  virkelig  Folkebog. 

Udgaven  vil  bl.  a.  bringe  følgende  Fortællinger: 

Prinsessen  af  Frsrnp  —  Den  gamle  Kammerherre  —  Ole  Stød  —  I  Familiehuset  — 
Jensen  —  Fugleskydning  —  Hans  Olsen  —  Endetønden  —  En  Middag  —  Faareper  I  — 
Faareper  II  —  Faareper  III  —  Faareper  IV  —  Nu  gaar  han  godt  Igen  —  Introduktion  — 
Mester  Bamler  —  De  unge  og  de  gamle  —  En  farende  Svend  —  Fra  Kirkegaarden  —  En 
Forestilling  —  Lars  Madsen  —  Mørkning  —  En  Rande  —  Syg  —  Madam  Bertelsen  —  I 
Middagsstunden  —  En  Brevveksling  —  Paa  Marken  —  En  cand.  jur.  —  Hos  Jessens  — 
Marked  —  Ungdom  og  Uskyld  —  Afslutning  —  Menneskenes  Bern  I  —  Familieliv  —  I 
Hal  vejen  —  Et  Besøg  —  En  „Boheme"  —  Digteren  —  Christiane  —  En  Kanetur  —  Avis- 
konen —  I  Kupéen  —  „En  Ditlevsen44  —  Omvendelse  —  Af  et  Brev  —  Sclhunden  — 
Børn  —  I  Drift  —  En  Situation  —  Ruskvejr  —  Et  Eksperiment  —  Helligaften  —  Det  svage 
Køn  —  Menneskenes  Børn  II  —  Spader  Es  —  Livsglcde  —  Glade  Jul,  dejlige  Jul  —  Slip- 
set —  Erotik  —  En  Historie  om  en  Pels  og  en  Krone  —  Selma  Tornhjelm  —  Hønseriana 
—  Hva'  Satan  skal  vi  med  Stæren?  —  En  Nytaarsvisit  —  Regnvejr  —  Da  Baby  skulde 
paa  Hotel  —  Kyddet  —  At  krepere  Kammerherren  —  Den  yderste  Termin  —  To  Kroner 
og  Halvtreds  —  Mandfolk  —  Døren  —  Et  lille  Mellemværende  —  Brødrene  Grøn  — 
Skomager  Munter  —  Den  hellige  Aand. 

i  Disse  Titler  alene  vil  vække  festlige  Erindringer  hos  Læseren.  Hvil- 

ken Sum  af  Iagttagelse,  Forstaaelse,  Lystighed,  Satire,  Respektløshed 
rummes  ikke  i  disse? 

;  De  tilbydes  nu  i  en  Udgave,  som  enhver  kan  overkomme  at  anskaffe, 

i  i  et  forholdsvis  ringe  Antal  Hefter  å  25  Øre.  Forlaget  garanterer,  at  Pri- 
sen for  de  to  store  Bind  ikke  bliver  over  5—6  Kroner. 

!  Ute  Hefte  faas  til  Gennemsyn  i  enhver  Boghandel. 

GUSTAV  WIED 


FRA  LAND  OG  BY 

UDVALGTE  FORTÆLLINGER  I  FOLKEUDGAVE 


I  denne  2  Binds  Udgave,  hvorpaa  herved  indbydes  til  Subskription, 
samles  de  berømte  Bind  Silhuetter,  Barnlige  Sjæle*  Menneskenes  Børn 
/-//,  Lystige  Historier  med  Udeladelse  af  enkelte  Smaating  samt  nogle 
af  Fortællingerne  fra  H.  C.  Andersen  og  (ved  velvillig  Imødekommenhed 
fra  det  Schubotheske  Forlag)  fra  To  Kroner  og  Halvtreds  foruden  enkelte 
hidtil  i  Bogform  ikke  udgivne  Fortællinger.  Det  bliver  saaledes  det  yp- 
perste af,  hvad  Wied  har  skrevet  i  Novelle- Form,  der  her  samles  i  en 
meget  billig  Folkeudgave. 

Det  var  med  Silhuetter  og  de  følgende  Samlinger  —  snart  burleske, 
snart  humoristiske,  snart  fantasifuldt  rørende  Historier  —  at  Wied  brød 
igennem  og  erhvervede  sig  Navn  som  en  af  sin  Tids  populæreste  Skri- 
benter. 

Wied  er  noget  ganske  for  sig  selv.  Ingen  før  eller  ingen  siden  har 
ejet  hans  barokke  Lune,  hans  eventyrlige  Ovenuds-Komik,  hans  Evne 
til  at  sige  de  forvovneste  Ting  paa  en  Maade,  saa  ingen  tager  alvorlig 
Forargelse,  hans  hj  ærte  lige  Evne  til  at  finde  Mennesket  selv  i  de  mest 
stakkels  og  forhutlede  Existenser. 

De  bedste  af  Wieds  Smaafortæl linger  har  forlængst  opnaaet  Ry  som 
klassiske;  Oplæsere  og  Fortællere  har  forlængst  gjort  dem  berømte 
Landet  over. 

Nu  da  de  fleste  af  de  Samlinger,  hvori  disse  Fortællinger  har  været 
trykte,  er  enten  udsolgte  eller  saa  godt  som  udsolgte,  har  Forlaget  ønsket 
at  foranstalte  af  dem  en  samlet  Udvalgs- Udgave,  der  kunde  blive  staaende 
i  vor  Litteratur  som  en  virkelig  Folkebog, 

Udgaven  vil  bl.  a.  bringe  følgende  Fortællinger: 

Prinsessen  af  Frørnp  —  Den  gamle  Kammerherre  —  Ole  Stod  —  I  Familiehuset  — 
Jensen  —  Fugleskydning  —  Hans  Olsen  —  Endetønden  —  En  Middag  —  Faareper  I  — 
Paareper  II  —  Faareper  III  —  Faareper  IV  —  No  gaar  han  godt  igen  —  Introduktion  — 
Mester  Bomler  —  De  unge  og  de  gamle  —  En  farende  Svend  —  Fra  Kirkegaarden  —  En 
Forestilling  —  Lars  Madsen  —  Mørkning  —  En  Rande  —  Syg  —  Madam  Bertelsen  —  I 
Middagsstunden  —  En  Brevveksling  —  Paa  Marken  —  En  cand.  jur.  —  Hos  Jessens  — 
Marked  —  Ungdom  og  Uskyld  —  Afslutning  —  Menneskenes  Børn  I  —  Familieliv  —  I 
Hulvejen  —  Et  Besøg  —  En  „Boheme1*  —  Digteren  —  Christiane  —  En  Kanetur  —  Avis- 
konen —  I  Knpéen  —  „En  Ditlevsen44  —  Omvendelse  —  Af  et  Brev  —  Sclhnnden  — 
Børn  —  I  Drift  —  En  Situation  —  Ruskvejr  —  Et  Eksperiment  —  Helligaften  —  Det  svage 
Køn  —  Menneskenes  Børn  II  —  Spader  Es  —  Llvsglcde  —  Glade  Jul,  dejlige  Jul  —  Slip- 
set —  Erotik  —  En  Historie  om  eu  Pels  og  en  Krone  —  Selma  Tornhjelm  —  Hønseriana 
—  Hva'  Satan  skal  vi  med  Stæren?  •-  En  Nytaarsvisit  —  Regnvejr  —  Da  Baby  skulde 
paa  Hotel  —  Kyddet  —  At  krepere  Kammerherren  —  Den  yderste  Termin  —  To  Kroner 
og  Halvtreds  —  Mandfolk  —  Døren  —  Et  lille  Mellemværende  —  Brødrene  Grøn  — 
Skomager  Munter  —  Den  hellige  Aand. 

Disse  Titler  alene  vil  vække  festlige  Erindringer  hos  Læseren.  Hvil- 
ken Sum  af  Iagttagelse,  Fors taae Ise,  Lystighed,  Satire,  Respektløshed 
rummes  ikke  i  disse? 

De  tilbydes  nu  i  en  Udgave,  som  enhver  kan  overkomme  at  anskaffe, 
i  et  forholdsvis  ringe  Antal  Hefter  å  25  Øre.  Forlaget  garanterer,  at  Pri- 
sen for  de  to  store  Bind  ikke  bliver  over  5—6  Kroner. 

lste  Hefte  faas  til  Gennemsyn  i  enhver  Boghandel. 

GUSTAV  WIED 

FRA  LAND  OG  BY 

UDVALGTK  FORTÆLLINGER  I  FOLKEUDGAVE 


I  denne  2  Binds  Udgave,  hvorpaa  herved  indbydes  lil  Subskription, 
samles  de  berømte  Bind  Silhuetter,  Barnlige  S/M6,  Mettnes.kene&  Barn 
l-ll,  Lystige  Historier  med  Udeladelse  af  enke. te  SmaMlfig  muh  nogle 
af  Fortællingerne  fra  H.  C.  Andersen  og  (ved  velvillig  Imødekommenhed 
fra  det  Schubotheske  Forlag)  fra  To  Kroner  og  Halvtreds  foruden  enkelte 
hidtil  i  Bogform  ikke  udgivne  Fortællinger.  Det  bliver  saalcdes  det  yp- 
perste af,  hvad  Wied  har  skrevet  i  Novelle-Form,  der  her  samles  i  en 
meget  hillig  Folkeudgave. 

Det  var  med  Silhuetler  og  de  Folgende  Samlinger  —snart  burleske, 
snart  humoristiske,  snart  fantasifuldt  rerende  Historier  —  at  Wied  bred 
igennem  og  erhvervede  sig  Navn  som  en  af  sin  Tids  populæreste  Skri- 

Wied  er  noget  ganske  for  sig  selv.  Ingen  før  eller  ingen  siden  har 
ejet  hans  barokke  Lune,  hans  eventyrlige  Oven uds- Komik,  hans  Evne 
til  al  sige  de  forvovneste  Ting  paa  en  Maade,  saa  ingen  tager  alvorlig 
Forargelse,  hans  hjærteltge  Evne  til  at  linde  Mennesket  selv  i  de  mest 
stakkels  og  forhudede  Existenser. 

De  bedste  af  Wieds  Smaafortællinger  har  forlængst  opnaaet  Ry  som 
klassiske;    Oplæsere    og    Fortællere    hur  forlængst   gjort    dem   berømte 

Nu  da  de  Meste  af  de  Samlinger,  hvori  disse  Fortællinger  har  været 
trykte,  er  enten  udsolgte  eller  saa  godt  som  udsolgte,  har  Forlaget  onsket 
at  foranstalte  af  dem  en  samlet  Udvalgs-Udgave,  der  kunde  blive  staaende 
i  vor  Litteratur  som  en  virkelig  Folkebog. 

Udgaven  vil  bl.  a.  bringe  folende  Fortællinger: 

Priaaeuen  af  Frarnp  —  Den  gamle  Kammerherre  —  Ole  Stad  —  1  Fnmltieliuiet  — 
Jenaen  -  Fugl.ikydi.ine  -  H»n>  Ol«"        End  con  den  -   En  Middag  -  Faarener   [  — 

Me.ler   Bamler    -  De  unge  og  de  Elmle  -  En  farende  Svend     -  Fra  Kl.kegearden  -  Ea 
Pore.ll  II  in,        Lir*  Madten  -  Marko! nK    -  En  Runde  -    Syn-  Madam  Berteli 


Ljar 


Ho.  j« 


(  -   Erolik  -   En  Hlui 


ider  E,  -  UoglEt 
?   -  En  <nwnk 


nem  -  Helligaften  -  lu 
-Glade  Jul,  dejlige  Jul 
Selma  Tornhjelm  -  H*i 
-    Regnvejr  -  Da  Bat» 


Disse  Titler  alene  vil  vække  festlige  Erindringer  hos  Læseren.  Hvil- 
ken Sum  af  Iagttagelse,  Forstaaelse,  Lystighed,  Satire,  Respektløshed 
rummes  ikke  i  disse? 

De  tilbydes  nu  i  en  Udgave,  sem  enhver  kan  overkomme  at  anskaffe, 
i  ei  forholdsvis  ringe  Antal  Hefter  a  25  Øre.  Forlaget  garanterer,  at  Pri- 
sen for  de  to  store  Bind  ikke  bliver  over  5—6  Kroner. 

Iste  Hefte  faas  til  Gennemsyn  i  enhver  Boghandel. 

GYLDENDALSKE  BOGHANDEL 
NORDISK  FORLAG 


